
VOORREDE. 



De hier volgende teksten zijn door mij verzameld gedurende 
het tijdperk mijner werkzaamheid, eerst als Zendeling-Leeraar 
van het Nederlandsche Zendelinggenootschap, daarna als Hulp- 
prediker, van 1861 tot 1903. 

Grootendeels zijn zij door mij uit den mond der vertellers 
opgeteekend ; sommige zijn ook door de vertellers zelf te boek 
gesteld, of door ontwikkelde Minahassers uit den mond hun- 
ner stamgenooten opgeschreven, nadat ik hun daartoe het 
verzoek had gedaan. 

Oorspronkelijk heeft het niet in mijne bedoeling gelegen 
deze teksten uit te geven. Ik heb ze verzameld om vertrouw- 
bare hulpmiddelen voor de studie der taal te hebben en om 
kennis te krijgen van de letterkunde van het volk, onder het- 
welk ik als Evangeliedienaar werkzaam was, en daardoor mede 
van zijnen godsdienst, zijne gebruiken en denkbeelden en zijne 
geschiedenis. En eindelijk wilde ik goede voorbeelden hebben 
om mij te oefenen in den verbalenden stijl. Mijn hoofddoel 
bij dit alles was : de Evangelieprediking in de landstaal door 
nauwgezette studie te bevorderen en in het goede spoor te 
leiden. 

Toen van lieverlede mijne verzameling zich uitbreidde en 
ik ook kennis kreeg van hetgeen uit andere deelen van het 
Indonesisch taalgebied van de letterkunde der met het Ton- 
temboansch verwante talen werd uitgegeven, begreep ik zeer 
wel, dat het uitgeven mijner Tontemboansche teksten met 
eene Nederlandsche vertaling en Aanteekeningen, voor de 
studie der taal en der land- en volkenkunde van Nederlandsch- 

Indië van groot belang zou zijn. De Minahassa, die tot in 
al hare hoeken en gaten, zelfs voor Europeesche toeristen 
toegankelijk is, behoort linguistisch en ethnographisch nog tot 
de minst bekende deelen van onzen Archipel. Toch weet men 
van het Tombulu'sch genoeg, om te kunnen vaststellen, 
dat het gebied der Minahassische talen een der belangrijkste 
van het gansche Maleisch-Polynesische taalgebied is. De uit- 
gave mijner teksten zou dien ongewenschten toestand veel 
kunnen verbeteren. Maar mijne afnemende krachten lieten mij 
niet toe, bij mijne ambtsbezigheden ook nog deze taak op 
mij te nemen. Ik heb daarom de hulp aanvaard van den 
Afgevaardigde van het Nederlandsch Bijbelgenootschap op 
Midden-Celebes, Dr. N. Adriani, die mij door de Nederlandsch- 
Indische Regeering is toegevoegd, om mij gedurende de jaren 
1903 en 1904 bij te staan in het uitgeven van mijn Woor- 
denboek der Tontemboansche taal en van de hier volgende 
Tontemboansche Teksten. 

De vertalingen der Teksten zijn door mij te zamen met 
Dr. Adriani gemaakt, de Aanteekeningen zijn naar schriftelijke 
en mondelinge mededeelingen van mij door hem opgesteld 
en hier en daar uitgebreid door de vermelding van toelichtende 
bizonderheden uit Midden-Celebes. 

Kolongan-atas (Sondër), December 1904. 

J. Alb. T. Schwarz. 



Bij Gouvernementsbesluit van i6 Augustus 1902, N°. 9, is 
mij opgedragen, om den Heer Schwarz bij te staan in het 
gereed maken voor de, uitgave van de door hem verzamelde 
gegevens tot beoefening der Tontemboansche taal. Naciat de 
Heer Schwarz mij dezen zijnen taalkundigen arbeid had over- 
gegeven, heb ik dien op de volgende wijze kunnen verdeelen : 

« 

A. Tontemboansch-Nederlandsch Woordenboek. 

B. Nederlandsch-Tontemboansche Woordenlijst. 

C. Tontemboansche Teksten met vertaling. 

D. Aanteekeningen van taalkundigen, ethnografischen en 
geografischen inhoud. 

De werken, onder A en B gemeld, zijn te zamen in één 
deel uitgegeven, getiteld: „Tontemboansch-Nederlandsch Woor- 
denboek met Register.'' Die onder C en £> genoemd, zijn de 
hier volgende „Tontemboansche Teksten" in drie deelen. 

De onder D genoemde stukken waren niet van dien aard, 
dat zij in den korten tijd, die voor de uitgave beschikbaar 
was, tot één geheel konden worden gemaakt. Daar ze echter 
de uitgave ten volle waardig waren, zijn zij door mij ver- 
werkt in de Inleidingen op de Groepen, waarin ik de Ton- 
temboansche Teksten heb verdeeld, en in de Aanteekeningen, 
die het 3^® deel der „Tontemboansche Teksten" uitmaken. 
In die Aanteekeningen zijn de taalkundige, en een deel der 
geografische notities van den Heer Schwarz opgenomen, in 
de Inleidingen zijne ethnologische aanteekeningen. Daar er 
tusschen de laatste onderling niet altijd verband bestond, kon 
van de Inleidingen niet steeds een goed samenhangend geheel 
worden gemaakt; immers het hoofddoel was, aan een aantal 
belangrijke bizonderheden bekendheid te geven. 

N^ 119 is, zoo goed en zoo kwaad als het ging, tot een 
Register v^n goden-, en godinnennamen gemaakt, daar de 
tijd ontbrak om op het geheele werk een Register te ver- 
vaardigen. 

Daar .de vertaling der teksten voornamelijk is ingericht als 
hulpmiddel, om den grondtekst te verstaan, zoo zijn niet alle 
jn bizondere beteekenis gebruikte vormen in het Woorden- 
boek opgenomen, daar de vertaling en de aanteekeningen die 
genoegzaam verklaren. Deze ,Tontemboansche Teksten" vul- 
len dys het Woordenboek aan, dat door het opnemen van te 
veel bizonderheden uit de teksten te lijvig zou zijn geworden. 

Ten slotte wensch ik met dankbaarheid te vermelden de 
zeer goede hulp, die ik van een aantal Minahassers van den 
Tontemboanschen stam heb mogen genieten, zoowel van kun- 
dige Ouden, die uit hunne herinnering mededeelden, als van 
goed ontwikkelde Jongeren, die gemakkelijk waren op te 
wekken tot nadenken over de rijke en fijne vormen hunner 
schoone Moedertaal. 

Posso (Res. Menado, Afd. Midden-Celebes), 

September 1905- 

N. Adriani, 

afgevaardigde van het Nederlandsch 
Bijbelgenootschap op Midden-Celebes. 

l. Knkna an doro' 1 luBila-mbilang wo se Wolal, 
sinlsü i Jan Bnnkat, Kapoja. 

Sapaka si mBila-mbilang, ja matinanëm sa*ut. Muntio n 
sa'ut(ë)na wo maio i mëwowoso, ja maio ipara'nda-ra*nda e 
Wolai, WO pëngiru-ngirukënera i maindo se wowos. A si ëndo 
makasa mangeo pailëken i mBila-mbilang, ja pakakaapuno e 
Wolai ëm puntina. Ituoka ng kuanao : „Tia'pe' kamu, wowo- 
ndasangkuoka/ ' 

Nimaja' ën ëndo, ja maio ka'i se Wolai. Mindoo im punti 
sera, ja lumeako tu'u am bowondas, liiilaso ëm bowondas 
itjawe'eo-mio' an sula si ësa wo mate. Mangen si mBila-mbi- 
lang, pailëkënao nimateo si Wolai wo sia indonao-mai. En 
du'i nië'mbana. Ituoka mapéli'io sia wo tumowa se Wolai mai 
rumeindeng. Marengo se Wolai im bawa'ando, ja sera kinaalian 
apu aiwe'e i pinareindenganera. Tajango tojo' sera, ja ruma^ 
ngato-mange si mBila-mbilang, ëng kuana: „Tumënga-tënga'- 
mange in du'i i tjarapimiow.'* Sumowato-mai se Wolai : „Sapa?" 
Kuano i mBila-mbilang: „Milë-ilëk, en tia' se toja'ang kasëpian 
in tjaju." Rumangato ka'i si mBila-mbilang: „Tumënga-tënga*- 
mange in du'i i tjarapimiow.*' Kuano e Wolai: „Mënë-pënës!'' 
Rumangato ka'i si mBila-mbilang: „Tumënga-tënga'-mange in 
du'i i tjarapimiow." Kuano e Wolai : „Tanuoka makua : in 
du'i i tjarapimiow. O! ja isia tu'u re'e nimindo si tjarapita. 
Morak, angen sia !'' 

Ituoka mangeo se Wolai wo sera tumangka' si mBila-mbi- 

lang. Eng kuaera: „Tia'pe' ko, itjo tu'u re'e si nimindo si 
tjarapiami; popoan sia wo mange ipumpun am posok/' Su- 
mowato si mBila-mbilang : „Je! waleku samaM" Sumowato se 
Wolai : „Isurip-ange an unër in saraw sia." Siituoka maame'o 
si mBila-mbilang: „I-i, hi-i!'' Ja iwangkilera-mako sia, ëng 
kuanao: „E! waleku samaM'' Sumowato se Wolai: „E! indong- 
kë\ iwali-mange an dano sia." Maame'o sia, ëng kuana: „I-i, 
hi-i, e mëkiampung!" 

Ilëpoko tu'u-mio' an dano sia, ja sia muntëp-ange am bu'mbu' 
im batu. Eng kuano e Wolai : „Ja ! nimateo tu'u si mBila-mbilang 
e \^ Palingan-ako i mBila-mbilang ëng kasale-sale'anera, ja ng 
kuana : „E ! waleku tu'uman sama' !" Maleo-mio' am batu sia, ëng 
kuano e Wolai: „Ro'mbën.'' Rumo'mbo si ësa, karetën-ai i 
mBila-mbilang ëm bua'na in tjamana, wo itu isomoina-mako a 
litjur, WO ng kuana: „litjope', e kalo!" Sawëlano ka'i i ësa 
sia, tani*tuka ka'i. Ra'itja ipakua-kuaera in tjinareto i mBila- 
mbilang ëng kama, iaka-akar sera im baja ëng kinapela'an. 

Ambituoka sera, lumangkoio-mai si Tu*a, ëng kuana : „Sapa 
n ipakaëna'miow wana?" Kuano e Wolai: „Të'tëkanami tjo, 
e Tu'a, së'sëpënu si wunong anio'." Kuano i Tu'a: „Sama', 
ta'an mindo-mai watu kamu wo isepë'd im pë'nar(ë)ku." Su- 
më'sëpo si Tu*a, ta'an ën dano ra'itja nimakaapu, wo si Tu'a 
nimawësuo, iaka-akar sia i nimënëndi-nëndioka, wo se Wolai 
nitumimboi am batu, en tinuli im batu, iaka-akar i manga- 
wangkil. Ituoka marengo sera, an da'itja wana kinaakoan. 

2. Knkna an doro' 1 Tn'a wo si Mopow wo m Boran, 
sinisll i Natanael Bnmokoi, Sondér, wo si Jan Bnnkat, Kapoja. 

Kaindo-indono-mai si Tu'a anio', kumi'it in sisil e matu- 
matu'a, ja mawaja-waja'o an unër in talun, ja palinganao- 
mange si Mopow mënenge-nenge ; kua'a si Tu'a mangeo milék 
si Mopow. Sapaka si Mopow ja malo'ti-lo'titj a linoindong in 
tjaju wangkër. Këilëk i Tu'a si Mopow, ja ng kuana: „E, 
kuangku re'e wangkër si tjainde'engkuoka i malinga-mai më- 



ngangko-ngangko'. Tëkis re'e, tanuoka re'e rere ng keitjei ; 
ja kumento'o ka*i re'e-mioM" Kuano i Mopow: „Mande tani'- 
tuo!" Ta'an kuano i Tu'a: „Ame'e! pëkangënta si tjalat in 
tu*ura i tjaju anio\ sa si seitja ë makawo'so." Kuano i Mopow : 
„Sama\ itjoo-wo, e Tu*a, somoioka aku." 

Ja mëkango tu'u si Tu'a, ra'itja mawo'so. Ta'an an unër 
i Tu'a i mëmëka-mëkang in tjalat, ja nimali'tji-li'tjir in tjalat 
si Mopow, WO sia mailëk-io' wo'so tëkek ri*ndiranao-mio' i 
lalaina in tjaju. Makëpe-mako si Tu'a ë mëmëka-mëkang, ja 
ng kuanao: „Itjope' ka'itje*/' Mëkango-mio' si Mopow, iroro'- 
nao tu'u-mio' si wo'so si niri'ndirana i lalaina in tjaju, ja ma- 
kauntë-untëp ëng keitjei. Itu si Tu'a wo malawi'o, akar sia 
i mëmënë-mënësoka. Makalawi'o si Tu'a, ja makasale'o si 
Mopow, WO ëng kuana: „E, kendo'on aku in tjatëkis tafe! 
mëtalitjuro tare kita, e Tu'a.'' Siituoka ja mëtalitjuro sera 
SI 1 u a. 

Mëtalitjuro sera, ja si Mopow mërajo-rajooka in owa'na, 
am pa'pa'an sia nimakatoko si Tu'a, wo mënenge-nengeoka : 
„Mopow! mopo-ow! mopow^! mopo-ow!'' Mëmopo-mopowoka 
sia, ja sumumpako-mange in ta'an, wo sia itjasere-mange 
im Boran-, ja ng kuana: „E, Wo'ko! kua'a itu ko wo 
aiwa'kës ambana? Karëngan ko anio' en tow lewo*. Wona' 
pinangkur ko wo ko mawo'ko. Wona' ka'i siitu ëng ka- 
walianu wo ko aiwa'kës ambana." Ituoka numuwu*o si Woran, 
ëng kuana: „Sapa ën ipënuwu-nuwu' i Tjento' anio'. Tani'tu 
in tjakento', wo mai mënero-nero' iaku? Wona' ka'i itjope' ë 
lewo'. Kua'a ko makento'? Wona' pinangkur ang kalewo'anu 
ën iana, iaka-akar ëng keitjeimu lëntu'oka." Kuano i Mopow: 
„Tio'o mëngëli-ngëli nuwü' ko, en tia' mangeku awësan i ma'kës. 
Tambisanu kendo'on aku, eng ko n aiwa'kës ?" „ Uli-ulit,'' ëng 
kuano i Woran, „mëtokol kita in dua, kërësëngku ko? en sa 
ko WO kinërës(ë)kuo, ra'io kawisa wo ko itjawëta'pe'. Sumu- 
sute'-mai tojo* wo ilëkënuoka." Sumusuto tu'u-mange si Mopow. 
Ra'itja ure mëtitjo-mai m Boran, niindo in ta'an si Mopow, 
niuma' ang kanat. Kërëpet in ta'an, ja mangko'o si Mopow, 



ëng kuana: „Ampung, e Wo'ko! iwëkar aku ! mateo aku! 
itjaupus-ai aku ! o, mateo !" Sumowato si Woran, éng kuana : 
^Ra'itja, itjoo tu'u si mëmopo-mopos(ë)kë' iaku. Rëpëtan katu'u, 
e Ta'an! isiao si mënero-nero'kë'/ Siituoka makarëpëto n ta'an, 
ja makataangko'o si Mopow, ëng kuana : , Mateo aku ! itjaupus-ai 
aku! o, mateo!" Kuano ka'i i Woran: „Kaëndu! maio, maio, 
rumio-rior-ai katu'u, e Apo'ku! maio tu'u, indon sia!" 

Karoro'angkë' i mënuwu-nuwu', ja sumpakëno-mange i maka- 
ta'an, wo indonao-mai si Mopow, ëng kuanao: „E toro! ni- 
mindoka re'e mopow ën ta'an. Sumëra'ka tu'u re'e mopow aku/' 

Tani'tu nimamuali a si Mopow. Katarena nimakatoko si 
Tu'a, ta'an kinasiwakana ja kawangkuran. Niange-mai i më- 
rajo-rajo in owak, itu sia wo aitjaulur tani'tu. 

3. Knkna an doro' i Wolsii wo si Linsén, 
sinisil 1 Kllsa Tengor, Snla'un. 

Kaindo-indono-mai si Wolai ja nimawaja-waja' an talun. Ma- 
waja-waja'oka sia, ja sia mailëk in tinale'an. Mailëko in tinale'an 
sia, sumereo-mio', ja wea-wean ë maero-ero'. Ituoka wueiënao- 
mio', ëng kuanao: ^Sapa si maero-ero' ambia'i e?" Sumo- 
wato si Linsën, ëng kuanao: „Iaku, e Wolai." Ituoka sumero'o 
si Wolai: „Eka', eka'! itjo re'e si Linsën, kare'enoka re'e! 
malinsë-linsëno re'e-mio'." Ituoka sumowato si Linsën, ëng 
kuanao: „Sando'o tani'tu, ja re'e ko? em buring! ja mënero- 
nero'kë' endo'on, isiape' ka'i eka', eka' kawuring!" 

Ituoka ja maëmbowo si Wolai, ëng kuanao : „Tio'o mënu- 
wu-nuwu'-mai, tia' tare ko indongku-mai, wo iwësëk(ë)ku-mitjo 
a ngirung." Ra'itja nimeman si Linsën. Ituoka indono tu'u- 
mai i Wolai si Linsën, wo iwësëk(ë)nao-mitjo a ngirung, ëng 
kuanao: „Ia ko, en itjoo si mënowa-nowat(ë)kë' iaku." Ituoka 
maëmbowo ka'itje' si Linsën. Këwësëk(ë)na-mitjo isia, mëla'u- 
la'usoka mëngë'kë-ngë'kët i ngirung, aiaka-akar(ë)na ka'itje'. 
mange si Woloi i nimate. 

Ta'an mëno-nowe' si Wolai ja sia mangilë-ngilëk ampung, 



ëng kuanao : „Mëkiampung." Mangko'o sia ja ng kuanao : 
„Mëqgangko-ngangko'oka tu*u aku, e mateo re'e, e Linsën, 
mareng, mareng-ai e Linsën, më'ngëto e Linsën. "^Ta'an mande 
sia mëngangko-ngangko' kumaapa mangilë-ngilëk ampung, ta'an 
da'io emanën i Linsën, akar sia nimateoka-mio' ambitu. 

En doro'on in anio' : Ja tani'tu ëm bawaer a si marangka' 
kaapa mawangko' in owa'na wo mapopos se walina. 

4. Knkna an doro' i Tn'a wo si Linta', sinlsil i 
Natanael Knmokoi, Sondér. 

Kaindo-indono-mai si Tu*a wo si Linta' anio' nimëta'up. Ja 
pailëkéno i Tu'a si Linta\ ëng kuanao a si Linta* : „E marë'të- 
rë'tëngo kendo'o-mio' si Linta' anio'/ Kuano i Linta' : „Sando'o 
tani'tu." Kuano i Tu'a: „Ame'e! mëmangi'itanta!" Kuano i 
Linta' : „Ame'e, mëpe'oka tu'u aku." » 

Siituoka ja tumerono tu'u sera. Këitjopat-ange i Tu'a, ja 
tumimbói-ange an ipus i Tu'a si Linta'. Pulu'o ngarëpa ëh 
tineronan i Tu'a, ja ng kuanao : „Linta'!" Kuano i Linta': „Koi!" 
Siituoka tumerono ka'i si Tu'a, wo sia mëranga-rangat si Linta'. 
Pënowa-nowatëngkë' i Linta', ëng kuanao: „Ambia'i aku." 

Siituoka malawi'o si Tu'a akar sia in tumeron dümëpë-rëpét. 
Wo sia itjakunduo-mio', am pa'pa'an sia ja katitisano in ënda' 
pënë'së-në'sëpën i Linta', akar(ë)na i nimateo. 

5. Knkna an doro' i Tn'a wo si Talongka', sinisil i 

Natanael Bnmokoi, Sondér. 

Kaindo-indono-mai si Tu'a anio' ja lumëwëto in dojongan 
in dano. Ja an unëroka in dano sia, ja pailékëna-mio' si Ta- 
longka' makakëpël am bawo im batu. Kuano i Tu'a : „Susur 
i langkoiëngku-mai ko ja makakëpël ambana." Kuano i Ta- 
longka' : „Sando'o tani'tu. litjo nimema' iaku?" Kuano i Tu'a: 
„Ame'e! mëmangi'itanta sumalu in dojongan in dano." Kuano 
i Talongka' : „Sama', ta'an da'ipe' tarepe', woondo im bawa'- 
ando ja ko mai." Siitu tu'u ng kini'itan i Tu'a. 



Ja mawëngi tu'u-mio' ja iterewa'o i Talongka' am baja se 
Talongka' i sumalu in dojongan in dano, kuanao : ^Sapaka aku 
ja tina'aran i Tu'a woondo im bawa'ando ja mëmangi'itan 
kami sumalu in dojongan in dano, ta'an itjuaku-mange an 
itjamu, sa parangatën i Tu'a-sa, ja masowat-ange." 

Mawawa*ando-mako ja maio tu'u si Tu*a, kuanao: ,Amba- 
naka ko, e Talongka'?'' Kuano i Talongka*: „Ambia'i." 
Kuano i Tu'a: „Sapaka ko ja maki'ito-mai iaku, eng kita ja 
tumerono. Sa parangatëngku-sa ja masowat-ai/' Kuano i Ta- 
longka': „Sama'." 

Siituoka tumerono tu'u si Tu'a. Tumeron-ange pira ngarëpa 
si Tu'a, ja rumangat si Talongka' ; pënowa-nowatën e Talongka' 
am palangkoiëna, akar si Tu'a mënero-nerongka, wo itjakunduo- 
mio' am pa'pa'an in da'io wana këtër wo akar(ë)na i nimateo- 
mio' ambitu. 

6. Knkna an doro' 1 Tn'a wo si Tjawok, slnisil i 

Elisa Tengor, Sala'nn. 

Sapaka sera ja pute nimangan an dowar. Manganoka sera, 
ja sera mëta'upo-mange. Mëta'upo sera, ja poposëno i Tu'a 
si Tjawok, kuanao: „E itjoo si Tjawok?" Sumowato si Tja- 
wok, kuanao: „Iaku e Tu'a." Siituoka kuano i Tu'a: „Sapa 
m pawaja-waja'anu ?" Sumowato si Tjawok: „Èm pawaja-waja'- 
angku ja mangere-ngere kanen." Kuanoka ka'i i Tu'a: „Itjoo 
si mangere-ngere kanen, tananao ëng katëkek! iteak(ë)kukë' 
ëndo'on ko ja." Sowatëno i Tjawok ën iitu, kuanao: „E 
ka'itare, ore mëpës im bërën iaku in tëkek!" Kuano i Tu'a: 
„Nae uli-ulit! sa ko masale', ja mëmbataruanta." Sumowato 
si Tjawok, kuanao: „Sama', mande aku in tëkek(ë)kë' wo'o." 

Ituoka ng kuano i Tu'a: „Sapaka kiia ja mema' woimbon, 
ko ja mumung iwoimbon an iaku, o tani'tu ka'i aku mumung 
kaju iwoimbon an iitjo, ta'an iakuo-wo." Kuano i Tjawok : 
„Sama', iakuoka an somoi." Ituoka ëng kuano i Tjawok: „Ja 
kumundu wo woimbonangku." 



Woimbonano i Tjawok sia, ja ra'ipe' nimërua m boimbon 
maëmbung, ja tumo'oro-mai si Tu*a, nimarëngiso ë litjur. Ituoka 
ëng küanao : „Ja itjope' ka'itje' e Kawok, ëm boimbonangku !" 
Kuano i Tjawok: „Ame'e!'' 

Woimbonano i Tu'a sia; ra'ipe' pinakaumung ëng kaju, su- 
muripo a lalaina in tjaju si Tjawok. Mëmoimbo-moimbono si 
Tu'a; tani'tuo ëng kakëli in tjaju aiwoimbona a si Tjawok, 
ra*itja si Tjawok, e mëngo'ko-ngo'kor an tana'. Lumalisi-mai 
ëng kaju, ja ng kuano i Tu*a: „Kio' ka'itje' si Tjawok! e 
masëngkitjo, ona' mapateo/' 

Makaapu-mako m boimbon, ja ng kuao i Tu'a: „O Kawok, 
kumësoto-mai." Tani'tu ëng karior si Tjawok mio'o kumësot- 
ai. Këkësot-ai si Tjawok, ja tumintjaso si Tu'a, ra'io nima- 
reken ë nimatintjas, pa'pa'an sia mainde'o, pa'pa'an si Tjawok 
ma'am bu'uk ra'itja nimarëngis. 

7. Knkna an doro' i Wërls wo si Wolai, sinisil 
i Hendrikns Tambol, Lëilèm. 

Kaindo-indonoka-mai a si ëndo makasa, si Wëris nimaruru- 
ruru in dano an unër in talun, wo mëwëra-wëra* an oli-oli'. 
Mawaja-waja'oka sia, ja ipësungkul i Wolai. Ituoka kuanao : 
„E Wëris! indonu-mai ën oli-oli'mu, wo ëpe'angku." Kuano 
i Wëris: „Ore itintjas(ë)mu/' Sumowato si Wolai, ëng kuanao: 
„Ra'itja, e Wëris/' Siituoka iwe'eo-mange i Wëris ëm bëwë- 
ra'ana a si Wolai. Këwe'ena-mange itu, ja itu mapala'us aitintjas- 
ange i Wolai, wo ng kuanao: „En tu'uman!" Ja si Wolai 
itu lumaput-ange ang kaju, wo makaange sia, makataangko' 
ëng kuanao: „En tu'uman, en tu'uman! e Wëris! aiën-ange 
ën oli-oli'mu." Tani'tu pëwëra-wëra'anoka i Wolai si Wëris. 
Anaitu ja si Wëris mawënduo muli-ulit. 

Mëmëndu-mënduoka sia ë mawaja-waja' a linoindong i tjaju 
iitu, ja mailëko si Tili'tjir, wo ng kuana: „E Tili'tjir, të'tëkangku 
ko, weangkuoka po'po'. Mangekë' indon-ai ën oli-oli'tju a si 
Wolai am puru'na i tjaju anio'." Këpa'anakë' in iitu, ja lu- 

maputo-mange sia, nimëngëti-ngëtip(ë)kë'-mange, iaka-akar in 
da*itja pailëkën i Wolai. Itjaambo-mange a si Wolai sia, ja 
kopitëna-mange rumëpë-rëpët am pë'nar(ë)na, iaka-akar si Wolai 
i mëngame-ngame'oka wo mëngangko-ngangkö\ pa'pa'an in 
sumakito. Mëngangko-ngangko'oka sia, itjalëpoko-mio' ën oli- 
oli', WO itu pitongën i Wëris. Tani'tu kinaereanao sumawël 
ën oli-oli'na. 

ff 

8. Knkua an doro' i Lakn wo si Tjnse wo si Wolai. 

Kaindo-indono-mai a si makasa ja si Laku mawaja-waja' an 
talun. An tutuw(ë)na i mawaja-waja\ ja sia mënigi-nigil in ta- 
mbisa sia ën do'na makapandei si seitjë'-mange si ipësungkul- 
(ë)naoka. Mëmaja-maja'oka tu'u-mange sia, ja sia itjasumpako- 
mange in tjakapojaan. Ja ambituoka sia, ja sia mëta'upo wo 
si Tjuse, WO ng kuana an isia : „E Kuse, sapa m pawaja-waja'anu 
ambia?" Sumowato si Tjuse, ëng kuana: „Sapaka aku, ja 
mangan i lumut." Ja am pa'pa' in tjailë-ilëkan i Tjuse sapaka 
se Laku ja talos pandei-lewo', ja sia mare'eoka ë mëpa'a-pa'ar 
WO sumoro'o wo tumintjas a si Laku. 

Siituoka ja si Laku meneto im bawaja'na. Ja mëmaja-ma- 
ja'oka ka'i-mange sia, ja sia itjata'upo si Wolai. Siituoka ang 
karapi i masale-sale' sia ë mëpa'a-pa'ar wo si Wolai, wo ng 
kuana : „E Wolai, sapaka tare kita ja mëwali-wali ë maja'." 
Ja aitjaki'it tu'u tani'tu. Ja mëmaja-maja*oka-mange sera, ja sera 
itjatëka'o-mange a si ësa wë'tës, pëngënto-ngënto'an e lamperan. 
Pailëkëneraoka-mange se lamperan in tjasale'enoka ë nimëli*- 
mur, ja mueio si Wölai a si Laku, ëng kuana: „E Laku, 
sapa si makapotoi am pangana in tjaju anu mange?'' Sumo- 
wato si Laku ang karapi im pandeina, ëng kuana : „Sapaka 
ën iitu, ja momongan i Apo'ku, wo ën iitu ja aiwe'ena patei- 
rangku, anaitu wo aku mawaja-waja' ambia." Numuwu'o ka*i 
si Wolai, ëng kuana: „Tambisa ën tengena in iitu?" Kuano 
i Laku: „O talos lo'or!" Siituoka ja pëwueiëno i Wolai a si 
Laku: „Ro'na ën iitu ë mangeku tengkoran?" Sumowato si 



Laku : „O tio'o, en tia' aku itjaëmbow i Apo*." Eng kuano i 
Wolai: „Ore' rake, ën tumengkor-ange wo'o ambana!" Su- 
mowato ka'i si Laku : „Ja, sa tu'u ko maawo in tumengkor, 
ja ro'nakë', ta'an tumaja-tajango aku ën tumintjas-wo, oreka 
kaëmbowan i Apo'." Tani'tu tu'u si Laku tumintjaso, wo si Wolai 
mindoo-mai sangapokol ëng kaju, wo lumaputo-mange a si 
tjaju iitu. Ja pailëkëna-mange si Laku in tajango, ja pang- 
kurënao tu'u-mange se lamperan. Itjaipangkur(ë)na-mange isera, 
ja mëngkëro tu'u wo maëgao-mai se lamperan wo tumampe- 
tampengo-mange a si nimangkur isera. Am pa'pa'an sia in 
dumë'ngëto ëm paki'tji'in, ja sia rumojoro-mio' wo matero-teron, 
akar(ë)na i nimange nilumëindëm an dano, mangënto-ngënto' 
se lamperan in- tumintjas. Palingana tu'u-mako in ëngkëra e 
lamperan in da'io wia, ja tare sia mio'o kumësot-ai wo maja' 
mangere-ngere si Laku. 

Sapaka si Laku, ë nitumintjas-ange, ja sia ra'itja mangekë' 
nimënto'-mio' tani'tu, ta'an ka'i sia ja mawaja-waja'. An tutuw(ë)- 
naoka i mawaja-waja', ja sia itjasumpak-ange in tu'ura i ma- 
risa in* tjokoak, mërainda-raindang, kaupusënoka ëm bua'na, 
WO sia masëng-io' ambitu. Ambituoka sia, ja kauma'ano-mange 
i Wolai. Itjasere-mange i Wolai si Laku, ja ng kuanao ang 
karapi i maëmbow : „Ja kinaereangkuo tu'u ko, sapaka ko ja 
nime'eo wëndu an iaku, en aitjuamu sapa si makapotoi am 
pangana in tjaju, ja momongan, anaitu wo aku nimangkur in 
iitu." Ja sumowato si Laku : „Sapaka kua'a ko ja nimuei an 
iaku ja in sa lo'or(ë)ka ën tengena in iitu. Ra'itja kua'a re'e 
aitjuaku an iitjo i lo'or ën tengena in iitu?" An tutuweraoka 
i mëpa'a-pa'ar iitu, ja si Wolai itjasereo-mange i marisa, wo 
sia muei, ëng kuana: „Sapa ën anio'?" Sumowato si Laku 
ëng kuana: „Sapaka ën iitu ja merang i Apo'ku, wo ën iitu 
ja aiwe'ena pateirangku oreka indoan i sei-mange.'' Mëwueio 
ka'i si Wolai, ëng kuana: „Tambisa ë nanama in iitu?*' Su- 
mowato si Laku: „O numanam ulit!'' Siituoka ëng kuano i 
Wolai: „Ja wean-ai a se wua'na iana aku." Janta'an aitjuakë' 
i Laku: „Tio'o en tia' aku itjaëmbow i Apo\'* Ja ng kuano 

i Wolai : ,0 inde' rake, sa wo'o ro'naké' mépe' an iana !" 
Ja am pa*pa' si Wolai i maewe uHt in tjuman a se wua'na 
iitu, ja ng kuano i Laku: „Ro*nakë' ko éng kuman a se 
wua'na iana, ta'an dirior(ë)mu wo kuman, ja aku tumintjaso- 
wo, WO sa ko kuman in iitu, ja karëngana pakéli-tjëlin wo 
papësutën tumoro-toro." 

Tani'tu tu'u tumintjaso si Laku, ja si Wolai mupu'o i ma- 
risa WO pësutëna. Pakapësutëna-mako ën iitu, ja iwusëk(ë)nao- 
mange. Itjaiwusëk(ë)na-mange in iitu, ja sia makapëndamo in 
dumara tumoro-toro, iaka-akar i mëlue-lue' ëm bërën. Malue'- 
oka ëm bërëna, ja sia sumamo'-mange in amo wo ëm bërëna, 
WO tani'tu am pa'pa' in tjinëmuo ka'i i marisa ën amo, ja sia 
makapëndamo i nimakawëndu-wënduo ëm pamëndamëna, iaka- 
akar i mawile-wilei wo mèrëngke-rëngkek ambitu. Ja matala- 
mako ën dumara iitu, ja sia mangereo ka'i si Laku. 

Kaereana-mange sia ja makatëkël am buna'kël a si ësa a'kël. 
Numuwu'o si Wolai, ëng kuana : „Sapaka ko ja suli'angkuo 
ambia, en aku ja wineanuo wëndu, katare-tare an doro' i mo- 
mongan, wo nio' ka'i si tarepe'." Janta'an kuano i Laku: 
,Kua'a itu-itu re'e! Mainde' se Laku walina! Em pa'pa' aku 
ja ra'itja nimatintj a-tin tj as ambia en ënto'o makateir ang karai 
i Apo'." Siitukë' ka'i ëm pinalingana ja sia mueio a si Laku, 
ëng kuana: ^Lo'or kua'a re'e ë makarai in iitu?" Sumowato 
si Laku, ëng kuana: „Lo'or nimangakar, wo paso'." Ja pa- 
ngilë-ngilëkëno tu'u i Wolai a si Laku in tjumarai in iitu, iaka- 
akar in tjini'itan i Laku, wo ng kuana : „Sawo ko mëtutu' 
kumarai in iitu, ja itjaraitjuoka in ësa an iitjo wo n iitu ra'itja 
itjasea'." Ja itjaien-ai i Wolai a nuwu'na ja isaput(ë)nao tu'u- 
mange si Wolai ën iitu wo ng kamana rua an dior aisomoina- 
mai a litjur, wo si Laku mëwuei: »Awo koi, ra'itja paso'?" 
Sumowato si Wolai: „O, paso'!" Kuano ka'i i Laku: ,jja 
talos lo'or sawo karapi in do'kos itu ja saputën." Tani'tu ki'- 
itan i Wolai. Awoja pakasaputën-ako ja ng kuano i Laku: 
„O nimakapaso-paso'pe' sawo wean in api." Sumowat si Wolai : 
^Itji'it-io' ambitu." Siituoka iindoo-mai i Laku api iritjët(ë)na 

ambitu. Itjairitjët(ë)na-mio' ja ng kuanao : „Awo, paso'ka?" 
Ja si Wolai mërëngke-réngkek wo mëkita-kitawang si Laku, 
janta'an sla ja aiwajanakë'-mio' tani'tu, iaka-akar(ë)na i nima- 
karéngi-rëngis-io' an tu'ur i a'kël iitu. 

9. Kukaa an doro' i Tili'ljir, si Ulang wo si Talongka', 

sinisil i Sam Welei, Kantang. 

Kaindo-indo-mai si Tili'tjir, si Ulang wo si Talongka' ja 
mëkarëtuk. A si ëndo makasa sera in tëlu nimaando, nitu- 
mumpa a si Tili'tjir. Awoja mangeo tumawoi si Ulang wo si 
Talongka', ja ka'itje' si Tili'tjir sumiwo in tjanënera in tëlu. 
Tani'tu si Tili'tjir tumu'uno in tjure', iaka-akar iitu im bëroiana. 
Mëti-mako ën dano an tu'tu' pëtiro'on, ja kua'a ën iitu ën 
a'unënao wo'o. Mëa'u-a'uno in tjure' sia, makasa-mio' ruma'mbas 
an api ng keitjei ang karapi in owa'na, wo mate witu, iaka- 
akar sia i nirumaindango in api. 

Jawoja em pa'pa' in tjato'orao si ëndo, ja si Ulang wo si 
Talongka' marëmo uHt. Mangënto-ngënto' in towan i Tili'tjir 
in tjuman sera, ja ra'itja. Tani'tu mënawo-nawoi si Ulang wo 
si Talongka' ja ng kuaerao: „E inde'! kamarëmo kita, ja ra'ipe' 
mai towan-ange i tjaandota i mange kuman. Ka'itu-itu katanu 
uja! Wona' re'e nitumëkël(ë)kë' si mësiwo in tjanënta." Siituoka 
ng kuao i Talongka' a si Ulang: „Mangemu kua'a re'e ilëkën- 
ai, inde' si niangeanta ra'ipe' nimakasiwo. Maarëmo jau!'' 

Mangem bèta' si Ulang. Mangena pailëkën si Tili'tjir aitja- 
suwa'o an api nirumaindango. Wo si Ulang mali'tji-li'tjir-io' in 
api mëngame-ngame', ëng kuana: ^Ka'itu-itu ëndo'ongko aitja- 
suwa'kë' an api, e Tili'tjir! Orow ëndo'on! nirumaindango!" 

Mëngame-ngame'oka sia tumu'itjo wo'o si Tili'tjir in tjoko- 
pit(ë)na n an api. Ta'an da'itja ure ruma'mbas ka'i-mio' an 
api ëng kokopit(ë)na karapi in owa'na, wo rumaindang ka'i 
tanu si Tili'tjir. Tani'tu si Tili'tjir wo si Ulang nimateo waja. 

Jawoja pangënto-ngënto'on i Talongka' si Ulang, ra'itja ma- 
reng-ange^ ja makaarëmo ulit sia. Pa'pa'an si Ulang in da'io 

mareng-ange, kuao i Talongka' : „Mangekupe' ilëkën-ai si 
mésiwo in tjanën, inde* tambisao/* Mangenao pailëkën si Ti- 
li'tjir WO si Ulang aitjasuwa'o waja an api, nimateo wo niru- 
maindango. Siituoka kua'a si Talongka' mali'tji-li'tjiro in api 
WO mëngame-ngame\ ëng kuana: „O inde'! weta' kamu, Ti- 
li'tjir WO Ulang! Kua'a tu'u ndo'ong kamu aitjaulur waja 
tanana?'* Mëngame-ngame*oka sia, sumëpuno wo'o. Kësëpuna- 
mai mio* makasa-mai tjumësot ën sama'na, wo sia ka'i mate. 
Tani'tu sera in tëlu nimateo waja a si ëndo iitu. 
Tio'o katawo-tawoi in tawoiën da'itja kapopoanu. 

10. Kakua an doro' i Tjalowatan wo si Tu'a wo si Wolai, 

sinisil i Simon Pandei, Kapoja. 

Kaindo-indono-mai sapaka si Tjalowatan ja nilumantak tana* 
WO mawaja-waja' mangan, janta'an sia ra'itja nimakaere kanen 
akar in tjawësuna, iaka-akar sia maarëm(ë)kë\ mande i nima- 
këpeo ë nimawaja-waja\ Am pa'pa'an in tani'tu, ja sia ma- 
ritja-ritjaoka wo maémbo-ëmbowoka si seitjë'-mange si ipësung- 
kul(ë)na am pawaja-waja'ana en sera ja kailë-iiëkana im bësu 
WO ëna\ 

Mëmaja-maja'oka tu'u sia, ja sia itjasumpako-mange a si 
tjaju ma'umbi-wakar wawangkërari ; ja n ambitu pakalukutan 
i Wolai, WO n a niloindong-io' in iitu ja pakaënto'an i Tu'a. 
Ja këserekë'-mange i Tjalowatan si Tu'a, ja ng kuanao an 
isia: „E kalo, ambana re'e ko? Ambisa ko wo mai?'' 

Sumowato si Tu'a, ëng kuana : „Sapaka aku, ja nimasëng 
ambia, em papa* i nimawësuo wo makëpeo ë nimawaja-waja*/' 
Ja kanatoka i Tjalowatan iitu, ja ng kuanao a si Tu*a: „Sa- 
paka ko, e Tu'a, ja pinangipitju kawëngi in tjarëngana ko en 
sëra'angku, anae talos sama* eng kita in dua nimëta'upo ang 
kaluluan/' Këlingakë* i Tu*a in ainuwu' i Tjalowatan iitu, ja 
sia talos mainde' wo mio*o tumo*or-ai ang karapi i nigumë*- 
gër, ëng kuana: „En iitu ja ra'itja kawisa wo ro*na mamuali, 
ra'itja kua'a re*e mëkalo kita, e Kalowatan?" 

Janta'an sinowat(ë)kë' ka'i i Tjalowatan in tana'i: „Mande 
rake! tambisa n iitu em pinangipi, karëngana n iitu e mamuali." 
Kuano ka'i i Tu'a: „En iitu ja ra'itja kawisa wo ro'na ma- 
muali; janta'an mange tare mëkiputus si Tjolanota kita, pa'pa'an 
da'itja ro'na itji'it a si pinangipimu iitu/' 

Sapaka si Wolai n an dangka'era in dua, ja mëma'a-ma'an- 
io' i mënsonsowatanera, ta'an sera in dua ra'itja mailëk-ange isia, 
en sia niri'ndirangkë' i lalaina i ma'umbi. Ja mangem tu'u 
sera in dua nimëntondongan-ange, si Tu'a n an dior, paki'itën 
i Tjalowatan. Itjatëka'-mange am paputusan sera, ja sera nima- 
karoro-roro'-mange in si Tjolano wo se maputus ja ambitu waja. 
Ambituo se Tumotongko' wo se Kumukunut, wo se Sowa ; am- 
bituo ka'i se Wio'o wo se Kalowatan, wo se Laku ; ambituo 
se Uwak wo se Kiong-kiong wo se Nga'ngak. Waja isera ja 
rhëlinga-linga wo mënigi-nigil wo mëmutu-mutus im baja se 
ailalitj an isera. Tani'tu ipakata'uo-mange i Tu'a a se ma- 
putus sapa si mëmëndu-mëndu in atena si aipëambona-mai isera. 
Maja'o si Tu'a wo si Tjalowatan ja mangko'o-mai si Wolai: 
„Ja weta' tu'u si Tu'a ! tani'tu in tjawangkër wo ng kakëtër, 
ta'an mëmitu-mitukë' ng kalongonan, iaka-akar sia im pëpi- 
aiëno ka'i wo'on i Tjalowatan/' A si tjaupusanaoka iitu, ja sia 
tumondongkë'-mange an isera, nimëlawe-lawe-mange a se kaju- 
kaju, akar sia i nimange nimënëp a si tjaju rangka' nilumoi- 
ndong-io' se Kolano i maputus. Ambituoka sia, ja sia maka- 
ra'nda-mio' wo mëma'a-ma'an in ailalitj i Tu'a wo n sosowat 
i Tjalowatan wo n tambisa n ipakaputus e maputus. 

Pakaputusën tu'u-mako e maputus, ja ng kuano i Tjolano 
an isera i nimuse' in iitu : „Ja karëngana itji'it(ë)kë' a nuwu' i 
Tjalowatan em pinangipina tani'tu." 

Mapo'o-po'ow-ako ë nuwu'era, ja si Wolai mangeo lumëpok-ai 
nimapaunër-io' a se maputus wo si Tjolano, iaka-akar sera 
im baja tumbal i Tjolano ja nimangaja'ka', wo mëwuei a si 
Wolai, ëng kuaerao: „Kua'a itu-itu ko?'* Sumowato si Wolai: 
„Sapaka aku, e maputus, ja makakili'-wo, ta'an aku ja nima- 
ngipi-ngipi, anaitu wo aku itjalëpok-ai." Eng kuano ka'i e ma- 

putus: „Sapa m pinang^pi-ngipimu-wo, wo ko itjalëpok-ai?'' 
Sumowato si Wolai: ^Sapaka aku, ja nimangipi-ngipi in si 
anak i Tjolano ja taneangku." 

Siituoka përiorëno i Tjolano in tjumua ang karapi in ëmbow : 
^Ra'itja ro'na mamuali tani'tu/* Janta'an si Wolai mëngëtë- 
ngëtër(ë)kë' i mëngua-ngua: „Karëngana mamuali tani'tu, em 
pinangipitju." 

Awoja tani'tu in tjaporak puse'eno mio' i Tjolano si putu- 
san iitu, ëng kuanao a se maputus: „Ra'itja re'e ro'na si 
Tjalowatan sumëra' si Tu'a." 

Anaitu ng kinakaapuan i nuwu' e maputus a si Tu'a wo si 
Tjalowatan ja tanu in tjëpuse' i nuwu' i Tjolano an isera. Ta- 
ni'tu kumi'it in tjaupusan wo ng kapandeian i Wolai, si Tu'a 
aitjawëkar(ë)kë' am pinëwilam bo'on i Tjalowatan isia. 




GROEP IL 



lla. Kukua an doro' i Ijuow wo si Sokopet, sinisil l 8am Welel, 
Kuntung wo si Herling Kasiha^ Tali^nran, Sondër. 

Kaindo-indono-mai sapaka si Tjuow wo si Sokopet ja ni- 
mëta'up a si ësa ro'kosa in dano. Mëta'up-ange sera in dua, 
ëng kuao i Tjuow: „Itja'! ën ipakatengemu, kumuruo-mio', 
ja sumangkëro ka*i-niio' toka sapa ona\'* Sowatëno i Soko 
ëng kuanao: ^ Mande ëndo'on tani'tu, itjope' ka'i saanu, marae 
kataangko'!" Siituoka ng kuao i Tjuow: , Saanu, na?'' So- 
watëno i Soko, ëng kuana: „Me'e weta' ena!" Wo ng kuao i 
Tjuow : „Ja uanu tana'i : ko meko a si tjuntung anu meko, 
ta'an ko ja ki'itëngkë'-meko i ataku, wo aku monge ka'itje' a 
si tjuntung anu monge, ta'an ki'itëngkë' ka'i-monge i atamu, 
eng kita ë mëmëilëkane', ja ën sairita ja se atatao/' Siituoka 
ëng kuao i Soko: „Sama\ mongem kamu wo ka'itje' kami 
mekom. Ta'an se atata mëna'kë' a mëkele pëawu'unta, wq 
sa ra'ipe' palingan ën ipakatenge i ësaan-ange an itjita, ja 
iseraoka ë makua-mange/' 

Makanuwu'-mako sera, ja sera mëtalitjuro; mongem si Tjuow, 
mekom si Soko. Jawoja itjatëka'-mange si Tjuow, sia tumengeo, 
nitumo'tol a nimatojo-tojo'pe'-wo, wo makatatenge, ëng kuana : 
„Kuow! Ku-owü Ku-owü! Ku-owüü Ku-owüüT' iaka-akar si 
Tjuow malëntutoka ëm bérën ë matenge. Janta'an sangate- 
ngena sangawuei i ata i Soko a si ata i Tjuow, sawo pali- 
ngano kaapa ra'ipe\ Janta'an ipëngua-nguakë' i ata i Tjuow 
in da'itja palingan. Jawoja itji'it si Tjuow nimakawe'e-we'eo 

ëng këtër ë nimatenge, ja ra'itja palingan i Soko, kua'a sia 
mëna'o matenge, wo si Sokopet ka'itje' ën tumenge. 

Jawoja tumengeo tu'u si Soko nitumo'tol ka'i a nimatojo- 
tojo'pe', wo makatatenge ulit, tanu si Tjuow. Ja sangatenge 
ka'i i Soko, sangawuei i ata i Tjuow a si ata i Soko, sawo 
palingan kaapa ra'ipe'. A si wona' makatëlu tumenge si Soko 
ra'ipe' pinalinga i Tjuow. 

Janta'an kamang im pinalingao i Tjuow ën tengena i Soko, 
ja ëng kua'a ën ipakawëta-wëta'o-mai i Soko in tumenge n 
a si tjakaapuan, iaka-akar si Tjuow mënto'oka nimawëngëL 

116. Kakua an doro' i Tjuow wo si Sokope'. 

Kaindo-indono-mai, kine, a si ëndo makasa, si Tjuow wo si 
Sokope' ja nimëta'up. A si ëndokè' itu sera mënuwu-nuwu' 
ainde'-mako sera ro'na mëngkaki'itan ëm basa, Mëwuei si 
ësaan-ange an isera, ainde* sera ro'na mëmbataruan. Sumo- 
wato si pawueian : „Sama\'' Awoja mapuse'-mako sama' ë 
nuwu'era, ja mangereo sairi. Makaere-mako sairi, kuano e 
rua nimëmbataruan : „Sapaka kami ja nimëmbataruan, ainde' 
si sei ën taangko' ën ipakatenge, si Tjuow kumaapa si 
Sokope'. Anaitu kami nitumowa itjamu maindo sairi. Awoja, 
pinënuwu*amio in sama' in sapaka kami ja mëweteng: si ësa 
mitjo a si tjuntung Lengko'an, si ësa meko a si tjuntung 
anu meko, ang kuntung i Wa'ilan. Si ësa wo si ësa kinai- 
alian sairi. Ta'an tana'i : si Tjuow maali si Sokope' maindo 
sairina, wo tani'tu si Sokope* sairianoka i Tjuow.'' 

Awoja maema'-mako sama' ën ta'ar wo nuwu'era, ja mëtaneo : 
mitjom se maitjo, mekom se maeko. Ririor wo mëtane, ja 
mëema'an in sama', in sapaka ën dirior tumenge, ja si Tjuow, 
WO tare si Sokope' a si tjuntung anu mitjo. Pareke-rekenën 
i makaasëngo sama' si tjasaruna, ja iru'ndu'nao-meko si sairina, 
mangilëk sa ro'na tumo'tolo. Itjatëka'-mai si sairi, tumo'tolo 
tu'u. Ta'an sapa nimamuali? Ma'an pinëpingow ja ra'itja. Sii- 
tuoka ka'i iru'ndu' weta' meko si Tjuow sairi itu. Pareke- 



rekenen itjatëka*-wo mai sia, ja tumengeo ka*i si Tjuow, 
ta'an tanu si tjatare in tumenge, tani'tu ka*i ëng karua. Iru'- 
ndu'o ka'i meko si sairi mangilëk sa ro'na iangko'pe*. Pë- 
ngawë-ngawësan i Tjuow ën tengena, ta'an mande tani*tu, 
ra*itja palingan. 

Ang karapi i malawi' si sairi maware-wareng, ta'an da'itja 
wana kinaakoan. Mapëkakoka si Tjuow, ta'an da'itja wana 
torona, pa'pa'an da'itja pinalinga i Sokope' kasaruna. Pa'pa'an 
in da'itja pinalinga ën tengena i Tjuow, ja kuano i Sokope': 
„lakupe* ka'itje*." Siituoka sia tumenge pëasarëna kine wo'on 
tanu si Tjuow, im pëtojo'pe' kine wo'on ëng katare-tare, ta'an 
mande in aitojo'nakë', ta'an toka aiwa'mbar-ai ëng katatenge. 
A meko si tjuntung i Wa'ilan ra'itja nimëpësei. A si ëndokë' 
itu mëtaneo sera; ang karapi i malawi' si Tjuow mëtane wo 
si Sokope' pa'pa'an da'itja nimakawolei. 

Siituo kine ëng kawalian ja aka-akar se Kuow tunibal in 
tarepe' maulur tani'tu ën ipakatenge. Tani'tu se Sokope' akar 
in tarepe' ipatojo'kë'era i matenge, ta'an marae katajang pa- 
waja'an. 



I2a. Èéngkasén an doro' e lumelempar i nimékowa' sa si sel n 

dangka'-mange ën tel e wan. 

Kaindo-indono-mai sapaka se lumelempar nimaumung, mai 
mënuwu-nuwu' an doro' i angkaiën kolano an isera, wo sama' 
sera ro'na ipakawali ka'i pari'ndi-ri'ndiran a mëkipësarot a se 
karenderera. 

Awoja si Uwak maewe uli-ulit maindo kolano ; angen-ai 
iitu WO mënuwu'o se lumelempar, ja si Uwak mërioro-mai 
mangko', wo ng kuana: „Karëngan kita mawataru, en si sei 
a se lumelempar ë makaange-ange an dangka', ja isiao sisirënta 
pakolanon/ Awoja itji'it in inde'era si lumelempar tani'tu 
ëng kawangkër, kakëtër wo kainde'en, ja makapënësoka ëm 
baja se lumelempar. Awoja siituoka mërioro ka'i numuwu' si 

Üwak ang karapi i masale-sale' wo taangko' ëng kuanao: 
„Uli-uHt sama' tanu m basamiow, siituo ëng ki'itënta." 

Sütuoka mangko'o ka'i si Uwak ëng kuana: „Maio, nao 
mëngure-ngure, in tarepe*kë' ema'antao si wasamiow tumëna 
iitu. Karëngana kita e mëkowa*o, sa si sei makaange-ange 
an dangka'/ Ja tani'tu waja se lumelempar tumelewo-mange. 
Makatelew-ako ëm baja isera, ja tumelewo ka*i si Uwak. Ja 
ra'itja ure këliano se kinowa'ana. Awoja mëkowa'o a si Tjios 
sia, ja si Tjios tumëka'o-mio' a litjur(ë)na wo mëla'u-la'us ni- 
sumisip am bu'uk i Uwak. 

An somoi-ai in si Uwak ën da'io mailëk-ange ësa a se lu- 
melempar, am pa'pa' kinowa'anao waja, ja sia mangko' : 
^Awo, si seitja tu'u ë nimange-ange ën ipakatelew ?'* Sütuoka 
tumelew-ange si Tjios wo ng kuana: „lakupe' ën ambia'i." 
Ja këpa'ana itu, makarangka'o-mange si Uwak. Ta'an si Tjios 
nitumëka' ka'i a litjur(ë)na wo mënenge-nenge. Makaawës ën 
tengena i Tjios, makarangka'-mange si Uwak, akar(ë)na i ma- 
këpe wo ra*io itjaange. Wo sia mangeo ruma'mbas-ai, ni- 
mateo. Ja tani'tu kinatongkeiangkë' i Tjios si Uwak. 

126. Eéngkasén an doro' in aifjatambisa wo si Uwak ra'io nimaindo 
kolano e Inmelempar, sinisil i Sadrach Warow. 

Kaindo-indono-mai a si makasa waja se lumelempar nimema' 
paumungam bangko' am pa*pa' sera mangkai ësaan-ange an 
isera mamuali tjolano an ipakasa se lumelempar. Kamang in 
ambituo waja se lumelempar, ja numuwu*o si Uwak, ëng kuana: 
„Itji'it im basata, ja karëngana awean ëm pakolanon an 
unër(ë)ta im baja, wo sama' wea-wean ë maloindo-loindong se 
mëgigioan e lumelempar. Itji'it im basaku ja wajakë' se lu- 
melempar wangkër se ro'na matele-telew-ange rumangka-rangka' 
a langit ën dëti tumimboi in tjolano. Anae ën do'na indon 
kolano ja isisir a se Uwak am pa'pa' wajakë' se Uwak ë 
mangkë-wangkër am baja se lumelempar, wo si Uwak(ë)kë' 
ka'i si ro'na matelew maange a langit, wo matumpa-mai an 

tana*, laka-akar ang karapi in ëna' ë mëli'tji-li'tjir mÉ.sere-Sere 
im baja se waja. Janta'an en ore wea-wean ë manganat, kaapa 
masomoi i nuwu' wo mëngimbu-ngimbulu, sapaka kita ma- 
wataru si sei n do'na tumelew nirumangka'-mange. Si sei si 
makaindo, ja isia ë makolano/ 

Awoja sumowato si Tjios, ëng kuana: „Itu n sama*, kita 
ja mawataru." Maio ng kaëmbowan i Uwak si Tjios, wo sia 
ipëke'ke'na, karapi im bewelesën, ëng kuana: „Ifjoosi waranei 
mawataru wo iaku! Ko ja ra*itja malawi*, kaapa mainde' ë 
men in litu? Tananao in tjatëki* wo ko*kos muli-ulit! Sa ko 
WO lomongku, ja tumambisape* saanu ko?'' Sumowato ka'i si 
Tjios: „Mande aku in tëkitj(ë)kë\ me'e kita mawataru!" 

Awoja siituoka makaëmbowo si Uwak wo si Tjios pëlo- 
mona wo'o. Ja kamang i Uwak i ngumangao ë mëtongko' 
si Tjios, ja si Tjios tumelew-ange am ba'mba' i Uwak mëla'u- 
la'us nimuntëp-ange an owa'na, wo kulatëna-mako ën ate i 
Uwak, ja sia kumësoto am pë'nar, maali-ali in tjinulat(ë)na. 
Ja kumësoto si Tjios, mateo si Uwak. 

13. Kukna an doro' i Uwak wo si Tjarokok, sinisil 

i Sam Welei, Kmitung. 

Kaindo-indono-mai sapaka si Uwak wo si Tjarokok ja më- 
taranak. A si makasa sera in dua anio' makatëka' am pan- 
ganakë' ësa, wo mëpa'a-pa'ar. Mëpa'a-pa'aroka sera, ja ng 
kuao i Uwak a si Tjarokok: „Enso' re'e wo iëpe*ta m po- 
rong(ë)mu kalo'or." 

Siituoka iwe'eo weta* i Tjarokok si Uwak iëpe'na m po- 
rong(ë)na, wo iëpe' ka'itje' i Tjarokok ëm porong i Uwak. 

Jawoja tani'tu ë nimamuali. An somoi-mai iitu pangilëkéno 
eta' wo'o i Tjarokok ëm porong(ë)na, ta'an da'io iwe'e i Uwak, 
iaka-akar si Tjarokok in tawio maame' ë mangilë-ngilëk. Ta- 
ni'tu ra'io tu'u aiwe'e i Uwak ëm porong i Tjarokok. 

Siituoka ja si Uwak tumintjaso, wo sia ngaranan ka'itje' i 
Tjarokok in Uwak, em pa'pa' sia nimuwak isia. 

14. Eéngkasèn an doro' in tambisa ng kinamnalian wo m ba'mba^ 
1 Snnga makempot, sinisil 1 Wilhelmus Piri', Munte. 

Kaindo-indonoka-mai sapaka waja se pongkor nimëngkung- 
kuanan, ja in ëndo makasa sera karëngana maumung. Awoja 
maio tu'u in sera i maumungo, ja mëmbueiano sera, sa am- 
bituo waja. Ja ng kuano e walina: „Si tuaritaoka Sangawi- 
rang n da*ipe' ambia.'' Anaitu iru'ndu'erao se Loe mange 
mangere isia. Mareng-ai sera, ja kumua in da*itja pinailëkera 
sia. Siituoka ja sera rumu'ndu'o ka'i se Kërëntungan, mainde'- 
mako saanu isera n dp'na makaere isia. Awoja maja'o sera 
mangeera përanga-rangatën an sësëmpa'an, ta'an da'itja su- 
mowat. Talali' in da'itja sumowat, ja rumawiro wo rumuruo 
se Kërëntungan. Ja siitu wo niindo se Sangawirang wo iwali- 
mange am paumungan. Ja ambituoka sera, tare numuwu' se 
pongkor wangkër ëng kuanerao : „Sapao ën do'na patitjo'onta?" 
Ja sumangkëro-mange si Sunga ëng kuanao i mangko'-mange : 
„Ja ëm basaku, itjamu im bangkër ro*na masëra' itjami in 
tëkek." 

Këangko*kë'-mai i Sunga in tani*tu ja maio ëng kainde'an 
da*io ipakakua a se pongkor tëkek, ta*an se wangkër ang ka- 
rapi i masale-sale' mapala'uso mangi'it mësëra' isera. An iitukë* 
an tutuw in dëga in dintja' kainde'enoka, ja mërioro-mio' si 
Sunga muntëp am balena i Rëmang. Pailëkëno i Rëmang si 
Sunga, ja makaëmbowo sia en tani*tuo in tjakare'en ë nuwu' 
WO ëm banti'na a se karapina, iaka-akar kumompo'kë'-mai 
karetëno-mange i Rëmang am ba'mba' si Sunga, akaran i 
nimakempotoka. 

15. 8isil an doro' in fjinamualian i Wolai, sinisil i 
Jnsnp Manampiring 9 Knntnng. 

Itji'it in sisil e matu-matu'a, ja in dior-ë-wo ja ra'ipe' wana 
wolai ën a si tana' iasa, ta'an se wolai isera ja nimamualioka 
ang kasomoian. 

Indo-indonoka-mai ja a si ësa ro'ong an amian, ja pë- 
ngënto-ngënto'an i ësa wewene maësa-ësa makaanak ësa to- 
ja'ang tuama. Sapaka ja mawangko'o-mai si toja*ang isia, ja 
sia ure makaure makawera* wo taka, ra'itja ki'im masembong 
a si inanga, janta'an kasusur in ëndo ja sia wëwëra'angkë' ën 
tawoiën. Makakëli-tjëli ja sia pëtowan i inanga mange an 
uma, janta'an mare'ekë' sia, kumaapa mangeka an uma sia, 
ta'an mangekë' mëwëra-wëra', iwajana-mio' si inanga ë më- 
nawo-nawoi. Wo am pa'pa* im bawangunana tani'tu, sapa-sapa- 
mange m pangilëkëna, ja ra'itja paki'itan i inanga. Maioka 
tu'u a si makasa an tutuw i inanga i matawoi, ja sia ma- 
ngilëk a si inanga, ëng kuanao: „Wean-ai to'ngaw péran aku, 
e ina' !" Eng kuano i inanga in sumowat: „O iitjooka ën 
iusëw?" Siituoka ng kuano ka'i i toja'ang : ^Ja weangkë' kua*a- 
mai tande!" Sumowato si ininga: „O iitjooka ng kanen?" 

Awoja a si ëndooka ka'i makasa, an tutuwera i méinang 
in an uma, ja si toja'ang isia pënowa-nowan i inanga mange 
am patawoian, janta'an da'itja kiim(ë)na, sia nimënto'kë'-mio' 
a lawi mëwëra-wëra'. Siituoka ja ma'mbpwo si inang(ë)na wo 
sia mëra tande, wo itu iwe'ena ang kure' wo tutuwën. Ja 
maja'o sia, ëng kuanao a si toja'ang: „Mai ilëkën ën tu'tu'mu-sa 
en aku mangepe' am patawoig-n." An somoi tu'u-mai iitu si 
toja'ang isia maarëmo, anae sia mangeo mëngat in tjure', in- 
doana in tjanëna. Janta'an wuka'anao-mai ëng këkëlëw in 
tjure*, ja pailëkënao pinumpunangke' im pinëra. Siituoka ja 
ng kuanao : „En aku niulur i ina' tani'tu, ja mainaoka pai- 
lëkën!" Siituoka ja indonao m pëpëraan wö itu'una an api; 
ja mawëreng-ako ën iitu, ja itu angkaiënao-mai, wo itjëlëw- 
(ë)na-mio' wo lukutana, akar i nilumëtoko ë lulukut. Siituo 
kine se wolai wo lëtokan ëm pë'nar. 

Ja tumo'oro-mai sia ën am pëpëraan, ja sia mëwalu-waluio 
tanu wolai, wo masale-sale'oka mëlapu-laput an dangka', ta'an 
sia ra'ipe' nimëla'u-la'us nitumintjas, en sia mangëntö-ngënto'- 
pë'-mai si inanga a lawi. Marengoka si inanga ë nimatawoi, 
ja tajange'-mange tojo' sia rumangato-mange si ana'na ën a 

lawi, ëng kuana: „Ambanaka ko e itow?" Sumowato sia ëng 
kuanao: ^Ambia'i/ Makatawioka-mai sia, ja palinanao-mange 
ën a lawi, ja aweano ë maëngek. Këlinakë' in iitu ja kata*- 
tapano sia, wo sia mëla'u-la'uso-mange muntëp a lawi. Kaiun- 
tëp(ë)na-mange a lawi, ja pailëkënao si ana'na malapu-laputoka 
ang kalawat, wo mënenge-nenge in tana'i : „ Ngek ngok ! ngek 
ngok!" sinangapëruaano im bolai, lëtokanoka. Siituoka mang- 
ko*o-mai si inanga: „O wetaM nimaindoo re'e wolai si 
ana'ku ! maio e itow ! maio ! waja im pangiiëkënu iwe'ekuoka 
iitjo, maio! maio!" Kuano i toja*ang: „Nao tare, e ina\ 
Ra'itja wineanu tande pinëra aku, ra'itja winean to'ngaw ja 
kainainia sawël in tu'tu' wineanukë' in tande pinëra, anaitu 
aku WO nilumukuto am bërenga im pëpëraan." 

Siituoka mio' kumontil-ai sia mangem am buwungan i lawi, 
mëngënge-ngëngek wo matete-tete ambitu. Pakaseren-ange i 
inanga sia, ja nimawolaio ë giona, wo sia kumontilo-mange 
ang kaju wo tumintjaso an talun, wo akar-ai iitu sia më- 
ngënto-ngënto'oka ambitu. Awoja isiao, kine, nisumuru-mai se 
wolai a si tana' iasa. 



GROEP III. 



16. Kakua an doro' i Wolai, sinisil i Thomas Dien. 

Kaindo-indonö-mai sapaka si ësa wewene ja nimitong to- 
ja'am bëru, janta'an si toja'ang iitu ja wolaitjë'. Jawoja maio 
i mawangko'o tu'u si toja'ang, ja ng kuanao a si Inanga : „O 
Ina', sa itjasale'mu ja pëngarojoran-io' tëpe ën a lesar pënga- 
lukutangkupe' wo*o sa aku mësëndang. Sumowato si Inanga 
ëng kuana: „Sama\ e itow! janta'an toka ndo'o ko en da'itja 
gio in töw, ja mio'o itenda-mio' am pëlangkö-langkoiën e tow ?" 
Eng kuanao: „Mande wo, e Ina', ra'itja kua'a sapa-sapa itu." 

Siituoka susur im boondo ja rojoran-io' i Inanga tëpe ën a 
lesar wo mio' pëngalukutan i Toja'ang. Awöja mamuali a si 
makasa, sapaka si Wawu' luluna ja mange lumële'-mai, wo sia 
lumangkoi-mange am pëngënto-ngënto*an i Wolai. Siituoka 
sumigilö si Wolai ëng kuana : „E inde', sa rake wo'ö ki'im 
i Wawu' taneangku." Ituoka maio a si Inanga sia wo ng 
kuana : „O Ina', sa itjasale'mu, ja mange wueiën-ai si Wawu' 
mainde' wo'o sia masale'ka taneangku." Kuao i Inanga: „O 
ndo'on ëm pales! ra'io sia ja masale'o in da'itja gio in tow! 
Wo ng karua itu, se lëngei ndo'o tanuo-mai se itjita ro'na 
tumane an Anak i Tjolano? Ra'itja ndo'o ro'na, e itow, oreka 
mapalawi-lawi' in owak; anaitu tio'o tare, e itow." Janta'an 
linëse'kë' i Wolai, ëng kuana: „Mande, e Ina', mange ëpe'an 
mainde'-mako sia masale'kë'." 

Siituoka mangem si Inanga; awoja itjatëka'-mange am bale 
i Tjolano sia, ja sia mueio a si Tjolano, ëng kuana : „E 

Kolanp, sapaka aku, ja airu'ndu'-mai i Ana'ku Wolai, maipe' 
kine wo'o muei sa itjasale'muka, sia ë mangilëk si luluna e 
ana'mu wewene." Sumowato si Tjolano ëng kuana: „Sama\ 
janta'an wueiën a si Toja'ang sa sia masale'ka kaapa ra'itja." 
Wo si Toja'ang wueiën i Inanga i Wolai, ëng kuana: „O 
Wawu', sapaka aku ja airu'ndu'-mai i Ana*ku Wolai mëwuei 
iitjo, sa ko masale'ka ën taneana." Sumowato si Wawu' : „O 
kekek, si sei ë masale' tanean i Wolai? Mande ka'itare tu'u 
ra'itja wana n tumane an iaku akar i mate, ja menoka-mange 
ën tanean i Wolai! tio'o karu' aku! Ta'an ëpe*an i muei 
si tjumi'it iaku, kaapa ësaan-ange a se tuaritju, eng kami ja 
siow ëm bewene." Awoja wueiënao se uwalu, ja si Tjaaka- 
rangkë' ë nimen. 

Awoja; men-akó si Tjaakaran, ja marengo-mange si Inang i 
Wolai WO mangeo sumisil a si ana'na sapa ë nimamuali. . 
Siituoka kuao i Wolai a si Inanga: „O InaM wawa'ando ja 
iwali-mange a si paroma'angku aku eng kami lumaese'-mange, 
mange lumële'-mai am palële'ana/ Awoja mawawa'andoo tu'u- 
mio' ja iwalio-mange a si paroma'ana si Wolai. Awoja itja- 
tëka'-mange sera, ja sera sinepa i Wawu' ang kara-karapi in 
ate masale-sale'. Siituoka kuao i Wolai a si paroma'ana : „Sa 
itjasale'mu, ja kita in dua lumaese', mangepe' lumële*-mai am 
palële'anu." Sumowato si Wawu' ëng kuana : „Ja me'e." Wo 
sera mangem. 

Ja am palële'ano sera, muka'o in tjaraina si Wolai, pailëkeno 
i Wawu' ja ësa re*e Tuam Balanda si Wolai. Awoja maka- 
lële'-mako sera, ja kakajaanö i Wolai ëng karaina, ëng kuana : 
„Kakaja, kakaja, tarepe' makaompër ambia'i ëm pakean ni- 
lumo'or-ai am pakean in tjolano, karapi im pakean im bawu'.* 
Tumarepe' tu*u-mai ambituo waja se kinakaja i Wölai, wo 
sera sumawëlo wo marengo-mange am bale. Awoja se tow 
palangkoiënera-mange ja mangaja-ngaja'ka'oka am pa*pa' in 
aitjawaluio si Wolai nimaindoo ësa Tuam Balanda lo'or ni- 
mangakar, tani'tu ka'i si Tjolano ja nimangaja'ka' ën sinum- 
pakera-mai am pa'pa' in aitjawaluio si Wolai, wo tani'tuo in 

tjalo'or ëm pakeanera in dua. Siituoka ng kuao i Tjolano a 
si Wolai : ^Tuam Bolai, kawisao kamu é mamale ?" Sumowato 
si Wolai: ^Ang kandoanoka, e Tuang Kolano, en aku ja 
mangepe' maler im bale/ 

Awoja siituoka mangeo kumakaja si Wolai, ëng kuana : 
„Kakaja, kakaja! tarepe* si wale lewo' anió' itjawalui, maindo 
wale nilump'or-ai ang kalo'or im bale i Tjolano ang karapi i 
momonarana." Tumarepe' tu'u-mai ëm baja itu nimamualio 
tani'tu. Awoja maio tu'u ang katëluan ngando, ja lumëkëpo 
in ta'ar sera ang karapi in tjalo'o-Io'oran. Kasomoian-ai iitu 
ja kuao i Wolai a si pënana'ana: „Sapaka aku ja sumengkote', 
ta*an oreka ko panganatën e kaka'mu, ja tana'i: Sa ko wo 
towanera-mange tumamberen an tëmbir i lawanan, ja tume- 
ngam-ange ësa wua'na in tënga' wo ësa wulinga', en sa ko 
WO tumamberen, wo ko itukeera-mange rumëpë-rëpët a laur, 
ja përiorën-io' i mëte' ëm bulinga' wo iwe'e-mio* am bawo in 
tënga\ WO itu kësotan-ai i ësa ko'ko' laka', am pa'pa' sia 
kumukukoka ipapalingana-mange iaku/' Wo tu'u si Wolai 
sumengkot. 

Awoja an tutuw(ë)nakë' tu'u in an sinengkotan, ja towano 
e kaka'na si pënana'an i Wolai i mange tumamberen an 
tëmbir i lawanan, janta'am bèta' sia ja pinëtenaanera ëng 
kuaerao : „Sa si a si Wolai wo tumambereno-sa, ja ituke- 
mange rumëpë-rëpët a laur wo sia malësëm.'* Tani'tu tu'u ë 
nimamuali. Matamberenoka tu'u weta' si a si Wolai, ja iru- 
keerao-mange rumëpë-rëpët a laur, iaka-akar sia in aitjapasot- 
ange ang kararëmana. Awoja siituoka përiorënao-mio' i mëte* 
ëm buHnga' wo iwe'ena-mio' am bawo in tënga' wo kumukuko- 
mai si Tjo'ko'. Këlingakë'-mai i Wolai in tjukuk i Tjo'ko', 
ja mamorako-mai sia, mainao pailëkën si pënana'ana makaë- 
na'oka-mio' am bawo in tënga' ang karapi i Tjo'ko'. Siituoka 
indonao-mai si pënana'ana wo ipumpuna an ësa tempa, wo 
sia lumo'oko-mange am balena. Awoja itjatëka'-mange, ja 
pailëkënao si anak luluna e anak i Tjolano ja ambituo. Siituoka 
pëwueiënao, ëng kuana: „Enso' si pënana'angku ?" Sumowato 

si Wewene isia, éng kuana: ,Iakuo ka*itare tu*u si an iitjo, 
ja pepéseiénuöka ?* Eng kuano i Wolai : , Ulit na r' Sumo- 
wato ka'i sia: .Ulit." 

Siituoka mangem a si Tjolano ^ Wolai wo méwuei, 6ng 
kuana: «Ulit si am baleku in tarepe* si tjasaniku?' Sumo- 
wato si Tjolano: ,Isia.' Kuano ka*i i Wolai a si*Tjolano: 
.Ulit tu'u na e Kolanor* Kuao i Tjolano: ,Sa ra'itja isia, e 
Wolai, ja kami in am balesa karapi e ki^itën i an iitjo, 
ja itjaataoka ka*itje* an iitjo, janta*an sa isiaka, ja karéngana 
ko en to^tokên."* Siituoka ja ipêkiwuka*o i Wolai én tempa 
pinumpunana si an isia, ja kumésoto-mai si Wawu' aipumpun 
a si tempa iitu, wo mangaja'kaVmai si Tjolano wo se ana'na. 
Awoja a si éndokê' iitu mamualio kolano si Wolai, wo se 
Kolano in am balesa kara-karapi e anakera itjaatao a si 
Wolai. 

17. Sislsiléii mn doro' i Tamotongko' luuipft Kninèkésu^ 

sinisil i Paalns Hamii, Lèilèm. 

Kaindo-indon-ai a si êndo makasa si Tumotongko ja nimaunêr- 
ange a si ésa ro^ong. Siituoka sia itjasumpak-ange a lawi i 
ésa wewene maésa-esa. Pailékéno i Maesa-€sa si Tumotongko', 
wo sia mainde'. Siituoka ng kuao i Tumotongko' : ,Tio'o 
minde-inde' ko em pa'pa'an aku ja ra'itja sumëra* iitjo. Jan- 
ta*an sa ko masale\ ja ko pékiinangëngkuo.' Eng kuao i 
Maëss^-ësa: ,Sama\ aku masale* pékünangënu.' Ja ng kuao i 
Tumotongko' : ^Ko ja iru'ndu'ku mange a si Tjolanomiow, sa 
itjasale'na aku mangilëk ésa a se lima anak(ê)na.'' 

Mangem si Maésa-ésa iitu. Itjatëka'-mange am bale i Tjo- 
lano, ja sia pëwueiënao: «Sapa ëm bawaja'mu?'' Sumowato 
si Maësa-ësa : »Aku ja airu*ndu'-mai i Tumotongko', muei a 
si Tjolano, sa itjasale'mu, si Tumotongko' mangilëk esa a se 
anak(é)na wewene," Sowatëno i Tjolano ng kuana: ,Wueiën 
tu'u a isera ja sa si sei masale'." Siituoka to'tolenao a si 
Luluna i muei akar i tji^itën i Tjaakaran, janta'an da'itja 

wana nimasale' an isera. Wueiëno si Tjaakaran, ja isia ë 
nimasale' pangilëkën i Tupiotongko'. 

Kumawus-ako itu ja si Maësa-ës^ marengo. Itjatëka'-mange 
sia, kuano i Tumotongko* : „Waweangka nimasale' pangilë- 
këngku a se Anak i Tjolano?" Sumowato si Maësa-ësa, ng 
kuana: „Si Tjaakaran isiaka nimen." Siituoka kuao i Tumo- 
tongko' : „Ja karëngana aku mange a si Tjolano, sa uli-ulit 
nimengka si Tjaakaran, kumaapa ra'itja." Mangen tu'u si 
Tumotongko', ja aitjasale-sale' i Tjolano wo si Anak(ë)na. Ja 
ng kuano i Tjolano : „En aku matu'ao, ja karëngan si nima- 
ngilëk si Ana'ku isia n sumawël an iaku." Tani'tu si Tumo- 
tongko' mamualio kolano wo sera si Anak i Tjolano mëwali- 
wali am pamalean. 

Pailëkëno i Pëtowëna, si Tumotongko' ja tow re'e, ta'an 
sia makara-karai in tjulit e tumotongko'. Siituoka mangem a 
se po'ow(ë)na si Pëtowën i Tumotongko' wo ng kuana a se 
po'ow(ë)na : „Si Tumotongko' isia pinailëkuo ra'itja re'e tu- 
motongko', janta'an sia tow re'e Walanda." Siitukë' ëm pina- 
linga e po'ow(ë)ha, mangeera ilëkën ulit re*e tow. Ja ng 
kuao i Luluna : „Sa tani'tu, aku mangilëk tow iru'ndu' -mange 
an talun wo mange mangere tumotongko', siitu aku n tanu 
si tuaritju." Mangen se tow airu'ndu\ ja nimakaere tu'u-mai 
tumotongko' wo paalinera-mai a si Anak i Tjolano luluna. 
Siituoka iwe'eo k&rapina am buni; kasomoian pailëkëno, sinë- 
ra'kë' i tumotongko' si Anak i Tjolano luluna. 

18. Kakua an doro' i Toja'ang tanu Kapitu, sinisil i 

Frederik Karëwur, Kuntung. 

Kaindo-indono-mai sapaka se am balesa ja nimakaere ësa 
toja'ang, sia ja ra'itja wana ro'kos wo keitjei, tanukë' kapitu. 
Ja ra'itja ure sia m papiaranera, ja ng kuanerao: „Sapata 
tu'u in toro i mëwangko-wangko' isia, ra'itja wana katoroan; 
awëse' tare sia wo irojong(ë)tao, intji ?" Kuano i Esa : „Ja 
awës ën tani'tuo.'* Wo sia saputënera in aroro' wo irojong. 

Ja marojongoka sia, ja itjawe'e-mange an dano maringin 
WO sia itjasampel-ange am batu lëmpar. Ambituoka sia, ja 
sia pailëkëno i ësa wewene maësa-ësa. Wo si Toja^ang tanu 
kapitu numuwu', ëng kuanao : „E ra'a, sa ro'na ja indon- 
ange aku, wo iwali-mange am bale." Kuano i Wewene isia : 
^Sapaku in toro i mindo iitjo, en tanukë' kapitu?" Kuano i 
Toja'ang: „Wawean kua'a katoroan aku, anae sa ro'na, iwali- 
mange aku." Kuano i Wewene: „Sapakë' e inde', ra'itja iwa- 
litju!" Wo sia indona wo iwali-mange am bale. Ambituoka, 
ja ng kuano i Wewene isia a si Tanu Kapitu: „Ra'itja wana 
kanen, ja." Kuano i Tanu Kapitu : „Ja ëmparan-io* in tjulo' 
ë meja, wo iwëkar-ange ambitu aku. Ta'an dumojor(ë)pe' ko 
WO mangepe* a se katana'-wo, wo tio'o maware-wareng-ai in 
somoi." 

Tani'tu tu'u kini'itan i Maësa-ësa. Ja mareng-ai sia ja 
aiompëro m baja in tjakanën wo n ëëlëpën e sija*, ja ma- 
ngaja'ka'o-mai isia. Eng kuano i Töja*ang: „Kumano-wo, em 
baja in tëla'u-sa ja itia'oka-mio\ em bawa*ando ja makaere 
ka'i tjanën." Siituoka ja sia kuman. Makakan-ako sia ja 
mailëko i murano, wo ng kuanao: „E murano! Ja ambisa 
m bean iitjo em pati'isan, ja rumëgës ka'i wona\ O inde* ! 
sa n iasa itjarë'mba wo ko atëwën." Kuano ka*i i Toja'ang: 
„Ja iwe'e ka'i-mange a meja aku, a'li'an ka'i in tjulo'. Ta'an 
ka'i ko ja rumojore'-wo, wo tio'o itaure-mai." Siituoka rumo- 
joro sia wo mange a se katana'. Ambituoka sia, ja sia mai- 
lëko-mange im balena, ja ra'io tani'tu, ta'an aitjaerao, wo sia 
mareng-ange. 

Ra'itja ka'i nimaja' pira ngando, ëng kuano i Ra'ana: „O 
inde'! makapësuto m bale, ja tëkek ëm bale, sawo wangko', 
ja ro'na pëmësu-mësutën." Kuano i Toja'ang: „Mange wueiën 
ëm bale i Tjolano, mainde' wu'unën." Kuano i Ra'ana: „Ja 
sapa n iwe'e in iitu?" Kuano i Toja'ang: „Me'e weta'-wo!" 
Mangem si Ra'ana wo sia muei. Sumowato si Tjolano: „Itja- 
sale'ku, ta'an si ësa pariri anu mange ja wutan im paser, 
WO si ësa ja wutan in susi." Marengo si Wewene isia, wo 

mange kumua a si Toja'ang. Kuano i Toja'ang : ^Sarna*, 
ta'an sapaka ko, ja mangem am bale i Tjolano wo itjatëka*- 
mange ja mitong-io' tana' wo iiëpok-io' am pariri, makatëlu 
n a si ësa, tani'tuka ka'i n a si ësa." 

Tani'tu mangem si Wewene isia wo mema' tanu si aita'ar 
i Toja'ang. Ja pailëkënao, ja nimawutao im paser wo n susi 
ëm pariri. Ja aitjuanao a si Tjolano: „Nimawutao ja." Kuano 
i Tjolano : „Ja sama'." Wo sera mëluro wo rumojoro ën 
ambitu. Rumojor-ako se Kolano, ja sumosoro-mange si We- 
wene isia. Pailëkënao ja ra'io lo'or. Siituoka sia mange a si 
Toja'ang ng kuanao: „Ra'io lo'or, pa'pa'an in tinangkelasano 
ën ambitu." Kuano i Toja'ang: „Iwali-mange aku, mange 
iwëkar-io' an sale'." Iwalio tu*u-mange sia. Itjatëka'-mange, ja 
ng kuano i Toja'ang: „Rumojore' ko-wo, iakupe' n ambia'i-wo." 

Rumojoro ka'i si Wewene isia. Mareng-ange sia, ja nima- 
wutao im përong ëm bale. Ambituoka sera, ja mangeo lu- 
mële' si Toja'ang ta'an aira'ndakë' i Ra'ana, wo pailëkëna ja 
in sapaka sia, ja tuama re'e lo'or. Wo indonao ng karaina 
WO iënëp. Ja mangeo pangere-ngeren i Toja'ang ra'io wia. 
Kuanao: „Ra'io kua'a kumarai in iitu aku, ta'an aku ja tu- 
maneo a si Anak i Tjolano." Siituoka mangeo muei si Anak 
i Tjolano sia. Kuano i Tjolano: „Sama', ta'an da'itja sapa 
n iwe'emu mangekë' mëseke' wo se sangaro'ong, en sera ja 
tow lewo'. Sa sera kawoleianuka, ja itjooka ng kolano wo ko 
tumane a si ana'ku." 

Awoja mangen tu'u sia, mangeo mëseke', iaka-akar tu'u in 
sia nimakawolei. Ja marengo-mange a si Tjolano sia, wo 
itjuana in isia nimakawolei. Anaitu isiaoka ng kolano ambitu 
WO sia ka'i nitumane a si Anak i Tjolano. 

19. Kukna an doro' i Toja'ang i Malénge-Iëngei wo si Lnlnn. 

Awoja sapaka se mëinang anio', ja talos lëngei nimanga- 
kar, akarera in tjumangkë' e mangilëk. Ja a si makasa sera 
i mëinang, ja maange a se ito' i toja'ang iitu. Ta'an mange- 

oka sera, iparitja-ritjakë' e ito'na. Marengo-mange a lawiera 
sera i mëinang, si lawi mawuruko itu. 

Ja a si makasa si Toja'ang iitu makareken in tanai : „Ja 
mema'pe' kua'a kolombuang aku." A si ëndokë' itu si To- 
ja'ang nimema' ësa kolombuang. Tanuo i mawawa'andoo-mio' 
ja mangeo ita'an i Toja'ang ëng kolombuang. Mando-mai ma- 
ngenao ilëkën im boondope' ën aita'ana. Itjatëka'-mange sia, 
ja mio'nao iangkai-ai ja utëroka. Kuanao: „Nimindoka tu'u 
re'e n aita'angku.'* Ja wulengënao-mai se pongkor isera. Mau- 
nëroka im bale sia. Ja ng kuano e tow: „Ambisa sera wo, 
e Anak i Malënge-lëngei, nirumombito karu' ko'?" Sowatëno 
i Toja'ang iitu ëng kuanao : „Ra'itja, ta'an niindo in tjolom- 
buangku." Ja wueiëno i ësa tow : „Ja sapa m pangilëk(ë)mu 
isera?" Kuanao: „Wene'kë' wo'on." Ja weano weta' am pa- 
la'mbakangkë'. Ta'an si Toja'ang iitu ja ra'itja nisumowat 
sapa-sapa. Ja mangem tu'u si Toja'ang a si Inanga, ëng 
kuanao : „O Ina', waweano tu'u wene' kanen kita." Kailëkan- 
ako i Toja'ang in sapaka ja roro'na kaereana sapa-sapa, ja 
ng kuanao: „Mema'pe' kua'a ka'i ësa aku." Ja a si ëndokë' 
iitu, ja sia nimema' ka'i ësa. Mawawa'ando kai-mio' ruao tu'u 
ë mangena aitaan. Mandoo ka'i-mai ja mangena ilëkën ën 
aita'ana. Pailëkënao mawuta-wuta waja e pongkor. Wulengë- 
nao-mai se pongkor. Maunëroka ka'i-mange im bale si Toja'ang 
iitu, ja wueiëno ka'i e tow: „Sapa n ipawe'e se pongkor(ë)mu?'' 
Kuano i Toja'ang iitu: „Karaitjë' wo'o wo salanajau." Weano 
tu'u karai wo salana sia. Marengo-mange a si Inanga si 
Toja'ang iitu ëng kuanao : „O Ina' ! wilitën-io' ëng karaitju 
WO n salanaku, aiwe'e se pongkor(ë)ku niindo in tjolombuang 
niema'ku." A si ëndokë' iitu, ëng kuanao ka'i: „Ja mema'pe' 
kua'a ka'i ësa aku.'* Anaitu mawawa'ando-mio', tëlu tu'u ë 
mangena ita'an. Mandooka-mai im boo-woondope' ja mange- 
nao ilëkën ën aita'ana. Pailëkënao ja mawuta-wuta waja e 
pongkor se tëlu kolombuang iitu. Wulengënao-mai se pong- 
kor isera. Maunëroka ka'i-mange im bale sia, ja towano ka'i 
e tow : „E Toja'ang i Malënge-lëngei ! sapaka ka'i n ipawe'e 

isia ja ang karapitjë' i mainde-inde' am pa'pa'an in tow lëngei. 
O weta' weano ka'i pisow sia, ta'an pisow re'e pungkut. 
Mande tani'tu sia rai'tja nimera-mai. Marengo-mange a si 
Inanga si Toja'ang iitu, ëng kuana: „O Ina' ! wa weano tu'u 
pisow kita, e Ina\ ta'am beangkupe' uting, wo sama' itum- 
bal(ë)ku." 

Jawo itu iema'na tumbalan. Pakaema'ana tu'u-mako itu, ja 
kalingaanao se Ito'na ja mange mëlitag an talun. Ja mangem 
a si Ito'na sia, wo ng kuanao : „O Ito', sa itjasale'miow, ja 
kumi'ite' aku." Kuano e Ito'na : „Ma'ane' pisow ja ra'itja 
kaulitan, ja wo'ope' in tjumi'it; sa ko kumi'it ja karëngan 
ko pongkolan in do'kos/ Ja mandepe' tina'aran in tjainde'en, 
ja ra'itja tina'neina itu. Jawo si Toja'ang iitu mange a si 
Inanga ëng kuana: „O Ina', sa ro'na ialer-io' walun aku, en 
aku ja kumi'ito' se Ito', mange mëlitag an talun." Siituoka 
tu'u maja'o se Ito'na, wo sia kumi'it; susur in am pengkoran 
se Ito'na, ja si Toja'ang iitu mamorak ë mawaja', oreka sia 
pailëkën e Ito'na. 

O weta' ! itjatënaoka si lalan pareke-rekenën ësa pal am 
papengkoran, ja sia ra'io nimailëk in sine'pangan e Ito'na. Ja 
ng kuanao : „En aku n tinintjasangkë' e Ito'ku ja mënto'o 
kua'a ambia aku." Jawo si Toja'ang iitu kumanat in a'kël, 
WO ng kuanao: „Tuma'taso kua'a ambia aku." Wo sia mema' 
tërung pareke-rekenën tëlu ngaparas in atëp in talun. Jawo 
sia mi'mbit sangapulu' ë litag, wo ilitag(ë)na, ta'an aili'tjir(ë)kë'- 
mio' in tërung, Ipakalitag(ë)na-mako itu, ja sia mange an 
tërung. Rai'pe' nilumukut sia, ja palinganao marëngkeko. 

Ja mangena paten si wio'o. A si tëlu ngando ja puteoka 
i matatar se wio'o sia, akar in aiema'oka solimai pinakom- 
bo'an in sera'. Ang kaëpatan ngando ja ng kuanao: „Ma- 
ngerepe '-mange se Ito'ku aku." 

Maja'o si Toja'ang iitu, wo sumpakëna-mange se Ito'na, Ja 
ësao wangkër ë niindo, ta'am borung. Kuano e Ito'na: „O 
ko topukën ! nimakaerekë' tu'u-mai si Toja'ang anio'." Sowatën 

1 Toja*ang iitu, ëng kuanao: „Mëkisëra'pe' a se Ito'/ Ja 
wangkilano-mange koling sia, ra'itja aiwe'e ang karapi in 
upus, WO ririor ka'i-mange litu, ja sia aisalo-salowo i Ito'na. 
Kuano i Toja'ang itu : „O Ito' ! sa kamu masale', ja mangeo 
rumakut in sera' niindoku." Kuano e Ito'na: „Awo koi! ra'itja 
tu'u re'e nganga' sia? pe'tare kami m bona' lima ng^apulu' ën 
aita'an ja wajape' in ësa ë niindo, ja wo'ope' iitjo!" Kuano 
i Toja'ang: »Ulit e Ito'/ Kuano e Ito'na: ^Sa ka'itje' 
ra'itja, ja karëngan ko em pongkolanami !'* Ja maja'o tu'u 
sera, ipakata'anerakë' ang kanat i Toja'ang iitu m pisow. Ja 
itjatëka' tu'u-mange se Ito'na, ja uli-ulit. Kuano i Toja'ang: 
„Sangarakut(ë)kë' ën indongku, akar iitu ja itjamuoka." Kuano 
e Ito'na: „Ja ita'tak-ai lulun kita/ 

Ja maja'o si Toja'ang iitu tuma'tak lulun. Pëta'takënao si 
sumpakëna-mange ja ninumuwu'kë' in tana'i : „Ja itjaupus-ai 
aku, tio'o ta'ta-ta'takën aku." Janta'an iwareng(ë)naoka-mai i 
numuwu' : „Ta'an mande kua'a aku ta'takënu, ta'an tio'o 
paina-ina'an, mande piso'nakë' ësa, ja tio'o paina-ina'an. Ta'an 
sa ko mange rumakut im paalinu, ja itampengkë'-mange an 
somoi aku. Jawo sako nimangem am bale, ja iwangengkë'- 
mange an du'u aku." Ja mangeoka a se Ito'na sia, ja pëin- 
dongkë' wo'o e Ito'na. Kuanao: „Itjaupus-ai, tio'o indo-indon 
ën iana, wo kamu mangekuoka ita'tak-ai." Mangenao tu'u 
ita'tak-ai se Ito'na, aisawël a si niangena-mai ririor. Jawo 
tu'u sia mangem am bale, ja si wisa n aitjua i Lulun, ja ki- 
ni'itana, in iwëkar an du'u. Mandooka-mai im boo-woondope', 
ja si Toja'ang iitu lumaes-ako wo marengoka-mange en oraso 
in tjuman. Ja mangem tu'u sia a lawina, mangena pailëkën, 
ja alero ng kakanën am bawo i meja. Jawo sia mangaja'ka' 
ëng kuana: „O inde'! si sei kua'a re'e ë nimaali-mai in anio' ?" 
Ja paënto-ënto'ona, jo ra'itja wana ng kumësot-ai. Kuanao : 
„Kumano kua'a aku." Makakan-ako sia, ja ra'itja nimëlur in 
tjinanana, wo ka'i sia lumaes. Marengoka ka'i-mange sia e 
mawëngio, mange tu'u sia wo pailëkënao ja niengketano n 
sosoloan, ja alëro ka'i ng kakanën an dangka' i meja, Jawo 

sia mangaja'ka' ëng kuanao ka'i : ^Si sei kua'a ë mauwit-ai 
im pakanëngku ?" Jawo ënto'ona ka'i tojo'. Paënto-ënto'ona 
ka'i ja ra'itja wana ng kumësot-ai, ja kumano ka'i sia. A si 
tëlu ngando mëngulu-ngulur tanu si tjatare. Kaëpatan ngando 
ja si Lulun numuwu' ka'i ëng kuana : „Sapaka ko ja mange 
mamuei im bale i Tjolano/ 

Ja ng kuano i Toja'ang iitu: „O ndo'on! sapao ndo'on ën 
iwe'eku iitu, ma'ane' tare karaiën-itjo aku ja ra'itja kaulitan, 
ja wo'ope' i muei im bale i Tjolano?" Kuano i Lulun: ,0 
mangem beta'-wo!" Ja mangen tu'u si Toja'ang, mange a si 
Tjolano, wc sia muei a si Tjolano: ^Ra'itja pawu'unën ëm 
bale i Tjolano?'* Kuano i Tjolano: „Pawu'unën, ta'an sa n 
iasa tëlësanuka, ja irojor(ë)kukë' ëm baja-waja in an sangkum 
im bale." Kuano i Toja'ang: „Mandepe' ja.'* Kuano i Tjolano: 
„Ja mai ambia'i-wo e!" Maio tu'u si Toja'ang ëng kuano i 
Tjolano : „Ja sumereo-mio' im pariri, se ruakë' ka'itje' anio' 
ëm buta-wutan im pera. Sa ka'itje' ra'itja indonu, ja karë- 
ngan ko em pongkolan." Ja marengo-mange si Toja'ang ëng 
kuanao a si Lulun : „Ja aipapalawi-lawi'muo aku, en aku ja 
tina'aran i Tjolano in sa ra'itja kapopoan, ja karëngan aku 
en dantongënoka. Mëwëra-wëra'kë' tu'u! rua m pariri, paka- 
wuta-wutan im pera." Kuano i Lulun : „Tio'o ko mainde-inde' 
a siitu, janta'an sapaka ko ja mindo-mai rua piso'na an iaku, 
tio'o ipapai-pailëk, oreka wana mailëk. Ja itjatëka'-mange ko, 
ja ilëpok-ange a se pariri rua n iitu, mëkele ësa a si ësa wo 
si ësa." 

Itjatëka' tu'u-mange sia, ja kini'itana. Ira'mbas tu'u-mio' 
itu ja pailëkënao m pariri ja kinuwuano im pera. Ja ng kuano 
tu'u i Tjolano : „Ja rumojoro tu'u kami." Ipakarojor(ë)na-mako 
m baja se ambitu, ja pailëkëno i Toja'ang in sapaka si wale 
itu ja talos wangkër. Kuano i Toja'ang: „Ja sapa tu'u ën 
itiruw(ë)ku si wale anio'? Mëna'-mio' a si ru'una anio' aku, 
ja si seipe' ka'i ë mëngëna-ngëna' a se ru'una walina?" Ja 
marengo-mange sia , ëng kuanao : „Ja aipapalawi-lawi'muo 
aku, mëwëra-wëra'kë' tu'u re'e, ën itiruw si wale iitu!" Kuano 

B 3 



34 

i Lülun : „Mëné-pënës eta'-wo. Apaka aku ja paalintjë'-mange 
im bëngi, tio'o ipapai-pailëk, mangekë' iwëta'-mio' a si wuni 
an unër, wo kusi'angkë'-mange, tio'o pauntë-untëpën ën iitu. 
litjo ja mëna'kë'-mange a si ru'una an sangawiwi." 

Ja kini'itan tu'u i Toja'ang. Mandooka-mai ja sia ka'i lu- 
maeso; ja marengoka-mange sia, ja pailëkënao ja nimatiruwo 
in doko' si wale iitu nitjumëli-mai an doko' i Tjolano. Pailë- 
këna ka'i ja niompërano in tjanën. Kuanao ka'i : „Si sei 
kua'a tu'u re'e ë mauwit-ai im pakanëngku ?" Paënto-ënto*ona- 
mai, ja ra'itja wana ng kumësot-ai ; ja ng kuanao : „Ja ku- 
mano kua'a tare aku." Makakan-ako sia, ja ra'itja nimëlur in 
tjinanan, wo tumintjas ka'i. Mareng ka'i-mange sia, tani'tukë' 
ka'i. Ja a si tëlu ngando ja nimëngulu-ngulur tani'tu. Ja ang 
kaëpatan ngando, ja ng kuano i Toja'ang iitu: „Ja ilukut(ë)- 
kupe'." A si ëndooka tu'u itu ilukut(ë)nao. Pareke-rekenëno 
tu'u i Lulun, ja nilumaeso ka'i si Toja'ang, ra'itja, e nilumu- 
kut si mawe'e im pakanëna, ja ra'ipe' tu'u ure sia ë nilumu- 
kut-io\ ja kumësoto-mai si Lulun. Pailëkëno i Toja'ang ja ësa 
wewene lo'or, ja m bërëna tanu ng kasëndot i ëndo, ën su- 
luna ja paser(ë)kë' wo m ba'ang ja paser(ë)kë* ka'i. Ja tim- 
boianao-mange sia wo ng kuano i Toja'ang: „litjoo tu'u re'en 
ë mawe'e im pakanëngku." Ja sowatëno i Wewene: „laku, 
ta'an apa ko ja muntëp-ai a si wuni anio' wo ko sawëlangku 
karai." Ja muntëpo tu'u-mange sera, ja pailë-ilëkën i Tojaang 
ë Lulun ra'io wia. Ja sumondolo tu'u in tjarai e Walanda si 
Toja'ang, wo sera lumaes mëwali-wali. Wo sera pailëkën i 
ësa tow, WO mangena iowër a si Tjolano ëng kuana: „O 
Kolano, wona' ësa kolano si mëngëna-ngëna' am bale i Tjo- 
lano-wo;" jawo sia mangaja'ka' wo mainde' am pa'pa'an oreka 
ipëset(ë)na ng kakolanoana. Anaitu wo sia rumu'ndu' se su- 
rarona pitu ngapulu' mange wo'o mindo se ambalesa. Ma- 
ngeoka sera, ja an tëmbërane' sera, ja mëlutawo wo'o se 
suraro, wo iangkaiera-mai n sinapang, ja makauluroka tani'tu, 
ra'io toro itjapëku'. Ja kalingaano i Tjolano, ja i nimaka- 
ilangkë' se surarona, ja sia rumu'ndu'pe' ka'i-mange suraro 

pareke-rekenën maatus. Ja mangeoka sera, ja an tëmbërane' 
sera, ja iangkaierao-tnai n sinapang. Itjaiangkaiera in sinapang, 
« ja sera makauluroka ka'i tani'tu. 

Ja kalingaan ka'i-niako i Tjolano in tani'tukë' ka'i se sii- 
rarona, ja ng kuanao: ,,Ja iaku kua'a ë mëtët-ange." Ja min- 
doo-mai in sa'mbël sia, wo sia mange. Itjatëka'-mange sia, 
ja pailëkënao tu'u, ja uli-ulit si tuama ja Walanda talos lo'or, 
tani'tuka ka'i si wewene talos lo'or nimangakar. Ja makaso- 
sor-ange sia, ja weso'onao-mai n sa*mbël wo ipëparak(ë)na 
isera in ambalesa; itjaiangkai-ai in sa*mbël, ja makauluroka 
tani'tu. Ja ng kuanerao in ambalesa : „Ja iwajape'-mio' sia- 
wo, akar in sangaoras sia ra'io itjapëku'." laka-akar tu*u si Tjo- 
lano i mëkiampung, ëng kuana : „Sa ro'na ja sama'ano-mai 
aku WO iitjooka ka'itje' ng kolano, ta'an iaku ng kumarua 
iitjo." Jawo mapo'o-po'ow-io' a si ëndo iitu n isiaoka ng ko- 
lano. Ja ng kuanao : „Ja mema'pe' kua*a kasale-sale'an kita, 
en aku ja mëkitowape' se mapërenta am bawa'ku-mio', wo se 
po'o-po'ow." 

Ja ipëkiangenao-mai se Ito'na. Mangeoka se airu'ndu'-ma- 
nge ja sera mangaja'ka' ëng kuanerao: „Itjatambisa itu wo 
tani'tu, WO kami ënotën ang kasale-sale'an i Tjolano?" Ja 
kuano e airu'n-du'-mange : „Aita'ar-ai an itjami, ja karëngan 
kine kamu e mange." Jawo tu'u sera mange, ja itjatëka' tu'u- 
mange sera, ja alero m baja kakanën, wo se aka im banua 
tuama ja ambituo waja. Am pa'pa'an in ambituo waja, ja 
kuano i Tjolano : „Ja en alero waja, ja lumukuto kita." Wo 
sera kuman. Tawio makakan ja kuano i Tjolano in tjumua 
a se mateir ang kakanën : „Ja e makakano-sa, ja iwaja'o-mai 
si paëlëpën iana." Iwaja'erao tu*u, aito'tol a si Tjolano wo 
mange a se mapërenta am bawa'na-mio' wo mange a se Ito' 
i Tjolano, ja itjaitu'tukera-mio' am paëlëpan, ja itjalengket(ë)- 
kë'-mange am biwi m paëlëpan, wo nilumengket ka'i-mio' am 
palukutan m pë'narera, iaka-akarera i mëkia-kiampung a si 
makaito' isera. Ja sowatëno i Tjolano itu ëng kuatiao : „Jawo 
mamëndamo-mange kamu, an tutuw(ë)ku in toja'ange'-wo, pi- 

iialënge-Iëngeimiow(ë)kë*-mio'-wo, janta'an pëndamëniow-mange 
m bawaer(ë)ku an itjamu. Anae kamu ja sangasërap ën am- 
bana. Jawo sa kamu ra'io n a si ukuman iana, ja kamu in 
Ito'ku WO se toja'angiow ja maindooka ataku waja." Tani'tu 
sera nimaindooka ata i makaito' isera, sera in ambalesa wo 
se toja'ang. Siitukë'. 

20. Knkna an doro' i Bepi, slnisil 1 Albert Sumnal, Sain'nn. 

Kaindo-indono-mai si wewene ësa ja makaanak ësa anak 
tuama, ningaranana sia Repi. Mawangko*o-mai si Toja'ang 
isia, iru'ndu^o i Inanga mange tuma'tak-ai tambëlang panono- 
anera. Siituoka mangeo tuma'tak si Toja'ang isia. Ja këpa- 
rak(ë)nape'-mange im bowong ësa, ja pailëkëna-mange ëm bu- 
linga' ësa, wo itu indona, paalina-mange am bale, iwe'ena am 
bakul paweana in tjarai, wo sia mangeo tumawoi. 

Mawëngio-mio', ja mangem am bale sia milëk im bulinga' 
aiënëp(ë)na am bakul. Itjatëka'-mange, ja pailëkënao si ësa 
wewene am bale. Ja ng kuano i Wewene iitu : ^Kua'itu ko 
mangere-ngere im bulinga' iitu? pinëte'kuo kua'a ën iitu, en iitu ja 
waleku. Ta'an en iitu ë niindomu, ja iitjoo ë mënana' an iaku." 
Mando-mai ja lumangkoio si Anak i Tjolano, wo sia mailëk 
si Wewene isia makalukut an tëtëngoan. Siituoka muntëpo 
am bale i Repi si Anak i Tjolano, ta'an airintuk(ë)kë' i Repi, 
WO sia mareng am bale mange-mai suraro sangapulu\ mindo 
si Wewene pënana'an i Repi. 

Awoja se suraro nisumumpako-mange si Repi i matongkei 
in tjaju an tëmbir im bale. Siituoka mangenao itjua a si pë- 
nana'ana. Kuano i pënana'ana: „Tio'o mainde-inde'." Ja ku- 
mësoto am bale si pënana'ana mange a lesar, wo sia mangko' : 
„Apo-apo'ku in dior! sa kamu ulit apo-apo'ku, ja iema'-mai 
wenten ësa a li*tjir i lesar." Mailëkoka in iitu se suraro, ja 
marengo sera, wo itu mangeera sisilën a si Tjolano. Siituoka 
iru'ndu'o i Tjolano waja se surarona mange mindo si Wewene 
isia. Janta'an lumutawo se suraro, ja numuwu'o si Wewene 

isia: „Waja se ipalutawera ja mange ambitu." Awoja ambisa 
ëtn pinaturu'an i Wewene iitu, ja ambitu ëm paangean i ipa- 
lutawera. Pailëkënera-mako in da'itja kaindoanera ëm benten, 
ja sera marengo. Marengo sera ja ng kuano i Wewene iitu 
a si Repi: „Ambisa-wisa ën angeanu, ja paalinukë' aku en 
sapaka aku ja ro'nakë' ka'i muntëp sumawël am bulinga'." 
Am pa*pa'an sera i mainde-inde'oka mëngënto-ngënto' a si 
ro'ong iitu, ja sera mangem an do'ong walina wo mënto'o 

ambitu. 

• 

21. Slsil an doro' i Anak tnama i Tjolano a langit wo si Wawn' 

am bawo in tana', sinisil i A. Mokaln. 

Awoja këaipe' i Anak i Tjolano a langit wo mai am bawo 
in tana\ ja sia nimindo i giona i membe'. A si ëndooka 
makasa ja si Membe* rumu'ndu'-mange ësa tow, mange muei- 
ai si Wawu* luluna i Tjolano a si ro'ong lina'usana-mai, ta- 
neana kine wo'on. Mangen tu'u si airu'ndu' wo mueio sia 
tana*i : ^Nitjumua-mai in siri' si Membe' mëwueipe' kine, sa ko 
masale' taneana." Sumowato si Wawu' ëng kuanao : „Si sei 
ë masale' tanean i Membe' !" Tani'tu marengo-mange si 
airu'ndu' wo sisilëna in sapaka si Wawu' ja nisumowat(ë)kë' 
in tana'i : „Si sei tjine, ë masale' tanean i Membe' !" 

Pa'pa'an in tani'tukë' ë nuwu' iWawu' luluna kua'a ka'i sia 
ën dumu'ndu'o-mange muei si Wawu' kumarua, tanu ka'i im 
buwuei a si luluna. Sumowato sia, tanukë' ka'i in sosowat i 
luluna. Pa'pa'an in da'itja wana ë nimasale' isia a se rua 
Wawu', kua'a ka'i sia ë mapawueio si Tjaakaran, tanuka ka'i 
'im buwuei a se rua ki'itëna. Sumowato si Tjaakaran, ëng 
kuanao: „Itjua-mange ën siri'tju a si Membe', in aku ja ma- 
sale' taneana." 

Marengo-mange si airu'ndu' wo sumisil in aisowat i Tjaa- 
karan, ëng kuanao: „Sapaka si Wawu' ja nitjumua-mai in si- 
ri'na a si Membe', in sia ja masale' taneanu." A si wëngitjë' 
iitu, ja m bale i Tjolano tanuoka ëndo-ëndoan, in solo kina- 

kaja-mai i Membe'. Siituoka mangaja'ka'o-mai sera im baja, 
ëng kuanerao: „Kaitu-itu ja!" Ang karuaangkë' ngando, ja 
ng kuano i Membe' : „Tumaneo kita." Wo mai tu'u a si 
ëndo kumatëlu in sera in tumaneo, wo mema* kasale-sale'an 
a si wëngi iitu, ja si Membe' ka'i mai nilumukut ang karapi e 
wangko-wangko'. Maio a si ëndo kumarua in sera i nituma- 
neo, ja ng kuano i pënana'an i Membe' a si tawang(ë)na : 
^Wawa*ando ialer-io' rano, inamoangkupe' woondo." Tani^tu 
ialero i tawang rano wo iwe'ena an du'u im buni ang kana- 
ramen pëngainamoana. Mando tu'u-mai ja mangereo in dano 
sia inamoam bo'on, pailëkënaoka ja niinamoano i sei wona.' 
Tani'tu in tjarior towanao si tawang(ë)na wo wueiana in sa 
si sei ë niminamo a si rano nialer(ë)na kawëngi. Janta'an si 
pënana'angka i Membe' in ësa wo kumua a si tawang(ë)na 
ëng kuanao: „litjokë* re*en ë niminamo an dano, intji?" Su- 
mowato si tawang(ë)na: ^Ra*itja iaku." Embowoka i pëna- 
na'an i Membe' kua'a sia ën tëpianao. 

Maio a si tjaruaan ngawëngi, kua'a si tawang(ë)na ën su- 
mu'upo am bua'na in tjamana, wo sia ra'io toro tumëkël am 
pa'pa'an im bënduo ëm pamënda-mëndamën. Mando tu'u-mai 
ja pailëkëno-mange i tawang(ë)na in si Membe' mainamo ; 
kua'a si pënana'an i Membe' ëng kumbitënao-mange, wo ma- 
poloo tu'u-mai sia. Të'tërënao-mange si Membe' mainamo -, 
ta'am Balandaoka. Tani'tu teronënao-mange in tjumërës sia 
WO ng kuanao: „Ra'io tu'u iwëkar(ë)ku ko." Tumo'tolo-mai 
a si ëndo iitu, ën sera mëwali-walioka. 

Ang kasomoian-ai iitu, ja si Membe' kumua a si pënana'ana 
in sia mangepe' mangere-mai sera'. Tani'tu sumawëlo sia ni- 
mindo in tjarai i membe' ka'i, wo sia mangem an ta'asitj. 
Pa'pa'an si Membe' i nimangem, ja ng kuano e kaka' i pë- 
nana'an i Membe' an isia: „Sa sia marengo-mai, ja an darane' 
weta' sia, weano-mio' in dano paso' wo siitu ko ën itjaupu- 
s(ë)na.'' Tani'tu tu'u, maio si Membe'. Ja an darane' sia 
pa'pakanao-mio' in dano paso'. Eng kuano i Membe' : „Kaitu- 
itu ko nima'pak in dano paso' an iaku?" Sumowato si pëna- 

na'ana, ëng kuanao: „Siitu kine aku ën itjaupus(ë)mu, aitjua 
e kaka'ku." Kuano i Membe' : ^Maemangkë' re'en im pate- 
naanera ko?" 

Maja'o ka'i pira ngando an somoi-ai iitu, ëng kuano i 
Membe' : «Aku ja mangepe* ka'i mangere-mai sera' a lawa- 
nan." Tani'tu ka'i sia mangem. Kua*a ka'i ë maio se kaka' i 
wewene, ëng kuanerao : „Sa ka'i sia marengo-mai sa, ja an 
darane', lëpokano-mio' im pisow wo siitu ko ën itjaupus(ë)na/ 
Tani'tu marengo-mai ka'i sia. Ja an darane' tu*u, lëpokanao- 
mio' im pisow. Siituoka ëng kuano i Membe' : ,Kaitu-itu aku 
paulurënu tani'tu ?" Sumowato si pënana'ana, ëng kuanao : 
„Siitu kine aku ën itjaupus(ë)mu, aitjua e kaka'ku." Kuano i 
Membe' : „Sama\ en aku m paulurënu tani'tu, ja marengo 
karu' mange a si amangku a langit aku." Tani'tu ng karior 
sia n tumu'tulo wo maja'o, ta'an ka'i si pënana'ana ja nitju- 
mi'it(ë)kë' isia. Tani'tu mëmaja-maja'o-mange sera, si Membe' 
ën an dior, patintjasanakë' si pënana'ana. Pa'pa'an in itjau- 
pus(ë)nao, kua'a sia ën ënto'anao a si ësa kuntung. Itjatëka'o- 
mange ambitu si penana'ana, ja sia nimëla'u-la'usoka nitumë- 
kël am pa'a i Membe' am pa'pa'an i makëpeo. Makaasëng 
ka'i-mako si Membe', ja angkaiënao-mai si pënana'ana wo 
sia numani tana'i : 

„Kuntung iitjo, kuntung iitjo! 
Paalin-ange si toja'ang e makatoja'ang." 

Wo tani'tu si Membe' meneto ka'i-mange im pawaja'anera. 

Ra'itja ure si Membe' ë nirumeso ambitu, ja mapoloo-mai 
si pënana'ana wo sia kumi'ito ka'i-mange si Membe', akarana 
i makatawi-mange isia. Pa'pa'an im pai^ëkën i Membe' i ma- 
këpeo ka'i si pënana'ana, ja sia ënto'anao ka'i akar(ë)na i 
makangi'it-ai isia. Ja makangi'ito-mange si Membe' si pëna- 
na'ana, ja sia nimëla'u-la'us ka'i nitumëkël am pa'a i Membe'. 
Makaasëng-ako si Membe' angkaiënao-mai si pënana'ana, wo 
sia numani, ëng kuanao: 

„O rintjeng, o rintjeng! 

Paalin-ange si toja'ang e makatoja'ang." 

Wo si Membe' maja'o ka'i. 

Mëmaja-maja'oka-mange si Membe', ja sia paki'itëno-mange 
i pënana'ana. Awoja am pa'pa'an tu'u i matawio in sosoran 
a langit, ja sia ënto'onao an tëmbir i rojongan makangaran : 
Rano Makawuringën. Ambituoka ja ita'ar(ë)nao a si pëna- 
na'ana: „Sa ko wo masale* kumi'it iaku mange a langit, ja 
kita karëngan lumële' a si rano anio'." Ja sera lumële'o a si 
rano iitu. Makalële'-mako sera, ja ng kuano i Membe' : „Sa 
ko WO masale' mange karapitju, ja mangekukë' itjua in ta- 
wangku ko, eni? em pa'pa'an da'itja itjasale' e mama' ën aku 
nitumane am bawo in tana'." 

Ja tani'tu sera in sumosoro a langit. Itjatëka'o-mange, wu- 
eiëno e amang(ë)na: „Sapamu sia?" Sumowato si anak(ë)na, 
ëng kuanao : „Tawangku." Maio tu'u in tumu'tulo si Anak 
i Tjolano in itaneo e amanga, ja weano tawoiën si tawang(ë)- 
na. Katare-tare ja ipa'pako i Penana'an i Tjolano ëm batuna 
i mostor sangawantang an tana'. Ipa'pak(ë)na-mako n iitu, ja 
ng kuanao a si tawang i ana'na: „Pitongënu ëm baja se 
watuna i mostor an tana' anio'." Malinga-mako in iitu sia, ja 
sia mangem a si mënana' an isia mange mangilëk tawangan, 
ëng kuanao: „Sapaka aku ja kinuanan i inangu i mitong im 
batuna i mostor makasa im bantang aipa'pak(ë)na an tana', 
WO iwe'e ka'i am bantang, ta'an aitjuana, ra'itja toro mande 
ësakë' itjatëla'u, karëngana iwe'e waja am bantang/ Eng kuano 
i Anak i Tjolano a si tawang(ë)na: „Itjatëka'-mange ambitu 
ko, ja kumua in tana'i : „Aitjua-mai i Anak i Tjolano im baja, 
kine, se sërëm ja mai mitong im batuna i mostor anio', wo 
iwe'e am bantang, wo ra'itja toro ësa itjatëla'u, karëngan 
ipakawe'e-we'e am bantang." Tani'tu tu'u mali'uso-mai se së- 
rëm, wo pitongënerao wo iwe'e am bantang. Ipakawe'eera- 
mako am bantang ën iitu, ja si tawang i Anak i Tjolano 
mangem a si Penana'an i Tjola^no, ëng kuanao: „Ra'io, pi- 
nakapitongkuo !" Kuano ka'i i Penana'an i Tjolano: „Indon 
ëm berong anio', wo mange iasu-mai rano!" Tani'tu ng karior 
mangem ka'i a si Anak i Tjolano si tawang(ë)na, ëng kuanao 

kal: ^Aitjua i inangii, ja aku mindo im berong wo mange 
iasu-mai rano^ anae tambisangku én ütu?'' Eng kuano i Anak 
i Tjolano: ^Itjateka'-mange an dano ko sa, ja ng kuanuo: 
,Aitjua-mai i Anak i Tjolano im baja se kosei ja mai lu- 
mintjun am berong." Itjateka' tu'u-mange an dano aa, ëng 
kuanao: ^Ahjua-niai i Anak i Tjolano, im baja se kosei ja 
mai lumintjun am berong/ Wo m berong ilëpok(ë)nao-mio' ; 
p>ailêkënao tu'u-mio\ ja nilintjunano e kosri, wo indonao-mai 
ën iitu WO iasuna rano paalin-ange am bale i Tjolano. Itja- 
tëka'-mange, ja ng kuanao a a Penana'an i Tjolano: ^Kënu 
ën dano.'' Kuano i Penana'an i Tjolano: ^Sama', iwëkaro-mio' 
ambana.^ Kasomoian-ai iitu eng kuano ka'i i Penana'an i 
Tjolano : ^Wawa'ando ja si ana'ku en tumaneo, anaitu ko 
tumimboi an deri, ielal) an isera.'' Mawéngi tu'u-mio\ ja itja- 
lalitjo in sera i lumukuto, wo timboiano i tawang i Anak i 
Tjolano én ipaela'b. Makalukutoka si Anak i Tjolano, ja wa- 
rengëna-mako Cm beren, a tawang(é)na ja mëngame-ngame'- 
oka, pa'pa'an i maluaT>o eng kama paso'so'an in dëri. Kua'a 
ën iitu em pisinao-mako wo masama'o ka'i-mai. Karua ka'i i 
mareng-ako in somoi, ja a tawangfejna maame\ pa'pa'an i 
malunguso eng kama paso'so'an in déri, wo tani'tu pisinao 
ka'i-mako wo en iitu mapali'o ka'i-mai. Katduna J mareng- 
ako in somoi ja timboianao-mai si tawangfCjna wo ng kuanao : 
,Maio, mio'om karu' am bawo in tana* kita." Siituoka ja 
jnaëgao-mai se nilumukut wo'o ang kasale-sale'an, ëng kuane- 
rao: ^Awo, ra'itja tu'u isiao si pënana'ana!* 

Ja si Anak i Tjolano wo si pénana'ana nimaja'o-mai am 
bawo in tana\ Akar^'ejké' iitu. 

22. KwkmM ia 4ora^ f Pokol^ hIbIhü f KaiuM Meiigko% Knsteiig. 

I. Sapaka si Inang wo si Amang i Pokol ja tow lengd. 
An somoi-mai in si Amar)g i Pokol i nimateo, ja sia anio' 
mamualio tow ; sapaka sla, ja toja'ang tuama. 

Tumowo-mai sia, ja sia raitja wana kama wo keitjei tanu 

Wo si Membe' maja'o ka'i. 

Mëmaja-maja'oka-mange si Membe', ja sia paki'itëno-mange 
i pënana'ana. Awoja am pa'pa'an tu'u i matawio in sosoran 
a langit, ja sia ënto'onao an tëmbir i rojongan makangaran : 
Rano Makawuringën. Ambituoka ja ita'ar(ë)nao a si pëna- 
na'ana: „Sa ko WO masale' kumi'it iaku mange a langit, ja 
kita karëngan lumële' a si rano anio'." Ja sera lumële'o a si 
rano litu. Makalële'-mako sera, ja ng kuano i Membe' : „Sa 
ko WO masale' mange karapitju, ja mangekukë' itjua in ta- 
wangku ko, eni? em pa'pa'an da'itja itjasale' e mama' ën aku 
nitumane am bawo in tana'." 

Ja tani'tu sera in sumosoro a langit. Itjatëka'o-mange, wu- 
eiëno e amang(ë)na: „Sapamu sia?" Sumowato si anak(ë)na, 
ëng kuanao : „Tawangku." Maio tu'u in tumu'tulo si Anak 
i Tjolano in itaneo e amanga, ja weano tawoiën si tawang(ë)- 
na. Katare-tare ja ipa'pako i Penana'an i Tjolano ëm batuna 
i mostor sangawantang an tana'. Ipa'pak(ë)na-mako n iitu, ja 
ng kuanao a si tawang i ana'na: „Pitongënu ëm baja se 
watuna i mostor an tana' anio'." Malinga-mako in iitu sia, ja 
sia mangem a si mënana' an isia mange mangilëk tawangan, 
ëng kuanao: „Sapaka aku ja kinuanan i inangu i mitong im 
batuna i mostor makasa im bantang aipa'pak(ë)na an tana', 
WO iwe'e ka'i am bantang, ta'an aitjuana, ra'itja toro mande 
ësakë' itjatëla'u, karëngana iwe'e waja am bantang." Eng kuano 
i Anak i Tjolano a si tawang(ë)na: „Itjatëka'-mange ambitu 
ko, ja kumua in tana'i : „Aitjua-mai i Anak i Tjolano im baja, 
kine, se sërëm ja mai mitong im batuna i mostor anio', wo 
iwe'e am bantang, wo ra'itja toro ësa itjatëla'u, karëngan 
ipakawe'e-we'e am bantang." Tani'tu tu'u mali'uso-mai se së- 
rëm, WO pitongënerao wo iwe'e am bantang. Ipakawe'eera- 
mako am bantang ën iitu, ja si tawang i Anak i Tjolano 
mangem a si Penana'an i Tjolano, ëng kuanao: „Ra'io, pi- 
nakapitongkuo !" Kuano ka'i i Penana'an i Tjolano: „Indon 
ëm berong anio', wo mange iasu-mai rano!" Tani'tu ng karior 
mangem ka'i a si Anak i Tjolano si tawang(ë)na, ëng kuanao 



41 

ka'i : „ Aitjua i inangu, ja aku mindo im berong wo mange 
iasu-mai rano, anae tambisangku ën iitu?" Eng kuano i Anak 
i Tjolano: „Itjatëka'-mange an dano ko sa, ja ng kuanuo: 
„Aitjua-mai i Anak i Tjolano im baja se kosei ja mai lu- 
mintjun am berong." Itjatëka' tu'u-mange an dano sia, ëng 
kuanao: „Aitjua-mai i Anak i Tjolano, im baja se kosei ja 
mai lumintjun am berong." Wo m berong iIëpok(ë)nao-mio' ; 
pailëkënao tu'u-mio\ ja nilintjunano e kosei, wo indonao-mai 
ën iitu WO iasuna rano paalin-ange am bale i Tjolano. Itja- 
tëka'-mange, ja ng kuanao a si Pënana'an i Tjolano: „Kënu 
ën dano." Kuano i Pënana'an i Tjolano : „Sama', iwëkaro-mio' 
ambana." Kasomoian-ai iitu ëng kuano ka'i i Penana'an i 
Tjolano : „ Wawa'ando ja si ana'ku ën tumaneo, anaitu ko 
tumimboi an dëri, iëla'b an isera." Mawëngi tu'u-mio', ja itja- 
lalitjo in sera i lumukuto, wo timboiano i tawang i Anak i 
Tjolano ën ipaëla'b. Makalukutoka si Anak i Tjolano, ja wa- 
rengëna-mako ëm bërën, si tawang(ë)na ja mëngame-ngame'- 
oka, pa'pa'an i malua'bo ëng kama paso'so'an in dëri. Kua'a 
ën iitu ëm pisinao-mako wo masama'o ka'i-mai. Karua ka'i i 
mareng-ako in somoi, ja si tawang(ë)na maame', pa'pa'an i 
malunguso ëng kama paso'so'an in dëri, wo tani'tu pisinao 
ka'i-mako wo ën iitu mapali'o ka'i-mai. Katëluna i mareng- 
ako in somoi ja timboianao-mai si tawang(ë)na wo ng kuanao : 
„Maio, mio'om karu' am bawo in tana' kita." Siituoka ja 
niaëgao-mai se nilumukut wo'o ang kasale-sale'an, ëng kuane- 
rao: „Awo, ra'itja tu'u isiao si pënana'ana!" 

Ja si Anak i Tjolano wo si pënana'ana nimaja'o-mai am 
bawo in tana'. Akar(ë)kë' iitu. 

22. Kukna an doro' 1 Pokol, sinlsil 1 Kanibel Mengko', Kuntang. 

I. Sapaka si Inang wo si Amang i Pokol ja tow lëngei. 
An somoi-mai in si Amang i Pokol i nimateo, ja sia anio' 
mamualio tow; sapaka sia, ja toja'ang tuama. 

Tumowo-mai sia, ja sia ra'itja wana kama wo keitjei tanu 

Wo si Membe' maja'o ka'i. 

Mëmaja-maja'oka-mange si Membe\ ja sia paki'itëno-mange 
i pënana'ana. Awoja am pa'pa'an tu'u i matawio in sosoran 
a langit, ja sia ënto'onao an tëmbir i rojongan makangaran : 
Rano Makawuringën. Ambituoka ja ita'ar(ë)nao a si pëna- 
na'ana: „Sa ko wo masale* kumi'it iaku mange a langit, ja 
kita karëngan lumële' a si rano anio'." Ja sera lumële'o a si 
rano iitu. Makalële'-mako sera, ja ng kuano i Membe' : „Sa 
ko WO masale' mange karapitju, ja mangekukë' itjua in ta- 
wangku ko, eni? em pa'pa'an da'itja itjasale' e mama' ën aku 
nitumane am bawo in tana'." 

Ja tani'tu sera in sumosoro a langit. Itjatëka'o-mange, wu- 
eiëno e amang(ë)na: „Sapamu sia?" Sumowato si anak(ë)na, 
ëng kuanao : „Tawangku." Maio tu'u in tumu'tulo si Anak 
i Tjolano in itaneo e amanga, ja weano tawoiën si tawang(ë)- 
na. Katare-tare ja ipa'pako i Penana'an i Tjolano ëm batuna 
i mostor sangawantang an tana'. Ipa'pak(ë)na-mako n iitu, ja 
ng kuanao a si tawang i ana'na: „Pitongënu ëm baja se 
watuna i mostor an tana' anio'." Malinga-mako in iitu sia, ja 
sia mangem a si mënana' an isia mange mangilëk tawangan, 
ëng kuanao : „Sapaka aku ja kinuanan i inangu i mitong im 
batuna i mostor makasa im bantang aipa'pak(ë)na an tana', 
WO iwe'e ka'i am bantang, ta'an aitjuana, ra'itja toro mande 
ësakë' itjatëla'u, karëngana iwe'e waja am bantang." Eng kuano 
1 Anak i Tjolano a si tawang(ë)na: „Itjatëka'-mange ambitu 
ko, ja kumua in tana'i: „Aitjua-mai i Anak i Tjolano im baja, 
kine, se sërëm ja mai mitong im batuna i mostor anio', wo 
iwe'e am bantang, wo ra'itja toro ësa itjatëla'u, karëngan 
ipakawe'e-we'e am bantang." Tani'tu tu'u mali'uso-mai se së- 
rëm, WO pitongënerao wo iwe'e am bantang. Ipakawe'eera- 
mako am bantang ën iitu, ja si tawang i Anak i Tjolano 
mangem a si Penana'an i Tjolano, ëng kuanao : „Ra'io, pi- 
nakapitongkuo !" Kuano ka'i i Penana'an i Tjolano: „Indon 
ëm berong anio', wo mange iasu-mai rano!" Tani'tu ng karior 
mangem ka'i a si Anak i Tjolano si tawang(ë)na, ëng kuanao 

ka'i : „ Aitjua i inangu, ja aku mindo im berong wo mange 
iasu-mai rano, anae tambisangku ën iitu?" Eng kuano i Anak 
i Tjolano: „Itjatëka'-mange an dano ko sa, ja ng kuanuo: 
„Aitjua-mai i Anak i Tjolano im baja se kosei ja mai lu- 
mintjun am berong." Itjatëka' tu'u-mange an dano sia, ëng 
kuanao: „Aitjua-mai i Anak i Tjolano, im baja se kosei ja 
mai lumintjun am berong." Wo m berong ilëpok(ë)nao-mio' ; 
pailëkënao tu'u-mio', ja nilintjunano e kosei, wo indonao-mai 
ën iitu WO iasuna rano paalin-ange am bale i Tjolano. Itja- 
tëka'-mange, ja ng kuanao a si Pënana'an i Tjolano : „Kënu 
ën dano." Kuano i Pënana'an i Tjolano : „Sama', iwëkaro-mio' 
ambana." Kasomoian-ai iitu ëng kuano ka'i i Pënana'an i 
Tjolano : „ Wawa'ando ja si ana'ku ën tumaneo, anaitu ko 
tumimboi an dëri, iëla'b an isera." Mawëngi tu'u-mio', ja itja- 
lalitjo in sera i lumukuto, wo timboiano i tawang i Anak i 
Tjolano ën ipaëla'b. Makalukutoka si Anak i Tjolano, ja wa- 
rengëna-mako ëm bërën, si tawang(ë)na ja mëngame-ngame'- 
oka, pa'pa'an i malua'bo ëng kama paso'so'an in dëri. Kua'a 
ën iitu ëm pisinao-mako wo masama'o ka'i-mai. Karua ka'i i 
mareng-ako in somoi, ja si tawang(ë)na maame', pa'pa'an i 
malunguso ëng kama paso'so'an in dëri, wo tani'tu pisinao 
ka'i-mako wo ën iitu mapali'o ka'i-mai. Katëluna i mareng- 
ako in somoi ja timboianao-mai si tawang(ë)na wo ng kuanao : 
„Maio, mio'om karu' am bawo in tana' kita." Siituoka ja 
niaëgao-mai se nilumukut wo'o ang kasale-sale'an, ëng kuane- 
rao: „Awo, ra'itja tu'u isiao si pënana'ana!" 

Ja si Anak i Tjolano wo si pënana'ana nimaja'o-mai am 
bawo in tana'. Akar(ë)kë' iitu. 

22. Kukna an doro' 1 Pokol, sinisll i Kanibei Mengko', Kantnng. 

I. Sapaka si Inang wo si Amang i Pokol ja tow lëngei. 
An somoi-mai in si Amang i Pokol i nimateo, ja sia anio' 
mamualio tow; sapaka sia, ja toja'ang tuama. 

Tumowo-mai sia, ja sia ra'itja wana kama wo keitjei tanu 

Wo si Membe' maja'o ka'i. 

Mëmaja-maja'oka-mange si Membe', ja sia paki'itëno-mange 
i pënana'ana. Awoja am pa'pa'an tu'u i matawio in sosoran 
a langit, ja sia ënto'onao an tëmbir i rojongan makangaran : 
Rano Makawuringën. Ambituoka ja ita'ar(ë)nao a si pëna- 
na'ana: „Sa ko wo masale' kumi'it iaku mange a langit, ja 
kita karëngan lumële' a si rano anio'." Ja sera lumële'o a si 
rano iitu. Makalële'-mako sera, ja ng kuano i Membe' : „Sa 
ko WO masale' mange karapitju, ja mangekukë' itjua in ta- 
wangku ko, eni? em pa'pa'an da'itja itjasale' e mama' ën aku 
nitumane am bawo in tana'." 

Ja tani'tu sera in sumosoro a langit. Itjatëka'o-mange, wu- 
eiëno e amang(ë)na: „Sapamu sia?" Sumowato si anak(ë)na, 
ëng kuanao : „Tawangku." Maio tu'u in tumu'tulo si Anak 
i Tjolano in itaneo e amanga, ja weano tawoiën si tawang(ë)- 
na. Katare-tare ja ipa'pako i Penana'an i Tjolano ëm batuna 
i mostor sangawantang an tana'. Ipa'pak(ë)na-mako n iitu, ja 
ng kuanao a si tawang i ana'na: „Pitongënu ëm baja se 
watuna i mostor an tana' anio'/ Malinga-mako in iitu sia, ja 
sia mangem a si mënana' an isia mange mangilëk tawangan, 
ëng kuanao : „Sapaka aku ja kinuanan i inangu i mitong im 
batuna i mostor makasa im bantang aipa'pak(ë)na an tana', 
WO iwe'e ka'i am bantang, ta'an aitjuana, ra'itja toro mande 
ësakë' itjatëla'u, karëngana iwe'e waja am bantang." Eng kuano 
i Anak i Tjolano a si tawang(ë)na: „Itjatëka'-mange ambitu 
ko, ja kumua in tana'i: „Aitjua-mai i Anak i Tjolano im baja, 
kine, se sërëm ja mai mitong im batuna i mostor anio', wo 
iwe'e am bantang, wo ra'itja toro ësa itjatëla'u, karëngan 
ipakawe'e-we'e am bantang." Tani'tu tu'u mali'uso-mai se së- 
rëm, WO pitongënerao wo iwe'e am bantang. Ipakawe'eera- 
mako am bantang ën iitu, ja si tawang i Anak i Tjolano 
mangem a si Penana'an i Tjolano, ëng kuanao : „Ra'io, pi- 
nakapitongkuo !" Kuano ka'i i Penana'an i Tjolano: „Indon 
ëm berong anio', wo mange iasu-mai rano!" Tani'tu ng karior 
mangem ka'i a si Anak i Tjolano si tawang(ë)na, ëng kuanao 

ka'i : „ Aitjua i inangu, ja aku mindo im berong wo mange 
lasu-mai rano, anae tambisangku ën iitu?" Eng kuano i Anak 
i Tjolano: „Itjatëka'-mange an dano ko sa, ja ng kuanuo: 
„Aitjua-mai i Anak i Tjolano im baja se kosei ja mai lu- 
mintjun am berong." Itjatëka' tu'u-mange an dano sia, ëng 
kuanao: „Aitjua-mai i Anak i Tjolano, im baja se kosei ja 
mai lumintjun am berong." Wo m berong ilëpok(ë)nao-mio' ; 
paiiëkënao tu'u-mio\ ja nilintjunano e kosei, wo indonao-mai 
ën iitu WO iasuna rano paalin-ange am bale i Tjolano. Itja- 
tëka'-mange, ja ng kuanao a si Pënana'an i Tjolano: „Kënu 
ën dano." Kuano i Pënana'an i Tjolano : „Sama', iwëkaro-mio' 
ambana." Kasomoian-ai iitu ëng kuano ka'i i Pënana'an i 
Tjolano: „Wawa'ando ja si ana'ku ën tumaneo, anaitu ko 
tumimboi an dëri, iëla'b an isera." Mawëngi tu'u-mio\ ja itja- 
lalitjo in sera i lumukuto, wo timboiano i tawang i Anak i 
Tjolano ën ipaëla'b. Makalukutoka si Anak i Tjolano, ja wa- 
rengëna-mako ëm bërën, si tawang(ë)na ja mëngame-ngame'- 
oka, pa'pa'an i malua'bo ëng kama paso'so'an in dëri. Kua'a 
ën iitu ëm pisinao-mako wo masama'o ka'i-mai. Karua ka'i i 
mareng-ako in somoi, ja si tawang(ë)na maame', pa'pa'an i 
malunguso ëng kama paso'so'an in dëri, wo tani'tu pisinao 
ka'i-mako wo ën iitu mapali'o ka'i-mai. Katëluna i mareng- 
ako in somoi ja timboianao-mai si tawang(ë)na wo ng kuanao : 
„Maio, mio'om karu' am bawo in tana' kita." Siituoka ja 
niaëgao-mai se nilumukut wo'o ang kasale-sale'an, ëng kuane- 
rao : „Awo, ra'itja tu'u isiao si pënana'ana!" 

Ja si Anak i Tjolano wo si pënana'ana nimaja'o-mai am 
bawo in tana'. Akar(ë)kë' iitu. 

22. Kukna an doro' 1 Pokol, sinisll 1 Kanibel Mengko', Kantnng. 

I. Sapaka si Inang wo si Amang i Pokol ja tow lëngei. 
An somoi-mai in si Amang i Pokol i nimateo, ja sia anio' 
mamualio tow; sapaka sia, ja toja'ang tuama. 

Tumowo-mai sia, ja sia ra'itja wana kama wo keitjei tanu 



Wo si Membe' maja'o ka'i. 

Mëmaja-maja'oka-mange si Membe', ja sia paki'itëno-mange 
i pënana'ana. Awoja am pa'pa'an tu'u i matawio in sosoran 
a langit, ja sia ènto'onao an tèrabir i rojongan raakangaran : 
Rano Makawuringën. Ambituoka ja ita'ar(é)nao a si pëna- 
na'ana: „Sa ko WO masale' kumi'tt iaku mange a langit, ja 
kita karëngan luraële' a si rano anio'." Ja sera lumële'o a si 
rano iitu. Makalële'-mako sera, ja ng kuano i Membe' : „Sa 
ko WO masale' mange karapitju, ja mangekukë' itjua in ta- 
wangku ko, eni? em pa'pa'an da'itja itjasale' e mama' ën aku 
nitumane am bawo in tana'." 

Ja tani'tu sera in sumosoro a langit. Itjatëka'o-mange, wu- 
eiëno e amang(ë)na; „Sapamu sia?" Sumowato si anak(ë)na, 
ëng kuanao : „Tawangku." Maio tu'u in tumu'tulo si Anak 
i Tjolano in itaneo e amanga, ja weano tawoiën si tawang(ë)- , 
na. Katare-tare ja ipa'pako i Penana'an i Tjolano ëm batuna 
i mostor sangawantang an tana'. Ipa'pak(ë)na-mako n ütu, ja 
ng kuanao a si tawang i ana'na; „Pitongënu ëm baja se 
watuna i mostor an tana' anio'." Malinga-mako in iitu sia, ja 
sia mangem a si mënana' an isia mange mangüëk tawangan, 
ëng kuanao : „Sapaka aku ja kinuanan i inangu i mïtong im 
batuna i mostor makasa im bantang aipa'pak(ë)na an tana', 
wo iwe'e ka'i am bantang, ta'an aitjuana, ra'itja toro mande 
ësakë' itjatëla'u, karëngana iwe'e waja am bantang." Eng kuano 
i Anak i Tjolano a si tawang(ë)na: „Itjatëka'-mange ambitu 
ko, ja kumua in tana'i : „Aitjua-mai i Anak i Tjolano im baja, 
kine, se sërëm ja mai mitong im batuna i mostor anio', wo 
iwe'e am bantang, wo ra'itja toro ësa itjatëla'u, karëngan 
ipakawe'e-we'e am bantang." Tani'tu tu'u mali'uso-mai se së- 
rëm, WO pitongënerao wo iwe'e am bantang. Ipakawe'eera- 
mako am bantang ën iitu, ja si tawang i Anak i Tjolano 
mangem a si Penana'an i Tjola,no, ëng kuanao: „Ra'io, pi- 
nakapitongkuo!" Kuano ka'i i Penana'an i Tjolano: „Indon 
ëm berong anio', wo mange iasu-mai rano!" Tani'tu ng karior 
mangem ka'i a si Anak i Tjolano si tawang(ë)na, ëng kuanao 

ka'i : „Aitjua i inangu, ja aku mindo im berong wo mange 
iasu-mai rano, anae tambisangku ën iitu?" Eng kuano i Anak 
i Tjolano: ^Itjatëka'-mange an dano ko sa, ja ng kuanuo: 
„Aitjua-mai i Anak i Tjolano im baja se kosei ja mai lu- 
mintjun am berong." Itjatëka' tu'u-mange an dano sia, ëng 
kuanao: ,,Aitjua-mai i Anak i Tjolano, im baja se kosei ja 
mai lumintjun am berong." Wo m berong ilëpok(ë)nao-mio' ; 
pailëkënao tu'u-mio\ ja nilintjunano e kosei, wo indonao-mai 
ën iitu WO iasuna rano paalin-ange am bale i Tjolano. Itja- 
tëka'-mange, ja ng kuanao a si Pënana'an i Tjolano: „Kënu 
ën dano." Kuano i Pënana'an i Tjolano : „Sama\ iwëkaro-mio' 
ambana." Kasomoian-ai iitu ëng kuano ka*i i Penana'an i 
Tjolano : „ Wawa'ando ja si ana'ku ën tumaneo, anaitu ko 
tumimboi an dëri, iëla'b an isera." Mawëngi tu'u-mio', ja itja- 
lalitjo in sera i lumukuto, wo timboiano i tawang i Anak i 
Tjolano ën ipaëla'b. Makalukutoka si Anak i Tjolano, ja wa- 
rengëna-mako ëm bërën, si tawang(ë)na ja mëngame-ngame'- 
oka, pa'pa'an i malua'bo ëng kama paso'so'an in dëri. Kua'a 
ën iitu ëm pisinao-mako wo masama'o ka'i-mai. Karua ka'i i 
mareng-ako in somoi, ja si tawang(ë)na maame', pa'pa'an i 
malunguso ëng kama paso'so'an in dëri, wo tani'tu pisinao 
ka'i-mako wo ën iitu mapali'o ka'i-mai. Katëluna i mareng- 
ako in somoi ja timboianao-mai si tawang(ë)na wo ng kuanao : 
„Maio, mio'om karu' am bawo in tana' kita." Siituoka ja 
niaëgao-mai se nilumukut wo'o ang kasale-sale'an, ëng kuane- 
rao: „Awo, ra'itja tu'u isiao si pënana'ana!" 

Ja si Anak i Tjolano wo si pënana'ana nimaja'o-mai am 
bawo in tana'. Akar(ë)kë' iitu. 

22. Knkna an doro' 1 Pokol, sinisil 1 Kanibel Mengko', Kantnng. 

I. Sapaka si Inang wo si Amang i Pokol ja tow lëngei. 
An somoi-mai in si Amang i Pokol i nimateo, ja sia anio' 
mamualio tow; sapaka sia, ja toja'ang tuama. 

Tumowo-mai sia, ja sia ra'itja wana kama wo keitjei tanu 

Wo si Membe' maja'o ka'i. 

Mëmaja-maja'oka-mange si Membe', ja sia paki'itëno-mange 
i pënana'ana. Awoja am pa'pa'an tu'u i matawio in sosoran 
a langit, ja sia ënto'onao an tëmbir i rojongan makangaran : 
Rano Makawuringën. Ambituoka ja ita'ar(ë)nao a si pëna- 
na'ana: „Sa ko wo masale' kumi'it iaku mange a langit, ja 
kita karëngan lumële' a si rano anio'/ Ja sera lumële'o a si 
rano iitu. Makalële'-mako sera, ja ng kuano i Membe' : „Sa 
ko WO masale' mange karapitju, ja mangekukë' itjua in ta- 
wangku ko, eni? em pa'pa'an da'itja itjasale' e mama' ën aku 
nitumane am bawo in tana'/ 

Ja tani'tu sera in sumosoro a langit. Itjatëka'o-mange, wu- 
eiëno e amang(ë)na: „Sapamu sia?" Sumowato si anak(ë)na, 
ëng kuanao : „Tawangku.'^ Maio tu'u in tumu'tulo si Anak 
i Tjolano in itaneo e amanga, ja weano tawoiën si tawang(ë)- . 
na. Katare-tare ja ipa'pako i Penana'an i Tjolano ëm batuna 
i mostor sangawantang an tana'. Ipa'pak(ë)na-mako n iitu, ja 
ng kuanao a si tawang i ana'na : „Pitongënu ëm baja se 
watuna i mostor an tana' anio'." Malinga-mako in iitu sia, ja 
sia mangem a si mënana' an isia mange mangilëk tawangan, 
ëng kuanao: „Sapaka aku ja kinuanan i inangu i mitong im 
batuna i mostor makasa im bantang aipa'pak(ë)na an tana', 
WO iwe'e ka'i am bantang, ta'an aitjuana, ra'itja toro mande 
ësakë' itjatëla'u, karëngana iwe'e waja am bantang." Eng kuano 
i Anak i Tjolano a si tawang(ë)na: „Itjatëka'-mange ambitu 
ko, ja kumua in tana'i: „Aitjua-mai i Anak i Tjolano im baja, 
kine, se sërëm ja mai mitong im batuna i mostor anio', wo 
iwe'e am bantang, wo ra'itja toro ësa itjatëla'u, karëngan 
ipakawe'e-we'e am bantang." Tani'tu tu'u mali'uso-mai se së- 
rëm, WO pitongënerao wo iwe'e am bantang. Ipakawe'eera- 
mako am bantang ën iitu, ja si tawang i Anak i Tjolano 
mangem a si Pënana'an i Tjolano, ëng kuanao : „Ra'io, pi- 
nakapitongkuo !" Kuano ka'i i Pënana'an i Tjolano: „Indon 
ëm berong anio', wo mange iasu-mai rano!" Tani'tu ng karior 
mangem ka'i a si Anak i Tjolano si tawang(ë)na, ëng kuanao 

ka'i : ^Aitjua i inangu, ja aku mindo im berong wo mange 
iasu-mai rano, anae tambisangku ën iitu?" Eng kuano i Anak 
i Tjolano: „Itjatëka'-mange an dano ko sa, ja ng kuanuo: 
„Aitjua-mai i Anak i Tjolano im baja se kosei ja mai lu- 
mintjun am berong." Itjatëka' tu'u-mange an dano sia, ëng 
kuanao: „Aitjua-mai i Anak i Tjolano, im baja se kosei ja 
mai lumintjun am berong." Wo m berong ilëpok(ë)nao-mio' ; 
pailëkënao tu'u-mio\ ja nilintjunano e kosei, wo indonao-mai 
ën iitu WO iasuna rano paalin-ange am bale i Tjolano. Itja- 
tëka'-mange, ja ng kuanao a si Pënana'an i Tjolano: „Kënu 
ën dano." Kuano i Pënana'an i Tjolano : „Sama', iwëkaro-mio' 
ambana." Kasomoian-ai iitu ëng kuano ka'i i Pënana'an i 
Tjolano : „ Wawa'ando ja si ana'ku ën tumaneo, anaitu ko 
tumimboi an dëri, iëla'b an isera." Mawëngi tu'u-mio', ja itja- 
lalitjo in sera i lumukuto, wo timboiano i tawang i Anak i 
Tjolano ën ipaëla'b. Makalukutoka si Anak i Tjolano, ja wa- 
rengëna-mako ëm bërën, si tawang(ë)na ja mëngame-ngame'- 
oka, pa'pa'an i malua'bo ëng kama paso'so'an in dëri. Kua'a 
ën iitu ëm pisinao-mako wo masama'o ka'i-mai. Karua ka'i i 
mareng-ako in somoi, ja si tawang(ë)na maame', pa'pa'an i 
malunguso ëng kama paso'so'an in dëri, wo tani'tu pisinao 
ka'i-mako wo ën iitu mapali'o ka'i-mai. Katëluna i mareng- 
ako in somoi ja timboianao-mai si tawang(ë)na wo ng kuanao : 
„Maio, mio'om karu' am bawo in tana' kita." Siituoka ja 
jnaëgao-mai se nilumukut wo'o ang kasale-sale'an, ëng kuane- 
rao: „Awo, ra'itja tu'u isiao si pënana'ana!" 

Ja si Anak i Tjolano wo si pënana'ana nimaja'o-mai am 
bawo in tana'. Akar(ë)kë' iitu. 

22. Kukna an doro' i Pokol, slnlsil i Kanibei Mengko', Kantnng. 

I. Sapaka si Inang wo si Amang i Pokol ja tow lëngei. 
An somoi-mai in si Amang i Pokol i nimateo, ja sia anio' 
mamualio tow-, sapaka sia, ja toja'ang tuama. 

Tumowo-mai sia, ja sia ra'itja wana kama wo keitjei tanu 

Wo si Membe' maja'o ka'i. 

Mëmaja-maja'oka-mange si Membe', ja sia paki'itëno-mange 
i pënana'ana. Awoja am pa'pa'an tu'u i matawio in sosoran 
a langit, ja sia ënto'onao an tëmbir i rojongan makangaran : 
Rano Makawuringën. Ambituoka ja ita'ar(ë)nao a si pëna- 
na'ana: „Sa ko wo masale' kumi'it iaku mange a langit, ja 
kita karëngan lumële' a si rano anio'/ Ja sera lumële'o a si 
rano iitu. Makalële'-mako sera, ja ng kuano i Membe' : „Sa 
ko WO masale' mange karapitju, ja mangekukë' itjua in ta- 
wangku ko, eni? em pa'pa'an da'itja itjasale' e mama' ën aku 
nitumane am bawo in tana'/ 

Ja tani'tu sera in sumosoro a langit. Itjatëka'o-mange, wu- 
eiëno e amang(ë)na: „Sapamu sia?" Sumowato si anak(ë)na, 
ëng kuanao : „Tawangku." Maio tu'u in tumu'tulo si Anak 
i Tjolano in itaneo e amanga, ja weano tawoiën si tawang(ë)- . 
na. Katare-tare ja ipa'pako i Penana'an i Tjolano ëm batuna 
i mostor sangawantang an tana'. Ipa'pak(ë)na-mako n iitu, ja 
ng kuanao a si tawang i ana'na: „Pitongënu ëm baja se 
watuna i mostor an tana' anio'." Malinga-mako in iitu sia, ja 
sia mangem a si mënana' an isia mange mangilëk tawangan, 
ëng kuanao : „Sapaka aku ja kinuanan i inangu i mitong im 
batuna i mostor makasa im bantang aipa'pak(ë)na an tana', 
WO iwe'e ka'i am bantang, ta'an aitjuana, ra'itja toro mande 
ësakë' itjatëla'u, karëngana iwe'e waja am bantang." Eng kuano 
i Anak i Tjolano a si tawang(ë)na: „Itjatëka'-mange ambitu 
ko, ja kumua in tana'i: „Aitjua-mai i Anak i Tjolano im baja, 
kine, se sërëm ja mai mitong im batuna i mostor anio', wo 
iwe'e am bantang, wo ra'itja toro ësa itjatëla'u, karëngan 
ipakawe'e-we'e am bantang/ Tani'tu tu'u mali'uso-mai se së- 
rëm, WO pitongënerao wo iwe'e am bantang. Ipakawe'eera- 
mako am bantang ën iitu, ja si tawang i Anak i Tjolano 
mangem a si Penana'an i Tjolano, ëng kuanao: „Ra'io, pi- 
nakapitongkuo !" Kuano ka'i i Penana'an i Tjolano: „Indon 
ëm berong anio', wo mange iasu-mai rano!" Tani'tu ng karior 
mangem ka'i a si Anak i Tjolano si tawang(ë)na, ëng kuanao 

ka'i : ^ Aitjua i inangu, ja aku mindo im berong wo mange 
iasu-mai rano, anae tambisangku ën iitu?" Eng kuano i Anak 
i Tjolano: ^Itjatëka'-mange an dano ko sa, ja ng kuanuo: 
^Aitjua-mai i Anak i Tjolano im baja se kosei ja mai lu- 
mintjun am berong." Itjatëka' tu'u-mange an dano sia, ëng 
kuanao: „Aitjua-mai i Anak i Tjolano, im baja se kosei ja 
mai lumintjun am berong." Wo m berong ilëpok(ë)nao-mio' ; 
pailëkënao tu'u-mio\ ja nilintjunano e kosei, wo indonao-mai 
ën iitu wo iasuna rano paalin-ange am bale i Tjolano. Itja- 
tëka'-mange, ja ng kuanao a si Pënana'an i Tjolano : ^Kënu 
ën dano." Kuano i Pënana'an i Tjolano : „Sama', iwëkaro-mio' 
ambana." Kasomoian-ai iitu ëng kuano ka'i i Pënana'an i 
Tjolano : „ Wawa'ando ja si ana'ku ën tumaneo, anaitu ko 
tumimboi an dëri, iëla'b an isera." Mawëngi tu'u-mio', ja itja- 
lalitjo in sera i lumukuto, wo timboiano i tawang i Anak i 
Tjolano ën ipaëla'b. Makalukutoka si Anak i Tjolano, ja wa- 
rengëna-mako ëm bërën, si tawang(ë)na ja mëngame-ngame'- 
oka, pa'pa'an i malua'bo ëng kama paso'so'an in dëri. Kua'a 
ën iitu ëm pisinao-mako wo masama'o ka'i-mai. Karua ka'i i 
mareng-ako in somoi, ja si tawang(ë)na maame', pa'pa'an i 
malunguso ëng kama paso'so'an in dëri, wo tani'tu pisinao 
ka'i-mako wo ën iitu mapali'o ka'i-mai. Katëluna i mareng- 
ako in somoi ja timboianao-mai si tawang(ë)na wo ng kuanao : 
„Maio, mio'om karu' am bawo in tana' kita." Siituoka ja 
jnaëgao-mai se nilumukut wo'o ang kasale-sale'an, ëng kuane- 
rao : „Awo, ra'itja tu'u isiao si pënana'ana!" 

Ja si Anak i Tjolano wo si pënana'ana nimaja'o-mai am 
bawo in tana'. Akar(ë)kë' iitu. 

22. Knkna an doro' 1 Pokol, sinlsll 1 Kanibei Mengko', Kuntang. 

I. Sapaka si Inang wo si Amang i Pokol ja tow lëngei. 
An somoi-mai in si Amang i Pokol i nimateo, ja sia anio' 
mamualio tow; sapaka sia, ja toja'ang tuama. 

Tumowo-mai sia, ja sia ra'itja wana kama wo keitjei tanu 

se tow. Awoja itji'it in da'ipe' wana-nlako ë nimamuali tani'tu 
a si ro'ong iitu, kaapa n am pakasa si tana' iitu, ja këkëlian 
se tow nimai nilumili, kara-karapi e wangko-wangko' wo se 
sija-sija' a si tana' iitu, ta'an sera nimaali-ali waja-mai ta- 
tamber, mai iwe'e si Inang i Pokol anio." Ra'io; pëwang- 
ko'on i Inanga sia aka-akarana i makailëko mënuwu-nuwu\ 
WO mai im baweano reke-rekenën. Ja sia anio' mëlinga-linga 
in ipakua an doro* in tjapal i mange wo mai an tana-tana' 
walina. Makata'nei-mai si Pokol anio' sapaka sia ja masale' 
muli-ulit sumengkot. Eng kuana a si Inanga: „O Ina\ sa 
itjasale'mu, sapaka aku ja masale' sumengkot." Sowatëno i 
Inanga: „O itow! sapaka itu, ja ra'itja ro'na wo mamuali, 
pa*pa*an ko ja ra'itja wana kama wo keitjei. Tumambisao 
ko WO ro'na mange an tana' walina? Mangeo matambi-tam- 
bisa ko? Anaituo wo ra'itja itjasale'ku ko n sumengkot.' 
Ta'an pinëiëse-iëse'kë' i Pokol, iaka-akar in tjinaki'itangkë' i 
Inanga. Kuano i Pokol a si Inanga : „Sa aku wo sumeng- 
koto ialer(ë)kë'-mai sangasaput watuna in tjapitu wo sangasa- 
put ëm batuna im bala'ang, wo ësa pagi', ësa pisow wo ësa 
pati. Maja'o tu'u ëng kapal, ja indono-mai i Inanga si Pokol 
wo ipumpunao-mio' am bantang, kara-karapi im batuna in 
tjapituo WO m bala'ang, wo m pagi', wo m pisow, wo m 
pati, pinëwali-wali waja ambitu. Pakatu'tulën-ako ja teinten- 
gënao-mange i Inö^nga a mange ë lawanan ; aiwëkar(ë)na am- 
bisa m patumpaan-ai e mantëros. 

Pailëkëno e mantëros sia, ja se mantëros nimangaja'ka' am 
pa'pa'an sera in da'ipe' nimailëk-ako tow tani'tu. Numuwu'o 
si Pokol, ëng kuana: „Sa itjasale'miow, e mantëros, mange 
itju^-mange a si Tuang Kapëteng, sapaka aku ja masale' su- 
mengkot." Marengo tu'u-mange ang kapal se mantëros, wo 
ipakata'uera-mange a si Tjapëteng, sapa si aitjua i Pokol. 
Kuano i Tjapëteng: „Sama'! angeniowo-mai sia." Mangem 
ka'i se mantëros, mangeo-mai si Pokol. Janta'an dirior wo si 
Pokol paalin-ange ang kapal, ja sia mangilëko se mantëros, 
ëng kuana: „Sa aku a mangeo ng kapal-sa, ja tio'o iwëka- 

wëkar a mio' ën darëm, ta'an iwëkar(ë)kë'-mio' a mange n 
dangka'/ Ja n iitu kini'itan tu'u e mantëros. Itjatëka'o tu'u- 
mange sia, pailëkëno i Tjapëteng, ja si Tjapëteng nimanga- 
ja'ka' tanuka ka'i se mantëros. Ja si Pokol anio' aiwëkar(ë)- 
kë' tu'u an dangka', siitu kine sia ë mailëk se waja im baja 
palangkoiënera, am pa*pa' sia ja kolëkoka ë nitjumësot-ange 
am bantang. 

Moleo tu'u ng kapal. MajsT pira ngando si Pokol mailëk 
ësa punten. Sapaka si punten itu, ja ra'itja wana tow. Siitu- 
oka mangilëko a si Tjapëteng sia : „Sa roro'na, ja itumpao- 
mio' a si punten anio' aku, ta'an mangekë' iwëta'-mio* am 
paakaran in sonop." Ki'itano tu'u i Tjapëteng, iaka-akar iru'n- 
du'nao se mantëros, maali-mange si Pokol a lawanan a si 
punten iitu. Itjatëka'-mange ja iwëkarerao tu'u a lawanan si 
Pokol, tanu im pinangilëk(ë)na. Marengo tu'u se mantëros, jan- 
ta'an sera nimawaja '-mange, ja nimarengkë'-mange in somoi 
WO makasere-mange si Pokol, am pa'pa'an sera ja talos mau- 
pus ë mata'nei si tow pokol isia, itëla'uo a si tana' kaluluan 
in tow. Ra'io, maja'o tu'u ng kapal wo mange nimakatajang. 
Ja kamang i pëtu'u-tu'usënoka-mange i Pokol ëng kapal, ja 
ng kuanao: „Pë'tare ng kapal pëtu'u-tu'usëngkuoka-mange, 
wo'ope'ka-mai isera i mailëk(ë)pe'-mai iaku." Siituoka sia mu- 
ka'o-mai in tjaraina. Pakawuka'ana-mako iitu, ja sia nimain- 
doo tow Walanda, tuama wangkër wo rangka'. Sapaka re'e 
m pokol ja karainakë'. 

Awoja mio'o tumo'or-ai sia wo ipumpuna am bantang ëng 
karaina wo itu kipitënao-mai wo sia muntëpo-mange an talun. 
Muntëpo-mange sia, ja sia mindoo-mai im pisow wo sia mema' 
tërung; ën iema'na tërung, ja simbël, am pa'pa'an ën ambitu 
ja këkëlian simbël. Pakaema'ana-mako itu, ja sici mindoo-mai 
im pagi' WO iema'na karisoran api. Mando-mai sia mindoo 
im pisow WO sia maras uma; pailëkëna im bangko'o m pina- 
ras, sia mindoo-mai im pati wo itongkeina in tjaju. Ra'itja 
pira ngando n akar-ai iitu, pailëkëna nimapërao ng kaju. Si- 
ituoka n iitu ritjëtanao, akar in tjinaa-kaapu in api karapi e 

kaju wangkër. Mando-mai sia musëwo im bala'ang wo ng 
kapitu; këusëw(ë)na ja pinëkëmu-këmukë'. Maja' tëlu ngando^ 
pailëkënao maluluno; maja tëlu ngando nimëta'upo ë lalaina^ 
maja ka'i tëlu ngando, pailëkëna masëputo. Ra'itja nimaure- 
ure, ja waweano ë mëririan am bua*na. 

Siituoka sia mawaja-waja\ mailë-ilëk im bua'na in tjapitu 
WO m bala'ang. Mawaja-waja'oka sia, pailëkëna waweano m 
pakë'këtan e kawok. Mando ka*i-mai pailëkënao si tjapitu 
ësa ja tumawio kaapun i tjawok. Siituoka ng kuano i Pokol: 
^A nde'e! ja tia'pe' wo ta'anangku, kaapunukë* re'e ng ka- 
pituku!" Ja mindoo-mai im pagi' sia wo iema'na ta'an in 
tjawok. Pakaema'ana-mako itu, ja ita'anao. Mando-mai pai- 
lëkëna nimindoo tu'u kawok, ta'an kawok wangkër, toka 
wawi. Pëpatenao wo'o sia, kuano i Tjawok: „Ampung, am- 
pung ! sa itjasale'mu tio'o pate-paten aku." Sowatëno i Pokol : 
„O ra'itja, karëngan ko em patengku, en iitjo si maindo in 
tjapituku WO m bala'ang." Eng kuano i Tjawok: „Itjaupus-ai, 
itjaupus-ai aku, tio'o pate-paten! Sapaka n iana, ja ra*itja 
wala*am bo kapitu, ta'an ën iana ja paser. Anaitu sa ko wo 
masale', ko iwalitju-mange am baleku paser." Sowatëno i 
Pokal : „Sama'." Siituoka ng kuano i Tjawok : „Sapaka ko 
ja tumimboitjë'-mai an ipus(ë)ku, wo mëngi'i-ngi'it iaku, am- 
bisa m pengkorangku, ambitu m baja'anu." 

Maja'o tu'u sera, wo sumumpak-ange sera kawok tani'tuo 
ng kakëli. Ja si Tjawok wangkër makasa-kasa manuwu' ta*an 
da'itja kailëkan i Pokol sapa ën ipanuwu'na. Ta'an sanganu- 
wu'-mai i Tjawok wangkër, tani'tu ng karior se kawok ma- 
li'us-ange wo sera kumaset am pawaja'anera in dua, iaka-akar 
se kawok i nilumisi'doka n sangawiwi wo n sangawiwi. An 
iitu kailëkano i Pokol in sapaka si Tjawok wangkër anio' ja 
mapërenta. Mëmaja-maja'oka ka'i sera, ja sera itjasumpako 
ka'i-mange se kawok tani'tuo in tjakëli. An somoi-mai iitu, 
sera itjasumpako-mange a si lalan mëla'u-la'us-ange a si wale 
paser. Kuano i Tjawok a si Pokol: „Nange m baleku!" Më- 
maja-maja'ka tu'u sera itjatëka'o-mange a si wale iitu. Pailë- 

këno i Pokol si wale itu ja paser, tumo'tol an ari'i tumbal 
im buwungan. Karapi in tjantil wo ë meja wo m bangku, 
ra'itja wana nigutnaet ta'an paser ipakasa. Siituoka sera su- 
mosor-ange a logos wo sera muntëp am buni wo mareng 
ka'i-mai a logos. Mëluku-lukutoka atnbitu sera in dua ja ng 
kuana i Tjawok a si Pokol: „Sapaka m balaam bo kapitu, 
ja wowoso, anaitu ko ja marengo-mange wo tnangeo tipu'un; 
sa itu pinakatipu'muo-sa , ja uwitëno-mange a lawanan wo 
mange iëlur sumama-satna* am pa*pa'an sa ituo pinakaaler(ë)- 
muo, ja tani'tu ng karior wawean kapal lumangkoi. Ja sa 
lumatigkoio ng kapal-sa, towanu-mange wo ipëkisakemu-mange 
ambitu ng kakëli in tjapitu wo m bala*ang. Ja takura m pa- 
ngilëkën i Tjapëteng in sakean in iitu, ja iwe'emu-mange n 
ësa kapitu, janta*an ën iitu ra'itja kapitu kaapa wala*ang, 
ta'an paser. Wo sa itu aitjatëkao-mange an tana'mu-sa, ja 
tëla'uan-ange limangapulu' n a lawanan; se akar iitu japa- 
kaali-alinu waja-mange a lesar im bale i Inangu. Janta'an 
dirior(ë)mu wo maja' kumembut-ai se tëlu kumi an iaku. Sa 
itjatëka'o-mange-sa, ja indonu si tjumitju wo isusul-ange an 
api WO ilëindëm-io* an ta'asitj, siitu ng kailëkangku in tjo in 
aitjatëka'o.' 

Awoja marengo tu'u si Pokol, mangenao pailëkën wowoso 
ng kapitu wo m bala'ang. Siituoka tipu'unao wo uwitëna- 
mange a lawanan, mangena ëlurën ambitu, akar im bawean 
kapal lumangkoi, tanu in aita'ar i Tjawok an isia. Pakaëlu- 
rëna tu*u-mako m baja se itu, lumangkoio wo'o ng kapal. 
Tajange' ^ng kapal, parangatënao-mange akar tu'u i nimënto.' 
Eng kuanao a si Tjapëteng: „Ro'na sakean im paser(ë)ku ?" 
Sumowato si Tjapëteng: „Sama'." Siituoka ja isakeerao ëm 
paser. Ipakasake-mako, ja pailëkëno, nitumë'tëpoka n sanga- 
wiwi in tjapal, am pa'pa an in tani'tuo in tjakëli ëm paser. 
Ja kumi'it tu'u in ta'ar i Tjawok, weanao-mange ësa si Tja- 
pëteng, tëlës in sinakean im paser(ë)na.v Tani'tu maja'o ng 
kapal. Sumuwa'o-mange ëng kapal, itumpaerao ëm paser i 
Pokol. Ipakatumpaera-mako m baja in iitu, ja mangem a si 



46 

Inanga si Pokol, mange kumua: „Sapaka aku, ja nimarengo- 
mai." Tani'tuo in tjarior sera mange a lawanan, wo mangeo 
muwit-ai im paser, mai ipawëkar a lesarera. Ta*an diriorera 
WO muwit in iitu, ja aitaneo se lima ngapulu'-wo. Pakauwitën- 
era-mako si tëla'u iitu, ja si Pokol marenge' ka'i-mange a 
lawanan, mange nimëngat se lima ngapulu' aitela'u. Mange 
sia, ra*io tu'u wana tow ën a lawanan. 

Siituoka sia mindo-mai in tjumi i Tjawok wo isusul(ë)na- 
mio' an api, wo ilëindëm(ë)na-mio' an ta'asitj. Indona ka'i-mai 
ng karaina, wo karaiëna. Tani'tu nimaindoo ka'i Pokol sia. 
Ra*itja nimaure-ure, kumësoto-mai si Tjawok kara-karapi e 
riwu ng kakawok(ë)na. Kuano i Tjawok wangkër a si Pokol : 
„Sapaka aku ja ambia'io; ambisao n to'oran im bale?" Kuano 
i Pokol: „A si lesaro anio'." Kuano ka'i i Tjawok a si 
Pokol: „Ituru-turu'o waja-mai sapa si tjasale'anu." Itjakuao 
tu'u i Pokol sapa se itjasale'na. Siituoka iru'ndu'o i Tjawok 
wangkër ëm baja se kawok karapina. Tani'tu ng karior se 
kawok mema' si wale iitu. Pinëma'i-ma'ilonganerakë' wo ni- 
mamualio wale. Sapaka n aipapa'ilongera ja paser(ë)kë' ka'i. 
Siituo si paser aitela'u i Pokol a lawanan, ta'an tinulierakë'- 
mai i nitjuman. Taporak ulit ëng këema' e kawok si wale 
iitu, wajakë' im po'ow i ëndo. Sapaka si wale itu ja paser- 
(ë)kë' waja nitumo'tol an ari'i tumbal-ange im buwungan wo 
m baja in an sangkum i wale itu ja paser ipakasa. A si 
wengitjë' iitu marengo se kawok. 

2. Mando-mai pailëkëno e tow a si ro'ong iitu si wale 
iitu, ja sumela-selap, iaka-akar mangaja-ngaja'ka' waja se tow 
en toka ëndo-ëndoan, ma'angka wo'o im bëngipe'. Ra'itja 
ure n an akar-ai iitu ja si Pokol masale'o tumane. Kuanao 
a si Inanga: „Wo Ina'! sapaka aku ja masale'o tumane." 
Sumowato si Inanga: „Itu ja sama'." Siituoka iru'ndu'nao 
si Inanga, ëng kuanao: „Sapaka ko, e Ina', mange a si 
Tjolano, wo wueiën-ange sa roro'na aku ja masale' tumane 
a si ësaan-ange a se anak i Tjolano." Mangem tu'u a si 
Tjolano si Inang i Pokol, wo mange kumua in sapa si aitjua 

i ana'na. Sowatëno i Tjolano : „Sama', ta'an mange alin-ai 
sia/ Marengo-mai si Inang i Pokol mai-mange isia, wo sia 
teintengëna-mange am bale i Tjolano. Itjatëka'-mange, ëng 
kuano i Tjolano: ^Kënu se ana'ku siow ëm bewene. Ta'an 
itji'it in tjanaramën, si matu'a ng katare wueiën." Ja si Pokol 
anio' maali-ali tëtënga'an paser. Ja si sei si mindo in iitu, isia 
si taneana, kumaapa maindo pënana'ana. Mueio si Pokol katare 
a, si luluna. Janta'an si Luluna nisumowat: „E, iitjoo wo tu- 
mane a iaku! pokol ja uanu!" Mai tja'i a si Tjumarua tani'tukë' 
ë nuwu', wo nimëngasa-ngasar(ë)kë' tani'tu waja se uwalu. 
Kasiowoka ja sia si nimasale' wo indonao-mange si tëtënga'an 
paser itu. Sapaka si Tjaakaran anio* ja aipasero' e kaka'na 
pa'pa'an kine sia i nimasale' tanean i Pokol. 

Siituoka ja pangilëkeno i Pokol a si Tjolano, in sa roro'na, 
woondo sera ja tumaneo. Sowatëno i Tjolano: „Ja, itu ra'ipe' 
mamuali pa'pa'an da'ipe' aler ëng kanen wo n ëëlëpën e 
niënot." Numuwu'o si Pokol: „Ja itu, e Tuang Kolano, ra'itja 
wëndu ë mëaler, asal(ë)kë' wo se mateir ang kakanën ën 
alerën/' Ja itji'ito i Tjolano ambitu. Si upusoka i Tjolano si 
Pokol, ja sia turu'anao ësa wuni wo tëkëlana a si wëngi iitu, 
ra'io aiwe'e i Tjolano nimange am balena. Numuwu'o ka'i si 
Pokol ëng kuana a si Tjolano: „Sa itjasale' i Tuang Kolano, 
wawa'ando ja iëpe', sa ulit(ë)ka si aitjuaku kaapa ra'itja." 
Ki'itano tu'u i Tjolano, wo sia mënot se Wangko-wangko', 
mai tjuman am balena a si wawa'ando. Itjaiwëngi-mio' ja si 
Pokol kumua a se Kolano in ambalesa wo se anak i Tjolano 
tana'i: „Sa roro'na, muntëpe' waja am buni-wo, wo ra'itja 
wana ësa maai-ai ang kësot." Siituoka muntëpo waja am buni 
sera, ma'an ka'i si Pokol wo si Inanga nimuntëp(ë)kë' -mange 
am bunina. Ambituoka sia ja sia kumakaja, ëng kuana: 
„Kësotan-ai in tjakanën wo n ëëlëpën wo sapakë' se itjaewe 
e niënot!" Mangeo tu'u ëngatën ën a meja, ja alero waja ng 
kakanën wo n ëëlëpën wo m baja se itjasale' e niënot. Siituoka 
sia rumu'ndu' si Inanga mange tumengkor im papalën im 
buni e Kolano in am balesa, wo m buni e anakera. Kumësoto 

tu'u-mai sera, ja sera mailëk in am bawo i meja, ambituo 
waja ng kakanën Wo n ëëlëpën. 

Muntëpo-mange si Inang i Pokol, wo si Pokol sumawëlo in 
tjaraina itëla'unao-mio' am buni si tjaraina pokol. Kumësot-ai 
sia, ja • nimawalandao ka'i wo tuama rangka' em bangkër. 
Pailëkëno e uwalu anak i Tjolano sia, ja sera marengo-mange 
am buniera, wo mange mëngame-ngame', e manësël muli-ulit, 
am pa'pa'an sera ja nimare'ekë' si Pokol, ënta'an sia ja ra'itja 
re'e pokol, ta'an tuama re'e lo'or. 

Ra'itja ure ja kumësoto-mai se tuan-tuang niënot i Tjolano. 
Ja kumano tu'u se tuan-tuang. Janta'an si pënana'an i Tjolano 
ra'itja ki'im tjuman, en da'itja nilumukut kara-karapi e tuan- 
tuang si Inang i Pokol, wo se uwalu mangala'un ra'itja ka'i 
tji'im nilumukut, anaitu ng kantil, se nilukutanera wo'on, ra'itja 
nilukutan. Makakan-ako se tuan-tuang, ja ipapaangkaio waja 
i Pokol ën am bawo i meja, wo sia muntëp ka'i-mange am 
buni, mange ka'i tjumakaja kakanën. Makakaja-mako sia, ja 
papakësotënao si Inanga wo mange lumukut-io' karapi i pë- 
nana'an i Tjolano. Ja wisao ë giona e kakanën am bawo i 
meja a si tjatarepe', ja tani'tuka ka'i se ipakaompëro. 

Mando-mai ja si Pokol wo si Wawu' pangilëkëno i Tjolano 
i lumëkëpo in ta'arera in tumane. Jawo si Tjolano mënot se 
tuan-tuang am bawa' im peren tana, wo se sij-sija\ aka-akaran 
si Tjolano i nimema' lawi nialer(ë)na kanan e tow tani'tuo in 
tjakëli. Mali'uso tu'u-mai m baja se niënot, ja si Pokol kuma- 
kajao ka'i tjakanën. Ja wisao ka'i ë nimamuali a si tjaawi'i, 
tani'tuka ka'i ën a si oras iitu, ë nimëgigioanoka ng kakanën 
WO n ëëlëpën. Makakan-ako se tuang, iwali-mangeera am bale 
i Pokol si penana'ana. 

Tëlu ngando n an somoi-mai iitu, ja si Pokol sumengkoto 
ka'i, itëla'una-mio' am bale si pënana'ana, a si Inanga. Ra'itja 
pira ngando n an somoi-mai in tjësengkot i Pokol, ja si pëna- 
na'ana ipëtenao e kaka'na uwalu, in sia in iwilangerao wo'on, 
pa'pa'an sia ja panganatënerao, en isiakë' n tinanean i Pokol. 
Siituoka towano e kaka'na si pënana'an i Pokol, wo sera mange 

tumamberen an tatamberenan an tëmbir in ta'asitj. Ja kumi*it 
in tetenaera, ja sa si Tjaakaranera matambereno, ja sia ituke- 
eraomange rumëpë-rëpët an ta'asitj, wo siitu sia ë malësëm. 
Maio tu'u in tumambereno, ja si Luluna n dirior wo pëngi'i- 
ngi'itan-ai, tumbal-ai si Tjaakaran. Tumambereno si Tjaakaran, 
ja sia ipatukeera-mange rumëpë-rëpët an ta'asitj, iaka-akar sia 
i mëkia-kiampungoka, ta'an ipakarëpëterakë'. 
. Siituoka si pënana'an i Pokol itjapë'pëso-mange a si ësa 
punten ra'itja paënto-ënto'an in tow. Ambituoka sia, ja sia 
lumaput a si tjaju an tëmbir i lawanan wo mënganko-nganko', 
ëng kuanao: „Kusoi, Kusoi! aku e! ën aitaju-mai i tjaka'ku 
Rintjitan/' Endo wo m bëngi ja siitu n ipëngangko-nganko'na 
an sangkum i rua ngasërap am puru'na i tjaju iitu. Sapaka 
n an tutuw iitu, ja sia ra'io nimakan. An somoi-ai iitu ja 
pailëkënao-mange wawean kapal maai. Siituoka sia mangko' ka'i 
ëng kuanao: „Kusoi, Kusoi! aku e! ën aitaju-mai i tjaka'ku 
Rintjitan." Makatawio tu'u-mai ng kapal, ja si Pokol makasake 
ambitu. Palingano i Pokol im bawean ë matu'ul i ngarana, 
ja ipëkiënto'na ng kapal. Tumumpao-mange sia, mangena 
pailëkën wawean ësa tow am puruk in tjaju. Sapaka sia, ja 
worungoka ulit wo wageioka, tanuoka gio e nimateo. Anaitu 
sia pëtu'u-tu'usënaoka, tawioka ra'io katu'usana in isia si pë- 
nana'ana. Katu'usana-mako sia, ja si Pokol maiipuso muli-ulit 
isia, WO sia mangena kë'këpën-ai wo sera maame'. Siituoka 
sia iwalinao-mange ang kapal. Awoja sisilëno-mange i pënana'an 
i Pokol a si Pokol, sapa ng kinawaliana wo aitjawe'e-mai a 
si punten iitu. Itjatëka'-mange ang kapal, ja weano i Pokol 
kanen sia, sapa-sapakë' si itjasale'na. Jawo mindoo-mai ësa 
pawean in doko' si Pokol wo itjësot(ë)na se roko' ambitu, wo 
weana pasëngoran in asëng. Pakaema'ana-mako itu, ja ipum- 
punao ambitu si pënana'ana wo kara-karapi in tjakanëna. 
Itjatëka'o-mai am balena si Pokol, ja ng kuanao: „Si pawean 
in doko' anio' ja pinumpunan in doko', anaitu paalin-ange 
ang karapi in ti'tir, oreoka malewo'.'' Ambituoka sia, eng kuanao 
a si Inanga: „O Ina', ambisa si pënana'angku?" Sowatëno i 

Inanga: „Sapaka sia, ja tinuli-mai e kaka*na; akaroka-mai 
litu, sia ra'io pinailë-ilëk(ë)ku-mako.'' Eng kuano i Pokol: 
.SamaM" Siituoka sia mange a si Tjolano, wo muei sa am- 
bisa si pënana'ana. Sowatëno i Tjolano: „Siituo ng kinawalian 
e toja*ang anio', wo niares(ë)ku.'* Wueiëno ka'i i Pokol a se 
anak i Tjolano, sa ambisaka si pënana'ana. Sowatënerao: „Ja 
ra'itja kailëkanami, sa sia ambisa." 

Maio in tjuman, waja isera nilumukut kara-karapi i Pokol. 
Tumo'tolo kuman, si Pokol mueio ka'i sumawël, sa ambisa 
si pënana'ana. Janta'an mëngelo-ngelongkë' waja se uwalu 
mangala'un. Siituoka ng kuano i Pokol : „Itji'it re'e in tani'tu 
ja kamu aresëngku." Siitukë' ë nuwu' i Pokol. Ra'itja nimau- 
re-ure ën akar-ai iitu, ja si Pokol numuwu' tana'i: „Timbong- 
timbong ëng kakanan, timbong-timbong ëng kakanan." Siitukë' ë 
nuwu' i Pokol, ja lumengketo-mange am biwiera m piring ka- 
rapi in tu'tu' wo n sera'. Siituoka ng kuano i Pokol a se 
Kolano in ambalesa : „Sapaka aku, ja mangepe' mangere-mai 
si pënana'angku, sa sia kaerangkupe', anaitu aku sumengkote' 
ka'i." Ja indonao-mai m pinumpunana si pënana'ana wo sia 
sumengkot. Tëlu ngando ng kaurena i nisumengkot, wo ma- 
reng-ai. Marengo-mai sia, ja nimëgigioanoka ng kulintang wo 
se patengem balina. Anaitu tajange'-mange ng kapal ja pa- 
lingano-mange e tow a si tana' iitu, iaka-akar këkëlian se tow 
WO se tuan-tuang mange nilumili am tëmbir im pasuwa'an in 
tjapal. 

Itjatëka'-mai si Pokol ja sia nimëla'u-la'us a si Tjolano. 
Ra'io nitjumëli nuwu' si Tjolano, ta'an kuanao a si Pokol: 
„Sa itjasale'mu, ja itjooka ng kolano, asal wo wuka'ano-ma- 
nge m piring am ba'mba' e ana'ku, am pa'pa'an aku mau- 
puso muli-ulit isera." Kuano i Pokol: „Sama' sa tanu i nu- 
wu'mu, ta'an dirior wo n iitu mamuali, karëhgan ën iitu ipa- 
kata'u am baja se am bawa' im përentamu, in iakuoka ng 
kolano." Ipakata'uo tu'u si nuwu' iitu am baja se tow, iaka- 
akar i nimasale' ëm baja se tow. Siituoka ng kuano i Pokol : 
„Timbong-timbong ëng kakanan! Timbong-timbong ëng ka- 

kanan!" Siitukë' ka'i ë nuwu' i Pokol, ja maindoo tu'u-mai waja 
tn piring am biwi e uwalu mangala'un anio\ 

Tani'tu si Pokol nimamuali kolano. Ja se uwalu mangala'un 
anio' nimënto' waja ang kama i Tjolano, wo malinga-linga 
sapa ën itjua e ambalesa. Ja sera anio' ra'itja aipawe'e-we'e 
i Tjolano tinanean akar i mate. Siitukë'. 



GROEP IV. 



23. Kakiia an doro' i Ijekekow wo se ma Métaftri, 
sinisil i NateEmel Bamokoi, Sondér. 

Sapaka se Mëtuari anio' ja tuama, wo lëngei e lengei. 
Sera ra'io wana inang wo amang. Anaitu si Ito'eraoka wo'o 
ë matei-teir an isera, ta'an sera ra'itja pinana'neina; ta'an 
iparu'mba-ni'mbajanakë', iaka-akar mawangko'o-mai sera, ra'itja 
sapa m pinatawoiera [mëndondo, mangekë' mëmito-mitong in 
sinduk ipatia* e mara'as. 

Makëli-mako n sinduk pinitongera, ja mangeo kumuku sen- 
de'en sera, wo mindo mata' nonoanera in sinduk. Ja sera 
mëngasa-ngasar tani'tu susur in ëndo. 

Maioka a si makasa an unërera i nimapo'ow i mata', ja 
awean lumelempar mënenge-nenge an darëm in tju'ung an 
tawiera, makua in tana'i: ^Kekekow! aiën-ange aku, e Më- 
tuari, WO mulinga'." Ja, ë ngaran i lumelempar isia Kekekow, 
lumelempar tëkis mëngaënto' makakéli-tjëli an unër im bene', 
kasale'enoka ë giona, kaupusënoka n ipakatengena. Mënenge- 
nengeoka sia, ja mangeerao pangusuiën an darëm in tju'ung, 
WO paalinera-mange am bale. 

Ambituoka ka'i sia tumenge: „Kekekow, tutuwën am ban- 
tang aku, wo mulinga'." Tutuwënerao tu'u sia. Ra'itja ure 
tumenge ka'i sia, ëng kuanao: „Kekekow, wuka'an aku e 
Mëtuari!" Siituoka wuka'ano e Mëtuari; pailëkënerao, ja ni- 
mawutao im bene' ëm bantang. Ja malintëro sera. Mawawa'- 
andoo tumengeo ka'i si lumelempar, ëng kuana: „Kekekow! 



53 

iwe'e an sangkor aku, e Mëtuari, wo patutuwën ëm bëngi." 
Mando-mai tumengeo ka'i sia, ëngkuana: „ Kekekow, wuka'an 
aku, e Mëtuari, wo iiëkëno-mio'." Paiiëkënerao tu'u n sangkor 
ja nimatiruwo im bene' lo'or. Ja ra'io ipakakua ng kasa- 
le'anera i Mëtuari, makasere im bene' an sangkorera. Awoja 
pinangene-ngenet i Tjekekow tani'tu kasusur in ëndo, akaran 
i nimawutao im bene' sama' ëm baleera i Mëtuari. 

Ja itjarëgëso a se makali'tjir, sapaka m bene'era ja sa'alo. 
Anaitu maio ira'nda i Ito'era sera. Ja itjatëka'o-mange sia, 
mangaja'ka'o-mai ë nimailëk im baleera tawio irë'mba im 
bene'. Ja se makaito' isia panganatënao wö ng kuana: „Ja 
nirumombito karu' kamu?" Sumowato se Mëtuari: „Ra'itja, e 
Ito' ; ta'an mai milëk si mawulinga' se wene' aniö', sia ja 
ambia'i." Makakontoioka se makaito' am bineanera si lume- 
lempar en si Ito'era makasereoka i makali'tjir ang karapi i 
mëngawë-ngawës ëng kaewean im bene'era tani'tuo in tjasa'al, 
ja tumengeo tu'u-mai si Tjekekow ëng kuanao: „Kekekow! 
tutuwën am bantang aku, wo mulinga'." Ja tutuwënerao ka'i. 
Ra'itja ure, kuano ka'i i Tjekekow: „Kekekow! wuka'an aku, 
e Mëtuari!" Wuka'anerao tu'u sia. Pailëkëno i Ito'era, ja ma- 
karëpëto ng kanat(ë)na isera, wo ng kuana: „Ja! ulit tu'u 
re'e! Uanu tare, iwe'epe'-mange an iaku-wo, e makaito'!" Ja 
itu kini'itanera ëng kuanerao: „Sama', ta'an oreka iwaja e Ito'." 

Marengo tu'u si Ito'era, irapinao si lumelempar. Ja a ma- 
ngeoka m bale sia, tumengeo ka'i si Tjekekow, ëng kuanao: 
„Kekekow! tutuwën am bantang aku, wo mulinga'." Ja përiorëna- 
mio' in tumutuw i ni'u si lumelempar am bantang. Ra'itja 
ure kuano ka'i i Tjekekow: „Kekekow! wuka'an aku, e Ito' 
e Mëtuari!" Kaitenge-mai i Tjekekow, ja mapala'uso wuka'ano, 
ang karapi i masale-sale' e makaere kamang. Ja pailëkënao 
n am bantang ra'itja wene', wajakë' in tataokok. Pailëkëna- 
mako in tataokok(ë)kë', ja siituo ë nirumango isia, wo si 
lumelempar indonao wo patena, akar im pinakasëra-sëra'na. 
Ja waja in du'i aitia'na-mio' an amporan. 

Talali' nimaja'o n ëndo ra'io wana ng kailëkan-ai e Mëtuari 

a si Tjekekowera, ja sera martgeo a si Ito'era, wo muei si 
Tjekekow. Kuano i Ito'era: „O, sapaka sia ja sinëra'kuo am 
pa'pa'ana in da'itja mawulinga' im bene', mawulinga'kë' in 
da'itja pakanën/' Këilingakë'era si nuwu' itu ja matëkuro sera 
WO maame'o en sinëra'o si matawang an isera. Maame'oka 
sera, ja ng kuano i Ito'era: „O inde' kamu, e makaitoM paa- 
me'aniow re'e si ra'itja wana katoroan, wo ipapiaitjë' se tow." 
Sumowato se Mëtuari: ,,Sa itjasale' i Ito' ja iwe'e-mai n du*i 
wo umungënami." Indonerao tu'u an amporan ën du'i, wo 
mangeera iusëw an talun. Ipakausëwera-mako n itu, ja wean- 
erao ta'ar ëng kuanerao: „Katëluan ngando ja kami mai." 
Kumawus-ako tëlu ngando, mangem sera; pailëkënerao, ja 
nitumowo. Tuma'aro ka'i sera: „Tëlu ka'i ngando ja kami 
mai."' Maierao pailëkën, ja nime'eo pangana wo lalaina. We- 
anerao ka'i ta'ar: „Tëlu ka'i ngando ja kami mai." Maio ka'i 
sera, pailëkënerao, sapaka ë lalaina i tjaju itu ja kapas lëme'. 
Tuma'aro ka'i sera : „Tëlu ka'i ngando ja kami mai." Katëluan 
tu'u ka'i ngando, ja sera maio, pailëkënerao ja nimua'o. Em 
bua'na i tjaju itu, ja kulintang wo momongan wo kelana; 
sawo itu rëgësan-ai, ja itengena-mai ; n tengena lolo'oran, 
tanuoka pëlinga-lingaan-ange im pëngatengen e mapëli'i ang 
kambung. Ja a si ëndo itu se Mëtuari ra'io ipakakua n aaru- 
iënera, en sera nimawa'ilano. 

Kalingaano i Tjolano in se Mëtuari nimawa'ilano, ipëkiilëk- 
(ë)nao se malukar sa sapa ë nimange-mai isera wo nimawa'ilano. 
Ja ra'itja wo'o itjua e Mëtuari, ta'an ipaënë-ënëperakë' wo*o 
a si Tjolano. Pa'pa'an im paware-warengënoka-mio' i Tjolano i 
mëmue-muei, ja itjuao e Mëtuari a si Tjolano ëng kuanerao: 
„Oreka itjua i Tjolano kami anio' ja marombit(ë)kë' , ja si 
Tjolano in ësa mange milëk an talun si tjaju paupu'anami se 
kana'an iitu." 

Pailëkëno i Tjolano ja ulit. Eng kuano i Tjolano: „Kumi'it 
in iaku ng kolano, wo makaanu in tjëtër an ipakasa in ti- 
nambar e tow(ë)ku, ja iakupe'-wo ë maupu' se kana'an anio'." 
Ta'an da'itja ki'im e Mëtuari. En itjare'ekë'era, ja ma'mbowo 

si Tjolano wo iru'ndu'nao se malukar(ë)na makatëlu siow, 
mange tumongkei si tjaju itu. Mangem tu'u sera, wo tong- 
keiënera, ta'an ën iitu ja ra'itja kinatongkeianera am pa*pa'an 
mënongke-nongkeitja sera, ja aitjawaluio uwasei. Nimamuali 
uwasei si tjaju iitu, karangoano makauli-ulit si Tjolano, wo 
ng kuanao a se Mëtuari: „En se airu'ndu'ku ra'itja makatong- 
kei si tjaju iitu, ja itjamuo ng karëngana mërior tumongkei in 
iitu, en sa iitu ra'itja katongkeianiow ja kamu pëmë'di-më'di- 
sëngkuoka akar i marai'." Tani'tu si Tjolano nimanginde' isera, 
ta'an sera ra'itja nimaliei. 

Tumarepe'kë'-mai itëwa'era tëtëwa\ wo isu'upera si tjajuera 
akar in itjarë'mba. 

Rumë*mba-mako si tjaju iitu, ja tapeoka si Tjolano, wo ang 
karapi i mënginde-nginde' kuanao an isera: „Itji'it in da'itja 
kaindoangku an itjamu si tjaju anio\ ja timboiëno-mange ng 
kakolanoangku . ' ' 

Tani'tu se Mëtuari anio' nimakar a niniaindo kolanö. 

Awoja tananao m pinëngata'nei e kowinsom-bo i maupu' 
an doro' i Tjekekow wo se rua Mëtuari am biwinsbnënera : 

Kekekow ! 

Kam beru, wa'ilan! 
Nitjumapei se rua Mëtuari, 

Kam beru, wa'ilan! 
Si Tjekekow wo si Wëris, 

Kam beru wa'ilan! 
Kumale'kew im bene'. 

Kam beru \ya'ilan! 

24. Kakaa an doro' i Toja'ang toloatèkënoka wo si Sapi^ 
slnlsll i Geertrnida Baintung, Lëllëm. 

Kaindo-indono-mai, sapaka si Toja'ang anio', ja toloatë- 
kënóka, janta'an sia palënge-lëngeiëngkë' i Tumoloatëk isia. 
Kasusur in ëndo ari dumintju, ja sia mangilëk wö'o i muntëp 

a gêreja. ta*an sia pinémia-miaitjé* i Ra'ana, éng^ kuana: .A 
si ari dumintjuoka maai ko ja muntëp a géreja.*' Itjaamboo 
ka'i'inai si ari dumintju iitu, mueio ka'i a si Ra*ana si toja^ang, 
éng kuana: „Jawo, e Ra'a iakupe* ka'itje' ë muntëp, intjir* 
Sumowato si Ra*ana, ëng kuana: .O ra'ipe' re'e muntëp ko, 
eng ko ng kumémés(é)pe' re'e, janta'an ko mindo wulinga', 
mio'mu kelean-ai in tjëmësanu, sa tanuo im bulinga' ng ka- 
kulo', ja paalino-mai." 

Mio'oka si Toja'ang, pailëkënao wawean sapi aiwa'kës an 
da'ter in dano. Siituoka sia paiiëkëno-mange i Sapi maali-ali 
im bulinga' wo ng kuana: ,Kua'a ko maali-ali im bulinga'?" 
Sumowato si Toja'ang, ng kuana: „Kelean kua'a kine in 
tjëmësan! sa kine tanuo si wulinga' anio' ëng kakulo\ ja paa- 
lino-mange." Eng kuano i Sapi: ,Wean-ai këmësan aku." 
Sowaténo i Toja*ang si Sapi, ëng kuana: „Mainde'kë' aku 
oreka kese'enu." Eng kuano ka'i i Sapi : „Tio'o minde-inde' 
ko, ra'itja kua'a kese'engku n iitu." Siituoka weano tu'u i 
Toja'ang këmësan si Sapi. Pailëkëno i Toja'ang paku'usëngkë* 
i Sapi, wo sia mainde'o wo ng kuana: „Paku'usëngkë' re'e i 
Sapi i makëmës." Numuwu' si Sapi, ëng kuana: „Ra'itja 
kua'a makese' ën iitu." Pakakëmësan-ako i Sapi ën iitu, ja 
pangilëkëno i Tojaang. Iwe'e-mako i Sapi ng kinëmësan, 
paalinao-mange am bale. 

Itjatëka'-mange sia, ëng kuao i Ra'ana: „Si sei ë nisu- 
membong nitjumëmës?" Ja ra'itja wo'o itjua i Toja'ang. Jan- 
ta'an kuano i Ra'ana: „Sa ra'itja itjuamu, ja ko tëpiangku." 
Siituoka itjua tu'u i Toja'ang a si Ra'ana, ëng kuana: „Si 
Sapi tu'uman ë nisumembong nitjumëmës." Eng kuao i Ra'ana: 
„Woondo ja io'on-ai sia wo sëra'an/' 

Mando-mai mio*om tu'u si Toja'ang, wo ng kuao i Toja'ang 
a si Sapi: „Aitjuakë' i Ra'a in sëra'an ko ja." Sumowato si 
Sapi, ëng kuana: „En aku n aitjuanakë' in sera'an, ja iu- 
sëw(ë)kë'-mange ën du'itju, eni!" Marengo-mange am bale si 
Toja'ang, turu'ano ka'i i Ra'ana tawoiën, janta'an si Sapi 
ra'ipe' wineso'na-mai. Jawoja itjaamboo ka'i in ëndo ari du- 

mintju. Mueio wo*o si Toja'ang: „Muntëpoka re'e itu aku, 
intji, e Ra'a?" Sumowato si Ra'ana, ëng kuana: „Ra'ipe* ka'i 
re'e muntëp ko ja, en sumiwope' in tjanën." Wo ki'itan eta' 
i Toja'ang. Ja ng kuao ka'i i Ra'ana: „Angen-ai si Sapi wo 
siwon." Jawoja mangeo muntëp si Ra'ana, ja mangeo-mai si 
Sapi si Toja'ang wo siwon. Mareng-ai si Ra'ana ë nimuntëp- 
wo, nimakasiwoo si Toja'ang, janta'an da'itja ambitu sia. 
Pangereno i Ra'ana sia mange re'e nimusëw in du'i i Sapi, 
aiIowëng(ë)na sumama-sama'. Marengo-mai si Toja'ang, ja 
nitjumano si Ra'ana. Siituoka sia kumano. 

Maja'oka pira ngando n an somoi-ai iitu, mangeo paiiëkën 
i Toja'ang ën du'i i Sapi aiusëw(ë)na, ja nitumowo wo nimua'o 
im baja-waja. Pirao ka'i wona' ngando ng kaure, ja mangeo 
ka'i paiiëkën i Toja'ang ën a niusëwana in du'i, ja nitumowo 
re'e sumawël si Inanga. Siituoka maio itjua i Toja'ang a si 
Amanga ëng kuana : „Sapaka si In^', e Mama', ja nitumowo 
sumawël a niusëwangku in du'i i Sapi. Palingan-ako i Amanga 
n iitu, ja wo'mbo'ono i Amanga si Ra'ana. Maentos-ako sera 
in dua, ja mamaleo ka'i sumawël sera si Inang i Toja'ang iitu. 

Anaitu si Ra'a i Toja'ang iitu ja wino'mbo'nao. Akar- 
(ë)kë' iitu. 

25. Kukua an doro' 1 Wulur, sinisil 1 Albert Sumual, Snlu'uu. 

Awoja makaanako-mai si ësa wewene lëngei, ja ësa toja'ang 
tuama, wo sia ningarananera im Bulur. A si makasaoka in 
sia im bangko'o, ja sia mëwëra-wëra' a no'o wo sia mitong 
paneti ësa. Ja ema'anao pësi paneti iitu; pakaema'ana-mako, 
ja sia mangeo mamësi a lawanan. Makaindoo sia, ja ësa pong- 
kor tëkek. Kuano i Wulur: „O toro! waweangka re'e sëra'an 
kami i mëinang." Kuano ka'itje' i Pongkor a si Wulur: „Sa 
ro'na, tio'o sëra-sëra'an aku em baweang kua'a katoroanu an 
laku-sa." Kumua si Wulur: „Ja sama' sa tani'tu." Kumuao ka'i 
si Pongkor: „Sa awean ëm paawonu-sa, towangkë'-mai aku." 

Iwëkaro tu'u-mio' i Wulur si Pongkor, wo sia marengo- 

mange am bale. Ja a lalanoka sia, ja sia mailék si anak 
wewene i Tjolano mange lumële'. Kéilëk(ë)kë' i Wulur si 
Wawu' isia, ja si Wulur masale-sale' mindo isia pënana^an, 
WO itu mangena itjua a si Inanga. Janta'an sia aisero'kë' i 
Inanga, ng kuanao: „Tani'tuö in tjalëngeita, ja indonuo pë- 
nana'anu si Anak i Tjolano!" Ta'an palëlonoka i Wulur si 
Anak i Tjolano. Mando-mai ja sia ka'i mange mamësi a 
lawanan. Itjatëka*-mange a lawanan sia, ja sia tumowa si 
Pongkor: ^O Pongkor, o Pongkor!" Siituoka ja mai si Pongkor 
WO sia muei a si Wulur, ëng kuana: „Kaitu-itu ko?" Kuano i 
Wulur: ^Kaawi'i aku ja nimailëk si wewene Anak i Tjolano, 
ja isia si itjasale*ku indon pënana'an, ta'an da*itja toro en 
aku ja anak(ë)kë' i lëngei." Kuano i Pongkor a si Wulur: 
„Mange a si Tjolano, wo wueiën an isia, sa itjasale'na indonu 
pënana'an si Wawu' isia; tio'o minde-inde'." 

Siituoka marengo am balena si Wulur. An unëroka i lalan 
sia, ja sia mailëk si ësa sërëm mapulë-pulësoka. Wueiano i 
Wulur si sërëm: „Kaitu-itu ko?" Sumowato si Sërëm: „Wean- 
ai rano aku." Ja weano tu'u i Wulur rano si Sërëm. Kuano 
ka'itje' i Sërëm a si Wulur: „Sa ko wawean ëm paawon an 
iaku-sa, ja towan-ai aku." Wo si Sërëm maja'. Ja marengo 
ka'itje' am baleera si Wulur. 

Mando-mai, ja sia mangem a si Tjolano, wo sia mangilëk 
sa ro'na indona pënana'an si Wawu' isia. Kuano i Tjolano: 
„Wueiën an isia!" Wueiëno an isia, ja sinowat(ë)nakë' in 
tana'i: „Sa ko wo ro'na mindo in sisim(ë)ku aitjatinëp an 
ta'asitj rararëman, ja aku masale' taneanu." Marengo si Wulur, 
WO ë nuwu' i Wawu' mangena itjua a si Pongkor. Kuano i 
Pongkor: „Woondo ko ja mai ambia, wo itu iwe'ekuoka iitjo." 
Marengo am bale i Inanga si Wulur. Jawoja woo-woondope' 
tu'u ja an ta'asitjo sia, wo sia tumowa si Pongkor: „O Pongkor, 
o Pongkor!" Ra'itja ure ambituo ka'i si Pongkor, wo ng 
kuanao: „Nio* kua'a iitu e." Ja iwe'e-mako i Pongkor a si 
Wulur ën sisim ; ja marengo si Pongkor, paalino ka'itje'-mangè 
i Wulur a si Wawu' ën sisim, Këpailëk(ë)kë' i Wawu' in iitu. 

ja sia masale-sale' eng kinaereanao n sisim(ë)na. Kuano i Wawu' 
a si Wulur: ^Eng ko nimakaereka in sisim(ë)ku, ja aku ma- 
sale'ka taneanu." Itjuaoka i Wulur a si Tjolano n aitjua i 
Wawü' an isia. Ja itjelóngkë' i Tjolano si Wawu' ën tanean 
i Wulur. Am pa'pa'an in tani'tu, ja itintjaso-mange i Wulur 
an do'ong walina si Wawu', wo sera mangereo wale paëna- 
ëna'anera ambitu. 

Awoja ure-ureanoka n an somoi-ai iitu, ja mangeo lumële' 
si pënana'an i Wulur. Wo sia pailëkën i mateir a se sapi i 
Tjolano. Mailë-ilëkoka si wewene isia si Mateir a se sapi, ja 
ra'io re'e kata'neiana se patei-teirana, wo sera kuman in ti- 
nanëm e tow an do'ong iitu. Ilëkënoka e tow ën tinanëmera 
kinaa-kaapuo e sapi i Tjolano, ja mangeerao ipakata'u a si 
Tjolano si Mateir a se sapi isera. Towano i Tjolano si Ma- 
teir a se sapi isera, wo ng kuanao: „Kaitu-itu ipawajamukë' 
se sapitju ë makan in tinanëm e tow?" Sumowato si Mateir 
a se sapi: „Sapaka ng kinawalian wo iwajaku se sapi nitju- 
man in tinanëm e tow, ja am pa'pa' aku i mëilë-ilëkoka si 
wewene ësa, isiape' ë lo'or e si pënana'an i Tjolano." Siituoka 
si Tjolano mëkitowa si Wulur mënana' a si wewene iitu, wo 
indon i Tjolano mamuali pënana'ana si pënana'an i Wulur. 
Wo ng kuano i Tjolano: „Wulur! sa ko makalaput(ë)ka si 
tu'ura i po'po' anio', ja ko ra'itja to'tokëngku." Ja sapaka si 
tu'ura i po'po' iitu ja ra'itja toro palaputën e tow, si sei ë 
lumaput in iitu, ja matekë'. Siituoka si Wulur mange tumowa- 
mai si Pongkor wo itu sisilëna a si Pongkör. Kuano i Pongkor : 
„Tio'o mainde-inde' lumaput(ë)kë' ta'an sa ko an dangka'o-sa, 
ja mindo-mai këmbal ësa, wo itu irojor(ë)mu-mai, wo paalin 
am balemu, wo kimbengën-ange ën iitu." Jawoja marengo si 
Wulur, WO sia lumaput si po'po' iitu. An dangka'oka sia, ja 
sia mindo-mai ësa këmbal, tanu in aitjua i Pongkor. Ja pa- 
alinao-mange am balena si po'po' iitu wo kimbengëna. Paka- 
kimbengëna-mako n iitu, tumowo-mai ambitu ësa wewene lo'or 
WO sia indona pënana'ana. 

A si makasa si pënana'an i Wulur makasake an tëtëngoan 

makasere se sapi i Tjolano. Ambituoka sia, ja sia pailëkën i 
Mateir a se sapi isera-, ja këilëk(ë)nakë'-mange isia, ja mangenao 
ipakata'u a si Tjolano si wewene isia. Kuano i Mateir a se 
sapi: „Sapaka aku, e Kolano, ja mai makata'u si Wulur, in 
sapaka sia ja waweano ka'i pënana'an ësa, isiape' ë lo'or e 
si pënana'ana-wo." Siituoka ipëkiindoo ka'i i Tjolano si wewene 
isia n a si Wulur. Kuano i Tjolano a si Wulur: „Sa ko 
makaindoka in dano mënoi-now, ja ra'itja patengku ko." 
Mangen ka'i an ta'asitj si Wulur, wo tumowa si Pongkor: 
„O Pongkor, o Pongkor!" Siituoka mai ka'i si Pongkor wo 
ng kuana a si Wulur: „Kaitu-itu ko?" Sisilëno-mange i Wu- 
lur an isia sapa ë nimamuali an isia. Kuano i Pongkor: 
„Sumakekë'-mai a litjur(ë)ku, wo ko paalingku-mange a si 
tana' wawean si Rano mënoi-now iitu." Kuano i Wulur: „Ta- 
ni'tu in tjatëkek(ë)mu, ja ro'na sakeangku?" Siituoka mawang- 
ko'o-mai si Pongkor isia, wo sia sakean i Wulur, wo sera 
lumaur. Malau-lauroka sera, ja si Pongkor mailëko ësa 
tana' an tajang. Siituoka ng kuano i Pongkor a si Wulur: 
„Nange kua'a si tana' wawean in Dano mënoi-now e." Itja- 
tëka'-mange a si tana' iitu sera, ja si Wulur itana'o i Pongkor. 
Pailëkëno i Wulur, wawean ësa wewene mëluku-lukut an 
tëmbir in saroinsong, wo wueiana si Wulur: „Mawisa ko?" 
Sumowato si Wulur: „Sapaka aku, ja mai mindo si Rano 
mënoi-now anio\" Eng kuano i Wewene iitu: „Sa ko mindo 
iaku pënana'anu, ja sama* ro'na mindo rano." Sumowato si 
Wulur: „Sama', e niindoo i Tjolano si pënana'angku-wo." Ja 
mindoo im bowong ësa si Wulur, warengana in Dano mënoi- 
now. Pakatu'tulëna-mako n iitu, ja sera in dua sumakeo a si 
Pongkor e marengo. Itjatëka'-mai an tana'na sera, ja si Rano 
iitu paalino-mange i Wulur a si Tjolano. An tawioka im bale 
i Tjolano, ja itjalëpoko ëm bowong, iaka-akar in aitjatia' ën 
Dano mënoi-now. 

Awoja mëmëndu-mëmënduoka si Wulur, am pa'pa'an sia ja 
patengkë' i Tjolano, en da'itja maali-ali si Rano mënoi-now 
iitu. Siituoka sia tumowa si Sërëm. Maio si Sërëm mëwuei : 

^ Kaitu-itu- WO ?" Sumowato si Wulur: „Itjaupus-ai akii am 
pa'pa'an aitia'kukë' si Rano mënoi-now iitu. Ja aitjua i Tjolano 
sa, kine, ra'itja paalingku-mange an isia si Rano iitu, ja patena, 
kine, aku." Kuano i Sërëm: „Eng ko nitumawang iaku-wo, ja 
tawangëngku ka'itje' ko." Siituoka si Sërëm iitu mange tumowa- 
mai se kasërëm(ë)na, wo sera mai mindo si Rano menoi- 
now aitjatia' iitu, akar im pinakaindo-indoera, wo paalin-ange 
i Wulur a si Tjolano si Rano iitu. Janta'an se Wulur ja mainde- 
inde'oka ë maënto-ënto' a si ro'ong iitu, anaitu sera tumintjaso. 
Awoja sera in dua sumakeo a si Pongkor, mange an do*ong 
i Wulur, WO mangeo mënto' am bale i inanga. Akar(ë)kë' iitu. 

26. Kakna an doro' i Watal, sinisU i Elisa Tengor, Sala'an. 

Awoja mawangko'o-mai si toja'ang anio\ ja sia mapaema' 
londei wo pësi si amanga. Kini'itam baja i amanga. Siituoka 
tumo'tolo sia ë mange mëngamësi-mësi. Mangeo mamësi sia, 
ja ra'itja nimindo, wo sia marengo-mai a si amanga ëng 
kuanao: „Tja maindo, e MamaM ema'angkupe' sumawël ën 
iasa ja.** Siituoka ema'anao; pakaema'ana-mako n iitu, pailë- 
këno 1 amanga ëng kuanao: „Kua'a itu n iana nirondor(ë)- 
muo!" Sowatëno i Wutul ën iitu, ëng kuano: „En aku ë 
ningarananu im Butul, ja wutul ën iana." Ja sia mangeng 
ka'i mamësi. 

Itjatëka'rmange a lawanan, itontonao-mio' ëm pësi. Mio'nao 
we'mbetën-ai, ja pongkor wangkër si niindo-mai im pësi. Ka- 
mang in am bawoo in dano, ja ipëwe'enao wo'on a londei, 
ta'an mëkiampungo-mai si Pongkor ëng kuanao : „O ampung, 
e Wutul!" Sowatëno i Wutul: „O ra'itja toro, pa'pa'an aku 
ja ureo ë mëmësi-mësi ra'ipe' nimindo-mako, ja tarepe'o tu'u." 
Siituoka ng kuano i Pongkor: „Sa ro'na, ja ampungan-ai aku, 
WO sapaoka ëm pangilëkënu an iaku, karëngang ka'itje' ko 
en tawangëngkuoka, wo itjuaku iitjö: sa ko mëkitawang iaku, 
ja n^ai rumangat tana'i: O Pongkor, ën ta'ar(ë)mu an iaku! 
Eng kërangat(ë)mu iaku, ja tarepe' aku tumo'or(ë)kë'-mai an 

dior(ë)mu.'' Siituoka ng kuano i Wutul : „Anae uli-ulit?'' Su- 
mowato si Pongkör: „Ulit." Kuano ka'i i Wutul: „Sama' sa- 
paka- ko, ja iwëta'kukë'/ 

Siituoka marengo-mai ang katana'an si Wutul, ta'an sia 
ra'io nimareng a si amanga; ëm binarengana-mai nimaioka a 
si Tjolano e Sëlam. Awoja itjatëka'-mai ambitu sia, ja nima- 
ënë-ënëpe\ Pailëkënao wawean ësa Wawu' n a si Tjolano. Si 
Wawu' anio' ja paroma'an i mapatitj a si Tjolano. Palinanao, 
mënta'arano si Wawu' wo si Mapatitj, ëng kuanerao: „Tumin- 
ting in tëlu ja kita tumi'ir ën ambia; anae a si oras iitu alero 
se kawajo sakeanta, eng kita ja mangepe' a si tana' an 
sangawiwi." Ja waja in iitu ja pëma'a-ma'anën i Wutul. Siituoka 
serenao sumama-sama' ëm pëkaraiën i Mapatitj, ja n iitu kulo' 
waja. Siituoka sumawëlo karai wo salana si Wutul, aitji'it(ë)na 
an tambisa ëm pëkaraiën i Mapatitj. Tumintingo in tëlu ku- 
ananao si Wawu' : „Sumakeo kita." Siituoka sumakeo tu'u 
sera, wo sera maja.' Mëmaja-maja'ka sera, ja kaëndoano, 
WO pailëkëno i Wawu' si Wutul, ra'itja si Mapatitj. Kuano i 
Wawu' : „Tumambisape'? Itjoo tare! Mëmaja-maja'o tare!" 
Wo sera itjatëka'-mange a si tana' an sangawiwi. Ambituoka 
sera, ja sera mailëk ësa wale, wale i Maësa-ësa wo sera tumuli 
ambitu. Wueiëno-mio' i makawale: „Tonapa kamu?" Sowat- 
ënerao-mange n iitu: ^Tow an tana' sangawiwi wo mai, ta'an 
sapaka kami masale' wo'o mëkiinang iitjo." Sowatëno ï Ma- 
ësa-ësa n iitu: „Toka aku ë lëngei!" Kuano i Wawu' wo si 
Wutul: „Itjamipe' ka'i ë lëngei ja." Siituoka ng kuano i Ma- 
ësa-ësa: „Sama\ sa kamu masale' indongku anak." Mënto'o 
tu'u ambitu sera. 

Mando-mai lumangkoio-mai si Malukar a se sapi, marintuk 
se sapi. Sumereo-mange si Wawu* sia, ëng kuanao: „O ire\ 
kalo'or si Wawu' anu mange!" Ja makasereoka-mange sia, ja 
itjasëraro se sapi, wo muntëp im patinanëman. Pailëkën-ako 
e makatinanëm se sapi, ja si Malukar anio' mangeerao ipa- 
kata'u a si Tjolano. Wueiëno i Tjolano a si Malukar. So- 
watëno i Malukar a se sapi: „Ja ulit, pa'pa'an aku, ja nima- 

kasereoka am bale i Maësa-ësa ja waweam Bawu' lo'or. Ma'an 
si pënana'an i Tjolano, ja isiape' ë lo'or." Siituoka ng kuano 
i Tjolano: „Nae uli-ulit?" Sumowato si Malukar a se sapi: 
,Ja ulit, ma'an ipëkitowa." Siituoka ng kuano i Tjolano: „Ja 
mange towan-ai." Angeno tu'u-mai sia. Ja maio pëputembo 
si pënana'an i Tjolano, ja uli-ulit isia ë lo'or. Kuano i Tjolano 
a si Wutul: „Ja sapaka ko lumaput im po'po'. Sa ko ra'itja 
makaange ja karëngan ko rantongën, én si Wawu* ja indong- 
kukë' an iitjo/ Siituoka marengo-mange a si pinëkiinangera 
si Wutul; pëwueiëno i Inangera: „Kua^itu ko tëkuróka e itow?" 
Sumowato sia: „Uanu ja niindokë' i Tjolano si' Wawu' wo 
aitjuana ka'i aku, lumaput, kine, im po'po' ; ja sa, kine, aku 
ra'itja itjaange ja rantongën." Siituoka ng kuano i Inangera: 
„Tja wo'o wana si roro'na tumawang iitjo?'' Kuano i Wutul: 
„Ja wawean de'e itu." 

Siituoka ja sia mange rumangat si Pongkor, ëng kuanao: 
„O Pongkor, ën ta'ar(ë)mu an. iaku!" Kërangat(ë)nakë', ja 
kumësoto-mai an saru-saruna si Pongkor, wo ng kuanao: 
„Sapa n iitu?" Kuano i Wutul: „Sapaka aku ja airu'ridu' i 
Tjolano lumaput im po'po'." Kuano i Pongkor: „Ja sama', 
mangeo lumaput." Lumaputo tu'u, ra'itja aitjalëpok, ta'an po'po' 
niindona ja ma, si ësa aira'mbas, si ësa airojor(ë)nakë\ Man- 
do-mai in dangka'o si ëndo, ja mare'omo si Wutul. Siituoka 
te'teiënao si po'po' airojor. Këte'tel(ë)na in iitu, ja mio'o 
kumësot-ai si Wawu* ësa; isiape' ka'i ë lo'or e si Wawu' 
niindokë' i Tjolano. 

An tutuw iitu, mangeo ka'i maja'-mai si Mawali-wali se 
sapi, WO sia itjasere-mange si Wawu' a mange m bale i Ma- 
ësa-ësa. Makasereoka ka'i-mange sia, ja itjasëraro ka'i se sapi 
WO mange muntëp in tinanëm. Mangeo ka'i makata'u a si 
Tjolano si makatinanëm. Wueiëno i Tjolano a si Mateir a 
se sapi. Sumowato sia: „Ja sapaka aku nimailëk ka'i ësa 
Wawu' am bale i Maësa-ësa, isiape' ka'i ë lo'or e si Wawu' 
niindo i Tjolano." Siituoka angeno ka'i-mai si Wawu' tinim- 
boiangkë' ka'i i Tjolano. Kuanao a si Wutul: „Ja sapaka ko 

si Wutul. Itjateka'-mange sia, ja tëkuroka. Kuano i Inanga; 
^Kua'itu ko tëkuroka ka'i?" Sumowato sia; ,Ja aku wo tëkur- 
oka ja niindokë' ka'i i Tjolano st Wawu' wo itjuanao ka'i an 
iaku, mangere, kine, si Rano Manuwu'." Kuano ka'i i Inanga; 
„Tja ka'i wana si roro'na tumawang ütjo?" Sowatëno ï Wutul: 
„Wawean de'e itu." Mueio ka'i si Inanga: „Si sei tja'i?" 
Sumowato si Wutul; „Si Pongkor." Siituoka sia mange ru- 
mangat si Pongkor, tanu in susuina an isia. Tani'tu mio' 
ka'i kumësot-ai an dior(ë)na si Pongkor, ëng kuanao : ^Sapa 
ka'i itu ?" Sumowato si Wutul : „ Kinuanang ka'i i Tjolano 
aku, mere, kine, si Rano Manuwu'." Kuano i Pongkor: ,Sama', 
maio WO ipakawalitju." 

Mémaja-maja'oka sera, ja sia turu'ano tu'u i Pongkor si 
Wawu' makalukar a si Rano Manuwu' wo susuianao si Wutul 
ëng kuanao: „Sapaka ko, mange an isia kumua-mange i 
maere-ere si Rano Manuwu.' sa pëwueiën i Wawu' mateir 
ambitu, eni ?" Mangen si Wutul wo wueiëno tu'u i Wawu' 
ambitu. Ja sinowat i Wutul tanu in aisusui i Pongkor. Siituoka 
mangiléko rano si Wutul. Kuano ï Wawu'; „Ja mindo re'e 
mio" sangatintjo'." Makaindo-mako rano si Wutul, ja sia ma- 
ja'o wo'o, ta'an kuano i Wawu'; „E Wutul, ambisa m pa- 
angeanu?" Sumowato si Wutul; „Mareng tu'u am bale ja." 
Kuano ka'i i Wawu' : „Ja sapaka aku masale' kumi'it Ütjo, 
en ütjo e nimakaere iaku. Nae ambisa èn angeanu ja ambitu 
aku." Sowatëno i Wutul: „Toka aku ë léngei." Kuano i Wawu'; 
„Mande tani'tu, iitjoo é nimakaere iaku" Sowatëno ka'i i 
Wutul; „Ja sama'.' Mangen sera nimëla'u-la'us ka'i-mange 
am bale i Maësa-ësa. 

Awoja ambituoka sera, mangeo ka'i maja'-mai si Menga- 
wali-wali se sapi, wo sumere ka'i-mange. Makasereoka ka'i- 
mange sia, ja itjasÊraro ka'i-mako am patinanëman se sapi. 
Mangeo ka'i makata'u a si Tjolano se makatinanëm. Putusëno 
ka'i i Tjolano, ja sinowat(ë)kë' i Mëngawali-wali se sap! in 
taiia i : „Ja sapaka aku, nimailëk ka'i ësa Wawu' am bale i 

Maësa-ësa, isiape' é lo'or e se Wawu' niindo i Tjolano," 
Siituoka ipëkiangeo-mai i Tjolano si Wawu' isia. Maio sera 
ëng kuano i Tjolano a si Wutul: ^Sapaka sia, ja timboiang- 
kukë' ka'i, ta'an karëngan ko mangere si Rano Pera." Ja 
mangem ka'i a si Inanga si Wutul, tëkuroka ka'i-mako. 
Wueiano i Inanga sia, ëng kuanao in sumowat: „Sapa eta' 
niindokë' ka'i i Tjolano si Wawu\ kinuanana ka'i aku i 
mangere si Rano Pera.'' Wueiano ka'i i Inanga sia: „Jo wo'o 
wana si roro'na tumawang iitjo?'' Sumowato si Wutul: „Wa- 
wean, si Pongkor ka'i re'e itu." Siituoka mangem ka'i a 
lawanan sia wo rumangat si Pongkor. Kërangat(ë)nakë' ka'i, 
ja mio*o tumo'or-ai an dior(ë)na si Pongkor, wo mëwuei : 
^Sapa ka'i itu?'' Sowatëno i Wutul: „Mangere kine ka'i si 
Rano Pera." Kuano i Pongkor: „Sama', kumi'it-ai iaku.'* 
Maja'o ka'i sera mange a si Rano Pera. An unëroka i ma- 
waja' ja ng kuano i Pongkor: „Mangem, iitjooka ë mange, 
makar(ë)kë' ambia'i aku. Sa ko mange ja kumua i mangere- 
ngere si Rano Pera, sa pëwueiënera." Itjatëka' tu'u-mangé si 
Wutul, ja pëwueiëno i Mateir a si Rano Pera. Sowatënao 
ën iitu tanu tu'u in aisusui i Pongkor. Kuano i Malukar a si 
• Rano Pera: „Ambisa ën angeanu, mange aku.'' Siituoka 
maio am bale i Maësa-ësa sera. Ambituoka sera, mangeo 
ka'i maja'-mai si Marintuk se sapi, wo sia itjasere-mange si 
Wawu' a mange m bale i Maësa-ësa. An tutuw iitu itjasëraro 
ka'i-mako se sapi, wo mangeo ka'i makata'u a si Tjolano si 
makatinanëm. Wueiano i Tjolano si Malukar a se sapi, sino- 
wat(ë)nakë' in tana'i : „ Nimailëk ka'i si Wawu' aku, a si wale 
pinailëkangku se pira-pira Wawu' niindo i Tjolano, wo an 
tutuw(ë)ku i makasere, ja se sapi muntëp in tinanëm." Kuano 
i Tjolano: „Angen-ai." Itjatëka'-mai si Wawu' Pera, ja niin- 
dokë' ka'i i Tjolano ; kuananao ka'i si Wutul : „Sapaka ko, 
ja mangere-mai si Rano Paser. Sa ra'itja makaere si Rano 
iitu ja rantongën tu'u ko." 

Maio a si Inanga si Wutul. Itjatëka'-mai sia, ja sia tëkuroka 
ka'i-mako. Wueiëno i Inanga sia: „Kua'itu ko ra'io mintjaja'- 

mar?" Sowatënao n itu ëng kuanao: „Nündokë' ka'i i Tjolano 
si Wawu'. Ja kinuananao aku mangere kine si Rano Paser." 
Kuano i Inanga i mëwuei: „Ra'io tu'u wo'o wana ën do'na 
tumawang litjo tanu si nimatawang iitjo a se pira-pira Wawu'? 
Sumowato sia ëng kuanao: „Si Pongkor ka'i wo'on ja. 
Siituoka ka'i mangeo rumangat si Pongkor si Wutul. Kumësot- 
ai an dior(ë)na si Pongkor wo mëwuei : „Sapa ka'i n iitu, e 
Wutul?" Sumowato si Wutul: „En iparangat(ëjku iitjo, ja 
mere kine ka'i si Rano Paser." Siituoka ng kuano i Pongkor: 
„Sama', maio, kumi'it-ai iaku." Maja'o ka'i sera; mëmaja- 
maja' sera akar i mailëk si Rano iitu." Mangilëko rano si 
Wutul. Kuano i Wawu' : „Sama', makaere, ta'an ambisa n 
angeanu? Aku masale' kumi'it iitjo." Kuano i Wutul: „Sama', 
mande aku i lëngei." 

Siituoka maio sera. Itjatëka' ka'i-mai sera, ja tanukë' ka'i 
i niema-ema' i Tjolano an isia a se pira-pira Wawu'na. 
Siituoka ng kuano e Wawu' anio' : „Sapaka si Wutul, ja pa- 
ngilëkënta a si Tjolano in to'tokën." Awoja to'tokënerao tu'u 
sia. Pakato'tokën-ako sia, ja waja se rano nierena ja ailële' 
waja e Wawu' in tino'tok. Itjaiwa'mbarera-mio' in dano iitu, 
ja tumowo-mai si Wutul, isiaoka ë lo'or e si Tjolano. Këilëk 
i Tjolano in tani'tu, ja sia mëkito'tok. To'tokën e Wawu' si 
Tjolano, ta'an da'itja niema'era tanu si Wutul. An somoi-ai 
iitu si Wutuloka ë nisumawël a si Tjolano, akar in isiaoka 
ng Kolano e waja im pinapërenta i Tjolano tino'toko. 

Akar(ë)kë' iitu. 

27. Kakua a si Ramanga wo si Raineiljaa'. 

Sapaka si Rumangu wo si Rameitjau', ja mëngënto-ngënto' 
an Dumo'ong, ja sera in dua mëontolan, ta'an makakëli-tjëli 
sera mëmënsuluan-io' tani'tu wo makakëli-tjëlika mëmëléloan 
en da'io ipakakua-mange ë lëloera. 

Kaindo-indono-mai a si makasa ka'i pinësuluan i Rameitjau' 
si Rumangu wo ng kuano i Rumangu: „Inde'! sa ko mësulu- 

sulu-mio' tani'tu an iaku, ja aku tumintjas(ë)kë\" Sowatëno i 
Rameitjau' : „Sa ko tumintjas, tondongangkukë', mande ambisa 
ën tintjasanu." Niulit re'e i Rumangu ë nuwu'na, en sia n 
tumintjaso, kumi'it wo sumalu'suk-eko in dojongan in Dano i 
Apo'. Këkailëk-ai i Rameitjau' in si Rumangu nitumintjaso, 
ja tondonganao, wo ëngatëna sia, ja pailëkënao ang keitjei 
ja si Rumangu nisumë'sëk-eko in Dano i Apo'. Pëngi'i-ngi'itëna 
se tu'us in tjeitjei iitu. Mëmaja-maja' si Rameitjau', akar i 
makatajang, wo mailëk si ësa kosei, wo wueiana sia: „E 
kosei, ra'itja nimailëk si Rumangu ko?" Sumowato si Tjosei: 
„O inde', nilumangkoio tarepe' sia, nitjume'os re'en an iaku, 
serenu kua'a-mai ën ipus(ë)ku, lëmparoka eng kinake'osana." 
Awoja siituo ng kinatu'uran-ai wo n ipus e kosei ja lëmparoka, 
am pa'pa'an ën ipusera-wo ja purengkeitjë'. 

Këlinga i Rameitjau' in si Rumangu ja pinailëk i Tjosei, 
kua*a sia ë mamorako maja'. An tutuw(ë)na i mö,waja\ ja 
sia manani tana'i: 

„Rumangu, Rumangu! ënto'an, ënto'an 
si Rameitjau!, em bënduo, ei!" 

Makanani-mako, ja sia mailëko ka'i si Tili'tjir, wo wuei- 
ana: „E Tili'tjir! ra'itja pinailëk(ë)mu si Rumangu?" Eng 
kuano i Tili'tjir: „O inde', sapakë' aku wo makatili'tjiroka, 
tinulina kua'a tarepe'." Ja am pa'pa'ano iitu wo se tili'tjir 
tani'tu m bawangunan, niange-mai in tinuli i Rumangu, e in 
dior-wo sera ja makarondor(ë)kë'. 

Maja'o ka'i si Rameitjau' wo numani tanu si aipananina 
tarepe' : 

„Rumangu, Rumangu! ënto'an, ënto'an 
si Rameitjau', em bënduo, ei!" 

Mënani-nanioka sia, ja sia ka'i mailëk si Tjumëkëpa wo 
wueiana: „E Kumëkëpa! ra'itja pinailëk(ë)mu si Rumangu?" 
Sumowato si Tjumëkëpa: „O inde', sapakë' aku wo maka- 
këpaoka am batu, aitjasu'su' kua'a an iaku sia, wo aku aitja- 
wangkil-ai." Awoja siitu ka'i ng kinawaliam bo se patu'ulën 
kumëkëpa ja makalengket(ë)kë' kaapa makakëpakë' am batu. 

ja i mande ang karëpëtan in dano, sera ja ra'itja itjarojong, 
ta'an makatangka'kë'. 

Maja'o ka'i si Rameitjau' wo numani tanu ka'i se aipananina 
ririor. Mailëko ka'i warukus i lëpo sia wo wueiana: ^e Warukus! 
ra'itja nimailëk si Rumangu ko?'' Sumowato si Warukus: 
^O inde', nilumangkoio tarepe' sia, wo aku aitë'tëp(ë)na a lëpo," 
Ja siituo ë nimange-mai wo ëm paënto-ënto'an e warukus 
anio' ja a lëlëpoangkë', iaka-akar sera patu'ulëngkë' : „lëpo/' 

Maja'o ka'i si Rameitjau' wo numani ka'i wo'on, ta'an pali- 
nganao patondongangkë' i Warukus nuwu' ng kuanao: „Ni- 
sume'pang-ange ambana sia, nimange, kine, am balena en 
ambana ëm balena." Siituoka ki'itano i Rameitjau' ë nuwu' 
i Warukus ; ja ra'io tajang ëm binaja'ana-mange wo- pailëkënao 
ëm bale i Rumangu. Awoja angen i Rameitjau' ja makaëna' 
witu sia. Mëmailëkan-ange sera, ja sera mëngkë'këpano, wo 
ra'io ipakakua ëng kasale-sale'an i Rameitjau', eng kinaere- 
anao si Rumangu. Numuwu'o si Rumangu ëng kuanao: „Me'e, 
kakajanta!" Këkakajakë' i Rumangu, ja mëruto-mai ën uran 
dëpët, ra'io nimapo'o-po'ow ën a si sangando wo sangawëngi, 
iaka-akar sera in dua aitjawëimbën am bale i Rumangu. 
Mënës-ako ën uran, kua'a ka'i si Rumangu ng kumakajao; 
ëng kinakajana ja kareta kara-karapi e kawajo ambituo. 
Siituoka sera mëngkuanano i marengo an do'ongera, wo mio' 
pailëkën e po'owera sera ë nitumaneo. Ta'an sera rumondakë'- 
mio' in tjareta, ra'io nimaja'. Tani'tu sera sumakeo ang kareta 
e mio'om. Itjatëka'-mio' an Dumo'ong sera, ja itjakaja'ka'kë' 
e po'o-po'owera in sera ë nimarenge'-mai em pa'pa'aii sera 
pinaere-ereera ra'itja kinaerean, ^o'ope' itjakaja'ka'era i ma- 
kasere si Rumangu nimasija'o, aweano kareta wo nitumaneo 
a si Rameitjau'. Siituoka se po'o-po'ow mërioro rumu'kup-ange 
ruru'kup, ra'io ipakakua ëng kakëli. 

28. Kukua an doro' i Tjërisën, sinlsll i Narcissns 

Lantang, Sulu'an. 

Kaindo-indono-mai a si makasa ja si ësa tare-tumow ma- 
roma' a si Wawu*. Janta'an si Tare-tumow isia ja ra'itja iwe'e 
i Tjolano tumane a si Wawu'. Siituoka mënuwu-nuwu'o si 
Tare-tumow wo si Wawu\ in sapaka sera ja tumintjaso, en 
tani'tukë' ën deken i Tjolano. Kuano i Wawu' a si Tare- 
tumow isia : „Ja tana'i : këkokow-ai e kokow, ja maimuo alerën 
se kawajo i mama' sakeanta. Sawo pinakaalër(ë)muo, ja maio 
rosorën am bo*so aku, wo turukën-ange an tëtëngoan.'' Sumo- 
wato si Tare-tumow: „Ja sama\ siitu ëng ki'itan." Awoja 
mapo'o-po'ow-ako ë nuwu'era kua'a si Tare-tumow ë marengo 
am balena. 

Kaindo-indono-mai sapaka si Tjërisën ën an tutuw iitu, ja 
malukar a si Tjolano ; anaitu pinakapa'ana ëm pinënuwu-nuwu* 
i Tare-tumow wo si Wawu'. Awoja ra'ipe* nitjumokow se 
kokow, mangeo alerën i Tjërisën se kawajo, en itintjas(ë)nao 
si Wawu'. Pakaalerëna-mako se kawajo, ja mangenao rosorën 
am bo'so si Wawu' wo turukëna an tëtëngoan; aipakaki'i- 
tji'it(ë)na tanu im pinënuwu-nuwu' i Tare-tumow wo si Wawu'. 
Awoja isakena-mako a si tjawajo si Wawu', ja sia sumakeo, 
WO sera tumintjaso tumaja-tajang, akar in da'io ro'na kaerean 
i Tjolano. Ja am pa'pa'an im bëngipe', anae ra'itja kinatu'- 
usan i Wawu' in si Tjërisëngkë' ë mawali-wali isia. Awoja 
kamang in tajango ëm binaja'anera, wo nimuntëpo an talum 
bangko', ja sera kaëndoano. Makaëndo-mai sama' katu'usano 
i Wawu' in si Tjërisëngkë' re'e ë mawali-wali isia. Siituokèi 
ëng kuanao: „E, Kërisën ! kaitu-itu ko nitumowoan iaku? 
Itjuaku ko ja si maroma' an iaku !'* Sumowato si Tjërisën : 
„ Anae tambisa ko ; marengkë' kaapa kumi'ito iaku, en aku 
ja mëla'u-la'us(ë)kë'.'* Sumowato si Wawu' : „Tumambisao 
rake; ra'itja kumi'ito iitjo? e mainde'oka aku ë mareng.** 

Siituoka maja'o sera in dua, akar in itjatëka'-mange a lawa- 
nan. Mëlawa-lawanoka sera, ja sera mailëk si ësa pongkor 

WO sia indon i Tjërisën. Siituoka ëng kuano i Pongkor: „E 
Kërisën! tio'o sëra-sëra'an aku." Kuano i Tjërisën: ^O ra'itja, 
karëngan ko en sëra'angku." Kuano i Pongkor: „Tio'o sëra- 
sëra'an aku, ta'an tana*i: mindo-mai tëlu kumi an iaku ko, 
WO sa ko makaere kawënduan akar-ange inania ja mindo- 
mange ësa a se itu wo rëngisan-io' tëkek, tarepe' aku ambitu.'' 
Siituoka mindoo tëlu kumi si Tjërisën wo si Pongkor iitu 
iwëkar(ë)nao. 

Tani'tu rumesoo ambitu si Tjërisën wo si Wèiwu' muntëpo 
in talun. Mëmaja-maja'oka sera, mailëko in ësa rojongan, 
parojongan-ai in ësa munte. Siituoka ng kuanerao : „O, ka- 
rëngana tawioka n do'ong em baweano munte pinailëk." 
Wo sera sumalu'suko si rojongan iitu, akar in itjatëka'-mai am 
bale i Maësa-ësa. Awoja itjatëka'-mai ambitu sera, ng kuan- 
erao k si Maësa-ësa: „E apo\ pëkiinangënamio tare ko?'' 
Sumowato si Maësa-ësa : ^O inde', iakuo ndo'on pëkiinangën- 
iow? Sumereo-mai, ra'itja wana sapa-sapa ën an iaku ë 
maindo tëla'uëniow." Kuano i Tjërisën wo si Wawu' : „Mande 
tani'tukë', ta'an itjasale'ami tjo ëm pëkiinangënami." Kuano i 
Maësa-ësa : „Ja sama', tani'tuo kua'a." Siituoka si Tjërisën wo 
si Wawu' mënto'o am bale i inangera. 

Kaindo-indono-mai ang këtintjase' i Wawu'-wo, sia nimaali 
im pakakajaan i amanga, anaeitu pirape' ngando ang kaso- 
moian-ai in sera mëngënto-ngënto'o a si pinëkiinangera, ja 
sera kumakajao wale paser, karapi e ipalo'or in am bu'mbu' 
im bale ja ambituo waja. Këilëk i Tjolano a si ro'ong iitu 
ëng kalo'or im bale i Tjërisën wo si Wawu' ipawali-walina, 
kua'a sia ë mangaja'ka'o wo si Tjërisën tawoianao in toang, 
WO ro'na ëm bale karapi i Wawu' kaereana. En toang itawoi 
i Tjolano si Tjërisën, ja sia iru'ndu'na-mitjo am Paondolan 
i En^o. Awoja sa si sei ë mitjo ambitu, ja ra'io ipëngaka- 
wareng-ako em papatengkë'-mai e tow a mitjo mbitu. Towano 
i Tjolano si Tjërisën wo ng kuana: „E Kërisën! karëngan 
ko mindo tintjo' wo iitjo-mai rano am Paondolan i Endo." 
Pakanuwu'an-ako i Tjolano si Tjërisën ja sia maja'o. Ta'an 

sia ë mawaja'-mitjo karapi im bëndu ën ate, pa'pa'an kailë- 
ilëkana in sapaka sia ja ra'io itjawareng-ako, mateo-mai a 
mitjo mbitu. An unër(ë)naoka i mëmaja-maja', makata'neio 
sia ëng kuana: ^O inde\ maali-ali re'e itu kumi i Pongkor 
aku e!" Siituoka rëngisana-mio' tëkek si tjumi ësa, tumarepe' 
tu'u-mai ambituo si Pongkor wo ng kuana : „Sapa ng kawën- 
duanu, eng ko ë nimëkitowa iaku ?" Sumowato si Tjërisën : 
^Sapaka aku ja airu'ndu' i Tjolano i mitjo-mai rano am Pa- 
ondolan i Endo. Ja sa mitjo ambitu, ra'io ipëngakawareng-ai, 
mëngapateoka-mai a mitjo mbitu." Kuano i Pongkor: „Tana'i: 
sumakeo-mai an iaku ko, wo iwalitju -mitjo, ta'an tumo'tol-itjo 
ambia akar in itjatëka'-mitjo ambitu, tio'o manuwu-nuwu' mande 
pëtambisanerao, tio'o mëngku-ëngkut, en tia' ko mate." 

Pakanuwu'an-ako i Pongkor si Tjërisën, ja sera maja'o. 
Itjatëka'-mitjo am paasuan am Paondolan i En^do sera, ëng 
kuano i Pongkor a si Tjërisën : „Ja masuo ambia'i." Siituoka 
sia masuo, wo pakaserena tu'u se Wawu' malukar a si rano 
iitu toka sapa ng kakëli. Ra'itja maure-ure an unër i Tjërisën 
i maasu, maio si ësa Wawu' wo ng kuana: „E rombit! kaitu- 
itu ko marombit in dano palukaranami ?" Ja ra'itja tu'u ni- 
maëngku-ëngkut si Tjërisën, akar(ë)na i nimakaasuo. Makaasu- 
mako sia, sumakeo a si Pongkor sia, wo sera makom. 

Kamang sera i mawaja'o ëng kuano i Wawu': „E, kumi'ito 
tare itjamu aku, mainde'oka eta' aku ë mënto': nirombitano 
ën dano, itjaëmbowo kua'a i apo* makarano aku." Siituoka 
kumi'ito si Tjërisën si Wawu' isia. Itjatëka'-mako an tinowaan 
i Tjërisën si Pongkor sera, kua*a sera ë mëtalitjuro ; si Pongkor 
nimangem am balena, si Tjërisëm bo si Wawu' nimakom am 
bale i Tjërisën. Itjatëka'-mako am bale sera, itëla'u i Tjërisën 
ambitu si Wawu' karapi in dano. Siituoka si Tjërisën mangem 
a si Tjolano, wo ng kuana: „Nimarengo aku ja." Pailëkëno i 
Tjolano in ambitukë' sia, kua'a sia ë mangaja-ngaja'ka'. Siituoka 
ng kuanao: „Ja sama' re'en e nimarengo." Kasomoian-ai iitu 
iru'ndu'o ka'i i Tjolano si Tjërisën mako am Pauntëpan i 
Endo, en ambitu ka'i tanu i maitjo am Paondolan i Endo. 

Awoja si Tjërisën ë nimako am Pauntëpan i Endo, tanukë' 
ka'i in tjëitjona am Paondolan i Endo, e mako ka'i nimaka- 
wali-mai ësa Wawu'. Itjatëka'-mitjo am bale i Tjërisën sera, 
ja itëla'unao-mio' ambitu si Wawu' wo n dano, wo sia mangem 
a si Tjolano. Kuanao a si Tjolano: „Nimarengo èiku ja." 
Pailëkën-io' i Tjolano in si Tjërisën ambitukë' ka'i, ja sia 
mangaja-ngaja'ka' ka'i, en si Tjërisën nimarengkë' ka'i-mai. 
Siituoka ng kuano i Tjolano : „Ja sama' re'en, eng ko ni- 
marengo." 

Ang kasomoian iitu pa'pa'an pailëkën i Tjolano in da'itja 
mate si Tjërisën, ja iru'ndu'nao se tow ë moimbong kaju 
këli-tjëlin, en si Tjërisën isuwa' ambitu. Awoja kaëmbu-ëmbungo 
im boimbon ja si Tjërisën iruruko ambitu, wo sia mate. Mate- 
mako sia, ëng kuano i Tjolano: „Ra'io, nimateo tu'u." Awoja 
pailëkën-ako i Wawu' niako-mai i Tjërisën am Pauntëpan i 
Endo WO si Wawu' niitjo-mai am Paondolan i Endo in si 
Tjërisën nimateo, ja ng kuanerao: „Ra'itja re'e wewene kita 
sa ra'itja katowanta sia." Siituoka ipangilëkera uran ilësëm am 
boimbon, wo ro'na ën du'i i Tjërisën ra'itja makaapu. Mate- 
mako ën api, ja umungënerao n du'i wo pëtulusënera. Paka- 
tulusënera-mako n iitu, ja umungënerao ka'i n awu, wo 
iwu'mburera an du'i tinulusera. Siituoka n iitu na'amënerao in 
dano niitjo-mai i Tjërisën am Paondolan i Endo, wo ë niako- 
mai am Pauntëpan i Endo. Ipakana'amera-mako n iitu, mio'o 
tu'u tumo'or-ai si Tjërisën, nimamualio ka'i tow tanu in dior. 

Kasomoian-ai iitu mereo ka'itje' lalan si Tjërisën an duma'- 
itja si Tjolano. Mangeo muei a si inanga sia: „E ina', kai- 
lëkanu ëng kinarai i amang i Tjolano in tjëpatena?" Kuano 
i inanga: „O, kailëkangku, itjamio ë nimawilit-wo jau." 
Kuano i Tjërisën : „Jau iwilit re'e-mio' tanu in tjinaraina-wo, 
em baweane' ën tawoiëngku.'* Ja iwilito tu'u i inanga tanu 
in tjinarai i Tjolano nimate. Pakawilitën-ako n iitu ja saputën 
i Tjërisën wo sia lumaes-ange a si Tjolano kara-karapi e 
Wawu\ Këilëk(ë)kë'-mio' i Tjolano si Tjërisën, ja sia mangaja'- 
ka'o-mai wo ng kuanao: „O inde', ambanakë' re'e ko, e 

Kërisën, ja nirëngiso?" Sumowato sia: „Ambia'itjë'." Siituoka 
sia sumisilo ëng kuana : „Eng kawaliangku wo tanu iasa, ja 
tana'i: „ra'itja ure aku n aisuwa'-mange am boimbon, ja 
itjawu'mbuso-mio' ën tinëkëlangku, wo aku itjatulungo-mio' 
an do'ong lo'or nimangakar. Siituoka aku sumaluo-mange in 
tëmbëram bangko', maongeoka aku, rangatëno-mai i ësa 
Wangko', ra'itja katu'usangku, ëng kuanao : „Tow ambisa 
ko-wo ?** Kuangkuo : „Tow a mange m bawo in tana'-wo/ 
Kuanao ka'i : „Sapaka aku, ja Kolano a mai n darëm in 
tana', amang i Tjolano a mange m bawo in tana' ; awoja 
sama'ka si Tjolano a mange mbitu?'' Kuangkuo: „O waja 
isera ja sama* n owak." Kuanao ka'i : „Ja mange re'e ko, 
WO itjua-mange in si Tjolano karapi i pënana'ana wo waja 
se matimbo-timboi im përenta karapina, jèi karëngana mai, 
itëla'uoka-mio' se Wawu' ën tumeir am bale." Kuano i Tjo- 
lano am bawo in tana': „O, ulit tu'u na? Ra'itja towoanu 
kami?" Sumpwato si Tjërisën : ,,En tia' si Tjolano kumuakë' 
im pëtowoan, ja nio' ng karai i Tjolano an darëm in tana', 
aiwe'ena-mai tu'us kine, oreka kamu ra'itja meman." Kësere 
mio' i Tjolano in tjarai, katu'usanao-mio' in siitu ëng kinarai 
i amanga ang kèpatena. Siituoka masale-sale'o si Tjolano wo 
wueiëna a si Tjërisën: ,, Ambisa m baja'anami-mio'?'' Sumo- 
wato si Tjërisën : ^O,' iruruk am boimbon, tanu im binaja'- 
angku. Ta'an eng kamu ng këli, ja wangkë-wangkërën ëm 
boimbon/ Siituoka iru'ndu*o i Tjolano se tow mumung kaju. 
Kamang in tjëlio ng kaju niumung, ja susulano. Kaëmbu- 
ëmbungo tu'u im boimbon, ja ng kuano i Tjërisën : „Ja sumuwa'o 
waja!" Siituoka si Tjolano karapi i pënana'ana wo se mapë- 
renta karapina sumuwa'o-mange am boimbon maëmbung. 
Makasuwa'-mako sera, ëng kuano i Tjërisën : „Sapaka ëng 
kolano ambia ja iakuoka.** Tani'tu si Tjërisën nimamualio 
kolano a si ro'ong iitu, en si Tjolano ambitu ja nimateo 
kara-karapi e mapërenta karapina. 
Tani'tuo si sisil an doro' i Tjërisën. 

29. Sisil an doro' i ësa Toja'ang wo si Tamotongko% 

sinisil i Seryins Bawnng. 

Kaindo-indono-mai si ësa Kolano an sangaro'ong ja awean 
ësa toja'ang tuama. Si Tjolano iitu ja akaro iitu ëng kakëli 
in doit aipumpuna am pariri. Ja mawangko'o-mai si toja'angera, 
ja si Tjolano ipëkiwarengo. Awoja maio a si makasa si To- 
ja'ang iitu piaiën e karëtuk(ë)na, ëng kuaerao an isia: „Maio 
e karapi, wo mangeta ringinën in doit wo mëmailëkan mainde' 
si seitja ë makaindo." Tani'tu si Toja'ang mangeo-mai roit 
karapi i maënë-ënëp a si Inanga wo sia mangeo mëwëra' 
karapi e karëtuk(ë)na. 

Awoja katare-tare sia nimaweso'pe', ta'an ang kasomoian 
sia nimarugi, iaka-akar waja se roit kinausuian, kaapa tëla'uën 
i amanga itu nimakaa-kaapu, wajaoka im pulu' roit ë nima- 
tëla'u-mio' ang kama i Inanga. Ang karapi in tjatapean sia 
marengo-mai a si Inanga wo sia tumowo i mëngame-ngame' 
WO mangilë-ngilëk kanen. Siituoka ëng kuano i Inanga: „Sa- 
pape' re'e n do'na ipanëlës(ë)ta titjo'o sangando-sangando, e 
ana'ku, em baja re'en in doit tëla'uën i amang(ë)mu itu ja 
aipakatia'muo re'en am putar!** Ja pakanuwu'ana-mako in 
tjapoloan sia, ja iindonao-mai lima roit wo itu ituruk(ë)na-mio' 
a si Toja'ang wo ng kuana: „Indon-ange si roit anio' wo 
mange itëlës-ai tëwi' kanen kita." Siituoka indono-mai i Toja'- 
ang ën doit WO sia mange am pasar. Ja ambituoka sia mailëk 
ësa meong wo si meong itu tëlësana in doit paali-alina, wo 
sia marengo-mange am bale. Itjatéka'-mange sia, ja mangaja'- 
ka'o-mai si Inanga, pa'pa'an si Toja'ang ja ra'itja nitumëlës 
tëwi', ta'an nitumélës(ë)kë' meong, wo siituoka sia itjaëm- 
bow(ë)nao. 

Ja ra'itja nimaure-ure an somoi-mai iitu iwe'eo ka'i-mio' i 
Inanga se lima roit wo ka'i sia iru'ndu'nao mange am pasar, 
mange tumëlës tëwi'. Janta'an mangem ka'i si Toja'ang ja 
aitëlës(ë)nakë' si tumotongko' tekek si roit pinaali-alina-mange. 
Si tumotongko' tinëlësana ja mënoi-now, anaitu si tumotongko' 

itu ja indona pëngëwëra-wëra'an. Itjatëka' ka'i-mange am bale 
si Toja'ang, ja mangaja'ka'o-mai si Inanga iaka-akar sia 
niluatana wo nuwu'ana. Awoja an somoi-mai iitu ipëkiangenao- 
mai si Toja'ang si tumotongko', en siwono. Ta'an mangem 
si Toja'ang a si tumotongko', ëng kuano i Tumotongko' : 
„Sa itjasale'mu, tio'o indo-indon aku, wo ko tawangën wo 
kamangëngkuoka ka'itje', em pa'pa' ko tarepe' ja pinalinga- 
ku-mai ipakaëmbow i Inangu an doro'ku." Sumowato si 
Toja'ang an isia, ëng kuana : „Sama', ta'an sapao n do'na 
itjamang(ë)mu iaku?" Numuwu' si Tumotongko' ëng kuana: 
„Sa aku wo ra'itja patenu, ja ko iwalitjuoka am bale e apo'ku, 
WO ko mangekuoka wean-ai si pëngakakajaan se waja-waja, 
sapakë' si itjasale'mu/ Sumowato si Toja'ang : „Sa aku 
tongko'on e apo'mu?" Sumowato ka'i si Tumotongko': „Tio'o 
mainde-inde', ko ja patei-teirangkuoka, wo sa ko mawarengo- 
mai, ja iwalitjukë' ka'i-mai, anaitu kumi'ito-mai in ipus(ë)ku 
WO ambisa ëm baja'angku, ambitu ëm baja'anu." 

Tani'tu sera maja'o. Sumumpak-ange im bu'mbu'an sera, 
ëng kuano i Toja'ang: „Eng kita muntëpo am bale e apo'- 
mu, ja pawasangku, ra'itja nimako ambisa eng këlian se 
tumotongko' ën ambitu, anaitu sa aku tongko'onera?" Sumo- 
wato si Tumotongko' : „Tio'o minde-inde', em pa'pa' sa tanu 
WO awean ë mëtongko' iitjo, ja nuwu'angkuoka sera, oreoka 
ko indonera, anaitu maio!" Siituoka sera muntëpo-mio'. Su- 
mumpak-io' im balena e tumotongko' sera, ja kuano i apo' i 
tumotongko' tëkek: „Sama' re'e, e pojo'ku, eng kita pinaali- 
anuo-mai sera'." Siituoka ng kuano i Tumotongko' tëkek: 
„Tio'o indo-indon sia, en sa aku ra'itja tineirana, ja in tarepe' 
iasa aku ra'io wo'o ambia. Sia tinowaku nitjumi'it-ai wo mai- 
mange im pëngakakajaan. En iitu ja aiwaer(ë)ku an isia, 
pa'pa'an aku ra'itja pinatena wo ra'itja sinëra'na." An somoi- 
mai iitu iwe'eerao-mange ëm pëngakakajaan a si Toja'ang 
itu WO sia marengo-mai, ta'an sia aiwalitjë'-mai i Tumotongko' 
tëkek, akar in tjumësot-ai am bawo in tana'. Wo itjatëka'- 
mai am pana'pa' im bu'mbu'an, sera ja mëtalitjuro, ëng kuano 

i Tumotongko' : „ Marengo-mange am bale i Inangu ko, wo 
mange ema'an-ange tanu se aisusuitju an iitjo én an doro' i 
pëngakakajaan anio'." 

Awoja wëngi-wëngipe' itjatéka'o-mange am baleera sia, wo 
sia mange tumulung am bawo i meja wo sia kumakaja, ëng 
kuana: „Kakaja, kakaja! tarepe' waja si meja anio' ja ma- 
wuta-wuta in tjakanën!" Tani'tu ra'itja nimaure-ure ja nima- 
wutao in tjakanën wo n ëëlëpën n am bawo i meja. Siituoka 
mangenao polon si Inanga wo kuman. Ja sumumpak-ai si 
Inanga ëng kuana ang karapi i mangaja'ka' : „E na'ku ! 
ambisa én iasa-wo? wo si sei é nisumiwo in iasa?" Sumowato 
sia: „E Inangku! ën iasa ja ra'itja ambisa wo mai, janta'an 
sapaka n iasa ja kinakajakë* em pa'pa^an aku ja wineano- 
mai i Tumotongko' im pëngakakajaan." 

An somoi tja'i-mai iitu si Toja'ang kumakaja roit kéli, iaka- 
akar waja se pariri in doit nimakaapuo itu ja nimawutao 
ka'i sumawél. Awoja an somoi tja'i-mai iitu sia kumakaja 
wale lo'or karapi i monarana, ja n iitu nimamuali. Awoja 
sera i mëinang nimasija'o am baja-waja, sama' ën doit, sama' 
ëm bale, wo kumëli-mai a se pëtowén ra'io itjakua. Ja kai- 
lëkan-ako e sangaro'ong ambitu in sera ja këlio ëng kinau- 
suian, anaitu si Toja'ang iitu angkaiénerao maindo kolano wo 
ën an tutuw im pinapérentana, se tow ambitu nimëno-now ang 
karapi in ëna' wo ëlur. Akar(é)kë' itu. 

30. Kukaa an doro' in Tjnpang Ësa, sinisil i Panlus 

Mnmn, Lëilëm. 

Kaindo-indono-mai wawean ësa Kolano kétër nimangakar. 
Ta'an sia ja ra'itja makaki'i-tji'it, ja in sia matimboi in tja- 
këtërana an da'itja mësiri' se tow(ë)na, iaka-akar sia i nima- 
kasija-sija'o, ta'an se tow(ë)na ja nimakalénge-lëngeio. Awoja 
maio i nimateo si Tjolano iitu, ja kuluno i Toja'ang ën 
tëla'uën i A manga. Ja si Tjolano iitu wawean po'ow(ë)na 
tuama, kumaapa ito' i ana'na. Eng kuanao a si Anak i 

Tjolano: „Waja in tëla'uën i Amangu ja isake a londei. 
Isakeo, ja mawuta-wuta i londei. Ita'aro i Ito'na: „Mange ang 
kararëmana, wo mange ilëwu an dano waja se tëla'uën iana ; 
si ra'itja itjatinëp, siitu ja ra'itja pinarusi i Amangu." Siituoka 
iwolenao-mange ang kararëmana. Ilëwunao tu'u m baja in 
tjupang WO n aroro' wo se sapa wona' waja, ja kupangoka 
ësa n da'itja nituminëp. Indonao tu'u n iitu. Ja kumi'it in 
ta'ar i Ito'na, ja alinao-mange a si Inanga. 

Itjatëka'o-mange sia, ja iwe'enao a si Inanga. Eng kuano 
i Inanga an isia: „Ja mangeo tare itëlës sapa-sapa am pasar 
si roit iana." Mangem sia, ja mailëko si ësa tow maali-ali si 
meong, wo wueiënao: „Pawu'unën si meong?" Sumowato si 
maali-ali si meong: „Pawu'unën." Mueio^ka'i sia: „Takura n 
iwe'eku isia?" Sumowato si mawangker si meong: „Kupang 
ësa." Siituoka iwe'eo i Anak i Tjolano si tjupang ësa iitu 
WO indonao-mai si meong. 

Maja'o wona' pira ngando, ja kalingaana im bawean ën 
sumengkot an tana' walina. Maio in sera nimoleo, ja iwe'eo 
i Anak i Tjolano an isera si meong, ëng kuanao: „Sa itja- 
sale'miow, ja irapimiow si meongku." Kuano e sumengkot : 
„Itjasale'ami, ta'an sapa in toroami i maali isia?" Kuano i 
Anak i Tjolano : „Paaliniow eta' mange-wo." 

Siituoka indono-mai e sumengkot si meong. Moleo sera, 
mëmole-moleka sera, ja sera mailëko im punten'. Siituoka sera 
sumuwa' ambitu. Sumuwa'o sera, ja sera mange a si Tjolano. 
Mangem sera, ja pëwueiëno i Tjolano, ëng kuanao: „Tonapa 
kamu?" Sumowato sera: „Am puntem balina-wo, wo sumuwa*- 
mai a si punten iasa." Kuano i Tjolano : „ Masale' kamu n 
të'tëkangku ?" Sumowato ka'i sera: „Masale', ta'an sapa n 
tawoiën?" Kuano i Tjolano: „Mate se ka wok am baleku; 
pa'pa'an ën a si tana' iasa ja këli tjawok, iaka-akar in da'itja 
toro kuman, mamaande-andetangkë' wo se kawok. Ta'an 
marengo-mange kamu-wo, tiimëna-tënaoka-mai in sa aku 
kumano." 

Mangem tu'u sera, kumi'it in aitjua i Tjolano. Maio tu'u 

in tjumano si Tjolano, ja mangem tu'u sera. Itjatëka'-mange 
sera, ja ipaompëro ng kanen i Tjolano. Ja si meong aira- 
pierao-mange, ta'an sinaputerakë'. Siituoka maja'o-mai se 
kawok WO iwëkarera-mio' si meong wo mërintju-rintju'ku'oka 
sia ë matangka' se kawok, akar im pinakaindo-indona se 
kawok am bale i Tjolano, se tani'tuo tu'u in tjakëli. Siituoka 
kalingaano e tow a si ro'ong iitu, ëng kuanerao: „Ja n a si 
Tjolano, kine, wawean meong!" Siituoka towano e tow a si 
ro'ong iitu se maali-ali si meong, wo sera të'tëkanera in si 
meong ja mindooka se kawok am baleera. Awoja tani'tu ë 
nimamuali, iaka-akar i marengo sera, ja sera weano të'tëk 
ra'io aipakasake a londei. 

Itjatëka'o tu'u-mai an tana' pëngëna-ngëna'anera, sera ja 
iwe'eo tu'u ën aipatë'tëk si meong tani'tuo in tjakëli. Pailë- 
kënoka i Ito' i Anak i Tjolano m baja se itu, ja ng kuanao 
a si makaito' isia: „Sumere kua'a eta' e! se iana ja ra'itja 
pinarampas." 

31. Sisisilën an doro' i Tojn'ang Eërok, sinisil 1 
Abeel Nedjn Sar^jar, Saln'nn. 

Mamualio-mai tow si toja'ang isia, ja mëngame-ngame'kë' ; 
mande ambitu si Inanga wo si Amanga e mëngame-ngame'kë', 
kaapa makan, kaapa mawaja-waja' e mëngame-ngame'kë' sia. 
A si makasa tintjasan i Inanga wo si Amanga i mange-mai 
tale'. Maja'o sera, rumojoro si Toja'ang isia wo mawaja-waja' 
mëngame-ngame' an unër in tëmbëran. Palinanoka i Tjolano, 
ja mare'eo si Tjolano wo ipëkitowa i Tjolano sia, ëng kuano 
i Tjolano: „E toja'ang iana! sapa ën ipëngame-ngame'mu ?** 
Sumowato si Toja'ang kërok, ëng kuanao : „ Akarao." Wueiëno 
ka'i i Tjolano: „Nimawisa si Inangu wo si Amangu?" Kua- 
nao: ,Nimange-mai pongkolan-tumow.** Kuano ka'i i „Tjolano: 
„Sapa?" Kuano i Tjërok: „Nimange-mai pongkolan-tumow." 
Kuano i Tjolano: „Sapa si ipakuamu : pongkolan-tumöw ?" 
Kuano ka'i i Tjërok: „Pongkolan-tumow tu'u ja!" Siituoka 

pa'pa'an in da'itja kailëkan i Tjölano si ipasowat i Tjërok, 
ja iru'ndu'nao sia, ëng kuanao: „E Kërok, marengo!" 

Marengo si Tjërok, wo maame'o ka'i. Marengo-mai si 
Inanga wo si Amanga, ja ipëkitowao i Tjolano, kuanaó: „Sapaka 
si anakiow si Tjërok, pateno mata' eng kare'enoka ë mëngame- 
ngame'." Kuanerao : „Si Tjolano tu'u ja." 

Mando tu'u-mai iterewa'o a se tow ja im baja se tow 
lumowëng si Tjërok kumali i lowëngan isia siow ngarëpa ëng 
kararëm. Palingano i Tjërok im pateno sia, ja ng kuanao : 
„O Ina' WO Mama', kumi'it aku in ilowëngo, ja wean-ai 
meong aku wo pisow ësa itjawalitju." Siituoka ki'itano i Inanga 
WO si Amanga, 

Pakakalin tu'u-mako e tow ë lowëngan isia, ja sia angeno- 
mai WO ilowëngo. Itjatëka'-mio' a lowëng sia, ja sia kumalio 
WO ng kuanao i makua a si Meong: „Kumo'kor, e Meong, 
iaku ë makali en da'ipe' winean im batu." Siituoka kumo'koro 
si Meong. Kamang in tajango ëng kino'koranera, ja lumëtupo- 
mio' ëm batu aiwëkar ambitu, anaitu ra'itja kinauma'an im 
batu sera. Tani'tu mëmaja-maja' ën ëndo e mëngali-ngali si 
Tjërok, mako'kor si Meong. Po'owo in sërap si Tjërok wo 
si Meong ën an darëm in tana', ja kumësoto-mange am bawo 
in tana' nirumoro' im bëngi. 

Itjatëka'o-mange am bale i Inang wo si Amanga sera si 
Meong, kuanerao: „O si Tjërok si a'i!" Kuano i Tjërok: 
„Iaku!" Kuanerao ka'i: „Nitumambisa ko wo aitjawarenge'- 
mai?" Kuano i Tjërok: „Iaku nimakali, si Meong ë nimako'- 
kor, anaitu aitjawarenge'-mai." Numuwu'o ka'i si Tjërok, 
kuana: „Itëlës-ai roke aku, wo sapatu, wo kastor, sa itjasale'- 
miow." Kuano i Inanga wo si Amanga: „Kaitu-itu ko mapales 
embai?" Kuano i Tjërok: „Me'e weta'-wo." Siituoka tu'u 
ki'itano i Inanga wo si Amanga, akar si Tjërok i makara- 
karaioka in tjarai e wangko-wangko', wo mawaja-waja'. Ma- 
waja-waja'oka sia pailëkënö i Tjolano, akar in aipëkitowana, 
kuanao: „Nitumambisa ko wo aitjawarenge'-mai, e Kërok?" 
Sumowato si Tjërok kuanao : „Sapaka aku ja manësëloka 

wo'o mareng-ai, ënta'an airu'ndu'ke'-mai i Apo'mu wo si 
Inangu, ja in sapaka kine ko e Kolano, mio'-mai in tjaraimu. 
Waja se pëkaraiëngku anio' aiwe'eera-mai." Kuano i Tjolano: 
„Ulit na?" Kuano i Tjërok: „Ulit. Kailëkan i Tjolano in ësa, 
in si seio si makakarai tanu si a'i ambia?" 

Mando tu'u-mai tumerewa'o si Tjolano, ëng kuana: „Waja 
se tow kumalioka im baja'angku." Siiluoka kumalio se tow. 
Ta'an si Tjërok(ë)kë' ë nitumuru' in tjinalian. Pakakalin-ako 
ja ilowëngo si Tjolano, akar im binarengan sumama-sama'. 
An somoi-ai iitu mueio si pënana'an i Tjolano, ëng kuanao : 
„E Kërok, ro'na mareng-ai kawisa si Tjolano?** Sumowato si 
Tjërok: „Ro'na mareng-ai in tjawuruk si sërap." Pangëna- 
ngëna'anoka mai, ra'io mareng-ai si Tjolano, maka-akar si 
makangaranoka in Tjërok ë nimaindo kolano a si ro'ong iitu. 

32. Kakoa an doro' e Baa Mëtnari Ula, sinisil i 

Panlas Mnmu, Lëilëui. 

Sapaka se rua mëtuari anio' ja ra'itja wana pënamun. A 
si ëndóoka makasa, ja iru'ndu'o i Matu'a si Tuarina ëng 
kuanao: „ Ipangere-mai tjo'ko' tëlësan kita." Siituoka maja'o 
si Tuarina mangere ko'ko' tëlësan. Itjatëka'-mange sia, ja 
mueio ko'ko' tëlësan. Pa'pa'an in da'itja wana ë me'e ko'ko' 
tëlësan, kua'a sia ë marengo-mange a si Tjaka'na. Itjatëka'- 
mange sia, ja wueiëno i Tjaka'na ëng kuanao: „Nimakaereka- 
mai tjo'ko'?** Sumowato si Tuarina: „Ra'itja wana ë me'e." 
Kuano i Tjaka'na: „Ja en da'itja wana ë nime'e ko'ko' tëlë- 
san, ja mange ipangere-mai wulinga' tëlësan." 

Siituoka maja'o mangere wulinga' e ko'ko' tëlësan sia. 
Itjatëka'-mange sia, ja mueio wulinga'. Makaereo tu'u sia, ja 
siow ëm bulinga*. Kua'a sia ë marengo a si Tjaka'na. Itja- 
tëka'-mange sia, ja wueiëno i Tjaka'na: „Awoko, piraka ëm 
bulinga' kinaereanu-mai?" Sumowato si Tuarina: „Siow." Kuano 
i Tjaka'na: „lema'o-mio' wean im bulinga'*, en iitu n siow, 
ja iema'-mio' siow, eken mëkele ësa. Tani'tu tu'u ë nimamuali. 

Awoja ënto-ënto'anoka ën an somoi-ai iitu, ja tumengeo-mai 
kawajokë'. Kuano e rua Mëtuari: „O toro! wulinga'kë' tu'u 
ja nimamualio kawajo, kumarua sapi, kumatëlu membe', 
kumaëpat wawi, kumalima kó'ko', kumaënëm gansa, kumapitu 
wewiek, kumauwalu asu, wo kumasiow meong." Kuano i Matu'a 
in tjumua a si Tuarina: „Naramën im pasakean si tjawajo." 

Ja kini'itan tu'u i Tuarina. Makanaram-ako im pasakean, 
kua'a sia ën iwa'kës(ë)nao. Angenaoka wo'o im boondojaniindoo 
i Tjolanoera. Siituoka ja mangenao itjua a si Tjaka'na: „Je, 
niindokë* re'e i Tjolano si tjawajo." Kuano iTjaka'na: „Tam- 
bisantao rake sia!" Mawëngioka-mio' a si ëndo iitu, ja ma- 
rengo-mange si Tjawajo wo ng kuanao : „Tio'o minde-inde! 
kamu, ta'an kamu ja tumintjas a si ro'ong iasa." Kuano ka'i 
i Tjawajo: „Maja'o kamu wo, en aku ja tumondongoka." 

Maja'o tu'u sera, ja itjatëka'o-mange a si ro'ong paange- 
anera. Ra'itja tu'u ure sera n ambitu, ja tumengeo-mai si Tjawajo. 
Kuano e rua Mëtuari: „O toro! nitumondongka tu'u re'e-mai 
si Tjawajo." Mënto'kë-'mio' tojo', ja maio se airu'ndu', mai- 
mange si Tjawajo. Kuano i Tjawajo: ^Ra'io mange aku." 
Siituoka kuano e airu'ndu'-mai i Tjolano: „Marengo kua'atare 
kami!" „Itjatëka'-mange a si Tjolano sera, ja sera wiieiano i 
Tjolano: „Enso' si Tjawajo mangemiow-ai ?" Sumowato se 
airu'ndu '-mange: „Nitjumuaoka-mai in da'io mai sia." Kuano 
i Tjolano: „Iwajao-mange sia." 

33. Knkna an doro' e Ambalesa wërnpe' nimaniale wo si Sawa- 
rang WO si Sopit. 

Sapaka se Ambalesa wërupe' nimamale, ja nimëwale an 
tëmbir i lüa'an i ësa rojongam bangkër wo kasawurangan. A 
si makasaoka ja tumana'o-mai si ësa Sawurang, wo sia maja' 
nimantër(ë)kë'-mai am bale e Ambalesa anio'. Ja am pagéroka 
sia, ja mëta'upo wo si Sopit. Këilëk(ë)kë'-mange i Sopit si Sa- 
wurang, ja sia mainde'o wo mësisipo wo'on an dukut. Janta'an 
pailëkën-ako i Sawurang in sia i mësisipo, ja ng kuanao: „E 

Sopit! tio'o mënë-ënëp an iaku, ra'itja kua'a re'e mëtaranak 
kita?" Eng kuano i Sopit: „Tani'tuka ka'i n aitjua i ito'ku 
Liwang an laku a si tjawisaona', ta'an aku ja mënginde- 
nginde'kë' se itjamu in Sawurang." Eng kuano i Sawurang i 
mëwuei : „ Ambituka se makawale in anio* ?" Sowatëno i Sopit 
ëng kuana: „A si tjawoondo si tuama ja nitumalun, e ni- 
maali-ali im pukët, wo mawali-wali se asu-, anae wajaoka si 
wewene n a mange mbitu." 

Siituoka si Sawurang mëla'u-la'uso-mange a si Wewene isia. 
Itjatëka'-mange sia, ja malintëro si Wewene wo mëtintjaso 
wo'o n am pësiwona. Janta'an sia pinerokë' i Sawurang, ëng 
kuanao: „Tio'o tumintja-tintjas, en da'itja kua'a tambisangku 
ko." Tani'tu sia mëniwo-niwokë'. Siituoka ng kuano i Sawu- 
rang i mënow si Wewene itu: „Maio, angenta-mai tjupa. 
Eng kuano i Wewene: „Sama', ën ta'an si sei ë lumaput? 
Sumowato si Sawurang: „lakuokaë lumaput. ''Jawo sera mangem. 
Makano in tjupa sera, ja ng kuano ka'i i Sawurang: ^Iwe'emu- 
mai n sengkamu, wo iëpe'ku." Ja kini'itan tu'u i Wewene n 
iitu, iaka-akar ën sengkana aiwaleo i Sawurang ang kamana. 
Ipakawalena-mako n iitu, ja ng kuanao: „Kalo'or el ën ta'an 
wiwine' ka'i ë lo'or ja! iwe'emu-mai ka'i n iitu-wo." Ja iwe'eo 
ka'i i Wewene n iitu. Jawo makaapu-mako ng kupa, ja ipëki- 
wareng(ë)nao wo'o se niiram i Sawurang iitu. Janta'an si 
pangilëkana iitu ja tinalakë' i Sawurang in ënow, ëng kuanao: 
„Maio, mangeta indon tu'is." Kuano i Wewene: „Me'e weta' 
e na." Tani'tu mangem tu'u sera. 

Ja sapaka si Sopit nitjumi'i-tji'it(ë)kë'-mange isera, ang 
karapi i maënë-ënëp an isera. Ja mangere-ngereoka tu'is sera, 
ja sera itjasumpako-mange an dangka' in tjëpal katu'isangka 
ka'i. Mëkembu-kembutoka in tu'is si Wewene isia, ja sia ipë'- 
pëso-mio' i Sawurang in ipus(ë)na ang këpal rararëman iitu, 
iaka-akar . sia in aitjalëpok-io'. Kamang sia in aitjalëpoko, ja 
si Sawurang mërioro mareng-ange am bale i Wewene itu, en 
sia ja mangeo mangun in owa'na itji'itoka a gio i Wewene 
aiwilang(ë)na. 

Malui-mako si Sawurang, ja marengo-mai am bale si Më- 
nana' a si aitjawilango. Ja am pa'pa' tu'u si Sawurang i 
nigumioo i gio i Pënana'an i tow isia, ja sia ra'itja katu'usana 
in sapaka re'e sia ja Sawurangkë', mande i ngëru m bow(ë)na. 
Ja a si tjatëluèin ngando im bawa'andoo, in sera in dua i 
nimëwali-walio an tutuw ka'i i tuama iitu in ang karimbaim- 
bangan i mata'nei si Pënana'ana i mawowoka ngëru, ja tu- 
mengeo-mai si Sopit an dangka' in seip im baleera, ëng 
kuanao tana'i: „E ApoM alian-ange api si Ene, en ailëpok 
ang këpal." Siituoka itjaëmbowo i Sawurang si Sopit, wo sia 
përiorënao wo'on in dumintuk. Janta'an sapaka n aitenge i 
Sopit, ja pënigi-nigilënoka i Tow, iaka-akar in itjuanao a si 
Sopit: „E Sopit, sa ulit tanu ën aitjuamu, ja iwali-miange aku." 

Jawo tu'u sia mindoo-mai api wo sera mangem, si Tow ën 
an somoi, maki'it-ange si Sopit, i mënenge-nengekë' tanu in 
aitengena tarepe'. Itjatëka*o-mange ang këpal sera, ja mënenge- 
nengekë' si Sopit, wo sia muntëpo-mio' pëki'itën ka'i-mio' i 
Tuama ipawali-walina. Mëta'upo-mange sera in ambalesa, ja 
ng kuano i Wewene: „Ambia'i aku, janta'an marengo-mange 
ko-wo, WO mange paten si Sawurang. Nio' aku, en aiwi- 
lang(ë)nao.'' Jawo mërioro tu'u-mange si Tuama isia i mange 
mate si Sawurang am baleera. Patena-mako sia, ja warengënao- 
mange i mange-mai si Pënana'ana. 

Ja akaroka ka'i-mai iitu se ambalesa anio' marengo ka'i 
ang kaëlu-ëluran wo ng kasale-sale'anera tanu in dior; ja itu 
niange-mai in tjatawe'e reken wo ng katalësënan wo ng 
kataupusan i Sopit. 



GROEP V. 



34. Knkiia an doro' i Esa Make'et wo si Lolok. 

Sapaka si Make'et anio', ja ëm pake'etana a mange ën 
dowar ; ja kasusur im boondo wo ëm bawa'ando ja sia mange 
kume'et. Susur(ë)na i mange ja ra'itja wana ëm pe' mangena 
paalin-ai. Siituoka ëng kuanao: „En aku re'e ën da'itja wana 
ëm pe* mai paindon am pake'etangku, ja maitju ëpe'an i 
lumukut mainde' sapa si maperas im pe'ku." 

Mando tu'u-mai ja sia mangeo lumukut, nitumo'tol i ma- 
moondo akar i mawawa'ando. Kamang tu'u im bawa'ando, 
ja serenao-mange si tow an tu'ura im pe'. Kuanao: „O nange 
tu'u wona' si maperas im pe'/ A siitukë' pailëkënao tu'u 
masosoro wo katu'usana in sapaka sia ja lolok, wo ëng 
kuanao: „Iwajape', iwajape'-wo, akar(ë)na in dumojor." Ja 
pailëkënao tu'u-mange i marojoro, ja sia ilukut(ë)nao an tu'ura 
in daran. Ra'ipe' aitjatëka'-mio' an tana' si Lolok e marojor, 
ja sia kërësëno-mange i Makaupe'. Siituoka mëkiampungo si 
Lolok ëng kuana: „Ampung, ampung!" Janta'an pasowatëngkë' 
i Makaupe' : „O ra'itja, iitjoo si maperas im pe'ku." Ta'an 
da'itja mëna' si Lolok ë mëkia-kiampung, akar(ë)na in tjumua 
a si Makaupe': „Ampung; sa itjasale'mu, ampungan-ai aku, 
WO kita mëkarëtukoka." Siituoka ki'itano i Makaupe'. Kamang 
sia in tjini'itano, ja mueio si Lolok, ëng kuana a si J^aka- 
upe': „O po'ow, awean pulintja' ëng ka'kas(ë)mu ambia?" 
Sowatënao: „Wawean." Kuano ka'i i Lolok in sumowat: „Ja 
sama'. Sapaka ko ja mange-mai pukët, wo wawa'ando kita 
mai mamorapat, ta'an sapaka ko, ja makata'an-ako im pukët- 

sa, ja mangeo rumu'ndu'-mai, en aku ja mënto' am pukët wo 
ilëkënuoka kakëli e wio'o rumumpak, kakëli e patengku." 

Mangeo tu'u rumu'ndu'-mai si Makaupe', siow se wio'o 
nirumumpak sinangawalitjë'. Palinano i makaka'kas ja nimë- 
walitjë' nirumëngkek. lo'onao, ja siow tu'u se wio'o nimate. 
Siituoka ja tumataro sera, wo ëng kuano i Lolok : „Sapaka 
aku, ja iindokë'-mio' tëkek am baja i giona a se wio'o iana, 
WO saputën-io' wo iwe'e-mai iaku." Siitu tu'u ëng kini'itan i 
tow. Kamang si Lolok im bineano, ja ta'aranao si tow ëng 
kuanao: „E pó'ow, sa ko mange a si pënana'anu, ja tio'o 
mange ipakua-kua aku, eni! en tia' ëng kamangu mapo'- 
ow(ë)kë\ pa'pa'an sa aku ra'itja mangemu ipakua-kua, ja 
sapaka ko itjomba'ku ang karapi i ngaran i Tjasuruangku 
WO si Tjasuruanu, sapaka ko ja ipatao-taor(ë)kë' èm baja im 
pangusuiënu, wo makaere, sama' ëng kanen, sama' ëm pasë- 
ra'an. Wo itjuaku iitjo, kasiowan ngawëngi wo kasiowan 
ngando ja kita mai mëta'up ambia, eni!" Siituoka ëng kuano 
ka'i i Lolok: „E po'ow, masale'ka ko ën ipakawalitju am 
baleku?" Kuano i tow: „Sama', sapaka aku, ja masale' mailëk 
im balemu." Tani'tu iwalio i Lolok sia wo ëng kuana: „Ja 
maio, kumi'it-ai iaku." 

Maja'o tu'u sera; katare nimawaja'pe' an tana', kumarua 
nitumete am pondos, katëlu nimuntëp am palëmboian in dano, 
ta'an sia ë mawaja'-mange ambitu nitumete-mange am pondos, 
ja pauma'angkë' in tutune im pondos; kuanao in tjumua a 
si Lolok: „Pauma'angkë' aku, ra'itja re'e toro maja', e 
po'ow/' Kuano i Lolok : „Lisuan-io' in tana' makatëlu ëng keitjei, 
WO niaja'-mai/ Kini'itan tu'u i Tow. Maja'o tu'u sera, ja ra'io pa- 
tunen, mange ka'i am palëmboian in dano sera, kuano ka'i i Tow: 
„Malësëngkë' re'en aku, e po'ow!" Kuano ka'i i Lolok: 
„Ramësën-itjo in dano ën amo makatëlu ka'i." Tani'tu kini'- 
itana ka'i. Siituoka muntëpo tu'u-mio* ambitu sera, wo mio' 
an darëm in tana'. Ja mëmaja-maja'ka sera, sumosoro-mange 
am bale i Lolok. Siituoka ja ompërano kanen sera, ëng 
kumano; ta'an da'itja nitjuman tu'tu', ja nimawësuo si Tow, 

winësukë' in susuwa in tu'tu'. Siituoka mangilëko i marengo 
am baleera si Tow. Ki'itano i Lolok, wo ëng kuana: „O 
toja'ang, waja se itjamu rumakut in sera' wio'o wo paalinta- 
mange a si po'ow." Pakasaputën tu'u-mako ën sëra\ ja sera 
mangem karapi e toja'ang tëlu nimio waja sera'. Ta'an sera 
ë nimawaja'o, ja tina'aran i Lolok in tana'i: „O po'ow! sawo 
kita aitjatëka'o-mange am balemiow, ja tio'o ipakua-kua a si 
pënana'anu aku, en tia' mara'itjë' ëm pangusu-ngusuiënu, eni!" 
Akar(ë)kë' itu. 

35. Sisll an doro' i Mëngange'et an Talan wo si Lolok, slnisU i 

Knmolontangy Sëndangan, Sonddr. 

Kaindo-indono-mai ja wawean ësa tow mëngëna-ngëna' a si 
ësa ro'ong a lawanan. Awoja sapaka si tow isia, ja mënga- 
nge'et, janta'an ëm pake'etana ja an talun an tajang-ange 
in do'ong. Kasusur im boondo wo ëm bawa'ando si tow isia 
mange kume'et. 

Maioka a si makasa in sia mangeo ka'i wo'o kume'et, ja 
sapa ë nimamuali? Pëke'etanao ëm pe', pailëkëna ja kine'- 
etano. Tani'tu tare sia marengo am balena. Maio im bawa'ando 
sia mangeo ka'i kume'et, ta'an angena, kine'etano ka'i. 
Siituoka marengo-mange am balena sia. Tëlu ngando ëm pe' 
itu ëm pinënge'e-nge'etan i sei. Siituoka ëng kuanao: „Tia'pe', 
wawa'ando si rombit isia mangeku ilukut." Awoja maio tu'u 
i mawawa'andoo-mio', ja mangenao ilukut. Sia nirumi'ndir a 
si ësa kaju ang kara'ter i a'kël pake'etana. Ra'itja nimaure- 
ure, ja palingana waweano tu'u ë marintja'kas-ai. Serena-mako, 
ja lolok, am pa'pa'an sia ja kolëk pinangakaran, ja ëm 
bu'uk(ë)na renet, maose'oka an tana'. Sapaka sia ja mëporong 
im porong tëkek, ë giona o'lei tanu i lumut, wo sia mawule- 
wuleng im binalu'. Itjatëka'-mange an tu'ura im pe' sia, ja 
isangat(ë)nao-mange an dererot si ra'un itu wo sia sumosoro- 
mange eng kume'eto. Makake'et-ako sia, ja rerotënao-mio' ëm 
pe' WO sia rumojoro. 

Matawio-mio' in tana' sia, ro'naoka rua a'mbanga wo an 

tana*o, ja teronëno-mako i tow in tjumërës si Lolok wo tim- 
boiana am bu'uk. Ra'itja sapa ëng kinala'us i tow i nimindo, 
ja nirumambus im porong, wo aipërior(ë)na i musëk, pa'pa'an 
kailëkan i tow isia, sapaka ëm porong iitu ja wawean këtëra.- 
Siituoka ëng kuano i Tow: „O inde', itjo tu'u re'en si mana- 
ram i mai marombit im pe'ku." Sumowato si Lolok, ëng 
kuana: „Ja ulit, e kalo, ta'an sapaka aku ja aiparu'ndu'-mai 
e karapitju, am pa'pa'an in tarepe' iasa kami nimema' kasale- 
sale'an. Anae sa itjasale'mu, wean-ai ampung wo iwëkar-ai 
aku WO iwe'e-mai ëm porongku." Sumowato si Tow, ëng kuana: 
„Ra'io kawisa si porong anio' wo iwe'ekupe' iitjo.'* Siituoka 
ëng kuano ka'i i Lolok: „Sa re'e tani'tu, sa si tjalo masale', 
ja ko iwalitju-mange am baleami." Sumowato si Tow, ëng 
kuana: „Sama'; oteo kita mangem." 

Tani'tu sera maja'o, maawo im bale i Lolok. Mëmaja- 
maja'oka sera, ja sumumpak-ange a si ësa këpal im batu; 
awoja si tjëpal iitu wawean ësa lëngkang tëkek. Ituoka ëng 
kuano i Lolok: „E kalo, tumimboio-mai am palukaku, wo 
kumi'it-ai iaku." Tani'tu sera munfëpo-mange a si lëngkang 
iitu. Ra'itja nimaja' rua ngarëpa, pailëkëno i Tow sapaka ën 
ambitu ja ësa lalam bangko' mëla'u-la'us a si ësa kapajasam 
bangkër. Sumumpako-mange sera, ja këkëlian se masasau a 
lesar im bale. Siituoka numuwu'o si ësa matu'a a unër e këli 
masasau itu, mëwuei a si ipëngaru'ndu' upe', ëng kuana: 
„Kua'itu si tow anio'?'* Sumowato si ipëngaru'ndu' upe': „Sa- 
paka si tow anio', ja isiao si makape' si pëngaangengku-mai. 
Ta*an aku ja kinauma'ana, anaitu sia aipakawalitju-mai.'' 
Kuano ka'i i Matu'a a si Tow: „E pó'ow! sama' re'en eng 
ko ë nimai. Sa ko masale', ja tia'pe' mare-wareng tarepe'. 
Woondooka i mamoondo wo ko mange karapi i maange-mai 
upe'; tio'o ko niainde-inde' in da'itja kuman." 

Tani'iu tu'u kini'itan i Tow, iaka-akar sia in tjumanoka 
ambitu, wo tumëkëloka ambitu a si wëngi iitu. Awoja woo- 
woondope' tu'u i mando-mai, ja si Tow wo si Lolok mangeo 
ka'i tjume'et. Sera ë nimaja', nisumalukë' si lalam binaja'anera- 

mai tjaawi*i. Itjatëka*-inange an tu'ura im pake'etan sera, ëng 
kuano i Lolok: ,E kalo, iakuo én sumosor.^ Sumowato si 
Tow: ^Sama'." Makake'et-ako si Lolok, ja sia nimojoro-mio' 
WO sera mëlép. Makaëlép-ako sera, éng kuano i Lolok: ,Sa 
itjasale'mu, e kalo, ja iwarengké'-mai an iaku si porong nian- 
det(e)mu." Sumowato si Tow éng kuana: ,Iupuso-mai an iaku 
si porong iitu, pa'pa*an aku ra'itja wana lalam balina ro'na 
kausuiangku porong tanu si a'i. Ko ro'nape' makaere porom 
balina, ta*an aku ja ra*itja; nimakaere weta' aku, am pa*pa*an 
an iitjo wo.' Siituoka si Lolok masigi-sigil, tambisa én do'na 
sia makaere im porong(é)na iitu. Makata^neio si Lolok, éng 
kuana a si Tow: ,Sa ko masale', e kalo, ja kita in dua 
mëkara-karapio tare, kita ësaoka tawoiën. Tio'o mainde-inde* 
in tjakaapuan, sapaké' si itjasale'ta karëngan itu ja kaerean." 
Si pangilëkan iitu ja nienan i Tow. Awoja a si ëndokë' iitu, 
sera in dua mema* ësa lawi paënto-ënto^an. 

Mandoo tu'u-mai, ëng kuano i Lolok: ,E kalo! sapaka 
kita tarepe', ja mange an ta'asitj wo mamongkor.' Ririor in 
sera wo mange an ta'asitj, ja sera nituma'tak poodos alerën 
pasëwénan se pongkor. Itjatëka'-mange an ta*asitj, sera tumi- 
nëpo an dano, ta*an si Lolok ën an ^or. Sera in an darém 
in dano, ra*itja makapëndam-ai i malësém, ta*an tanukë* i 
mawaja-waja' ang katana'an. An darëm in dano, sera ménepa- 
nepa se pongkor, kakëli e pailékën, wo pënëwé-nëwénënera. 
Serenera in do*na akaro iitu ëng kakëtean i maali, ja sera 
marengo-mange a lawi, wo waja se pongkor itu témburanera. 
Se tëla'u im pinasëra'era, ja mange ipawangker i Tow an 
do'ong. Ja makatëlu pitu ngando sera ë nimëngulu-ngulur 
tani'tu. 

Awoja péndamëno i Lolok in da'itja re'e kaandetana ëm 
porong, ja indonao-mai si ësa pagi' tékek wo ëng kuana: ,E 
kalo, indono tare ka'i-mange si pagi' anio', irapit-ange im 
porong ambana, wo ita'ar(ë)ku an iitjo: sa ko wo manguma, 
ja tio'o tare itawangkër, mande se karo'ong(ë)mu wangkér 
ën uma, ta'an da'itja wana ë makaindo in tjakéli im bene' 

WO ën tandemu. Sa ko wo mamangker, patëna-tënan-ange 
i makua ëm be'ena, pa*pa'an tambisa si aitjuamu, ja ra'io 
itjareso. Sa ko wo mëwawi, ja ra'itja ka'i wana ë makawawi 
tanu in tjëkëmël e wawimu." Siituoka indono-mai i Tow ëm 
pagi', WO sia numuwu' ëng kuana: „E Wa'ilan, kamang an 
iaku sawo tanu in ta'ar(ë)mu.'' 

Kasomoian iitu ja sera mënsiri'ano wo mëmbean in tjama 
WO ka*i mangilëk kamang wo kalowiran a si ësa wo si ësa ; tani'tu 
sera mëtalitjuro, wo si Tow marengo-mange an do'ong(ë)na. 
Awoja si Tow anio' mangeo tu'u tumawoi, tambisa ën aita'ar 
i Lolok an isia. Maja*o tii'u ën ta'un, ulit nimamuali tanu i 
nuwu* i Lolok. Si Tow isia këkëlian ëm bene' wo ën tande, 
WO se wawina kumëmë-këmëlo-mai. Awoja se wene' wo ën tande 
WO se wawi itu pinëmu'u-mu'un(ë)na iaka-akar sia ja këkëlian 
ën doit. Ang kasomoian iitu ja si Tow isia nimaindb ësa Tow 
mamangker wo nimawa'ilan. Akar(ë)kë' iitu. 

36. Kakaa an doro' i Toja'ang wo si 8ëra'-Tow. 

Sapaka si Toja'ang anio', ja nimakaere mësea', ja putusën- 
oka i Tjolano, ja ng kuano i Tjolano: „Sapaka ko, ja mange 
a si Sëra'-tow. Sa sia wo kapandeianuka, ja ko ra'itja 
rantongën. Janta'an ko mange; Öm paalinu-mange, ja waja 
in tatawoi e matawoi in tjaju, eng ko ja mange mema' im 
pumpunan isia." 

Ja maja'o tu'u si Toja'ang iitu. Itjatëka'-mange sia, pëwu- 
eiëno i tow Sëra'-tow : „Sapa ëm bawaja'mu ?** Sowatënoka 
i Toja'ang, ëng kuanao : „Sapaka aku, ja aïlru'ndu'-mai i 
Tjolano mai mema' im pitimu." Ja ng kuano i Sëra'-tow : 
„Ja sama'." Ja pakaema'ana-mako ën iitu, ja ng kuano i To- 
ja'ang iitu : „Jawo pinakaema'kuo ja !" Sowatëno i Sëra'-tow : 
„Ja sama'.** Ja ng kuano i Toja'ang: ,Janta'an waweane' 
tintja; ja mai mëpe' ko, wo itjua-mai iaku se tintja wo itu 
rondorëngkupe'." Mumpuno tu'u-mio' sia, ja këlëwënao-mio', ja 
wueiëna tu'u: „Awokoi si wisape' ën tintja?" Kuanao: „Këkë- 

liane' re'e ja." Kuano i Toja'ang: „Tia*pe'-wo, wo ema'angku 
si anio'." Ra'itja si Toja'ang, e mapasa'o in du'una ëpat. 
Pakapasa'an^-mako ën iitu ja ng kuano i Toja'ang iitu : „Ja- 
wokoi, e Sëra'-tow! iitjoka ëm pandei e aku?" 

Ja si Sëra*-tow iitu ja sija' nimangakar. Sapaka si Toja'- 
ang anio' ja an tana' sangawiwi ; jawo indon i Tojaang iitu 
ë laseran paser wo itu isakena a si Tjawajo Rëgës i Sëra'- 
tow, WO isakena ka'i witu ëm piti pinumpunan si Sëra'-tow. 
Am pa'pa'an in aipakasakeo ja tëpianao si Tjciwajo, wo sia 
tumeron, ra'itja nimaënto-ënto' wo a mangeo ë lawanan. Jawo 
isakenao a londei ëm piti pinumpunan si Sëra'-tow wo ë 
laseran paser. Jawo tëpianao ka'i si Tjawajo en iwarengkë'- 
mange. Marengo ka'i-mange a lawanan si Toja'ang wo moleo- 
mange. Sumuwa'oka-mange, ja pëwueiëno i Tjolano : „Jawokoi, 
ënso' si niangemu?" Kuano i Toja'ang: „Kua'a sia e, kinë- 
tëp(ë)kuo am piti." 

Ja ng kuano i Tjolano : „Ja sama' ënta'an ko mitjo-mai 
i laseran paser a mitjo m Paantangan i Endo." Siituoka 
möleo ka'i-mitjo sia. Mitjooka sia, ja nialinakë' ka'i-mai ën 
iitu, WO n iitu ituruk(ë)na a si Tjolano. Ja ng kuano ka'i i 
Tjolano: ,,Sapaka ko ja mako-mai tja'i i laseran paser am 
Pauntëpan i Endo ; sawo itu paalinuka-mai, ja iitjooka ng kolano." 
Ja makom ka'i si Toja'ang mako mole. Makooka sia, pailëkë- 
nao, ja ra'itja wana ë mateir, wo si laseran iitu isakenao-mai 
a londei. 

Moleo-mai sia. Itjatëka'-mai a si Tjolano sia ja pailëkëno 
i Tjolano pinaalitjë' kai-mai i Toja'ang iitu ë laseran. Ja ng 
kuano i Tjolano: „Kumi'it in tinëndëkangkuo, ja iitjooka tu'u 
karu' ëng kolano ja." laka-akar tu'u in si Toja'ang iitu in 
aitjaamboo in tjolano a si tana' iitu. 

37. Knkna an doro' i Hawëris wo si Hengkat, sinisil i 8em Umbo, 

Tompaso'9 Gnra an Tombaaian an Dangka'. 

Kaindo-indonoka-mai sapaka n a si ësa ro'ong ja pëngënto- 
ngënto'an e rua mëkarëtuk, si Mawëris wo si Songko'. Sera 

in dua ja mëkele rua ën anak. Si anak i Songko' ësa maka- 
ngaran i Mengkat, si ësa ra'itja kailëkan ë ngaran. Sapaka 
si Mawëris wo si Songko' ja nimënta'aran in sawo ësaan-ange 
an isera n dior mate, ja se ula karëngan teiran i mëno- 
now(ë)pe'. An somoi-ai iitu, ja mateo tu*u si Songko', karëtuk 
i Mawëris. Awoja lëkëpëno tu'u i Mawëris ën ta'arera, wo 
towanao si Mengkat wo si po'ow(ë)na. Anaeitu mangem tu'u 
sera am balena. Ja sapaka sera tineiran tumoro-toro i Mawë- 
ris, akaran in ure makaure sera kumëmëlo ëm patamun i 
Mawëris. 

Makakëmël-ako se ula, ja mënuwu-nuwu' se Mawëris in 
ambalesa in tjarëngan sëra'ano se Mengkat i mëtuari. Ta'an 
ë nuwu'era pinalingakë' i Mengkat. Awoja sapaka m patëkëlan 
e Mengkat i mëtuari, ja ra'itja maera-era. Tani'tuka ka'i m 
patëkëlan e rua anak i Mawëris. Awoja a si wëngioka makasa 
pailëkëno i Mengkat si Mawëris nimindoo-mai im pupus, wo 
itu tununa. Siituoka ja itjawe'eo an atena ë nuwu' e Mawë- 
ris in ambalesa. Anaeitu an tutuw i Mawëris i mëtunu im 
pupus, ja përiorëno-mange e Mengkat i mëtuari i mangkai 
se anak i Mawëris wo mange itëkël am patëkëlanera. Wo 
sera sumawëlo-mio' in tumëkël am patëkëlan e anak i 
Mawëris. 

Ra'itja tu'u nimaure-ure, kumësoto-mai si Mawëris maali-ali 
im pupus nimawa'ao, wo itupuna-mio' se rua anak(ë)na. Siitu- 
oka rakanëno se rua anak iitu wo sëra'anera. Lumukuto in 
tjuman, ëng kuano e Mengkat i mëtuari: „Tio'o solo-soloan, 
eng kami ng këmberën." An tutuwoka i makan, ilëpoko-mio' 
e Mengkat an sale' ën sera' nimëla'u-la us an tana'. Siituoka 
maame'o se Mengkat wo sera iru'ndu' i Mawëris mio' mangere- 
mai in sera' iitu, ta'an maali-ali tjekepe sera. Awoja sapaka si 
tjekepe iitu aiwa'kësera an ipus i wawi wo sera tumintjas. 
Pakaseren-io' i Mawëris ëng kekepe ipëngepe-ngepe, ta'an 
da'itja kailëkana in ipusoka i wawi ë makepe. 

Tumintjaso se Mengkat nimëla'u-la'us-ange a si Tjolano, 
WO sera mënto'o witu. Sapaka si Tjolano makaiinak rua m 

bewene. Ra'itja ure se Mengkat ën ambitu, ja mëwëra-wëra'oka 
sia WO si ësa Wawu' i Tjolano, makangaran Wulangkau'. 
Wo ang kasomoian sia pangilëkëno i Mengkat a si Tjolano. 
Awoja n iitu nienan i Tjolano. Janta'an kinuanan i Tjolano 
in tana'i: „Sawo kaangeanu-mai ën tatawun paser i Mawëris, 
ja ro'na kamu tumane." 

Siituoka tu'u mangem si Mengkat wo tumëkël an darëm 
im patëkëlan i Mawëris. Tumëkëlo si Mawëris, ja to'tolano 
i Mengkat i meso' ën tatawun paser iitu. Janta'an sangaweso' 
i Mengkat, mapoio ka'i-mai si Mawëris. Am pa'pa'an tu'u 
makapirao weso'on i Mengkat, ja mio'o tumo'or-ai si Mawë- 
ris mangere si mëmeso-meso' in tatawuna paser. Pailëkënao 
si Mengkat re'en. Siituoka wa'kësënao sia wo ng kuana : 
„Tarepe' ko ën sëra'angkuo." Wo ng kuao i Mawëris a si 
pënana'ana: „Tumu'uno-mange in darakanan ko, en aku 
mangepe'-mai tambëlang nonoan." Itu'un-ako i pënana'ana n 
darakanan, ja si Mawëris mangeo wo'o tume*tel in tjaju. 
Janta'an ng kuano i Mengkat: „E Apo\ iwe'e-mai iaku ën 
tume'tel in tjaju ta'an ëngkasëne'-mai aku-wo, wa'kësënuoka 
ka'i-sa." Pakaëngkasën-ako sia, ja indonao-mai m pati wo 
ipongkol(ë)na-mange in do'kos i pënana'an i Mawëris. Siitu- 
oka mangenao indon ën tatawun paser i Mawëris, wo sia 
tumintjaso. Paalinao-mange n iitu a si Tjolano. 

Jawüja ng kuano ka'i i Tjolano: „Aweane' ka'i ën iru'ndu*ku 
iitjo, sa itu paalinu-mai, ja ko ro'na iwe'eku tumane a si 
Wulangkau'. Itjon-ai ën Dano am botël mërëga-rëga, a mitjo 
m Paantangan i Endo." Awoja ë mitjo-mai si rano iitu, ja 
karëngana sumake ang kawajo, e n iitu ro'na kaerean-ai sa 
itu pario-riorëngkë'-mitjo. An tutuwoka i Mengkat i mëmasa- 
masa in tumambisa sia ë mitjo-mai in iitu, ja sia makata'neio- 
mai si tjawajo i Mawëris, rëpët nimangakar, wo ng kuana: 
„Isiakë' ën sakeangku-mitjo." Anaeitu sia mange rumombit-ai 
si Tjawajo Rëgës i Mawëris. Janta'an si Tjawajo isia ja 
tumengekë' sawo indon e walina. Mangem tu'u si Mengkat. 
Makapira tu'u wo'o pëindona si Tjawajo, ta'an mënenge- 

nengekë', anaeitu mëno'o-no'ór(ë)kë' si Mawëris. Janta'an pëere- 
erena si mërombit, ra'itja kaereana, en sia maënëp(ë)kë\ 
Maioka ang kasomoian tumenge si Tjawajo, ra'io nitumo'or 
si Mawëris, am pa'pa'an itjua i Mawëris, kasale'angkë' i 
Tjawajo i matenge. Siituoka indono-mai i Mèngkat si Tjawajo 
WO sakeana i mitjo-mai in Dano am botël mërëga-rëga wo 
paalina-mai a si Tjolano. 

Siituoka ng kuano i Tjolano : „Esape' kai ën indonu. Siitu- 
oka tu'u-wo. Sapaka ko, ja mange-mai si Mawëris, paalin-ai 
an iaku, am pa'pa'an sia ja talos lewo'." Siituoka pangereno 
i Mengkat ë lalan, wo ro'na si Mawëris tangka'ana. Mangem 
si Mengkat wo tumongkei in tjaju i Mawëris am patinanëmana. 
Matongkeioka iitu si Mengkat, ja mai si Mawëris. Eng kuano 
i Mawëris: „A, nde'e! ambanao tu'u re'e si Mengkat." Eng 
kuano i Mengkat: „Ra'itja iaku si Mengkat, janta'an si 
Mengkat nimateo. Ririor wo sia mate, ja aitjuana i mai 
itongkei in tjaju i amanga ema'an pangko'na." Siituoka ng 
kuano i Mawëris: „Sama' re'e en sia nimateo." Siituoka 
sembongano i Mawëris si Mengkat matawoi im pangko'. 
Pakaema'anera-mako n iitu, ëng kuano i Mengkat: „Pailë- 
këngku ja pute si Mengkat wo si Apo'. Anaeitu mëpe'-mio' 
tumëkël si Apo' wo këtëpëngku, itjua-mai iaku si wisa si 
tintja." Tumëkëlo tu'u si Mawëris. An tutuw(ë)na i makatëkël, 
ja mueio si Mengkat a si ^awëris: „Ambisa si tintja?" 
Ituru'o-mange i Mawëris. Si wisa n ituru' i Mawëris, siitu m 
ba'kësën i Mengkat. Pakawci'kësën-ako i Mengkat ëm baja 
se aituru' i Mawëris, wo rëpëto waja ng këwa'kës(ë)na, ja 
numuwu'o si Mengkat, ëng kuana: „lakuo tu'uman si Mengkat 
ja, si pinësëra-sëra'nukë' wo'o. Janta'an ka'itje' ko nimamüalio 
wetengku; ra'io kua'a itjakësot a si pangko' iana ko." Sii- 
tukë' ëm pinalinga i Mawëris, ja sia maëmbowo wo sia 
kumëtëro wo'o ë mëkësot, janta'an ra'io toro. Am pa'pa'an 
tu'u si Mawëris ja këtë-këtërën, anaeitu mato'o-to'oroka ëm 
pangko'. Awoja sangato'or-ai im pangko', sangatuke-mange 
Mengkat. Pinëngulu-ngulur i Mengkat tani'tu akar in itjaambo- 

mange im bale i Tjolano. Eng kuano i Tjolano : „Isiao tu'u 
si Mawëris?" „E, isiao," ëng kua i Mengkat, Janta'an tam- 
bisa WO sia ro'na pailëkën? Sawo sia wuka'ano ja sëra'anao 
tu'u waja se tow ambia." Anaeitu ëng kuaerao: „Ja lutawëno- 
wo, WO wuka'an." Siituoka tu'u ja lutawën. Mate-mako sia, 
ja wuka'ano. Pailëkëno tu'u ja si Mawëris(ë)ka re'e. 

Awoja am pa'pa'an tinawoio waja i Mengkat ën airu'ndu' 
i Tjolano isia, ja iwe'eo i Tjolano si Wulangkau' mamuali 
pënana'an i Mengkat. Akar iitu. 

38. Knkna an doro' i Sëra'-Tow, slnlsll 1 SerTlns Bawnng. 

Kaindo-indono-mai sapaka si Sëra'-tow anio' ja mëkarëtuk 
WO si ësa Kolano. Awoja maio a si makasa sera in dua 
mënta'aran ësata'ar sira'itja ro'namëntëla'uansiësawosiësa.Eng 
kuano i ësaan-ange an isera: „Sa iaku n dior mate, ja 
angenu-mai si pënana'angku maindo pënana'anu, wo tani'tu, 
sawo iitjo n dior, ja karëngana si pënana'anu angengku ka'itje'- 
mai WO maindooka pënana'angku." Tani'tu n ta'arera in dua. 

Awoja maja'o pira ngasërap an somoi-mai iitu, ja mateo 
si Tjolano. Ja itji'it in ta'arera, ja karëngana si maësa-ësa itu 
maindooka pënana'an i Sëra'-tow. Ra'itja pira ngando an 
somoi-mai im pinatean i Tjolano, ja angeno-mai i Sëra'-tow 
si Maësa-ësa itu, maindo pënana'ana, wo karapi e rua toja'ang 
tuama ana'na ja ipakawalinao-mange am balena. Maja'o pira 
ngando an somoi-mai iitu, ja kakaapuano in sera' si Sëra'- 
tow, WO anaitu ja itjaewenao ka'i in sumëra' se toja'ang 
toloatëkëna. Awoja sapaka n aipaturu'na tawoiën a se rua 
toja'ang iitu, ja mauwit kaju iparuruk ang kawali pëngara- 
kanana se tow itjasale'na sëra'an. Tani'tu ng kaju pëngauwi- 
tënera i mëtuari ja nimasu'uno. 

Maio a si wëngi makasa, tu'tulëno i Sëra'-tow se rua 
toja'ang iitu kara-karapi e rua toja'ang ana'na. E ngaran i 
luluna a se anak toloatëkëna, ja Sebat wo si ësa Kebat. Sera 
kinaraian i Sëra'-tow in tjulo', ja se ana'na kinaraian im 

buring. Sera ka'i pinëtane n tinëkëlan, em pa'pa' se anak 
toloatëkëna ja aipaulun-onge, ta'an se ana'na ja aipaulun-eko. 
Tani'tu ng këtu'tul(ë)na isera. Ja kamang sera in aipakatë- 
kël(ë)nao waja am buni ja sia kumësoto-mange wo tumu'un in 
tjawali. Ja an tutuw(ë)nakë' i mëtu*u-tu'un in tjawali ja aipa- 
kasawëlo e Sebat in dua ng karaiera a se kasundurera karapi 
in tinëkëlanera ja aipësawëlerao. Tani'tu pailëkën-ako i Sëra'- 
tow i makaluaro n dano, ja sia muntëpo-mange am buni wo 
mange mindo-mai si Sebat wo si Tjebat, iiëwu ang kawali. 
Ja sia nimatu'usoka im pëkaraiën wo ng këtëkëlera ; anae sia 
nimaange-mai se nimaulun-onge. Itjuana-mako sera ja se tolo- 
atëkëna, ra'itja^ en se ana'nakë'. Awoja maroro'-mako sera, ja 
isu'up(ë)na-mio' mëkele sangatatar se toja'ang makatëkël wo 
sia muntëpo-mange, mange tumowa-mai se toja*ang am buni. 
Kuana an isera: „Tumo'oro-mai, wo maio sumëra', e ana'ku!" 

Siituoka tumo'öro-mai se rua toloatëkëna itu, wo mange 
mindo im betengera, ta'an sera ja ra*itja nisumëra', pa'pa'an 
kailë-ilëkanera in sapaka n iitu ja tow wo rakanën. Anaitu 
ilëpokerao-mio' am bo'so wo kuanerao a si tumoloatëk isera: 
„Je, aitjalëpoko n sëra'ami! Wean de'e-mai api wo mio'amipe' 
itjepe in sera'." Tani'tu sera rumojoro-mio' an tana V niaali-ali 
in tjekepe. Awoja sera ë nirumojor-io', ja ra'itja am pa'pa'an 
i mio'-mai in sera', ta'an sera ja tumintjaso, pa'pa'an sera 
mënginde-nginde'oka ë nimakasere se rua kasundurera in 
aipalëwu i amangera ang kawali. Ja a si wëngitjë' iitu sera 
nitumintjaso a si ro'ong iitu. 

Mando-mai, ja se rua toja'ang itu mailëko sapaka sera ja 
an unëro in dëkat e tow an sangaro'om balina. Tani'tu sera 
mëmaja-maja' sumosor e mëros in tjuntung, muntëp an talun 
e kumësot an talun. Awoja pirakë' wona' ngando an somoi- 
mai iitu, ja sera itjasumpako-mange si ësa ro'ong; ja sapaka 
n a si ro'ong iitu pëngëna-ngëna'an i ësa Kolano. Ambituoka 
sera, ja sera mënuwu-nuwu'o ja in sapaka sera ja mangeo 
tumuang a si Tjolano ambitu. Tani'tu sera mangem a si 
Tjolano wo muntëp tow(ë)na. Awoja si Sebat nimakaere 



96 

tawoiën mateir a se kawajo, si Tjebat mëngauwit kaju ipa- 
ruruk. Ang kasomoian-ai im pira ngando sera sumisilo-mang-e 
a si Tjolano an doro' in sapa wo sera nitumintjas am bale i 
amang wo si inangera. Awoja palingan-ako i Tjolano n sisü 
an doro' i Sëra'-tow, ja ng kuana an isera: „O, waja in 
tawoiën i tow isia ja kailë-ilëkangku." 

Ra'ipe' ka'i ure n an somoi-maï iitu, ëng kuano i Sebat 
a si Tjolano: „Masale' si Tjolano n tumëlës kawajo ma- 
pa'ilong im paser?" Sumowato si Tjolano: „Masale', ta'an 
ambisao n do'na kaereanu kawajo tani'tui"' Sumowato si 
Sebat: ,A mange m bale i amangku." Kuano i Tjolano: 
nSama', angeno-mai." Tani'tU tumi'iro- mange sia. Awoja 
itjatëka'o tu'u-mange sia; kaiuntëp(è)nape '-mange a lesar im 
bale i Sëra'-tow, ja tumengeo-mai si tjawajo an untëp i 
lalandangan. Palingano i Sëra'-tow ën tengena i tjawajo, ja 
ng kuanao an dekena: „Wona' përombitëno si tjawajo." 
Anaitu sia rumojoro-mio' maali-ali in ëëla'b wo mangena 
ipëëla-ëla'b si tjawajo. Ja sapaka si Sebat ja nirumarëm(ë)kë' 
an darëm i lalandangan, anae sia ra'itja pinailëk i Sëra'-tow. 
Ja pailëkën-ako i Sëra'-tow in ambitukë' si tjawajo, ja sia 
marengo ka'i mange tumëkél. Péindono wo'o i Sebat si tja- 
wajo, ja nitumengekë' ka'i. Siituoka ja rumojoro ka'i-mio' si 
Sëra'-tow, wo mio' makepe-kepe kaapa maëla-ëla'b si tjawajo; 
pa'pa'an in ambitukë' si tjawajo, ja sia mainde'o tare ëng 
kuana am basana: ,Wona' re'e wawean mu'kur mali'tji-li'tjir 
i lalandangan." Anaeitu sia sumosoro-mange am bale wo 
mange ka'i tumëkël. Siituoka ja weso'ono-mai i Sebat si 
tjawajo, wo paali-alina mange a si Tjolano. Ja maindo-mako 
n tëlësera ja waerano i Tjolano. 

Siituoka ng kuano i Tjolano a si Sebat: „Itjasale'ku wo'o 
sa si Sëra'-tow pailëkëngku." Sumowato si Sebat ëng kuana; 
,Itu ra'itja ro'na mamuali, pa'pa'an sa ko wo mange an isia, 
ja ko mangenakë' sëra'an, ta'an sawo sia itjasale'mu i mailëk 
ja tarepe'kë' sia paalingku-mai an dïor i Tjolano." Sumowato 
si Tjolano, ëng kuana: „Sama'; sa sia wo mangemu ipakawali- 

mai ambia, wo ko ra'itja sëra'ana, ja ko maitjuoka tamberan 
sangawetengan a se waja in tjinaereangku." Tani'tu maja'o 
si Sebat wo mange. Awoja itjatëka'-mange an tëmbir i lesar 
i Sëra'-tow sia, ja sia mitongo-mio' tono wo itjusuna im baja 
in owa'na wo sia mange a si Sëra'-tow. A mangeoka mbitu 
sia, ëng kuanao: ^Sapaka aku ja airu'ndu'-mai i Tjolano, 
mai makata'u a si Apo' in sapaka si Sebat, si mai nirumombit- 
ange si tjawajo i Apo' ja nimateo, wo anaitu sa, kine, itjasa- 
le'mu ja mangilëke', kine, kaju ambia, ema'an pangko'na." 

Awoja këlinganakë' si nuwu' iitu, ja sia mangaja'ka'o-mai 
ang karapi i masale-sale' ; wo sera rumojor-io\ wo mio' mema' 
im pangko'. Ja kamang im pinakaema'erao, ja ng kuano i 
Sebat: „Itji'it im pinakaema'tao, ja ra'itja tanu in sama' 
tumëkël-io' ambitu si Apo', wo iwe'eku n tututuw, wo ilëkëng- 
kuoka mainde'-mako waweane' ën tintja." Siituoka tumëkëlo- 
mio' sia, wo itutuw(ë)nao-mio' ën tututuw wo se rua kaju itu 
wa'kësënao pëwali-walin. Ja an tutuw(ë)na i mawa'kës, ja sia 
mëngua-ngua a si Sëra'-tow in tana'i : „Tia'pe', tia'pe'-wo ! 
tia'pe* maero-ero*-wo, em pailë-iiëkëne' wona* re'e waweane' 
ën tintja." Awoja kamang im pinakawa'kës(ë)nao, ja wuleng- 
ënao-mai wo sia maja'o-mange a si Tjolano. Ja an sangkum(ë)na 
i mawaja' ja sia mëngua-ngua in tana'i : „laku tu'uman si 
Sebat, iaku tu'uman si Sebat!" Palingan-ako i Sëra'-tow wo 
kailëkana-mako in sapaka sia ja pinandeio i Sebat, ja sia 
makëse-këseioka, mëwëka-wëkar in owa'na, ta'an mande sia 
in tani'tu, ja ra'io iwëta' i Sebat ta'an sia pëmule-mulengëna- 
mange, iaka-akar in itjatëka'. Itjatëka'o-mange am bale i 
Tjolano sia, ja pangilëkëno wo'o i Tjolano sawo si Sëra'-tow 
ro'na pailëkëna n amo. Janta'an ën iitu ra'itja kini'itana, pa'- 
pa'an kuana a si Tjolano: „Sawo sia wuka'anta in da'ipe' 
pinate, ja waja itjita pakaindo-indonao." Siituoka tëngkitjënerao- 
mio' im pupus ën do'kos i Sëra*-tow, akar i nimate. Mate-mako 
sia, ja wuka'ano i Sebat ëm pangko'. Ang kasomoiari-ai iitu 
sia ilowëng. 

Kaindo-indono-mai a si tjapiraan ngando an somoi-mai iitu, 
B 7 

ja kalingaano e tow a si ro'ong i Sëra'-tow in sapaka si nima- 
kaindo si Sëra*-tow ja si Sebat. Siituoka sera in dua mëtuari 
angkaiënerao, maindo kolanoera. Si Sebat nimaindö kolano, 
WO si Tjebat ja niindoera kumarua si Tjolano. Tani'tukë'. 

39. Knkna an doro' i Sangarangan, sinisil i Seryius Bawnng. 

Kaindo-indono-mai, sapaka ën a si ësa ro'ong pëluku-lukutan 
i ësa kolano, ja wawean ësa wewene maësa-ësa makatoja'ang 
tëlu toja'ang tuama. Awoja si Tjolano ambitu ja makatoja'- 
angka ka'i tëlu toja'ang, ta'am bewene. Sapaka se wawu' 
anio' ja itjau-kaupus i Amangera, anaitu sera aiema'na ësa 
pëngalële'an am palëmboian in dano an da'itja wana tow ro'na 
mange makëmu-këmu malële' ambitu. Wo aita'ar(ë)na kasu- 
surera i mange lumële', ja karëngan da'itja malangkoi a 
mapaso'o-mai si ëndo, ja sera nimarengo am bale. Tani'tu 
sera ë mange mëngalële'. 

A si makasaoka im boo-woondope', ja sera in tëlu mëtuari 
mange ka'i lumële'. An tutuweraoka i malële', ja kumompo'- 
mai si ësa tuama pinangakaran in tjakolëk, wajakë' in san- 
garangan ëng karangka'na, mai nimindo-mange se tëlu Wawu' 
itu WO ipakawalina-mio' an darëm in tana'. Sapaka si San- 
garangan, ja kakaja'ka'an muli-ulit am pa'pa'an sia mëngawalu- 
walui-mio' in owa'na, matëkek-ako-kolëk e mawangkër-rangka' 
tambisakë' ëng kasale'ana. Ja kasusur(ë)na in sumosor-ai am 
bawo in tana', ja sia tumëkek-kolëk in owa'na, ta'an an sangku- 
m(ë)nape' i mawareng-io' ang kakolanoana, ja n owa'na ma- 
wangkëro-rangka'. Awoja rumangka'o-mai si ëndo, ja se tëlu 
Wawu' iitu ra'ipe' mareng-ange am bale. Siituoka ru'ndu'ano- 
mange i Tjolano ësaan-ange a se malukar, mange milëk-ai 
isera am palële'anera, mainde'-mako sapa ë nimange-mai wo 
sera ra'ipe' nimareng-ange am bale. Tani'tu ng karior si 
malukar itu mangem, ta'an mangenao pailëkën, ja ra'itja wana 
sera n ambitu. 

Siituoka ipërior(ë)nao-mange in tjumua a si Tjolano in da'itja 

wana m pinailëk(ë)na an isera. Këlinga i Tjolano in iitu, ja 
ipëkirintja'nao se tow an do'ong sumembong i mangere se 
Wawu' tëlu mëtuari itu. Ruao ngando sera ëm paere-eren, ja 
ra'ipe' kaerean. Ang katëluan ka'i ngando, ja ipëkiumungo i 
Tjolano ëm baja se tow a si ro'ong iitu, wo wueiana sawo 
waweane' ën an isera ën da'ipe' nimangere se Wawu* iitu. 
Awoja wueiano se tow ja wajaoka se tëlu toja'ang anak i 
Wewene maësa-ësaoka n da'ipe* nimangere. En iseraoka n 
da'ipe' nimangusui, ja ipëkiwueio i Tjolano sawo sera ro'na 
. makausui se Wawu* isera. Mangeo pëwueiën sera, ja si Luluna 
e mëtuari nisumowat(ë)kë' in tana'i : „Pe'tare ro'na makaere 
isera ëm baja se tow ambia, ja wo'ope'ka-mai itjami in tëlukë', 
WO anak ka'i i malënge-lëngei ! ta'an se tuaritju tu'u ja." 
Wueiano si tjumi'it isia, ja tanukë* ka'i in sosowat i tjaka'na. 
Ta*an maioka a si Tjaakaran, ja sia sumowat ëng kuanao : 
,,Epe'anamioka i mangere.'' 

Siitukë' ë nuwu'na, ja sera ipakawalio-mange an dior i 
Tjolano. An dioroka i Tjolano sera, ja sera wueianao ëng 
kuana: „Ro'na kaereaniow i mëtuari se ana'ku aitjatala? Sawo 
sera kaereaniow, ja ipakawali-mai an iaku, wo itjamuo in tëlu 
ën tumane an isera, wo si sei ë makaere isera an itjamu, ja 
isiaoka maindo kolano sumawël an iaku." Sumowato si Luluna, 
ëng kuana: „Pe'tare ro'na makaere isera ëm baja se tow 
ambia, wo'ope'ka-mai itjami in tëlukë', anak ka'i i malënge- 
lëngei." Sumowato ka'i si Tjaunëran, ja tanukë' in aisowat i 
Luluna. Ja maioka a si Tjaakaran, sia sumowat a si Tjolano 
ëng kuana: „E Kolano! ëpe'anamioka re'e, in tjaerean kaapa 
in da'itja." Palingan-ako i Tjolano ën iitu, ja ng kuanao : 
„Sapa ng karëngana paaliniow, ja ro'na kausuian ambia." 
Sumowato sera, ng kuanerao: „Sapaka ngkarëngana paalinami, 
ja se anio'kë' : tëwi' wo sera' walunën, wo kure', wo pisow, 
pati WO tolu mëkele ësa." Kailëkan-ako i Tjolano in sapa 
waja ëm paalinera ja pëla'u-la'usënao i me'e. 

Siituoka sera maja'o mangere. En tino'tolanera i nimere, 
ja a mange si rano pëngalële'an e Wawu'-wo. Itjatëka'-mange 

witu sera, ja ng kuano i Tjaakaran a si Luluna: „Ilëpok-io' 
ën tolumu WO ilëkëntape' sawo kita tumambisa ë maja'/ 
Ilëpok(ë)nao tu'u-mio' ën toluna, pailëkënerao-mio' ja ipëringi- 
ringin wo irojong in dano. Pailëkënera-mako si tolu itu 
iparojongo in danö, ëng kuano ka'i i Tjaakaran a si Tji'itënci: 
„Ja iitjope' ka'itje' ë lumëpok in tolumu." IIëpok(ë)na ka'i-mio' 
ja tanukë' ka'i i nimamuali a si Luluna. Kakaapuan ilëpoko 
ka'itje'-mió* i Tjaakaran ën toluna, ja pailëkënera ka'i-mio' 
tanukë' ka'i i nimamuali a se kaka'na. Siituoka sera maja'o 
sumalu si rojongan iitu. Ja ang kasiowan ngando in sera i 
nimasaluo si rojongan iitu, ja kalingaanerao-mange ën ërasa 
in sëmpa'. Awoja siituoka sera tumulio tumërung an tëmbir 
in dojongan, ënto'anera i mëkipondos. Ja woo-woondope' a si 
tjapulu'an ngando, si Tjaakaran karapi i Tji'itëna mangeo 
mëkipondos an talun, ta'an si Luluna nimënto' sumiwo in tjanën. 
An tutuw(ë)naoka i mëpe'en, ja serena-mange si ësa tuama 
kukümbutan nimangakar, mange masalu'suk-ai in dano wo 
mëla'u-la'us-ai an tërung wo kuman in tu'tu' pëpe'enën. Pa'pa'an 
itu in tjaapunao, ja sia ipëtokolo i nisumiwo, ta'an da'itja 
kinawoleiana si Tjumbut. Marengo-mai se nimëkipondos, ja 
sisilëno-mange i Luluna an isera sapa ë nimamuali, ëng ku- 
anao: „Sapaka aku tarepe' ja nimëtokol wo si ësa rombit si 
nimai tjumaa-kaapu in tu'tu\ sia ja kumbut pinangakaran, 
wajakë' in sangarangan ëng karangka' ta'an ëm bu'uk ja 
paweso'on. Sia mio'kë' nisumalu'suk-ai in dojongan ; marengo-ka'i 
sia nisumalukë'-mio' in iitu." Numuwu'o si Tjumi'it isia, ëng 
kuana: „Woondo iakupe' ka'itje' ën sumiwo." Tani'tu ë ni- 
mamuali. Mando-mai ja sia sumiwoo tu'u. Mëpe'enoka sia, 
ja serenao ka'i-mio' si Sangarangan masalu'suko-mai in dano, 
WO sia mëla*u-la'us-ai tjuman in tu'tu', iaka-akar in da*io wana 
ë nimatëla'u. Siituoka sia ipëtokol(ë)nao, ta'an da'itja ka'i 
kinawoleiana. Marengo-mai se nimindo pondos, ja itjuanao- 
mange sapa ka'i ë nimamuali. Siituoka ja ng kuano i Tjaaka- 
ran : „Woondo ja iakupe' ka'itje' ën tumiro' wo sia ëpe'ang- 
kuoka." 

Mando-mai in se kaka'na i nimangem ka'i mëkipondos, 
ja sia mindoo pasëk wo ipasëk(ë)na a makali'tjir im patiro'an, 
WO sia tumiro*. Ja an tutuw(ë)naoka i mëpe'en, serena ka'i- 
mio' si Sangarangan maaio, wo pëla'u-la'usëna in tjuman ën 
tu'tu'. Kinaroro'anakë' i makan, ja aipakawa'këso i Toja'ang 
am pasëk ëm bu'uk. Mawësu-mako si Sangarangan, sia 
mëtintjas, ra'io toro. Siituoka sia pangkurënao in dara'as aka- 
akarana in tawio wo'o mate, wo sia ëngkasëna, wo mangena 
irojong. Marengo-mai se nimindo pondos, ja itjuanao-mange 
an isera in sapaka si Sanga(!rangan ja pinangkurfë)nao wo 
airojong(ë)nao. 

An somoi-ai iitu, ja sera maja'o, mio'om a lua*an in dojongan. 
Itjasumpak-ange i lawanan sera, mueio si Tjaakaran, ëng ku- 
ana: „Itji'it im paiiëkëniow tambisa si rojongan anio', marojong 
mala'u-la*üse'-mange a laur, kaapa nisumëraro ?" Sowatënerao : 
„Ra'itja katu'usanami." Siituoka ng kuano i Tjaakaran : „Sa- 
paka itu, ja mala*u-la'us-ange an unër i laur, anaitu kita 
kumakaja londei wo woleanta-mange." Tani'tu itjakajaerao 
londei ësa, wo sere moleo-mange. Ang kasiowan ngando sera 
itjasumpako-mange in dano mapulis, iaka-akar ra'io itjawole 
ë londei. Ambituoka sera, ëng kuano i Tjaakaran a si Lu- 
luna : „Tinëpëntao ambia sera, anaitu wa'kësëntao an dere'enan 
ko, WO ko tuminëp, ta'an sawo ko ra*itja makatang, ja mero'-mai 
im pondos wo we'mbetënamioka." Pareke-rekenën sangapulu* 
ngarëpa ng kararëm in tininëpana-mio', ja iero'nao m pondos, 
WO tani'tu sia we'mbetën, en da*io makalësën. Itjakësot-ange 
^ a londei sia, ja tuminëpo ka'i si Unëra. Pulu'o ngarëpa n 
tininëpana-mio', iero'nao m pondos, wo ka'i sia we'mbetëno, 
en da'io ka'i makalësën. 

Maio a si Tjaakaran, ëng kuanao : „Sa ra'ipe' aiero'ku m 
pondos, ja ra'ipe' toro we'mbetën." Ja rua ngapulu' ngarëpa 
ng kararëm in tininëpana, ja sia mailëk ësa tëmbëran lolo'oran. 
Siituoka iwa'kës(ë)nao am pasëk ëm pondos, wo sia sumaluo- 
mange si tëmbëran iitu. Katare-tarena in sumumpak-ange, ja 
wale 1 Maësa-ësa. Wo sia pëwueiana : „E, Ra'a, ambisa m 

bale i Tjolano ambia ?'' Sumowato si Maësa-ësa, ëng kuana : 
„Tonapa re'e ko, en da'itja makailëk im bale i Tjolano? Em 
bale 1 Tjolano ja mange wueiën a se mëndengkoman anu 
mange." Sumowato si Toja'ang: „Aku ja lumëlëme' am bawo 
in tana', ta'an sawo itjasale'mu, ja pëkiinangëngkuo ko." 
Numuwu'o sia, ëng kuana: „Masale'kë* aku, ta'an sapao ëm 
pëkiinanganu iaku, en aku tow malënge-lëngei ?" Sumowato si 
Toja'ang: „Eng kasale'angku iitjo, pa'pa'an si inangku ja 
tanu'kë' ka*i iitjo." Tani'tu ngarananao si Toja'ang wo iru*ndu'na- 
mange a se mëndengkoman. Mangeo mëwuei si Toja'ang, 
sinowaterakë' : „Mange wueiën a se mëntëluan." Mangeo ka'i 
a se mëntëluan sia, sinowaterakë' : „Mange wueiën a se 
mëëpatan." Mangem a se mëëpatan, mëlimaan, mëënëman, 
mëmpituan, mëuwaluan sia, ja nimëngulu-ngulur(ë)kë' tani'tu, 
ta'an mangeoka a se mënsiowan sia, sinowatera: „Em bale i 
Tjolano ja si anu mange." 

Mangem am bale i Tjolano sia, wo mëwuei a se ata ambitu, 
sawo ambisa si Tjolano. Sumowato sera: „Sapaka si Tjolano, 
ja siówo ngando n sumakit, anaitu sia makatëkëloka a si 
wuni anu mange." Këwuka'na-mitjo im papalën, serenao-mitjo 
se tëlu Wawu' paere-erena, ja makalukut nisumaru-meko si 
Tjolano. Wueiano i Tjolano sia, ëng kuana: „Sapa ë niaimu?" 
Sumowato sia: „Aku ja airu'ndu'-mai lumëme* si Tjolano." 
Siituoka ëng küano i Tjolano an isia: „Sa aku wo kaema'- 
anu, ja tëndanangkuoka si tjawajoku mapa'ilong im paser ko, 
WO m pakakajaan wo se ko'ko' makailëk manani." Sumowato 
si Toja'ang, ëng kuana: „Sapaka ko ja karëngan eng kasama'- 

angkuoka." Kuano ka'i i Tjolano : „Sapa ng karëngan iundam- 

^^ 

(ë)mu iaku?" Kuano i Toja'ang: „En ipakalëme'ku ja ra'itja 
wana n tow ro'na mailëk, anaitu, sawo itjasale' i Tjolano, ja 
paparojorën se tow ambia." Tani'tu rumojoro waja se ambitu 
karapi e tëlu Wawu\ Makarojor-ako waja sera, ëng kuano i 
Toja'ang a se Wawu' : „Mangeo indon-ai si tjawajo wo m 
pakakajaan wo se ko'ko\ paaliniow-ange am bale i Maësa-ësa, 
WO aku ënto'on-ange ambitu." Kamangera in tumintjaso, sumo- 

soro-mange si Toja'ang, wo si Tjolano mangena pangkurën, 
iaka-akar(ë)na i nimate. Mate-mako si Tjolano, rumojoro-mio' 
sia ëng kuana a se ata ambitu: „Kasiowan ngando ja mange 
wuka'an-ange, en sapaka si Tjolano ja nimaema'o." 

Tani'tu sia maja'o mangem am bale i Inanga, wo sia 
mangeo tumu'tul en sera sumosoro am bawo in tana'. Itjatë- 
ka*-niange a si pondos aiwa'kës(ë)na sera, ja sera mumpuno 
an sinangkong wo mëkiwe'mbeto. Ja itjakësot-ange am bawo 
i londei sera, ja sera moleo maawo-awo-mai in dano pinënga- 
lële'an e tëlu Wawu'-wo. Itjatëka'-mai an dano iitu sera, ja 
iindoo e anak i Maësa-ësa kulintam bu'nut wo pakulintangan 
e Wawu' ambitu. Janta'an se tëlu tuama isera ja mëngënë- 
ngënëp(ë)kë' an da'ter im pëngalële'an iitu, an tutuw e Wawu' 
i mënguli-ngulintang. Sawo wawean ë mange mëra'nda isera 
i makulintang, ja ra'itja iwe'eera pailëkën ën amo, ta'an 
ipasele-selengerakë'. Katu'usan-ako e tow in iserao se Wawu' 
i Tjolano, ja mangeerao itjua a si Tjolano. Këlinga i Tjolano 
in iitu, ja përiorënao i mëkialer se kawajo sakeanera-mange 
in ambalesa, ja kë'këpënerao-mai se Wawu' wo isakeera- 
mange a se kawajo. 

Siituoka kumësoto-mai se Mëtuari anak i Maësa-ësa wo 
mai mëta'up wo se Kolano in ambalesa, wo ka'i sera isake- 
mange ang kawajo, kara-karapi e Wawu' wo mareng-ange 
am bale i Tjolano. Awoja am baleoka i Tjolano sera, ja 
itjuao-mange i Tjolano in sapaka sia ja ra'io kolano, en sinawë- 
lano i Tjaakaran e anak i Maësa-ësa, en se rua kaka'na 
nimaindo kumarua i Tjolano. Tani'tu se Wawu' isera tinane- 
ano e Mëtuari, wo si Tjaakaran nimaindoo Kolano a si ro'ong 
iitu. Akar(ë)kë' iitu. 

40. Enkna an doro' 1 Rompas wo si Bonipis wo si Sangarangan. 

Kaindo-indono-mai, sapaka si Rompas wo si Rompis anio', 
ja pinontol i Tjolano i mangere si tjaakaran a se ana'na 
wewene, si aitjatala wo ënto'o paere-eren. Awoja ta'arano i 

Tjolano sera, sa si sei si makaere isia, ja isiaoka ng kolano 
sumawël an isia. 

Maio i maja'o si Rompas wo si Rompis muntëp in talun, 
ja sera kinaialian lutaw. Mënuwu-nuwu'o sera, in sera ja 
mënsansawëlan é mere, si ësa ë maja', wo si ësa ë mënto' 
sumiwo. Katare-tare si Rompas ë nimaja' mëlutaw, wo si 
Rompis ën sumiwo. Makasiwo-mako sia, ja sia sumangiro in 
sa'mbël. An tutuw(ë)naoka i masangir, ja maja'o-mange si 
Sangarangan, mapala'us ninumuwu' a si Rompis ëng kuanao: 
^E Rompis, pëtokolënta !" Ja si Rompis nimangaja'ka' ë nisu- 
mere si Sangarangan, am pa'pa'an sia kinala'us i Sangarangan 
in tumu'il. Ja tare sera wo mëmailëkan, ëng kuano i Rompis: 
„Ow! sa itjoo n do'on, ja maio!** Kuano i Sangarangan: 
„Ta'an sa aku kawoleianuka wo n do'kos(ë)ku jitjatëndëk- 
(ë)muka an tana', ja ra*itja kanëngku ën tu'tu' siniwomu, ta'an 
sa ra'itja, ja kaa-kaapungku ka'itje'.'' Enano-mange i Rompis, 
WO sera mëtokol tu'u. Makaure sera ë mëtoko-tokol, maka- 
lëmbi si Rompis, ra'itja kakëteana si Sangarangan. Kakaa- 
puan itjaturu'o in si Sangarangangkë' ën takëte, wo tani'tu 
kanëno i Sangarangan ën tu'tu' kinaa-kaapuna. 

Awoja maio si Rompas, pangereano in tu'tu' si Rompis. 
Itjuao i Rompis in tjinaapuo i Sangarangan. Mando-mai ja si 
Rompis(ë)kë' ka'i ën aitëla'u sumiwo, em pëëngatane' kine i 
Rompas mainde' ka'i maitjë' kaapun i Sangarangan ën tu'tu' 
pasiwona. Ja uli-ulit tu'u ën tu'tu' siniwona maitjë' ka'i kinaapu 
i Sangarangan. Kumi'it si ëndo iitu ja si Rompasoka ë nimënto' 
sumiwo. Makasiwo-mako sia, ja sia sumangiro ka'itje' in sa'mbël. 
Ra'itja ure kumësoto-mange si Sangarangan kinala'us(ë)na ka'i 
in tjumua: „Pëtokolënta, e Rompas! Sa aku itjatëndëk(ë)muka 
an tana' ën do'kos(ë)ku, ja ra'itja kanëngku ën tu'tu', ta'an 
sa ra'itja, karëngan ën iitu eng kaapungku.** Mëtokolo tu'u 
sera. Makaure ra'io wo'o kakëtean i Rompas si Sangarangan. Sii- 
tuoka sia mindoo in sa'mbël pinasangir(ë)na, wo iparak(ë)nao 
si Sangarangan akar in tjinaindoan i Rompas sia. Siituoka 
kuano i Sangarangan: „Itu eta' tuama, ta'an si Rompis ra'itja 

kétër. Ja maio ki'itëno-mai aku, iwalitju ko mëngat si Wawu' 
kaakaran e Wawu' i Tjolano nirumu'ndu* iitjo." 

Kumi'ito si Sangarangan si Rompas. Mëmaja-maja' sera 
tumbal-ange si rano wëwëlaram bo rararëman. Susuiano i 
Sangarangan si Rompas, pa'pa'an mainde'kë' wo'o sia ë luméwët, 
ëng kuanao : „Tumimboitjë'-mai ang karaitju ko, ni ! eng ko 
mainde'kë* re'e lumëwët. E, nange kua'a se wale anu mange, 
ku'kutënta kua'a i mëngat ën iitu, sapaka n iitu ja wale e 
Mawëris. Ta'an iitjokë' ë masosor, iaku ë maënto* an tana\ 
WO sa ko paompëranera in tjakanën, ja masarukë'-mange in 
tëtëngoan, en ipalëtup-ai an iaku ën sera*/ Enano weta' i 
Rompas. 

Awoja makalëwët-ako sera, ja sumosoro mange a si wale 
katare si Rompas, si Sangarangan nimënto'kë* an tana'. Si 
Rompas pinaompëran e makawale in sera', kumano sia, aitji'- 
it(ë)nakë' an aitjua i Sangarangan, aipëlëtu-lëtup(ë)na-mio' ën 
sera' WO pinënepa-nepa i Sangarangan. Tani'tu mëngera-ngera- 
mange sera. Mëngange-ngange, mëngange-ngange, makakëli 
e makawangkër en sera' ipaompër a si Rompas. Maio a si 
wale kumasiow, ja si Rompas pamëra'ano in tje'ke'. Itjatëka'- 
mange am bale i Tjolano e Mawëris sera, ja ng kuano i 
Sangarangan : „E, sa ko mange ambitu, ja mëtokol-ange wo 
si Tjolano ; sa ra'io kakëteanu, sumiwitj-ai, wo mangekuoka 
tawangën ko." Mangem si Rompas kinala'us(ë)na wo'on i mate 
si Tjolano wo si pënana'ana. Katare-tare si Tjolano n aipë- 
tokol(ë)na, ta'an da'itja kaindoana en këlitjë' se nimange 
nimëtokol isia, nae sumiwitjo si Rompas wo tumarepe'kë'-mai 
ambituo si Sangarangan. Ja ipëtokolerao in dua se maënto-ënto' 
am bale i Tjolano. Ra'itja ure pinakapate-pateerao se ambitu. 

Siituoka sera muka'o im buni-wuni; mangem a si tjumasiow, 
ëng kuano i Sangarangan: „Rompas, ëngatëno-mange ambana 
si pangere-ngerenu, sa ambana ja iwalio-mange sia.** Engatëno 
tu'u i Rompas a se makarete ambitu, eng këkëlian kua'a re ''e 
se wawu' ambitu. Serenao-mio' si paere-erena, wo sia towanao 
en sera ë mësawëlo in sisim bo mareng. Marengo sera ja 

sumakeoka ang kapal. Sapaka si Sangarangan nimënto'o a 
si ro'ong e Mawëris, isiaoka Êng kolano sawël i pinateera si 
Rompas. Itjatëka'o-mange ang kapal sera, ja sera sumengkoto. 
A si makasa ja ng kapal iitu nitumuli ang katana'an. Kuano 
i Tona'as a si Rompas : „E Rompas, mange ang katana'an 
ko, angenu-mai si tjaju anu mange em paalintjupe'." Mangem 
bèta' si Rompas. Pailëkëno-mange i Tona'as in si Rompas ja 
ang katana'ano, ja sia mario-rioroka mapawaja' in tjapal en 
itintjas(ë)nao si Wawu'. 

Ja sapaka si Tona'as, ja sinisilan i Rompas in si Wawu' 
karapina, ja Wawu' i Tjolano a si tana' ambitu, wo tambisa 
n aita'ar i Tjolano, in sa si sei ë makaere si ana'nSi, ja 
isiaoka ën tumane a si Wawu' isia, wo sia ka'i maindooka 
kolano isawël(ë)na an isia. Itjatëka'-mange, ja si Tona'as 
mangem a si Tjolano, wo itjuana in sapaka si ana'na isiaka 
ë nimakaere. 

Awoja si Rompas aitjatëla'uo a si tjatana'an pinapatumpaan 
i Tona'as isia i mindo si tjaju a mange mbitu. Kaindo- 
indono-mai si Rompas mailëk si wara' wo sia uwakëna ëng 
kuanao: „E Wara', weangku ka'itje' ëlëpën ambia ko, ta'an 
itelew(ë)mu ka'itje'-mange a si ro'ong anu mange aku." Sapaka 
si Rompas ja wawean ëm pinëkiinang(ë)na a mange mbitu, 
anaitu itelewo i Wara' sia, ipëla'u-la'us(ë)na-mange a si Inanga. 
Awoja mawawa'andoo-mio' ja si Rompas malingao in supera 
WO lutaw. Kalintërano sia, eng karapi tja'i in tjulintang wo 
tamor wo se tetengen da'io ipakakua ng kakëli mëgigioanoka. 
Kuano i Rompas: „E Ina'! ambisa si patengean in anu 
mange?" Sumowato si Ina'na: „O, mema' re'e kasale-sale'an 
si Tjolano, eng kinaereano si ana'na aitjatala-wo, ja sia taneano 
tarepe'.'* Kuano i Rompas: „Angenta, e Ina', mangeta ilëkën." 
Sumowato si Ina': „Ore' si sei si mange ambitu!" Kuano 
ka'i i Rompas : „O, ra'itja, am pagër(ë)kë' re'e ën da'ndaanta- 
niange." Kuano ka'i i Ina'na : „Ja mangem kua'a re'e ko e, 
ta'an tio'o itaure-mai, eni!" Tani'tu mangem si Rompas, mange 
makasere si Wawu' makalukut karapi i Tona'as. Këilëk-ange 

i Rompas si Wawu' ja sia nimirndu'-mange ësa tow, ëng 
kuanao: „E anio'! iange-mai ëlëpën kita, langekë'-mai si 
pakasarun i Wawu' anu mange, mange itjua-mai in tana'i : 
„Sapaka aku ja wawean ë nirumu'ndu'-mai, mai-mange si 
ëëlëpën pakasarun i Wawu'/ 

Mangem si tow isia, wo paalina-mai a si Rompas si niange- 
na mai. Këëlëpo-mitjo i Rompas si ëëlëpën iitu, kua'a sia ë 
miroto in sisim am bua'na in tjamana wo iwëta'na-mio' a 
niëlëpana, wo ng kuana: „Mangem, e anio'! iwarengo-mange 
n anio', ta'an tio'o mangekë' iwëta'-mio' tani'tu, ituruk(ë)kë'- 
mange sia si Wawu', eni!" Mangem ka'i si tow isia, wo 
ituruk(ë)na a si Wawu', si paélëpan iitu. Kèsere-mio' i Wawu 
in sisim, ja tani'tu ng kataporak sia mio'o tumo'or-ai wo 
numuwu' : „E, ënso' si tow isia, si nirumu'ndu'-mai iitjo nimaali- 
mai in anio'?" Iwalio-mio' i tow isia si Wawu' a si Rompas. 
Itjatëka'-mio' ja iwalio-mange i Wawu' a si Amanga si Rom- 
pas WO sumisil in da'itja si Tona'as ë nimakaere isia, ta'an 
si Rompas. Am pa'pa'an iitu ja si Tona'as anio' aipëkipate i 
Tjolano, wo si Rompas tumaneo a si Wawu' iitu a si wëngitjë' 
iitu. Akar(ë)kë' iitu. 

41. SIsil an doro' 1 Pojo' i Lëngei wo si Mawëris. 

Makawangko'-mai si Toja'ang isia, ja ng kuanao a si 
Apo'na: „Milëke' asu tëlësan aku." Sumowato si Apo'na ng 
kuanao: „Sapao ndo'on ën ipawe'emu pakanënera?" Kuano i 
Toja'ang: „Awëse' tu'u aku ë mainu'oka am pakanëngku 
ja." Kuano ka'i i Apo'na: „Itjokë' tu'u re'e ja." 

Siituoka mangilëko roit sia, rua roit, wo sia rumojoro 
mangere asu. Mawaja-waja'oka sia, ja pailëkëno i Tjolano-, 
kuano i Tjolano: „Sapa m pawaja-waja'anu, e Toja'ang?" 
Kuanao in sumowat: „Maere-ere wo'on asu tëlësan." Kuano 
i Tjolano : „Sa ko maere-ere asu, ja mange milëk a se asuku." 
Siituoka mangem am bale i Tjolano si Toja'ang isia. Kuano 
i Tjolano: „Kua'a se asu e." Kuano i Toj'ang i muei : „Ta- 

kura ëm pangilëkën isera?" Kuano i Tjolano : „Ja karapitjë' 
in upus(ë)ku iitjo, ja ësa an isera roit(ë)kë' ësa/ Maero tu'u 
si Toja'ang rua ën doit, wo iwe'eo i Tjolano a si Toja'ang 
se asu rua, wo sera irapio-mange i Toja'ang a si Apo'na. 
Ja itjatëka'-mange a si Apo'na sia, kuano i Apo'na: „OreM 
sa ko nirombit(ë)këT Sumowato si Toja'ang, ëng kuana: „E, 
ra'itja ka'itare, itjami si Tjolano ë nimëtëlës, ja. 

Siituoka ja pëwangko'onerao se asu, ja nimakaakar an 
tanu membe' ëng kawangkër. An somoi-ai iitu, ëng kuano 
ka'i i Toja'ang a si Apo'na : „Tumëlëse' sondang aku." 
Kuano ka'i i Apo'na: „Si sei ndo'on ën tëlësan?" Kuano i 
Toja'ang: „Mangékë' tare ka'i a si Tjolano." Siituoka rumo- 
joro sia wo maja'o. Mawaja-waja'oka sia, ja pailëkëno ka'i i 
Tjolano, kuano i Tjolano: „Mawisa ko, e Toja'ang?" Sumo- 
wato si Toja'ang: „Maere-ere sondang tëlësan." Kuano i 
Tjolano: „Nio' kua'a ën sondangku e; ta'an makawe'ena 
in satu rupia." Kuano i Toja'ang: „O, satu rupia ëm paali- 
alintju." Kuano i Tjolano: „Indono re'e-mange ën sondangku." 
Ja indono tu'u-mai i Toja'ang ën sondang, wo waeranao satu 
rupia. Ja marengo-mange a si Apo'na sia, kuanao: „Kua'a 
tu'u ën sondang e." Kuano i Apo'na i muei : „A si seitja 
tu'u-wo?" Kuano i Toja'ang: „A si Tjolano-wo." Kuano i 
Apo'na: „O weta', ën tawangan i Tjolano an iitjo!" 

A si ëndokë' itu ëng kuano ka'i i Toja'ang in tjumua a 
si Apo'na : „Papo', woondo-sa ja irajak-io' aku im boo-woondo- 
pe'." Mando tu'u-mai irajako i Apo'na. Pakarajakën-ako ja si 
Toja'ang iitu kumano in dajak ; wo makakan-ako, ja sia 
tuma'ta'o-mai se asu wo maja'o. Maja'o sia, nimuntëp(ë)kë'- ^ 
mange am pëngëlëpan i Tjolano.. Itjatëka'-mange sia, kuano 
i Tjolano: „Mawisa ko, e Toja'ang?" Eng kuanao: „Mëpe'pe' 
wo'o maja' se asu." Kuano i Tjolano : „Ja lumukut wo mëlëp." 
Ja këlukut(ë)na-mio', ja sia pë'pësano e kake'et i Tjolano im 
busëng, iaka-akar in ta'inaoka waja im pe' ën owak i Toja'ang. 
Kuano i Tjolano i mero: „E, ra'itja re'e maupus kamu!" 
Kuano e mapë'pës in sumowat : „Sapa ën itjaupus isia, wo 

sapa im pësiri' isia?" Kuano i Tjolano : „Mai tjatu'u kuman 
ang karapitju, wo mëlëp/ Sumowato si Toja'ang: „E, ra'itja 
tare manaram." Siituoka ja sia lëse'engkë' i Tjolano, akar(ë)na 
i nitjumangkë'. Makakan-ako, ja si Toja'ang ra'itja wean e 
make'et ëlëpën. Kuano i Tjolano: „Mëlëp-ange katu'u am 
paëlëpëngku." Siituoka mëlëpo si Toja'ang. Makaëlëp-ako 
sera, ja mëtalitjuro, marengo-mange am bale si Tjolano karapi 
e kake'et(ë)na. 

Ja maja*o ka'i si Toja'ang mange an talun. Ra'itja ure sia 
ë nimuntëp-ange an talun, ja pailëkënao se asu mali'tji-li'tjiroka 
in tu'ura in tambëlang. Kuano in atena: „Tëndakëngkupe\ 
mainde' se isera se ipakua in tjawok.'' Tëndakénao tu'u, 
kumësoto se kawok wo indon e asu, iaka-akar in tjëkëlian se 
kawok niindona a si ëndo itu. Wo sia mareng. Marengo sia, 
nimaja'kë' ka'i-mai am pëngëlëpan i Tjolano. Itjatëka'o-mai 
am pëngëlëpan i Tjolano sia, ja ambituo si Tjolano. Kuano 
i Tjolano: „E, kakëli tu'u re'e ë niindo!'' Kuano i Toja'ang: 
„Uanu tare ena, e Kolano, tununtao se kawok, wo indoanta 
iëlëp.'' Kuano i Tjolano: „Ja me'e ja, ta'an pora-porakëngkë', 
ore kauma'an-ai e kake'et." Pakatunun tu'u-mako se kawok, 
ja sumisiro iëlëp. Makaëlëp-ako sera, kuano i Toja'ang : 
„Somoioka-mai, e Kolano, rumioro aku, ore ka'i mai pë'pësan 
e kake'et(ë)mu.'' Kuano i Tjolano: „Sama', intao ko-wo, 
rumirioro." 

Siituoka maja'o tu'u si Toja'ang, marengo-mai am bale. 
Itjatëka'o-mai sia, kuanao a si Apo'na : „Kua'a tu'u se kawok 
e!'* Kuano i Apo'na: „O inde' tu'u re'e kakëli!'' Kuano ka'i i 
Toja'ang: „Se anio' wu'unën, se a'i pasëra'antaoka.** A si ëndokë' 
ka'i iitu kuano i Toja'ang a si Apo'na: „Papo', woondo-sa ja 
itiro'-mio' kanen se asu wo irajak-io' aku." Mando tu'u-mai, 
nialero i Apo'na ëng kanen e asu wo n dajak kanen i Toja'ang. 
Siituoka wa'umbanao se asu, wo sia kumano in dajak. Ma- 
kakan-ako sia WO se asu, ja tuma'ta'o ka'i-mai se asu sia, 
e maja'o ka'i. Maja'o sia, nimaja'kë' ka'i-mange am paëlëpan 
i Tjolano. Itjatëka'-mange sia, kuano i Tjolano: „Mawisa 

ka'i tjo, e Toja'ang?" Kuano i Toja'ang: „Mëpe'pe' ka'i wo'o 
se asu/' Ja ng kuano i Tjolano: „Lumukut wo mëlëp." 
Lumukuto-mio' si Toja'ang, pë'pësano ka'i e kake'et i Tjolano 
im busëng. Kuano ka*i i Tjolano i mero : „Kua'itu si Toja'ang 
iana ra'itja pësiri'iniow?'' Kuanerao : »Sapa ën ipësiri' si To- 
ja'ang iana?'' Kuano i Tjolano a si Toja'ang: ^Mai tjatu'u 
ambiai wo kanënta wo mëlëp." Kuano i Toja'ang: „E, ra'itja 
tare manaram." Enta'an nilëse'kë' i Tjolano, iaka-akar si 
Toja'ang i nitjumangkë' wo nimëlëp ka'i. Makaëlëp-ako sera 
mëtalitjuro, mangem am bale si Tjolano wo se karapina. 
Mangem ka'itje' an talun sia. 

Ra'itja ka'i ure mëmbe'-mai si tu'a ën tinangka'ano e asu, 
iaka-akar i niindo si tu'a. Pakapaten-ako si tu'a, ja mangem 
ka'i am pëngëlëpan i Tjolano sia. Itjatëka'-mange sia, ambituo 
ka'i SI Tjolano. Kuano i Tjolano: „Awo, nimindoka?" Kuano 
i Toja'ang^: „Tu'a wangkër si niindo e asu. Ta'an uanu wo'o 
ena, e Kolano, ipapaange wo'o-mai se kake'et(ë)mu si tu'a." 
Kuano i Tjolano: „Ipapaangeoka-mai, en sera ra'ipe' ambia." 
Ra'itja tu'u ure ambituo se make'et. Kuano i Tjolano : „E, 
angeniow kine mai si tu'a niindo .e asu i Toja'ang anio'." 
Kuano e make'et: „Si Toja'ang iana lëngei, ja mindo tu'a!" 
Kuano ka'i i Tjolano: „Mangem, ulit kua'a ë nuwu' i Toja'ang 
iana." Siituoka mangem tu'u sera. Mangeera pailëkën ulit 
tu'u. Ja wulenganerao-mange am pëngëlëpan, wo tatarënera. 
Matataroka sera, ja sera palingano i Toja'ang in sera mëngë- 
wi-ngëwitoka in tana'i : „E karu', kita ja ra'itja mësiri' si 
Toja'ang iana, pëngapë'pësanta karu' im busëng, akar in ta'i- 
naoka waja im pe'. Milëk karu' in tarepe', sumëra'o re'e tu'a 
kita." Pakatatarënera-mako si tu'a, ja wetengano i Toja'ang 
sera wo si Tjolano. Pakawetengana-mako sera', kuano i Tjo- 
lano : „Waja itjamu maali-mange in sera' i Toja'ang, paalin- 
ange a si Apo'na." Siitu ëng kini'itanera. 

Itjatëka'-mange sera, kuano i Apo'na: „Nimindoka tu'u 
re'en." Kuano i Toja'ang : „Tu'a si niindo. Ja se anio' wu'- 
unën, se anio' pasëra'antaoka." Kuano i Apo'na: „Itji'it witu 

ja." Mawawa'ando ka'i-mio' a si ëndo iitu, kuano i Toja'ang 
a si Apo'na: „O, Papo', ialer-io' kanen tëlu ngando aku, wo 
se asu, en aku ja lumantako-mange tana'." Mando tu'u-mai 
nialero i Apo'na se aita'ar(ë)na. Siituoka maja'o sia; ni- 
mangeoka an talun sangawiwi. Itjatëka*o-mange sia, ja sia 
mema'o tërung patëmburan in sera.' Pakaema'ana-mako ën 
iitu, ja maja'o sia. Mindoo sia ën a si ëndo iitu lima ëm 
bio'o. Wo se wio'o isera paalina-mange an tërung wo se sera' 
iitu tëmburanao. Mando ka'i-mai, tani'tu ë niindo; mando ka'i- 
mai, tani'tu. Ja ang kaëpatan ngando sia marengo-mai am 
bale. Marengo-mai sia, nimëngi'mba-ngi'mbaoka-mai in sera', 
kumi'it in tjëkëlian. Ja mëmaja-maja'oka sia, ja sia itjawaja'o- 
mai am bale i Mawëris. Kuano i Mawëris in tumenge: „Ris, 
ris, wëris!" Siituoka sia tangka'ano i Mawëris, kara-karapi e 
asu rua, wó ipumpunao am balena. Pailëkëno i Toja'ang, se 
asuna ja ipapumpuno an tempa, wo pailëkënao ka'i pawu- 
ka'ano ëm pumpunan isia, akar(ë)na in aipumpun. Pailëkënao 
ja awean tuama ën ambitu niindo ka'i i Mawëris, sia ja 
nitjumëmëlo. A si ëndokë' iitu palinganao makua in tana'i si 
Mawëris: „Woondo si Tjëmël sëra'angkuo.'* Mawawa'ando 
tu'u-mio' a si ëndo iitu, ja patenao si Tjëmël wo mando-mai 
sëra'anao. 

Makaure-mako si Toja'ang isia ën an darëm im pinumpunan 
isia, ja kumëmëlo. Kapëndamana-mako in sia ja nitjumëmëlo, 
makata'neio sia: „E, ra'io ure wo aku sëra'an, en nitjumëmëlo." 
Siituoka palinganao se asu mëngiu-ngiungoka, ja ng kuanao 
i numuwu' a se asu: „Pojo'ku, sa aku niapo'miow(ë)ka, ja 
kë'këtën-ange ëm pinumpunan itjamu." Siitukë' ëm pinalinga 
e asu, tumarepe'-mai sera nitjumësei wo kë'këtënerao ëm pi- 
numpunan isera, iaka-akar itu i nimagogar, wo sera itjakësot-ai. 
Itjakësoto-mai sera, kuano i Toja'ang in tjumua: „Pojo'ku, 
sa kamu nimapo'ka iaku, ja to'orën-eko in tjumaret si Mawë- 
ris, WO kita i mëapo' tow(ë)pe\" Tumarepe' tu'u-mai ja se 
asu tumo'oro-meko, wo kumaret si Mawëris ; ja am pa'pa' sia 
i nitjumili' iaka-akar(ë)na in sinëra'oka-mako e asu. Siituoka 

ka'i kuano i Toja'ang in tjumua a se asu : „Pojo'ku, sa ro'na, 
kë*këtën-ai ëm pinumpunan iaku." Siituoka kë'këtënerao ka'i 
ëm pinumpunan si Toja'ang isia, akar(ë)na in aitjakësot. 

Itjakësot-ai sera, ja pailëkëno i Toja'ang mangeo rumojor-ai 
pitu ëm Bawu'. Kuanerao : ^E Toja*ang! sapaka kami kumi'- 
ito iitjo em pinatemuo si Mawëris; kamang en sia ja pinate- 
muo. Sapaka kami im pitu ja ra'itja makaro'ong ambia, ta'an 
pinaindokè' ka'i i Mawëris tanu iitjo, ta'an tinëla'u-mio' nima- 
siwo im pinakana, anae kumi'ito iitjo kami." Sumowato si 
Toja'ang, kuana: „Sapa ndo'on ën itji'itiow iaku? sapaka aku 
ja Pojo' i Lëngei." Kuano e Wawu' : „Mande wo, nta'an 
tio'o kami wo itjatëndei. Waja in tjakajaan i Mawëris pakaali- 
alinta. Kuano i Toja'ang: Ja maja'o kua'a kita." Siituoka 
marengo-mai am bale sia kara-karapi e pitu Wawu'. Wo sera 
mëmaja-maja\ akar in sumumpako-mai an sëndi im bale. 
Këilëk e toja'ang maindo tu*is isia, kuanerao : „O tu*u, si 
Pojo' i Lëngei kënun de'e!" Siituoka ja tumerono-mange sera, 
WO mangeerao itjua a si Apo'na, kuanerao : „E, si pojo'mu a 
mangeo mbia'i!" Kuanao : „E, pales ndo'on, ureo ra'io nima- 
reng-ako mai, ja!" Kuano ka'i e toja'ang: „Ulit ja. Këkëlian 
ën ipawali-walina !" 

Ra'itja tu'u ure serenao-mange këkëlian n tow, maaio tu'u 
si Toja'ang wo se pitu Wawu' ipawali-walina akar in aitjatë- 
ka'o-mai am bale i Apo'na. Kuano i Apo'na : „Sapa tu'u ë 
nisumepë'd iitjo, wo aitjaure-mai ?" Kuano i Toja'ang: „Sapaka 
tu'u aku ja niindo wo'o i Mawëris, ta'an sumama' mawali- 
wali se asu." Kuano i Apo'na: „ Nitumambisaaka wo ko 
aitjakësot?" Kuano i Toja'ang: „Kumili'o si Mawëris, ja 
kuangkuo in tjumua a se asu : „O, pojo'ku, sa kamu nima- 
po'ka iaku, ja kumësei-ange wo kumë'kët-ange im pinumpunan 
itjamu." Siituoka tu'u ki'itanerao, akar in aitjakësoto-mai. 
Kumësoto-mai sera, ëng kuangkuo : „To'orèn-eko in tjumaret 
si Mawëris." Siituoka to'orënerao-meko, akar im pinateera wo 
sëra'anera. Kuangkuo ka'i: „O pojo'ku, sa kamu nimapo'ka 
iaku, ja gogarën-ai ëm binëimbënan iaku." Akar in ginogarera. 

WO aku itjakësot-ai. Itjakësoto-mai aku, ja rumojoro-mio' se 
pitu Wawu' anio\ niindo ka'i re'en i Mawëris-wo." Kuano i 
Apo'na: „Ja samaM misioka re'e kamu; kamang em pinateo e 
asu si Mawëris." Numuwu'o ka'i si Toja'ang, kuana: „O Papo\ 
waja se pitu Wawu' aiwalitju-mai ja pawean-ange kanëm bo 
karai, en aku mereo pënana'an." Kuano i Apo'na: „Sama*, nta'an 
si sei ndo'on ën indonu?** Kuanao: „Mangekë' i wüei si luluna 
e toja'ang i Tjolano." Kuano i Apona: „Sapa ndo'on ën aitja- 
raimu an isia, e kawëlë-wëlës !" Kuano i Toja'ang: „Me'e 
weta'-wo, em baja in tjakajaan i Mawëris ja pinaalitjuo-mai." 

Siituoka mangeo wueiën i Apo'na a si Tjolano, kuanao : 
„Sapaka aku, ja airu'ndu'-mai i Pojo'ku, muei tjine wo*o si 
luluna e toja'ang(ë)mu." Kuano i Tjolano: „Sama\ enangku, 
ta'an wueiën a -si toja'ang sa sia masale'ka." Wueiëno tu'u 
a si toja'ang, ja masale'. Kuano ka'i i Tjolano: „Kumi'it si 
Pojo'mu i masale' si toja'angku, ja waja si wale anio' wutan- 
ai in doko\" Siituoka marengo-mange sia, wo ng kuanao a 
si pojo'na : „Nimeno si Tjolano wo nimeno si toja'ang, ënta'an 
aitjua i Tjolano, waja kine sijwale i Tjolano wutanu in doko'." 
Kuano i Toja'ang: „SamaM tio'o mainde-inde', e Papo'. Waja 
itu mawutaoka." Rumu'ndu'o ka'i-mange si Apo'na si Toja'ang, 
kuana: „O Papo', mange itjua ru'ndu'ano-mai, mai-mange 
in doko'/' 

Siituoka mangenao tu'u itjua, akar in dinu'ndu'ano-mai i 
Tjolano, mai maëngkei-ange in doko'. Mëngëngke-ngëngkeitja 
WO nimawutao ëm bale i Tjolano. Siituoka mangaja'ka'o si Tjo- 
lano, kuanao: „O tjitjainde' kanimasija' re'e si Pojo' i Lëngei!" 
Ja marengo-mange si Apo' i Toja'ang, aita'aro-mange an isia, 
kapituan ngando ja sera kumaweng. Mai tu'u ang kapituan 
ngando, ja sera kumawengo, iaka-akar sera in tumowa se 
aka im banua. Makanoka se aka im banua, ja mënuwu-nu- 
wu'oka in tana'i: „E, kanimasija' re'e si Tampëngasun!" 
Makakan-ako se aka im banua, ja turukano i Tjolano in 
tjakolanoana si empona, iaka-akar i maindo kolano si empona, 
Pojo' i Lëngei. 

B 8 

42. Knkua an doro' i Tjombangan, sinisll 1 Sam Welei. 

Uitgegeven in de Verhandelingen van het Bataviaasch Ge- 
nootschap van Kunsten en Wetenschappen, Deel LVI, 3e Stuk. 

43. SIsIl an doro' in allalan 1 Matn'ao a se Bna Wewene Mëtnari. 

Kaindo-indono-mai wawean Inang makaanak rua toja'am 
bewene, si matu'a-mai toloatèkënaoka, si wo'mbas-ai anak(ë)na 
ulit. Si ana'na im pusër talos itjau-kaupus(ë)na, ta'an si tolo- 
atëkëna iparitja-ritja wo ipare'e-re'ena tumoro-toro. Si wo'mbas 
palo'o-lo'orëna m pakaraiën wo m pakanën, pasiri-siri'inakë', 
ta'am bèta* ëm baja-waja nimatëna si toloatëkëna, para'i- 
ra'iënakë'-mio', wo'ope' tare sa n tawoiën aipapatawoi isia 
ra'itja aipakaki'i-tji4t(ë)na, ja sia patëpiana wo pakumbitën. 

Kaindo-indono-mai si toloatëkën aritjaëmbow(ë)na an tawoiën, 
siituoka sia papaasuna. Mindoo in aasu si toja'ang isia ang 
karapi i mëngame-ngame' wo* mëros-io' an dano. An danooka 
sia, ja sia milo'o in tjaraina eng këmësana am parojongan in 
dano. Karë'ndëm(ë)na i makëmës, itjapilu'o ng karai pakë- 
mësana wo itu pakatë'tërëna marojong, ta'an ën iitu panësë- 
lënakë', anae tondonganao. Mëmaja-maja* sia, maki'it im 
parojongan in dano masere-sere wo mëmare-mareng in somoi 
mainde' ën iitu nilangkoinakë', ta*an da'ipe* kinaki'itana. Tani'tu 
m binaja'ana nimakatajango. Siituoka sia mësungkulo ësa tow. 
Këilëk(ë)na si tow iitu, sia pamueianao : „O maësa-ësa, ra'itja 
pinailëk(ë)mu ng karaitju?'' Sumowato si maësa-ësa: „Ra'itja 
e mene, ta'an mange wueiën a se marua-rua." Mangem a se 
marua-rua sia, wueianao : „E marua-rua, ra'itja pinailëkiow 
ëng karaitju?" Sumowato sera: „Ra'itja, ta'an mange wueiën 
a se matëlu-télu." Nimëngulu-ngulur-ange tani'tu sia tumbal- 
ange in itjaambo-mange a se mapulu-pulu'. Maio muei a se 
mapulu-pulu' sia : ^E mapulu-pulu', ra'itja pinailëkiow ëng 
karaitju?" Sowatënerao: „Pinaiiëkami pinitong i Matu'ao 
maënto-ënto' a si wale anu mange, nae mange wueiën an isia." 

Mangem si Toja'ang iitu wo mangena wueiën : „E Apo', 
ra'itja nimailëk in tjaraitju ko?" Sowatënao : „Ore\ nio' ën 



litu, pinitong"ku an dojongan tarepe', ta'an atasan-ai aku wo, 
mai wean do'këtën se ko'ko'ku, wo wa'umban-ange se wawi, 
WO mai isiwo-mange tu'tu', e lëmbioka si Apo'mu." Tani'tu 
ng kataporak si Toja'ang isia ng kumëkek se ko'ko'; këkiek(ë)na- 
mange, tumumpa-mio' an tana' se wara' wo rumo'kët in tande 
aipawuras(ë)na. Itji'it si Toja'ang in ate sama' wo ra'itja 
kosero' kaapa manaram in tjosowat, ja sia ra'itja eta' mëng- 
kut-ai ë makasere se wara' ipakua i Matu'a in tjo'ko'na. Paka- 
weana-mako se ko'ko', indonao-mai iwa'umb. Këtengkor(ë)na 
mange im bawa*umban, lumi'uso-mange se ula' : ambitu se 
wai', se tumotongko', se kalumaan, se tambulinga', se wër 
wëngkalén, se tampo'po' wo se waja-waja patu'ulën ula\ 
Aitjakaja'ka' i Toja'ang isia i makasere se ula' anio' makan 
am pawa'umban, ta'an mainde*kë' sia ën sumero'-mange. Paka- 
wa'umbana-mako se wawi, kua*a sia ë mange sumiwo, mangena 
wueiën a si Apo* sa ambisa ng kure' siwoan. Mio' ituru'-mai 
i Matu'a ng kure\ ja aitjalintër(ë)kë' i Toja^ang, pa'pa'an in 
takoitjë' ën aituru'-mange i Apo'na. Mande in tani'tu, ra'itja 
ëngkutëna-mai, asal(ë)kë' sia wo makasere, wo mërior tumu'un 
in takoi, iaka-akar ën iitu wëroiana tëwi'. Makasiwo-mako sia, 
ja sia mangeo kumua a si Apo'na i marengo wo'o. Kuano i 
Apo'na : „Sama' e mene! ta'an ko turu'angku lalan posokan, 
ki*itën-ange n iitu en siitu n tawi. Ja nio' ka'itje' ëng karaimu, 
laleioka, ta'an pinanësël(ë)mukë\'' 

Siituoka sia tumi'iro en si lalan aituru' i Apo'na ng ki'itëna, 
mande itu in da'ipe' kailëkana. Mëmaja-maja' si Toja'ang isia 
karapi in ëlur wo masale-sale', pa'pa'an in tjinaereanaka ng 
karaina aitjarojong. Karë'ndëm(ë)na i mawaja', sia katampeng- 
an-ange kara-karai wo aroro' mëgigioan, karapi in totopok 
WO mandas wo ng kelana, pawiwingën. Siituoka si Toja'ang 
isia makasale'o wo mamora-morako ë mawaja', em baja itu 
mangenape' ituru' a si Inanga wo si tuarina. Itjatëka' tu'u- 
mange am baleera sia, ja ituru'nao, ta'an aitjuakë' i Tumolo- 
atëk isia : „ Wona' re'e nirombit(ë)na se tanana iitu, kua'itu-itu 
sia nimakaereo se makawe'ena in tjëli?** An sangkum(ë)na i 

mëma'a-ma'an im baja im popopos i Tumoloatëk isia an isia, 
ja n atena makawëndu-wëndu wo makatëku-tëkuro. Siitu- 
oka pakasisi-sisilënao sapa ë nimamuali an isia. Awoja ëm 
pinaëngkas(ë)na aipëme'e-me'e i Inanga an deken, akar im 
pinakasigi-sigil i Toja'ang. 

A si ëndooka makasa sia tumena a si ana'na, ëng kuana: 
„E ana'ku, tëpiangku ko eni! Wo mio' irojong ëng karaimu^ 
ta'an tondongan-ange n iitu wo mange a si Matu'a ambitu, 
siitu ko ë makaere ka'itje' se makawe'ena in tjëli.'* Nienan i 
Toja'ang isia, wo tani'tu sia patëpiano i Inanga. Ja ulit sia 
aitjaulur tanu si tjaka'na. Ta'an kaindo-indono-mai mawe'eöka 
ro'këtën e ko'ko' sia, ja isero'nakë', ëng kuana: „Ere', e Apo', 
wara' re'e se ko'ko'mu!'* Sowatëno i Apo'na: „Kosero' kua*a 
re'e ko.** Maio ka'i sia i mailëk se ula' se ipakua i Matu'a 
im bawina, sero'ona ka'i-mange. Tani'tu ka'i aisero'na ëng 
kure' i Apo'na, pa'pa'an takoitjë'. 

Pakatawoiëna-mako se aipapatawoi i Apo'na isia, kua'a sia 
ng kumuao j mareng. Awoja si Toja'ang anio' tinuru'angka 
ka'i i Apo'na lalan, ta'an ra'io si lalam binaja'an i tjaka'na, 
tinuru'anakë' paposokan keke'osan wo lëlëpoan, tutunëngan 
ulit WO këli watu. Itji'it sia in tinuru'an i Apo'na si lalan 
iitu, ja sia karëngana maja' witu. Tani'tu sia marengo, ta'an 
sangarambuna-mange, itjake'os, sangarambun itjake'os, iaka- 
akar sia katampengan i lëpo wo katunean ën amo wo ng 
kama, wo'ope'ka-mai ng keitjei ja kinapela-pela'ano. Kësere- 
mange i Inanga isia in tjainde'enoka m pakaseren-ange, kua'a 
sia ë mamueio: „O inde'! kua'itu-itu ko katani'tü ?" 

Sisilëno-mange i Toja'ang an isia sapa waja n tinawoina, 
WO tambisa m bawangunana a si Apo'na wo ë nimamuali an 
isia. Kailëkan-ako waja i Inanga in tani'tu, ja makata'neio 
sia, WO sina'uëna si ana'na in tana'i : „Sapaka m baja in iitu 
ja mamuali am pa'pa'an de'e ko in tjosero', ta'an si tjaka'mu 
ja te'es aiparu'ndu-ru'ndu' !" Akaro-mai iitu wo se mëtuari 
isera pinëngëpute-puteoka i Inangera. Akar(ë)kë' iitu. 



GROEP VI. 



44. Kakaa an doro' i Borong mangnma, sinisil i 

Jakob Borong. 

Kaindo-indono-mai itji'it in tjanaramën e tow in dior sa 
mange maras uma wëru, ja karëngan mèinge a se tona'as im 
pangumaan. Ja sapaka ë ngaran e tona'as isera, ja Wangkar 
wangko' si ësa, wo si ësa Wangkar toja'ang. 

Tani'tu tu'u si Rorong tow lëngei anio' mangeo a si tona'as, 
WO kumua an isia : „Sapaka aku ja masale* mange maras 
uma wëru, ta'an sa aku mange maras, ja tambisa?** Kuanö i 
tona'as Wangkar toja'ang: „Eng ko re'e ë masale' mange 
maras, ja mangepe' mirang-ange-wo, takura ng kasale'anu 
parasën, ta'an sa ko mange mirang, ja kumakan, tio'o kuma'mbi- 
tja'mbiri." Ja tani'tu tu'u sia marengo-mange am balena, wo 
sia kumua a si pënana'ana, ëng kuanao : „Sapaka kita, ja 
mangepe' maras uma." Ja ng kuano i pënana'ana: „Ja mangeo 
maras, sapao ë mangemu pakanën, eng kita n da'io wana 
sapa-sapa n am bale?" Kuano i tuama iitu: „Waweane' re'e 
sende'en katuliangku-mange a lalan." 

Siituoka ja sia maja'o wo lumangkoi-ange in tinia', ja 
pailëkënao n sa'ut, ëng kuana: „Ra'itja nimako ambisa, sapaka 
n sa'ut ja pasende'en.** Siituoka po'owënao-mio' ën sa*ut sa- 
ngarëpa ng kalambot, wo mangena pakanën. Tani'tu sia tumo'- 
tolo i mirang. Siowo ngarëpa m binirango-mange, ja sia mailëko 
si wëwëngkalën, wo sia patena-mio' wo iusëw. Ja ipakau- 
sëw(ë)na-mako sia, ja sia marengo-mai am bale, wo mange a 
si tona*as, ëng kuana: „Sapaka aku, ja mangeo nimaras, 
siowo ngarëpa m binirangku-mio\ ja aku mailëko si wëwëng- 
kalën. Ja nio' aku nimarengo-mai." Kuano i tona'as im 

pangumaan : „Ja sapaka ko, mapëli'ipe' woondo, ra'ipe' mange 
am paparasën tëlu ngando. Ang kaëpatan ngando ja karëngan 
ko ka'i mange." Tani'tu tu'u a si tjaëpatan ngando ja sia 
mange ka*i am paparasën. Siowo ngarëpa m pinaras(ë)na-mio\ 
mailëko ka'i-mio' si wëwëngkalën sia. Siituoka patenao-mio' 
sia WO iusëw(ë)na. Ipakausëw(ë)na-mako sia, ja sia marengo 
ka*i-mio\ wo mai a si tona'as ëng kuana: „Sapaka ka'i aku 
nimailëk si wëwëngkalën." Kuano i tona'as: „Woondo ko ja 
mapëli'ipe', ra'ipe' mange am paparasën, tëlu ngando n da'ipe' 
maange-ange. Si tjaëpatan ngando, ja ko ka'i mange. Ta'an sa 
ko mange wo tani'tukë' ka'i, ja pëngëwu-ngëwu'an-ange tëlu 
ngando, ja a si tjaëpatan ngando, ja ko ka'i mange, akar(ë)mu 
i makaparas." Tani'tu tu'u akar(ë)na in tumo'tol wo akar i 
makaparsis, ja makasiow mate wëwëngkalën sia. 

Makaparas-ako sia, ja kumombo'o. Makakombo'-mako, ja 
musëwo tande sia. Kawëruano n tande, ja sia mai a si tona'as 
im pangumaan, ëng kuana: „Sapaka aku, ja nimakaparaso, 
kawëruano n tande, ja akar(ë)ku in tumo'tol i maras wo ma- 
kakombo', ja makasiow mailëk si wëwëngkalën aku." Kuano 
i tona'as: „Ja nimema'o lawi tjo?" Kuanao : „Ra'ipe'." Kuano 
ka'i i tona'as: „Ja sapaka ko, mange mema' lawi siow nga- 
paras, ipakaunë-unër an ufnamu." Ja tani'tu tu'u ng kini'itana. 
Pakaema'ana-mako ë lawi, ja kua'a sia ë mindoo ke'etan. Ja 
ra'io n tande, mapateo m bu'uka. Ja m pe' limao ngalowas. 

Makasa sia nimareng-ai am bale, nimaali-ali-mai upe' a si 
tona'iis Wangkar toja'ang. Ja n a lawi tinëla'uana-mai tu'tu' 
WO upe'. Ja mangeoka sia im boondo, mangenao pailëkën ën 
tu'tu' WO m pe' ra'io wana. Pailëkëna ka'i n a lawi, ja wa- 
weano api. Mainde'o sia wo ng kuanao: „Wona' re'e maio 
pëpu'isën i sei aku. Tia'pe', tëla'uangkupe' ka'i-mio' pe' wo 
tu'tu' n a lawi." Siituoka marengo-mai am bale sia. Mando-mai 
sia ka'i mangeo am pake'etan, ja mangenao ka'i pailëkën, 
kinano n tu'tu' wo niëlëpo m pe'. Makainde'o sia ëng kuana: 
„Sapaka aku, ja ang kandoan mindo wawi." Tani'tu tu'u 
mindoo wawi sia, wo indona n ate, wo paalin-ange a se tona'as. 

Katare a si Wangkar wangko' ; ëng kuano i tona'as iitu : 
„Sapaka ko ja makaere wene' wo roko' këli a si umamu 
iitu." Ja kua'a n ate i wawi m paalinao ka'i-mai a si Wangkar 
toja'ang. Sapaka sia, ja wola; pëndamëna-mio' n ate, ëng 
kuanao in tjumua a si Rorong : „Ja sapaka n aitjua i Wangkar 
wangko' an iitjo?" Sumowato sia: „Sapaka, kine, aku ja 
makaere wene' wo roko' këli a si uma iitu." Kuano i Wangkar 
toja'ang : „Sere-seren-ai i Tjasuruan, wo aku kumua an iitjo : 
wawa'ando sia ja mate, pa'pa'an da'itja siitu n doro'on i ate 
anio', ja sia nitjumua an iitjo tani'tu." Siituoka ja itjuanao n 
doro'on i ate iitu, ëng kuana : „Sapaka sera ja a mangeo ë 
lawi; ureo kua'a sera n a mange mbitu, ta'an da'ipe' kauma'- 
anu-mange sera. Sapaka sera ja pitu. Woondo ja ko mange 
an uma, kauma'anuo-mange kua'a sera." Ja tani'tu tu'u ë 
nimamuali ; mawawa'ando-mako, ja palinganao-mange, ja nima- 
teo tu'u si Wangkar wangko', pa'pa'an in aitiwa' i Wangkar 
toja'ang. 

Ja wowoondope' tu'u i mando-mai, ja mangem ka'i si Ro- 
rong. Tajange' tu'u, ja serenao-mange sapaka n a lawi, ja 
waweano tow. Makatawi-mange a lawi sia, ja kua'a se tow 
isera ë makantongoka-mai ë masungkul-ai isia. Kuanerao : „E 
apo', tio'o pate-paten kami! sa- itjasalê' i apo', ja mënto'o 
a si apo' kami." Ja wueiëno i Rorong sera, ëng kuana: „Tow 
ambisa kamu wo mai?" Kuanerao: „Sapaka kami, ja a meko 
WO mai. Ja ra'io wana matu'tul itjami. Anae, sa itjasalê', ja 
mënto'o a si apo' kami." Kuano i Tow lëngei itu : „Sama'!" 
Ja tani'tu tu'u nimënto'o an isia sera, wo matawoioka an 
isia, én doro'on in iitu, nimaindo atana sera. Ja sapaka sera 
pitu, tuamakë' waja. Ja wona' pirao ngando sera n an uma, 
ja iwarengo-mai i Rorong am bale sera, wo sia mai mapëli'i. 
Sia nimindo wawi, wo paalina-mange a si tona'as ën ate i 
wawi, WO itu iwe'ena a si tona'as. Pëndamëna-mio' ëng 
kuana: „Ambituo tu'u re'e sera, intji?" Kuano i Rorong: 
„Sapaka sera ja wona' kapirao inania n a mange ë lawi, ja 
kua'a sera n ambiao." Kuano i tona'as iitu : „Ja sama' ! 

sapaka ko ja mema* pëli'i siow ngando wo muma' siow ëm 
bawi tjantong, irages si Tjasuruam bangko' wo se Kasuruan 
a monge, a meko, a mako wo se a mitjo, pa*pa'an iserao ë 
nime'e an iitjo si tjamam bangko' itu." 

En doro'on in iitu, ja si tow mapëndam talos lëngei wo 
tumawoi tjarapi in tjarë'ndëman, ja se Kasuruan aler wo me'e 
an isia kamam bangko'. Akar(ë)kë' iitu. 

45. Sisil an doro' i Pontlana nimawinson^ sinisil i Nareissns 

Lantang, 8iiln*nii. 

Kaindo-indono-mai a si makasa ën a si ësa ro'ong ja pi- 
natean i ësa wewene maowa-owak. Mawëngi-mio' in sia in 
ailowëngo, ja matengeo si Pontiana, susur im bëngi sia tani'tu. 
Sia ja mëngawalui tow. Jawoja a si wëngi makasa ën a lésar 
i ro*ong iitu ja pawinsonan e tow. An unëreraoka i mawin- 
son, ja itjakompo'-mai aweano wewene walina mawinson kara- 
piera. Si wewene isia ra'itja katu'usanera, anaitu pëtu'u-tu'usën- 
era; kasomoian katu*usanerao in sapaka sia ja Pontiana re'e. 
Siituoka wa'kësënerao in tinitjoi ëng karai i Pontiana an 
somoi. Makawinson-ako sera, ja mëtalitjuro. Si Pontiana ni- 
maja' nirumoro'kë'-mange am palowëngan, wo se tow nima- 
rengo am baleera. . 

Awoja se nima'kës in tinitjoi a si Pontiana mëna'ne-na'nei 
i mangeera ilëkën woondo a lowëng ën tinitjoi aiwa'kës a si 
Pontiana. Makaëndo tu'u-mai, ja mangem a lowëng sera. 
Pailëkënerao tu'u ën tinitjoi ja nimuntëp-io' a nilowëngan si 
wewene maowa-owak wo mate, wo nimapontiana. Siituoka 
itjakuao am baja se tow ëng kauHtan, in sapaka sawo tu'u 
re'en aweam bewene maowa-owak wo mate, ja ra'itja riiako 
ambisa, karëngan mamuali Pontiana. Akar(ë)kë' iitu.. 

46. Sisil an doro' e nimëtokol wo si Pontiana^ sinisil i Earëwnr 

Lantang, Snln'nn. 

Kaindo-indono-mai a si makasa si ësa ro'ong pinatean i 
ësa wewene maowa-owak, anaeitu sia nimapontiana. Awoja si 

Pontiana isia lewo' nimangakar, iaka-akar se tuama ra'io toro 
mawaja-waja' wëngi, pangi'i-ngi'itënaoka, pa'pa'an sia mangere- 
ngere si amang i tojaang. Sa tinimboiana si seitjë'-mange n 
tuama, wo sia ra'itja makakëte, ja karëngana sia e mateo 
WO iwalina-mange kara-karapina mëwangko' si toja'ang. 

Maio a si sangawëngi nilumangkoio kato'or im bëngi, së- 
rap kere-kerew wo ura-uran, ja awean tëlu tuama a lawanan 
WO mai lumangkoi si ro'ong iitu. Këuntëpera-mange a si 
ro'ong iitu, linganerao-mange si Pontiana mësungkul-ai isera, 
mënenge-nenge tana'i: „Ngek, ngek!" e pënowa-nowatën i 
tëkek : „sk, sk !" Siituoka kuaerao : „Ja male-aler, pangkurën 
sa sia mai." Ra'itja tu'u maure-ure, ambituo si Pontiana, 
sia mali'tji-li'tjir isera, tanu, kine, gansa sa sia sumusut-ai, 
sawo sia tumajang-ange itjawalui sapi tjulo' wo malui tanu 
sangakaju aroro' kulo' mio' mato'or-ai e sumimba-mai isera. 
Awoja sangasimbana-mai isera, sangapangkurera, iaka-iakar 
si Pontiana kinarangoano wo sia mëla'u-la'uso-mai tumangka' 
isera. Siituoka ipëtokolerao, sia tinimboianera a si wo'so a 
litjur. Mëwëka-wëkar' si Pontiana, ra'io itjawëkar akar in tuma- 
wio mando. Pa'pa'an i mëselapo-mai ëm bena i ëndo, ëng 
kua'a si Pontiana mëkia-kiampungo, mangilë-ngilëk sa ro'na 
iwëkar sia, ta'an da'itja iwëkarera. Pa'pa'an i mandoo tu'u, 
maluio ka'i si Pontiana makoro'mbar e matëpu\ Makaëndo 
tu'u-mai tëpu'oka sia. Awoja n tëpu' iitu ritjëtanerao ; ën 
tëmbur(ë)na o'lei nimangakar, ëm bow(ë)na sëngit nimangakar, 
mawow, kine, tow nimate. Akar iitu si sisil iasa. 

47. Sisisilën an doro' i Piri% Salu'nn, niuwit e mu'kur, sinisil i 

Narcissns Lantang, Snln'nn. 

Kaindo-indono-mai an tutuw e Sulu'un i maupu', ja si Piri' 
sinampok in ampoi rëpët. Awoja itji'it in tjanaramën e tow i 
maupu\ ja mawëngi-mio' karëngana minson. Awoja maioka 
a si makasa si pëtowën i Piri' mange niminson, ta'an dirior 
WO sia mange, ja kinusi'anao sama' ëm papalëm-bo, karapi 
in daran aiwe'tang(é)na. 

An tutuw(ë)naoka i mawinson, ja maio se mu'kur am bale- 
era, mai muwit si Piri' sumakit. Awoja itji'it tu'u se mu'kur 
in tanukë' rëgës, anaitu sama'erakë' waja ë maja' am papalën 
kaapa am bo'so, ma'an itu tintjakë' tëkitj. Awoja uwitënerao 
si Piri' aiwaja'era an tintja in di'ndir a mongena. Ja sia 
aiongeera an ta'mbe an dote. Ipëlapu-laputeraoka a si panga- 
sa' a makona i lalan sia, ja sia mëntuto-mai. Itjaiëntut(ë)na- 
mai, mapala'us aiwëkar-io' e mu'kur sia. Wo sera mëngangko- 
ngangko' in tana*i : „Ra'itja karu' iaku, e tangkara' kësol!" 
Awoja se mu'kur nimainde' pa'pa'an nilutaw kine i Piri' sera, 
anaitu sera mëngangko-ngangko' in tani'tu. 

Mëngangko-ngangko'oka se mu'kur, ja palingano-mako e 
tow. Siituoka akonerao. Makoerao pailëkën, ja si Piri' re'en 
ën ipëngangko-ngangko' e mu'kur. Siituoka indono-mai e tow 
sia, WO iwalio-mekp am baleera, a lesaro im bale i Andrias 
in tarepe'. Akar iitu. 

48. Knkua an doro' i Songko'. 

Kaindo-indono-mai a si makasa ja wawean pira-pira tow 
nimangasin. Mawëngi-mio' ja sera tumëkël. Mapoloo-mai sera, 
ja pailëkënerao ra'io wana ro'kos si tjarapiera. Siituoka ja 
mangaja'ka'o-mai sera wo mainde', ëng kuanerao : „Ja pi- 
nongkolano i sei in do'kos si tjarapita, ra'io ambitu n do'- 
kos(ë)na.'' Ja siituoka sera mangënto-ngënto' in sapape' mamuali. 

Awoja tumawio mando, ja pailëkënerao, ambituo n do'kos. 
Kuanerao : „Ja songko' re'e si tjarapita ! Ja tana'i : umungënta 
re'e komang, wo ipumpunoka an isia, sa ka'i sia tumintjaso 
woondo im bawa'ando." Ja mando tu'u-mai sera mumung 
komang. Mawëngio tu'u-mio' ja tumëkëlo ka'i sera. Pareke- 
rekenën kato'or im bëngi ja pailëkënerao ja ra'io ka'i tu'u 
ambitu n do'kos. Tani'tu sia ja pumpunanerao tu'u se komang. 
Tumawio mando ja maio ka'i tu'u si songko', ja mëwale-wale 
sia paki'tji'ingkë' e komang. Siituoka si songko' masëko-mange 
a si nime'e komang an tolana. Siituoka ja si pinasëk(ë)na 

mange mëkiu-kiupus a si songko', kuanao : „Sa itjasale'mu, 
ja indongkukë' se komang aipumpungku an tolamu." Ja itjë- 
sot(ë)na tu'u-mako se komang an tola i songko', ja kua'a si 
songko' ë maleo ka'i tu'u-mio' an tolana. 

Ja sapaka n ipatelew e songko', ja ate përa, ja si mënu'tu- 
nu'tu' ja ënda\ Siituo ë nimange-mai wo makakëli-tjëli se 
songko' ja paemanën e Alipuru; itjaitenge-maiera, ja sera 
kaapa se tow mangko' : „Komangën, komangën." 

49. Sisil an doro' in tinambisa se Songko' wo lina'nngo. 

Kaindo-indono-mai sapaka n a si ësa ro'ong ja wawean 
ësa tow makapënana'an si songko', ta'an dirior wo sera tumane, 
ja ra'ipe' kinailökan i tuama in sapaka sia ja songko', anaitu 
si tuama isia nimasale'kë' ë nitumane a si wewene isia. 

Awoja tambisa si tuama ë nimakailëk in iitu, ja tana'i : 
mapolooka-mai si tuama ën a si tjëtëkëlera a si wëngi makasa, 
ja pailëkënao ra'io ambitu n do'kos i wewene. A si wëngitjë' 
iitu ja kailëkanao in sapaka si pënana'ana ja songko' re'e. 
Ja mandooka-mai, ëng kuano i tuama a si pënana'ana: ,Sa 
itjasale'mu, ja aku masale' kumi'it iitjo wawa'ando." Ta'an 
sumowato si pënana'ana, ëng kuanao : „Ja itjainde'kukë', pa'- 
pa'an sa ra'itja songko' wo mange am paumungan e songko', 
ja mangeerakë' sëra'an/ Ta'an sia sumowat, ëng kuana : 
„Mangeoka kumua an isera, sapaka aku ja masale' mamuali 
songko'.'* Kuano i pënana'ana : „Sama' ; ja tana'i : wawa'ando 
sa kato'orao im bëngi, ja tumimboi-ai am bu'uk(ë)ku.'' 

Mawëngi tu'u-mio' siitu ng kini'itana. Wo sera mange wo 
makatawi tu'u-melnge ambitu ; tajange' sera, ja masënguto se 
songko', ëng kuanerao : „Waweano n da'itja songko' nimai." 
Itjatëka' tu'u-mange, ja kua'a sia m pësëra-sëra'anerao wo'on. 
Ta'an sia kumua an isera : „Ja aku masale' mamuali songko', 
ta'an aku, sa itjasale'miow maindokë' mapatitj se mëngaali- 
mai sera' wo se ra'itja.'* Kuanerao: „Sama'." Siituoka ja ipa- 
titj(ë)nao ë ngara-ngaran e songko'. Ipakapatitj(ë)na-mako 

waja, ja sera marengo. Itjatëka'-mange am bale sera, ja 
ipëla'u-la'us(ë)nao-mange a si Tjolano m pinatitjan i ngara- 
ngaran e söngko'. Wo pinangilëk(ë)na a si Tjolano, sa ro'na 
se songko' ja paten. 

Siituoka ja ipëkiumung i Tjolano m baja se songko'. Mau- 
mungo-mai sera, ja kuanan i Tjolano: „Sapaka kamu wo se 
po'o-po'owiow ja mange mema' kasale-sale'an a mange ng 
kapal, mange mëra' in dansa wo tengean im piola. Ta'an ë 
mëra' im piola ja se itjamukë' in songko'." Awoja ririor wo 
sera mange ang kapal, ja mangeo nialer ën uwa ipumpun an 
darëm in tjapal. Pakaalerën-ako m baja se itu, ja sera angeno- 
mai, mai mëra' ang kapal, karapi e tëlii tuang nitjumi'it an 
isera. Ja mawëra'oka sera, j^ se tëlu tuang anio' nimaënë- 
ënëpoka wo tumumpa a londei wo sera tumintjas. Kamang 
in tajango, ja suwënganerao ng kapal, wo mëmbungo-mai, 
iaka-akar nimakaapuo se songko'. 

50. Knkna an doro' i Marintëk. 

Sapaka si Marintëk ja makaamange' wo makainang, ta'an 
da'io si inang nilumua' isia, makatoloatëkoka. Waweane' ka'i 
tuari sia, ta'an mëtuarioka an sangawiwi, an amangoka. Awója 
si tumoloatëk isia ja maupu-upus këli se ailua'na ta'an si 
toloatëkëna itjaëmbo-ëmbow(ë)na wo itjare'e-re'ena wo itjaritja- 
ritjana. Waja in tawoiën utër wo wëndu ipëngapatawoina si 
Marintëk, wo ng kakanëna para'i-ra'iëna tani'tu. Eng kawaliana 
WO ipare'e-re'e i inanga tani'tu, pa'pa'an pakaserena si Marintëk 
ja palilin këli i amanga. 

Kaindo-indono-mai sapaka si inang i Marintëk ja mangë'të- 
ngë'tëng in si Marintëk iwalinape' ang kawangkuran. A si 
makasa si amang i Marintëk ja mëwaja'-mange mangasu ; 
janta'an diririor(ë)na wo tumalun aipata'ar(ë)na in si Marintëk 
tio'o wo'o para'i-ra'iën i pënana'ana. Ta'an sapa ë nimamuali? 
Maja'o si amang i Marintëk. Këwaja'na kua'a si pënana'ana 
ën sumiwoo kakanën numanam, nimindo ko'ko' wo nirumakam 



bulinga'. Makasiwo-mako sia, ja towanao in tjuman se ana'na, 
ta'an si Marintëk ja pataela'anakë*. Siituoka uwakënao si 
Marintëk, iru'ndu'na masu ëlëpënerape', kine, in tjuman, ëng 
kuanao: „Nio\ e Marintëk, mio' masu-mai, eni! Mario-rior(ë)kë'- 
mai, ta'am buta-wutan-io* ën aasu, wo tio'o maai-ai sa ra'itja 
nimakawuta, eni ! Nio' ka'itje' ëm bulinga' mio'mu sëra'an an 
dano ; ja mio*om P Sapaka ën aasu paali-alin i Marintëk ja 
wino'soan i inanga im bukala, siitu si Marintëk ën da'io 
maware-wareng-ange ; aita*ar(ë)na in tio'o mare-wareng-ange 
sa ra'itja nimakawuta ën aasu. Awoja ëm bulinga' aiwe'e-mio' 
si Marintëk ja wulinga' e tërioi. Sa, kine, ëm bulinga' e 
lumelempar isera pasëra'an an dano, ja pëngakawaluian tërioi 
si nisumëra' in iitu. 

Mio'om an dano si Marintëk, itjatëka'-mio' sia iwangena 
am paasuan ën aasu, wo sia minamoo. Makainamo-mako 
sia, indonao-mai ën aasu ; pëndamënao ën iitu, porak(ë)kë' 
re'en, kua'a ën iitu iasunape'-mio' ta'an da'itja mautër-ai. 
Siituoka sia sumereo im bukala, ja wo'sooka re'en. Këserena- 
mio' in iitu im bo'sooka, ja sia mëngame-ngame' pa'pa'an 
mainde' i mange itjaëmbow i inanga; anaitu mainde'oka sia 
ë mareng-ange. Saplka si Marintëk ja makakëpa a si watu 
an tampilira in dano. Këangkaina-mai in amona, serena-mange 
si ëndo makatilengo-mako, tawio mawëngi, wo sia itjatëngo 
mio' im bulinga'. Siituoka sia makapëndamo i maarëm wo 
kulitanao m bulinga' en sëra'anao. Kësëra'na in iitu, ja 
itjawaluio tërioi. 

Pa'pa'an i makawëngio, ja si inang i Marintëk makata'neio 
in sia airu'ndu'na-mio nimasu. Eng kuanao: „Mio'ta re'en 
ira'nda si Marintëk, mainde' ambitupe'." Mio'na ira'nda, ra'io 
ambitu sia, kua'a sia ën ipaintjeru'na : „Ow, intjeru'na! weta' 
sia ra'io mareng-ange an iaku, maitjuoka itjua i nitumintjas." 

Mando-mai marengo-mai si amang i Marintëk. A si tjëwa- 
reng(ë)na-mai iitu ra'ipe' erena si Marintëk, em bona' airu'ndu' 
i inanga nimawisa. Ta'an mawawa'andoo ng kuanao : „E 
inang e toja'ang, ënso' si Marintëk?'* Këwuernakë'-mio' in 

iitu, palinanao si tërioi matenge a li'tjir i lawi, matana'i: „Intëk 
matërioi! Intëk matërioi!" Eng kuano i amang i Manntëk : 
^Ow, kaitu-itu si lumelempar anio' makua in Intëk matërioi?'* (En 
toka in ipakanuwu-nuwu' i „Marintëk", makua ka'i in „Intëk*'.) 
O inde' si ana'ku re'e wona', e inde' ! E inang e toja'ang, 
ona' re'en pinapasëra'muo im bulinga' e tërioi sia, na? Siitu 
kua'a ndo'on ën iitu ! Ta'an nape' ka'itje' ko wo, ni ! Enga- 
ëngatënuoka ën iema'ku iitjö sa sapa." 

Siituoka sia muntëpo in talun e mange mangusui wai'. 
Këkaerena si wai', ja indonao sia wo siwon, en iitu lino'o- 
lo'or(ë)na, ninamur(ë)na im baja nanamur, kinuni'ana, nimari- 
saana wo nonon. Makanöno-mako in iitu sia, ja marengo-mange 
a si pënana'ana, ëng kuanao: „E inang e toja'ang! nio' ën 
anio', sera' ; iindo-mai tu'tu' wo kita kumane'." Mindoo tu'tu' 
si wewene isia, wo aiwoiwoinao sera' ; siituoka ja sera lumu- 
kuto in tjuman. Eng kuano i tuama: „Ere', iitjooka ën su- 
mëra', mare'eoka aku eng këlio ën sinëra'ku/ Sumëra'o tu'u 
si wewene isia iaka-akar in iitu in tjinaa-kaapuna. Pakasëra'ana- 
mako ën iitu ja sia me'kelo ; makawe'keloka sia, ja sia mau- 
la'o-mai. Itjaula'-mako sia, ja sia ula' këre-këretan wo kotongko' 
im baja-waja, anaitu sia ningaranan in tumotongko'. Awoja 
maio in isia i malojo-lojono, ja ku'kutëna in sumurip ëm baja 
in an du'u-ru'u i lawi, wo sia sumosor am buwungan wo ma- 
kole-kolei ambitu. Kanatën-ange i mënana' an isia sia, ja ng 
kuanao: „Awo, tambisaka ko? Pë'ndisënupe'-mange si ana'ku, 
aiwaluimu lumelempar, kua'a ka'itje' ko ë nimamualio ula' e! 
Mora-porak, tumintjas wana ko, mange an talun! Ang koso- 
koso' WO n an dango-rangow wo n an di'a-ri'ang wo n am 
palë-palën, ambitu ëm balemu." 

Siituoka si ula' isia lumëtupo-mio' wo sumondeko-mange an 
talun. Tani'tu si wewene, kine, isia ën apo' e tumotongko'. 

51. Eëngkasën an doro' lm paemanën e rior a se Ngiang, 

sinisU i Elisa Tengor, Snlu'an. 

Sapaka si Ngiung anio', ja ësa tu'us, ja in sa sia mai 
mëngiu-ngiung am bale, kaapa an uma, ja sia mai mapokei 
in ësa tow an sangkum im bale, kumaapa an uma iitu ja 
i mateoka. Sa ra'itja an sangkum e waja se tow ambitu, ja 
ësaan-ange a se po'o-po'ow ang karo'ong kaapa po'ow a se 
ro'ong an tajang, kaapa ang katawi. Siitu ën ësa. 

Wo sa ka'i si Ngiung mëngiu-ngiung a lë'mbak i lalan, 
rumior wo sumomoi a si tow, ja m pasisilën an tani'tu, sia 
anio' ja kinë'këp i mu'kur kaapa i mënginde', kaapa i Mënga- 
ngëpe'. Ja sa sia tengeana: „Ngiung! Ngiung!" wo si tow 
iitu ra'itja mainde' ja tarepe' sia e mëna' ë manginde-nginde'. 
Ta'an sa si tow iitu mainde'kë', ja tarepe' sia ën dëpëtana, 
iaka-akar(ë)na-mange sia en da'io wo'o toro maja', pëngi'i- 
ngi'it§na-mange tumbal-ange im bale kaapa in uma. Akaro iitu. 

52. 8Isil an doro' i Sendow wo si Sokoab ana'na, wo si Mawëris, 

sinisil i Narcissas Lantang, Suln'nn. 

Kaindo-indono-mai a si makasa si tona'as Sendow, Wawa\ 
manguma a mange ng Ko'kor. An tutuw iitu sapaka si ana'na 
makangaran Sokoub ja sumakit, ta'an a mangekë' ën uma 
pateiran i amanga. Awoja a si sangawëngi pawasa-wasan 
ro'nao kato'or im bëngi, ja lingan-ange i Sendow si Mawëris 
matenge an tajang: „Ris, ris, wëris!" maroro'-mai i lawiera. 
Siituoka sia tumarëmo wulu'd siow ngalowas, wo si sumakit 
irarëm(ë)na an darëm i la'lir. Ra'itja tu'u maure-ure sumelen- 
du'o-mai ën am bawo i lawi, iaka-akar i nimakure-kureo waja 
ën atëp. Eng kuano i Sendow a si Mawëris : „Nimai re'e 
ko?" Sumowato si Mawëris: „Nimai, maipe'-mange si sumakit." 
Siituoka ng kua'a sia rukino-mange i Sendow im bulu'd, ta'an 
da'itja ki'im i Mawëris tumintjas. Awoja am pa'pa'an in da'itja 
ki'im(ë)na tumintjas, ja iindoo i Sendow marisa in tjokoak, 

WO iruruk(ë)na an api. Këwow(ë)kë' tu'u-mio' i Mawëris i 
marisa, ja tumintjaso sia. 

Ja kamang in ||ryango ëm binaja'an i Mawëris, ra'io pali- 
ngan ën tengena, siituoka si Sokoub wiono-mai i amanga wo 
iwalio-mai am bale. Awoja mësoso-sosore' an dai:an im bale 
sera, tumarepe'-mai ambituo si Mawëris, ta'an nimërioroka 
nimuntëp-ange am bale si Sendow. Wo sia rurukanera ka'i i 
marisa in tjokoak. Kawowan ka'i-mio' i Mawëris ën salëin- 
sënga in iitu, ja tumintjaso ka'i tumaja-tajang sia, wo ra'io 
nimaware-wareng-ai. 

53. Sisil an doro' e ma toja'ang aitjarojong-io' a Lelema'. 

A si makasa ja awean rua toja'ang aitëla'u i inangera wo 
si amangera am bale, i nimange an uma. A si ëndooka iitu 
ja se toja'ang isera mëwëra-wëra' an so'so'. Siituoka ja itja- 
rojong si pëwëra-wëra'anera, wo n iitu pangi'i-ngi'itënera akar 
in iitu i nituma'up in dojongam bangko', wo sera itjarojong 
a si rojongam bangko' iitu. Mërojo-rojongoka sera, ja sera 
mako itjasampel a Lelema'. 

Ambituoka sera, ja pailëkëno i Maësa-ësa makangaran i 
Topowene'. Ja towanao se toja'ang iitu, ëng kuanao: „Maio 
katu'u, e itow, wo kita mange am bale." Ja kumi'ito-mange 
se toja'ang karapi i mëngame-ngame'. Itjatëka'-mange am bale 
sera, ja sera pëlëpe-lëpeiën se waja kakanën rö'na wo*on 
itjalëpei e toja'ang, janta'an da'itja mënës sera. Kasiowanoka 
ngando sera ë mëngame-ngame', ja makata'neio si Topowene' 
ëng kuanao : „Ja mënëso e itow, wo iindokuoka wulinga' wo 
siwon ang kure' wëru, wo iindooka kakajo' wëru wo aasu 
wëru, WO siwoan in tjanënta." Siituoka ja se toja*ang mënëso. 

Ja maio tu'u i mawëngi-mio' a si ëndo ito. Ja tumawio 
mando, kua'a ën iitu n siwonao. Makasiwo-mako sia im bë- 
ngipe*, ja polonao se toja'ang ng kuanao : „Tumo'oro, e itow, 
WO maio mindo im bulinga'." Awoja an tutuw(ë)na i nimësiwo 
ja ra'itja nimarintju-rintju'ku', ta'an nimaëti-ëtip(ë)kë\ Tani'tu 

se tow kaper in tarepe' sawo n iitu ema'anera, ja sera ra'itja 
marintju-rintju'ku' wo itu ipëngatënaera in sa mawua'o m bene' 
susur in ta'un. 

54. Sisil an doro' in tjinata'uran i Mano'or-api, sinisil i 

August Tewntow, LëUëm. 

Sapaka si Wulansinde wo si Pakomalutu' a Lengko'am bo 
itjarojong. An unërera i marojong, kua'a sera n itjatuli a 
Lina'unan wo an Erëngën wo an Ari'i. An somoi-mai iitu ja 
sera itjala'u-la*iiso mio' a Lelema'. Ambituoka kua'a sera m 
pailëkëno i Wuntuambene*. Siituoka sera tontonano i Wuntu- 
ambene' im bowolei kampetanera, iaka-akar sera itjaënto'o. 
An somoi-mai iitu sera wueiano i Wuntuambene' in tana'i: 
„Sapa ëng kakanëniow?" Sumowatö si Wulansinde wo si 
Pakomalutu' tana*i : „Sapaka ng kakanënami, ja tu'tu* wo 
wulinga', ta'an pakanënami ja pakanëngkë' a loto wëru, wo 
patiro'on ang kure' wëru, karapi in aasu, kakajo\ karëngan 
ka'i wëru. Ta'an kami anio' ja ra'itja kalimbongan." 

Anaitu sa se tow mano'or api, karëngan pëngamëngintjë', 
oreka se tow pëlimbo-limbongëtigkë' ë mawelet. Am pa'pa' 
sa mano'or api, ja marages se rua ra'itja kalimbongan iitu. 
Akar(ë)kë' itu. 

55. Knkua an doro' i Kariso wo se Anak(ë)na, sinisil 1 Winiwos 
Mondow, wallan an Tallkurang an Tompaso'. 

Sapakëm si Kariso, ja makawale kara-karapi i ësa taranak(ë)na 
makangaran Woleambene', a si ësa tu'dana im bë*tës, kaerean 
a nimawale e Tompaso'. Mëngënto-ngënto'oka ambiitu seila 
in dua, ja kuanëm i Woleambene': „Wo Kariso, sapakëm ko 
ja tumanem, ta'an da'itja si sei ën taneanu, karëngan ko ë 
mangekë'-ma'i si anak i Karema, anak i Lumimu'ut, am bawo 
i langit, makangaran Untaiwene'." 

Ma'iëm si nunuwu'un i Woleambene' itu ja kini'itan ing 
B 9 



kasale'an i Kariso. Wo an somoi-a'i itu ja sumoso'dëm tu'u 
a langit si Kariso mange-ma'i si Untaiwene' mamuali mënana' 
a isia. Rumojorëm-ma'i seila in dua, ja ma'i më'bale a si tu'- 
dana ing kaju pëngënto-ngënto'an i Kariso wo si Woleambene'. 
An somoi-a'i itu, ja si Kariso wo si Untaiwene' makaere tëlu 
anak; ngaran e anakeila katare Wulansinde, kumarua Rorong 
Tino'or, kumatëlu Pakomolutu'. Sapakëm si Wulansinde, ja 
tinanean i ësa tow mëngënto-ngënto' a mio' an do'ong i 
Lelema', ngarana Suwo'bene'. Ma'iëm si Rorong Tino'or wo 
si Pakomolutu', ja mëngënto-ngënto'pe' a si amang wo si 
inangeila. 

Ta'an ma'i a si ëndo makasa, ja numuwu' si Untaiwene' a 
se rua anak(ë)na itu, kuana: „Wo, Rorong Tino'or wo Pako- 
molutu', mënto'kë'-mange am bale kamo, am pa'pa' aku ja 
mokope'-ma'i kan-im-bawi an uma, kanene' e wawi." Maja'am 
si Untaiwene'. Ra'ipe' ure sia nimaja' ja kumi*i-ki'itëni-oko se 
rua toja*ang itu. Mokom bo'o lumëwët in dojongan i Masëm 
seila in dua, ja aikarojong(ë)kë' am pa'pa' an tuitub itu si 
rojongan itu ja mano'so'. Ikarojongëm-onge se rua toja'ang 
itu, ja mio' ikasampel an tawi in do'ong i Lelema'. Ikasam- 
pelëm seila, ja pa'ila'an i Wulansinde, wo towa'ana-mange am 
balena an do'ong i Lelema'. Pë'bueiënëm i Wulansinde seila, 
kuana: „Am pa'pa' in sapa kamo wo ikarojong in dano?** 
Ikua-mangeeila a si Wulansinde sapa si nimamuali a seila, 
kele si aikakua ririor. Jawo numuwu' si Wulansinde kuana: 
„In tarepe' iasa si inang wo si amang ja uli-ulit mainde' wo 
mangere-ngere ikamo in dua, anaitu karëngana ja mekoku 
ipakata'u-ma'i." 

An tuitub itu, ja iindo i Wulansinde kure' wëru karapi ing 
këkëlëb wëru, wo iindona ta'um wo kuana a se rua tuarina 
itu : „Sapakëm kamo, ja sumiwo-mange a si kure' wëru anio' 
WO a si ta'um anio', ta'an sa kamo ma'siwom, ja sia'am 
ma'doma-roma', ta'an karapi im pënës, roro'na rumoma' ta'an 
karapikë' i ma'kë'bi-ké'bit. Sumiwo-mange in tumawi i mando." 
Si tatawoi anio' ja nimamuali ësa pëpëli'in makangaran „ma- 

no'd apr, patawoiën e tow kaper an tuitub i mangëtolëm ëm 
bene'. A si ëndokë' tu'u itu ja maja'am si Wulansinde meko 
a si inanga wo si amanga. Winaja'ana-meko, ja aitumete- 
meko a si uwe airëbana-meko akad in tëmpok i uwe itu, ja 
aitumëmpok-eko am bale i Kariso wo si Untaiwene'. 

Ikatëka'am-eko si Wulansinde tè'tërënam si Kariso wo si 
Untaiwene' ja mawëndu karapi i mëngame-ngame' am pa'pa' 
kinatalaan e anakeila rua itu. An tuitub(ë)kë' itu ja numuwu' 
si Wulansinde, kuana: ,,0 Amang! O Inang! sia'am kamo 
mëngame-ngame', am pa*pa* se tuariku rua ja a monge am bale, 
seila pinitongku aikasampel a mio' an dojongan i Nimanga. 
Sapakëm seila in dua in tarepe' ja ma'siwo a si kure' wëru 
WO a si ta'um karapi im pënës." 

Siitukë' pina'linga i Kariso wo si Untaiwene', ja seila mënë- 
sëm ë mëngame-ngame', am pa'pa' se anakeila ja ambiitukëm 
tu'u re'e. An somoi-a'i itu ja marengëm-onge am balena si 
Wulansinde, ja ita'arëm i Kariso wo si Untaiwene' a si 
Wulansinde, kuana : „Teiran-ange sama' se tuarinu rua itu, 
sia'am ipa'baja-waja. 

56. Papéli'in e Eaper an tumëna in nma, Sinisil i Albert 

Walewangko' Bompas, Wnwuk. 

Katare sera mapëli'i am bawi, ngaran i papëli'in itu mangu- 
sëw, sanga-sangawale mapëli'i am bale, mënsansawëlan, an 
unër(ë)kë' in sangasërap. Sa mapëli'io waja am bawi, waja 
se tow ja lumoango, se tona'as rumu'du' luminga wara' 
ipanguma. Katare tengena im bara' wesara in do'ong; tam- 
bisa itu kinaereano, rumu'du' ka'i se tona'as luminga wara' 
ipanguma. Sa itu pinalingao waja, mema'o ka'i si pëli'i ngarana 
mëkan. Paema'anera itu ra'itja an do'ong: se tona'as am 
pamoitan, an sëndi a mekona in do'ong, se tow am pëngëlëpan. 
Kumawus ka'i itu, mema' pëli'i mange ang kaju, karapi 
tumo'tolo maras sera. Sa nimakaparaso waja wo nimapërao 
ëng kaju mangereo ka'i si wara' kawëngian. 

Makaereo ka*i pëli'i sumende' in to'ngaw, papëlr'inera 
waja ja ko'ko' laka*. 

Tumo'tolo mua' ëm bene', ja rumintuk se keker-, keker 
ja sakit in dQ'ong wo n uma. Tumo'tolo mupu\ mema'o pëli'i 
wangko' kumaapa péli'i manëmpo*. Kumawus manëmpo' 
mëli'ió ka'i si pëli'i ipakua in tumumbal; a si tempo itu 
mangeoka tupun an uma si wawi. Marengo im bawa'ando, 
tëlu kumaapa akar i lima mangala'un mëkarapi maali-ali mëkele 
sangalowas tambëlang përa pinumpunan im batuna in to'ngaw. 
Sera mënto' an tana' an dior an darëm im bale wo sera 
:matumbal si tambëlang itu an tana', awean papan patumbalan 
in iitu, WO sera manani : 

Tumumbal, e mangaitje, 

Eng kita ja tumembope' 

Tumembope' se mangalei 

Mangalei — Kam beru! 

57. Sisisilén- an doro' in tjëtani' in do'ong in Tjapoja, sinisil i 

Wolo Begar, Eapoja. 

Kaindo-indono-mai si Asa' ja tow in Sondër wo sia mitjo 
mëros-ai an do'ong in Diimo'ong an dangka', nimëla'us-ai a 
si makangaran i Langkun. Itjatëka'o-mai, sia mëwuei a si 
Langkun, ëng kuana : „Ja po'ow ! ra'itja wana ng kinaereanu 
ro*na tani'in?** Sumowato si Langkun: „Ja wawean, ta'an itjita 
in dua." Sumowato si Asa' : „Ja sama'." Nimaindo-indoo 
tani'tu ë nuwu'era, akar i mitjoo maja'-mai sera. 

Maja'-mange mënto', maja'-mange mënto' pa'pa'an kailina 
wara' lewo\ mënto' ka'i sera, kaapa posokën i sapa-sapa ë 
lalan pawaja'anera, mënto' ka'i sera, iakar im bona' pira 
ngawëngi sera n a lalan. Awoja itjatëka'o tu'u-mai sera n a 
si pawalian-ai i Langkun isera, ja ema'anera rena' wo tumo'oro 
tërung sera. Pakato'orënera-mako ën tërung, ja ng kuanerao: 
„Sapaka kita, ja ra'ipe' toro muntëp a si tërung anio'; sa 
ra'ipe' nimalina in sama' ë nuwu' e makatana'." 

An somoi-ai itu mawëngio, wo sera sumorino tu'u wara'. 
Makasorin-ako wara' sera, ëng kuanerao: „Ja mindoo-mai api 
pa'pa'an ja nienano e makatana' kita mënto' a si tërung 
anio'." Tanuo i mandoo-mai ja mënuwu-nuwu'o^ sera, ëng 
kuanerao : „Ja sumangiro im pati tjita, eng kita ja rumo'- 
ndoko." Se kaju pinaro'ndokera ja wawean ëng kë'këpen i 
lima ng kawangkër. Wona' pira ngando sera ë maro'ndok, 
serenerao ja ro'nao to'oran lawi, pa'pa'an ja wangkëro m pëlas. 
Em pinakanera i nimaro'ridok ja towang, ëm pinasende' ja 
sa'ut im bolai. An somoi-ai iitu ja kombo'anerao ng kawang- 

kër 1 niro'ndokera. Pakakombo'anera-mako itu, ja sumorino 
ka'i wara' makatëlu ngaatus si wara' wëngi, tani'tuka ka'i si 
wara' ëndo. 

Makaapu itu ng kuanerao ka'i: „Ja tumo'oro lawi tjita." 
Makato'or-ako i lawi sera, ja kuanerao ka'i: „Sapaka kita, 
ja tumawoipe' pëli'i, ja ë ngaran i pëli'i iitu : mapakukuk si 
tjo'ko'/ Makaapu siitu wueiëno i Asa' a si Langkun : „Sa 
kapopoantaka in dua in tumë'tëk panga?" SuVnowato si Lang- 
kun ëng kuana : „Ja po'ow ! nimakaapukë' a mapakukuk ën 
doko'ku." Sumowato si Asa': „Pute kita nimakaapukë', anaitu 
tintjasantakë' re'en si tinani' iasa." Sumowato si Langkun: „Ja 
maio, WO iwalitju-monge am Pinapalangkow, monge mangere- 
mai ësa tow sija'.' 

Mongeo makaere-mai sera si makangaran Angkol wo sia 
mëwuei a si Asa' wo si Langkun, ëng kuana: „Sapa n itë'tëkiow 
iaku meko me'e in të'tëk panga?" Sowatënerao: „Ja kita in 
tëlu palukaran." Sumowato si Angkol : „Ja sama'/ Nimaindo- 
indoo tani'tu ë nuwu'era in tëlu. Numuwu'o si Angkol, ëng 
kuana : „E rua, mekom kamu, meko tumo'or-ange wale, sa 
pinakato'oro, ja aiëno-mange aku." Mongeo maja'-mai sera. 
Itjatëka'o-mai sera, ja tumo'oro wale. Pakato'orën-ako ëm 
bale, ongeno-mai si Angkol. Itjatëka'o-mai si Angkol, ëng 
kuanao : „Ja itjono-mai se masusui an Sondër wo se tu'ur im 
bale." Maio sera, mapëli'io si Asa' wo si Langkun wo si 
Angkol. Pëwueiëno e masusui: „Pëli'i sapa n iasa?" Sumowato 
sera : „Ja të'tëk panga." Numuwu'o se masusui : „Sapaka kamu 
ja mindo-mange siowëm bowolei pakatu'u-tu'urën wo pakatëmpo- 
tëmpokën." Awoja pakaindonera-mako se siow ëm bowolei iitu, 
ja ng kuano e masusui : „Sumëmpeo-mange kamu, eng kita 
mapëli'io." Aisëmpe im boondo aipakawëngi-wëngi. Makaapuo 
m pëli'i, indoho e masusui se aroro' aisëmpe a se siow ëm 
bowolei, pa'pa'an itu ja tëndan a se masusui. Mawëngio itja- 
lierao se lëntu' in tengena i wara' a si makapitu ngaatus 
karapi e tëlu n do'kos in tow pinu'is. 

Maandoo-mai numuwu'o se masusui, ëng kuanerao: „Sapaka 

kami ja marengo, ta'an ita'arami an itjamu sapaka m paindoan 
pamatu'an wo tona'as, ja itjamu in tëlu wo akar e pojo- 
pojo'miow. Ja eng kami mitjom, sapaka kamu ja lumoango- 
mange wo mangumao-mange, wo mindo-mange tona'as wo 
walian in uma, ta'an ita'arami an itjamu mindo-mange paru'- 
ndu'an, katare n iru'ndu'miow isera ja mange mangusui-ai an 
dowar si tengena i wara' : ke'ke' makasa, patu'uiëniow-ange 
si tje'ke' makasa iitu ja ^wesaran im bale/' Maandoo ka*i- 
mai mange-mai si makapat ë lowas wo makasa ng ke'ke', 
WO a si ëndo itu waja se makasasa ja sumungkul-ange se 
paru'ndu'an an sëndi im bale, wo se paru'ndu'an ja mëmo'o- 
mo'ow-ange kaju taiapu wo itu pënëlë-nëlëtan-ange in araw, 
angen-ai e waja se makasasa. Kaitimboi e patu'ulën makasasa, 
kumeret si ësa wo si ësa.'* 

An somoi-ai itu marengo se masusui. Ta'an dirior in tumi'ir, 
pëwueiënera a se tëlu, a si Asa' wo si Langkun wo si Angkol : 
„Sa sapa ën ingaran a si ro'ong iasa?" Sumowato sera: „Ja ë 
ngaran i ro*ong iasa ja Kapoja, pa'pa'an a si makasa, an tutuw- 
ami i maaipe\ ja pinatean in api a mitjo m paiëmboian i rano 
anio', WO kami mindo kaju makangaran kakapojaan, niindo- 
anami api; anaitu si ro'ong anio' ja.ngarananami in Tjapoja." 
Waja se nitumani' in Tjapoja ja nimateoka waja ambitu. Akar 
iitu si sisisilën an doro' in do'ong in Tjapoja. 

Sapaka si Asa' ja nitjumësot-ai an Sondër an sangkum i 
Mama'it i makulu-kulu in tjapala an Sondër. Jawo si Mama'it 
anak i Sumolang, wo si Sumolang anak i Tambuwun. Sapaka 
si Asa' nisumuru-mai si Sarajar, si Sarajar nisumuru-mai si 
Simbar, si Simbar nisumuru-mai si Sondak, si Sondak nisumuru- 
mai si Pariei, si Pariei wo si Su'ot nisumuru-mai si Wolo, ja 
isiao si maio i nimamualio Mësehi, ningaranan in Derek Regar. 
Wo si Derek Regar kaapa si Wolo Regar nisumuru-mai si 
Israël Regar. 

En ipëwale e Kapoja ja si Manëmbir wo si pënana'ana si 
Tumimperas. Ja m pëngëna-ngëna'anera a makona im bale e 
Kapoja a Masawukow. 

58. Sisisilën an dumoro' se téla Ro'kos in tow aitjali an Tèmbir 

in nséwan si Tnmotowa karapi i lëntn' im bara', 

sinisil i Androkles Sn'ot. 

Talali* nimapëlaso si sinisirera lukutan i ipëro'ong, ja ng kuano 
i Langkun: „E po'ow(ë)ku Asa\ sapaka kita ja mëweteng-, 
iaku mënto' tumu'tul im bara', iitjo ka'itje' mangere ro'kos 
in tëlu tow, WO itu mai pëwali-walin ang karapi i lëntu' im 
bara'/ Numuwu'o ka'i sia, ëng kuana: „Em pangereanta itu 
ja an sangkum(ë)ke' in siow ngawëngi ng kaure/' 

Ja an iitukë' maja'o si Asa\ Ja maja'o sia, makaereo tow 
i Mongondow. Maio ang kasiowan ngando ja nimakaereo tëlu 
n do'kos in tow. Wo tani'tu ka'itje' nimatu'tulo m bara', wo 
itu pëwali-walinera an ësa kure' wëru, wo itu saputënera im 
pira-pira ngauli'pir ëm buna'kël, wo itu itjaliera an tëmbir in 
usëwan si Tumotowa. Ja ng kinalianera si tjure' iitu makasiow 
mëtumbal-itjo ng keitjei n a si Tumotowa wo mitjo. 

Sapaka n doro'on in do'kos e tow pinu'is, ja n iitu maindo 
këtëra im përo'ongan em pa'pa'an in dior(ë)wo ja linipute' 
im pëseke'an. Wo ka'i n an doro' i lëntu', ja n iitu nimaindo 
këtëra im përo'ongan wö ng kamang e tow an do'ong, en 
tani'tu n sasanin i Langkun wo si Asa'-wo. 

Awoja an somoi-ai iitu këlian ë nimaki'it an sasanin i Lang- 
kun WO si Asa'. Em pa'pa'an sa si sei masale' sumengkot- 
ange an tana' walina, kaapa mange mangusui an arena' e 
walina, karëngana sia mi 'is sangapi'is ën tana' ang kinalian 
in do'kos e pinu'is wo ë lëntu', en iitu maindo këtër am 
pawaja-waja'ana wo kamang(ë)na am pangere-ngerean, ambisa- 
wisa-mange. 

59. Sisil an doro' i Tnmotowa in tambisa n iitn jn pinangere 

e rior-wo, wo itn indonera ipëro'ong^ sinisil i 

Silyanns Mnmn, LëilëHi. 

Sapaka ng katare-tare tawoiën e tumani', ja mangere wa- 
tu indon Tumotowa. Em baja im bara' e tumani' ja alero, 

siituoka ja numuwu*o se mangaku mamuali tona'as a si ro'ong 
tani'in, ëng kuanerao : „Ja sapaka kita maja*o wo mangere si 
wara' i Tumotowa, ën iitu lowas makapat wo ke'ke' makasa." 

Ja maja'o sera, mëmaja-maja' akar tu'u sera i makalingao 
si wara' pangere-ngerenera. Siituoka marengo-mai am bale 
sera. A maio m bale sera tumowa tow akar im pira se ro'na 
makakëte si watu indon Tumotowa. Ja si watu itu mangeeraö 
tinu'usam-bo. Alero se tow, maja'o sera, wo sera maali roko', 
ësa m pasolongan. Itjatëka'o-mange a si watu itu sera, numu- 
wu'o si Tona'as, ëng kuanao : „Ja sapaka ko ja watu, ta'an 
ko indonami paragesën, wo ko ngarananami in Dëwumbene' 
WO Pokalambene', anae nio' ën doko' itëlësami iitjo." Iwëkar- 
erao n doko'. Iwëkarera-mako itu, ja sera marengo ka'i-mai 
am bale. A lalanoka sera, kuano i Tona'as: „Sapaka kita 
mapa'a-pa'anoka in sama\ wo sia aiënta-mange/ 

Marengo-mai am bale sera, mangënto-ngënto' pira ngando 
an somoi-ai iitu. A si sangawëngi sera maja' sumoring, sera 
mangere-ngere si wara' sama' iangeera-mai si watu ; itu ja 
kitj makasa. A mangeo n do war sera, ja sumoringo si maka- 
ilëk masoring an isera : ot, ot ! Sumowato si wara' : kitj ! 
A'io itu, marengo-mai am bale sera, maio maler, en a si 
wëngitjë' iitu sera nimëla*u-la'us(ë)kë'-mai a si watu indon 
Tumotowa. k 

A mangeo mbitu sera, ja si watu itu saputëno sumama- 
sama' in doko' pasolongan, si pinaali-mai ririor. Pakasaputënera- 
mako, itu ja wulenganerao-mai, paalin-ai a si tani'in. A maio 
mbitu sera, itjalio itu, ito'or. Aitjato'oro itu wo pinakaëluro, 
ja numuwu*o si Tona'as ëng kuanao : „Sapaka ko, ja watu, 
ta'an ko indonami Tumotowa wo Tundëk im bale." Wo sera 
ka'i sumoka'd-itjo, makasiow lumeak akar-itjo i Tumotowa ; 
itjalio witu si tjure' wëru sinaput i laka m ba'mba'na, si 
pinumpunan i lëntu' im bara' nialer mai itani'. 

Makando-mai waja itu pinakaëluro. Siituoka se matu-matu'a 
tumo'tolo maras makali*tjir si Tumotowa, wo pëlasën sumama- 
sama\ ja siituo m patu'ulën lesar. Ang kasomoian-ai iitu 

mëngawë-ngawëso-mai ng kakëli e tow, atorëno m pëH*i. 
An sangkum in sangata'un se tona^as makatëlu mapëli'i a 
lesar. En iitu katare: mamu'mbur, kumarua: mapawua*, wo 
kumatëlu: manëmpo'. Kasusur e peli'i tëlii anio' tawoiëm baja 
rua ngando, ta'an itu tu'ulëngkë' ësa. A si ëndo katare mindo 
wawi, a si wëngi itu waja se tow mai mindo pasil wo mange 
weietan am bale; wo a si ëndo kumarua se tona'as mindo 
ko'ko', se tow ra'io mai mindo pasil, ta'an si tona'as maka- 
ngaran masainsang, sia sumusur in sera' am baja se tow a 
si ëndo itu. 

60. Sisil an doro' In Ijëtanl' in do'ong in "Qiawa, sinisil i 

Lumëmpow Luinanaw, Kiawa. 

Sapaka si masale' tumani', ja ririor i mange maras ja sia 
nimangere ësa tow a se makailëk matani' pëwalean. Awoja 
makaereo sia si makangaran i Mongkaren, Tonëlët, sia winaeran 
sampuri ësa. Ang këto'tol i maras ailinga wara' lowas makapat. 
Si ëndo këparas sangando itu, ja tëlu ngando, enetëno. 
Mangeo ka'i menet, ja luminga wara' : lowas ka'i makapat 
wö ke'ke' makapat. 

Pinakaparaso a si tjatëluan ngando, wo itu iënto' lima 
ngando wo enetën ka'i. Kalimaan ngando mangep ka'i luminga 
wara'. Mange luminga wara' lowas ka'i makapat wo ke'ke' 
makapat wo këte makasa. Mënto' pitu ngando. A si tjapituan 
ngando ja makoo tumo'or lawi. Tumo'or lawi ruangapulu' wo 
lima ngaparas. Mando-mai a si tjëto'or i lawi ja maler im 
balun WO tumëlës ko'ko' laka' raindang wo ësa n siwei wuring. 
Si wëngi itu siituo ng këtëlës si ro'ong itu. En aiwe'e pulu' 
WO ënëm ngakai ën sampuri wo ëpat ngakai ëng kulo'. 
Mando-mai ja maja'. Si tjo'ko' laka', tuama si nimaali, si 
siwei, wewene si nimaali. Maja'o, ja patamoran wo patengkoran 
i momongan. Nimaja'-mako ang Kiawa. Luma'us-ako a si 
lawi tino'or. A si ëndo itu waja se mapërenta a mai n tu'ur 
im bale nimako waja karapi i tjapala wangko' wo se rua 

kumarua, si Mangowal wo so Tololiu. A si ëndo itu sera 
wineane' ka'i. Si tjapala'wangko' wineane' ka'i rua n sampuri; 
se rua kumarua mëkele sangakai ng kulo'. Aiwe'eo isera itu, 
ja kumano. Makakan-ako, sera marengo-mitjo. Kumano se tow. 
Makakan-ako sera, ja kinaito'orano i lawi si ësa wo si ësa. 
Mawëngio rumu'ndu'o ësa tow nisumosor-onge ang kuntung 
ma*an si wara' makasiow ë manguni. Siituo ën airitjët api 
aisusur i lawi e tow. 

Mando-mai mangere watu lumangkoi sitjun ëng karënet, 
Mawëngio-mai' mangeo wulengan-ai ëm batu, maipe' iwëkar 
an sëndi im bale. Mawëngio-mio', ja ilinga wara* makasiow ë 
manguni. Ja si watu itjali, iwe'e ang kapëruaan im bale, 
ngaranano sia „Tumotowa." Mando-mai waja se tona'as wo 
se walian nimamoondo i masu rano irano am pasil. Ja in sera 
mawaja'-mitjo an dano, ja nimanani. Katare ja tana*i: 

„Ja Empung renga-rengan e! 

Turu'an lalan karondoran. 

Tia' ilampa-lampang a si lalan kaengkolan." 
Karua : 

„Ja si lalan tumalitjuran wengkesan i laleindeng! 

Lampanganami i mëtuari ra'itja mëntantajangan!" 
Itjatëka'o-mitjo an dano sera, mangen in aasu, wo sera 
minamo. Ja numuwu'o ng kuaerao : „Ja n sakit irojong-ako 
in dano. Sawëlan-ai in owak sama' kami im baja. Kami masu 
rano irano am pasil, eng kami manëwaso. Anae akar in tjaure- 
ure kami mëngasu-ngasu a si rano itjo." 

E ngaran in dano itu ja Na'nap. Marengo-mako, makoo 
numono im pasil. Siituo n to'tolanera i melet ëng kuaera: 
„Ja Apo' nimema' in tana' ! mai tjuman-ange pasil ! Kumi'it 
in aisusuimu a se apo-apo' rior wo tumumbal-ai in tarepe', 
kami marages itjamu in Tjasuruan. Anae pangilëkënami : lowi- 
lowirën wo sama-sama'an-ai ën owakami im baja, wo kami 
sama' mërage-rages itjamu in Tjasuruan." 

Mawëngio ièma'o tëka'an se ko'ko\ itëka'o sera isaru-mitjo. 
Tumëkëlo se tow, kumukuko si tjo'ko', ja mangeo teiran e 

tona'as wo se walian. Kaitjukuk i tjo'ko' paki'itënera i manuwu'. 
En aipanuwu'era ja tana'i: „Aitjukuk i tjo'ko'ami se tow mai 
a si ro'ong iasa, ra'io mareng-itjo/ Susur i tjo'ko' in tjumukuk 
siitu m pëmare-marengën akar i mando. Makando-mai, se tow 
minson tanu se kuman im bene' wëru, akar-ange itu mëminso- 
minson akar in siow ngawëngi. 

Rumu'ndu'o tëlu tow mange nisumoring wara', nimangilëk 
tenge i wara' makasiow ngapulu' wo lima. Ta'an sangatenge 
i wara' ja ilëntu\ ipalëntu' rere wuring, ipaki'it in tenge i 
wara\ Anaitu siow ngapulu* wo lima ë lëntu'. Ja se tona'as 
nimange-mai, nimakawali ësa toja'ang tuama mange nimaali- 
mai i lëntu'. Itjatëka'-mai, luma'us-ai a si watu aitjali an unër 
im bale si tinu'ulera Tumotowa. Ambituoka sera mindo-mai 
tjure' wëru karapi in tjëkëlëw, wo pumpunanera i lëntu' wo 
itu iindoera wuna'kël sangata'tas, wo itu saputënera, wo itu 
soka'dënera a si watu ipakasiow-onge, iru'u in tana', aipaka- 
siow-onge ëng keitjei, ambituo ëng kinalian in tjure' winean 
i lëntu'. Siituo ng kinakaapuan wo sera mënto'o a si ro'ong 
itu. Si nitumani' si ro'ong itu, ja si Lumanaw. Pitu ngapulu' 
ën tow aipakawalina-mako. 

61. Sisll an doro' in tjinatu'aran 1 ngaran in Ijiawa, sinisil 1 

Lamëmpow Lumanaw, Kiawa. 

Sapaka si makangaran in Ite\ tow an Sondër wo mange 
mëwale a Motolin. Ambituoka, sia indono tona'as. An sang- 
kum(ë)na in tona'as, se Motolin ja maindo wene' këli, ta'an 
se Sondër ra'io nimaindo wene'. Siituo wo sia angen-ai i 
makangaran in Ondang, airu'ndu' i tu'ur im bale makangaran 
in Tambuwun. 

Angeno-mai sia, ja pulë-puiësan i manende', anaitu ra'itja 
wo'o ki'im(ë)na mai. Ta'am beanoka in tjelana paraindangan, 
makawaer im pitu. sampuri, ituoka sia mai. Maio sia, ja 
nitjumembut-ai wene' sangatu'ur, wo itu saputëna in simbël. 
Maja'ö-mai, ja kinawëngiangkë' a mai si lopa'na, a mongena 

in dojongan tëkek patu'ulën Lunoi. Ambituoka sia, tumo^or 
tërung ënto'ana, wo iusëw(ë)nao si wene' sangatu'ur iitu. Ja 
makaapuo m pulës i manende', wo mapëli'io si Ite'. 

Kumi'it iitu sia mulës i mapawua', katare-tare siow ngawëngi, 
kumarua pitu ngawëngi, kumatëlu lima ngawëngi, kumaëpat 
tëlu ngawëngi. Makaapu itu, sia tumo'or lawi sangaparas, 
tu'ulënao itu : lawi im bene'. An somoi-ai iitu sia mapëli'i, 
mindo wawi. Kumi'it iitu sia mapëli'i a si tjo'ko'. 

An somoi-ai iitu, sia mulës i manëmpo', siow ngawëngi, 
kumi'it iitu pitu ngawëngi, kumi'it iitu lima ngawëngi, kumi'it 
iitu tëlu ngawëngi. Makaapu itu sia ka'i mapëli'i am bawi. 
Somoi-mai iitu sia mapëli'i mindo ko'ko'. Kumi'it iitu sia tumum- 
bal nimindo wawi. Makaapu itu, upu'una si wene' aiusëw, wo 
itu iwe'ena a lawi tëkek, tinu'ul lawi im bene'. Kumi'it iitu 
sia ka'i mapëli'i mindo ko'ko', ja si pëli'i iitu tinu'ul maso'. 
An somoi-ai iitu sia majat nimindo ko'ko', si pëli'i iitu tinu'ul 
majat. Wo makaapu itu uwitënao m bene' a si lawi pëngënto- 
ngënto'ana. 

Kumi'it iitu sia musëw, nimindo wawi. Makaapu itu sia 
makoo lumo'ok-ai. Tu'ulëno si niënto'ana itu ja Kiowa, am 
pa'pa' kiniowaana-mai in ta'una in a mange ë Motolin wo 
mai an Sondër. Ja maiooka in an somoi-ai iitu in tani'ino i 
Lunanaw ën ambitu, ja ngarananao si ro'ong iitu Kiawa. 

62. Sisisilën an doro' in Ijétani' in do'ong im Pinapalangkow 
kaapa Kalewo'an, sinisil i Panlus Siigal, Malikn. 

Kaindo-indono-mai si ro'ong itu ja ësa ro'ong am balak in 
Sondër. Sapaka si ro'ong anio', ën iitu ja tinani' i Wumbene', 
anak i Silap wo si Litjëp. 

Ja sapaka si Wumbene' nimëngënto-ngënto' an Sonde r-wo, 
janta'an a si ëndooka makasa sia maunë-unër in talun, mëere- 
ere si lopa'na aitjua i Langkun an isia, si nilukutano in do'ong 
in Tjapoja in tarepe'. Itjatëka'-mako a si lopa'na itu sia, ja 
tani'tu ng karior sia mareng an Sondër, tumowa kara-karapina 
tumani' si lopa'na pinailëk(ë)nao. Ja rai'tja ure an somoi-ai 

litu, ja sera maja' mangereo si lopa'na pinailëk i Wumbene'. 
Ta'an maja*oka sera, ja aitjalewo'oka, ra'io pinailëkera si 
lopa'na itu, wo mailëko sera ësa lopa'na a lëwët-eko in dano, 
itjuaera-mako ën iitu si rano ang Kapoja. Awoja siituoka 
sera tumani*o im Pinapalangkow, kaapa Kalewo'an. 

Ja si ro'ong anio' pëngatu'uiën ka'i Tjalewo'an, am pa'pa' i 
maio re'e si Wumbene' ë mai mëtërang in tani'in, ja nisumea'kë'- 
mai, en dinu'ndu'an de*e wo'o-mai i Langkun isia ja a luku- 
lukutano in Tjapoja in tarepe'. Anaitu tani'in-ako i Wumbene' 
ëm Pinapalangkow, ja mulio-mange si Langkun. Mësungkulo- 
mange sera, ja ng kuano i Langkun; „Je, po*ow(ë)ku! uanu, ën 
ingarangku a si ro'ong iasa: Kalewo'an, eng ko nimio'kë' 
ang kalewo'an, kalewo'an kua'a ën iitu." 

Sapaka ë ngaran im Pinapalangkow, ja niange-mai in tana'i 
ë nimamuali ambitu-wo : A si makasa wawean ën Dumo'ong- 
an-dangka' makangaran i Makarende nimangasu. Ja sapaka 
sera a mitjo n Tareran wo sumalu-mako in Tjëkëlor. Ja mëmaja- 
maja'oka sera, ja mangi'ito se asu ësa tu'a wangkër, wangkër 
këli, si patu'uiën langkow; pangi'i-ngi'itënoka e asu sia, ja 
makoo sembongan an ta'upan in Tjëkëlor wo n Sapalalum. 
Awoja masembongoka se asu, tawangëno-mai e nimangasu, 
ja tumura'o sera, tanuoka nimakëlor. Ja mënura-nura'ka sera, 
itjompo'-mai matura'oka im batu, en si langkow ja kina- 
waluiano watu. Wo in tarepe' iasa, itji'it in sisil, ja n tola i 
langkow iitu pailëkëne' si aitjawaluio watu wangkër, wo m 
parangkei aitjawaluio watu a makona in ta'upan in Tjëkëlor 
WO n Sapalalum ; ja n do'kos wo n sunge mako aitjasampel 
a si ipakua i Mangajojong. 

Ja siituo ë nimange-mai am pa'pa'an im pinailëkan si 
langkow ën an susut i ro'ong anio' ja ngumarano an do'ong 
sera Pinapalangkow. 

Wq am pa'pa'an in sera tanuoka nimakëlor ë nimatura', 
anae ngumarano a si rano a mitjona sera Këkëlor. 

Wo am pa'pa'an se nimangasu nisumaluoka si rano a 
mongena ngumarano sera Sapalalum. 



143 

Wo am pa'pa'an ën do'kos wo n sunge nirumojong(ë)kë\ 
ngarananerao si tjinasampelan in iitu Mangajojong. 

Ja si tu'us in tjeitjei e nimatura' si langkow nitumë'tëp a 
si watu tëpe* a mitjona im pinatura'anera, wawean kine ëng 
keitjei e matu'a, awean ëng keitjei e toja'ang. 

69. Knkua an doro' in Ijinawalian in dojongan in Sondér wo 
patn'nlën Sondér, sinisil i Panlns Bintjap, Wnwnk. 

Kaindo-indonoka-mai si makangaran in Dumondor, tow ang 
Kawangko'an, sia nimangasu wo sia itjawaja'-mange am pakëm- 
bu'an i ësa rano, jawo sia mailëk se tumeteiew pitu'ulen 
songkël mai maölëp ambitu. Jawo itu weana ngaran „Songkël." 
Siitu ë ngaran i rano iitu katare-tare, itji'it im pinaiiëkana 
songkël maëlëp ambitu. Janta'an ëng kinawalian i rano itu wo 
ra'itja patu'ulen ^Songkël", am pa'pa'an aiindooka-mai ë ngaran 
i ro'ong tinani'-mai ambitu. Ja ngaran i ro'ong iitu „Sondek." 
Ja nimange-mai si ro'ong iitu wo ningaranan in Sondek, ja 
am pa'pa'an si ro'ong iitu sondekakë* in do'ong in Tjawang- 
ko'an, itji'it sera in Tjawangko'an wo tumani' ro'om balina. 
Ja siituo ng kinawalian i rojongan iitu wo si ro'ong iitu wo 
patu'ulën Sondek. Ta'an maioka i makaure, ja ipangereerao 
im panter ën ipatu'ul si ro'ong iitu, akar in aieraoka an 
Sondër ën ipatu'ul si ro'ong iitu. Anaitu tumumbal-ai in tarepe' 
Sondër ën ipatu'ul si ro'ong wo si rano iitu. 

64* Knkna an doro' im Pinëwetengan im balak in Ijawangko'an 

WO n Sondër, sinisil i Elisa Polnakan wo si 
Jnsof Tiwa', Kawangko'an. 

Kaindo-indonoka-mai ën tu'ur im bale e walak in Tjawang- 
ko'an ja makangaran Wolo, wo sia montol si ana'na maka- 
ngaran in Tjaramoi wo tumani' in Sondër. Makaanako-mai si 
Tjaramoi, ja si Tjiwol, makaanako-mai si Tjiwol, ja si Legi, 
makaanak-ai si Legi ja si Tiwa\ makaanak-ai si Tiwa', ja si 
Sorongan, makaanak-ai si Sorongan ja si Wilar. Itjawe'eo a 

si Lengkong ë mapërenta wo si Mongilala wo si Tumbol. 
En tu'ur im bale e Kawangko'an, ja si Lengkong. 

Indo-indonoka-mai ja si Tjawatu makaanak si Awon, si 
Awon makaanak si Pësitj. Si Pësitj anio'ja nimange an Sondër, 
mange nimaindo pamatu'an ambitu. Maio am bewetengan i 
Sarian, ja kawetengano se Kawangko'an limangapulu' ëm 
balak. Mënduo in tjaju ja pontolëno waja se tow; mangeoka 
mëndu, ra'itja mëndu se Sondër. Ja maio i meso'-mange am 
Benang. Itjatëka*-mange ja wueiëno i Sarian, ëng kuana : 
^Ambanao waja ëng kaju?" Sumowato si Lengkong, tu'ur im 
bale e Kawangko'an : „Si ruangapulu' wo lima pinaalio-mai." 
Siituoka wueiëno i Sarian: „Tambisa ën iitu, wo si ruangapulu' 
WO lima ra'ipe' pinaali-mai?" Sumowato si Lengkong: „Ipëkito- 
kitowaku se sangaro'ong, ja ra'itja nimai mëndu." Mueio ka'i 
si Sarian: „Mëtani' wisa se ra'itja nimëndu?" Sumowato si 
Lengkong: „Se Sondër." Kuano i Sarian: „Ja sama', ipëkito- 
wakuoka si pamatu'an an Sondër." Mueio ka'i si Sarian: „Si 
sei si pamatu'an ambitu?" Sumowato si Lengkong: „Si Pësitj." 
Mangem tu'u a si Sarian si Pësitj, wo kuano i Sarian an isia: 
„Tambisa, kine, ko wo ra'itja nimëndu in tjaju?" Sumowato 
si Pësitj, pamatuan e Sondër: „Ja wawean ë nisumepë'd." 
Wueiëno ka'i i Sarian: „Tawoiëniow(ë}ka ën iitu?" Sumowato 
si Pësitj: „Tawoiënami!" Numuwu'o si Sarian a si Pësitj: 
„Marengo-mange wo mangeo mëndu, pora-porakën-ange." 
Maio tu'u mëndu sera, pakawëndun-ako ën iitu, ja weso'onerao- 
mange am Benang, wo ituruko a si Sarian. Ja numuwu'o si 
Pësitj, pamatu'an an Sondër a si Sarian : „Ja eng kami n 
aisangawiwio e tu'ur im bale ang Kawangko'an, ja ra'io toro 
kami wo pawetenganerape', ta'an karëngan kami in Sondër 
en sangawetengoka, eng kami n tinëla'uanoka e tu'ur im bale 
ang Kawangko'an." Sumowato si Sarian : „Ja sama' !" 

Awoja an somoi iitu maio ka'i ëm bewetengan in tjaju, se 
Sondër sangawetengoka wo sangawetengoka se Kawangko'an. 
Ja akaro-mai iitu ja se Sondër ëm patu'ulënoka walak èsa, 
walak in Sondër. Awoja mateo si Lengkong tu'ur im bale e 



Kawangko'an, ja sia sawëlan i Tumiwa'; ipëkiwareng sia, sa- 
wëlan i Umbas; sawëlan si Umbas si Rondonuwu', sawëlan si 
Rondonuwu', ja si Tuju; mate si Tuju, sawëlan i Tjapantow; 
sawëlan si Tjapantow, ja si Tumila'ar; mate si Tumila'ar, 
sawëlan i Laurens; mate si Laurens, sawëlan i Alanus Waroka ; 
mate si Alanus Waroka, sawëlan i Daniel Mambo'; mate si 
Daniel Mambo', sawëlan i Hendrik Waroka; mate si Hendrik 
Waroka, ja sawëlan i Jansen Waroka-, mate si Jansen Waroka, 
ja sawëlan i Th. Gërungan, tu*ur im bale in tarepe'. 

En an Sondër maindo tu'ur im bale ja si Pësitj. Makaanak- 
ai si Pësitj, ja si Pandei ; si Pandei makaanak si Mango wal ; 
si Mangowal makaanak si Wilhelmus. 

Se makakua in anio', ja si pamatu'an an Unër, makanga- 
ran Elisa Poluakan, wo si Jusof Tiwa', kapala wangko' ure 
ang Kawangko'an. 

65. Sisil an doro' im Pinéwetengan e Sondér wo se Kawang- 

ko'an, sinisil i A^tas, Sondër. 

E muali itu ja tana*i : wetengano-mai tawoiën ëm baja se 
tu'ur im bale i mange mager in saketa a mange m Benang. 
E mapërenta am Benang an tutuw iitu ra'ipe' patu'ulën petor, 
ta'an sariane'. 

Siituoka montolo si Mangowal, kapala ang Kawangko'an. 
Ja si Tumbol ë makawali wo tumuli-mai si Tjoitob a mange n 
Sondër. Isia ën duru'ndu'an i pamatu'an e Sondër makangaran 
Tambuwun. Maio si Tumbol wo muei si sei ë makawali an 
Sondër. Tumu'ulo si Tambuwun : ,Ja si Tjoitjob, ta'an e 
masa'ape' im . balun se Sondër, anaitu ra'ipe' ipëwalimiow, 
ta'an somoioka sera." 

Mangem se Kawangko'an. Mangem, nimuntul(ë)kë'-mai im 
betengera sera. Marengo-mai sera, ja weano-mai tjarëtas, ja 
in sapaka se Kawangko'an ja ra'itja nilumëkëp-ai im betengera. 
Siituoka iru'ndu'o-mange e Kawangko'an se Sondër mange 
lumëkëp-ai im beteng e Kawangko an, si aitèla'uera-mai se 

Sondër. Mangem tu^u se Sondër. Mareng-ai sera, ja wineanoka- 
mai ësa karëtas sera, tani'tu se Kawangko'an. Siitu itu. Awoja 
an somoioka ka'i-mai iitu, ja karuano-mai i Sarian 1 me'e 
tawoiën ëm baja se tu'ur im bale, mëkele rua ëng kaju lambot 
indon. Ra'io ; pëtuHno ka'i wo'o-mai e Kawangko'an se Sondër. 
Maioka aitjuape' i Tambuwun : „E ra'ipe' maja* se Sondër, 
e mangalipe' kaka'is." 

Siituoka tintjasano ka'i-mange e Kawangko'an se Sondër. 
Mangem sera, mangekë' ka'i nimuntul-ai ësa wo mareng-ai, 
WO itëla'uo-mio' se Sondër si ësa. Marengo ka'i-mai sera, wo 
iru'ndu'erao ka'i-mange se Sondër, mange mindo si tjaju 
lambot ësa, aitëla'u-mai e Kawangko'an se Sondër. Mangem 
se Sondër mangeo tu'u mindo in tjaju. Marengo ka'i-mai sera, 
ja wineanoka ka'i-mai ësa karëtas sera, in iseraoka ë nituma- 
woi si tjaju ësa. Ngaranano i Sarian walakoka ësa se Sondër, 
tani'tu se Kawangko'an. Akaro-mai iitu ë mëwete-wetengoka 
ën tawoiën e Sondër wo se Kawangko'an, em pawetengënoka- 
mai i Tjompania.; tawoiën ësa se Sondër, tani'tu se Kawang- 
ko'an. Siituo ëng kinawalian wo nimamuali tjapalaoka ësa se 
Kawangko'an, tani'tu se Sondër. 

An doro' ka'i-mai i lalan papaparasan, ja nimamuali tana'i: 
Sapaka si Sarian am Benang ja nimapaali-mai nuwu' am baja 
se tu'ur im bale, in sapaka sera ja sumungkul isia a la'mbak 
i lalan. Ja se akar-onge anio' taporak nisumungkul isia. Se 
Saroinsong am pakanatën-eko e Lota' •, siituoka ja ng kuano 
i Sarian: „Akar iasa ëm paparasëniow." Se Tomu'ung nimë- 
sungkul isia an Empung; anaitu siitu ka'i ëm paparasënera. 
Se Tompaso' aipësungkul i Sarian a si talum bangko* a mekona 
e Saroinsong, anaitu ambitu ëm paparasënera. Se Kawang- 
ko'an aipësungkul a mitjo si Matënëm. Se Sondër aipësung- 
kul(ë)kë' a mongena im bale-, ambitu ën sinungkulan i Tam- 
buwun si Sarian, anaitu se Sondër ën tawi pëngaparasan 1 lalan. 

66. Sisil an doro' i Tow niuma' am Pinëwetengam-bo, sinisil i 

Joel Luménta', Kanonang. 

Kaindo-indono-mai se Mangaapo' nimënuwu-nuwu'o i ma- 
umung e mëwetengo n ënto'an in sangasuru wo n sangasuru ; 
ja m paumunganera an tinokolan-onge i tjuntung Tondërukan. 
Si tjasuruan Kopero mange nilumukut a nisumiri'-monge an 
Tondërukan^ an dangka'-meko im paumunganera. Ja ambitu- 
oka sia mënëngo-nèngo-monge se maumu-umung wo mëme'e- 
me'e reken am paputusënera. Si tjasuruan Muntu-untu riiaali- 
ali in taisi, nilumukut an tinokolangka ka'i-monge i tjuntung 
iitu an da'ter i watu wangkër, wo a se pira-pira watu a 
makali'tjir isia ja nilukutan e paki'i-tji'itën in sangasuru wo 
n sangasuru. Ja sangapuse' e mangamatu'a im panuwu'un ja 
itjarot i tjasuruan Muntu-untu in taisina iitu. Janta'an sa n iitu 
ra'itja nimësoma wo n sinigil i Tjopero, ja n iitu peronakë' 
a si Muntu-untu, iaka-akar sawëlënakë' in tjumarot ëng ka- 
wutulan in iitu. Awoja malëkëp-ako se panuwu'un e Manga- 
apo', ja ng kuano e tu'ura im paumungan: „Ririor kita wo 
mëtalitjur, ja karëngana uma'anta ësa tow, irages se kasuruan 
wo itu'us am pata'neian i ësa wo si ësa a se itjita in sanga- 
suru WO n sangasuru, in sapaka kita ja mëkarëtuk susut, 
mande i mëntajangano." 

Sapaka si matu'a wewene makangaran in Tombarian ja 
mëngënto-ngënto' an Tumara'tas, ja sia makaanak rua toja*ang 
tuama, makangaran im Porong-Takoi wo si Porong-Sulin. Si 
atana wewene ja makangaran in Tjaluli'an makailëk maundam. 
Awoja putusëno-mio' e tu'ura im paumungan itu, ja in uma'ano 
si ësa tow, ja itjuaerao-mio' in si Porong-Takoi. Pakaputusën- 
ako in si Porong-Takoi in uma'ano, ja maio an dior e maumu- 
umung si Tombarian ang karapi i mëngame-ngame', wo ng 
kuana : ^E nimapo'o-po'owiowo in uma'ano si ana'ku, ja itjaupus- 
ai aku wo tio'o itia-tia' ën du'i, ta'an itëla'ukë' wo'o waja-mai 
an iaku." Ja kini'itan tu'u m pinangilëk(ë)na. Pakauma'an-ako 
si Porong-Takoi wo nimema'o tanu in aita'arera, wo kinaeke- 

ano m baja isera ja itëla'uerao-mio' ën du'i. Awoja métali- 
tjuro mëla'u-Ia'us-ange an ënto'anera se sangawawaja' wo se 
sangawawaja' tanu im pinanuwiro. 

Makatintjas-ako sera im baja, ja marengo-mai a niuma'an 
si ana'na si Tombarian, paki'itën i Tjaluli'an wo si Porong- 
Sulin. Itjatëka'-mange ambitu sera, ja mindoo-mai in tjoro*mbar 
in tënga' si Tjaluli'an wo lungka'ana si nimpisa, wo itu ia'Ii'na 
an tana'. Siituoka mangeo umungën i Tombarian waja se ru*i- 
ru'i wo itu iëIur(ë)nao an aia'Ii' tanu in tjawangu-wanguna in 
dior an owak e tow. Pakaëlurëna-mako n iitu, ja sia sumoro'- 
monge, wo mënë'të-në'tër in tjaëlur in du'i iitu. 

Ra'itja nimaure-ure lumojono-mange an du'i si wuring wo 
itu pënila-nila'ana wo pëngewe-ngeweana, iaka-akar ëm baja 
in iitu ja nimëtuluso. Mëtulus waja-mako ën iitu,* ja marengo 
si wuring. Kamang i nitumintjaso si wuring, ja sawëlëno- 
mange i Tjaluli'an wo mangena inga'nga' këri'it wo wia'u 
pëwali-walin wo itu irëput(ë)na si ru'i iitu. Niange-mai in iitu 
ja ipakasa se ru'i iitu kasaputano-mai in sama'na. Kasaputan- 
ako in sama'na se ru'i-ru'i iitu, ja kuanano i Tombarian si 
Porong-Sulin : „Meko-mai rano mënoi-now ko a meko n 
Dano Rumërëga.** Ja mekoo tu'u-mai rano mënoi-now si 
Porong-SuIin, wo n iitu maina iwe'e si Inang(ë)na. Siituoka 
lële'en i Tombarian se ru'i sinaputo in sama'na iitu. Kailële'na 
in iitu, ja si owak iitu tumowo-mai sumawël, wo mio'o tumo'or- 
ai si Porong-Takoi, tanu i giona in dior. Akar(ë)kë' iitu. 

67, Kukaa an doro' i Sowa am Pinewétengam-bo, sinlsil i 

Joel Luniénta% Kanonang. 

Wawean ësa wewene maësa-ësaoka makaanak ësa toja'am 
bewene, tani'tuka ka'i si ësa tuama maësa-ësa wo makaanak 
ka'i ësa toja'am bewene. Ja sera in dua mamaleo sumawël, 
ënta'an iserao in dua. Sapaka sera mëngënto-ngënto' an do'ong 
in Tjaju Uwi. Ja si tumoloatëk wewene pinangakaran in tjalewo' 
WO këte ate maisë-isëk(ë)kë'-mio' si toloatëkéna. Si toloatékëna 

pëpate-patenakë' in tawoiën, wo ra'itja ipëngëna' im bawa'- 
mba'an. Awoja am pa'pa'an tu'u in da'io kalësënan i toja'ang 
iitu m bawangunan i inanga an isia, ja ilalitj(ë)nao a si amanga 
m baja in tjawënduana a si tjëwareng-ai i amang(ë)na in an 
talum bo mai. Sia anio' kinuanangkë' i amang(ë)na i malësë- 
lësën WO maki'i-tji'it an ipakua i inang(é)na, mande im pailë- 
këna in taloso wëndu si ana'na. 

Janta'an mangem an talun si amang(ë)na, wo sia mange 
tumangka' liwang, sopit wo se mëgigioan ula\ Am baja isera 
indoanao in ate wo to'tokën, wo n iitu nonona. Pakanonona- 
mako im bawa'andoo, ja sia marengo-mange am bale, maali- 
ali-mange i ninono a si pënana'ana. Itjatëka'-mange sia, iwe'enao 
a si pënana'ana n iitu. Jawo sumëra'o si pënana'ana. Mawë- 
ngi tu'u-mio', ja tumëkèlo sia. Makatëkëloka ja sia itjawaluio 
sowa wawangkëran, iaka-akar ra'io itjakua ng kainde'an e 
toja'ang ambitu. Sapaka si Sowa anio\ ja laka'. Ja lumojono 
si Sowa in tawio mando nimange an dojongan an dano in 
Tjaju Uwi. Ambituoka sia mailek ësa wewene, tow ang Kaju 
Uwi makangaran in Senduk. Ja si wewene itu indon i Sowa 
WO sia paalina-mitjo an da'ter im Pinëwetengan. 

A si makasa si Sowa mapato'or-ange rumangka-rangka' 
nimakar a Lawa', wo patëngo-tëngona ë makali'tjir. Matëngo- 
tëngooka sia, ja lumëpoko-mio* an tana' nimaparënet •, ja n 
do'kos nimambo-mitjo in tëka'an an dojongan im Panasën. Siitu- 
oka ja ili'us(ë)nao-mitjo an do'kos ën ipus, tani'tu sia mënto'o 
ambitu. Am pa'pa'an iitu wo si tëka'an iitu patu'ulën Sowa. 

Ra'itja nimaure-ure ja sia itjawaluio mamuali tow tuama. 
Siituoka sia mitjoo ang Ka*kas wo sia mitjo tumane a si ëóa 
wewene a mitjo mbitu. Janta'an sia itjare'ekë' wo'on e Ka'kas 
ën tumintjas si wewene itu n ambitu, pa'pa'an im bawangunana 
ra'itja masoma. Am pa'pa'an in tani'tu, ja si pënana'ana 
ipumpunao an tintjo', wo ro'na sia itji'it e Ka'kas kumësot 
ambitu, en da'itja pailëkanera mëwali-wali si pënana'ana. Ja 
irapinao tu'u si pënana'ana mako a si tëka'an, pinaënto-ënto'- 
ana-wo, wo sera mënto'o ambitu. 

68. 8isU an doro' i Sendnk, itji'it in sisil e makasisil an 

Tombasian an Dangka'. 

Awoja, kumi'it in sisil e makasisil an Tombasian an Dangka', 
sapaka si Senduk ja tuama mengënto-ngënto' an Tombasian 
an Dangka'. Ja kumësoto sia n ambitu, ja sia mange mëntö' 
an Tanu-i-Nga*as. An tutuw(ë)na in ambitu, ja maio si Sowa, 
maënto-ënto' am Pinëwetengam bo mai. Jawo irapio i Sowa 
si Senduk mai a Nimanga, wo sera mëngi'i-ngi'it-ai si rojongan 
iitu, akar in itjatëka'-mai a si ësa koso\ Ambituoka sera 
sumalu si tjoso' iitu tumbal im Pinëwetengan. Ja am pa'pa' 
in tani'tu wo si tjoso' iitu patu'ulën : Soinsong i Senduk. 

69. Sisil an doro' lm Pinëwetengan, sinisil 1 Lamëmpow 

Lnmanaw ang Kiawa. 

. Sapaka se tow an tana' e Maësa, ja an tana-tana' walina 
WO mai. Se walina an sangawiwi a makona wo mai, nisumuwa* 
am Batu Kapal ; ja si tjapal itu nimamualioka watu akar in 
tarepe*. Se tow a si tjapal itu nimënto'oka a si tana' anio'. 
Se walina ja a mitjona wo mai, nisumuwa' ang Kema. Sapaka 
sera ja an Timur, an do*ong makangaran Pangkei-Mariri. 
Maio ang Kema sera, ja sera maio mënto' an Tombariri. 
Siituo ng kawalian wo sera ningumaran in Tombariri am 
pa'pa' sera am Pangkei-Mariri wo mai. 

Se tow walina ja an Ambon wo mai, wo sera itjawenten-ai 
am Belang. Siituo ng kawalian wo n ambitu makangaran 
Wentenan, am pa'pa' sera aitjawenten-ai. Ta'an se walina mai 
nisumuwa' am Belang; sapaka sera ja an Saparua wo mai. 
Tani'tu se tow nimai a si tana' anio'. Ja ëm baja se tow 
anio' ure in ure sera ja mëngëta'u-ta'upo an tana' anio', se 
nisumuwa' am Batu Kapal wo se ang Kema wo se nisumuwa' 
am Belang. 

Mëta'u-ta'upo sera, ja sera mënuwu-nuwu' in sapaka sera 
ja maumung am Bulur Maatus. Ta'an diriorera i maumung. 

ja sera nimënuwu-nuwu'o si ësa wo si ësa, si sei masale' maja 
a mekona isia n sumaru-meko, si masale' monge, isia n sumaru- 
monge, si masale' mitjo isia n sumaru-mitjo. Maumungo tu'u 
sera ja nimënuwu-nuwu' ambisa ng kasale'an i ësa wo si ësa. 
Ja mëtalitjuro sera. Si masale' nimeko isia si nimeko, si masale' 
nimonge, isia si nimonge, si masale' nimitjo, isia si nimitjo. 
Tani'tu se tow nimëweteng katare-tare. 

Ure in ure se tow nimëweteng anio' ja sera makëli, wo 
sera mëngëta'u-ta'up. Ta'an se tow nimeko a si tjëpaumung, 
ja ra'io nimëngëta'u-ta'up wo se tow nimonge wo se nimitjo. 
Se nimonge wo se nimitjo isera se nimëngëta'u-ta'up a si 
tana' anio'. Ja isera anio' nimënuwu-nuwu', sapaka sera ja 
maumung a mekona e Tompaso'. Ta'an se tow nimeko a si 
paumungan am Batu Kapal ja ra'io nimai maumung karapiera, 
iserao se Gorontalo. Tani'tu se nimaumung kumarua a mekona 
e Tompaso' mëtalitjuro sera nimaja' ambisa ng kasale'an i 
ësa WO si ësa. Anaitu wo ambitu n tu'us im binaja'an e tow. 
Ta'an se walina ra'io kine aitjauma'-mai im paumungan. 
Tani'tu tumo'tol-ai a si pinëwetengan anio' nimëgio-gioano ë 
nuwu' e tow. 

An somoi-ai itu se tow am Belang sangawetengan an isera 
nitumintjas, wo sera lumawan a mitjona, monge sumuwa' am 
Benang. Iserao se Wantitj ; anaitu ë nuwu' e Wantitj wo se 
Belang mëindoan tojo', kumaapa pute, wo ë gioera pute. 

70. Eëngkasën an damoro' in Ijinata'aran i ngarun in Ijfga-Uwi, 

sinlsll i Kalangl' Wokas, Kiyn Uwi. 



Sapaka n datio in Tjaju Uwi wo ningaranan in tani'tu am 
pa'pa'an sia nirumo'kos-eko a si tjaju rangka' nimuwi-uwi-mio'. 
Nimaaliroka n iitu am pa'pa'an in aitë'tëk i Lëmpow Palit se 
lolondi, kumë'kët in uwina, kumaapa in a'muta, wo sia meko 
rumë'mba-mai nitumëmpok-onge an do'ongo i La'indong in 
tarepe'. 

Eng kinato'tolan in iitu wo aitë'tëk i Lëmpow Palit se 



lolondi ën dumë'mba si tjaja iitu, am pa'pa'an si pënana'ana 
nialuko. Pangere-ngerenaoka sia, ja sia kuanan i mangere im 
bua'na im paku-wo; sa kinaereanao m bua'na im paku, ja tare 
katërangana in si pënana'ana pailëkënape' kumaapa in da'io. 
Tëlu ngando sia ë mangere-ngere wo pailëkëna tu'u ëm bua'na 
im paku. An tutuw iitu ja mëruto-mai n a mange ë langit; 
ën iitu ja tu'us in si pënana'ana nialuko. Siituoka ng kuanao: 
„Am pa'pa'ano i tjaju rangka' iana parojoran-ai e maaluk 
se tow, anaitu si tjaju iana karëngan en irë'mba/ Siituoka 
itë'tëk(ë)nao se mëgigioan pëtotowën, ta'an da'itja wana ë 
makarë'mba si tjaju iitu. Itë'tëk(ë)naoka se lolondi, ja kë'kë- 
tëno e lolondi n a'muta kaapa n uwina, wo tu'u sia rumë'mba. 
Ja akaroka-mai iitu, ja ëna'oka tu'u se tow en da'io 
pëngaalukën. 

71. Knkua an doro' in tjëtanl' in do'ong in Tinijép, sinisil i 

Nikolaas Batn, Knntnng. 

i 

Itji'it in tjanaramën e rior, sa si sei roro'na wo masale' 
mamuali pamatu'an, ja tumuwar a si tjapala wangko' wo tare 
tumani'. Ja tani'tu ë muali i pamatu'an nitumani' in Tintjëp. 

Kaindo-indono-mai sapaka sera ja a mange m bale ure-wo 
a mange n Sondër; a mangeoka mbitu sera, maio tumani' 
im Bawa'. Am Bawa'oka sera, makarekeno-mai in tumani' 
im Pinaasu. Sapaka n ipakua im Pinaasu, siitu ja rano niasu- 
anera in itjatëka'pe'-mai ambitu, anaitu wo itjuaera: „Kita ja 
tow im Pinaasu.** 

Ja nimamuali pamatu'an a si ro'ong iitu, ja si Lënta', 
sawëlano sia i Umbororing wo ng kumi'it isia si We'mber; 
anaitu sawo pareke-rekenën ja ënëmo ngapulu' in ta'um bangko' 
WO sera iru'ut-ai an Tintjëp. Sapaka se nitumani' in Tintjëp, 
ja Pinaasu, am pa*pa' ambitupe' sera maja'o-mai si To'alu 
nimanitjëp wo mai mailëk si rano iitu, wo ng kuanao: „Lo'or 
re'e paasun si rano iasa." Anaitu wo makarekeno-mai si To'alu 
WO se kara-karapina wo ng kuaera: „Ja maita re'en tani'in 

ën iasa, en sama' re'e ënto'an." Anaitu maio tumani' sera-, 
ja si To'alu nimamuali pamatu'an. Ta'an diriorera i maja'- 
mai, ja ma'ano wara'-wo. Ma'ano wara' sera, ja makaatus si 
wara' ëndo, tani'tuka ka*i si wara' wëngi, wo ipëlëntu-lëntu'era 
in tjaju. Kumawus-ako itu, tumii'tulo sera, wo maja'o-mai, am 
pa'pa' nienano. Ja kumësot sera n am Pinaasu, maali-ali-mai 
si tjo'ko' laka' raindang wo si tjo'ko' siwei rëindëm. Ja itjatëka'o- 
mai sera, iusëwerao si Tumotowa nialerera in ure, wo ë lëntu' 
iusëwera an tëmbir, tajang tojo' i Tumotowa. 

Ipakausëwokaera se rua iitu, mindoo-mai si tjo'ko* laka' 
sera wo iwëkarera-mio' ang kara'ter i Tumotowa, wo ng 
kuanera: „Kumukuk, sumaru in Ondolan i Endo!" Ja kumukuko 
si tjo'ko', nisumaru-mitjo. Kumawus si itu, ëng kuano ka'i i 
To'alu: „Kumale'kew!" Kumale'kewo tu'u si tjo'ko', ja numu- 
wu'o si To'alu: „Waja se tow makali'tjir itjita tinowamuo, 
am pa'pa' kinapeimuo wo mawës-ai an itjita." Kumi'it siitu, 
numuwu'o ka'i si To'alu: „Kumukuk sumaru-monge!" Kumukuk 
ka'i si tjo'ko', nisumaru-monge. Kumawus siitu,. ja ng kuano 
ka'i i To'alu: „Kumukuk sumaru-mako !" Kumukuk ka'i si 
tjo'ko', nisumaru-mako. Eng kuano ka'i i To'alu: „Kumukuk 
sumaru-meko !" Kumukuko ka'i si tjo'ko' nisumaru-meko. Ja 
tani'tu si tjo'ko' nitumowa se makali'tjir. 

Ja makaapu-mako itu, ja mange a lawi sera, wo kuanoera: 
„Sapaka se itjita ja Tintjëp, am pa'pa' maasu si rano pinani- 
tjëpan." Ja sa pareke-rekenën, tëlu ngapulu' wo uwalu ngata'un 
akar in tarepe' ën do'ong in Tintjëp ën tinani'. 

72. Knkua an doro' in Ijëtani' in do'ong in Timbnkar, sinisil i 

Nikolaas Rata, Knntang. 

Kaindo-indono-mai si makangaran i Lombogia wo si Mawuntu, 
si Tulung, si Suwu wo si Lapi'an an do'ong im Pinaasu. Ja 
sera masale-sale' maindo pamatu'an, wo se walina masale' in 
tona'aswo n tawoiëm balina,janta'an ra'io kawean e karo'ongera. 
Anaitu ja sera i lima anio' mënuwu-nuwu'o in tana'i: „Ja eng 

kita re*en da'itja makaere in tjasale'anta sa mëngënto-ngënto'kë' 
ambia, anaitu tana'i tjita, mangereka kinarekenan.* Ja mëtena- 
tenao tuu sera sa maja'ka tambisa. Eng kuanera: ,Ja kita 
mapatalitjuran/ 

Maja*o tu*u sera, nitjumuakë' i mangere sera* in talun. 
Janta'an da'itja katu'u re'en, en sera mangereo pëwalean. 
Maio tu*u makaere in tjasama*an do*na ënto'an sera, ja ng 
kuanerao: ^Ja ambiao n ënto'anta, iwe'eta ngaran in ambia 
ja Timbukar, am pa'pa'am baweam batu paindon timbukar. 
Ja mënuwu-nuwu*o ka'i sera ja in si sei ë maindo pamatu'an. 
Eng kuano e walina: «Itjoo, e Lombogia; ën tona'as si 
Mawuntu wo si Suwu, ja ng kumarua si pamatu*an si Lapi'an." 

Ureo in ure tu'u sera n ambitu makakëlio, em pëngawë- 
ng^wësan-ai e tow a mako ng Kojansow. Akar in tarepe' ja 
se suru-suru-mai i Lombogia se paindoan matimboi im pama- 
tu'an an do'ong in Timbukar. 

73. Kakaa an doro' in Ijétani' in do'ong i Lèiléni. 

Kaindo-indono-mai si makangaran in Tumbol sia ja kapala 
e sangapërua in do'ong in Tjuntung wo makaanak si maka- 
ngaran in Dorimpandei. Am pa'pa'an si Rorimpandei in da'itja 
pësiri'in i Ro'mbot, kapala e sangapërua e Kuntung, ja siituoka 
iru'ndu'o i amanga si Rorimpandei in sia karëngan mangere 
ro'ong tani'in, wo siituka makaere im paki'it-tji'itën. Turu'ano 
i amanga tani'in sia, karëngan monge an Sitjëpën. Siituoka 
mangeo ipakata'u a si tu'ur im bale e walak in Sondër, 
makangaran in Tjëintjëm. Sumowato sia ëng kuana: „Sama\ 
enangku ën tumani' ro'ong, ta'an da'itja toro monge an 
Sitjëpën; karëngan mangere a mase'se' se walak walina, wo 
a lalan i Tjompania." 

Ja siituoka si Rorimpandei mangereo tani'in, makaereo sia 
a mitjo ë Lëilëm. Siituoka mangenao ka'i ipakata'u a si tu'ur 
im balak, ja nienana. Awoja tani'tu me'eo-mange roko' a si 
tu'ur im balak sera, ën aiwe'eera-mange pulu' ngakai ë laka. 



155 

An somoi-ai litu mitjom sera; ksttare-tareera i nimitjo, ja ëpat: 
si Rorimpandei, si Pontö', si Sëmbor wo si Timbuleng. 

Maio tu'u ang kosomoian nimamualio tinani' ën do'ong i 
Lëilëm, ja si Rorimpandei ë nimaindo pamatu'an, si Ponto' wo 
si Sëmbor kumarua, ja si Timbuleng sia nimamuali tona'as. 

7é. Sisll an doro' in do'ong e Wnwnk, slnlsil i 
Albert Walewangko' Kompas, Wnwnk. 

Sapaka si nitumani' in do'ong im Buwuk, ja makangaran 
i Sage'. Wuwuk ja ësa tu'ura ing kaju sëringana ja mow 
lo'or, anae itu pëngatunun, ipawow ing karai kumaapa n 
aroro*. Si kaju itu kinaerean a meko n sëndangan, ë ngaran 
ing kaju itu wuwuk, anaitu siituo niindoan ngaran i ro'ong 
itu Wuwuk. 

Si Sage* sia ësa tow matu'ao, anaitu sia mangilëk a si tu*ur 
im balak ing Kawangko'an ru'du'an maindo pamatu'an wo 
tona'as an do'ong im Buwuk. Ru'du'ano-mai i tu'ur im balak 
tanu si Walintukan wo si Rompas. Si Walintukan nitumimboi 
rua tawoiën, pamatu'an wo tona'as, patu'ulën: ketengën ang 
kumaapa ki'itën e tona'as. Si Rompas kumarua im pamatu'an 
WO kumarua in tona'as, patu'ulën : mauwa' ang kumaapa 
matatar si wawi. Si tona'as kumatëlu makangaran Egetën, 
ën tawoiëna ja masainsang, kumaapa ruru'du'an e rua tona'as, 
masuruk in tëwi' wo ng ko'ko' wo ng kaju papëli'ianera a lesar. 

Sapaka si patu'ulën lesar, itu ja pëlas ra'itja wana wale; 
an unër i lesar itu kinalian i lëntu', si lëntu' iitu ja te'bena 
makapira tumenge si wara' aitani' in do'ong. Ja si kinalian 
itu tino'oranera rua watu rangka', si ësa kolëk; ë ngaran e 
rua watu itu ja tumotowa. 

Se pamatu'an in do'ong im Buwuk se mënawë-nawël-ai : 
si Walintukan, si Rompas, anak i Rompas ja si Rotulung, si 
Pangkei, anak i Pangkei, ja si Manginda'an, si Pinitong kaapa 
si Thomas, si Walewangko' kaapa si Petrus, si Jan Lumam- 
pow, si Thomas Pangkei, si Petrus Pangkei, si Lukas Rëmbët, 

si Habel Salangka*, si Petrus Lumi, si pamatu'an in tarepe' 
iasa. Sapaka se tona'as, ja si Walintukan, si Runtuwa'ilan, si 
Egetën, si Wange* kaapa si Ibrahim. 

A si sërap September, ta'un mariwu uwalungaatus tëluiiga- 
pulu' WO uwalu ja tumo'tol winuka' ëm pasitjolaan Genootschap 
an do'ong im Buwuk. Sapaka si katare mawali, sia si maka- 
ngaran Hermanus Lintjewas, an Uwuram bo mai. Si mawali 
kumarua ja makangaran Adam Jakob, nitumow an Tanawangko', 
katëlu ka'i si Hermanus Lintjewas(ë)kë\ Si kümaëpat ja si 
Semuel Walintukan, si kumalima si Albert Rumëngan. 

A si ëndo tëlu ngapulu' Augustus, ta'un mariwu uwalunga- 
atus ëpatngapulu' wo tëlu, wona' tawi ruangapulu' ën tow 
linële', mamuali sarani. A si ta'un mariwu uwalungaatus ëpat- 
ngapulu' wo pitu, a si sërap December, ësa tow wewene 
nimuntëp mamuali sidi im paumungan Mësehi. 

Kato'tolan niema'an paumungan pata'neian in Enda' wo n 
Owak i Apo'ta n ang gëreja im Buwuk, a si ta'un mariwu 
uwalungaatus wo limangapulu', a si sërap December. 

75. ÉëngkaHën an dnmoro' in tamblsa ëng kinarënglsaii in Ijinilow 
ja aiwoka'o-wo im pinësonsowatan i Ijl'kis wo si Tangkalio- 
liowan, sinlsll i Ellsa Tengor, Snln'un. 

Sapaka m pasisilën an isera in dua, tana'i: Kaindo-indono- 
mai si ësa wewene mangala'un ang Kinilow nimëange wo'on 
an uma. Maja'o sia, ja mëuntëpe'-mange an sëndi im bale, 
ja palingana-mange si Tji'kis wo si Tangkalio-liowan mënenge- 
nenge. Si Tji'kis matenge: „Ki'kis! maki'kiso ën tana' in 
Tjinilow." Tentuano i Tangkalio-liowan: „Ulit, ulit, Ki'kis, 
maki'kiso ëng Kinilow inania." Wo tani'tu sera mënsonsowa- 
tan, siitukë' ëm paware-warengën. 

Siituoka mainde'o si Mangala'un isia, wo marengo-mai am 
bale, ra'itja nilumo'ok an uma. Marengo-mai sia wo itu sisilëna 
a se tow, ëng kuana: „De\ e de' aku! akar(ë)ku in tow ja 
ra'ipe' tanu mako makasa wo malinga in tanu im pinalingaku 

i nimëange wo'o an uma, wo ma'an ona' sia matu'ao, ja 
ra'ipe' mako tanu makasa wo malinga tani'tu." Siituoka maio 
se matu-matu'a mamuei an isia: „ Uli-ulit, kine, ko nimalinga rua 
lumelempar nimanuwu'?" Sumowato si Mangala'un : „Uli-ulit, 
keta' itjamu! si seio si nisumangkum a se itjamu lumelempar 
sapa si pinalingamiow, si ësa makua : ^Ki'kis! maki'kiso n 
tana' in Tjinilow", wo si ësa maulit ëng kuana: „Uli-ulit!" 
Ituoka kuano e Matu-matu'a: ^Nae ro'na rumu'ndu'-mange, 
mange mëngat-ai?" Sumowato si Mangala'un: „Mande! sa sera 
ra'ipe' nitumintjas ën ambitu wo ra'ipe' nimëna' ë mënson- 
sowatan." Sumowato se tow: „Ja ote, ipakawali." 

Maja'o tu'u sera, ra'ipe' nimuntëp-ange an sëndi in do*ong, 
ja pa'anënerao-mange se mënsonsowatan. Pa'anëno i Manga- 
la'un ja nimerao kaapa kinaawësano ëm patu'ulënera, am 
pa'pa' si Tji'kis makua: „Ki'kis! mara'itjao ëng Kinilow, ja 
maja' tëlu ngahdo wo n tana'miow makï'kis in api." Sumowato 
ka'i-mai si Tangkalio-liowan : „Uli-ulit, he, he, he, uli-ulit, 
makailango, he, ^he, he, ki'kisëno in api, he, he, he, uli-ulit, 
ki'kis, maki*kiso. Uli-ulit, ki'kis, maki'kiso n tana' in Tjinilow/ 
Uli-ulit an somoi-mai iitu ja puteoka si Tji'kis wo si Tang- 
kalio-liowan ë manuwu*. Sa si Tji'kis kumua: „Ki'kis tana' 
Kinilow", kumua ka'i si Tangkalio-liowan: „Ki'kis uli-ulit!" 
Sumowato si Tji'kis: „Uli-ulit, ki'kis, uli-ulit." Tani'tu puteoka 
maulit WO mata'ar i maki'kis ëng Kinilow. 

Ituoka mainde'o se tow, wo sera marengo wo mëputu-putus 
akar in si ësa wo^ si ësa kumua : „Sa ën iana uli-ulit tani'tu, 
ja tumambisape' kita-, ra'i-ra'i ën iitu wo peronta, anae 
mëngënga-ngëngato tu'u kita-wo, akar i mai si ëndo iitu." 
Tani'tu tu'u maio ng katëluan ngando, ja marëngiso ën tana' 
in Tjinilow. Akar(ë)kë' iitu ën sisil anio'. 

76. Sisil an doro' i WarÖso, sinisU i üexander Walnkow, Knntnng. 

Kaindo-indono-mai a si makasa ja se ambalesa mitjo manguma 
a nisumangkum si watu makangaran im Barëso. Sapaka ë 

ngaran e ambalesa itu, ja si wewene Mintjering, si tuama 
Moring, si toja'angera Sompo. 

Maio ë mëngure-ngure sera ë manguma ambitu, sera mëngusë- 
ngusëw se waja tinanëm ; ja n aiusëw a makali'tjir i watu itu, 
ja kan-im-bawitjë' in ësa. Si tjan-im-bawi iitu tauwi ulit. A si 
ëndooka makasa ja sera mange an uma. Maio in tjato'ora si 
ëndo, sera kumano. Makakan-ako sera, ja si toja'angera 
mangeo kumuku kan-im-bawi. Mënguku-ngukuoka sia, mailëko 
in uwi i mëlëntu-lëntutoka. Ja makakuku-mako sia, i maka- 
wawa'andoo, ja sia kumalio in uwi. Mawëngio, ra'ipe* rumeso 
sia, e maaruio i mëngali-mëngali in uwi, akaran in dinangatöka 
i Inanga; makaruao rangatën i Inanga, ra'ipe' rumeso si 
Toja'ang; katëlu i Inanga in dumangat karapioka in sasalow: 
' „Ko alukën!" Ja si aisalow i Inanga itu aitjare'ekë' i Toja'ang 
i malinga. 

Ja an iitu tari-tari'titj tampë-tampël. Ra'itja tu'u ure ën 
dinangat i Inanga, serenera-mange si Toja'ang muntëp-ange 
am batu. Mangeerao èngatën si Toja'ang, ra'io ambitu. Wo si 
Inanga mëngame-ngame' éng kuanao: „Wuka'an-ai si Ana'ku." 
Pasowatëngkë' im batu in tana'i: „Aitjua re'e iitjo ena, i 
mënalo-nalow iaku?" Malingao in tani'tu si Inanga makawënduo 
m përeke-rekenën. Ja an iitu wona* kato'orao im bëngi wo 
sera mareng a lawi. Mando ka'i-mai si Inang i Toja'ang mange 
mali'tji-li'tjir si watu iitu, karapi i mëranga-rangat si Toja'ang, 
ta'an da'io wuka'an. Awoja ningarananerao si Toja'ang iitu : 
Ukëpan, pa'pa'an kinusëp im batu. 

Wa. Bereindengën an doro' i Warëso kaapa i Alrësow, rinei- 

ndeng 1 Tjanndiri Walnkow, Enntnng. 

1. He-e-e-e-e! 

2. Gio Warëso rundeng, Warëso rundeng! 

3. Rumëgëso-mai, 

4. Wo mai tumënga' am bua* in tambarera. 

5. Warëso rundeng! 



IS9 

6. Wo tumembo in ate le'os a si tio' in tambarera, 

7. Warëso rundeng! 

8. Wo tumëla'u kalowiran wo kasomböranera, paluim- 

pungera, 

9. Warëso rundeng! 

10. Wo me'e wene' wo roko' lakër, 

1 1 . Warëso ! 

12. En sera itji'it a se Apo' pasawëlanera, 

13. Warëso! 

14. Wo itji'it a se nimaluimpung isera, 

15. Warëso! 

16. Wo ng kalowiran wo ng kasija'anera, 

17. Warëso! 

77. Enkna an doro' i Makarende. 

Sapaka si Makarende ja tow a monge ng Kema; ja sera 
rua ë mëtuari tuama. Kumi'it in tata'ar an isera i mëtuari, 
ja karëngan si matu'a én dior pendangën. Janta'an da'itja 
weta' si matu'a ën dinioran, ta'an si tuarinakë' ën dinioran i 
nimendang. Siituoka ja sia kumua a si amangera: „Ja aku in 
tarepe' iasa ja mangerepe' iru'kup a si tuaritju, e amangku, 
eni." Jawo aitjaki'it tu'u ambitu. Siituoka sia ja mo'owo-mai 
a si tëla'uënera, wo sia mai a mitjo ng Ka'kas wo si watu 
itu iusëw(ë)na ambitu. 

Ureoka in ure ja ka'i sia mekom am Belang. Pa'pa'an in 
aweano ka'i tow ën ambitu, kua'a ka'i sia makom am Pontak. 
Awoja n ambitu pinëweteng ëm palële'an : se sija' malële' an 
dior, se lëngei an somoi. Ja si Makarende ja an te'mbena e 
tow sija'. An somoi-ai iitu sia aitjasea' ë nilumële*. Wo sia 
malawi' am pa'pa'an in aite'mbeoka tow lëngei. A si tjalawi'- 
anaoka itu, ja sia tumintjaso wo mai a meko n do'ong in 
Te*ep, an Dumo'ong an Dangka\ Ja ambituoka sia mangasuo- 
mai an tinani'ano im Pinapalangkow in tarepe'. Ja mëmaja- 
maja'o sera, ja mangi'ito se asu, nimakasalu-mai in Sapalalum. 
Ja sapaka si pinangi'it e asu, ja tu'a. Maio sembongan e asu 
a mai n ta'upan in Sapalalum wo ng Këkëlor. Sapaka sera 
ë nimangasu ja rua-rua, wo pënura-nura'anera si tu'a. Mënura- 
nura'ka sera in dua, wo matura'oka i nimaindoo watu. 

Siituoka ja ng kuanerao : „Ja maio tare, e kalo ! eng kita 
ja marengo.** Marengo sera wo mëmaja-maja' nisumaluoka in 

Tjëkëlor, WO sera mitjo a Lu'uk. An litu ja mauran kara-karapi 
i lalëindëng, wo sera rumi'ndir ambitu. Ja ra'itja nimaure-ure 
pailëkëno i tjarapina mëngua-nguangoka se asu, makakanatoka 
weta'. Siituoka ja ng kuano i tjarapina: ^O kalo! ambanaka 
ko?" Sowatënao: „O weta' ko, e kalo! marengo-mange, en 
aku ja ambia'io. Mange itjua-mange a si ana'ku in sia maioka 
mënganguma ambia/ Ja itu mangena tu'u aitjua, iaka-akar 
tu'u si ana'na maio manguma ambitu. Maio manguma ambitu 
sia, ra'itja nimëngakaere kanen. An somoioka-mai iitu, ipapai- 
pio i amanga an isia: ,,Ja ana'ku tu'u ko, mitjo indon-ai si 
watu aiusëw(ë)ku a mitjo ng Ka'kas, tëla'uën e apo'mu." Wo 
sia sumowat: „Itjonoka-mai." Mitjooka, ja ra'itja kaïndoan. 
Siituoka ja marengo-mai sera, mainao itjua an tu'ur in tjaju 
pëngëna-ngëna'an i amanga, ëng kuanao: „O amangku! ra'itja 
kaindoan." Kuano ka'i i amanga an ipiana: „E ana'ku! mai- 
mange in sondangku, mitjo ipo'ow-ai." Siituoka tu*u maali-alio- 
mitjo in sondang sia, wo mitjona tu'u po'owën ëm batu wo 
itu paalinao-mai. Awoja akaroka tu'u-mai iitu ja sia mënga- 
kaereoka kanen. 

78. Knkua an doro' 1 Makarende. 

Sapaka si Makarende, ja mëtaranak wo si Ramapoli'i, si 
Pangerapan wo si Mailënsun. Indo-indono-mai ëng kuao i 
Ramopoli'i a si Makarende : „Sapaka kita, e Makarende, 
ra'itja toro wo mali'u-li'us(ë)kë' ambia, janta'an karëngan kita 
e mangusui ënto'an, iaku ë tumalitjuran, ja ko?" Sumowato 
si Makarende: „O ja tumimu aku." Ituoka sumosoro-meko si 
Makarende, nisumumpak-eko i lour an du'una-monge, wo 
sia mënto'o ambitu. Am pa'pa'an sia in da'itja makausui 
kamang ambitu, ja mekom an du'una-meko i lour iitu sia, ja 
aitjasama'o sia ën ambitu. Ituoka sia kuma'kas in dëwo' wo sia 
musëw tumotowa a si tjina'kasana iitu. Ento-ënto' sia ën ambitu. 

Ento-ënto'oka ja ra'itja ka'i mënto ambitu sia, ta'an tinë- 
la'uanao tow ën ambitu, wo sia mëros am Pasambangko'. 
Méwaleo ka'i am Pasambangko' sia. Ta'an pailëkënao ja ra'itja 

këmël ën tinanëm ambitu, wo sia tumintjas ka'i ën ambitu, 
tinëla'uana ka'i tow ën ambitu. Ituoka sia makom am Pontak. 
Mëwaleo ambitu sia, ja nimënto' ure-ure ën ambitu, wo sia tu- 
mundëk an saroinson palële'an. Aitane ëm palële'an e sija\ aitane 
ëm palële'an e lëngei. A si makasa in sia mio' lumële', ja sia 
nilumële' am palële'an e lëngei. Marengo am bale sia, ja sia 
nuwu'ano e atana: „E Apo', kua'a ko nilumële'oka am palë- 
le'an e lëngei?" Sumowato si Makarende: „Itjuaku re'e siitu 
ëm palële'an e sija\" Awoja malawi'o si Makarende, wo sia 
tumintjas ën am Pontak nimareng-itjo wo meko sumosor-ai an 
Elas, WO sia maio mëwale an Te'ep. 

Ambituoka sia, ja sia mau'bo asu këli, wo sia mëngangasu- 
ngasu-mai. Ja a si makasaoka sia mangasuo-mai an Tareran. 
An do'kosaoka in Tjëkëlor ja mangi'ito si tu'a se asu, aipaka- 
walintjo'ko' in dano si tu'a, wo përuki-rukin i Makarende im 
bëngkow. Ngarananao si rano iitu Këkëlor am pa'pa*an tanuoka 
i makëlor sia ë nimaruki si tu'a. Maio an ta'upan in Tjëkëlor 
WO n Sapalalum, ja sembongano ka'i ambitu si tu'a. Parukinoka 
i Makarende si tu'a, ja pailëkënao kinawaluiano watu. Siituoka 
marengo si Makarende nisumaluoka in Sapalalum. A mitjooka 
ën Tareran, ja sia mailëk in tu'ur im balantakan, niompëran 
in tëtënga'an, wo sia tumënga'o. Makatënga'-mako sia, ja 
rumangato-mai ën am puru'na im balantakan : „Ja magirot ! 
sumosor-ai!" Pailëkëno i Makarende ja wale ën am puru'na 
i tjaju iitu. Siituoka ng kuanao : „Si sei tjo?" Sumowato si 
an dangka' : „lakuo si Paapo'an. Embai! masale*ka ko ëng 
kaawuku?" Sumowato si Makarende: „Ja masale\" Siituoka ja 
muango-mai se asu ën an tana'. 

Awoja am pa'pa'an i nilumangkoio kato'or im bëngi, ja si 
Makarende in da'io mareng-itjo an do'ong, ja karintja'ano e 
tow a mitjo n Te'ep. Siituoka ja pamueiëno sa ambisa ëm 
pëngangasuana. Itjuao : „Ja a mako ën Tareran." Ja a mako 
re'e mbitu ëm pangerean isia. Maio pailëkën e tow ja mali'tji- 
H'tjiroka in tu'ur im balantakan se asu mëngua-nguang. 

Ngarananerao si talun iitu Lu'uk, e nialukan si Makarende. 



103 



79. Kukua an doro' i Bamopoli'1, slnisil i Alfred Sangar, Soln'nn. 

Itji'it in sisil e matu-matu'a, sapaka si Ramopoli'i tow ang 
Kema, mëtuari wo si Sawulaon, ja si pënana'ana maka- 
ngaran Tete. 

Ja sapaka si Ramopoli'i, tampëngasu. Makasa sia mapaaler 
walun WO mange mangasu an talun, uurean wo mareng-ai. 
Marengo-mai am bale sia, kuanano e karo'ong(ë)na in tana'i: 
„Sapaka si Mailengkei makaito' itjo, ja rae walina wo si 
pënana'anu, am pa'pa' susur im bëngi mëkara-karapioka sera 
in dua." Siituoka maëmbowo si Ramopoli'i, akar sia mange 
numuwu' a si po'ow(ë)na im patenao si makaito' isia. Kumi'it 
siitu mangeo ka'i numuwu' a si makaito' isia sia, ng kuanao: 
„Malero-mange siow momongan ko wo iunsun an do'kos(ë)- 
mu, am pa'pa' kasiowan ngando ja wëntirëngkuo ko, eng ko 
ja rae re'em balina wo si pënana'angku." Kasiowan ngando 
ja wëntirënao si makaito' isia. Aipapato'or(ë)na-mange, lumë- 
poko-mio' ën ëla'd, tumëna-mio' in do'kos, akar mateo si 
makaito' isia Mailengkei. 

An somoi-ai iitu kumësoto ang Kema si Ramopoli'i wo 
pira-pira tow karapina, rumuru a mongena an tana' e Maësa 
wo sia mëngara-ngaran an dojo-rojongan in dano pinalang- 
koiera akar itjatëka'-meko an Dano i Apo' sera mënto' tojo' 
ambitu. Mandoo-mai a si ëndo makasa, lumële'o si Ramopoli'i 
an dojongan i Rano i Apo', sampelan-ako im bua'na in tjowal, 
pitongëna-mio' wo iwangkil(ë)na, makatëlu iwangkil(ë)na, mëma- 
re-marengkë'-mange an isia. Pailëkënao si wua'na itu kinaretan, 
kuanao a se karapina: „Nio' ën anio'", wo ituoka sepano- 
mio' e karapina. 

Mando-mai a si ëndo iitu rumu'ndu' tow si Ramopoli'i, 
sumalu in dojongan in Dano i Apo' mangere in tu'ur in tjaju 
makawua'na n iitu. Marengo-mai se tow airu'ndu' i Ramopoli'i 
makata'uo an isia, kuanerao : „Ja ra'itja kinaereanami si tjaju 
makawua'na in iana, ta'an kami mailëk awean do'ong a mitjo 
WO aweam bewene kinanatami-mange an tungkas in atëp. 

Sapaka sia, ja rintëk wa'ang/ Numuwu'o si Ramopoli'i ng 
kuana: „Woondo kita im baja mitjo maali tjo'ko' laka' ta'an 
kembutangkë' im bu'uk. 

Mando-mai mitjom sera. Itjatëka'o-mitjo, iwëkarerao-mio' 
se ko'ko' WO mësakao se ko'ko' e tow ambitu, akar kinali'- 
muran-ai e tow këli wo mërëga-rëgaoka in tje'ke', mailëk se 
ko'ko' kinembutan mësaka-saka. Kuano e karapi i Ramopoli'i: 
„Nange kua'a si Rintëk-Wa'ang pinailëkami kaawi'i." Sumosoro 
a si wale itu si Ramopoli'i wo se karapina, kuanao : ^Tawea 
e ito' makawale; sapaka kami, mailëk-ange tow a mange n 
dangka'." Sowatëno i Tariow makawale n iitu, kuana: , Sapaka 
sia ana'ku pakurungën, makangaran Rintëk-Wa'ang." Pangilë- 
këno i Ramopoli'i a si Tariow, kuana: „Sa itjasale' i ito', 
irojor-ai sia, en ilëkëngkupe'." Irojoro-mio' si Rintëk- Wa'ang, 
kuano i Ramopoli'i: „Ja itjo re'en nitjumaret a si tjowal anio'/ 
Sumowato si Rintëk- Wa'ang : „E ra'itja/ Kuano i Ramopoli'i: 
„E iitjo kua'a, kua'a n tu'us im ba'ang tanu im ba'ang(ë)mu.'' 
Kuano ka'i i Rintëk- Wa'ang : „Wona' re'en iaku, ta'an aku 
makan im bua'na in tjaju aiwangkil(ë)ku kawoondo ëm 
batuna." Kuano i Ramopoli'i : „Jawo iitjo tu'u re'en •, sapaka 
si wua'na anio' ja sumampel-ako an iaku nimalële'. Ta'an 
tana'i : sa itjasale'mu, indongku masiwo in tjanëngku ko." 
Sumowato si Rintëk- Wa'ang, kuana : „Sama', ta'an wueiën a 
si Mama'." Wueiëno tu'u a si amang(ë)na Tariow, kuano i 
Tariow: „Sama' ta'an ialer-ange iwe'e si Inang(ë)na. Sapaka 
ë ngaran i Inang(ë)na, ja Pondos." 

Weano i Ramopoli'i roko' si Tariow këkëlian. Pëwueiën i 
Ramopoli'i si Inang i Rintëk-Wa'ang, kuana : „En so' si 
Inang i Rintëk-Wa'ang?" Kuano i Tariow: „Sa kamu maja'o- 
sa, ja pailëkënu sia se makawer im pëkaraiëniow, isia si Inang 
i Rintëk-Wa'ang, paweano-mange roko'." Rumojor am bale i 
Tariow si Ramopoli'i wo si Rintëk-Wa'ang mëla'u-la'us-ako 
an tana' Mongondow. Anaeitu, kumi'it in sisil, sapaka se 
paindon kolano an tana' Mongondow suru i Rintëk-Wa'ang 
WO si Ramopoli'i. 

80. Kukua an doro' i Blnték-Wa'ang, sinisll i Jan Kunkat, Kapoja« 

Indo-indonoka-mai sapaka si Ramopoli'i ja malële' an Dano 
i Apo\ Malële'oka sia, ja mitjo rumojong-ai ëm bua'na in 
tjowal, nirumoro'-mai isia. Ipëkawina-mako, ja makokë' ma- 
purititj-ai. Ituoka ng kuano i Ramopoli'i: „Ow! si tjowal 
anioM" Pitongënao-mio\ Pailëkënaoka ja kinaretan, ng kuanao: 
^Ra'itja kinaret im peret ën anio' ! ja ra'io nimako ambisa 
em bawean tow ën an dangka'." 

Ituoka rumu'ndu'o se tow(ë)na sia, ëng kuana: „Mitjo kamu 
WO mitjomiow ilëkën si Rintëk-Wa'ang. Ta'an en tia' sia 
ra'itja pailëkëniow ja maali rua ko'ko' laka\ wo mitjo ipësaka, 
janta-an kembutangkë' im bu'uk." Ituoka maja'o se mitjo 
milëk. Wo sera anio' mënuwu-nuwu' si ësa wo si ësa, ëng 
kuanerao : „En tia' sia ra'itja pailëkënta, ja sawo mësakao se 
ko'ko', ja se walina masere-sere, ra^itjakë' an tana\ ta'an 
karapi in an dangka' ja sere-seren/ 

Itjatëka'o tu'u-mitjo sera, nisumumpak-itjo si wale an tëmbir 
in dano, an susut in tu'ur in tjowal. Kuanerao : „Ja iëpe'o wia 
WO sumere-sere." Itucfka ja ipësakao se ko'ko'. Maumungo-mai 
se tow, mai lumili se ko'ko' mësaka, wo sera mërëga-rëga in 
tje'ke', makasere se ko'ko' mësaka, kinembutan im bu'uk. 
Masere-sereo tu'u se airu'ndu' i Ramopoli'i, ja itjakanato- 
mange si wewene ësa maënto-ënto' a mange n dangka' im 
bale, makatungkas in atëp wo mënge'ke-nge'ke '-mange maka- 
tëngo-mai se ko'ko' mësaka. Ituoka kuano e nimailëk-ange : 
„Ja marengo kita en ambiaka re'e ëm balena." 

Marengo sera, wo itjuaerao a si Ramopoli'i: „Uli-ulit ambitu 
m bale i Rintëk-Wa'ang." Ituoka ja tumu'tulo i maja' si 
Ramopoli'i, wo sia mitjoo-mai si Rintëk-Wa'ang, maindo pëna- 
na'ana. Marengo sia, ipakawalinao si Rintëk-Wa'ang wo sera 
mako a Mongondow. 

An somoi-mai iitu makausuio anak sera: ja si Alowong, si 
Jauwang wo si Mamusung. Mawangko'-mai se toja'ang itu, ja 
mai itëla'u-mange i amangera a mai mbia. Si Alowong aitëla'u 

an Tomu'ung, si Jauwang an Dëmbokën wo si Mamusung ang 
Kawangko*an. 

81. Sislsilën an doro' i Uwe Randen^ Anak im Pondos^ sinlsil i 

Thio Gim Sun^ Eawangko'an. 

Kaindo-indon-ai, kine, ja wawean dua tow mamale a mange 
n Tumara'tas kaapa ' Pinëwetengan ; si tuama makangaran 
Kawulusan, si wewene makangaran Wuangi*. Apa se tow 
isera, ja tow ure mëngënto-ngënto' a mange n Tumara*tas 
WO ang kasomoian-ai sera ja nimaras-ai an do*ongo e Kawang- 
ko'an in tarepe'. 

Ja si Tjawulusan wo si pëtowëna makatoja'ang lima ën 
tuama, ësa ëni bewene. E ngaran e toja'ang isera: Rumëngan, 
Kalangi', Lolombulan, Asa\ Tiwow, wo si Tjere'sung po'owera 
wewene. Tani'tu tu'u se Kawulusan in ambalesa wo se toja'- 
angera nimënto'o ambitu, ta'an ang kasomoian-ai se toja'ang 
iitu nimawangko'o, ja sera nimëtaneo wo nimaja'o-mange ang 
kasale'an ënto'an i tow ësa wo si ësa. Si Rumëngan sia 
nimaja'o monge wo nimënto'o a si ësa kuntung a mongena 
a mitjona in do'ong in Tjinilow. Si Tjalangi' nimëroso-mio' 
an duruan wo nitumani^o se ro'o-ro'ong makaruru in ta'asitj 
mako nimakar-ai an do'ong im Poijar wo ang kasomoian sia 
nimarengo-mai nimënto' an tongkeina im Batu No'ai am 
paawu'un in do'ong im Pondang wo Lopa'na. Si Lolombulan 
nimako, nimënto' a si ësa kuntung a mongena a makona in 
do'ong in Tjumëlëmbuai, akar si tjuntung iitu in tarepe' 
pënu'u-nu'ulën kuntung i Lolombulan. Si Asa' sia ja nimonge 
nimënto' an do'ongo im Benang in tarepe*. Si Tjere'sung, 
po'owera wewene, mitjo nimënto' an do'ongo e Ka'kas in 
tarepe'. Ja si Tiwow anio' sia ja nimawaja-waja'kë'-mio\ 
manalun ambisa ng kasale*ana, akar ka4 sia nimakaere ngaran, 
kaapa ningarananoka-mako in Tiow. Wo ang kasomoian-ai 
sia nimëroso an duruan, an Uwuran, wo an duruanoka sia 
mësungkulo wö se pira-pira ka'i manalun, wo tinowanao sera 

in tjumi'it isia, wo sia nimamuali mawali-wali isera kaapa 
tanu tona'asera. 

Siituoka tu'u sera tumo'tolo mëwali-wali manalun nimaeko, 
WO sera anio' nimëngera-ngera-meko maema' rëna\ en sera 
ra'itja nimënto' lë'tëk an ësa rëna\ ta'an sera nimëngera- 
ngerakë'-meko. Wo itjatëka'o-meko a mekona in dano kaapa 
rojongan in Dano i Apo', an tinana' e Mongondow, a mitjona 
im pënganguman e Rumo'om Bawa' in tarepe\ Ambitu sera 
nitumo'oro ka'i tërung kaapa rena', o ambitu sera nimënto'o. 
ure-ure tojo'. Ja n an dior in dëna' tino'orera wawean ësa 
tu'ur im pondos taisi; ja kanaramën i Tiwow susur sia in 
tumo'or-ai im boondo mëla'u-la'us-ange mi'pi* a si tu'ur im 
pondos iitu. Tani'tu ra'itja takura ng kaure, pailëkënao ën 
tu'ur im pondos iitu nisumëgao, ta'an da'itja kaïlëkana sa sapa 
nimange-mai wo itu nisumëga. A si wëngi makasa, pareke- 
rekenën matawi-tawi mando, ja palinganao nirumare'et rëpët 
si tu'ur im pondos an dior in dëna'era; ta'an da'itja kinailë- 
kana ka'i sa itu sapa si nirumare'et. Maio ka'i tu'u nimakaëndo 
kaapa nimamoondo-mai tjumi'it in tjanaramëna sia mëla'u- 
la'us-ange ka'i mi'pi' a si tu'ur im pondos iitu, wo pailëkënao 
si nisumëga a si tu'ur iitu ja nimakënta'o wo paere-erena sa 
wo'o ro'na kailëkana sa sapa si nitjumësot a si sumëga an 
tu'ur in iitu, ta'an da'itja kinaereana. Tani'tu sia mapaëluro 
ka'i in sera' wo se sapa-sapa an darëm in dëna', en sera 
maja'o ka'i manalun. Wo kanaramënera, sa sera tumaluno, 
ka'i ra'itja wana ësa tow ro'na mënto' an dëna', ta'an karë- 
ngam baja mange tumalun, anaitu sera ririor i maja', karëngan 
mëluro-wo in an darëm in dëna' wo palënan sama', o tare 
sera maja'. Tani'tu kanaramënera susur i maja'. 

Kaindo-indon tu'u a si makasaoka si Tiow karapi e pawali- 
walina nimange i manalun, wo marengo-mai sera, pailëkëno i 
Tiow nirombitanö sera' am beteng(ë)na. Siituoka tu'usënao sa 
sapa si maindo in sera', o pailëkënao kaapa katu'usanao tu'u 
ja wawean tu'us im ba'ang in tow an sera' wo tu'us im ba'ang 
iitu ja talos rintëk nimarangket. Ang kasomoian-ai in iitu, 

tuma'aro tu*u si Tiow a se pawali-walina, kuana: „Apaka 
kamu sa maja*o, palënan-ai sama\ en aku lumukute' si marombit 
in sëra'ku." Maio tu'u i maja'o se pawali-walina, ja mënëpo 
an untëp sia wo ipapapalënao sama'. Ra'ipe' tu'u nimaja' pira- 
pira ng kaure se tow i Tiow nimaja', rumare'et tu'u-mai n am 
pondos, kaapa an taisi an dior in tërungera, o pailëkëno i 
Tiow ësa toja'ang mangala'un nimëla'u-la'us nimuka' im papalën 
WO mega in sëra'na; ituoka tu'u to'orëna wo'o-mai i masut 
WO ng kuana: „Itjoo re'e si mërombi-rombit in sëra'ku, ja 
mënto'o ka'itje'-mange, ko patengkuo." Ta'an tani'tu ng karior 
si toja'ang iitu nimangko', ng kuana: „Ama'! tio'o pate-paten 
aku, aku ja ana'mu !" Sumowato si Tiow: „Itjatambisa ko kumua 
in ana'ku, tumo'tol(ë)kë'-mai i makailëk-ai aku, ja ra'itja nitu- 
mane-mako, si manalungkë' tawoiëngku; kua'a ko kumua in 
ana'ku, towo ko, karëngan ko patengku!" Sumowato ka'i si 
toja'ang: „Ama', tio'o pate-paten aku, ra'itja re'e ana'mu aku, 
sisilëngkuoka : aku anio' aipakaanak im pondos an dior in 
tërung anio', en tumo'tol(ë)kë' in tjëënto' e ama' ambia, ja 
susur im boondo mi'pi' a si tu'ur im pondos iitu si ama', anaitu 
aku anio' ana'mu wo si tu'ur im pondos iitu." 

Siituoka tu'u pinalingana, ulitënao in ana'na wo sinepanao 
si toja'ang isia a si ëndo itu mënto' an isia. Tani'tu tu'u si 
toja'ang isia nimënto'o ang karapi i amanga wo pinëwangko'o 
karapi in sama', iaka-akar aiema' i amanga paënto'an an 
dangka' in dëna'era. Wo si toja'ang isia ningaranan i amanga 
in Uwe Randen. 

Maio tu'u nimarengo-mai se tow nimanalun an dëna'era, 
ja nimangaja'ka' sera nimailëk im baweano ësa mangala'un 
nimangakar ëng kalo'or, makawa'ang in dintëk wo lo'or ang 
karapi i mawali-wali isera. Siituoka wueiënera a si Tiow sa 
sia si sei, o sowatënao: „Apaka sia, ja ana'ku", wo sinisil(ë)nao 
ka'i tambisa itu nimamuali. Ra'io nimaja' pira-pira ng kaure 
sera n ambitu, sera merao ka'i-mange a mange matawi-tawi 
in do'kosa in dojongan in Dano i Apo', pareke-rekenën rua 
ngapatëlu a lua'an wo sumosor, an do'ongo im Pontak in 

tarepe'. Ambitu sera ra'io nimema'pe' rena', ta'an sera nitu- 
mani'o ro'ong wo nimema'o wale, wo si Tiow isia nimamuali 
pamatu'anera a si ro'ong iitu. Ngaran i ro'ong iitu aingaranera 
Pinontakan, wo akar in tarepe' si ro'ong iitu mëno'o-no'ore'. 
Ja si Uwe Randen makala'us aiwëimbën ka'i i amanga an 
solimai im balena, en si toja'ang isia nimangakar ipau-paupus 
wo palilina, ra'itja ipawe'ena matawoi. 

Kaindo-indono-mai tja'i wawean dua tow mëtuari a monge 
n tongkeina im Pulisan, ësa ën tuama, ësa ëm bewene. Si 
tuama makangaran Ramopoli'i, si wewene makangaran Dansa- 
wulaon. Ja si Ransawulaon anio' wawean ësa toja'ang manga- 
litow, makangaran im Batu Wangkai, kaapa Maiwangkai. 
Si Ramopoli'i anio' sia ra'ipe' nitumane, ta'an sia, tawea', 
mawe'eo nuwu' a si ësa mangala'un a monge mbitu, maka- 
ngaran Tion. A si makasaoka sia nimange an tana' in Siaw; 
ja a mangeoka mbitu sia, kotitjanao-mai si paroma'ana, ja 
pailëkënao si ontol(ë)na palewo'ongkë' i Maiwangkai, makaito' 
isia. Siituoka sia tuma'ar, kuana: „Ilë-ilëkënaoka sa aku marengo- 
mange." Maio tu'u nimarengo-mai si Ramopoli'i, ja sia ra'itja 
niluma'us-ai am baleera, ta'an sia nimënto'kë' a lawanan, wo 
sia rumu'ndu'-mange a se atana pasisirën, mange kumua a 
si Maiwangkai: „Apaka sia ja lumukut-ange a la'lir siow 
ngaliunsun, wo tumindung-ange in tuwung siow ngaliunsun, 
en sia wëntirëngkuo, am pa'pa'an sia malewo'kë' si paroma'- 
angku." Tani'tu tu'u mangem se airu'ndu' i Ramopoli'i; itja- 
tëka'-mange sera, itjuaerao tu'u-mange sapa si aitjua i apo'era. 
Sumowato si Maiwangkai: „Me'e." Marengo tu'u-mange sera, 
ja itjuaera tu*u-mange nuwu' i makaito' isia. Siitukë' pinalinga 
i Rcimopoli'i, ru'ndu'anape' ka'i mange kumua a si makaito' 
isia, kuana: „Awësane'-mange siow ngaliunsun pinaluan, wo 
sa nimalingaka ërut ang kato'ora, ja tënangka sia, ra'itja 
mëtowo aku, ta'an sa ra'itja mërut ën ang kato'ora, ulit aku 
mëtowo, en da'itja ténan sia." 

Siitu ka'i tu'u mangem se ata i Ramopoli'i a si makaito' 
isia, WO itjatëna-mange sera, itjuaera- mange nuwu' i apo'era. 

Sumowato ka'i-mange si Maiwangkai, kuanao: „Mange itjua 
a si Ito', wëntirëno-mai, pinakatindungkuo se mai aipapakua 
iaku; aku ra'itja mainde' mai tjarapi i inangku, e mata'nei: 
kaeta' tu'u si wëntir iitu, wo itjaambo-mai iaku." Mangem tu'u 
se atana, ja itjuaera-mange : „Ra'io, kini'itanao waja." Siituoka 
tu'u iwëntir(ë)nao-mange ëm bëntir, aipapaange. Ja ang këwëntir- 
(ë)nao, nimèrut rëpët ën ang kato'ora, wo ra'itja tu'u ure 
palingana-mange si Ransawulaon maame'o, pinakatëna-tëna 
im bëntir an impuruan si Maiwangkai, nilumampat an tana\ 
Am pa'pa'am bèta* im palingano-mange i Ramopoli'i si 
po'ow(ë)na maame'o, kua'a sia moleo, tumintjaso ambitu. 

Maio a Manarow sia, mëlinga-lingakë'-monge in ame' i 
po'ow(ë)na, am pa'pa'an si Ransawulaon talos mawëndu im 
pinatean i ana'na, ja tinintjasangkë' ka'i i po'ow(ë)na, anaitu 
sia talos nimawëndu. Siitu ka*i nimange-mai si Ramopoli'i ' 
nimolekë' ambitu. Maio ka'i a Mandolang sia, makapa'a- 
pa'angkë'-monge in ame' i po'ow(ë)na, anaitu sia nimolekë' 
ka'i ambitu. Maiom a mongena in Dano 1 A.po' sia, am 
Bujungon, nitumuli nimënto' tojo' ambitu sia. A si makasaoka 
sia in ambituo, sia nimio' nilumële' an dojongan in Dano i 
Apo', WO malële'oka sia, mitjo rumojong-ai ësa wua'na in 
tjowal, nitumuli-mako isia, ta'an da'itja aiwe'ena an deken, o 
ra'itja ka'i ure nimarengkë'-mitjo an dior(ë)na si tjowal iitu; 
iituoka iwangkil(ë)na-mako si wua'na in tjowal iitu, ta'an 
pailëkënao ka'i nimarengkë'-mitjo an dior(ë)na. Siituoka tu'u 
indonao-mio' ën iitu, wo pailëkënao, wawean tu'us im ba'ang 
in tow ambitu wo kuanao: „Kua'a si wua'na in tjowal anio' 
wawean tu'us im ba'ang in tow! ra'itja wa'ang im peret ën 
anio', wa'ang in tow. E, wawean de'e tow ën an dangka'.** 
Siituoka ka'i itjuana a se atana maki'i-tji'it isia : „Apaka 
kamu woondo karëngan tumu'tul walun, kanëniow an darëm 
in tëlu ngando, tëlu ngawëngi, eng kamu iru'ndu'küpe' 
sumalu-mitjo si rojongan anio', em pa'pa'an kua'a ja wawean 
tow ën a mange an dangka' i rojongan anio', kumi'it im 
pailëkëngku-mio' an tu'us im ba'ang am bua'na in tjowal 

Marengo tu'u-monge am pëngënto-ngënto'anera sera, ja 
ipapatu'tul(ë)nao walun, walunën e atana iru'ndu'na-mange 
mangere ambisa pëngënto-ngënto'an i tow makatë'ndëla im 
ba'ang a si wua'na in tjowal iitu, em boondö sera karëngan 
maja\ Maio tu'u i maja'o se atana pinontol(ëjna i maja', 
aipapaalina mëkele ësa ko'ko' laka', em pa'pa'an tina'neio i 
Ramopoli'i si tow makatë'ndëla im ba'ang a si wua'na in 
tjowal anio', ja ra'itja ro'na kausuian ang karapi e tow walina, 
ta'an sia wona' anak e tow roro'na, si ipasë'sëk(ë)kë' an solimai 
im bale, anaitu kuanao a se atana: ,,Apaka kamu karëngan 
maja'o, wo sa kamu nimailëko ro'ong, kembutan-ange im 
bu'uk se ko'ko' an da'itja pailëkën e tow, o saputën-ange 
sama', tio'o pailëkëngkë' i sei, wo tare kamu ro'na muntëp 
an do'ong. Sa kamu nimuntëpo an do'ong, milëk(ë)kë'-mange 
im bale e pareke-rekenën tow roro'na, ambitu ën untëpaniow- 
ange, wo ipësaka-mange se ko'ko' a lesara im bale iitu, ta'an 
sa kamu mësakao se ko'ko\ sere-seren-ange ën am bale kaapa 
n an dangka', sa si sei ngumingi kaapa kume'ke'; ilë-ilëkën- 
ange si makawa'ang rintëk kaotop a si wua'na anio', sa 
nimëkakeleo, isiao si makawa'ang in iitu, anaitu paalin-ange 
si wua'na in tjowal anio'. Wo sa sia kaereaniow(ë)ka, isia 
si indongku pëtöwëngku, mamuali apo'miow, anaitu ma- 
ngem kamu." 

Tani'tu tu'u maja'o se tow i Ramopoli'i, nisumalu in dojo- 
ngan, ta'an ang kasomoian in tëlu ngando, tëlu ngawëngi 
sera nimarengo-mai, ra'itja kinaereanera ambisa m pëngënto- 
ngënto'an i tow isia. Siituoka ka'i kuano i Ramopoli'i: „En 
da'ipe' kinaereaniow, karëngan kamu tumajange'-mange maja', 
anaitu kamu tumengame' walun kanëniow pitu ngando, pitu 
ngawëngi." Makatu'tul-ako im balunera sera, ja kua'a ka'i 
sera maja'o, ta'an malëkëp ka'i-mako pitu ngando, pitu nga- 
wëngi, nimarengo ka'i-mai sera, ra^itja kinaereanera. Kuano 
ka'i i Ramopoli'i: „Kamu nimaja'o tëlu ngando, tëlu ngawëngi 
WO pitu ngando, pitu ngawëngi, ra'ipe' kinaereaniow, anaitu 

karëngan kamu tumengame' ka'i walun, kanëniow an darëm 
in siow ngando siow ngawëngi, eng kamu iru'ndu'kupe' ka'i 
maja' tumajang-ange." 

Maja'o tu'u sera a si tjatëlu iitu, ja a si tjasiowan ngando 
akarera nimaja' mailëko ro'ong sera, ta'an dirior sera i ni- 
muntëp an do*ong, nitjumembuto im bu'uk a se ko'ko', wo tare 
sera mange an do'ong. Muntëpo tu'u an do'ong sera, kini'itan- 
era ë nuwu' i apo'era, in sera karëngan sumisir kaapa 
milëk(ë)kë' im bale e pareke-rekenën tow roro'na, ja kinae- 
reanera a si ro'ong iitu ësakë' ëm bale wangko' wo nilu- 
mo'or-ai a se wale an darëm i ro'ong iitu. Tani'tu tu'u 
sera tumulio a si wale iitu, wo aipësakaoera ambitu se ko'ko'. 
Maio tu'u nimësakao se ko'ko', ja maumu-umungo-mai ambitu 
se tow, mai nimilëk se ko'ko' ra'io wana wu'uk, mësaka, 
iaka-akar tanuoka nimarintja' a si sangalëwu' iitu, wo ëng 
ke'ke' e tow ra'io ipakakua. An unëro in se tow nimaumu- 
umungo ambitu, ra'itja tu'u ure rumintja'kas-ai ën atëp a 
mange n dangka', wo pailëkënerao tu'u-mange ësa mangala'un 
nimangaka-ngakar ëng kalo'or, niruma'nda-mio' se ko'ko', o 
pailëkënerao tu'u ëm ba'ang(ë)na ja kaotop in të'ndëla im 
ba'ang am bua'na in tjowal paali-alinera. 

Siituoka tu'u sera marengo-mio' a si apo'era am Bujungon 
ang karapi in tjasale'am bangko',. ra'io ipakakua wo mio'erao 
aitjua a si apo'era tambisa ë lalanera, iakar sera nimailëko 
ro'ong wo kinaereanerao si tow makatë'ndëla im ba'ang a si 
wua'na in tjowal kinaerean i apo'era ang këlële'na makasa 
an dojongan in Dano i Apo', o aitjuaerao ka'i-mange apaka 
sia ësa wewene nimangaka-ngakar ëng kalo'or, ra'itja wana 
tow ro'na makaindo i giona. A si tjëlingakë' i Ramopoli'i in 
iitu, ja sia talos nimasale' wo nimontolo se atana waja karë- 
ngan maja' kumi'it isia, maali in doko' ; winetenganaoka tow 
mënto' nitumeir a londei. Makatu'tul-ako si Ramopoli'i, ja 
sia maja'o paki'itën e atana tani'tu ëng kakëli, nimautër im 
paalin. Itjatëka' tu'u-mange sia am bale i Tiwow, ja itjuanao- 
mange apaka sia ja mai mangilëk si anak i Tiwow, Rintëk- 

Wa'ang, mamuali pëtowëna, wo sinisil(ë)nao-mange tambisa 
sia nimakailëk isia in tjëpitong(ë)na in tjowal wo akar a si 
ëndo siitu. Ta'an si Tiwow sia ra'itja wana ën aisowat(ë)na, iaka- 
akar si Ramopoli'i in ësa kumua a si amang i Uwe Randen, 
kuana: „Tio'o ko mawëndu in ituruk(ë)ku an iitjo wona' pirakë'; 
ja tana'i: iotop isia ën doko' ituruk(ë)ku an iitjo." Siituoka 
tu'u sumowato sia: „Sama\ sa tani'tu.'* 

Maio tu'u nimalëkëpo nuwu' wo aipakaturuko ën doko', ja 
pangilëkëno i Ramopoli'i sa ro'na itjësoto-mai si Uwe Randen, 
en sera maja'o. Siitukë' tu'u nuwu' i Ramopoli'i, ja itjësoto- 
mai i Tiwow si ana'na, wo ituruk(ë)na ang kama i Ramopoli'i, 
o sera maja', ta'an si amang i Uwe Randen ra*itja nitjumi'it. 
Maio an talun tinowan i Uwe Randen sera, tambisa wo'o 
sera nimëlangkoio si tu'ur im pondos inanga, awean-io' im 
pondos sera, o itjatala-mako ambitu si Uwe Randen; paere- 
erenera, ra'ip kinaerean. Tani'tu si Ramopoli'i marengo ka'i- 
mange a si Tiwow empona, wo mangena niwuei sa si ana'na 
nimarengkë'-mai an isia, wo sinisil(ë)nao-mange ambisa ëng 
kinatalaan isia, wo sapa nimamuali an isia a lalan. An unër 
sia i nimasisile', sowatëno-mange i empona: „O mësea'ku, 
ra'itja aitjuaku re'e an iitjo, apaka sia anak im pondos; mio' 
irangan-ange si tu'ur im pondos -iitu." 

Siituoka ka'i meneto i lalana sia, itjatëka'-mio' a si tu'ur 
im pondos sia, ompëranao-mange roko' an tu'ur im pondos, 
WO tumarepe'-mai pailëkënao-mange si pëtowëna makatulung 
an tu'ur im pondos iitu mënge'ke-nge'ke'. Tani'tuo tu'u towa- 
nao sia wo sera maja', wo waja se tu'ur im pondos pinalang- 
koiera niirangana waja, akar sera in itjatëka'o-mio' a londeiera. 
Ra'io nimawaja' pira-pira ng kaure sera ën ambitu, ja si 
Ramopoli'i meneto 'ka'i-mako mole, maere-ere tana' lo'or 
ënto'an, ta'an an unër ka'i sia nimawole, ja waja se pondo- 
pondos makaruru in ta'asitj nimaawe-mange a londei an unër 
i laur, iakar-ange an tana' ënto'anerao. Ja waja se pondos iitu 
pinakaira-iranganao . 

Itjatëka' tu'u-mako an tana' im Bola'ang sera, sera aitja- 

ënto' ambitu. Ja waja se tongkeina, punte-punten, rojo-rojo- 
ngam bo susuwa'an akar-ako in tongkeina im Pulisam bo 
mako makar-ai in tana' e Mongondow, si Ramopoli'i ningu- 
maran. A si ëndo in tjëuntëperao an tana' iitu, ja waweano 
tow mëngënto-ngënto' ambitu, ja a si tjëilëko e tow ambitu 
si Ramopoli'i, waja isera nimai an isia, wo itjuaerao-mange 
an isia: „Suwun se wolai a si punten anu mange, em pa'pa'an 
se wolai isera ja masëra' tow, sa sera tumumpa-mai, kinai- 
alian ka'i papasut, maiera ipapasut se tow, anaitu kami ra'itja 
ro'na makëli wo lumo'or in do'ong. Sa kasuwuanu waja se 
wolai isera, itjoo mamuali kolanoami." Ja m pangilëkan e tow 
isera nien i Ramopoli'i. Maio tu'u i makaëndo-mai, mindoo- 
mai im bëntir(ë)na sia, si aiwëntir(ë)na si Maiwangkai, makaito' 
isia-wo, o sia tumo'tol mëntir. A si sangando tojo-tojo' wo 
nimakaapu wo'o se wolai ambitu, nilëkëp(ë)naoka a si tjaruan 
ngando. Mai i makasuwu-mako se wolai sia, ja iangkaio e 
tow ambitu ang karapi in sisiri'am bangko' sia, nimamuali 
tjolanoera. Tani'tu tu'u sia nimamualio kolano a si tana' iitu. 
Ang kasomoian im pira-pirao ngata'un sia i nimamuali 
tjolano a si tana' iitu, ja kotitjanao si pö'ow(ë)na Ransawulaon 
a monge m Pulisan, ja an darëm in sakitan dëpët, wo ituoka 
ru'ndu'anao-monge se atana monge-mai si po'ow(ë)na, wo 
ita'ar(ë)na-mange a se atana in tana'i: „Itjua-mange a si 
po'ow(ë)ku in ipapaaitju-mange sia, en si seipe' milëk isia? 
Si ana'na nimateo, anaitu ipapaaio ang karapitju, o iakuka 
milëk in owa'na sa tanu mamuali sapa." Tani'tu tu'u moleo 
se atana, itjatëka'-monge sera a si Ransawulaon, itjuaerao- 
mange ën aita'ar-onge i apo'era. A si tjëlingakë' i Ransawulaon 
i nuwu' aita'ar i po'ow(ë)na a se airu'ndu'na-monge, sia maka- 
la'us nimen wo nimasale' kumi'it isera. Moleo tu'u sera, ja 
nimolekë' an ta'asitj a mitjona, ta'an itjatëka'-meko an dojo- 
ngan i Molompar sera, ja makaapuo ambitu ën asëng i po'ow 
i apo'era. Wo tani'tu ng karior se ata isera mërior maja' 
mange makata'u a si apo'era tinëla'uanoka nitumeir a londei. 
Itjatëka'-mange a si apo'era sera, itjuaerao-mange, apaka si 

po'ow i apo' nimateo, kinarëmbusan in asëng a mio' n dojo- 
ngan i Molompar. Këlingakë' i Ramopoli'i si po'ow(ë)na i 
nimateo, ja kua'a sia montolo maatus ën tow a se atana, 
mio' lumowëng si po'ow(ë)na wo sera ipapato'or(ë)nao wale 
ambitu, en sera ra'io mareng, ta'an sera mënto'o mateir a 
lowëng i po'ow(ë)na. Si ro'ong tino'orera itu, ja ningarananera 
i Muntoi, wo ang kasomoian sera nimerao-mio* am Belang. 
Anaitu apo' e Welang suru e ata i Ramopoli'i. 

82. Sisil an doro' 1 Lnmimu'nt wo se Sumna, sinisil 1 

Hentang Hénigang, Sondér. 

I. Kaindo-indono-mai lumëntut-ai ëm batu, sapaka m batu, 
nisumaru-mitjo am paantangan i ëndo. Awoja mantango-mai 
si ëndo, ja mapaso'o m batu ëm pasëndangan-ai, ja itu 
lumimu'uto wo itu maumung ë lëwa'. An sömoioka-mai ja 
makënta'o ë lëwa'. Makënta'o-mai, ja tow. Awoja si tow itu 
isiao si Lumimu'ut. 

Makaanako-mai si Lumimu'ut, ja si Muntu-untu kaapa si 
Kumokomba'. Awoja mangeo sosoran i Lintjambene' si Muntu- 
untu. Sumuruo-mai sera in dua, ja makasa siow se tuama, 
makasa siow se wewene. E ngaranera ja : Pëli'ian, Kumai- 
mboto, Ma'inturin wo se walina. Eng kasaru i Wujalaka ja si 
Tjasueian. Mëngëna-ngëna'oka si Wujalaka wo si Tjasueian ja 
mailëko tow, isiao si Pëli'ian, wo sia pëwangko'onera. En ainga- 
ranera an isia Sueiwene', sia ja anak i Muntu-untu, ënta'an 
sia pinëwangko'oka i Wujalaka wo si Tjasueian. Mangeo 
sosoran • si Sueiwene' ja si Tjariso. Sumuruo-mai si Sueiwene' 
WO si Tjariso ja si Tamuntuan, si Maengkong, si Sumpa', si 
Suling (Mawëris), si Mararai, si Mamëntas, si Teterambun; 
ja isiao si nimosok in Tutungën, 

A Lengko'anoka si Tamuntuan, im pinëtalitjuran e po'ow(e)na, 
ja sia mema'o kaju sangkiow, ema'ana wewene, ja iserao ë 
mëkasaru. Sumuruo-mai sera in dua ja si Auan, si Alowong. 
Makaanako si Auan ja si Runtuwarow, si nimakaanako-mai 

si Tiwow. Eng kasaru i' Ti wow ja si Teteon. Si Tiwow ja 
tumalun wo sia mema' tërung. Ja susur im boondo sia tumia'- 
monge rano an tu'ur im pondos. Awoja susur in ëndo sia 
munër in talun, ta'an susur(ë)na i mareng-ai im bawa'ando ja 
aweano tu'tu'. Ja siituoka ilukut(ë)nao sa si sei si mëngasiwo 
in tu'tu'. Ja pailëkënao ësa wewene, wo ng kuanao: ^litjoo 
re'e si mëngasiwo in tu'tu*." Sumowatoka si wewene isia, ëng 
kuana: „laku! ana'mu kua'a aku, ra'itja kua'a mëngato'or- 
onge an tu'ur im * pondos ko?" Sumowato si Tiwow, ëng 
kuanao: ^E, ulit! ana'kuka re'e ko." Iwalio-mange i Tiwow 
am baleera si Uwe, aila u-la'us-ange an solimai. En do'ongera 
ja Pontak. 

2. Sapaka si Ramopoli'i mëtuari wo si Langkai, sera ja 
tow ang Kema. Awoja jnoleo si Ramopoli'i nilumi'tjir-onge 
an Salimburung wo mako a Litjupang wo mako an Tinanëman 
WO a Manarow, meko a Mandolang wo meko an Dona', wo 
meko ang Kumu, an Darakan, wo meko an Sondakën, an 
Suripën, an Tulap, wo mitjo am Popareng, wo mitjo a 
Nimcinga, wo meko an Dano-tua'na, Sosongian, wo meko am 
Pëntu', meko an Danomea', wo meko an Dano i Apo'. Ja 
ambitu ën tinërungana. A si makasa ja si Ramopoli'i lumële' ; 
malële'oka sia, mitjoo rumojong-ai ëm bua'na in tjowal, wo 
itu itjawina-mako an somoi. Pailëkënao nimarengkë' ka'i-mitjo 
an dior(ë)na. Talali' mëmare-marengkë'-mai an dior(ë)na si 
tjowal iitu, ja itu indonao. Pailëkënao pinakaret, janta'an 
rintëk ulit ëm ba'ang, ta'an da'itja peret, anaitu ëng kuanao: 
„Karëngan si makawa'ang in iana en tow." Siituoka iru'ndu'- 
nao se atana makaruru in dojongan, mangere-meko si maka- 
wa'ang nimakaret in tjowal. Awoja maja'o tu'u sera, meköo 
mailëk ësa ro'ong, wo pëtu'u-tu'usënerao si Rintëk- Wa'ang, ja 
ra'itja kaereanera. Siituoka ja sera marengo. Marengo sera wo 
sisilënerao a si apo'era ja in sera nimailëko ro'ong, janta'an 
si Rintëk- Wa'ang ra'itja kausuianera. Awoja siituoka ja ng 
kuano i Ramopoli'i : „Sapaka kamu ja maali tjo'ko' ipësaka, 
ënta'an sia ja kulatan sumama-sama'. Ja sa weta' kamu mësa- 

kao se ko'ko', ja se walina makasere an dangka'." Mekom 
tu'u sera, aitji'itera a siitu. Marintja'o se tow ë mailëk se 
ko'ko' mësaka, ja pailëkëno-mange si ësa mangala'un paku- 
rungën kaapa ipasë'sëk-ange nimakatëngo-mai. Pailëkënerao, 
ja rintëk wa'ang. 

Siituoka sera marengo-monge an tërung i apo'era. Awoja sisi- 
lënerao sapa m pinailëkera. Siituoka ja ng kuanp i Ramopoli'i : 
„Ja ipakawalio aku, wo paalino ën doko' meko iirang." Awoja 
itjatëka'o-meko sera, ja rumu'ndu'o-mange tow si Ramopoli'i 
muei a si makawale sa ro'na sumosor. Sumowato si makawale : 
„Ja sama' !" Mangem tu'u si Ramopoli'i nimëla'u-la'us an seip. 
Siituoka papalukutëno i makawale. Wueiano i Tiwow si Ramo- 
poli'i: „Ja tow ambisa wo mai?" Sumowato si Ramopoli'i: „A 
mitjo ng Kema wo mai." „Ja sapa m bawaja'mu?" Sumowato 
si Ramopoli'i, ëng kuana : „Ja sapaka aku ra'ipe' wana masiwo 
in tjanën, ja siituo m pinëtutu'ku-mai, mai muei si anak i 
makawale." Sumowato si Tiwow: „Ja wueiën a si inanga.** 
Wueiëno a si Teteon, ja ng kuanao: „Ja wueiën a si toja'ang." 
Awoja wueiëno a si toja'ang, ja masale'. Siituoka ja pangilë- 
këno i makawale, ëng kuana : „Ja muntëp-ai an untëp." 

An untëpoka sera, ja mënuwu-nuwu'o in iirang. Kuao i 
Tiwow: „Sawo mauli-ulit(ë)ka, jcl waja im pangilëkëngku ën 
iirang ja ki'itan-ai." Waja itu ja kini'itan i Ramopoli'i. Mamu- 
alioka m baja se itu, ja ng kuano i Ramopoli'i : „Ja sapaka 
kami ra'itja mënto' ambia.** Ja ng kuano i Tiwow: „Ambisakë' 
re'e?" Sumowato si Ramopoli'i: „Waja-wajaano in tjaënto'an 
an akar-ako ia'i." Awoja maja'o sera. Tuma'aro si Tiwow a 
si Ramopoli'i, ëng kuana: „Ja sa kamu maja'o maler-io' aroro', 
en sa kamu wo tangka'an in uwe, ja wean-ange aroro' itu, 
en sera ja po'ow(ë)na.'' Maja'o tu'u sera, ja tani'tu nimamuali. 
Mëmaja-maja'o sera, itjatëka'o-mako a lua'an i Lombagi. 
Epe'anao itu, ja ng kuanao : „Sia'io ën salunta, en iasa ja 
palëmboian im paser." Anaitu isiao ë nimakaere im paindoan 
im paser tumbal in tarepe'. Ja si Ramopoli'i nimateoka a 
mako ë Mongondow. 

B 12 

83. Sisisilën au doro' 1 Tjasoruan Ealangl' wo si Tjasnrnan 
Manlmporok, slnlsll 1 Tjawata Lumënta'^ Eantang. 

Kumi'it in sisil e makasisil, ja si tjasuruan Kalangi' wo si 
tjasuruan Manimporok sera ja tow an unör in tana', an 
Tombasian an Dangka'. Sera in dua ja mëkarapi mëmëlili- 
angkë'-mio'. 

Ang kasomoian-ai si Tjalangi' mëros an duruan, mio' nitu- 
mani' in do'ong akar-io' in tjuntung in Tareran, wo mako 
nimakar-ai an do'ong im Poijar wo ambituoka sia mako 
mareng-ai mai mënto' am Batu No'ai an tagas paawu'un in 
do'ong im Pondang wo Lopa'na. Tani'tu sia nitumo'oro wale 
wangko' ambitu, am pa'pa'an sia mënto'o lë'tëk ambitu. Ja 
ang këënto'nao ambitu, ën tëmbir in ta'sitj ra'ipe' ambitu-wo, 
ënta'an a makonape' im punten in Tatapa'am-bo. Janta'an 
kumi'it sia i makawawi se kuria', wo am pa'pa'an sia in taloso 
wëndu ë mako mawau'mb-ai a se wawina, ja kua'a sia n 
tumi'ti'o se wawina, wo tani'tu ng karior mako muntëp-ai n 
ta'sitj, mai nimakar an tëmbir im balena. Nitumo'tolo-mai 
ambitu sia maëna'o-mai ë mawau'mb. 

Ang kasomoian-ai iitu, ja si Tjalangi' lumëloo wo masale'o 
mailëk si tjarapina Manimporok; tani'tu sia mitjom a si tjara- 
pina, mëngënto-ngënto' a si tjuntung makangaran i Manimporok 
in tarepe'. Janta'an in sia n itjatëka'-mitjo, ja si Manimporok 
ra'itja am balena, e nimanalun; si Tjalongkopangkë', pënana'- 
ana, n ambitu. Si Tjalongkopan anio' ja wewene lo'or nima- 
ngakar. Pailëkëno i Tjalangi' in si Tjalongkopangkë' n am 
bale, ja maio ng kaeweana lewo' an atena. Siituoka sia tumena 
a si wewene isia, ëng kuana: „E Kolongkopan! kumi'ito iaku, 
aku ja tow sija'. Mailëk kua'a-mio' ko e, ëng kasija'angku : 
makata'sitj, makatalum bangko' wo makawale wangko' wo 
lo'or. Taan si mënana' an iitjo, si taluno tu'u, anaitu kumi'ito 
iaku." Awoja këlingakë' i Tjalongkopan si nuwu' itu, sia ma- 
pala'us nitjumi'it-ako si Tjalangi'. 

Ra'itja nimaure-ure sera ë nimaja', ja marengo-mai si Ma- 

nimporok, wo sia weta' mai mausu-usui si pëtowëna ang 
karapi in ame' wo wëndu, ra'io ipakakua. Am pa'pa'am bèta' 
sia i mëere-ere si pëtowëna ra'io kinaerean, ja kua'a sia ë 
mangeo tumongkei in tjaju sangkiow, wo maina ëtakan ema'an 
toitow, aitji'it(ë)na a gio i Tjalongkopan. Pakatawoiëna-mako 
n iitu, mangena ito'or a lalan an sela in do'ong, wo sia mënëp 
an tëmbir i lalan. Ra'itja nimaure-ure n sia i nimënëp, waweano 
tow lumangkoi ambitu, wo ng kuaerao: „E tu'u si toitow 
anu mange, toka tu'u wo'o si Tjalongkopan, ta'am baweang- 
kë' ë nisumea'." Lumangkoi-mako se tow isera, kumësoto-mai 
si Manimporok wo maina ëtakën si nisumea', wo sia ka'i 
mange mënëp. Ra'itja ka'i nimaure-ure, waweano ka'i tow 
lumangkoi, wo ng kuaerao : „E, sa ra'itja tu'u nilewo' i anu 
mange, en toka tu'u wo'on i gio i Tjalongkopan." Lumangkoi- 
mako sera, kumësoto ka'i-mai sia, wo maina ëtakan si nisu- 
mea', WO ka'i sia mange mënëp. Ra'itja ka'i ure waweano 
ka'i tow lumangkoi, wo ng kuanerao: „E tjitjainde-inde' tu'u! 
si anu mange toka tu'u i gio i Tjalongkopan! Ra'itja tu'u 
wana ë nisumea' an isia." Ituoka tu'u indono i Manimporok 
si toitow iitu, wo paalina-mange am balena, mangena ito'or 
an towan im balena. 

Ang kasomöian-ai iitu ja sia sumiwo kanëna, wo ng kuana : 
„A, sumiwoo tare, si seipe' kua'a ndo'o si sumiwo." Maka- 
siwo-mako, ja ng kuanao ka'i: „Kumano tare, eng ka'i aku 
ë maja'o, ja mareng ka'i-mai, ja mai ka'i re'e sumiwo." Maka- 
kan tu'u-mako sia, ja sia maja'o ka'i manalun. Mawëngio 
tu'u-mio', marengo-mange am balena sia. Itjatëka '-mange am 
balena sia, ja mailëko in tjakanën tinu'tulo am bawo i la'lir. 
Eng kuanao: „E inde' e! si sei tu'u si nisumiwo in iasa? 
Kumano tare aku, wona' aitjaupus i sei mai nisumiwo." Maka- 
ëndo ka'i tu'u-mai, maja'o ka'i manalun sia. Mareng-ai sia 
aisiwoo ka'i; ja siituoka kaateano sia, wo ng kuano in atena: 
„Wona* re'e si toitowo niema'ku, si' masiwo wo matu'tul in 
tjanëngku; tia'pe'-wo, woondo i mamoondo ja ilukut(ë)kuoka." 

Maio tu'u in tawi mando, ja ng kuana: „E mangeo tare 

kume'et, em parioran-ai in sumiwo." Tani'tu mandeio i malen 
sia, WO me'tang in daran, wo sia mënëp an tëmbir im bale. 
Ra'itja tu'u ure pailëkënao si toitow tumo'oro-mai, sumiwo. 
Siituoka sumosoro-mange si Manimporok, wo kaja'ka'ana, ëng 
kuana : „E tjitjainde' tu'u-mai ko e, iitjo re'e si masiwo wo 
matu'tul im pakanëngku ! Ra'itja numuwu'-mai, wo mai wo 
mëwali tjuman ang karapitju." Ja ng kuano i Sangkiow : 
„Nao, apakë' kua'a ko wo ipasiwo wo ipatu'tul(ë)kuö kanen, 
ra'itja am pa'pa' in iakuo ë mamuali pëtowënu?" Tani'tu sera 
nimamualio tow ambalesa. Tani'tukë'. 

84. Kukiia an doro' 1 Manimporok, slnisil 1 Wolo Regar, Kapoja. 

Sapaka si Manimporok, ja mëkalo wo si Tjalangi', sera 
anio' mëmpumpuli'an. Makasa si Tjalangi' ja nimuli'-mange a 
si Manimporok, nimange im bëngi. Mandooka-mai, ëng kuano 
i Manimporok a si pëtowëna, makangaran in Tjalinowan: „Isiwo- 
mange kanen, wo iangeku-mai upe'." Siituoka mangem sia. 

Marengoka-mai sia, ja aitintjaso i Tjalangi' si Tjalinowan. 
Siituoka mueio si Manimporok a si ana'na wewene ëng kua- 
nao: „So' si Inangiow?" Sumowato si toja'ang iitu, ëng kua- 
nao: „Ja nimëngaja-ngajam(ë)kë' re'e aku, wo si Ina' itintjas i 
Tjalangi'." Tani'tu maio ka'i si anakera ësa wewene si nimaja' 
kan-im-bawi, ëng kuanao: „E, nimaja'kë' re'e kan-im-bawi aku, 
mareng-ai tinajangano re'e i Ina', e palilinP Tani'tu ka'i si 
anakera tuama mareng-ai, ëng kuanao : „Ja nimakokë' re'e 
nitjume'et aku, wo marengoka-mai ja tinajangano ndo'o re'e 
i Inangku." 

Ra'itja maja' pira ngando, numuwu'o a se ana'na si Ma- 
nimporok, ëng kuanao : „Ja mangepe' tare am pëngëlëpan aku, 
talos wëndu ë mëngëna-ngëna' am bale." Mangem sia. Mëmaja- 
maja'oka sia, ja mailëk si tjaju sangkiow. Eng kuanao: „Efha'- 
angkupe' tare si tjaju anio' itji'it a gio i Tjalinowan, wo aku 
tanuka mailëk-ange isia." Wo ema'ana tu'u. Pakaema'an^-mako 
n iitu, ja itu mangena iwékar an tëmbir i lalan, wo sia mënëp. 

Ra'itja ure waweano tow lumangkoi, ëng kuanao: „Kaariman! 
sa wo'o niëtakane' si amo sangawiwi, tanuoka tu'u wo'on si 
Tjalinowan, si aitintjas i Tjalangi*." Pëma'a-ma'anën i Manimpo- 
rok. Lumangkoio-mange si mawaja', indonao-mai ën iitu, wo 
itu ëtakana si amo sangawiwi, tanu in aitjua i mawaja', wo 
itu mangena ka'i iwëkar ambitu, wo sia mareng ka'i mënëp. 
Ra'itja ka'i ure waweano ë lumangkoi. Eng kuaerao: „Si tjainde- 
inde' tu'u! si sei tjua'a si nimema' si tjaju anio'? Tanuka 
tu'u si Tjalinowan, ra'io nimënsea'an." Lumangkoio-mange 
sera, ja itu indono i Manimporok, wo paalina-mange am 
pëngëlëpana. Itjatëka'-mange, ja itu isalana an solimai, wo sia 
mareng-ange am bale. Ja ang katëluan ngando sia mange am 
pëngëlëpan. Mangeoka sia, ja pailëkënao aisiwoo kanen, wo 
sia mangaja'ka', ëng kuana: „Si sei tjua'a re'e ë nisumiwo 
in iasa?" Wo sia kuman. Makakan-ako sia, marengo-mange 
am bale. 

Mando ka'i-mai, sia mange am pëngëlëpan. Pailëkënao 
ka'i, aisiwoo, wo sia kuman. Makakan-ako sia, ëng kuanao : 
„E, marengo-mange am bale aku." Tani'tu n ipapali-palina. 
Ra'itja, en ilukut(ë)nao, ëngatëna sa tu'u si sei si masiwo. 
Wo sia mënëp. Ra'itja tu'u ure sia ë nimënëp, pailëkënao 
tu'u marojoro si an solimai. Eng kuanao an isia: „O InaM 
si tjaju re'e niema'ku si mëngasiwo in tjanëngku." Siituoka 
teronënao-mange in tumimboi. Eng kuanao: „O Ina' eliitjoo 
tu'u re'e si mëngasiwo in tjanëngku." Sumowato sia, ëng 
kuanao: „Sapa kua'a re'e in toromu i nimema' iaku, sa ko 
WO ra'itja ipasiwoku?" Eng kuano i Manimporok: „Ja uanu ma- 
ngem am bale tare kita." Sumowato si Sangkiow, ëng kuana: 
„Ra'itja toro aku wo iwalimukë'-mange tanu iasa, karëngana 
aku tuwaranu in döko', oreoka aku ipapalawi-lawi'mu.'* 

Siituoka si Manimporok mange-mai roko' wo kulintang wo 
momongan, mai iwe'e si Sangkiow, wo sia ipakawali-mange 
am balena ang karapi im patuwungan wo pakulintangan. 
Siituo WO sia ipareindeng in tana'i : „Si Sangkiow kajukë'-wo, 
WO wangunën i Manimporok nimamuali tow." Akar(ë)kë' iitu. 

85. SislsUën an doro' 1 Manimporok wo si Tjalangi', siuisil i 

J. Bumokol^ Sulu'on. 

Sapaka si Manimporok wc si Tjalangi', ja mëkalo, se talos 
mëngëlëloan. Ta'an sera in dua ra'itja mëkaro'ong. Si Ma- 
nimporok an unër in tana\ si Tjalangi' an duruan. Sa si esaan- 
ange an isera wo lumëlo si ësa, ja sia lumëpu kaapa muli'- 
mange an do'ong i tjarapina. Sa si Manimporok ë lumëlo, 
ja sia mio' ang karapi i maali-ali-mio' wio'o la'usën a si tja- 
lona Kalangi'. Sa si Tjalangi' ë lumëlo, ja sia mai maali-mai 
pongkor la'usën. 

Kaindo-indono-mai si Tjalangi' mai a si Manimporok. Ta'an 
maio sia, ja ra'itja am bale si Manimporok e nimangasu. 
Am pa'pa' in da'itja am bale si tjalona, ja itintjas(ë)na-mio' 
si Tjaliwunan, pënana'an i Manimporok. Marengo-mai am bale 
si Manimporok, mueio a si ana'na sia, ëng kuana: „O Kawa- 
tu, ow! ambisa si Inangu?" Sumowato si Tjawatu: „Je, ra'io 
ambia si Inangku, aiwalio i tjalomu." Siituoka maame'o si 
Manimporok, ëng kuana: „Lumi'tjir in tana' wisa-wo aku, e 
memengku, wo aku mailëk tanu i gio i memengku!" Janta'an 
makata'neioka sia, ja sia mindo kaju sangkiow wo ema'ana 
toitow itji'it i gio i Tjaliwunan. Pakaema'ana-mako n iitu, ja 
itu iwëkar(ë)na an tëmbir i lalan, am pakasere-seren e tow 
malangkoi. 

Lumangkoio tu'u se tow, ëng kuaerao: „O inde', toka tu'u 
si Tjaliwunan si anio'. Ta'an sawo si anu mange niindoane' 
tojo', ja ra'io wo'o nimënsea'am bo si Tjaliwunan." Am pa'pa' 
se tow in da'io ambitu, mangeo ëtakan i Manimporok si 
aipaturu' e nimalangkoi, iaka-akar i nimakaki'i-tji'ito tu'u a 
gio i Tjaliwunan. 

Indo-indonoka-mai ja lumëpuo-mio' a si tjalona si Manimpo- 
rok. Itjatëka'-mio' sia mamueio a se tow ambitu, ëng kuana: 
„Ambisa si 'tjaloku'." Eng kuaerao: „Nilumaur si tjalomu." 
Ituoka itintjaso-mai i Manimporok si pënana'an i Tjalangi'. 
Anaitu sera in dua ja nimëmëandetan se pënana'anera. Siitukë'. 

86. Knkna an doro' i Hanimporok wo si Tjalangl', slnlsil 1 

Tanl' Pangalila', Tlnljëp. 

Kaindo-indono-mai si Manimporok ja tona'as, mëngëna- 
ngëna' a si tjuntung an da'ter in tjuntuhg Sëmpo'. Si Tjalangi' 
tona'as(ë)ka ka'i, ja m pëngëna-ngëna'ana a mako m pëta i 
laur, WO m balena tinontajongkë' am bawo in ta'sitj. 

A si makasa si Manimporok nimanalun wo makaere-mai 
sera' tu'a wo m bio'o wo ng kalowatan. Marengo-mai am 
balena sia, ambituo si Tjalangi'. Ja wueiëno i Manimporok : 
„Tow ambisa ko wo mai?" Sumowato si Tjalangi': ^Tow a 
mako aku wo mai." Eng kuano i Manimporok: ^Sapa m 
pëtutu'unu mai ?" Sowatëno i Tjalangi', ëng kuana: ,Mëpuli'tjë'- 
mai a si makawale." Mueio ka'i si Manimporok : ^Ja sapa ë 
ngaranu?" Sumowato si Tjalangi': ^Kalangi' ë ngarangku." 
Ituoka ng kuano i Tjalangi': „Ja sapa ë ngaran i maka- 
wale?" Sumowato si Manimporok: „Manimporok ë ngarangku." 
An tutuw iitu mësiwoo in tjanën isakei si sakei si pënana'an 
i Manimporok makangaran in Tjalongkopan. Numuwu' ka'i si 
Tjalangi': „Ja ambisa si makawale ësa?" Eng kuano i Ma- 
nimporok: „Matu'tul in titjo'o." Ituoka sera towano in tjuman, 
WO si Tjalangi' sakeiën i Manimporok in sera' in talun, 
tanuo-mai: tu'a, wio'o wo ng kalowatan. Masëra'oka, ja ng 
kuano i Tjalangi': „O inde'! ën sësëra'an ambia, kalanut re'en, 
mëlewo'kë' im ba'ang. Sa ko masale', mëkaloo kita, wo ko 
paaliangkuoka-mai a se sera' pëngasëra'angjcu. Wo sa ko 
masale'ka, tëlu ngawëngi tjita mai mëta'up ka'i ambia." Sumo- 
wato si Manimporok: „Sama'." Kaëpatan tu'u ngawëngi mai 
si Tjalangi' maali-alio-mai in sera' pongkor a si Manimporok, 
WO ng kuanaö : „Ambia'io tu'u aku, e kalo! mëpe'o tu'u- 
mange a se sera' pëngasëra'angku, ra'itja lanut tanu in sera' 
pëngasëra'an ambia." Sumowato si Manimporok, ëng kuana: 
„ Kanaramënami tu'u i masëra' in sera' ang katana'an, ra'itja 
tanu i masëra' im pongkor." Numuwu'o ka'i si Tjalangi', 
ëng kuanao: „Sapaka kita, e kalo, pitu ka'i ngawëngi tjita 

mai mëta'up ambia.' Sumowato ka'i si Manimporok: ^Sama'." 
Siituoka marengo-mako am balena si Tjalangi'. Mangem 
ka'itje' an talun si Manimporok. Ja tëlukë' ngando si Tjalangi' 
i nimareng-ako am balena, ja sia marengo-mitjo ka'i am bale 
i Manimporok, am pa'pa' sia maio re'e tumowo-mange si 
pënana'an i Manimporok, eng kailë-ilèkana in si Manimporok 
ja nitumaluno ka'i. Itjatëka' tu'u-mai am bale i Manimporok 
si Tjalangi', sia numuwu'o in tana'i a si Tjalongkopan : „Ja 
mëpe'o kua'a tu'u-mange an sera' pëngasëra'angku, ra'itja 
makalewo'on im ba'ang ; ta'an ëm pëngasëra'an ambia ja lanut. 
Wo n a mako m baleku, makalukut(ë)kë' am bale wo mapësi- 
mio' se pongkor; ja makëse-këseipe' se pongkor ipalëwuo am 
pari'ndi'an. Anaitu tuma'nei-mange ko, sa masale' iwalitjuo- 
mako am baleku." Sumowato si Tjalongkopan: „Ja masale'kë* 
aku ë mako e nimalingao i nuwu'mu, i mapalë-palë'pëse' se 
pongkor ipalëwuo am pari'ndi'an." Siituoka ja sera tumi'iro-mako, 
ta'an se rua anak i Manimporok wo si Tjalongkopan, si ësa 
tuama wo si ësa wewene aitéla'uerakë*, en sera n toja'ange'. 
Ja si Manimporok mapulës pitu ngawëngi wo mareng-ai 
am bale, ta'an da'itja nilumëkëp im pitu ngawëngi sia wo 
mareng-ai am bale, eng kinawara'angkë'. Itjatëka' tu'u-mai 
am bale sia, ra'io ambitu si Tjalongkopan, e nimakom ang 
karapi i Tjalangi'. Siituoka mindoo-mai im bëngkow wo m 
pisow si Manimporok, en sia ë mangi'ito si Tjalangi'. Itjatëka'- 
mako a lawanan sia, ja a mangeo ë laur si Tjalongkopan 
WO si Tjalangi'. Ituoka kumengkengo-mako si Manimporok, 
mangi'it isera. A mangeoka n unër in ta'sitj sia, warengëno- 
mange i Tjalangi' in somoi, ja pailëkënao-mitjo si Manimporok, 
mangi'i-ngi'ito-mai isera. Siituoka ipangilëko i Tjalangi' in 
dëgës karapi in sëmpa'. Ra'itja nimaure-ure rumëgëso tu'u 
karapi in sëmpa' rëpët. Ja seren-itjo i Tjalangi' si Manimporok 
aitjatana'o, ipapintji-pintjiroka in sëmpa'. Itjasampel-itjo a la- 
wanan sia, ja ng kuanao: „En aku n da'itja re'e makawo'o 
si Tjalangi' kaloku, ja marengo-mitjo aku." 

Marengo-mitjo am bale si Manimporok, mëngame-ngame', 

am pa'pa'an aitintjaso i Tjalangi' si Tjalongkopan. Wo sia 
mindo-mai in tëpe pëngatëkëlan i Tjalongkopan, wo m bujang, 
WO ng karai, en da'itja pinaali i Tjalongkopan, wo itu ku*- 
usëna, saluana i lëlo si pënana'ana. Wo si Manimporok ma- 
waja-waja'oka-mio' wo mëngame-ngame'. Wo sia mange an 
talun, mange mawaja-waja' ambitu a si tëlu ngando. Kaëpatan 
ngando sia n an talun, sia malinga si tjaju röndor mërare- 
rare'et. Tëlu ngando si tjaju iitu m palangko-langkoiëna, 
mërare-rare'et. Ja pailëkënao-mange m baja in tjaju ra*itja 
wana ë mero'-mai, ëng kuana: „Aitjatambi-tambisa si tjaju 
anio' mërare-rare'et, en siitukë' in ësa?" Wo n iitu tongkeiëna 
WO itjuana: „Sa aku wo nienangka, ja tongkeiëngku si tjaju 
anio', en si tjaju re 'e anio' niakangaran in sangkiow. Sa itu 
tongkeiëngku wo rumë'mba-mitjo, ja nienangka aku." Tong- 
keiënao tu'u itu, nirumë'mba-mitjo. Po'owënao itu an dua 
ngapokol, wo se rua ngapokol itu ëtakana, ema'ana toitow, 
aitji'it(ë)na an amo i Tjalongkopan. Pakaema'ana-mako itu, 
ja itu paalinao-mange am bale, wo itu mangena saputën in 
tjapas lëme', wo iwangena an du'u im buni. Ambituoka sia, 
ja mangem ka'i an talun. Tëlu ngando sia n an talun, wo 
sia mareng-ai am bale. Itjatëka'-mai am bale sia, waweano 
kanen siniwo. Siituoka wueianao se toja'ang, ëng kuanao : 
„Nisumiwo re'e kamu, e toja'ang?" Sumowato se toja'ang: 
„Ra*itja nisumiwo kami, itjamio >^o sumiwo ra'ipe' makailëk." 
Numuwu'o ka'i si Manimporok, ëng kuanao: „Itjatambi-tambisa 
ng kanen anio' aitulir am bantang, ja paso'pe'? Ja maio tare 
re e kuman kita, e toja'ang." 

Mawëngio-mio' a si ëndo iitu, ja mando ka'i-mai si Ma- 
nimporok mange an talun. A si ëndokë' iitu sia marengo-mai. 
Itjatëka'-mai am bale sia, pailëkëna aituliro ka'i ëng kanen. 
Siituoka sia mueio ka'i a se toja'ang, ëng kuanao : „ Nisumiwo 
re'e kamu, e toja'ang? ëng kanen anio' aiompëro am bantang." 
Sumowato se toja'ang: „Ja ra'itja nisumiwo kami." Numuwu'o 
ka'i si amangera : „Ja maio tare re'e kuman kita, e toja'ang." 
Mawëngio ka'i-mio' a si ëndo iitu, ja mando-mai kumua si 

Manimporok, mange ka'i an talun. Ra'itja re'e, e nimënëp, 
ruma*nda se tow masiwo in tjanën. Ja mënëpo tu*u sia, ra*itja 
nim^ure-ure mangeo . kumësot-ai se ma wewene am buni. 
Ituoka ng kuanao : ^Ja iserao tu'u re'e masiwo im pakanën- 
ami i méamang." Makasiwo-mako sera, ja mangeo ka'i muntëp 
a si sinaput in tjapes lëme' sera. Eng kuano i Manimporok : 
^Ja maio, e toja'ang, en aiompëro ka'i ëng kanen." Makakan- 
ako sera im bawa'ando, ja si Manimporok kumuao ka'i in 
tana'i: ^Woondo aku mange ka'i an talun." 

Ja mando tu'u-mai, mënëpo sia, ra'itja ulit mange an talun. 
Ra'itja ka'i ure, pailëkënao-mange se wewene rua nitjumësoto 
ka'i-mai n a si sinaput in tjapes lëme'. Mësiwooka sera, 
timboiano-mange i Manimporok, ëng kuanao: „Ja itjamuo re'e 
se masiwo in tjanënami i mëamang mëndondo!" Sumowatoka 
sera, ëng kuaerao : „ Kami aiwe'e-mai masiwo im pakanën e 
Manimporok i mëamang, em pa'pa' si Tjalongkopan nia- 
ndet(ë)kë' i Tjalangi', anaitu kami indono kasarumu." Siituoka 
m pinalinga i Manimporok, ëng kuanao: „Sapaka kita mapëli'i 
an siow ëng kantong, em pëtimomoranta." Awoja se pënana'- 
;im bëru i Manimporok, si matu'a makangaran im Binawai, 
si wo'mbas makangaran in Sangkiow. * Si Winawai wo niindo 
m^'itu'a, am pa'pa' isia n tu'ura, si Sangkiow isia n tëmpok i 
tjaju tinongkeina. Sapaka sera in dua, ja pinangakaran in 
lj;ikulo\ iaka-akar ëm bëngi sera ra'itja mëngasolo, em pënga- 
NvUp^ngkë' in tjulo'naera in dua. 

J;i mapëli'io tu'u sera a si tjaruaan ngando. Katëluan 
»\);x^t\vio towano i Manimporok si Tjalangi', mai am pëli'iera. 
Hak^ tu*u si Tjalangi', sia mëwuei a si Manimporok in tana'i: 
^^vvu'itu kamu, e kalo, mapëli'i am bawi tjëli?" Sumowato si 
^1 t>>iu^|H>rok : „Ja pinëtimomoranami wo se Inam bëru e toja'- 
o^,^"* Xumuwu' ka'i si Tjalangi', ëng kuanao: „Ja sa ko 
»'» ^v^\^\ e kalo, muli' ka'itje'-mako am baleku waja itjamu." 
Kui\^ si Tjalangi', e mëpande-pandeio ka'i re'e se pënana'an 
I M.uHiuporok, Itjasale'na ka'i wo'on iwalinao-mako am balena 
^ iNJ^NMuran i tjalona. Janta'an sumowatoka si Winawai, ëng 

kuanao: „Ja ra'itja toro kami wo matintja-tintjas a si wale 
anio'." Numuwu' ka'i si Sangkiow: „Ja ra'itja toro kami wo 
mako." Ja si Tjalangi' ra'io rumeso, iaka-akar(ë)na-mange karë- 
ngan se wewene rua anio' ipakawalinao. Talali' si Tjalangi' 
ra'io rumeso, wo aitjuanao im paten si Manimporok, ja isë'sëko 
e pënana'ana am buni si Manimporok. 

Siituoka si Winawai numuwu' in tana'i : „Sa tu'u, e Kala- 
ngi\ mëna'ne-na'nei i mate si mënana' an itjami, tarepe' ko 
itjalëpok-io' n am pëluku-lukutanu." En si Tjalangi' mëluku- 
lukut an do'kos in daran. Ra'itja tu'u nimaure-ure itjalëpoko- 
mio' si Tjalangi', iaka-akar(ë)na i makatëkëloka ambitu. Aiure- 
ureera wo sia nuwu'anera, em pinë'ndisera, am pa'pa' si 
Tjalangi' uli-ulit tu'u re'e mëpatekë' si mënana* an isera. 
Tumo'oro-mai si Tjalangi', ra'itja ka'i nimapë'ndis. Ta'an sia 
marengo-mako am balena. Mandoo ka'i-mai, makoo ka'i ma- 
reng-ai sia, maio ka'i tjumiia se pënana'an i Manimporok in 
iwalinao-mako. Aitjua-mange i Tjalangi' : „Sa si tjaloku Ma- 
nimporok WO ambia, tarepe' sia patengku." Siituoka pinalinga 
i Sangkiow, ja itjuanao in tana'i : „En sia re'e m pëpatenu, 
tarepe' ko ra'io itjawareng am balemu." Malinga-mako in iitu 
si Tjalangi', pëtutu'unao i mangere si Manimporok. Si inde'- 
oka e pënana'an i Manimporok, ja numuwu'o si Sangkiow: 
„Tarepe' ko, e Kalangi', mawali-walintuangoka a lesar." Siitu- 
oka tu'u itjawalintuango-mio' si Tjalangi', iaka-akar sia i 
mëkia-kiampung, ta'an da'itja nuwu'an e pënana'an i Manimpo- 
rok. Talali' tu'u tawio mate si Tjalangi', ja nuwu'anerao. 

Mio' tumo'or-ai si Tjalangi' ja ng kuano i Winawai an isia : 
„Ko karëngan marengo-mako." Ta'an mare'ekë' si Tjalangi' 
ë mareng, am pa'pa' ka'i re'e sia mëna'ne-na'nei ja in itjasale'- 
na si Sangkiow wo si Winawai sa roro'na sera in dua iwali- 
nao wo'o-mako. Am pa'pa'an si Tjalangi' in da'itja rumeso, 
ja ng kuano i Winawai an isia: „Ja sa ko ra'itja ki'im mareng, 
ko ja matekë'-mio' ambana." Siituoka tu'u ja itjatëkëlo-mio' 
si Tjalangi', nimateo. Ento-ënto'oka nuwu'anerao sia. Siituoka 
mio'o tumo'or-ai sia. Eng kuano i Winawai: „Ko marengo- 

mako, nao ko mare-wareng-ai ambia, oreka ko matekë'-mio' 
ambia." Eng kuano i Tjalangi': „Towan-ai si tjaloku Manimpo- 
rok, WO aku kumë'këp in tjeitjeina wo mëkiampung, in da'io 
karuan en aku ë makom, wo maindoo-mio' tow mëtuari tjita, 
e mëmpumpuli'anoka." Janta'an si nuwu' itu ra'io nieman i 
Manimporok wo se pënana'ana, en sia n da'itja tu'u re*e 
makaki'i-tji'it, taloso ate lewo'. Akar(ë)kë' iitu. 

87. Sisil an doro' 1 Manimporok wo si Hololewo', slnisil 1 

A. J. Nfyoan^ Ka'kas. 

Kaindo-indono-mai sapaka in dior-wo ja awean ësa tow 
mëngëna-ngëna' a si ësa ro'ong am Pasan, makangaran i 
Manimporok. Sapaka sia, ja mënganguma wo mëngangasu. 

Maioka a si makasa, si Manimporok muntëp in talun, 
mëkiwio'o, mëkitu'a wo se akar iitu. Siituoka sia mapatu'tul 
walun si inanga, siow ëm bulinga' wo siow ngame'me' kaapa 
ngaëmpar ën tu'tu'. Pakatu'tulën ako m baja se itu, ja sia 
kumèsoto an do'ong, wö maja' muntëp-ako in talun e kumë- 
sot, akar in itjatëka*-mako a si talun paawo-awona-mako ang 
kuntung Lolombulan. Ambituoka sia tumo'tolo mangasu. Ma- 
ja'o ëndo sia n ambitu, ma'an ësa ra'itja wana ng kinaere- 
ana. Siituoka makata'neio sia mera an talum balina. Tani'tu 
sia maja'o. 

Awoja si Manimporok mëmaja-maja' mëngunë-ngunër in 
talum bangko', sumosor-ako e mëros, iaka-akar sia itjatëka'- 
mitjo a Lengko*an. Ambituoka si Manimporok tumo'tolo ka'i 
mangusui sësëra'an. Maja'o ka*i ëndo sia n ambitu, ra'itja wana 
ng kaereana, ma'an kawok ra'itja wana m pailëkëna-mai. Ang 
kasomoian iitu sia makasepa ësa lumelëmpar. Itjaitangka'na- 
mange si lumelëmpar iitu, ja sia nuwu'ana-mai, ëng kuana: „E 
tow iitjo! sa itjasale'mu, tio'o pate-paten aku." Siituoka mangaja'- 
ka'o-mai si tow iitu, am pa'pa' i mualina i lumelëmpar iitu, 
WO numuwu'o si Manimporok, ëng kuana: „Kua*itu-itu ko wo 
ra'itja toro paten, eng ko ja lumelëmpar?" Sumowato si lume- 
lëmpar, ëng kuana : „Tio'o aku wo pate-paten." Siituoka ja si 

lumelempar iitu pakawotinën i Manimporok, pailëkënao, sapaka 
sia ja ra'itja lumelempar, ta*an ësa wewene, pinangakaran in 
tjalo'or. Wueiano i Manimporok si wewene iitu, ëng kuanao: 
„Si sei tjo?" Sumowato si wewene iitu: „Sapaka aku anio*, 
ja makangaran in Tjalinowan." Mueio ka'itje' si Tjalinowan, 
ëng kuana: „Ja ko, sapa ë ngaranu?" Tu'ulëno-mange i 
Manimporok ë ngarana. An iitukë' ja si Tjalinowan niindo i 
Manimporok pënana'ana. 

Awoja sera in ambalesa rumesoo n ambitu, wo sera maja' 
WO itjasumpak-ange si lour kaapa linow a mitjona a mekona 
e La'indong, ja sera nilumële' ambitu. Ituoka maja'o ka'i sera, 
mareng nisumalu-mange si lalam binaja'an-ai i Manimporok, 
iaka-akar sera itjatëka'-mange an uma am pake*etan i amang 
i Manimporok. Awoja këkëlian se karo*ong i Manimporok 
make'et ambitu. Ja sera nisumale'oka-mai, am pa'pa' i nimai- 
lëko-mange si Manimporok nimarengo-mai, wo'ope'ka-mai en 
sia ë makapënana'ano tanuo-mai si Tjalinowan. Ituoka pangi- 
lëkënera a se Manimporok in ambalesa i mareng-ange an 
do'ong karapiera. Ta'an si pangilëkanera itu ra'itja kini'itan i 
Manimporok, anaitu sera in ambalesa nimënto'kë' an uma iitu. 

Tani'tu marengo-mange an do'ong se make'et isera, wo 
sisilënera-mange a si Inang wo Amang i Manimporok, in 
sapaka si Manimporok ja 2i mangeo n uma am pake'etan, 
WO sia ja makapënana'an si wewene sija', ra'itja wana ng 
kakelena a si ro'ong. iasa. Janta'an si Inang wo Amang i 
Manimporok nimangaja'ka'kë* si sisil iitu, am pa'pa'an itji'it 
im basaera, sia ja aitjatalao kaapa nimateo an unër in talun, 
pa'pa'an tani'tuo ng kaure ra*io kinalingaanera-mako sapa- 
sapa n an doro' i Manimporok. Anaitu katare-tare ra'itja 
niemanera. Maioka ang kasomoian, kailëkanera-mako in sapaka 
si sisil iitu ja ulit, tani'tu si Inang wo Amanga wo këkëlian 
se nitjumi'it-ange isera, mange mëta'up wo si Manimporok. 

Awoja sera meta'upo-mange ang karapi i masale-sale' ra*io 
ipakakua, wo sera maame'. am pa'pa' i lëlo. Siituoka sera 
mënuwu-nuwu'o in sapaka sera ja mareng an do'ong, Tani'tu 

tu'u maio a si ëndo sama', sera an do'ong, wo itjatëka'-mangé 
ang karapi in da'itja wana nimasepë-sepë'd. Ja mënto'o ambitu 
se Manimporok in ambalesa ang karapi in arui. 

Kaindo-indono-mai, a si makasa ja se tow a si ro'ong iitu 
nimema' kasale-sale'an, tanu in tjanaramën pëngaema'anera 
kasusur in ta'un. Awoja a si ëndo itu këkëlian ëm bëwëra'an 
pawëra'anera. An unër e mawëra' wawean se maengket, 
anaitu riwu-riwu se tow nilumili. A si ëndo itu ja wawean 
ësa tona'as a londei wëru-wërupe' nitumumpa-mai n a londeina, 
nisumuwa'-mai an tawi i ro'ong iitu. Ja ë ngarana Mololewo'. 
Si tona'as iitu masale'-mai lumili, wo sia mai makateir mënere- 
nere tambisa n ipakawëra' e tow a si ro'ong iitu, tanuo-mai 
se maengket. Kaaruiën muli-ulit. Tani'tu si tona'as iitu mawuta- 
wuta in aaruiën ë makasere se mawëra'. Ra'itja nimaure-ure 
sia itjasere-mange si ësa wewene lo'or pinangakaran, anaitu 
sia itjasale'nao. Siituoka pamue-mueiënao a se tow ambitu sa 
si sei si wewene iitu. Itjuao-mange e tow ja in sapaka si 
wewene isia makangaran in Tjalinowan pënana'an i Manimporok. 

Awoja ra'io nimaure-ure se tow mëna'o ë mawëra' wo 
mëtalitjuro marengo am bale i ësa wo si ësa. Tani'tu ka'i si 
Manimporok wo si Tjalinowan marengo-mange am baleera. 
Si Mololewo' kumi'ito in somoiera. Eng kawaliana masale' 
mange manangkei am bale i Manimporok. Mëta'upo-mange 
sera, itjuao-mange i tona'as sapa ng kasale'ana, wo'ope'ka- 
mai sia masale' mëkarëtuk wo si Manimporok. Tani*tu tu'u si 
Manimporok wo si pënana'ana ang karapi in deken sama' ë 
nima'an i nuwu'na wo kini'itanera sapa ng kasale'ana, wo sia 
sinakeiera. Awoja si Mololewo' anio' maere-ere lalan lewo\ 
tambisa wo'o si Tjalinowan ën itintjas(ë)na. Ta'an ëm basana 
itu ra'itja weta' kailëkan i Manimporok; anaitu sia ang kara- 
pitjë' i masale-sale' am pa'pa' im bawean karëtuk(ë)na. 

Maja'o pira ngando si Mololewo' n ambitu, ja sia kumuao 
a si Manimporok in tana'i : „E po'ow(ë)ku, sapaka aku 
masale' wo'o sumëra' wio'o." Em pangilëkan itu kini'itan i 
Manimporok, wo a si ëndokë' itu sia, karapi e tow(ë)na, 

maja'o muntëp in talun mëkiwio'o. Makasepa-mako sera, ja 
marengo-mange am bale. Itjatëka'o-mange, mapala'us ipapasi- 
wona si pënana'ana n sera'. Ra'itja ure ë nisumiwo, wo tu'u 
sera kumano mëwali-wali ang karapi i masa)e-sale\ Awoja 
maja'o pira ngando n an akar-ai iitu, si Mololewo' kumuao 
ka'i a si Manimporok: ,,E po'ow(ë)ku, sapaka aku, ja masu'- 
uto ë mënëra-nëra' im bio'o anio\ anaitu sa wo'o itjasale'mu, 
ipangere-mai sera' la'usën.'* A si ëndokë' ka'i iitu si Manimpo- 
rok WO se pira-pira ën tow karapina maja'o ka'i muntëpo 
in talun mange mangasu. A si ëndo iitu sera ra'itja wana ng 
kinaerean, iaka-akar sera winëngioka an unër in talun wo 
nimënto'oka ambitu. A si wëngi iitu si Manimporok ra'itja 
makaate in sama', am pa'pa' mëna'ne-na'nei-ange in an sang- 
kum im balena. Wo'ope'ka-mai palo'okën-ako im pakuanan i 
ësa karapina tona'as, in tana'i: „Sa roro'na woo-woondope' 
woondo ja kita mareng am bale, am pa'pa' itji'it im pinali- 
ngaku am bara', ja wawean ë nimamuali ra'itja sama'." Ana- 
itu makainde'o wo makapa'uso n ate i Manimporok. Wëngipe' 
tu'u, ra'ipe' nitjumukuk se ko'ko', ja tumi'iro-mai si Manimpo- 
rok WO se kara-karapina n ati talun, marengo an do'ong. 

Itjatëka'-mai an do'ong sera, kalingaano i Manimporok, ja 
sapaka si pënana'ana aitintjaso i tjarëtuk(ë)na Mololewo', am 
pa'pa'an a si wëngi itu pailëkën-ako i Mololewo' in si Ma- 
nimporok ra'io nimareng-ai, siituoka si Tjalinowan itintjas(ë)nao. 
Kailëkan-ako i Manimporok in tani'tu, ja sia mawënduo, iaka- 
akar itji'it im basana, awëse' tare ë mateo nta'an ë mamë- 
ndam in tjawënduan tani'tu. Akaro-mai iitu, ja ambisa-wisaoka 
m pawaja-waja'ana, sia mëpate-pate in owa'na, ta'an ën iitu 
ra'itja nimalëkëp. Siituoka si Manimporok pënuwu-nuwu'an i 
Inang wo si Amanga mëgigioanoka ë nunuwu'un sama', 
aaruiën, ipatala-tala in tjawënduan, ta'an mangeo-mai ra'itja 
emanëna. 

Kaindo-indono-mai a si makasa ja si Manimporok lumaput 
a si ësa a'kël. Itjatëka'o-mange am puru'na, ja sia lumëpoko- 
mio' in owa'na, ta'an da'itja kinara'i-ra'ian sapa-sapa, tanuo- 



192 

mai a se pira-pira ngando. Maio a si makasa si Manimporok 
muntëp in talun, mange manempang. Tumempango sia wo 
mindo mëgigioan se lumelempar. Ang kasomoian iitu rumpa- 
kano i ësa kerut, Katangka'ana-mako si Tjerut, ja sia numu- 
wu'o-mai, ëng kuanao : „E Manimporok, tio'o pate-paten aku, 
am pa'pa'an aku ja a si Tjalinowam bo mai." Sumowato 
si Manimporok : „Sapa n tu'us in sapaka ko ja a si Tjali- 
nowam bo mai?'* Siïtuoka itjësoto-mai i Tjerut ën sisim i 
Tjalinowan, wo ituru'na-mange a si Manimporok, wo siituo n 
sumairi in sapaka sia ja ulit a si Tjalinowam bo mai, am 
pa'pa'an si sisim iitu ja kailë-ilëkan i Manimporok an tutuwera 
in dua i mëwali-walipe'-wo. An iitukë' ja si Tjerut itu iwëkaro 
i Manimporok, en ita'ar(ë)na tëlu ngawëngi ja mareng ka'i-mai. 
Awoja maja'o pira ngando si Manimporok ë maënto-ënto' 
si Tjerut, ra'itja mai. Siituoka sia mangeo ka'i manempang. 
Mënepa-nepaoka se lumelempar marumpak-ai sia, ja sia maka- 
sepa ësa kerut. Numuwu'o si Tjerut iitu, ëng kuana: „E Ma- 
nimporok, tio'o pate-paten aku, em pa'pa'an aku ja airu'ndu*-mai 
i Tjalinowan." Siituoka ituru'o-mange i Tjerut a si Manimporok 
ën tëtënga'an. Awoja si tëtënga'an iitu mapala'us kinatu'usan 
i Manimporok, wo tare emanënao, in sapaka si Tjerut iitu ja 
ruru'ndu'an i Tjalinowan. Ja katu'usan-ako i Manimporok si 
tëtënga'an iitu, ja ng kuano i Tjerut an isia: „Sa ko wo 
masale'pe' si pënana'anu Kalinowan, ja pa*anënuo-mange n 
ta'ar(ë)na-mai an iitjo, tana'i: „Sapaka ko ja maler-ange ësa 
londei sama' wo n ipakasa in am bu'mbu'na. Wo karëngana 
ko maler-ange agir wo ampetan, janta'an ko tio'o ruma'i-ra'i 
in sumepa-mange lamperan, waja se rëpët ipakaki'tji', tanuo- 
mai: lamperan dintëk, patiukan, saumean, patosëndang wo se 
akar iitu. Wo ko kumarai-mai i la'indong, wo n amo kusun 
in tono. Wo waja se tatawoi uwasei lewo'oka, tanuo-mai im 
pagi', sondang, ke'ar wo m pati, waja se itu ja paalinu-mai. 
Awoja sa pinakaalero m baja se itu, ja ko kumi'ito-mai iaku, 
WO ambisa n tëka'angku, ja ambituo m pëngënto-ngënto'an i 
Tjalinowan. Ta'an sa ko wo mëta'upo wo si Mololewo', karë- 

ngana ko mapailënge-lëngeitjë'-mange in owa'mu, mulur(ë)kë'- 
mange tanu se ko'kos wo longon ën an dior(ë)na. Wo sa 
pëwueiëna, kumuakë'-mange in sapaka ko ja mëkiema' in 
tatawoi, se lewo'oka itu/ 

Tani'tu n ta'ar i lumelempar iitu. Pakasisilën-ako i Tjerut 
ëm baja se itu^ ja masale'o-mai si Manimporok wo sia mapa- 
ema'o ësa londei wo tumu'tul im baja se aitjua. Awoja tani'tu 
tu'u ng karior ja pinakaema'o ë londei, wo si Manimporok 
nitjumuao tow mole ang kara-karapina. Pakaalerën-ako m 
baja se itu, ja moleo tu'u si Manimporok, kumi'ito si Tjerut 
iitu. Awoja mëmole-moleoka sera, ja si Tjerut itu tumëka'o- 
mange an doro' i ësa ro'ong. Siituoka tumumpao si Ma- 
nimporok, WO mamueio a se tow ipëta'u-ta'up(ë)na a si ro'ong 
iitu^ ëng kuana: „Ro*ong sapa n iasa?" Sumowato se tow: 
„Sapaka n iasa, ja ro'ong i Mololewo'." Tani*tu n towo i 
Manimporok, oreka sia katu'usan e tow a si ro'ong iitu. 

Siituoka pangerenao m bale i Mololewo'. Mëmaja-maja'oka 
sia, ja serena tu'u-mako si Mololewo' marentek in uwasei. 
Awoja si Tjalinowan da'itja iparesona, ipakalukut(ë)nakë' am 
pa'ana, itjainde'nakë' oreka itintjas kaapa andetën e tow walina. 
Ta'an si Tjalinowan ja pela-pela'oka n owak, am pa'pa' im 
përësi-rësitjën in ta'ina in uwasei paso', sa si Mololewo' ma- 
rentek. Awoja si Manimporok mapaturu'o-mange a si Molo- 
lewo' WO si Tjalinowan. Këserekë' tu'u-mange i Tjalinowan 
isia, ja mapala'us kinatu'usana in si Manimporok. Ta'an si 
Mololewo' ra'itja makatu'us, am pa'pa' si Manimporok tanukë' 
tu'u se tow ko'kos wo longon ë nimai an diorera. Siituoka 
mueio si Mololewo', ëng kuana: „Sapa ng kawalianu wo mai 
ambia?" Sumowato si Manimporok: „Sapaka m paaiëngku 
ambia, ja mai mangilëk sa wo'o ro'na aku mëkiema'kë' se 
tatawoi lewo'oka, se paali-alintju-mai anio'.'^ Ra'itja nimaure-ure 
ja si Tjalinowan mangilëko a si Mololewo', in sa ro'na sia 
iwëkare'-mai tojo'-wo, e makope' an sëndi. Tani'tu n towo i 
Tjalinowan. Ta'an kuano i Mololewo' : „Ambanao, an dior- 
(é)kukë' ko ro'na sumëndi." Sumowato si Tjalinowan: „E, ma- 

lawi'tjë' aku, em pa'pa'am bawean é makasere. Sa wo'o ra'itja 
wana tow aitjagaet-ai, ro'na tanu i nuwu'mu." 

Tani'tu tu'u am pa'pa' in da'itja akaran i Tjalinowan i ma- 
ngilë-ngilëk ang karapi i mëlëse-lëse'kë', iaka-akar i nienangka 
i Mololewo'. Siituoka tumumpao tu'u-mio' si Tjalinowan ën 
am pa'a i Mololewo'. Awoja tani'tu ng karior a si ra'itja 
kinapi'pitan im bërën mangeo kë'këpën-ai i Manimporok si 
Tjalinowan, wo iterona-mitjo, aila'u-la'us aisakena a londei, 
WO sera moleo maawoo in do'ong(ë)na. Pailëkën-ako i Molo- 
lewo' in tani'tu, ja sia malero ësa londei, wo tumowa tow 
kara-karapina, wo sera mangi'it si Manimporok. Ra'itja tu'u 
nimaure-ure, ja kangi'itanao-mange sera an unër i laur. Am- 
bituoka sera, ja sera mëtokolo; awoja katare-tare ra'itja wana 
ë makawolei, ta'an mëmputeangkë'-mange. Ento-ënto'oka sera 
ë mëtoko-tokol, pailëkëno i Manimporok, sapaka se katokol(ë)na 
itu mala'leo. Siituoka to'tolano i Manimporok i mëkar se lampe- 
ran nialer(ë)na-mai, katare-tare a se ra'ipe' talos ën ipakaki'- 
tji'. Tani'tu se lamperan itu mangeo kumi'tji' se katokol(ë)na 
isera, wo sera tumo'tolo sumoro'. Ang kasomoian-ai iitu, ja 
iwëkar(ë)nao-mange m baja se lamperan paali-alina, wo se 
katokol(ë)na pëngi'tji-ngi'tji'inera, iaka-akar ëm bërënera nima- 
wola WO ng karapi in owak nisumëgao. Awoja siituoka ja si 
Mololewo' tumo'tol matalo m përeke-rekenën ; itjasiwa-siwak 
sia mëkia-kiampungoka, ta'an da'io nieman i Manimporok. Ang 
kakaapuan in iitu, ja si Mololewo' wo se kara-karapina nima- 
teoka an unër in ta'sitj. Tani'tu ng kinakaapuan i Mololewo'. 

Awoja akaro-mai itu, ja si Manimporok maëna'o-mai n ate, 
am pa'pa' i nimateo si tjaseke'na. Ta'an mande in tani'tuoka, 
ja waweane' ë mawe'e kasumakitan an atena, em pa'pa'an si 
Tjalinowan mawuta-wutaoka im pela' n owak, iaka-akar itjari- 
tjaoka e tow i makasere. Siituoka ja si Tjalinowan lumële'. 
Makalële'-mako sia, ja tumarepe'-mai nimaema'o m baja im 
pela' WO ë giona aitjawaluioka tanu in dior. Ang kasomoian-ai 
iitu ja sera moleo, maawoo-mange in do'ongera, iaka-akar in 
da'itja wana nimasepë-sepë'd isera, wo itjatëka'-mange an do'ong 

karapi in sama*. Awoja ang kakaapuan in iitu, ja si Ma- 
nimporok wo si Tjalinowan in ambalesa mëngënto-ngënto' 
a si ro'öng iitu, wo mënoi-now ang karapi in ëna' wo ëlur. 
Tani'tukë'. 

88. Sisil an doro' i Manlmporok wo si Hondolewo'. 

Sapaka si Manimporok anio', ja pojo' i Lumimu'ut wo si 
To'ar. Am pa'pa'an makaanako-mai si To'ar wo si Lumimu'ut 
ja si Mamantöw-Roring, makaanako-mai si Mamantow-Roring 
ja si Manimporok. En tinowan i Manimporok ja an Awuan, 
WO mëngëna-ngëna' ambitu akar(ë)na i mawangko'ö. 

Maio tu'u sia im .bangko'o, ja sia kumësoto an do'ong 
tinowana, wo maja' mangere ëna'an ang kasama'an do'na 
ënto'ana. Awoja sia itjatëka'-mange a si tjuntung an tawi i 
La'indong. A si tjuntungoka iitu, sia tumumpao-mio' a luku- 
lukutano in do'ong i La'indong in tarepe'. Ambitu si Ma- 
nimporok nimënto' ure tojo\ wo mëndondo-mëndondo sia 
mënempa-nempang. Ja mëgigioan se lumelempar am puru'na 
i tjuntung an tawi im paënto-ënto'ana. En ipatu'ul si tjuntung 
iitu ja Tetempangan. Awoja nimamuali a si makasa in si 
Manimporok i matempang, ja sia makasepa ësa kerut. Si 
lumelempar iitu ra'itja lina'u-la*us(ë)na i nimate, ta'an an unër- 
(ë)na i mawarengo-mange am bale, ja sia manani in tana'i : 
^O Kerut, karu'ku'ungkuo n do'kos(ë)mu!'' Sumowato siTjerut 
iitu: „O Manimporok, tio'o pate-paten aku." Siituoka mangaja'- 
ka'o-mai si Manimporok ë malinga si Tjerut iitu i manuwu'; 
anae m pangilëkana pina'an wo kini'itana, iaka-akar in tamunao 
si lumelempar iitu. Awoja siituo ng kinato'tolan-ai wo akar in 
tarepe' këlian se matamu se kerut. 

Ja si Manimporok ure-ure ë nimawaja-waja', mëere-ere 
ënto'an wo manempa-nempang am puru'na e kuntung an tawi 
WO se an tajang, akar(ë)na i marengo ka'i-mai an do'ong 
tinowana, an Awuan. An Awuanoka ka'i sia, sia tumumpa- 
mio' am Parei, wo sia mema' ësa londei wangkër ambitu. Siow 
ngando sia ë nimema' si londei iitu. An tutuw(ë)na i nimaema* 

si londei ütu, ja sia mëta'up am Parei ësa tuama makangaran 
1 Mondolewo', makailëk ulit marentek in uwasei. Awoja si 
Manimporok wo si Mondolewo', sera maindoo mëkarëtuk susut, 
akar in si Manimporok i mangilëk a si Mondolewq' in tana'i : 
,E po'ow(ë)ku, sa aku itjaupus(ë)mu, ja iema'-mai agir wo 
waja se tatawoi uwasei aku, se ro'na indon tatawoi a londei 
paema'angku in tarepe'." Em pangilëkan i tjarëtuk(ë)na ütu 
kini'itan i Mondolewo'. Pakaema'an-ako i Mondolewo* m baja 
saliatam bo se tatawoi tambisa ng kasale'an i Manimporok, ja 
itu ipumpuno wo tu'tulëno i Manimporok am bu'mbu' i londeina, 
WO itjasaerao-mio' i mole, sa maio n dëgës sama'. 

An sangkum i maënto-ënto' in dëgës sama', ja si Mondo- 
lewo' muntëp in talun mangasu, en si pënana'ana makangaran 
im Pingkam-Panulu'an aitëla'una a lawanan ang karapi i tja- 
rëtuk(ë)na. Maja'o pira ngando sera ë maënto-ënto' si Mondo- 
lewo', janta'an da'itja mareng-ai. Awoja sia pangënto-ngënto'- 
onera akar im pitu ngando. Am pa'pa'an i nilumangkoio 
si ëndo ang kumapitu sia ra'itja mareng-ai, ja wasano i Ma- 
nimporok WO si Pingkam-Panulu'an in si Mondolewo' wona' 
aitjawangkuro am pangasuan, wo nimateo an unër in talun. 
Siituoka ja si Manimporok moleo wo si Pingkam-Panulu'an 
kumi'ito isia. 

Lumangkoi rua ngawëngi sera ë nimole, ja si Mondolewo' 
marengo-mai a lawanan, maio mangere si pënana'ana wo si 
tjarëtuk(ë)na, janta'an da'io kaereana. Awoja si Mondolewo' 
mërioro-mio' mema' ësa londei karapi in tatawoi wo waja in 
saliatan. Pakaalerëna-mako m baja se itu, ja sia moleo. A si 
tjatëluan ngawëngi, ja kangi'itanao-mange ë londei i Manimpo- 
rok. Ambituoka ja sera mëtokolo, ra'itja nimapo'o-po'ow ën 
ëndo WO m bëngi, akar im pitu ngando ng kaure. Ang ka- 
somoian ütu pëndamëno i Manimporok in da'io ro'na makënto'- 
wo, ja siituoka sia rumu'ndu'o si Tjerut mange a si po'ow(ë)na 
makangaran in Awuan, mange mangilëk in sa roro'na wo'o 
sia mai tumawang a si po'ow(ë)na Manimporok. Ra'itja ni- 
maure-ure maio tu'u si Awuan, tumawang a si po'ow($)na, 

WO la'ungëna ë londei i Mondolewo'. Marëngis-ako ë londei i 
tjarender i Manimporok, ja maëna'o-mai sia. Ta'an si tjaëna'ana 
itu ra'itja nimënto' ure, em pa'pa* ë londeina itu aitjasëlar- 
ange am paawu*un in Sompini wo m Pulisan, aitjawaluio watu. 
Si watu itu ja ambitu tumbal in tarepe\ wo n iitu ningaranan 
e tow: Pinangka'am batu. 

Awoja si Pingkam-Panulu'an indono i Manimporok pënana'an, 
wó sera mareng a La'indong. Sia mënto'o ambitu, akar(ë)na 
i mate. Tani'tukë'. 

89, Enkna an doro' i Mallënsnn, sinisil 1 3. Begar, Eapoja. 

Sapaka si Mailënsun anio\ ja pojo' i ësa malënge-lëngei. 
Ja sapaka si nimëwangko' isia, akar(ë)na i makamatu'a-mai, 
ja si apo'na. 

A si ëndooka makasa ja ng kuano i Mailënsun a si apo'na : 
„O apo'! isiwo-mio' kanen aku, wo walunëngkupe' i mange 
mangasu." Siituoka ja kuano i apo'na: „E kawëlë-wëlës ! itjoo 
tu'u si ro'na mangasu! ën so' se asu ipakawalimu ?" Sumowato 
sia, ëng kuana: ^Kumi'itoka tu'u se walina, ja." Siituoka ja 
ng kuano i apo'na: „O ja sama', itu'tul(ë)kuoka walun, ta'an 
pira ngando wo ko mareng-ai?" „Pangënto-ngënto'ongkë'-mai, 
sa ra'itja mai a si tjasiowan ngando, ja ra'io mareng-ai." 

Jawo sia maja'. Ang kasiowan ngando ja sia sumumpak- 
ange in sangatu'ur ën tambëlang wo sia lumi'tjir in tu'ur iitu 
makasiow. Ja mailëko si sangarondoran nisumaru in ondolan 
i ëndo, WO itu tongkeiëna-mange ; pinakatëluanao mange i 
nimarak, ja tare itjarë'mba, wo ng kërë'mba in iitu ja ni- 
mönge an dano. Itjairë'mba-monge in tambëlang, ja tumarepe'- 
mai ë lalëindëng wo sia safputën in iitu. An unër(ë)naoka-mai 
i lalëindëng, ja sia mailëk se rua wewene wulawan, sera anio' 
ja mëtuari. Siituoka ja sera numuwu', ëng kuanerao: „Tio'o 
ko minde-inde', eng ko ja indonami wo miara itjami i mëtuari, 
ma'ang ko in tow rërëgësan." Sumowato si Mailënsun, kuanao: 
„Sama', ta'an aku ja ra'itja wana kailëkan sapa-sapa." Kuan- 

erao: ^ Mande tani'tu.' Anaitu tumo'tol a si ëndo itu, ja 
sera mëwali-walióka tanu ambalesa. 

Siow ngando an somoi-ai itu, kuano e rua wewene wula- 
wan: ^Ja sapaka kita, ra'itja mënto' ambia, anaitu mindo 
kaju wasian wo erna an londei, wo kita sumengkot-ange an 
Soangan." Siitu kini'itan i Mailënsun. Pakaema*ana-mako ë 
londei, ja sera sumakeo, wo sumengkot nimapasëndangan wo 
sumuwa'-mitjo an Soangan. Ta'an am pa'pa' im baweangkë' ë 
nimaëmbow isera ambitu, ja sera sumengkoto ka'i-mange an 
Awiian. Ambitu ë niënto'anera. Siituoka ja kuano e rua 
wewene wulawan: ,Waja in tawoiën e ambia, ja karëngan 
tawoiënta.' Anaitu, akar in tarepe' ja sera anio' patu'ulen: 
kasuruan an Sëndangan. 

90. Slslsilén an doro' i Tjasnrnan Mallënsnn, sinisil i Thio Gim 

Sun Abid-el-Mëseh, yan Eawangko'an. 

Kumi*it in sisil i makasisil, ja si tjasuruan Mailënsun ja 
tow an do'ong i Pasam-Bangko', tu'ur im bale e Pasang. 

Kaindo-indono-mai a si makasa, ja sia lëmbi-lëmbi ën owak, 
WO maio i mëtilengo-mako si ëndo, ja sia mangeo wo'o tuma'- 
tak tambëlang indon sintjom im pe'. Tani'tu tu'u sia maja'o- 
mange, wo sia nituma'tako sangarondoran tambëlang, ja ën 
iitu nirumë'mba-mako, wo pëweso-weso'ona ra'itja maindo ; ja 
an unër(ë)na i mëweso-weso' in iitu, ja nimërut wo nitjumilat 
WO lumalëindëng ën a si pëngënto-ngënto'anao, akar sia in 
da'io mailëk, am pa'pa'an in sinaputo i lalëindëng. Awoja 
tumarepe'-mai sia mailëk rua mangala'un an unër i lalëindëng 
an dior(ë)na, wo ng kua e mangala'un isera: „E, ambisa ëm 
pëngënto-ngënto'anu ? Masale' ko ë mamuali kasuruan wo 
kasimbaluiami ? Kami anio' ja kasuruan a mange n tana' i 
Londokan." Kuano - i Mailënsun : „Masale' ! Aku anio' ja tow 
a mange m Pasam-Bangko'." Tani'tu tu'u iwalio e rua kasu- 
ruan mangala'un sia, a si rojongan makangaran Makalu, wo 
ambitu sia linaneio wo niwuwukerao, wo a si sangalëwu' itu 

ja nimangero' ën tana' wo nimërut, wo nitjutnilat(ë)pe' ka'i, 
tani'tu sia nimamualio kasuruan. 

Kasomoian-ai iitu ja sera mëroso-mio' an duru in ta'sitj, wo 
sera sumengkoto-mange ang karapi in tjalo'o-lo'oram bangko': 
pinatuwungan, pinakulintangan wo pinalutawan, akar sera in 
aitjatëka'o-mange an tana* Londokan. A si ëndo itu in sera 
in aitjatëka'o-mange ën a si tana' iitu, ja kuao e kasuruan 
ambitu: ^Tambisa kamu, mënto' ambia?** Sumowato sera: „O 
ra'itja, karëngan kami e mange mënto' an tana' Naawuan.** 

Siituoka sera moleo-mange, ang karapi in tjalo'o-lo'oram 
bangko\ akar sera in aitjatëka'o-mange a si tana' iitu. Ja 
sera in aitjatëka'o-mange a si tana' iitu, ja sinungkul wo 
sinepao e kasu-kasuruan ambitu ang karapi in sisiri'am bangko', 
WO ng kuao e kasuruan mangala'un kasimbalui i Mailënsun : 
,Kiro-kiroi e manuk, irë'mbo-rë'mbok e tio', iua-uang e 
kapuna'!" Siituoka tu'u, ja rumëgao kaapa kumukuko-mai se 
ko'ko', WO rumëngkoko-mai se wawi wo se asu ja muango- 
mai waja. Kuao ka'i e kasuruan kasimbalui i Mailënsun : 
,Wua-wuatëne', popo-popoane' si wa'ilan Mailënsun.' Kuao 
ka'itje' i Mailënsun : ,Rumeindeng(ë)pe', rumeindeng si wa'ilan 
Mailënsun, kapira ën tanu iaku utu' im Pasam-Bangko'." 
Kakaapuan, ja sera nimënto'o an tana' iitu, wo si Mailënsun 
nimamualio kasuruan ambitu ; ra'itjakë' kasuruan tëkek, ta'an 
kasuruam bangko', kaapa kolano e kasuruan a mange n 
tana' Naawuan. 

91. Kokna an doro' i Mamanna, slnisil i Ean'ndlri 

Walokow, Enntung. 

Kaindo-indono-mai si Mamanua ja nimusëw pola. Marangka'- 
mako m pola, pailëkënao parombitëngkë' i sei. Siituoka kua'a 
sia n ilukut(ë)nao. Ra'itja tu'u maure-ure mange tumelew-ai 
si tjelang, janta'an tumumpaoka-mai an tana' sia, itjawaluio 
tow, wewene tare tumow. 

Siituoka sia përiorëno-mange i Mamanua in tjumërës, wo 

ng kuana: „Ja iitjoo tu'u re'e mëngarombit im polaku, intji?" 
Sumowato si wewene isia, ëng kuana: „O, iaku! Ta'an sa 
ro'na, itjaupus-ai aku.' Ja ng kuao i Mamanua : „Ja sama' ! 
Ta'an ambisa ko wo mai?" „A langit wo." „Sapa ë ngaranu? 
WO si sei si inang(ëjmu wo si amang(ë)mu ?" Sowatëno i 
wewene isia: „E ngarangku Lumaluindung, anak i Tjumo- 
komba' wo si Lintjambene'." Ja ng kuao i Mamanua: „Ja 
sama'! Wo sa uanu, ja iitjoo ng kasaruku." Numuwu'o si 
Lumaluindung, ëng kuana: „Sama' re'e. Ta'an pangilëkëngku, 
tio*o ka'itje' pakutu-kutuanu aku, en tia' m bu'uku karëmbusan 
WO palingan-ai i ina' wo si ama\ oreka aku kailëkanerakë' in 
ambisa, wo aku ipapaaitjë'-mange, am pa'pa' këkailëkerakë' 
in aku in ambisa, ja aku aiënerakë'-mange." 

Siituoka sera in dua mamualio ambalesa. An somoi-ai iitu 
sera makaereo toja'ang tuama. Ja am pa'pa' in tjëlio se kutu 
i Lumaluindung, ja sia lëse'eno i Mamanua in tjumutu. An 
unëroka im pakutuan, karëmbusano tu'ü m bu'uk(ë)na. Kë- 
rëmbus(ë)kè*-mio' im bu*uk(ë)na, ja tumarepe'-mai ë lalëindëng, 
WO sera saputëno-mange in iitu, iaka-akar sera in da'io mëtna- 
ilëkan. Lumangkoi-mako ë lalëindëng, ja aitjatalao si Luma- 
luindung. Si toja'ang aitëla'unakë' a si amanga. Pa'pa' weta' 
si inanga in da'io nimareng-ai, ja si toja*ang mëngame-ngame'- 
oka, iaka-akar in da'io kalëpeian i amanga. Ang kasomoian-ai 
iitu, mawënduo si Mamanua am pa'pa' sia in da'io itjaëna* ë 
mëlëpe-lëpei si ana'na, janta*an da'itja kalëpeiana. 

Makata'neio-mai sia, awëso si toja'ang ën itondong(ë)nao- 
mange a si inanga. Wo sia mangereo tu'u ki'itën. Mitjom a 
si ëndo, sia palua'bënakë'. Siituoka ng kuanao am po'po' : 
„Sapaka ko, ja ngaranangku po'po\ janta'an sa ro'na, iambo- 
mange i langit aku." Sumowato m po'po' : „Me'e ja, lumaputo- 
mai, WO ko iëpe'ku iambo-mange i langit." Ja lumaputo tu'u 
si Mamanua, wo sera ipëngange-ngange im po'po', ta'an 
kamang i matawio-mange i langit, itjarë'mbao-mio' ëm po'po', 
e nimakarangka'o. Merao ka'i-mange a la'indong sia, ëng 
kuana: „Sapaka ko, ja ngaranangku la'indong, janta'an sa 

ro'na, iambo-mange i langit aku." Kamang ka'i i matawio- 
mange i langit, itjarë'mbao ka'i-mio'. Siituoka kua'a sia mëngera- 
ngerao a se kaju walin'a, wo mëngara-ngaran ambitu, janta'an 
da'itja wana n do'na makaambo-mange si Mamanua a langit; 
am pa'pa' kasusur in iitu nimakarangka'o ëm puru'na, ra'io 
kakëtean in dondora, iaka-akar nimërë'mbe-rë*mbekë'-mio\ An 
somoi-mai iitu sia mailëko si rongit leno, wo ng kuana: 
^Sapaka ko, ja ngaranangku: „Leno'\ janta'an sa ro'na, iwali- 
mange a si inang i toja'ang am bawo i langit aku." Sumo- 
wato si Rongit, ëng kuana : „Ja sama', ko karëngana mëngi'i- 
ngi'it-ai iaku. Wo sa ko masale' mëlëp rano, si wisa si ra'itja 
tinëka'angku-sa, siitu n do'na ëlëpanu. Wo n ësa, sa aitjatë- 
ka'o-mange-sa, ja si sei si tinëka'angku n tuintung, isiao si 
inang i toja'ang. En sapaka sera i mëtuari ja makarua siow, 
se wewenekë' waja, wo sera ja makalukut waja nisumaru-mitjo " 

Tani'tu tu'u m baja i nuwu' i Rongit-leno kini'itan i Ma- 
manua. Itjatëka'o-mange sera, ja sumosoro-mitjo wo sumere- 
meko se nilumukut makarua siow. Itjatëka'-mange i Rongit 
an tuintung i Lumaluindung, iwe'eo-mange i Mamanua an 
isia si toja'ang. An somoi-mai iitu si Mamanua nimënto*o-mio' 
ambitu. Jawoja weano kanen sia, këkëliangkë' ëng kinan. 
Siituoka kua'a n tina'ina n uwa*ano wo sawëlan im batu, siitu 
sia m pirakë' ëm pakanën, wo sia maindoka kasuruan. 

An somoi-ai iitu si Mamanua mitjom an timu, wo sia maindo 
kasuruan in dëgës in timu. A mitjooka mbitu sia ngaranano 
i Manarinsing. 

92. Knkna an doro' i Warongan. 

An unëd e tow mëngënto-ngënto' a meko am Pinë'betengan 
ësa tow makangaran Mawati*. Maka'anak si Mawati' si Wa- 
rongan wo pira-pira m po'ok(ë)na. Mawangko*om-a'i si Wa- 
rongan, ja iru'du'um i amanga sia, kua i amanga: „E Wa- 
rongan, sapa ko ja mangere-mange pange'etan, wo pënga'alian-ai 
aku upe'.' 

Siitukë' ëm pinalinja i Warongan ja sia tumo'dëm-a'i, wo 

maja'. Sapakëm si Warongan ja nimonge ë nimaja'. Katare- 
tare sia lumangkoi ësa rojongan in dano, ngarananam si 
rojongan itu Nimanga. Kumarua sia monge ka'i lumangkoi 
ësa rojongan, ngarananam ën itu Munte, am pa'pa' si munte 
popontolën pina'ali-alina aitjawoiwoi ambi'itu. Kumatëlu sia 
monge ka'i lumangkoi ësa rojongan wo ngarananam ën itu 
Rano Reindang. Ambi'ituoka si Waropgan ja monge an Dano 
ing Kelang. Wo sia tumo'd tërung an duru a mitjona wo 
ngarananam si tino'dana in tërung Rano Esëm, am pa'pa' ë 
nanama i rano itu ësëm. Ambi'ituoka si Warongan ja meiwei 
pusu' in a'kël, wo musë'b pola, to'ngaw, lolitu'. Kasiowan 
ngando ja sia tumo'tolëm ë mange'et wo pa'ila'anam ëm pola 
ja ma'sa'bungëm, ën to'ngaw ma'bua'am, An somoi-a'i itu si 
Warongan marengëm-eko am Pinë'betengan ma'ali-meko upe' a 
si amanga. 

Sangando, rua ngandokë' si Warongan ën a meko an 
do'ong(ë)na, ja sia mareng ka'i-monge an Dano ing Kelang, 
monge kume'et im pe'na wo mëngat in tinanëm(ë)na. Itjatëka'- 
monge sia kume'et^ makake'et-oko sia, ja sia mëngat in tina- 
nëm(ë)na. Pa'ila'anam ë lalaina im pola nima'pëku-pëku'um, 
Kua i Warongan: „Sia'pe' tu'u! ilukut(ë)kupe' si ma'i ma'pëku* i 
lalaina im polaku." Si'ituoka si Warongan mënëp, makaënëpoka 
sia, ja serena-mange se kelang makatëlu siow a mange a 
langit WO mulis-a'i, wo tumumpa-mio' an Dano ing Kelang 
WO seila lumële'. Ma'lële'oka se makatëlu siow, mange ka'i 
mulis-a'i se kelang makasa siow, ma'i ka'i lumële' ambi'itu. 
Ra'ipe' nimakalële' seila, mange ka'i mulis-a'i se kelang 
makatëlu ësa. Të'tërënëm-ange i Warongan ëm baja se kelang 
itu ja ra'itja re'e kelang, ta'an tow re'e. Milo'om ing karai 
se tëlu kelang sosomoi-a'i, ja ipasëmpe-mangeeila a lalaina 
im pola ëng karaieila. Malële'pe' se tëlu itu, ja tumele'bëm 
se kelang makatëlu siow wo se makasa siow. 

Ma'lële'pe' se tëlu itu, ja ëti-ëtipën-ange i Warongan indon 
si karai aisëmpe an sësëndi-monge, wo lëpëtëna wo iema'na. 
Makalële'-moko se tëlu itu, ja ma'iëm mangere ing karaieila. 

Se rua nimakala'u-la'us-a'i kumarai, ta'an si ësa ja ra'itja, am 
pa'pa* ëng karaina aiënëpëm i Warongan. Makakarai-oko se 
rua, ja seila tumele'bëni, nimakelangëm . ka'i, wo se rua itu 
numuwu', kuaeila: „Ois, ois! wowoka-ma'i tontumuwu'," am 
pa'pa' seila ja makawow im bow(ë)na in tow. Itëlë'uëm-io*- 
eila si tuarieila. Si'ituoka ja pë'diorën-ange i Warongan in 
tumimboi si wewene itu, am pa'pa' de'en se kelang itu ja 
tow re'e waja wewene. Kua i Warongan: „Tow ambisa kamo 
kumaapa ko wo ma'i?' Sumowat si Wewene itu, kuana: 
„Kami, kumaapa aku, ja anak i tow a langit." Pë'bueiënëm 
ka'i i Warongan sumawël, kuana: „Anak i sei ko?" Sumowat 
si Wewene itu, kuana: „Aku ja anak i Mamarimbing.' Pë'- 
bueiën ka'i i Warongan, kuana: „Si Mamarimbing sia ja 
ma'përenta kumaapa ra'itja?'* Sumowat si Wewene itu, kuana: 
„Si Amangku ja tona'as wangko' a langit." Pë'bueiën ka'i su- 
mawël i Warongan, kuana: „Sapa ë ngaranu?" Sumowat si 
Wewene itu, kuana: „E ngarangku Wëngkow.' Numuwu' si 
Warongan, kuana: „Karëngana ko en indongku pënana'an." 
Sumowat si Wëngkow, kuana: „Ro'na, ta'an aku mangepe' 
mapakoitjot-a'i si Amangku, am pa'pa' pa'ila'angku-mange se 
po'ok(ë)ku ja pa'koitjotën i Amangku a lëlëwëtan/ Numuwu' 
si Warongan, kuana: „Ra'io toro ko mange a si Amangu, 
ro'na mange ko, ta'an ëng karainu ra'io iwe'eku/ Sumowato 
si Wëngkow, kuana: „Sao makembut ëm bu'uk, mandepe' 
ësakë' ë makembut, pa'linjangkë'-mange i Amangku." Su- 
mowat si Warongan, kuana: „Sia'am ipa'inde-inde'nu, tu'- 
tulangkuoka sumama-sama', o itu ra'itja wana ëm bu'uk ma- 
kembut." Lëgaiënëm i Warongan i nunuwu'un tombal wo 
lëme' si Wëngkow aka-aka'dan tu'u si Wëngkow mangaku 
mamuali pënana'an i Warongan. An somoi-a'i itu, ja seila in 
dua mekom am Pinë'betengan. Itjatëka'-meko, seila in dua 
ma'pëli'im, am pa'pa' seila in dua ja tumo'tolëm im pamalean. 
An somoi-a'i itu, ja si Warongan wo si Wëngkow makaere 
ësa anak tuama. Kaloboinam si toja'ang itu, ja kakutuanëm 
si Wëngkow. Anaitu numuwu' si Wëngkow a si Warongan, 

kuana: ,Kutuan-a'i aku, ta'an asi-asi'an en sa wawe'an ëm 
bu'uk makembut, Sim pa'pa' mandepe' ësakë' ëm bu'uk ma- 
kembut, pa'Hnjangkë' i Amangku, karëngan aku rangatën-a'i 
i Amangku wo mangena iusë'b sumawël si wu'uk itu/* Ku- 
tuanëm tu'u i Warongan si Wëngkow, ma'kutuoka si Wa- 
rongan, ja pëtutu'una ing kumembut si ësa wu'uk, am pa'pa' 
pa*ila-ila'ana sa tu*u uli-ulit ë nunuwu'un i Wëngkow kumaapa 
towo. Kapëndamanëm tu'u i Wëngkow ja kinakembutanëm 
tu'u ësa wu'uk, anaitu sia numuwu', kuana: ^Am pa'pa' tu'u 
kinembut(ë)nu si ësa wu'uk, ja karëngan aku marengëm-ange 
a si Amangku, am pa'pa' aku ja pa*towa'anëm-a'i i Amangku, 
ta'an si toja'ang anio' ja itëlë'ukukë' a itjo, tai-tairan-ange." 

Awoja maja'am tu'u si Wëngkow, nimonge ë nimaja' wo 
monge sumoso'd a si kuntung a mitjona e Tomu'ung, am- 
bi'ituoka sia ja tumele'b-ange am bale i Amanga. Itjatëka'- 
mange sia, ja te'benëm i Amanga ëm bu'uk, ta'an da'itja 
kinate'bean am pa'pa' talus këli. Kasiowan ngando ën aka'd-a*i 
i Wëngkow i nimareng a si Amanga, ja si toja'ang mëngame- 
ngame'oka ipakandondo wo ipakawëngi-wëngi. Anaitu numuwu' 
si Warongan an atena in ësa, kuana: „Mongepe' an Dano 
ing Kelang aku, mainde' rake moko si Inang i Toja'ang anio' 
WO ma'i ka'i lumële' an Dano ing Kelang kele in dior." 

Mongem si Warongan kara-karapi i anak(ë)na. Mongem 
lambi'itu seila se më'amang ja ma'ila' si Këleak. Kua i Wa- 
rongan: „E Këleak, të'tëkangku ko!" Sumowat si Këleak, 
kuana: „Sumapa aku?" Sumowat si Warongan, kuana : „Itele'b- 
ange a si Inang i Toja'ang anio' kami i më'amang/' Sumowat 
si Këleak, kuana: „Sapa n iwe'enu iaku?*' Sumowat si Wa- 
rongan, kuana : „Sapakëm ën iwe*eku ko, ja ma'kan in tande 
rowar." Sumowat si Këleak: „Sama*/' Awoja wionën tu'u i 
Këleak se më'amang, ta'an makatëlukë' muri'kit-ange si Kë- 
lea'k, itjawareng-iö' an tana', ra'itja kinawoleian i Këleak se 
më'amang. 

Kumi'it itu si Warongan ma'ila' si Pëdit ; kua i Warongan : 
„E Pëdit, të'tëkangku ko itele*b-ange a si Inang i Toja'ang 

im bene'/' Sumowat si Pëdit: „Sama', mio-ma'i a likud(ë)ku/' 
Mio tu'u-mange se më'amang a si Pëdit, makatëlukë' muri'kit- 
ange, mulis-io' sumawël an tana'. 

Kumi'it itu si Warongan ma'ila' si Rongit O'lei. Numuwu' 
si Warongan a si Rongit itu, kuana: „E Rongit, të'tëkangku 
ko, itele'b-ange a si Inang i Toja'ang anio' kami i mé'amang, 
ën iwe'eku itjo sumeisëp i na'na' ing kupës a likud(ë)ku." 
Sumowat si Rongit, kuana: ^Sama', mio-ma'i a likud(ë)ku 
kamo i më'amang, wo itele'b(ë)ku-mange." Mio tu'u-mange 
a likud i Rongit se Warongan i më'amang, makatëlukë' mu- 
ri'kit si Rongit, ipantër(ë)na tu'u-mange se mé'amang itu. 
Itjatëka'am-ange am bale i Mamarimbing seila, ja numuwu' 
si Rongit a si Warongan, kuana: „Si tëka'angku ën tuintung, 
ituruk-ange a isia si Toja'ang, am pa'pa' isia ën Inanga." 
Tumëka' tu'u-mange an tuintung i Wëngkow si Rongit, ituruk- 
ange i Warongan a isia si Toja'ang; kua i Warongan: „Susu- 
nëm-io' tu'u si Toja'ang, en sia ja pinapa'des(ë)nu in susu." 
Awoja numuwu'um se po'ok i Wëngkow kuaeila: »Ois, ois! 
wowëm ën tontumuwu' !" Peronëm i Mamarimbing seila, kuana: 
^Sia'am ipa'ois sia, am pa'pa' sia ja nimaindom po'okiow 
ulit/ 

Ambi'ituoka si Warongan ja ngaranan i Mamarimbing, ën 
aingarana Manarinsim. An somoi-a'i itu, ja we'anëm i Ma- 
marimbing pangkat si Warongan wo si Wëngkow, kuana: 
„Kamo in ambalesa ja ma'lukar am pa'kësotan in dëgës in 
Timu." Anaitu ën dëgës in Timu ningaranan e rior: „Rëgës 
i Manarinsing/ Kele in Awa'at, rëgës a moko wo ma'i ninga- 
ranan e rior in: „Dëgës i Makaliwe." Awoja si Toja'ang, 
anak i Warongan wo si Wëngkow, ningaranan i Mamarimbing 
Mandolang, mitjo nimënto' an duru in ta'asik a mitjona in 
do'ong e Karor. 

93. Knkna an doro' 1 Se'e-Wene', sinisll i 
8am Welei, Knntnng. 

Kaindo-indono-mai sapaka si Se'e-Wene' ja anak e am- 
balesa lëngei. Jawoja toja'ange' si Se'e-Wene'-wo, wo patean 
i inanga. Ang kasomoian-ai iitu si amanga tumane ka*i a si 
wewene maësa-ësa. Mamale tu'u-mako sera in dua, mëmpiaraano 
se toloatëkën. Këto'tol(ë)kë'-mange im pamaleanera, ja si tu- 
moloatëk si Se'e-Wene' masu'u-su'ut-io' isia, akar(ë)na i ma- 
kawangko'. 

A si makasa, matawio in tjuman, ja si Se'e-Wene' airu'ndu'o 
i Ra'ana mange-mai tjan-im-bawi an da'ter im pëngëlëpan. 
Makaindo-mako kan-im-bawi sia, ja sia mangeo lumële' an 
dojongan. An sangkum(ë)naoka i malële', mitjoo rumojong-ai 
m po'po' kinimbengo, wo ng kuana: ^O kongko! mërepe' 
re'en im bu'uk; lewo'kë' ia wo nirombit!" Makalële'-mako 
sia, marengo-mange am bale. Itjatëka'-mange sia, ëng kuao 
i Ra'ana: ^Je! itaureo kua'a-mai, anae ra'io wana tu'tu'. Ku- 
mëruto re'e-mio' kanen!" An sangkum(ë)naoka i makan, 
pailëkëno i Ra'ana nimalo'oro m bu'uk(ë)na wo ng kuana: ,0 
ko topukën! kua'a ko wona* nirumombito po'po' aiëre im 
bu'uk! Kua'a m bu'uk(ë)mu nimaëreo sama'?' Si Se'e-Wene' 
nimënë-mënës(ë)kë\ e mainde'kë' sumisil. 

Mando ka'i-mai in tawio kuman, sia iru'ndu'o ka'i i Ra'ana 
mange-mai tjan-im-bawi; lumangkoio im pëngëlëpan sia, pailë- 
këna-mange n tu'tu' sinaput i lulun aiweren ambitu. Mawawa'- 
andoo-mio' in sia i mange-mai im pe', langkoiëna-mange, 
ambitukë' ën tu'tu'. Jawoja mangeo ka'i-mai tjan-im-bawi sia 
in airu'ndu' i Inanga i mando-mai, pailëkënao ambitukë' ka'i 
n tu'tu'. Makaindo-mako kan-im-bawi sia, mangenao indon ën 
tu'tu' WO ng kuana: ^Kanëngkuo kua'a n tu'tu' e maarëmo 
aku. Mareng-ange am bale aku, wona' ka'i ra'io wana tu'tu'/ 
Makakan-ako sia, tumeintengo in tjan-im-bawi wo mangem 
am bale. Itjatëka'-mange sia, ng kuano i Ra'ana: „Je, itaureo 
weta' mai ja, anae ra'io ka'i wana tu'tu'! Kumëruto ka'i re'e- 

mio' !" Tani'tu kasusur in ëndo, sa tawio kuman, iru'ndu*o sia 
mange-mai tjan-im-bawi, en da'io patëla'uan tu'tu' sia, janta'an 
sia mënga-nganoka si tu'tu' ipëmere-meren i sei am pëngë- 
lëpan. 

Mamuali a si makasa, mawë'mbëro in tjan-im-bawi sia, 
mëras-ai si tumotongko' an tataliawan. Siituoka si Se'e-Wene' 
mangaja'ka' wo mëtintjas. Wo ng kuao i Tumotongko' : „Tio'o 
tumintja-tintjas, e Se'e-WeneM ra'itja kua'a tambisangku ko, 
iaku si nime'e im po'po' aiëremu i nilumële', wo mëngawe'e 
in tu*tu' pëngakanënu mëndondo am pëngëlëpan ja! Iwe'e-mai 
wo iaku' ë më'mbër in tjan-im-bawi paalinu!" Wë'mbërënao 
n iitu, winé'mbër(ë)na in aroro' lo'or, wo si Se'e-Wene' 
weana karai wëru wo wujam bëru sawëlën. Jawoja mangem 
am bale sia, mëkaraio wo mëwujango im bujam bëru. 
Itjatëka'-mange sia, ëng kuao ka*i i Ra'ana: ,0 ko topukën! 
kua'a ko karae! nirumombito karu' ko en tanana! ambisa 
ana-wo?" Si Se'e-Wene makapënës(ë)kë'. Jawoja tumo'tolo-mai 
ambitu sia n itjasu'u-su'ut muli-ulit i Ra'ana, iaka-akar in da'io 
pësiri'in, kasusur in ëndo. 

A si makasaoka si Se'e-Wene' airu'ndu' i Ra'ana mange- 
mai tjaju am pëngëlëpan in tawio ka'i tjuman. Mëlëntu-lëntu'oka 
in a'ngo sia, ra'itja kalëntu'an, anaitu sia mawënduo. An 
iituoka maio ka'i si Tumotongko', wo ng kuana: „Iwe'e-mai 
iaku ë lumëntu' in a'ngo wo mëlur im paalinu." Jawo ëlurën 
i Tumotongko' ng kaju-, se sela tine'tel(ë)nao wo nilimpërana 
sama', wo nilo'o-lo'or i nimë'mbër. Sapaka n aiwë'mbër, ja 
aroro' ka'i. Pakaëlurëna-mako m paalin, ja si Se'e-Wene' 
weanao sawëlëm bo pajung. Siituoka sera mëtalitjuro wo si 
Se'e-Wene' ta'aran i Tumotongko' in tana'i: »Ang kasiowan 
ngando ja aku mai am balemiow, eng kita n tumaneo, sa ko 
masale' maitju pangilëkën." Sumowato si Se'e-Wene': „Ja 
sama'." Ja marengo-mai am bale sia, ang karapi i masale-sale' 
ën ate. Itjatëka'-mange sia, isalowo ka'i i Ra'ana, ëng kuanao : 
„O ko topukën! kua'a tu'u ko nimakaraeo! Ambisa tu'u m 
parombitanu in iana?' Ta'an si Se'e-Wene' mëmënë-mënës(ë)kë'. 

Maio ang kasiowan ngando si Se'e-Wene' mëluro im bale. 
Pailëkëno i Ra'ana, ëng kuanao: „Kua'a kendo'o ko maëluro 
im bale? Si sei si ipaëlur(ë)mu in iasa? Kendo'o si ene!" 
Ra'itja tu'u ure mërut tu'u-mai n ang kato'ora, wo tumarepe'- 
mai n sinangkong an dioro im bale. Këilëk i Ra'a i Se'e-Wene' 
in iitu WO in si Tumotongko' nitumumpao-mai wo masosoro 
am bale, ja ng kuanao: ,,Kua'a ndo'o ko nimen a si Tumo- 
tongko'? o nganga' e nganga'!" Siituoka sera muntëpo am 
buni. Ra'itja ure sera ka'i in dua kumësoto-mai. Këilëk i Ra'a 
i Se'e-Wene' si TuangJ mangaja'ka'o-mai sia wo ng kuana: 
^OreM nimalui re'e wo, Tuan de'e wangkoM" Siitukë' ëm 
pinailëk(ë)na, ëng kuanao: „E Tuang! si ana'ku wo'o ë lo'or!" 
Sumowato si Tuang, ëng kuana: „Sa ko masale', waweane' 
kua'a, ta'an ialer-io' wuni, wo iuntëp-ange witu si ana'mu lo'or." 
Muntëpo-mange si ana'na palilin, mangeo sumake an sinang- 
kong se Se'e-Wene' in ambalesa. Sumakeo sera, wueiëno i 
Ra'a i Se'e-Wene': „Sapa ë ngaranu, e Tuang?'' Sumowato si 
Tuang: „E ngarangku ja Muntu-untu/' 

Ure-ureo se am buni m pangënto-ngënto'on, ra'itja kumësot- 
ai. Mangeoka ilëkën i Inanga, ja sinëra'o i Tumotongko', 
asu i Muntu-untu, si ana'na. Kumawus-ako m baja se itu, 
sumosoro si Muntu-untu wo si Se'e-Wene', mange a langit. 
Mëwaja'o sera, ja mangko'ö-mai si Ra'a i Se'e-Wene' ang 
karapi i maame' wo mëkiu-kiupus a si toloatëkëna, in sa wo'o 
ro'na ampungan sia, wo kumi'it si toloatëkëna. Mëkambi- 
kambil-ange in sinangkong sia, ja ra'itja toro, wo sapaka sia 
ra'itja niampungan. Tani'tu si Se'e-Wene' pinalënge-lëngei i 
Ra'ana, aisosor-ange ang karapi e kasu-kasuruan a langit. 
Tani'tukë'. 

94, Sisll an doro' 1 Se'e-Wene'. 

Sapaka si Amang i Se'e-Wene', ja wuaja wo të'tër mënga- 
ngasu. Si Inanga nimate im bo'mbase' si Se'e-Wene'-wo. Awoja 
an somoi-ai iitu si Amanga tumaneo ka'i. Janta'an si tinaneana, 
ja rondoro in tjëte ate wo taëmbow a si toloatëkëna. 



209 

A SI makasa, an tutuw i Amanga i nimaja'o ka'i mangasu, 
ja si Se'e-Wene' inrndu'o i Tumoloatëk isia mio' mindo kan- 
im-bawi. Mëroso-mio' ang koso' si Se'e-Wene'. A si tjoso' 
iitu. wawean ësa so'so'an, ja an tëmbir i so'so'an iitu ë niu- 
mungan i Se'e-Wene' in tale'. Pakaumungëna-mako ën iitu, 
ja sia sumaroinsongo pëngalële'ana. Pakaema'ana-mako n iitu, 
marengo am bale sia. Awoja ra'itja ka'i ure ang kasomoian-ai 
iitu, an tutuw ka'i i Amanga i nimangasuo, iru'ndu'o ka'i i 
Tumoloatëk isia sia, mio' sumu'up-ai tjanën e wawi. Mio'om si 
Se'e-Wene', itjatëka'-mio' am pasu'upan in tale' sia, ja sia 
mangaja'ka' wo mainde' e nimailëk in tinowano in sangatu'ur 
ëm po'po' pësëk im bua'na, kasale'en i makasere wo itjaewe in 
tjuman, ën an da'ter in saroinsong palële'ana. Makasu'up-ako 
in tale' sia, ja sia lumële'o an saroinsong. Mailëko im po'po' 
niruma'mbas a li'tjir im palële'ana sia, ja sia mitong ësa wo 
te'telëna. Si sangate'tel kinan(ë)na, si sangate'tel ailële'na. 
Makalële'-mako sia, ja sia mëluro in tale' sinu'up(ë)na wo 
unsunana se po*po' tëla'una, paalina-mange, lëlo si Tumoloatëk 
isia. Janta'an itjatëka'-mange am bale sia, ja sia mapala'us 
nimanësël in sia nimawëndu-wëndu a nimaali-mange im po'po'. 
Ja këilëk(ë)kë'-mange i Tumoloatëk isia, ja si Ra'ana mapala'us 
nimaëmbow, en si Se'e-Wene' ë nilumële'o wo nimëreo im 
bu'uk, WO ng karaina nimalo'oro. Wo ë - nimakaëmbo-ëmbow 
isia, ja tinuru'an i Se'e-Wene' se po'po' pinaalina-mai, iaka- 
akar ën iitu niindona kakuku'an i maëmbow rëpët si Se'e- 
Wene', WO sia kumua: „Ambisa ë niindoanu se po'po' anio'?" 
Sisilëno-mange i Se'e-Wene' ëng këtow-ai i po'po' itu, si 
tjakaja'ka'an, an da'ter im pasu'upana in tale'. Janta'an sia 
ra'itja emanën i Tumoloatëk isia, ta'an sia aisalow(ë)nakë', ëng 
kuanao: ,0 ko topukën! ko ja towo wo rombit !" Wo si 
Se'e-Wene' luatana wo sia maame'. 

Maja' pira ngando ang kasomoian-ai iitu, iru'ndu'o ka'i i 
Tumoloatëk si Se'e-Wene' sia mio' sumu'up-ai tjanën e wawi. 
Mio'om ka'i sia. Itjatëka'-mio' am pasu'upana kanen e wawi 
sia, ja sia mailëk ësa wewene makatulung an da'ter im palë- 

le'ana, an tu'ura im po'po\ Pawasan i Se'e-Wene', isiao si 
makapo'po* in iitu, anaitu mainde'o sia wo ng kuanao an 
atena: „Ja itjaëmbow(ë)nao tu'u aku e niindoangkuo m po'po'." 
Siituoka tumintjaso sia wo mënëp, janta'an nirangat(ë)kë'-maHge 
i Wewene itu sia, wo kapeiëna-mange oreka mëtintjas. Siituoka 
sumusuto-mai si marangat isia sia. Mueio si Wewene iitu, ëng 
kuanao: „Kua'a ko nitumintjas ?'* Sumowato si Se'e-Wene' : 
„Aku nimainde', papa'an pawasangku itjaëmbow(ë)mu aku." 
Kuano ka'i i Wewene iitu: „Am pa'pa'am bo*on in sapa wo 
ko itjaëmbow(ë)ku ?" Sumowato ka'i si Se'e-Wene' : „Am pa'- 
pa'an a se ëndo nilumangkoi ja pinitongangku se po'po' 
niruma'mbas.'* Kuano i Wewene iitu : „Tio'o mainde-inde' iakü. 
lakuo si Lintjambene', inang i Tjasuruan Muntu-untu. Awoja 
m po'po' anio' ja po'po'ku, ta'an iitjokë' n do'na mëngindo- 
ngindo a se wua'na iana, akaran in tjasale'anu. Sapaka aku, 
ja a langit wo rumojor-ai, mai mangere pënana'an i ana'ku 
Muntu-untu. Ja iitjokë' ën itjasale'ku mamuali pënana'ana. 
Masale'ka ko m pënana'ana ?'* Kuano i Se'e-Wene' : „lakuo m 
pënana'ana ja, iwalio-mange karapimu a langit aku. Taloso 
wëndu aku n ambia, mënëra-nëra'kë' in ate. Ja sa a mange 
mbana, karëngana aku en ëna'/ Kuano i Lintjambene' : „Nao 
mëndu-wëndu, eng ko ën iwalitjuo-mange a langit wo mamuali 
pënana'an i Muntu-untu.Ta'an mënë-pënës, tia'pe' ipakua-kua-wo, 
iakuoka in ësa ë mange a si Amangu, mange mangilëk iitjo." 
Awoja pira-pirao ngando ang kasomoian iitu, lëkëpëno i 
Lintjambene' ën ta'ar(ë)na. Itjatëka'pe'-mai si Amang i Se'e- 
Wene' ë nimangasu, maio mangilëk si Lintjambene'. Ja nienan 
i Amang i Se'e-Wene' ëm pangilëkan i Lintjambene'. Enan- 
ako m pangilëkan i .Lintjambene', ja sia marengo-mange a 
langit, mangeo maler se mëgigioan ëng kana'an iirang a si 
Amang i Se'e-Wene'. Pakaalerëna-mako n iitu, ja rumojoro 
ka'i ang ka'iomba'an sia, paki'itën-ai e tow a langit, maali- 
mai se kana'an iitu. Itjatëka'-mai, ja ituruko a si Amang i 
Se'e-Wene' ëm baja se itu. Indon-ako i Amang i Se'e-Wene' 
ën aiirang iitu, ja akinëno-mai i Lintjambene' si Se'e-Wene', 

e mangem a langit paki'itën e tow a langit. Maja'o sera 
nimange am Pinëwetengan. Itjatëka'-mange ambitu sera, luma- 
puto a si la'indong matu'ao wo rarangka'an. Am puru'na i 
la'indong iitu n sinosoranera a langit. Itjatëka'-mange a langit 
sera, ja iënëpo i Lintjambene' an sangkor si Se'e-Wene', wo. 
n sangkor iitu këlëwan i Lintjambene' i ni'u, iaka-akar ra'itja 
wana ë makailëk si an sangkor iitu. 

Ang katëluan ngando iwalio-mange i Lintjambene' si ana'na 
Muntu-untu a si sangkor iitu. Makatulungo ambitu si Muntü- 
untu, ja angkaiëno-mai i Lintjambene' ë ni'u aitjëlëw an 
sangkor wo ipapaserena si ana'na n an sangkor iitu. Siituoka 
itjësoto-mai i Lintjambene' si Se'e-Wene' wo iwe'enao a si 
Muntu-untu mamuali pënana'ana. Wo ë ngarana ieranao, ra'io 
patu'ulën Se'e-Wene', ta'an Niruntunanoka. An iitukë' si Se'e- 
Wene' patu'ulënoka Niruntunan. Awoja itji'it in sisil e matu- 
matu'a an Tombasian an Dangka', sera ja nimaja' a si talun 
kapëli'ian an da'ter im Bale Ure. Ambitu si wasian matu'a 
rarangka'am bo wawangkëran. Itjatëka'-mange a si tjapëli'ian 
iitu sera, ja sera lumaputo a si wasian iitu. Ja am puru'na 
iitu n sinosordnera a langit. Akar(ë)kë' iitu. 

95. Eukua an doro' i Mnnta-imta. 

Kaindo-indonoka-mai si Lintjambene' anio' sia sumengkot 
lumi'tjir in tana' akar sia in aitjatëka'-mange a si ësa tana'. 
Ambituoka sia pailëkën i tuama ësa makangaran i Tjërito, 
WO si Lintjambene' iwalina-mange am balena. Sapaka si wale 
itu, ja lo'or ulit wo pateirangkë' e tow ën am pana'pa', iaka- 
akar in da'itja wana tow ro'na muntëp, sa ra'itja nimuei a se 
mateir. A si wale itu m binalian-ange i Tjërito si Lintjanibene', 
wo sia indona pënana'ana. 

Ra'itja ure si Lintjambene' ën ambitu, ja sia sumengkoto 
ka'i, marengo-mai an tana' tinowana, ja si Tjërito ra'itja 
nitjumi'it si pënana'ana, ta'an sia nimënto'kë' am balena. 
Sumengkoto tu'u si Lintjambene', aka-akaran sia in aitjatëka'- 

mai a si tana' tinowana. Ra'itja ure n akar(ë)na in aitjatëka'- 
mai, sia makaere ësa toja'ang tuama. Mawangko'o-mai si 
toja'ang isia, ja sia iru'ndu'o i Inanga sumengkot-ange a si 
Tjërito. Ta'an dirior sia in sumengkot, ja kinuanano i Inanga 
in tana'i: „Sa ko aitjatëka'o-mange-sa, ja mëla'u-la'us am 
balena, wo tio'o mainde-inde' se mateir am pana'pa', ta'an 
mëla'u-la'us(ë)kë'-mange am bale. Wo sa ko nimailëko si tow 
ën amona sangawiwi watu wo si sangawiwi ja tanuka in amo 
e tow, ja isiao si Tjërito amangu. Wo kumua-mange: „Sapaka 
aku, ja anak i Lintjambene'." 

Ipakakua tu'u-mako i Inanga ën iitu an isia, ja mangem 
tu'u sia. Itjatëka'-mange sia, mailëko tu'u-mange si amanga, 
WO sia kumua-mange: „Sapaka aku, ja anak i makangaran 
i Lintjambene'." Siitukë' ëm pinalinga i Tjërito, ja kuana: 
„Sama', sama'! eng ko tow(ë)ka re'e." Wo sia timboiana-mai 
ang kama, wp sia kë*këpëna ang karapi i nimaame'. Ra'itja 
ure si toja'ang isia n ambitu, ja sia mangilëko i mareng a si 
Inanga, ëng kuanao: „Marenge' wo'on a si Ina' aku-wo, e 
AmaM Ta'an dirior(ë)ku i mareng-ange a si Inangku, ja aku 
mangilëk a si Ama', sa roro'na ipapaali-mange nuwu' a si 
Muntu-untu wa*ilan Kasuruan si nimamuali in tana' wo ë 
langit WO paapo-apo'on e waja se paëmpungën.*' Siituoka ja 
kuano i Tjërito: „Sama' tana'i, sa kö aitjatëka'o-mange-sa, 
ja linganuoka a si Inangu sapaka ë mangemu itjua wo sapa 
m pangilëkënu a si Tjumokomba', em papaaliangkuoka-mange 
nuwu' si Inangu." 

Marengo tu'u-mai a si Inanga sia. Itjatëka'-mai sia a si 
Inanga, ja sisilënao-mange an isia, tambisa n aitjua-mai i 
Tjërito amanga. Siituoka ja tenaano i Inanga sia, ëng kuana : 
„O itow! sapaka ko ja mange a si Tjumokomba' am pa'pa*an 
sia ja makomba'o ka'i in tarepe', ja ambitu këkëlian se ma- 
putus. Sa ko aitjatëka'o-mange-sa, ja mëla'u-la'us-ange an 
somoi i Tjumokomba*. Sapaka sia, ja sumaru im paantangan 
i ëndo, makomba\ maali-ali in taisi. Ja lumukut-ange an so- 
moina, wo sa sia meso'o-mai in taisina, ja itënao-man^e ëm 

bërënu, wo ko maame' rumëpë-rëpët. Mande ko pëlëpe-lëpeiënera, 
ja tio'o mënë-pënës. Sangali tjo ^ineano i Tjumokomba' in 
taisina, ja ro'na ko mënës, am pa'pa'an isiao si amangu." 
Mangem si toja'ang isia, wo ki'itana tu'u sapa n aitjua i 
Inanga. Sapaka m pakomba'an iitu, ja a lesar im bale i Tju- 
mokomba', ra'itja wana no'o sapa-sapa, ta*an lalë'nas(ë)kë' 
ëndo e wëngi. Em bale i Tjumokomba' ja siow karondoran 
wo siow kaengkolan. Ja n an darëm i wale iitu mëgigioan 
se tow: ambitu se maame', ambitu se masale-sale', ambitu 
se makulintang, ambitu se Kaper, ën ambitu se Sarani. Ja n 
am pana'pa' i wale iitu pakateirangkë' i tumotongko'. 

Itjatëka' tu'u-mange ambitu si toja*ang isia, ja sia lumukut 
an somoi i Tjumokomba'. Makalukut-ako ambitu sia, meso'o 
tu'u-mai in taisina si Tjumokomba', wo itëna-mange ëm bërëna. 
Siituoka kaso'kelan tu'u-mange in taisi ëm bërëna, wo sia 
maame', akar(ë)na im pëlëpe-lëpeiënera i nimëgioanoka ng 
kakanën. Wo ipaindoera lumelempar, ta'an sia ra'itja mënës. 
Am pa'pa'am bèta' tu'u sia i mapateo, ja ësa tow mai tju- 
mua: „E itow, mënës! sa ko ra'itja mënës, ja ra'itja iwe'e 
iitjo ën taisi i Muntu-untu Kumokomba'." Siituoka ja mënëso 
tu'u sia, WO iwe'eo tu'u i Muntu-untu Kumokomba' ën taisina 
a si toja'ang isia. Wo si toja'ang isia indono-mai i Muntu-untu 
Kumokomba', wo ilukut(ë)na ang kamana kakan, wo ipaka- 
ta'uo am baja se an sinongkom i langit wo n tana'; sapaka 
ë ngaran i toja'ang isia ja Muntu-untu, kumarua si Tjumokomba', 
WO si Muntu-untu anio' kara-karapi i amanga Muntu-untu 
Kumokomba' ën am baja se patawoiëna. Anaitu sia pasiri- 
siri'in e waja se paëmpungën wo waja se tow tanu in ipa- 
kasiri' si amanga Muntu-untu Kumokomba.' 

96. Kukna an doro' 1 Linijambene', sinisil i Kan'ndlii 

Walnkow, Kantnng. 

Kaindo-indono-mai sapaka si Lintjambene' ja anak i Lumi- 
mu'ut WO si To'ar, sera ë mëtuari ja makarua siow, siow ën 
tuama, wo siow ëm bewene. Mawangko'o-mai si Lintjambene', 

ja sia itjasale'o i Muntu-untu, tuarina. An somoi-mai iitu 
pailëkëno i amanga wo si inanga si Lintjambene' ja maowa- 
owako. Siituoka sia wo'mbo'ono i amanga wo si inanga. 

Tani'tu si Lintjambene' tumintjaso wo ng kuana: „Ja su- 
mengkote' kua*a re*e aku." Siituoka sia malero suraro ipaka- 
wali, WO sia maja'o karapi e surarona. Jawoja am Bulur(ë)pe' 
Maatus sia maëna'o-mai, tumowo si toja'ang, ja tanukë' kapitu. 
Pailëkën-ako i Lintjambene' in tanukë' kapitu si toja'ang, ja 
sia inga'ngaw(ë)nao-mange ang kaju. Wo ka'i sia maja'o. An 
somoi-ai iitu, sia mapaema'o ësa londei wangkër. Pakaema'an- 
ako n iitu, ja sia sumengkoto karapi e surarona. Janta'an si 
Lintjambene' ja nimakaraitjë' in tjarai e tuama. Ang kaso- 
moian-ai iitu sera itjasumpako-mange si ësa tana' matiru-tiruw 
in tinanëm wo pakateirangkë' e suraro n a lawanan. Siituoka 
si Lintjambene' sumuwa'o wo tumana'-mange. Maioka ang ka- 
tana'an sia, ja sia maarëmo. Wo ng kuanao a se surarona: 
„Ilaput-ange kanen aku." 

Pailëkëno e suraro mateir a lawanan, ëngkuaerao: „Kua'itu- 
itu kamu marombit im. bua'na in tinanëm i tuangami?" Su- 
mowato si Lintjambene', ëng kuana: „Tinanëm(ë)ta n iasa en 
aiusëw i amangku wo si inangku." Ja mueio se suraro mateir 
a lawanan, ëng kuaerao: „Si sei re'e ko?" Sumowato si Lin- 
tjambene', ëng kuana: „Sapaka aku, ja anak i Nimema' in 
tana'." Tani'tu sia iwajaerao-mio'. Mawësu-mako si Lintjambe- 
ne', ja sia maja'o. An unëroka in iitu sia itjasumpako-mange 
am bale i Tuang makasuraro se makateir a lawanan; si 
Tuang isia ja makangaran in Tjërito. Jawoja si walena iitu 
ja pakalukarangkë' e tow ën an to'tolan wo n am puruk in 
daran karapi in am pana'pa' im bale. Siituoka si Lintjambene' 
mangem. Itjatëka'-mange, sia ja mamueio, ëng kuana: „Ro'na 
sumosor aku?" Sumowato se malukar, ëng kuaerao: „O, ra'itja 
toro, em pa'pa' si makawale ja ra'itja toro pailëkën e tow 
walina." Jawoja am pa'pa' si Lintjambene' i mëlëse-lëse'kë' in 
sumosor, ja enano e malukar, ëng kuaerao: „Sama', ta'an 
sawo ko muntëpo-mange, tio'o makana-kanat-ange si maka- 



wale, en sia ja makalukut an dangka' wo mëkarai in tjarai 
e tumotongko'." Tani'tu ë nuwu' e waja se malukar. 

Muntëpo tu'u-mange si Lintjambene', ja sia ra'itja nimakana- 
kanat-ange. An somoi-mai iitu, sia mënto'o-mio' ambitu. Maio 
in isiwoo kanen, ëng kuao i Lintjambene' : „Sapaka n sesende'- 
engku sama', ja karowakë', anaitu sa ro'na isiwokë' tare-mio' 
karowa aku, ta*an tio'o kuku-kukun." Tani'tu isiwoo. Maio in 
sumende'o in tjarowa sia, mio'nakë* pinakeneng-ai an tu'ura, 
WO itondong(ë)na-mako am ba'mba'. Ja kasusur(ë)na i mukër- 
itjo in sende'en, ja sia kumanat-ange si Tjërito makawale. 
Tani'tuo ë nimamuali. Ra'itja pira ngando n an somoi-mai 
iitu, si Lintjambene' mangilëko i mange lumële' sera si Tjërito, 
ja kini'itan i Tjërito. Jawo mangeo lumële'5 milo'oka in tja- 
raina si Lintjambene', pailëkëno sapaka sia ja ra'itja tuama, 
ta'am bewene. Makalële'-mako sera, ja marengo am bale. 
Siituoka si Lintjambene' pamajaano i Tjërito, wo sia maindo 
pënana'ana. Tani'tu sera nimamualio ambalesa. Siow ngasërap 
ën an somoi iitu, ja si Lintjambene' maowa-owako. 

Ra'io ure si Lintjambene' mangilëko a si Tjërito i marengo 
an tana' tinowana. Jawo ki'itan i Tjërito, wo ngkuana: „Sama', 
janta'an sa ko makaereo-sa, ja kua'a n surat iwe'e-mange si 
toja'ang isia, sawo nimawangko'o." Jawoja marengo si Lin- 
tjambene', maali-ali in ësa surat aiwe'e i Tjërito. Itjatëka'-mai 
an tana' tinowana sia wo luma'uso-mai a si Muntu-untu mënana' 
an isia. Ja ra'io ure sia wo nimitongo toja'ang ën an somoi-ai 
iitu; sapaka si toja'ang, ja tuama. Ngarananerao si toja'ang 
ja Kumokomba'. Tani'tu si Tjumokomba' pëwangko'onera in 
dua. Janta'an mio'o makawangko'-mai si Tjumokomba', ja ng 
kuao i Inanga an isia: „Ra'itja karu' si Muntu-untu n amangu 
ulit ja, e Kumokomba', ta'an si makangaran in Tjërito, isia 
n amangu. Siituoka ng kuao i Tjumokomba' a si Inanga : 
„Ja ambisa m bale i amangku, e Ina'?" Sumowato si Lin- 
tjambene', ëng kuana : „O, ëm bale i amangu ja a mange si ësa 
tana'. Anaitu ko ja karëngana sumengkot, mangusui-mange si 
amangu, janta'an. kua'a n surat aiwe'e i amangu iaku-wo, 

iwe'e kine iitjo, sa ko nimawangko'o. Anae sa ko mangusui 
si amangu, ja karëngana si surat iana. paalinu. Janta'an tana'i 
weta*: sa ko wo nimailëko si tana' pakalukarangkë' e suraro 
ë lawanan, ja siituo n tana' paënto-ënto'an i amangu. Ja 
sapaka m bale i amangu, ja pakalukarangkë' ka*i e tow ën 
an to'tolan wo n am puruka in daran, karapi in am pana'pa' 
im bale. Ja sa ko mangem am balena, ja mande weta' ko 
pamueiën e malukar, tio'o maëngku-ëngkut, wo sa itjuaera i 
lutawën, ja mëmantë-mantër(ë)kë'-mange a si amangu. Wo sa 
ko aitjatëka'o-mange a si amangu, ja tio'o maëngku-ëngkut 
WO mëla'u-la'us kumërës-ange in tjunduna. Ja ma*ang ko ipë- 
paso-pasot(ë)na in tjundu, ja tio'o mawëta-wëta\ Sa eta' sia 
makëpeo-sa, ja iwëkaro-mio' wo ituruko-mange si amangu 
n surat." 

. Jawoja pakanuwu'an-ako i Inanga si Tjumokomba', ja sia 
sumengkoto. Itjatëka'-mange a si tana' pakaënto'an i amanga 
Kërito sia, ja tumumpao-mio' ang katana'an. Ja pëwueiëno e 
suraro malukar a lawanan, ja sia ra'itja tu'u nimëngku-ëngkut, 
ta'an nimëmantë-mantër(ë)kë' tanu in aita'ar i Inanga an isia. 
Itjatëka* ka'i-mange am bale i amanga, sia pëwueiëno e malukar 
am bale iitu, ja ra'itja ka'i nimëngkut; wo itjuaera i lutawën, 
ta'an sia nimëmantë-mantër(ë)kë' tanu in ta'ar i Inanga an 
isia. Siituoka sia muntëpo-mange am bale wo mapala'us(ë)kë' 
tu'u nitjumërës in tjundu i amanga, wo ipëpaso-pasot i Tjërito 
in tjunduna, ta*an da'itja ki'im i Tjumokomba' mëta'. Makëpe 
tu'u-mako si Tjërito ë nimëpaso-pasot isia, ja si Tjumokomba* 
mëta'o WO tumuruko-mange in surat a si amanga. Siituoka 
ng kuao i amanga Kërito: „O! iitjop tu'u re'e si ana'ku, 
intji.'^'' Sumowato si Tjumokomba': „laku, e Mama'." Wo ng 
kuao ka'i i Tjërito : „Ja sapaka n aingaran i amangu wo si 
inangu an iitjo?" Eng kuao i Tjumokomba': „En aingaran i 
amangku Muntu-untu wo si inangku an iaku ja Kumokomba'." 
Siituoka ng kuao i amanga Kërito: „O ja këlitjë' re'e tawoiën 
ko ; ënso'kë' ko ë makomba' im baja-waja. Anaitu sa ko 
pandeitja, ja ko mange mësawël ë ngaram bo si amangu 

Muntu-untu; itu ko m pira, tawoiën, asalo wo mëgiro-girot. 
Janta'an tana'i weta' : sa ko nimarengo-mange-sa, ja ko mange 
mawio-wio-mio' a litjur i amangu Muntu-untu, sa sia magirot, 
wö patutu'un-ange i makuru-mio' am paso'kelën-ange in taisina 
m bërënu, wo sa kinaso*kelano-mange, ja ko masuro-mio' wo 
maame* rumëpë-rëpët. Ja sa lëpeiënera, tio'o mapënë-pënës, 
mande ra'io nimaësa ng kakanën numanam, wo mande se 
lumelempar lo'o-lo'or ipëlëpe-lëpeiera iitjo. Sa weta' itjuaera 
im pësawëlëno ë ngaraniow wo si amangu Muntu-untu, ja tare 
ko ro'na mapënës-io' tojo'. Sa tu'u ë ngaraniow pinësawëlerao- 
sa, WO n taisi i Muntu-untu aiwe'eeraö iitjo, ja ro'nao mënës 
tu'u-mio' ulit." 

Tani'tu n ta'ar i Tjërito a si ana'na Kumokombo'. Jawoja 
pakanuwu'ana-mako im baja se itu sia, ja sia marengo-mai a 
si amanga Muntu-untu wo si Inanga. Itjatëka'-mange sia, 
ki'itanao m baja in aita'ar i Tjërito an isia. Magirotoka tu'u 
si Muntu-untu, ja mangeo pawio-wioan-io' i Tjumokomba' ë 
litjur. Wo m bërëna patutu'una i makuru-mio' am paso'kelën- 
ange i amanga in taisi. Siituoka ja kaso'kelano-mange m 
bërën i Tjumokomba*. Këso'kel(ë)kë'-mange im bërëna, ja sia 
masuro-mio' wo mëngame-ngame' rumëpë-rëpët. Jawo sia lëpei- 
ëno e kagirot i Muntu-untu. Em pa'pa' si Tjumokomba' in 
da'itja mënës, ja pëlëpe-lëpeiënerao in da'io nimaësa ng ka- 
kanën numanam; janta'an da'ipe* ki*im(ë)na mënës. Siituoka 
ka'i ja sia lëpeiënerao im baja se lumelempar lo'o-lo'or, ja- 
nta'an sia ra'ipe' ka'i tji'im mënës. Ure-ureano n an somai-mai 
in sia nimëngame-ngame', wo aipakalëpeio isia m baja se 
ro'na ilëpei, ja ng kuao i ësa: „Mainde' ë ngaranera si amanga 
Muntu-untu pësawëlëno ja." Jawoja këlinganakë' tu'u si nuwu' 
iitu, ja sia tumo'tolo mapënës tojo'. Siituoka ng kuanerao: 
„Jawo! ra'itja tu\i siitu n itjasale'na?" Anae pësawëlëno ë 
ngaranera : ë Muntu-untu ingarano an isia, wo ng Kumokomba' 
ingarano ka'itje* a si amanga. Jawoja mapo'ow tu'u-mako ë 
nuwu', ja mënëso-mio' sia è maame*. Tani'tu ë ngaran i 
Muntu-untu aingarano a si ana'na Kumokomba', wo n taisina 

aiwe'eo si Tjumokomba' ë ngarana-wo. Ja ka'itje' ng Kumo- 
komba' aingarano a si Muntu-untu-wo. Tani'tu ë ngaranera wo 
n tawoiënera pinësasawëlo. 

Jawoja si Muntu-untu anio' ja isia si paapo'an e tow Kaper 
WO se nisumaranio. Em pa'pa* m baja se tow ja timboiënakë' 
waja, Kaper wo n Sarani. 

97. Knkua an doro' i Marëndor wo si LiDljaml>ene% sinisll 1 

Joel Lnmënta', Kanonang. 

Sapaka si Marëndor, ja mëngënto-ngënto' a mitjo m pinë- 
ku'kupan in tana* wo ë langit. Sangapërua in owa'na ja 
kasuruan, sangapërua tow. Si sangawirang ambituo waja ë 
giona e am bawo in tana' wo a mange ë langit. Si sanga- 
wirang mëngawuruk, akar i maroja-rojasoka, janta'an kase- 
lap(ë)kë*-mange i sangawirang, mapala'us nimasama'. 

Kaindo-indonoka-mai, sapaka si Lintjambene' ja maowa- 
owako. Panë'sëkëno i inanga wo si amanga si sei ë maka- 
tatawoi in iitu, ja sinowat(ë)kë' i Lintjambene' im pangerenape'. 
Siituoka rumojoro-mai si Lintjambene' wo mangem a lawanan, 
mapala'us nimësungkul si ësa Pongkor wangko'. Siituoka 
sumakeo-mange a si Pongkor iitu sia, wo itintjaso-mitjo i 
Pongkor, wisao ng katatintjas in dëgës en tani'tu ng katatintjas 
i Pongkor iitu. Ra'itja tu u ure itjatëka'o-mitjo a si ësa punten 
sera, ta'an da'itja ambitu si Marëndor. Siituoka me'eo ka'i- 
mitjo si Pongkor, akar in itjatëka'o tu'u-mitjo a si punten 
pëku'kupan in tana' wo ë langit. Wueiënao-mange sa si 
Marëndor ambitu, itjuao-mange isia: „Ambitu." Eng kuana 
ka'i: „Itjua-mange aku, sa aku ro'na mëta*up wo si Marëndor." 
Iwarengo tu'u-mai ë nuwu': „Ro'na kine mange." 

Mangem tu'u si Lintjambene'. Pailëkënao n an tana' im 
bale i Marëndor tumbal in daran ja mawuta-wuta e lumolojon. 
Sumosoro-mange sia, wueiëno i Marëndor: „Sapa n iaimu an 
iaku?" Eng kuano i Lintjambene' : „Sapaka aku ja maowa- 
owako, pëwue-wueiën e matu'a si sei ë makatatawoi in iasa, 
ja sinowat(ë)kupe\ im pangerengkupe' •, awoja siituo wo aku 

nimai, maali-ali-mai si sisim anio', en anio' aiwangkil(ë)na- 
mange iaku maindo ësa tu'us." Eng kuano i Marëndor: „O, 
sisim(ë)ku kua'a ën iana, janta*an da'itja kua'a toro ko n 
sumusut laku." Kënuwu'na-mai in iitu, ja tare kailëkan i 
Lintjambene' in isiao re'e si Endo, ja tinelang(ë)nakë' re'e- 
mange si Lintjambene', wo sia maowa-owako. Siituoka rumo- 
joro-mai si Lintjambene', wo sia marengo nisumake ka'i-mai 
a si Pongkor. An somoi-ai iitu makausuio anak si Lintjambene', 
WO sia ngaranana in Tialo. Akar iitu. 

98. Kukua an doro' i Sopntan, slnisil i Winnwus Mondow, 

walian an Taliknrang, Tompaso'. 

Aitondei ing kukua e mangaapo', sapakëm ësa a se anak 
i Lumimu'ut wo si To'ar ja makangaran Marëndor; sia ningara- 
nan Marëndor, am pa'pa' sia airu'du* i Inanga wo si Amanga 
mitjo më'bale am paantangan i ëndo. A mitjooka ambi'itu 
sia, ja sia masale'em tumane kumaapa tumowa' ësa pënana'an ; 
ngaran i wewene tinowa'na : Lintjambene*. 

An darëm im pamaleaneila in dua ja seila nimakaere pira- 
pira anak, si ësa makangaran Soputan, si ësa makangaran 
Muntu-untu, wo pira-pira m balina. Makawangko'om-a'i si So- 
putan aka4 in doro'nam n tumane, ja numuwu'um si Ma- 
rëndor WO si Lintjambene' a si Soputan, kuaeila: „E Soputan, 
karëngana ko ja tumanem, kumaapa tumowa'am ësa wewene 
mamuali pënana'anu, ta'an da'itja si sei n towa'anu, karëngan 
mokokë'-mai si ësa mangala'un, anak i Karen de wo si Këmbu'- 
ambene' më'bale a moko an du'u in tana' a mongena, ë 
ngaran i mangala'un itu Sawumbene'." Si nunuwu'un itu ja 
sinepa i Soputan karapi in ate sama' wo rondor, wo sia nu- 
muwu', kuana: „Sama', e Inang wo Amangku." 

An somoi-a'i itu ja maja'am seila i më'amang wo më'inang 
kara-karapi e pira-pira tow maali-ali in irang. Itjatëka' tu'u- 
moko seila im baja, ja si Marëndor numuwu' a si Karende, 
kuana: „E kaloku, sapakëm ëm bawaja'-mai in tarepe' iasa 
an dior e kalo in ambalesa ja ma'i mangila' sa wo'o ro'na 

itjasale'miow si anaka'i makangaran Soputan muei si anakiow 
makangaran Sawumbene' mamuali pënana'ana." Sumowat si 
Karende, kuana: „Sama' nimakasama-sama', ta'am bueiënoka 
a si Sawumbene' sa sia masale* kaapa ra'itja. Awoja wueiënëm 
tu'u i Karende si Sawumbene', kuana: „E Sawumbene', masale' 
ko towa'an i Soputan mamuali pënana'ana?" Sumowat si Sa- 
wumbene', kuana: „Sama', e Amangku, sapakëm aku ja 
masale' towa'an wo mamuali pënana'an i Soputan." Ilampatëm 
i Karende a si Marëndor, kuana: „Sapakëm si Sawumbene' 
ia masale' mamuali pënana'an i Soputan." Siitukë' ë nilinja 
i Marëndor, ja sia tumurukëm in iirang, wo karapi i mëpëli'i 
seila in dua ngatowan kumi'it ing kanaramën e tontumuwu' 
ë ma'tane se anakeila. 

Awoja i nimakawu-kawusëm ëm pëpëli'ineila, ja towa'anëm 
i Soputan si Sawumbene' wo maja' kara-karapi. i Inanga wo 
si Amanga mitjom am baleeila. Janta'an mëmaja-maja'oka 
seila, ja itjatëka'-mange a si ësa kuntun darangka'an. Ambi'i- 
tuoka seila, ja numuwu' si Marëndor a si Soputan, kuana: 
„E Soputan, karëngana kamo in ambalesa ja mënto' wo 
më'bale am puruk i kuntung iasa." Ngarananëm i Marëndor 
si kuntung itu, „Soputan", aitondei i ngaran i Soputan. Ang 
kasomoian itu ja maja'am si Marëndor wo si Lintjambene', 
WO si Marëndor tuma'ar a si Soputan, kuana: „E Soputan, 
karëngana ko e mangere-mange tawoiën, wo itu kamo ja 
ra'itja ma'ki'i-ki'it im bëlën a se rënga-rënganiow." Awoja 
maja'am tu'u si Marëndor wo si Lintjambene', itëlë'uëm-io'- 
eila ambi'itu^ se Soputan in. ambalesa. 

An somoi-a'i itu ja mangerem in tawoiën si Soputan; ja 
ën itjasale'na patawoiën ma'ema' in uwasei, ma'dentek. Awoja 
siitu ng kawalian sa si Soputan wo ma'ema' in uwasei, kumaapa 
ma'dentek in uwasei, ja kumësot am puruk i kuntung itu m 
batu wo n dangi'ngis. An tuitub itu ipakua e manga'apo', 
kuaeila : „Mabe'em ka'i si Wa'ilan, ioko, ioko, e Wa'ilan, e apo' !" 

Akad in anio' ëng kukua a si Soputan. 

99. KukuA an doro' 1 Mokolntémpai. 

Kaindo-indono-mai sapaka si Mokointëmpai ja nimakalinga- 
mange si Mamarimbing i nimateo. Siituoka sia mema'o sondang 
aitji'it an sondang i Mamarimbing, tani'tu ka*i ën sompoi, wo 
sia maler ësa wawi wo tëwi* p^alina-mange isakei an dumoro' 
im pinatean i A manga. 

Mangem sia nisumosor a si ësa kuntung. Itjatëka*-mange 
sia ja lumutawo an sela in do'ong. Siituoka mangaja*ka'o se 
anak i Mamarimbing, wo palinganera-mange wawean ë maame'- 
mai, tanuo tu'u si Mokointëmpai nimaio am bale i Mama- 
rimbing, WO sia mawile-wilei an tana'. Eng kuano e anak i 
Mamarimbing: „Ka*itu-itu ko mëngame-ngame' ?" Sumowato 
sia: „Am pa'pa'an si Amangku ja nimateo re'e." Eng kuano 
e anak i Mamarimbing: „Ta'an ko ja ra'itja ana'na." Eng 
kuano i Mokointëmpai: „En tia* aku itjuamiow(ë)kë' in da*itja 
anak i Mamarimbing, ja sumereo-mai in sondang mio' aitëla'u- 
mai i Amang(ë)ta an iaku, sa itu ra*itja kakele in sondang i 
Amang(ë)ta, wo sumere ka'i-mai in sompoi, sa itu ra*itja ka- 
kele in sompoina." Ilëkënerao tu'u, ja uli-ulit tanu in sondang 
WO n sompoi i Amangera. Eng kuano e anak i Mamarimbing: 
„Itjo tare re'e ëm binean i Amang(ë)ta in sondang wo n 
sompoi/ 

Maio in se anak i Mamarimbing i mëtalitjuro, ja ng kuano 
i Mokointëmpai : „Ja karëngan ëm bëndu i Amang(ë)ta em 
betengëno, eng kita ja mëtalitjuro re'e. Jawoja kini'itan tu'u- 
era im betengëno ëm bëndu i Amangera. Metengo sera, ja 
si Mokointëmpai nimare'ekë' nimindo sapa-sapa. Siituoka ng 
kuano e anak i Mamarimbing: „Ja sapakë' re'e ën itjasale'mu^ 
mindo ko*ko' ko ?" Eng kuano i Mokointëmpai : „Ja weano- 
mai isera aku!" Jawoja marengo tu'u-mai si Mokointëmpai 
am balena, wo mapala'us aiwëkar(ë)na se wara', wo se wara' 
isera tumintjas. 

Sapaka si Mokointëmpai anio' ja makaata tëlu ën tuama, 
WO sera iru'ndu'na mangasu kumi'it se wara\ Maja'o sera ja 

nimindo tu'u wio'o, wo sera mailëk ësa luak, wo se wio'o 
niindoera tatarënera ambitu. Sumi'si'o an tina*i sera ja paro'- 
këtëngkë' e pilëk. Siituoka indoanera wo ëpe'an in sumëra' 
se pilëk, sera ja tinunuera. Sumëra'o sera ja se pilëk iitu ë 
numanam e se wio'o niindoera. Marengo-mai a si apo'era sera 
WO ng kuanerao: „Kami nimailëk ësa luak, wo kami nisumi'si' 
ambitu, ta'an pinaro'kët(ë)kë' e sapa wona'. Wawean ë niindo- 
ami, WO niëpe'anami in sumëra', ja isera ë numanam e se 
wio'o." Kuano i Mokointëmpai : „Weanoka mateir ambitu." 
Sapaka ë ngaran e ata i Mokointëmpai, si ësa Mailangkai, 
sia ja Saroinsong, si ësa Auwang, sia ja Rëmbokën, si ësa 
Lowang, sia ja Sondër. Awoja se tëlu ata anio' ë nimakaere 
i Linow. 

100. Sisisilén an doro' im Bene% sinisil i Jan Bnnkat, Kapoja. 

Kaindo-indono-mai sapaka si Tumilëng ja nitumo'oro wale. 
Em bale tino'or(ë)na ja siow ngaparas. Numuwu'oka se tow : 
„Lo'oro tu'u si wale iasa, janta'an sawo n iasa tuli-tuliran in 
sangkor mawuta-wuta im bene', ja nimakalo'o-lo'ore' wo'o-mai." 
Siituoka ja ng kuano i Tumilëng: „Ja mangepe' ang Ka- 
rondoran aku, mangepe'-mai wene'.'* 

Ja mindoo-mai in tjelana tëlu ngalolon sia, wo sia tumowa 
karapi si makangaran Kaluasan, wo sera sumosoro. Itjatëka'- 
mange, ja mamueio im bale i tona'as : „Ambisa m bale i 
tona'as?" Ituru'o e makawale: „Si anio'." E ngaran i tona'as 
itu ja Pasiowan. Luma'uso tu'u witu sera. Mawëngi-mio', ja 
sera weano kanen. Makakan-ako, ja turu'ano tëkëlan si Tu- 
milëng, ang kantil. Janta'an sia ra'itja toro tumëkël, mëli'Ii- 
li'lis(ë)kë\ Siituoka wueiëno i Pasiowan, ëng kuana: „O Tu- 
milëng, kua'a ko ra'itja tumëkël, mëli'li-li'lis(ë)kë' ?" Sumowato 
si Tumilëng: „Je, ra'itja toro kumili', këli re'e leka' n ambia'i." 
Siituoka ng kuano i Pasiowan : „Ja mawokë' tare mange am 
ba WO in sangkor.'* 

Këlingakë' i Tumilëng in iitu, ja masale'o sia wo ng kuana: 
„Mangeo kua'a witu.'* Tumëkëlo sia, ja ogarënao ëm bulu'kun 



WO itu ïtjëmuna im bene'. Kapëndamanaó in tjinasuripano im 
bene' ëm bu'uk, ja itu wulu'kunënao. Ja wëngi-wëngipe' tumo'oro 
sia, WO polonao si Tjaluasan, en sera maja'o. Awoja sapaka, 
kine, ëm bene' a mange mbitu, ja pate'mbengkë', en iitu ja 
sela tanu wua'na in tjëliat. Anae a lalanoka si Tumilëng, ja 
tumo'oro si Pasiowan. Ilëkënao ja ra'io wia si Tumilëng. Mi- 
lëko ka'i in tinëkëlan, ja nimawungkaso ën tëpe, aiëmpar am 
bawo im bene'. Siituoka ja ng kuano i Pasiowan : „Je, ra'io 
wia si Tumilëng, ja kinawungkasano ëm bene', wona' kinaina'- 
ano. Ja pangi'itën si Tumilëng, en da'io nimako ambisa sia 
ja nirumombito wene'." 

Pangi'itëno tu'u, iaka-akar in tjinangi'itan. Kuano e nimangi'it 
i mëwuei: „Nirumombito wene' kamu?" Kuano i Tumilëng: 
„Ja mai ilëkën." Ilëkënoka ëm baja im paalin, ja ra'itja wana. 
Siituoka ng kuano e airu'ndu' i Pasiowan: „E ja owarën ëm 
bulu'kun/ Owarënoka, ja ruma'mbas tu'u-mio' m bene'. Kuano 
i Tumilëng: „Ja ra'itja tu'u pinëtutu'ku itu, t^'an ën iitu ja 
aitjasëlët am bu'uk, in aku nimënëkë-nëkël ; ja ra'io ka'i nimilëk 
aku WO mulu'kun. Ja tio'o tu'u itjua-kua in dombit aku ën 
ambitu." Siituoka marengo-mange am bale i Pasiowan sera, 
WO kumua tanu si aitjuana tarepe'. 

Kuano i Tumilëng an darëm in atena: „Tumambisa re'en 
aku WO makaindo? Ja tia'pe'?" Mawaja-waja'oka sia, matowo- 
towo i mawangker, ja muntëpo-mange an sëndi sia, wo sia 
rumërët am palar in tjeitjeina. Maunë-unëroka im bale sera, 
mëta'upo wo se mangi'i-ngi'it si tjo'ko', wo sia sumembong 
karapiera. Siituoka mailëko im bene' ipëwëlar. Unëranao-mange 
ëm bene', isu'su'na-mange ëng keitjeina, iaka-akar si nirërëtan 
kinasélëtan im bene'. Kapëndamanaó in tjinasëlëtano, ja nimë- 
la'u-la'usoka nitumintjas sia. Wo sia mange mëros-ai a si 
tjuntung Tutungën. Mapërosoka-mai sia, ja kailëkano ka'i in 
tjinaina'ano m bene' ipëwëlar. Wo ka'i sia pangi'itën, ta'an 
da'io kinangi'itan, en sia ja mëpëruao-mai i mapëros. Pa'anë- 
nao-mange, ja mërëga-rëgaoka se ang Karondoran, makua : 
„Nio' kua'a tu'u sia, porakën!** Makapëndamoka si Tumilëng 



224 

im bona' kangi*itangkë\ ja sia mëkitawang si po'ow(ë)na 
makangaran Sumanti, ëng kuana: ^Tawangën aku, e po'ow- 
(ë)ku, posokën si tjuntung anio*/ Ituoka ng kuano i Sumanti: 
„Ja sumoro*." Po'owënao itu, ja itu itjaposok-onge a mongena. 
Ilëkëna ka'i in tawitjë' lumëse'-mai se an dangka', ja itu pa- 
kasaanape' ka'i i mosok, ja itjara'ter(ë)kë' a si pinosok katare^ 
iaka-akar se pinosok iitu nimaindo rua kuntung toja'ang. 

Awoja milëko in da'itja toro mëros-ai se tow an dangka\ 
ja pailëkënerao-mio' si Tumilëng wo patura'anerao-mio' sia, 
tanuoka uran ëm binowong wulu'd, ëm pa'kaju wo m bina- 
luian. Pa'pa'an sia in da'io ure wo tënan, ja sia sumaluo in 
dojongan i Malalajan. Siituo wo n ambitu këli m bulu'd. 
Milëk, kine, in tawitjë' roro'on im binowong sia, ja sia sumurip 
an darëm im batu. Siituoka mëna'o se matura', ëng kuanerao: 
„O nimateo tu*u si Tumilëng, en sia da'io wia." Tani'tu ma- 
rengo se tow. 

Ilëkëno i Tumilëng in da'io wana m binowong matumpa, 
ja sia maja'o-mai nimëla'u-la'us am pëwaleanera an Tombasian 
an Dangka'. Itjatëka'-mai am bale sia, ja ilulumbonao m bene' 
an lu'ura im poporong. Wo iaka-akar in iitu i mënuru-nuru- 
mai in tjëli. Kumëlio m bene', ta'an da'itja toro kanen. Eng 
kuanao : „Tambisanta in tjuman ën iana, en da'itja toro kanan 
sa ra*itja nirages." Siituoka ng kuano i Mokointëmpai : „Ja 
iakupe' ka'itje' ë mange-mai si wara'." Ja mindoo-mai im 
bëngkow wo lutaw wo n sompoi sia, wo sia maja'. Sapaka 
n an tutuw iitu, ja wërupe' nimate si makawara', si makanga- 
ran i Mamarimbing. Itjatëka'-mange an tëmpok im bale sia, 
ja tumo'tolo sia ë mëluta-lutaw wo mëngame-ngame', makua: 
„Ama', e Ama'! ra'io pinailek i ana'mu ko, e Ama' e Ama'!'* 

Siituoka, kine, kalingaano-mange e mëtuari sia ë mëngame- 
ngame'. Eng kuaerao: „Sungkulën kua'a-mange, wo wueiën- 
ange sa sia si sei." Pèwueiëno sia, ja sia ra'itja kumua in sa 
sia si sei, e mëngame-ngame'kë'. Itjatëka'o-mange am bale e 
pinatean sia, ja tare sia mënës ë mëngame-ngame'. Siituoka 
pakawue-wueiëno e mëtuari sa sia si sei. Sumowato sia, ëng 



/ 

kuana: „Sapaka aku, ja anak i lona'as Mamarimbing. Aku 
ja tuluna e itjita i mëtuari, ta'an toja'ange' kamu, wo aku 
iwali-mio* i amang(ë)ta an darëm in tana'. En tia' ra'itja 
emanëniow, ja milëk(ë)kë'-mai in sompdi wo m bëngkow 
aitëla'u-mai i amang(ë)ta an iaku. Itjësot-ai ën sompoi wo m 
bëngkow i amang(ë)ta, sa ra*itja pute wo m bëngkow wo n 
sompoitju/ Itjësot tu'u-mai ja pute, ra'itja nimènsea'an. Siitu- 
oka ja ulitëno e anak i Mamarimbing, ëng kuanerao: „O 
üli-ülit tu'u re'e sia po'ow(ë)ta!'' Wetengëno ën tëla'uën. Weano 
roko' sia, ja ra'itja ki'ini(ë)na. Wueiëno sa sapa n itjasale'na, 
kumuao sia: „O weangkë' tare-mio' a se ko*ko' anio' aku, 
se lambot ipus; wean-io' laka' wo siwei, wo se luma'indong 
kolëk ipus. Ta'an itjua-mai sa sera patambisan. Isusui-ai n an 
doro' im pangumaan.'* 

Itjuaerao: ^Sawo tumo'tolo im pangumaan, ja katare-tare 
mangënow. Awoja n an tutuw iitu, ja si tona'as ëm parei- 
ndengan, Wo kumua se toja'ang iru'ndu' (siow, kaapa: pitu, 
kaapa: lima), wo sera kuanan i tona'as im bara', ëng kuana: 
„Eng kamu ë maja'o-mange ja ma'ari-ai i|<f bara' lowas ma- 
kaëpat, WO ke'ke' makasa. Wo sa sia nitumëka' a si tjaju 
la*indong nimakapuru-puruk, ja isia n indon, ta'an sa sia nitu- 
mëka'kë' ang kaju walina, kaapa nimasëpitjë', kaapa si niru- 
mo'kët(ë)kë' in sapa, ja ra'itja sia/ An tutuw iitu se tona'as 
sumëkër im bale, makua im bara' pinalinja e paru'ndu'an a 
si tjaawi'i wo kailëkan e tow ë niange-mai e paru'ndu'an. 

Kumarua i maja' se paru'ndu'an, ja sera mange-mai ke'ke' 
makaëpat, wo lowas makasa. 

Kumatëlü i mange-mai ja ke'ke' makasa ito'or am pa- 
moitan. 

Ja kumawu'o. Waja se tow ra'io mawaja-waja' ambisa. 
Rumu'ndu'o ka'i se tona'as, en tumëkano im baja se tow, 
mange-mai lowas makaëpat, wo ke'ke' makasa. Kumi'it iitu 
tumo'toko se tona'as mio' an dano. En se paru'ndu*an a si 
tjëto'or im pamoitan, ja nimangusui ru'i i wuring wo itu 
ipumpunera an tambëlang wo mio' iweren a lalan in dano. 

B 15 

Wo itu li*tjirënera in tawa'ang wo lolowëng wo ng këlet wo 
pasëkan in tjaju. E mio' mareng-ai se tona'as ë nilumële', ja 
tumulio-mange tumo'tok a si tjaju aipasëk. Itjatëka'-mai am 
bale sera, ja ra'ipe' lumo'ok kaapa lumalitj am bale e mapa- 
përa-përape' am bu'uk. Mando-mai, ja tumo'toko m baja se 
tow. Mando ka'i-mai mëkan. Se wawean pëngëlëpan mange ma- 
pëli'i am pëngëlëpan. Se tona'as ja mange mapëli'i am pamoitan. 

Kumi'it ütu, ja kumawit i ninono, mange-mai lowas ma- 
kaëpat WO ke*ke' makasa. Mando ka'i-mai, mange-mai ke'ke' 
makaëpat, wo lowas makasa. Mando-mai mangeo-mai in tjëte 
makasa. Mando-mai ja ra'io maja' se tow, en se tona'as ja 
me'e ëlëpën, kaapa manëwas i mamoondo. Mando ka'i-mai 
ja mange-mai si tjawok. Iterewa'o e tona'as i mando-mai: 
„Ja mëkitumbalan, kaapa mangere si ula' wuring!" Mando-mai 
lumupa; ra'io maja' se tow e me'e ëlëpën (manëwas); ëm baja 
se nimindo si ula' wo se tona'as mapëli'i ang ko'ko' wuring. 
Tumo'tolo i mando-mai se tow ë mawaja', ta'an da'ipe' toro 
wëngin. 

Kumi'it ütu ja rumu'ndu'o ka'i se tona'as, wo ësa n tona'as 
masoring, mange sumoring-ai wara' wëngi. Katare manguni 
makasiow. Mangeo mareng-ai sera ja luma'us-ai a lesar, en 
sera n sungkulën i tona'as ambitu. Wo sera wurasan i tona'as 
in tëwi' ambitu. Wo sumëmbung wo munër im bale, matu'a 
WO n toja'ang. Tumo'tolo-mai witu n sama'o parëga-rëgaan 
ën an unër im bale wo makasalu i lalan. 

Maja'* tëlu ngando ja itowa; se tona'as tumowa se toja'ang 
tëlu, WO mange tumowa a si tumotowa. En itowaera, ja tu- 
mowa in tumunu im pulintja'. Mando-mai ja ra'io wana ë 
maja'. Iterewa' i tona'as im bëngi-wëngipe' in tana'i: „Ja 
ra'io wana ë maja', en aitulung e matu'a!" Tumo'tolo se 
tona'as ë maali-mange atëp an uma, to'orën lawi, wo kure' 
WO n dara'asan. 

Maja'o ka'i lima ngando itowa i mange ang kaju. Mando- 
mai, ja mapëli'i m baja se tow, mange mapëli'i an uma, 
ipakua i maja' ang kaju.** 

101. Kukna an doro' iPamagian, sinisil i Ellsa Tengor, Salu'un. 

Kaindo-indono-mai si Pamagian anio*, sapaka sia ja susur 
im bëngi mange minson, am pa'pa'an ën a se ëndo-ëndo iitu 
ja se tow nimawinson. Susur i minson ja si Pamagian ëm 
pënganonomoiën mëminso-minson. 

A si wëngioka makasa in tjakaapuaneraoka i minson, ja si 
Pamagian aitjasomoi ka'i tanu i mëndondo. Ja si Pamagian 
mëmare-mareng im baja wiwinsonën. Ta'an si makakëli-tjëli 
paware-warengëna, ja si matana*i: 

^ Itongkoro-mai e Wa'ilan, e, e!" 

Tumawio mando, ja marengo-mange am bale i inanga wo 
si amanga sia. Itjatëka'-mange sia, ja nime'tango in daran 
sera. Siituoka ja sia rumangat, ëng kuana: „O Ina' wo Ama'! 
tontonan-ai raran aku!** Sowatën i inang wo si amanga: 
„Mange tumëkël a se kaka'mu!" Siituoka ja sia mange a se 
kaka'na wo rumangat: „O Kaka\ tontonan-ai raran aku!" 
Sowatëno i tjaka'na: „Mangeo tumëkël a se Ito'!'* Siituoka 
sia mange, wo rumangato ka'i: „O Ito', tontonan-ai raran 
aku!" Eng kuano i ito'na: „Mangeo tumëkël a se ra'amu!" 
Sia mange ka'i wo rumangat: „O Ra'a, tontonan-ai raran 
aku!** Kuano i ra'ana: „Mange tumëkël a se apo'mu!" Siitu- 
oka ja mangem ka'i weta' sia wo rumangato, ëng kuanao: 
„O Papo', tontonan-ai raran aku!" Kuano i apo'na: „Tumë- 
këlo-mange ang karapi e asu!" Sumowato si Pamagian: „Pa- 
ki'tji'intjë' e wurotok!" Ja ng kuano ka'i i apo'na: „Tumëkël* 
ange ang karapi e wawi!" Sumowato ka'i sia: „Paso'sokëngkë* 
e wawi!** Siituoka kuano ka'i i apo'na: „Tumëkël-ange ang 
karapi e membe'!** Sowatëno ka'i weta' i Pamagian: „Pa- 
sungengkë' e membe' !" 

Am pa'pa'am bèta' in da'io tontonan daran si Pamagian 
anio', ja sia marengo ka'i-mange a lesar wo sia mëminso- 
minson ka'i ambitu. Mëminso-minsonoka sia, ja rumësek-ai ën 
sinangkong an dior(ë)na, wo sia lumukut ambitu. Ra'io; ni- 
mantango ëm bena. Siituoka ja sia we'mbetëno i Tjasuruan. 

Pailëkëno e inanga wo se po'ow(ë)na wo se ito'na wo se 
ra'ana, in sia im pawe'mbetëno-mange, ja maame*o sera. 
Sapaka si Pamagian ëm bine'mbet, ja ra'itja aipakala'us-ange 
i Tjasuruan an dangka', ta'an katare-tare ja ro'nape' wo'o 
ambon-ange e tow. Ja si inanga wo si amanga wo se po'ow(ë)na 
makakanat waja-mange, ang karapi i maame' wo mëranga- 
rangat-ange: „Mareng, mareng-ai, e Pamagian!" Tani'tu waja 
isera ja makakanat si Pamagian im pawe'mbetén i Tjasuruan 
ipaange a langit. Kuanerao ka'i in dumangat: ^Mareng, 
mareng-ai e ene! mareng-ai e ene! wo kita mapëli'i an siow 
ëng kantong; mareng-ai wo sumëra' in ate i wawi tjantong 
WO n ate i tjo'ko' laka'/ Pasowatëngkë'-mio' i Pamagian in 
tana'i: ^O ra'itja! iange, iange katu'u aku, e Wa'ilang Ka- 
suruan! Am pa'pa'an aku ja aitjaritja i inangku wo si amangku 
WO se po'ow(ë)ku wo se ra'aku wo se apo'ku. E Wa'ilan, 
we'mbetën, we*mbetën katu'u aku, e Wa'ilan!" Siituoka si 
Pamagian rumura'-mio' wo ng kuana: ,,Si rura'oka anio' ën 
iwe'eku itjamu wo si tana' tinëna-mange in iitu ja iema'miow- 
ange sumama-sama' ën iitu, en siituoka ëm patu'usaniow iaku!" 
langem tu'u am bawo i langit sia. 

Itjatëka*-mange si Pamagian, ja iru'ndu'o i Tjasuruan lu- 
mële', WO mareng-ai sia ë nilumële\ ja aitengamo i Tjasuruan 
wulinga' pasomaan in tjakulo', wo isomao-mange an isia, ja 
ra'ipe' tanu in tjakulo' im bulinga'. Anaitu iru'ndu'pe'-mange. 
Marengo ka'i-mai sia, ja tani*tukë\ wo sia iru'ndu'pe' ka'i- 
mange, akar i makasiow, wo ën ang kumasiow, ja tanuo tu'u 
im bulinga' ëng kakulo'. Siituoka ja ita'tako i Tjasuruan 
laitjitj ia'li' wo tëkëlan i Pamagian. Ja pinapakili*ana sia, 
WO sia tó*tokëna ambitu nirintë-rintëk, iaka-akar in tanuoka 
tini'titj. Siituoka, ja iparuto i Tjasuruan a langit sia. Ja ëm 
bërën nimaindo ëndo, ën amo nimaindo sërap. Ja se akar itu 
nimaindo waja sumëndot. Akar iitu ëng kukua a si Pamagian. 

102. Kukua an doro' 1 Ijuntung Lolonibalan, slnisil i 

W. Këinljéni. 

Sapaka ë ngaran i tjuntung litu in tjatare-tare ja ra'itja 
Lolombulan, ta'an Kapasanan ; ja kasomoianoka-mai itu aitjaera, 
aka-akar in tarepe' pënu'u-nu'ulënoka Lolombulan. En itu ja 
nimamuali tana'i : 

Kaindo-indono-mai, sapaka ë Lolombulan itu, ja ësa ngaran 
in tow: ngaran in tuama. Awoja sapaka si Lolombulan anio' 
ja ësa kasuruan an tana* im Balanda, anak i ësa kasuruam 
bangko' a mange mbitu, si makangaran Muntu-untu. Si Muntu- 
untu anio' ja mëngënto-ngënto' a si ësa wale wangko' siow 
ëm buni ; ja ësa wo n ësa a se >vuni iitu, ja ambitu ëm 
pangartian. Sapaka an ësa wo n ësa, itu ja pailëkana im 
paapo'an ; en sia ja maapo' an siow ngagigio. Si Muntu-untu 
isia ja wajakë* in dua n toja'ang, si ësa ja si Lolombulan wo 
si ësa makangaran in Tjërito. 

Awoja sapaka si Tjërito ja tinurukan i amanga ësa tawoiën, 
tanu masembong an tawoiëna, masusui in tjailëkan a se tow 
ambitu. Janta*an si Lolombulan ra'itja wana tawoiën sapa-sapa. 
Siituoka sia sumigil sapa n do*na tawoiëna, pa'pa'an sia 
mënere-nere si po'ow(ë)na in aweano tawoiën. Kuanao an 

■ 

dekena: „Kumi'it si po*ow(ë)ku in aweano tawoiën, ja ka^itje' 
aku mema'pe' ësa londei wo aku ro'na sumengkot mangere 
tana' walina." Tani'tu nimamuali. Pakaema'ana-mako n iitu, 
ja sia mumungo walunën, wo sia ka*i mangere ësa tow mole 
karapina; wo sia makaere si makangaran in Sinonsaian, sia 
tinurukana tawoiën a londei, tanu ësa mawowuling, siituoka 
sera moleo. 

Ja mëmole-moleoka sera, ja itjasumpako-mai in dojongan 
in Dano i Apo\ Ambituoka sera, ja ng kuano i Lolombulan 
a si tjarapina : „Sapaka kita ja sumaluo wo'o si rojongan 
anio', janta'an ra'itja toro, em pa'pa'an ën iasa ja pawolean 
i londei i Apo\ anaitu kita molepe'-mako." Mëngako-ngakooka 
sera; an dioro-mange in dojongan im Pananapean, kuano i 

Lolombulan a si tjarapina : ^Sapaka ë londei itëla'utao ambia, 
eng kita sumosoro a si tjuntung anu mange, en ambia ja 
tawitjë' ëm baja*anta-mai sa kita masale' mangere sera' a 
mai lawanan." (In tarepe' itu ja patu'ulën : Tongkeina im Batu 
Kapal). Siituoka sera maja'-mako ; itjasumpakoka-mako in dojo- 
ngan im Poijar, kuano i Lolombulan : „Sapaka kita ja sumaluo 
si rojongan anio'/ Tani'tu sera maja\ mënalu-nalu si rojongan 
iitu. Itjasumpakoka si rojongan tëkek sera, ja sume'pango, 
kumi'it siitu maawo si tjuntung Kapasanan. Itjasumpako ka'i- 
mange a si ësa kuntung sera, ja itëla*unao ambitu si Sinon- 
saian, wo sia mëla'u-la*us a si tjuntung paawo-awona-mange. 
Itjatëka'-mange am puruk i tjuntung iitu sia, pailëkënao in 
sapaka n tana' ambitu ja lo'or pëwalean ; siituoka ja sia 
mënto'o mëwale ambitu. 

Ambituoka sia ja mamangke-mangker maakar a si tjuntung 
Wulur Maatus. Kaindo-indono-mai mamuali a si makasa sia 
mange i mawangkar a si tjuntung iitu, ja sia nimëta'up wo 
si ësa wewene makangaran i Lintjewulan anak i Lumimu'ut. 
Këpailëkënape* si wewene itu, ja sia masale'o tumane a isia. 
Siituoka mangenao pëwueiën a se matu'ana, sawo itjasale*era 
si anakera ën taneana. Awoja pangilëkana itu sinungkulera 
ang karapi in sama', aka-akar sera in dua nimamuali tow am- 
balesa ; wo sia iwali-mai i Lolombulan am pëwaleana a si 
tjuntung Kapasanan itu. 

Kumi'it ka'i-mai siitu, si Lolombulan mamangker akar in 
Tjotawunan ; ja ambitu ka'i sia nimailëk ësa wewene gio lo'or 
makangaran Lëngkaram Paser, wo ka'i sia tumane a si we- 
wene isia, akar in aiwalio-mai a si tjuntung pëngëna-ngëna'ana, 
ang karapi i Lintjewulan. Aneitu si Lolombulan, ja rua 
pënana'an. Tani'tu sera nimëngënto-ngënto' nimëwale a si 
tjuntung itu. 

Awoja makaure an somoi-mai iitu ra'io pinatu'ul in Tjapa- 
sanan si tjuntung iitu, ta'an patu'ulënoka : Kuntung i Lolombu- 
lan, tumbal-ai in tarepe' iasa. Aneitu, tani'tu nimamuali wo 
si tjuntung iitu ningaranan Lolombulan. 

103. Sisil an doro' 1 Tengker wo si Tjawalusan, sinisll i 

Seryius Bawung. 

I. Kaindo-indono-mai si Tengker wo si Tjawulusan sapaka 
sera in dua ja mëkalo. Awoja si Tengker sia ja tow sija', 
ta'an si Tjawulusan tow lëngei. Ja kasusur in ëndo si Tja- 
wulusan mange mënere-nere im bëndu i Tengker tani'tuo in 
tjakëli, iaka-akar sia nimawëndu, wo matape ëm përeke-reke- 
nëna, pa'pa'an sia tuma'nei in owa'na talos lëngei. 

An tutuw i tjawënduana iitu ja sia mënigi-nigil, in sapa ën 
do'na tawoiëna wo sia ro'na masija' tanu si tjalona. Maka- 
sigilo tawoiën sia ja mamësi. 

Maio a si makasa am pa*pa'an sia ra'itja wan^L pësi ipa- 
mësina, sia tumo'oro-mai wo mange miram pësi a si Tengker, 
ëng kuana: ^Sawo itjasale'mu, wean-ai aku pësi iramën, en 
aku ja mangepe' wo'o mamësi." Sumowato si Tengker, ëng 
kuana: ^Sapaka ko ja weangkuoka si pësi ipaupu-upus(ë)kukë\ 
ta'an sawo itu italamu, ko mareng-ai maindooka ataku." Ta- 
ni'tu iwe'eo i Tengker ëm pësina. 

Wo an somoi-mai itu tumi'iro-mange si Tjawulusan maawo- 
awo-mange i laur. Itjatëka'-mange a lawanan si Tjawulusan, 
sia moleo-mange tojo' a laur wo tumo'tol mamësi. Awoja 
katare-tare in do'këtën ëm pësi, makala'us nirumëmbus ëm 
ba'kës iaka-akar ëm pësi aitjatalao. Sapaka si nirumo'kët im 
pësi ja ra'itja pongkor ta'an sia ja ësa Kolano an darëm in 
tana' wo mai. 

Siituoka tu'usanao ësa tu'us ën an doro' in tjinarëmbusan 
im pësi, WO sia marengo-mange a si Tengker. Itjatëka'-mange 
a si Tengker sia, ëng kuana: „E kalo! sapaka ëm pësi ja 
aitjatia*o, ta'an sawo itjasale'mu, wean-ai këntas wo mange- 
kuoka ëpe*an i mangere mainde'-mako wo itu ro'nape' ka- 
ereangku." Sumowato si Tengker: „Sama\ ta'an sawo itu 
ra'io kaereanu, ja mareng-ai ko maindooka ataku kamu in am- 
balesa, tanu si aita'ar(ë)ku an iitjo." 

Tani'tu si Tjawulusan marengo ka'i-mange a lawanan wo 

mange mangere im pësi, an doro' in tjinarëmbusan kaapa 
kinatalaan in iitu. Itjatëka'-mange ambitu, sia tuminëpo. Awoja 
kaindo-indono-mai, pareke-rekenën sangapulu'o wo lima ngarëpa 
ëng kararëm, sia mailëko ësa raran nia'mbangan. Siituoka sia 
rumojoro kumi'ito-mio' si raran iitu. Makarojor-io', sia ku- 
mi'ito-mange si tëmbëran tino'tolan-io' in daran itu. Katare- 
tarena in sumumpak-ange ja wale i maësa-ësa-, ambitu sia 
pëwueiëno i Maësa-ësa, ëng kuana: „E kalo! ambisa ko wo 
mai, WO sapa ë ngaranu, wo ambisa ëm paangeanu?" Sumo- 
wato si Tjawulusan: ,,Sapaka aku, ja tow am bawo in tana' 
WO mai, ë ngarangku ja Kawulusan, ta'an sapaka aku, ja 
lumëlëme', anaitu wo aku nimai." Numuwu'oka si Maësa-ësa, 
ëng kuana: „Aku ra'itja sumakit, anae mange saanu muei a 
se mënduaan." Siituoka si Tjawulusan mangem a se mëndeng- 
koman, wo sia pëwueiënera sawo sia tow ambisa wo mai, wo 
sapa ëm pëtutu'una. Sumowato si Tjawulusan: „Aku ja tow 
am bawo in tana', ta'an aku ja lumëlëme'." Numuwu'o se 
mënduaan : „Kami ra'itja sumakit, mange muei a se mëntëluan." 
Awoja se mëntëluan ra*itja sumakit, anae si Tjawulusan 
iru'ndu'era mange a se mëëpatan, janta'an sia sinowaterakë' 
tanu in sosowat e mëntëluan, anaitu sia ka'i mange a se 
mëlimaan wo kumi'it iitu a se mëënëman wo se mëmpituan 
WO se mëuwaluan, ja sia pinënowa-nowaterakë' in tani'tu. 
Mangeoka mëwuei a se mënsiowan si Tjawulusan, ja sinowat- 
era: „Sapaka in tarepe' iasa si Tjolano ambia ja sumakit, 
ta'an sa ko ulit lumëlëme', ja sa itjasale'mu mange lëme'en 
si Tjolano/ Mangem am bale i Tjolano si Tjawulusan, sia 
mëwuei a si ësa suraro, ëng kuana: „Ambiaka si Tjolano?" 
Sumowato si suraro: „Ambia, sapaka sia, ja sumakit, anaitu 
sia makatëkël am buni." Numuwu'o si Tjawulusan: „Sapaka 
aku, ja lumëlëme', anaitu sa itjasale'mu, iwali-mange a si 
Tjolano aku." Siituoka iwalio-mange i suraro a si Tjolano si 
Tjawulusan, wo ambituoka sia wueian, ëng kuano i Tjolano: 
„Tow ambisa ko, wo sapa ë nimange-mai wo ko nimai.?" 
Sumowato si Tjawulusan, ëng kuana: „Aku ja tow am bawo 

in tana' wo mai, sapaka aku, ja mai malëme' se tow suma- 
kit ambia, wo aku masale' ka*i lumëme' si Tjolano, anaitu 
pëwueiëngku sa sapa ën sakit i Tjolano?" Siituoka ëng kuano 
i Tjolano: ^En sumakit an owa'ku, ja këro'ang, ra'io toro 
lo'motan, anaitu aku wënduo muH-ulit." Siituoka lëme'eno i 
Tjawulusan si Tjolano, wo indona si pësi aitjasa'ngal ang 
këro'arig(ë)na. Ja siitu si pësi paere-eren'i Tjawulusan. 

An somoi-ai itu si Tjawulusan maja'o sumero in do'ong, 
ja an tutuw(ë)naoka i masero-sero, sia mailëko sangatu'ur in 
sa'ut, punti wulan, wo sia mangilëk ësa se'ena a se tëkek wo 
itu paali-alina i mëere-ere lalan mareng-ai am bawo in tana'. 
Mëmaja-maja'oka sia, ja sia itjata'upo si Endo wo ng kuanao 
a si Endo: „Sawo ro'na, wion-ange am bawo in tana' aku." 
Numuwu' si Endo, ëng kuana: „Ro'naka ko makatang in 
tjapaso'ku, wo ra'itja marëngis ën owa'mu? Ta'an sa ko më- 
tutu' ipëwalitju, ja karëngana ko mindo-mange siow mëliantëw 
ën sa'ut pinuntian, iri'ndir am paawunta in dua, en tia' ko 
marëngis, wo ang kasiowan ngando ja ko tulintjuo-mai." 
Awoja ang kasiowan ngando ëm baja itu nimatu'tulo wo an 
somoi-mai itu, si Tjawulusan tulino-mai i Endo; sia winio-mai 
i Endo, akar i mantango-mai am bawo in tana'. Makaantang- 
ai am bawo in tana' si Endo, ëng kuanao a si Tjawulusan: 
„E Kawulusan, ambisa si ro'ong pëngënto-ngënto'any?'* Su- 
mowato si Tjawulusan: „Sapaka ën do'ong paënto-ënto'angku 
itu ja am puruk i tjuntung Wulur i Maatus." Numuwu' si 
Endo: „Tuma'ne-ta'nei, e Kawulusan! sa an doro'o i tjuntung 
iitu-sa, ja kumua-mai wo ko ilëpok(ë)kuoka ambitu." Tani'tu 
sera mëmaja-maja'. Ja pareke-rekenëno am puruk i tjuntung 
itu sera, si Tjawulusan ilëpoko i Endo, wo sia winean ka'i i 
Endo in tjala' aipumpun ang kalula. Itjatëka'-mai am bawo 
in tana' si Tjawulusan, ja patlëkënao, sapaka si sa'ut pinaali- 
alina-mai itu ja aweano se'ena. Siituoka mitjonao iusëw si 
sa'ut itu an do'kos in dano am pëngalële'an i tjalona Teng- 
ker, WO ng kuana: „Tëlu ngando ko maitju pailëkën,.ja këlio 
lalaina." 

Awoja an somoi-mai itu si Tjawulusan mangeo mëta'up wo 
si Tengker, ang kara-karapi i maali-alio-mange im pësi, wo 
ng kuana: „O kaloku! sapaka ëm pësimu si mange niereku 
itu ja kinausuiangku, anaitu ambia'io." Numuwu'o si Tengker, 
ëng kuana: „Sama', kamang an iitjo, e kaloku, en si pësi 
aitalamu itu kinausuianukë', wo kamang an iitjo pa'pa'an ko 
ja ra'itja maindo ataku, tanu in ta'ar(ë)ta, ta'an kita ja ma- 
indokë' ka'i tanu tow mëkalo." Tani'tu si Tjawulusan ra'itja 
nimaindo ata i Tengker. 

Tëlu ngando an somoi-mai iitu, rumojoro toja'ang se Teng- 
ker in ambalesa, pa'pa'an si pënana'ana, makangaran Wuja- 
laka, ja wërupe* nimakaere toja'ang. Ja itji'it in tjanaramën 
sa WO rumojor toja'ang, karëngana si toja'ang isero-mange 
am palëmboian. Awoja pareke-rekenëno i Tjawulusan in do'nao 
malële' se Wujalaka i mëinang, sia numuwu' ëng kuana : 
„Ra'itja re'e winela si Tjawulusan, sa ra'itja tumumpa-mai èn 
uran im batu akaro itu ëng karëpët.'* Ja ra'itja tu'u nimaure- 
ure, tumarepe'-mai tumumpao-mai si uran im batu akaro itu 
ëng karëpët, iaka-akar se Tengker in ambalesa karapi i to- 
ja'ang nimarunuto. Awoja, upusoka i Tengker i nimatënëmo 
in uran si toja'ang, ja ita'tak(ë)nao-mange ësa lalaina in sa'ut 
an sa'ut i Tjawulusan wo isimbël(ë)na a se mëinang, wo sera 
marengo-mako am bale. Lumangkoio-mako im bale i Tjawu- 
lusan se Tengker in ambalesa, tëngonao-mio' sera mësimbël 
i lalaina in sa'ut. Siituoka rumojoro-mio' sia, wo kumi'ito- 
mako isera. Ja am baleoka i Tengker sia numuwu', ëng 
kuana.: „O si tjaninde'ku tu'u-mai, e kalo, aitjatambi-tambisa 
kamu WO nituma'tak-ai i lalaina in sa'ut paëme-ëmengëngkukë' ? 
Sumere kua'a kamu sawo si seio ën tow makasa'ut am baja 
in 'am bawo in tana' tanu iaku, ta'an en tani'tu, kamu in 
ambalesa karëngana maindoo ataku." Sumowato si Tengker, 
ëng kuana a si Tjawulusan: „Kumi'it re'en in itjawëndumukë', 
ja iwarengkukë'-mitjo." Numuwu'o si Tjawulusan: „Sama', 
ta'an sawo itu ra'io ipakaki'i-tji'it(ë)mu, kaapa itu ra'io tumow, 
ja karëngana kamu e maindooka ataku." Ja iwarengo tu'u- 

mitjo i Tengker ë lalaina in sa'ut, wo itu mitjona topokën 
WO itulus(ë)na a si tina'takana in iitu. Wo si Tjawulusan 
marengo-mange am balena. Ja kamang si Tengker nilumang- 
koio-mako, ëng kuano i Tjawulusan: „Ra'itja re'em binela 
aku, sawo ra'itja sumëndang-ai si sëndang rëpët!" Ja itji'it im 
pangilëkan i Tjawulusan, ra'itja nimaure-ure sumëndango-mai 
si sëndang rëpét, iaka-akar i nilumëngkangoka ën tana'. An 
somoi-mai itu, mitjoo pailëkën i Tjawulusan si lalaina in sa'ut 
si pinaali-ali-mitjo i Tengker itu ja nimawëlëso, wo itu kembu- 
tëna-mai wo paalina-mako a si Tengker. Itjatëka'-mako sia, 
ëng kuana: ,,Serenu-mai ën anio', e kalo, sawo itu ra'ipe' 
nimapëra! En iitu en da'io aipakaki'i-tji'it(ë)mu, ja tumo^tol 
in tarepe' kamu in ambalesa ja atakuoka. Ta'an eng kamu 
ë lumëkëpe' im pëli'i, ja weangkupe' këntas siow ngando, wo 
sa nimalëkëpo ën siow ngando, kamu maio ang kamaku.'* 
Nimapo'o-po'owo-mio' in se Tengker in ambalesa ja ataoka 
i Tjawulusan. Makaapu-mako ën siow ngando, se Tengker in 
ambalesa timboiëno e Kawulusan ataeraoka. 

2. Sapaka ë ngaran i pënana'an i Tjawulusan itu ja Pi- 
nantula. Pira-pira ngando an somoi-mai iitu, ëng kuano i Tja- 
wulusan a si pënana'ana wo se atana: ,, Sapaka kita, ja 
mamangker(ë)pe\ anaitu kita sumosor(ë)pe'-mitjo am Pëlas." 
Tani'tu sera maja'o wo ng kalula pinumpunan in tjala' iwe'eo 
i Tjawulusan pawion i Tengker. Awoja ang kapëruaano i 
lalan maange am Pëlas sera, palingano i Tjawulusan ën an 
untëp in tjalula ja aweano ë maame', ta'an itu ra'itja iwe'ena 
an deken. Ja itjatëka'-mange an Elas, sera mailëk sapaka si 
tjuntung iitu ja talos karëgësan, iaka-akar ë lalaina in tjaju 
ruma'mbas ra'itja itjaënto', ta'an mëla'u-la'us ipatelew in dëgës. 

Tëluo ngando sera n ambitu, pa'pa'an in da'itja maka- 
tang in utin, sera tumintjaso n ambitu, wo mëros-onge. Su- 
mumpak-onge si ësa rojongan sera, ja sera mënto*o ambitu, 
WO wuka'an i Tjawulusan si tjalula pinumpunan in tjala'. 
Pailëkënao sapaka n ambitu ja awean ësa toja'ang tuama. 
Awoja si toja'ang iitu ra*ipe' kinawërënan, tanupe* se kawok 

tëkek. Siituoka sia itjësoto-mai i Tjawulusan, wo sia saputëna 
in aroro\ Ngarananao si toja'ang iitu ja Kariso, pa'pa'an si 
toja'ang iitu ja limu'ut(ë)kë' in tjala' i mëriso-risor in tjalula 
WO mamuali. Ngarananao ka'i ën ambitu ja Winërënan, pa'pa'an 
ambituo ng kinawërënan i Tjariso. Se Kawulusan in ambalesa 
WO se toja'angera kara-karapi e ataera nimënto'o nimëwale 
ambitu. Ja mawangko'o-mai si Tjariso, kamang sia in do'onao 
matawoi, sia mapaema* kaapa mapaindo sëngo ipënganëngona. 
Katare-tare aiindo i Tjawulusan sëngó wulu'd, kumarua sia 
nimapaema' si Tjawulusan ësa sëngo uwasei. 

Sapaka si Tjariso, ja pinëwangko' i Tjawulusan karapi e 
anak(ë)na ulit, anaitu sia nimaindokë' tanu kaakaran e anak(ë)na 
i mëtuari. Awoja ëng kakëli e anak e Kawulusan in ambalesa 
karapio i Tjariso ja uwalu ën tuama wo ësa ëm bewene. E 
ngara-ngaran e tuama itu ja: Maengkong, Përa-ta'sitj, Tëmu- 
wa'tang, Tëmu-a'kël, Tëmu-watu, Kaparang, Kariso wo si ësa 
tuama ra'io kailëkan ë ngaran. E ngaran i wewene itu ja 
Sumpawene'. Ja ën tawoiënera i mëtuari ja tumalun, wo n 
ipatangka'era se sera' in talun ja nga'ngak, iserao ë nimaindo 
tanu asu ipëngangasuera. 

3. Kaindo-indono-mai a si makasa se Maengkong i mëtuari 
nimuntëp in talun, ja sera mëta'up wo si tona'as e Manarow 
am puruk i tjuntung i Lokon, Ja ambituoka, sera welesën i 
Tona'as, ëng kuana: „Sapao ëng kaakoaniow i maunë-unër in 
talun, eng kamu n da'itja wana sapa-sapa paali-alin ?** Sumo- 
wato se mëtuari: „Ulit, kami ja ra'itja wana sapa paali-alin, 
ta'an sawo pangambutënu, ja tarepe' itjaturu' a mitjo sapa si 
ipëngatangka'ami se sësëra'an." Numuwu' si Tona'as, ëng 
kuana: „Sawo tani'tu, ja ituru'-mai an iaku sa sapa si ipënga- 
tangka'miow se sësëra'an/ Siituoka iru'ndu'erao se nga'ngak 
ipawali-waliera rumagit im baja se asu ipawali-wali i Tona'as 
e Manarow. Pailëkëna-mako se asuna im pinakaragito wo 
pinakapateo e nga'ngak, ëng kuanao an isera: „Mëkiampung 
tani'tu kawangko' an itjamu i Mëtuari, pa'pa'an waja se asuku 
ja pinakapateo e nga'ngak ipawali-walimiow." Wo ng kuanao 

ka'i ia se Mëtuari: ^Sa itjasale'miow i Mëtuari, ja mëkaloo 
tare kita." Sumowato se Mëtuari: ^SamaM" Siituoka ëngkuano 
i Tona'as: ^Ang kasiowan ngando ja kamu im baja monge 
am baleku, wo kamu weangkuoka sapa-sapa a se wënduku 
maindo tu'ura im pëkaloanta/ 

Makaapuo-mako m baja se nuwu' itu, ja sera mëtalitjuro. 
Tani'tu ang kasiowan ngando se Maengkong i mëtuari tumi*iro 
WO monge mëta'up wo si Tona'as e Manarow. Awoja itjatëka'- 
monge an do'ong sera, ja nimëla'u-la'us(ë)kë' a lesar, ra'rtja 
nimëla'u-la'us am bale i Tona as. Ja si Maengkong sia nitju- 
maraitjë' si tjarai ipëngauntëp(ë)na in talun, karai la'indong. 
Ja si tjarai pinëkaraina in sera i nimëta'up wo si Tona'as 
itu, ja aiwe'enakë' kinarai i Përa-ta'sitj. Ja kailëkan-ako i Tona'as 
sera i Mëtuari ja a lesaro, sera angenao-mai. Mangeo-mai si 
Tona'as ja nimindokë' si Përa-ta'sitj^ pa'pa'an isiakë' ë mëkarai 
in tjarai lo*or, wo se akar iitu aieke i Tona'as am baja se 
tow- ja si Maengkong aitjawe'e-mange am bale i maësa-ësa: 
Ambituoka sia ëng kuanao a si "Maësa-ësa: „Sawo si Ra'a 
masale', ja pëkiinangëngkuo tare ko/' Enta'an sumowatoka 
si Maësa-ësa, ëng kuana: „Itu ja ra'itja ro'na mamuali, pa'pa'an 
sapao tu'u ém pëkiinangënu iaku, en aku n tow malënge- 
lëngei/ Sowatëno i Maengkong ën iitu, ëng kuana: „Ra'itja 
sapa e Ra'a, ta'an asal aku aweangka pëngala'usan-ai sawo 
aku masale' mai ambia/' Siituoka ki'itano i Maësa-ësa ëm 
pangilëkan i Maengkong. Ja makanoka sera im bëngi, si 
Maengkong muei a si Inang(ë)na, ëng kuana: „E InaM sapao 
ën tu'ura in tjasija'an i Tona'as ambia, iaka-akar sia akaro 
itu ëng kasija'?" Numuwüo'o si Inang(ë)na, ëng kuana: „Eng 
kinato'tolana-mai wo masija', itu ja kala\" 

Rua ngando an somoi-mai iitu, ipëkiumungo i Maengkong 
ëm baja se tuarina, wo ng kuana: „Wawa'ando kita ja mange 
lumële', janta'an kinaialian-ange in tjaraina lo'or si ësa wo si 
ësa." Tani'tu mawawa'andoo-mio' sera i Mëtuari mangeo 
lumële', WO makalële'-mako, sera sumawëlo lumo'o-lo'or, wo 
sera marengo am bale pëngënto-ngënto'ana si ësa wö si ësa. 

Ja itjatëka*-mange am bale i Inanga si Maengkong, ja ng 
kuano i Maësa-ësa an dekena: „Sapaka re'e si mëngënto* 
ngënto' am baleku ja wona' re'e ësa kölano; eng ka'itu-itu 
sia mëkarai im bateng?" Numuwu'o si Maengkong: ^O Inangku! 
iakuo si mëkalo wo si Tona'asiow i Manarow, ënta'an sapaka 
si Tona'as ja nimësea'kë' ë nimai i makin-ange iaku a lesar, 
sia nisumerekë' si mëkarai i lo'or, anaeitu sia nimakintjë'- 
mange si Përa-ta*sitj/ Siituoka mangeo itjua i Maësa-ësa a 
si Tona'as, ja in sapaka si tjalo i Tona'as ja aitjawe'ekë'-mange 
am balena. Ja palingan-ako i Tona*as si nuwu' itu, sia manga- 
ja'ka'o-mai, wo si Maengkong angenao-mai, wo ipakawalina- 
mange am balena. 

Awoja ang katëluan ngando kamang se Mëtuari i maumu- 
umung am bale i Tona'as, ja si Maengkong numuwu', ëng 
kuana a si tjalona: ^O kaloku! ituru'o-mai in tarepe' ëqi baja 
se mamuali pëkaloanta in dua!" Ja siituoka tumo'tolo ën si 
Tona'as tumuwar im baja se wënduna iwe'ena maindo tu'ura 
im pëkaloanera si Maengkong; ënta'an mande in tani'tuo in 
tjakëli ën aiompër, si Maengkong mëngure-nguresekë', ëng 
kuanao: ^Sa itjësot-ai i tjalo si tu'ura im bëndumu ro'na 
kami rumeso ambia." Am pa'pa'an in da'itja iwe'e i Tona'as 
ëng kala', ja ng kuano i Maengkong a si tuarina: ^O Përa- 
ta'sitj, ote, iëpe' mainde' kita winelaka, ja isonop-ai ë laur 
akar se wale anio' in itjalëntutP Siituoka ëng kuano i Përa- 
ta'sitj : „Sa aku wo winelaka, ja tarepe' sumonop-ai ë laur, 
se wale-wale anio' itjalëntut!" Awoja ra'itja . nimaure-ure an 
somoi-mai iitu makoo sumonop-ai ën ta'sitj iaka-akar waja im 
bale ja mawole-woleoka. Pailëkën-ako i Tona'as in sera ja 
mara'itjao, ja itjësot(ë)nao-mai ëng kala', wo ituruk(ë)na si 
Maengkong. 

Siituoka iwarengo i Përa-ta'sitj ën sonop wo waja im bale 
ja aitjawareng am paënto-ënto'an i ësa wo si ësa. Makaapu 
n tëlu ngando an somoi-mai iitu, ja se Maengkong i mëtuari 
marengo an do'ongera, ta'an sera nimaja', nitjumi'itoka i la- 
wanan, Maio an dojongan Sariow sera, ja si Maengkong 

mitong ësa watu, pinatitjan gio rua amó. Sumumpak-ai •! 
lua'an in dojongan in Dano-wangko' sera, ëng kuano i Ma- 
engkong a si watu pinitong(ë)na : „Sapaka ko, ja itëla'ukuo 
ambia, maindo paapo'an e tow ambia!'' Pailëkënao-mio' si 
watu iitu ja nitjumuresekë'. 

Siituoka sera maja'o wo maawo-awo-meko in Uwuran. Ja 
iserao ë ningumara-ngarcin-eko a se pinëlangko-langkoiera- 
meko, tumo'tol an Sondakën wo se ngara-ngaran akar-eko 
itu. Itjatëka'-meko an Uwuran sera, ëng kuano ka'i i Maeng- 
kong a si watu rua amo: „Sapaka ko, ja itëla'ukuo maindo 
paapo'an e ambia." Makaapu ka'i-mio' ë nuwu'na ja pailëkënao- 
mio' ëm batu nitjumuresekë'. Siituoka sera sumosoro-mai, 
kumi'it-ai in dojongan in Dano-wangko'. Awoja itjatëka'-mai 
am pësupuan in tana' e Sondër wo se Kawangko'an, sera 
makalingao wara' sama' ambitu, anaitu sera mënto'o mëwale 
ambitu; ja si watu rua amo itu ipasëkerao ambitu mamuali 
paapo'anera, si amo ësa aisaru-meko, si ësa aisaru-monge in 
tana' e Sondër. Ja ë ngaran i pëwaleanera itu Tombara'an. 
Maja'o pirai ngata'un sera ën ambitu, ja sera sumosoro-mange 
a mongena in do'ong e Kinali, wo sera musëw kan-im-bawi 
ambitu, en se wawiera ja wau'mbano ambitu. Awoja si ni- 
usëwanera in tjan-im-bawi, ja ningaranan e tow tumbal-ai in 
tarepe': Pakaimbawian. Awoja waja se pënamunera ra'io 
nitjumi'it isera ja nimaindooka-mako sera' in talun. Se wawi 
nimaindo wio'o, se meong nimaindo meong i lulu, se asu 
nimaindo laku, se sapi nimaindo tu'a. Sumoro'o sera n ambitu, 
ja sera mange nitumo'or wale am Bawona. 

Awoja, kaindo-indono-mai sumosoro am bale wëru si Maeng- 
kong, sia tumowa im baja se po'ow(ë)na kuman mëwali-wali 
am balena, ta'an ma'an ësa an isera ja ra'itja nimange. Ja 
siituoka ëng kuano i Maengkong an atena: „Itji'it kamu in 
tani'tu, ja pailëkëniowoka." 

Awoja sapaka si rano pinangaasuera am puruk i Leng- 
ko'an, ë ngarana Rano i Mokei, ën iitu rano këli muli-ulit, 
malëmboi a nisumaru-mako. Si rano iitu ningaranan in tani'tu, 

pa'pa'an iitu pinokeitjë' i Maengkong ang karapi in ësa nuwü\ 

• 

WO itu lumëmboi. Maio a si makasa si rano iitu aitë'tëp i 
Maengkong rior(ë)na wo tumintjas ën a si pinëwalean itu. 
Awoja mate-mako si rano iitu, sia mulengo-mai si warang wo 
'mëros-itjo; ja n an di'it i momongan wo n tamor winerenanao 
mëkele sangapokol in tjaju wo mënèngko-nengkor in iitu, 
iaka-akar pëmasa-masan e po'ow(ë)na sia mëngënto-ngënto'kë' 
ambitu, pa'pa'an sera ja mëlinga-lingakë' in tengena in tamor 
wo momongan. Ja itjatëka'-mitjo an tëmbir i lour sia, ja 
paiiëkënao, sapaka si tuariera wewene maki'i-tji'it(ë)kë' an 
somoina. . Siituoka kuanab an isia: „Sapaka ko ja ra'itja toro 
maki'i-tji'it iaku, ta'an mënto'kë'-mio' ambia." Ta'an sowatënao 
sia, ëng kuana: „I^a'itja tani'tu, ta'an iwaja-mai aku é mëngi'i- 
ngi'it in somoimu." Siituoka ëng kuano i Maengkong an isia: 
„Indono-mange ëng kala'ku, iwe'ekuo iitjo, asal ko wo mënto'- 
kë'-mio' ambia." Tani'tu sia mënto'o-mio' ambitu, }a isiao 
ë makasuru-mai se tow i Rëmbokën. Wo si Maengkong suma- 
keo-mange a si warang wo moleo. An unër(ë)naoka i mawole, 
ja pailëkënao-mio\ sapaka si warang pasake-sakeaha, ja hiülë- 
rano. Siituoka ëng kuana: „Waja se ulër itjamu ja maindo 
waja witjo'." Anaitu, ë lour in Tondano ja pëngaindoan se 
witjo'. Itjatëka'-mitjo am paantangan i ëndo sia ja musëw in 
tawa'ang wo ng këri'it im bene', itu ipëngatowana in dëgës 
WO n uran in daki. 

Kaindo-indono-mai, pailëkën-ako e po*ow i Maengkong in 
sapaka sia ja nitumintjaso, ja sera tumintjaso ka'i ën am 
Bawona wo mëros^ako. Ngarananerao ën iitu:. Tinajonan, ku- 
mi'it in aiweren kaapa aitajon i Maengkong wo sia tumintjas 
ën ambitu. Itjatëka'-mio' a lopa'na sera ja ësaan-ange a se 
pënana'an e po'ow i Maengkong nimakaere ësa toja'ang 
wewene. Siituoka sera masëngo ambitu. Kamang si toja'ang 
iitu i mio'o luma'un-ai, ja sera rumesoo ambitu wo mako. 
Ngarananerao si niasënganera : Nila'unan, kumi'it in si toja'- 
angera i nimala'uno ambitu, am pa'pa'an sera in ure-urean 
nimënto' ambitu. Ra'itja tajang ëm binaja'anera-mako, ja sera 

mënto' WO mema* lawi. Kamang i nimaarëngo ën tëtëmburan, 
ja sera rumesoo ambitu wo mako. Ngarananerao si niakoanera 
ütu: Erëngën, kumi'it i lawiera in tia'kë* in da'itja nimaarëng 
WO sera rumeso n ambitu. Nitumi'ir(ë)kë'-mako tojo' sera, ja 
mënto'o ka'i wo kumua i mema' wale. Awoja wajape' in dua 
ën ari'i watu niema'era, ja sera rumesoo ambitu wo makoo. 
Ngarananerao ka'i si niakoanera ütu: Ari'i, kumi'it se rua 
watu aipasëkera ambitu. Mëmaja-maja'o-mako sera, ja maiiëko 
sangatu'ur in tjaju tëkek, wo itu indonera wo iusëw. Kamang 
si tjaju ütu i nima'muto, ja sera rumesoo ambitu wo mako. 
Ngarananerao si a niusëwanera si tjaju tëkek ütu: A*mut, 
itji'it si tjaju tëkek aiusëwera ambitu in tia*kë' in da'itja nima'- 
mut wo sera rumeso n ambitu. Makom an tumëngoo-mio' 
i Nimanga, ja sera mënto'o wo kuman, ta'an maere-ereoka 
rano inamoan sera, ja ra'itja wana. Sapaka n ambitu, ja watu 
waja. Siituoka indonerao-mai ëng kala' paali-alinera wo itu 
tondëkënera-mio' in tutune, wo ng kuaerao: „Karëngan a si 
watu iitjo tarepe' kumësot-ai ën dano." Sütuoka kumësot-ai 
ën dano a si watu itu wo nimakaele-eleitjë'-mio' i nimakainamo 
waja sera, si rano masëring ütu mëtio-mio\ Ngarananerao ën 
a si tjinananera ütu: Niamoan, kumi'it in sapa ë nimamuali 
ambitu. Tani'tu sera meneto im bawaja' kaapa i lalanera wo 
mëngako-ngako, akar in tuma'up i lawanan wo sera nirumuru 
ka'i-mako i laur, iaka-akar iserao ë mako nitumani' wo ni- 
maindo tow i Mongondow. Ja iserao ë ningumaran-eko a se 
ngara-ngaran makaruru i lawanan tumo'tol am Benang akar 
i Mongondow. Nimakaapuo. 

104. Kakaa an doro' e rua Mëkalo. 

A si makasa ja si ësa nimange an umana, an tëmbir in 
talun. Itjatëka'-mange sia, ja munëro in uma, pailëkënao ën 
an tëmbir in sëndi niindoano e wio'o ën tande. Awoja wëndu- 
naoka i niindoano e wio*o ën tande, ja marengo tare sia. 

Am baleoka sia, kata'neianao in sapaka si tjalona ja maka- 
kolowit. Siituoka ja mangem a si tjalona sia, wo ng kuana: 

B . i6 

^E kalo! wean-ai iramën kolowit aku." Sumowato si tjalona 
ng kuana: „Ro'na makaere, ta'am bo'o italamu, en sa itu 
italamu, ja ma'an pira ën isawël(ë)mu ambitu, ja tio'o aku, 
ta'an ko ja itjaatao an iaku." 

Awoja paalinao tu'u ng kolowit, wo sia ra'io nitumuli-mange 
am bale, ta*an nimëla'u-la'usoka an uma; kinauma'anao-mange 
se wio'o ë maindo in tande. Siituoka pilotanao si ësa. Mangena- 
oka iiëkën, ja nimaja'kë'. Aipangënto'naoka i mando-mai wo 
ki'itan. Mando tu'u-mai, ja ki'itanao. Am pa'pa'an in tajango 
ëm binaja'an, ja sia marengo am bale, nimëla'u-la'us-ange a 
si tjalona. Sumisilo sia ng kuana: „Mangekuo tu'u pinilotan 
kawëngi si wio'o, ta'an nimaja'kë', ja airapinao ng kolowit." 
Sumowato si makakolowit, ëng kuana: „Mande ën iitu aitin- 
tjas(ë)nao, ja ra'itja mawëndu aku, em pa'pa'an ën ta'ar(ë)ta 
ja karëngana ko atakuoka. Ta'an ko ja weangkupe' ëndo 
mange mangere in iitu. Sa n iitu ra'io kaereanu, ja ra'io 
mareng-ai am balemu ko, ta'an mëla'u-la'usoka-mai an iaku," 

Siituoka mangenao tu'u ki'itan, pëngi'i-ngi'itana akar in 
itjasumpak-ange im pulisan. Pailëkënao ja nimuntëpo ambitu 
si wio'o, ëng kuanao an atena : „Karëngana sia em pëtutu'ungku 
i muntëp-io' ambana." Muntëpo tu'u-mio' sia, ra'itja ure sia 
ë nimawaja'-mio\ ja itjaleako-mio' an tëmbëran. Mëmaja- 
maja'oka sia, ja mailëko i lumet in tow. Siituoka sia maka- 
ta'nei im bona' re'e tow(ë)kë' si tinura'na. Mëmaja-maja'oka 
sia, ja sumumpako-mange im bale i maësa-ësa, wo pëwueiën 
i Maësa-ësa: „Tow ambisa ko wo?" Kuanao: „Tow a mange 
n Dërëgësan." Eng kuano ka'i i Maësa-ësa: „Masale' ko ëm 
pëkianakëngku ?" Sumowato sia: „Masale'." Awoja aitjaki'it 
tu'u tani'tu nimaindoo anak i Maësa-ësa sia. 

Ambituoka sia, ja sia malingao-mange si maangko', ëng 
kuanao: „Si sei si maangko' anu mange?" Kuano i Inanga: 
„Si anak i Tjapala pëkembu-kembutan in tutune." Mueio ka'i 
sia: „Ro'na mange milëk aku?" Kuano i Inanga: „Ro'na, 
ta'an sa pëwueiën ja kumua-mange in tow a mange n 
Dërëgësan." Mangem tu'u sia, pailëkëno i Tjapala wo pë- 



wueiëna: „Tow ambisa ko wo?" Kuanao: „Tow a mange n 
Dërëgësan/ Kuano i Tjapala: ^Sapa ën aiënu ambia?'* Su- 
mowato sia: „Mëkitë'tëk/ Mueio ka'i si Tjapala: „Masale' ko 
ën të'tëkangku ?" Kuanao: „Masale\ ta'an mangepe' muei-ai 
a si Inangku aku." Mangem tu'u sia, wö itjuanao a si Inanga 
en sia m pëtë'tëkan i Tjapala. Kuano i Inanga: „Sawo ko 
pëweanera aroro', ja tio'o indo-indon, en iitu sa a mange n 
Dërëgësan, ja lalaina in tjaju." Siituoka mangem tu'u sia, wo 
pëwueian ka'i i Tjapala sa sia masale'ka ën të'tëkan. Sumo- 
wato-mange sia i masale'. Janta'an kuanao: „Sapa ën iwe'e 
i Tjapala iaku?" Kuano i Tjapala: „Sawo kakembutanu si 
nitumune si ana'ku, ja itjamuo in dua ë mëkasaru/ Mangena 
tu*u kembutën. Pailëkënao tu'u ja si tjolowit aipilot(ë)na, wo 
itu iema'na. Tani'tu sera in dua mëkasaruoka. 

Nimaja' ta'un wo sera makaere anak. Kamang in do'nao 
iwaja si toja'ang, ja sera kumuao a se po'owera in sapaka 
sera ja mapuli'-mange an Dërëgësan, mange milëk-ai se po'ow 
ambitu. Wo sera kumuao rua tuama maali-mange in tëwi'. 
Siituoka ja sera mio'o tumi'ir-ai wo si toja'angera wiono-mai 
i Inanga. Itjatëka'-mai am ba'mba'na im pulisan sera, ja 
mëmbuso-mai si wewene isia wo se rua tuama maali-ali in 
tëwi'. Mailëkoka si Inanga si Toja'ang, ja sia rumëngkeko 
WO kumësei ën am pawio-wion i Inanga, akar in aitjawëkar. 
Awoja sera nimaindoo wio'o. Wëndunaoka in si ana'na wo si 
pënana'ana nimaindokë' wio'o, ja iangko'nao-mange in tana'i : 
„Milë-ilëk-ange sa mawaja', sa malinga se maangko', ja maja'- 
mange an isera, tio'o maja-waja' an da'itja paangko'an, en 
ambitu m ba'kës." 

Jawoja ën tëwi* pinaali-ali e rua tuama nimaindoo paser. 
Indonao-mai ëm paser iitu, wo sia mangem an do'ong, nimë- 
la'u-la'us(ë)kë' mange a si tjalona, ang karapi i maalio-mange 
in tjolowit WO m paser itondong, en ureo. Janta'an si maka- 
kolowit ra'io ki'im mindo in tjolowit, ta'an masale'o tare 
muntëp atana, en sia nimasija'o. Awoja aitjaki'it tu'u tani'tu, 
in si makakolowit(ë)kë' ë nimaindo ata, akar(ë)na im bo' mate. 

105. Kakaa an doro' i Maengkong. 

Awoja si Maengkong wawean tëlu po'ow(ë)na. Sapaka sera 
ja nimaema' pëli'i nimëngki'i-tji'itan. Ja si Maengkong pinënowa- 
nowaera nimalili im pëli'iera. Lawi'oka i Maengkong in sia 
im pinënowa-nowaera am pëli'iera, kiia'a ka'itje' sia ë mapë- 
li'io WO towana se po'ow(ë)na lumili im pëli*ina. Janta'an 
da'itja wana se po'ow(ë)na ë nimasale' nilumili. Siituoka kuano 
i Maengkong: „En aku n aitjaritjakë' re'en e po'ow(ë)ku, ja 
tumintjaso ka'itje' re'en aku. sumengkoto." Siituoka indonao- 
mai si warang pinapëli'iana, wo sakeana in sumengkot. Sapaka 
si Maengkong ja makawale a Lengko'an. Moleo sia ja nimitjo; 
a mitjooka ng Ka'kas sia, ja mawuruko si warang pasakeana 
WO niulërano. Jawoja ruma'mbaso se ulër, ja nimawitjo\ ën 
ate përa nimawatu. 

Mësungkulo sia wo si Watu-Wilës wo sia mënto' am balena. 
Am pa'pa'an si warang i makawuruko, ja ng kuano i Watu- 
Wilës a si Maengkong: „Ko karëngan tumintjaso wia!" Kuano 
i Maengkong: „En aku m papatintjasënukë' re'e wia, ja 
karëngan tumumpa si uran dëpët." Ra'itja tu'u ure tumumpao- 
mai si uran dëpët, akar in sinonop ëm bale i Watu-Wilës. 
Siituoka mëkia-kiampungoka a si Maengkong si Watu-Wilës, 
ëng kuana: „Ampung, e Po'ow(ë)ku, mënto'o kua'a-mio' am- 
bia." Siituoka ja mëna'o n uran wo si Maengkong mënto'o 
ambitu. Siitukë'. 

106. Sisil an doro' i ngaran ipakna im Binolean i Maengkong. 

Sapaka si Maengkong in tumo'tolo mole, ja sia nimindo 
kaapa nitumu'us ësa patu'usan a langit. Si tu'us pëngasereana 
itu si tjulo-kulo' tanuoka kambung nirumënet-eko ang kato'ora, 
pëngailëkën in tjumërëm. En iitu pëngatu'usana kaapa pënga- 
sereana tana'i: sawo itu katu'usanao-mange, kaapa pailëkëna 
ka'i-mange, ja sia moleo, wo sa ën iitu nimuntëpo, ja sia 
mënto'o ka'i ë mawole. Siitu ëng kakuku'an wo si tanu 
kambung anio' patu'ulën: Winolean i Maengkong. 

107. Sisil a 8i wa'ilan Talimpongo, sinisil i Wilhelmus 

Piri% Snlu'un. 

Kaindo-indono-mai sapaka si Talimpongo ja nimanguma 
WO makaere wene' këli. Am pa'pa'an tani'tuo in tjakëli im 
bene* kinaereana, ja sia mëkisembong se tow sangaro'ong 
tumango im bene'na. Siow ngando se tow ë nitumango im 
bene', ja ra'ipe' pinakatango, iaka-akar se pinëkisembong ra'io 
ki'im. Siituoka si Talimpongo tumowa se sërëm të'tëkan, 
weana si wawi tjantong, wo tangonera ëm bene'na. Awoja 
tangono e sërëm ëm bene' aitë'tëk isera. Ja siow(ë)pe' ka'i 
ngando wo itu pakatangonera. Pakatangonera-mako ëm bene' 
iitu, ja iwe'eo i Talimpongo si tjcintong a se tinë'tëkana wo 
sia sëra'anera. Ja sumëra'o se sërëm, ra'itja kinawean se walina. 
Wo sera wean i Talimpongo pe', siow ëm binalu'. Mëlëpo 
sera, ra'itja ka'i kinawean se walina wo makaapuo. Mangi- 
lëk(ë)pe' wo'o se sërëm, ja ra'io wana n iwe'e i Talimpongo. 
Am pa'pa' in da'itja nimakawe'e in të'tëk si Talimpongo, ja 
maëmbowo se sërëm iaka-akar sia sinëra'era. 

Sia'io ë niupu'an-ai wo se tow, sa maumung im bene' am 
paupu'an an uma, ja maangko', makua in tana'i: ,Awësane'- 
mai wene', e wa'ilan Talimpongo, en ambituo se wawi pa- 
tenami." 

108. Kukua an doro' i Wnwun Sewe, sinisil i Joel 

Lolowan, Tonëlét. 

A si makasa ja si Wuwun Sewe mawaja-waja' an tëmbir 
in dojongan. An tutuw(ë)naoka i mawaja-waja', ja sia mailëk 
in sangatu'ur ëm bulu'd makato'or mawaja-waja' an dano. 
Numuwu'o si Wuwun Sewe an atena, ëng kuana: „E si 
tjaininde'! kua'a itu si wulu'd anio' maulu-ulur tanana. Sapaka 
kua'a re'en ën ilë-ilëkën in iana?" 

Siituoka pëtutu'unao i milëk kumaapa in duma'da. Manga- 
ja'ka'o-mai sia, em pa'pa' pinailëkënao-mio', sapaka si wulu'd 
mawaja-waja' iitu, ja nitumow a litjur i sawurang, wona' aitura' 

1 sei-wo, WO itu tumow. Maio ën upus an ate i Wuwun Sewe, 
laka-akar im pinëtutu'na, kumaapa pinangimbaliana 1 nitju- 
membut ëm bulu'd a si sawurang iitu. Ang kasomoian-ai iitu 
am pa'pa' si sawurang mëndamo in tjasama'an tinawoi i 
Wuwun Sewe an isia, ja sia tuma'ar a si Wuwun Sewe, ëng 
kuana: „Sapaka ko wo se surumu, ra'io pëngatongko-tongko'an 
e sawurang akar inania wo mange. Ita'ar(ë)ku an iitjo wo se 
surumu tana'i : sa ko, kumaapa se surumu, lumëwët in do- 
jongan, kumaapa mamongkor, ja ririor wo tumumpa an dano 
karëngana kumua-mange in tana'i : sapaka aku, ja anak i 
Wuwun Sewe, kumaapa tana'i : sapaka aku, ja suru i Wuwun 
Sewe, lumëntut-ai, en aku ja lumëwëte'/ 

Itji'it in sisil, ën iitu ja ulit nimamuali, ja in sa se anak, 
kumaapa suru i Wuwun Sewe lumëwët in dojongan, ja sera 
numuwu' tanu si aita'ar i sawurang a si Wuwun Sewe, wo 
tani'tu ëng karior lumëntut-ai se sawurang, wo iseraoka ë 
mamuali teteera. 



GROEP IX. 



109. Kukua an doro' 1 Lumima'at wo si To'ar, sinisil i Winawus 

MondoWy walian an Talikurang (Tompaso'). 

Kumi'it ing kukua e makakukua, èsa watu unei am pëta 
i laur; kawangko' i watu unei itu kele wale wangko'. Sëmpa'- 
anëm in sëmpa' si watu unei itu ja mamuali ësa lumelempad 
makangaran kokoak. Lumimu'utëm si watu unei itu, ja 
mamuali ësa tow si limu'ut i watu unei itu. Ngaran i tow 
itu Lumimu'ut, am pa*pa' sia limu'ut(ë)kë* i watu wo mamuali- 
ma'i tow. Jawo si Lumimu'ut tumulung an dangka' i watu 
unei itu. Makatulungoka a si watu unei itu sia, ja sia ma'ila' 
si kokoak ma'tele-tele'b maali-ali in a'ngo pëla. Jawo si Lu- 
mimu'ut më'buei a si Kokoak, ëng kuana: „E Kokoak, am- 
bisa si a'ngo iana wo indonu?" Sumowatoka si Kokoak, ëng 
kuana: „Niindoku a mange an Taure." Siitukë* m pinalinja i 
Lumimu'ut, ja sia numuwu', ëng kuana: „Sa itjasale'nu, ipaka- 
wali aku a si tana' itu." Sumowatëm si Kokoak, ëng kuana : 
„O ja kumi'it-a'i iaku.'' Maja'am seila in dua, mange a si 
ësa tana'; kawangko' i tana' itu ja kele ni'u, si tana' itu ja 
aitumow an unëd in ta'asik. Ambituoka seila in dua, ja nu- 
muwu' si Kokoak a si Lumimu'ut, ëng kuana: „Ja si anio' 
si tana' niindoangku si a'ngo pinaali-aliku, ngaran i tana' 
anio' ja Taure.'' Siitukë' ën ainuwu' i Kokoak, ja sia tume- 
le'bëm, itëla'unam ambi'itu si Lumimu'ut. 

An somoi-a'i itu, ja si Lumimu'ut kumompol sangakompol 
ën tana', wo sia maja' mareng-ange a si watu unei kinamua- 
liana. Itjatëka' -mange ambi'itu sia, ja iwëkar(ë)na-mio' si tana' 
pina'kompo-kompol(ë)na. Té'tërënam ëm binëkarana si tana' 

itu, ja ro'na tempa in sangapulu' ngarëpa. Mando-ma'i kinaa- 
wësanëm ëng kawangko' i tana' itu. Wo mando ka'i-mai 
kinaawësanëm tajang ëng kawangko' i tana' itu, wo itu mënga- 
wë-ngawës ëng kawangko\ Malëkëp ën siow ngando ja ma- 
kadëm si tana' itu ë ma'bangko', am pa'pa' si tana' itu ja 
airumi'itëm moko, monge, meko, mitjo i langit. Të'tërënëm i 
Lumimu'ut ën ipakasa am bawo in tana' ja tangkelas(ë)pe', 
anaitu sia ja mareng-ange a si tana' kinompolana si tana' itu. 
Mangem ambi'itu sia, ja sia kumompol ka'i-mio' sangakompol 
ën tana' wo si tana' itu aiwuras(ë)na an ipakasa am bawo in 
tana' anio'. Tumowëm si aiwuras(ë)na itu ja se waja tu'dana 
ing kaju wo waja im baja pa'ila'an am bawo in tana'. Pa'ila'- 
anëm i Lumimu'ut se waja im baja itu, ja sia mema' ésa 
kuntung a meko an do'kosa in Dano i Apo' makangaran Wulud 
Maatus. Jawo si Lumimu'ut sumoso'd a si kuntung itu, wo sia 
mange tumulung am puruk i kuntung itu. Ambi'ituoka sia, ja 
sia sumaru-moko in dëgës a moko wo ma'i, wo si Lumimu'ut 
makapëndam in owak(ë)na ja owakoka lewo', kumaapa wa'- 
atënëm. Anaitu ën dëgës a moko wo ma'i ningaranan awa'at 
am pa'pa' si rëgës itu ja nima'at si Lumimu'ut. 

An somoi-a'i itu ja si Lumimu'ut makaanakëm ësa anak 
tuama, ngcirananëm i Lumimu'ut si toja'ang itu To'ar. Sapa- 
këm si To'ar ja ipa'sandokë' ëng kapatow(ë)na. Mamatu'am-a'i 
si To'ar ja sia nuwu'an i inanga, eng kuanëm: „E To'ar! 
mangere-mange pënana'an ko." Siitukë' nilinga i To'ar a si 
Lumimu'ut, ja sia maja' lumitji'd in tana'. Marengëm-a'i si 
To'ar a si inanga, ëng kuana: „O Inangku, aku ja ra'itja 
nimakaere pënana'an." Sumowat si Lumimu'ut, ëng kuana: „E 
To'ar, tëwasën-ange si tu'is anio' wo rimpëran-io' ën tu'da wo 
n tëmpok WO isoka'd-a'i a iaku ng kalambot i tu'is iana, wo 
ka'i ko maja' lumitji'd in tana', kumakan ko maja', ja aku 
kuma'biri. Sa ko wó mësungkul ësa wewene kagioku ë giona, 
ja soka'dën-ange i tu'is anio'; sawo soka'dën-ange wo si 
tu'is(ë)kë' anio' ë lambot, ja ra'itja iaku, karëngan isia si ma- 
muali pënana'anu." Ja maja'am tu'u seila in dua, kumaapa 

mëtalitjurëm seila; kuma'biri si Lumimu'ut, kufnakan si To'ar 
ë nimaja' lumitji'd in tana'. Ja mëmaja-maja' tu'u si To'ar 
ja sia mësungkul ësa wewene, pa'ila'anam si wewene itu ja 
kele i gio i inanga. Ta'an soka'dëna-mange i tu'is pinaali- 
alina, ja si tu'is(ë)kë* ë lambot e si wewene itu. Si Lumimu'ut 
kua'a si wewene itu, ta*an si tu'isoka ë lambot, am pa'pa' si 
tu'is itu ja ailumulungkë' sumawël ën tëmpok, mandepe' 
nirimpëran sumama-sama*. Pakasoka'dën-oko i To'ar si wewene 
itu, ja numuwu' si To'ar, ëng kuana: „Ja iitjo tu'u re'e si 
wewene aitjua i inangku indpngku pënana'an, am pa'pa' ja si 
tu'is anio' ë lambot e ko." Ja a si ëndokë' itu seila in dua 
mamualim ambalesa, kumaapa tumo'tolëm ë mamale. Jawo 
seila mareng-ange am Bulud Maatus; ambituoka seila ja ma- 
kausuiëm anak makatëlu siow. Isusudëm i Lumimu'ut wo si 
To'ar ën ëntö'an i ësa wo si ësa a se anakeila in dua, wo 
n tawoiën i ësa wo si ësa. 

1. Si Kumokomba' ja mange nimënto' ang kapëpëduaan 
in tana' bo langit. Tawoiëna ja makomba' se tow mamuali 
malëngei kumaapa mamuali masija', wo se tow pogo' kumaapa 
lowid karëngan ikomba' i Kumokomba'. 

2. Marënüor. 

3. An dangka '-mange i Kumokomba' ja si Lintjambene'. 
6. An dangka'-mange i Lintjambene' ja si Tantumoitow. 

Tawoiëna ja ma'tointok se tow ipakaanak(ë)pe'-ma'i. Esa kine 
toja'ang mamuali, ja katare wueiën i Tantumoitow si toja'ang 
itu, ëng kuana: „E! ambisa n ikasale'nu tointokangku itjo?" 
Sa si toja'ang sumowat kela'i: „ Itointok-ange a mangena**, 
keleitukë' ëng karior ja itointok-io' i Tantumoitow an tu'da ing 
kaju, ta'an sa si toja'ang sumowat kela'i: „Itointok-io' a mio'- 
na'\ keleitukë' ëng karior ja itointok-ange i Tantumoitow a 
mangena. Uanu itu: sa itointok an tu'da, ja pogo', ta'an sa 
itointok an tëmpok, ja si tow itu lowid. Anaitu se ikita in tow 
ja ra'itja toro wo mindo ing kasale'an in ësa. 

5. An dangka'-mange i Tantumoitow, ja si Maruaja. Sapa- 
këm ën tawoiëna, ja ma*susui a se mamuali walian, ma'deindeng. 

7. An dangka'-mange i Maruaja, ja si Karema. En tawoiëna 
ja pute WO n tawoiën i Maruaja. 

8. An dangka'-mange i Karema, ja si Mawati*. En tawoiëna 
ja ma'bati' kumaapa ma'sani se tow. 

9. An dangka'-mange i Mawati', ja si Makaoro. En tawoiëna 
ja tona'as ma'susui a se mamuali tona'as, ta'an sia ja ra'ipe' 
isia n tona'as wangko', sia ja tona'as ma'seisang. 

4. An dangka'-mange i Makaoro, ja si Mamarimbing. En 
tawoiëna, ja tona'as wangko* kumaapa tona'as wawarangan. 
Anaitu isia si tu'dana ma'susui a se mamuali tona'as. 

10. An dangka'-mange i tona'as Mamarimbing, ja si Ma- 
ngantes. 

11. 12. An dangka'-mange i Mangantes, ja se rua ma- 
kangaran Manembo wo si Manalinga. Se rua anio' ja nimënto* 
a mange ang kawuwungan, a mange an aisumungkarëm 1 
langit. En tawoiën i Manembo ja mënë'të-në'tér se tow 
ma'dombit wo se tampëmu'is wo se mëmaja-maja' matawoi 
ing kalewo'an, kumaapa se kokere, se rampas. Waja se tow 
itu ja pënë'të-në'tërën i Manembo, ëndo wo m bëngi, wo 
matë'tër ka'i se tow matawoi ing kasama'an. En tawoiën i 
Manalinga, ja sia mëlinga-linga, kumaapa mëma'a-ma'an se 
ma'nuwu' i lewo' wo mëlinga-linga se ma'somo-somoi i nuwu' 
lewo' a si kakelena tow. Kelekë' kine kinarëmbusan in ësa 
wu'uk ëng katatenge, ja palingangkë' i Manalinga. 

Akadëm e sangapulu' bo rua anio' ën aiwe'e-mange i 
Lumimu'ut a mange an dangka'. Ta'an se anakeila walina 
ja aisusudeila a ma'i am bawo in tana', wo a mio' an darëm 
in tana'. 

13, Si Soputan nimënto' kumaapa nimëna' a si ësa kuntung 
makangaran Soputan, itji'it i ngaran i Soputan; si kuntung 
itu ja a mekona e Tompaso'. 

14, 15. Si makangaran Tineintëman wo si Rampa'-bene' ja 
nimënto' an do'ong in Tombasian an Dangka'. Seila in dua 
ën ipë'bale e Tombasian. 

16. Si Rumëngan monge nimënto' a si ësa kuntung nga- 



rananëm si kuntung itu ja Rumëngan, itji*it i ngaran i Ru- 
méngan. 

17, 18. Si Mandei wo si Lumalënei ja kara-karapi i Rumëngan. 

19, 20. Si Mamarinsing wo si Watu Wilës ja mitjo nimënto' 
a mitjona e Langowan. 

21, 24. Si Makaliwe wo si Manopo ja moko nimënto' a 
möko an sëndi in tana\ Seila in dua ma'be'e-ma'i in dëgës 
a moko wo ma'i. 

23. Si Lolombulan ja nimënto' a si ësa kuntung ngarana- 
nëm si kuntung itu ja Lolombulan, itji'it i ngaran i Lolombulan. 

22. Si Kalangi* ja nimënto' a mio' an duru in ta'asik a 
mongena e Pondang. Si Kalang^' kine matiei in ta'asik. 

25. Si Kopero ja nimënto' am Pinë'betengan. 

26. Si Pangemanan ja mitjo nimënto' a mitjo ang Kema. 

27. Si Ritjekean ja nimio' nimënto' a mio'na in tana', 
kumaapa an darëm in tana'. 

110. Sisll an doro' i Lumimu'ot, sinisil i Winuwus 

Tnmbol a Lëilëni. 

I. Sapaka si Adam wo si Ewa tow katare, ja sapaka sera 
makaanak ëpat, tëlu jën tuama wo ësa m bewene. Se tuama 
itu ja si Tombalanda, si Tonsina, si Tompapua wo si wewene 
Lumimu'ut. A si makasa si Adam wo se tëlu anak(ë)na tuama 
nimange am pake'etan. Maja'o sera, ja itjatëka'o-mange am 
pëngëlëpan, ja iru'ndu'o se kume'et. Ja lumukuto si Adam, 
WO mangënto-ngënto' se nitjume'et. Maio sera, ja tumö'tolo 
mëlëp. Mëngëlë-ngëlëpo sera iaka-akar i malanguö si Adam. 
Awoja in sera ë marengo am bale, ra'io ki'im maja' si Adam, 
ta'an sia nimapaangkeoka a se anak(ë)na. Siituoka se mëtuari 
mënuwu-nuwu' sa tambisanera si amangera. Numuwu'o si 
Tompapua, ëng kuanao: ^lakuo mio-wo." Sumowato se 
po'ow(ë)na: „Sama'." Siituoka wionao-mai si amangera wo sia 
mëpe' maja'. Mëwaja'o sia, ra'itja aitjati'ir, pa'pa'an in utër. 
Am pa'pa'an sia in da'itja makakëte, ëng kuanao: ^Ja itja- 

UI. Sisil an doro' 1 Lumimu'at, sinisil i Lnmëmpow Lumanaw, 

tona'as ang Eiawa. 

Sapaka n dior ja ra'ipe' wana sapa-sapa, wajao in tana' 
WO se tu'u-tu'ur in tjaju wo se pëto-towën wo se lumelempar 
matele-teiew am bawo in tana' wo ë laur, ka'i se rojongan 
WO se sësëra'an an sangkum iitu, se sama' pasëra'an wo se 
ra'itja pasëra'an. 

Awoja mamuali a si makasa, sapaka n ta'sitj ja mërëgë- 
rëgës akar i masëmpa-sëmpa' rëpët wo mëlëwa-Iëwa\ Sii- 
tuoka ja tumanako ë lëwa' nimamuali tanu wulinga' i tjo'ko' 
akar itu in tanuo nilukutan. Am pa'pa' itu in tawio mëte', 
ja sumëmpa'o-mai rëpët ën ta'sitj, ja itjatana'o-mange an 
dangi'ngis si lëwa' itu a si ra'io kaamboan-ange in sëmpa' ja 
mëte'o ambitu sia wo sia mëmile-milei ambitu akar i mako'- 
koro ën dangi'ngis. Siituo n tanu patawunëna akar in sia in 
do'nao lumojon. Am pa'pa' sia i malojono, ja sia lumojono- 
mange a si linoindong i ësa tu'ur in tjaju. Pailëkënao ë ngelu' 
ja matari'ndi' wo itu pënepa-nepana im ba'mba'. Siituo ë 
nimamuali tanu susu aipëwangko' isia, akar sia i maampeto. 
Jawo mëngangai ën ëndo wo makaawëso ng kawangko' wo 
ng këtër(ë)na. Ja mawaja-waja'o sia, ja sia mailëk im pinéte'ana, 
ja in iitu lëwa' ; siituo wo sia ningumaran an owa'na Lëwa'. 
Sapaka sia ja wewene. Ja mande sia i mawaja-waja'o wo 
malawa-lawano, janta*an mawarenge'-mai an dëna'na. 

Kaindo-indono-mai a si makasa sia nimange a lua'an i ësa 
rojongan in dano tëwang wo sia masëngo ambitu. Ambituoka 
sia, mare'omo wo sia mëpe' mëlëp ; ëpe'anao ën ta'sitj ja 
maasin, si rano tëwang ja tëwang. Eng kuanao : „Sia'i re'en 
ën do'na paëlëpën." Ja mënto'o ambitu sia. Em pakanëna ja 
se pongkor an tatagasan, mënisi-nisir se tëpu', akar sia i ma- 
rëna'oka ambitu. Ambituoka sia, ja maio ën sëndang in timu 
WO mala'ung si ësa kuntung wo makatawi-mai isia. Pailëkënao 
kinaritjëtano si ësa wa'tang wo sia sumusut-ange ambitu. Ma- 
kasigilo sia, ng kuana: „Wona' re'en sama' se pongkor ëm 

patunun e sëra'an." Sütuoka ja tununao se pongkor wo ëpe'- 
ana ja nitumëpu'o-mai wo ninumanamo-mai. Akar-ai in iitu ja 
patununaoka se pongkor pasëra'ana. Maënto'oka ambitu sia, ja 
malawa-lawano am tëmbir in ta sitj wo sia mailëk rua watu 
mëngero-ngero' paero'on in sëmpa' wo mëmërisoran wo mëlimu- 
limu*ut. Ja pailëkënao si makalengket am batu ësa tow nilu- 
mengkete' am batu ëm pusër wo indona ëm bombonga in simbël 
WO ipo*ow(ë)na im pusër, wo sia iwalina-mange an tu'ur i tjaju 
kinawangko'ana. Awoja sia ka'i maëlëp a si ngelu' pinaëlëp 
i Lëwa', akar ka'i sia i makawangko', si Lumimu'ut, wo akar 
in do'nao mawaja-waja'. Am pa'pa' si Lumimu'ut i mawaja'o 
ja sia iwalio-mange i Lëwa' am parëna'ana a lua'an in dojongan 
in dano tëwang. lerao i Lëwa' ë ngaran i Lumimu'ut ja To'ar 
am pa'pa' sia tino'or i Lëwa' wo pinëwangko'na. 

Awoja makaure makaawës ëng kamatu'a wo ng këtërera 
in dua. Ja makata'neio sera wo ng kuaera : „Sapaka kita ja 
sumalu in dojongan/' Sütuoka sera maja'o. A mangeo ë lë'mbak 
in dojongan sera mailëko ësa lopa'na sama' wo sera mënto' 
ambitu. Ambituoka sera ja mëmito-mitong in sampel, wo ipë- 
me'mbe-me'mbelera im bombonga in simbël wo sa nimalëme'o, 
ja itu pëmo'o-mo'owënera ka'i im bombonga këte, wó se 
lalaina in simbël itu ema'anera tërung paëntoan. Ureo in ure 
sera ë maënto' ambitu, ja mënuwu-nuwu'o sera, ëng kuanerao : 
„Itjitao tare in dua ë mamuali mëkasaru/' Ja tani'tu sera in 
dua mëwali-walio, wo mënuru-nuru-mai se tow këli. 

112. Kukua an doro' i Anak i Ëndo kaapa Anak i Lëwa^ 
sinisil i Lumëmpow Lnmanaw, Kiawa. 

Kaindo-indono-mai mualin-ako i Tjasuruan ën tana' wo ë 
langit WO ë laur, ja itow(ë)nao-mai m baja se kaju-kaju wo n 
duku-rukut, am bawo in tana'. Nimamuali a si ëndo makasa 
i nimatimu, ja n ta'sitj sumëmpa'o. Jawoja an sangkumpka 
iitu ja awean sangali'us ë lëwa' maojo-ojow an ta'sitj. Ka- 
somoian-ai iitu n sangali'us ë lëwa' itendelo-mange in sëmpa' 
an dangi'ngis a lawanan. Ure makaure ë lëwa' iitu ipëne'se- 

ne*se*-mange in sëmpa' ang katana'an. Ja kasusur in ëndo ë 
lëwa' iitu pënënda-nëndangan. Sütuoka kua'a ë lëwa' iitu 
maero-ero'o, wo mëmuri-murir-io' an dangi'ngis. Kasomoian-ai 
iitu n a si lëwa' sangali'us iitu kamualiano ësa toja'ang tuama. 

Katare-tare si toja'ang iitu ra'ipe' nimëngakan sapa-sapa, 
wajape' i nimëngaëlëp i ngelu\ Anaitu sawo sia maarëm kaapa 
mare'om, sia maame'o wo tumindo'sar wo ingangana m ba'- 
mba'na. Sütuoka mangeo tumari'ndi'-mai ë ngelu' a lalaina i 
ësa kaju an da'ter(ë)na, wo itu tumëna-mio' im ba'mba'na wo 
lo'motëna. Mëna'-mako n de'om(ë)na, wo ka'i sia niwësuo, ja 
sia mënëso ë maame'. Jawoja kususur(ë)na i maarëm kaapa 
mare'om, ja sia maame'o wo tumindo'sar-ai, wo m ba'mba'na 
ingangana wo ti'isan-io' i ngelu' a lalaina i tjaju an da'ter(ë)na. 

Tani'tu sia nimëngulu-ngulur tani'tu, akar(ë)na in do'nao 
matulung, këtërëno mawaja-waja'. An tutuw iitu, itji'it in 
tjasëndangën, ja awean ësa wa'tam bangkër an da'ter im 
paënto-ënto'ana kinaapian. Pëndamëna-mako ëm paso' ën an 
da'ter im ba'tang kinaritjëtan iitu, kua'a sia n duma'tero-mange 
in iitu WO ngumenge. Ureo tojo' ën an somoi-mai iitu, si toja'- 
ang iitu mawaja-waja'o a lawanan. An unër(ë)naoka i mawaja- 
waja' pailëkënao awean ë maero-ero' ipasëmpa'-mai in sëmpa' 
an dangi'ngis. Sütuoka sia mëmito-mitongo isera, wo sera 
irapina-mange isuwa' an api. Kasomoian-ai iitu sera ka'i indona 
WO sëra'ana. Epe'anao marae kanumanam pasëra'an. Wo sia 
mëmito-mitongoka se pongkor ipasëmpa'-mai in ta'sitj patunum 
bo pasëra'ana. Tani'tu sia nimëngulu-ngulur tani'tu, akar(ë)na 
i nimawangko'o wo nimakëtërëno. 

A si ëndooka makasa sia maja'o nitumaja-tajang-ange. Ma- 
waja'oka sia, itjasumpako-mange i lua'an i ësa rojongan kë- 
këliam batu. Ambituoka sia makalingao ësa toja'ang maame' 
an unër e watu-watu këli. Sütuoka sia mënto'o-mio' mëpa'a- 
pa'an mainde' ambisa si toja'ang maame'. Makatulungoka sia, 
ëng kuanao: „Wona' re'e awean tow mëngënto-ngënto' ambia." 
Sütuoka pangusuiëna si toja'ang maame'. Pailëkënao ja ësa 
toja'am bewene ailimu'ut im batu, em pa'pa' ëm pusër(ë)na 

makatampenge' am batu. Wo itëwa'na tëtëwa' wo isu'up(ë)na 
im pusër i toja'ang ailimu'ut im batu iitu. Anae siituo ng 
kawalian, sawo se tow mitong toja'am bëru, tëtëwa'kë' ën 
ipapo'ow, kaapa ipasu'up im pusër. 

• Jawoja makaapu-mako m baja se itu, ja si toja'am bewene 
kë'këpëno-mai i Anak i Lëwa' kaapa i Anak i Endo wo iwalina- 
mange am paënto-ënto'ana, wo pëwangko'ona akar i nima- 
wangko'. Ngaranano i Anak i. Endo si wewene iitu ja Lumi- 
mu'ut, em pa'pa' sia ailimu'ut(ë)kë' im batu, kaapa ka'i Kariso, 
em pa'pa' sia nimamualitjë' am batu nimëmëndisoran. Ang 
kasomoian-ai si Lumimu'ut niindoo i Anak i Endo mamuali 
pënana'ana. 

113. Enkna an doro' i Lamlma'nt, slnisil i Joel Lnmënta' 

ang Eanonang. 

Kaindo-indonoka-mai si Lumimu'ut sia ja limu'ut(ë)kë' im 
batu WO mamuali-mai tow. Makawangko'o-mai sia, ja sia meere- 
ere tow kakelena, janta'an da'itja wana ëng kaereana. Siituoka 
sia lumi'tjiro in tana'. Makali'tjir-ako in tana' sia nisumampëto- 
mai an tino'tolano i nimaja', ra'itja ka'i nimailëk tow sia. 
Siituoka sia sumaruo in dëgës in awa'at. An somoi-ai iitu sia 
makapëndamo in owa'na ja wa'ato. Wo sia tu'u makausuio-mai 
ësa anak tuama, janta'an këtow(ë)nakë'-mai mapala'us aitjatala. 
Anaitu sia ngaranano i Lumimu'ut in Tumëndoring am pa'pa' 
sia nimamualitjë'-mai tani'tu an owa'na, ra'itja tinawoi in tow, 
WO sia ka'i mapala'us(ë)kë' aitjatala, en isiao re'en si Apo' 
nimema' in tana'. 

Awoja am pa'pa' si Tumëndoring sia aitjatalakë', siituoka 
sumaruo ka'i in dëgës in awa'at si Lumimu'ut. An somoi-ai 
iitu sia makausuio ka'i anak. Ngarananao sia To'ar. Mawangko'- 
mai si To'ar, ja itjasale'o i Lumimu'ut in isiao maindo mënana' 
an isia. Siituoka iindoo i Lumimu'ut saraw këlet wo ituruk(ë)na 
a si To'ar, ëng kuana : „Sapaka ko ja lumi'tjir in tana', sa 
ko mësungkul ësa tow wo mëwëka-wëka'ka ka'i in tanana, ja 
isiao ë maindo pënana'anu, indono-mange sia, wo ipakawalio- 

B 17 

mai/' Siituoka tu'u ja maja'o si To'ar nitjumakan ë nimaja'. 
Kamang in sia ra'io pailëkën-ange, ja indono ka'itje'-mai i 
Lumimu'ut si saraw këlet aiema'na kapute i paali-alin i To'ar. 
Wo sia maja' nitjuma'mbiri ë nimaja'. Ra'itja tu'u nimaja' pira 
ngando, ja sera mësungkulo. Pailëkën-ange i To'ar si mawëka- 
wëka' in saraw këlet, ja ng kuana: „litjoo tu'u re'e si maindo 
pënana'angku." Indonao-mai sia, wo ipakawalinao-mai am balena. 

Mamaleo tu'u si To'ar wo si Lumimu'ut, makausuio-mai 
anak sera ja makasiow siow. Katare-tare n anakera ja si 
Tu'ur, si Tjalat, si A'mut, si Tjawangkalan, si Limbawa, si 
Sumimbawa, si Simbawa, si Pongilatan, si Tjila-kilatan. Se 
siow anio' ja wajakë' in ësa ë nimaindo tow, si Tjawangkalano 
isia, se akar iitu nimaindo waja kasuruan am bawö in tana' 
WO a mange ë langit. E muali in iitu ja tana'i : Sapaka sera 
i mëtuari ja aiema' e matu'aera kakanën pëwali-walianera in 
tjuman, niakiro waja n tu'tu', karapi in sera' aiompëro waja, 
mawowoka-mai numanam. Rumempoto-mai sera i mëtuari, si 
Tjawangkalan mapala'us nimukër, se po'ow(ë)na wajakë' i ma- 
katëintëng. Eng kuano i Tjawangkalan: „Kua'itu kamu ra'itja 
kuman?" Eng kuano e po'ow(ë)na: „Pailëkënu kami ra'itja 
mawësuo!" Pëngëtë-ngëtërangkë' i Tjawangkalan in da'itja 
makan sera, sera kua'a re'en pawësungkë' im bow(ë)na in tjanën. 
Janta'an maëmbowo si Tjawangkalan, ëng kuana : „Tina'kongan 
kua'a re'en aku!" Siituoka ng kuano i amangera : „Ko, e 
Kawangkalan, maindo tontumuwu' rumarages se po'ow(ë)mu, 
ta'an dumë'ndë-rë'ndëm ka'itje' ën am baja-waja, eng ko pa- 
wangkalan-ai e po'ow(ë)mu in tjamang." 

An somoi-ai iitu maindoo tu'u kasuruan se po'ow(ë)na, en si 
Tjawangkalan sumuruo-mai se tow am bawo in tana'. An somoi- 
ai tja'i iitu makausuio anak si To'ar wo si Lumimu'ut, siow : 
si Manembo, si Tjumokomba', si Manalinga, si Mapatitj, si 
Muntu-untu, si Makarawis, si Pasiowan, si Tantumoitow wo 
si Maroaja. Makapitupe' siow se anak i To'ar wo si Lumi- 
mu'ut, ta'an da'io kailëkan ë ngaranera. Ja an sangkumera 
kausuian si Marëndor wo si Lintjambene'. 

114. Sisil an doro' 1 Lnmimn'at, sinisil 1 Albert Mamësa, Sondër. 

Sapaka si Lumimu'ut, ja ra'itja tow a si tana' iasa, janta'an 
sia tow a mange ën Sina. Sapaka sia ja anak i Ramonatas, 
sera ja uwalu ë mëtuari, pitu n tuama, ja isiakë' ëm bewene. 
Makaere waja-mako tawoiën se po'ow(ë)na tuama ja itjatëla'uo- 
mio' ang kama e matu'a sia. Awoja siituoka sia kumuao a se 
matu'a in tana'i: „lema'-mio' londei aku, en aku ja mangerepe' 
tawoiën." Sowatën e matu'a, ëng kuaerao: „E, ra'itja toro, 
em pa'pa' wajao iitjo ëm bewene, anaitu ambisa tare m pate- 
anami, ambitu m pateanu." Sumowato ka'i si Lumimu'ut, ëng 
kuana: „Sa aku wo wera'aniow ang kasale'angku, ja ra'io 
tare kailëkaniow ëm pateangku." Siituoka ki'itano i amanga 
ng kasale'ana. Aneitu iema'nao londei. 

Talali' pinakaema'o ë londei, ja itjuao a si Lumimu'ut, wo sa 
sapa waja se itjasale'na isake a londei. Sumowatoka si Lumi- 
mu'ut: „Ja ra'itja wana n isake a londei, wajakë' se titinanëmën.'' 
Awoja ipakasake waja-mako se itu, ja sia moleo-mai. 

Katare-tare n sinumpak(ë)na-mai ja a mange n Ambong, 
ta'an pailëkëna-mako im baweano tow n ambitu, ja sia më- 
la'u-la'uso-mai an Tarinate. Sia ra'itja ka'i nitumuli ambitu, em 
baweano ka'i tow. Siituoka sia mëla'u-Ia'uso-mai a si tana' 
iasa. Ja sumuwa'o-mai sia a mitjo n Tutungën wo sia sumosor 
ambitu im boondo. Ambituoka sia, ja sumere in am bawo in 
tana' iasa, pailëkënao ra'ipe' wana tëmbur mio' makësot-ai, 
tu'us in da'ipe' wana tow. Rumojoro sia n ambitu, ja lumi'tjiro- 
mako a mongena. Sumumpako-mako sia ja Manarow, wo sia 
lumi'tjir iitu. Pailëkënao tëkek(ë)kë' ënto'ana. Siituoka sia moleo 
WO sia sumuwa'-meko a Lua'an. Ambituoka ja itumpanao m 
baja se a si londei iitu, wo sia musëw waja se tinanëm 
pinaalina-mai. Pailëkënao ën tinanëm ja mëgigioan, siituoka 
sia tuma'nei, wo ng kuana: „Karëngan em bawean ë nimema' 
im baja se anio'." 

Awoja siituoka ja ng kuanao: „Sa uli-ulit awean ë nimema* 
im baja-waja rumangka'-mange an iaku, ja wean-ai tjasaru aku. 

Ta'an ën iitu pangilëkëngku, iwe'e-mai mamualitjë' an iaku, 
WO ipapaipi-mai sa aku sumaru tambisa.'' Siituoka mangipio 
sia ja sumaru-mako in dëgës. Siituo wo n dëgës a makcTpatu'- 
ulënta in awa'at. Awoja siitu tu'u ng kini'itana; ja kapënda- 
manao tu'u nimamualio. Makaanako-mai sia ja tuama. Ngara- 
nanao sia To'ar. Siituoka ja sia mangeo pëwangko'on i inanga 
a mange ë Manarow. Mawangko'o sia ja sera merao ka'i-mai 
a Lua'an. Ambituoka sera, ja si Lumimu'ut mindoo saraw 
rua, pinasio-siow ngalowas, wo ng kuana a si ana'na: „Ja si 
ësa anio* kulunu, wo kita lumi'tjir in tana', ta'an sa ko maja\ 
ja ipëno'to-no'tol in tana' ën saraw. Tumalitjuran ko, iaku 
ën sumëndangan; awoja sa ko mëta'up tow, ja isoka'd-ange 
ën saraw pawëka'anu, en sa ra'itja nimëpute, ja tow walina, 
janta'an sa nimëputekë' ja iakukë' sia." 

Awoja maja'o sera. Ja m pinësungkulanera ja a mako m 
Bulur i Maatus. Awoja mësungkulo tu'u sera, ja isoka'do i 
To'ar ëm bëka'na, ra'itja nimëpute wo m bëka* i wewene 
aipësungkul(ë)na. Siituoka ng kuano i To'ar : „Ja itjoo re'e si 
aita'ar i inangku maindo masiwo in tjanëngku/ Sumowato si 
Lumimu'ut ëng kuanao: „Ja sama' re'e. Ja ambisa n ënto'anta?" 
Eng kuano i To'ar: „Kita ra'itja wo mëna' ang kapaso'an, 
anaitu kita mangekë' ang karëgësan." Siituoka ja sera sumo- 
soro am Bulur i Maatus. Awoja sumuruo-mai sera in dua ja 
makarua siow, siow se tuama, siow se wewene. E ngara- 
ngaranera ja: 

1. Soputan. 7. Rumëngan. 13. Panulu'an. 

2. Rugian. 8. Pinonto'an. 14. Ginaringan. 

3. Manarinsin. 9. Kariso. 15. Kirai. 

4. Makaliwe. 10. Lintjambene'. 16. Wujalaka. 

5. Lolombulan. 11. Maroaja. 17. Sinendeman. 

6. Kalangi'. 12. Rumintuwu'. 18. Tumatular. 
Mawangko'o-mai sera, ja sera merao-mai a meko n tu'ur 

in tjuntung i Soputan. Ambituoka sera, ja ipëkiema'o i To'ar 
WO si Lumimu'ut siow ën saroinsong, wo sera lumële' ambitu 
marua-rua. Awoja se mëkalële' iserao in dua ë maindo ambalesa. 

Siituoka ja sera mëwetengo. Se Soputan nimënto'o-mio' a 
SI tjuntung iitu, se Manarinsin nimeko, se Kalangi' wo se 
Lolombulan wo se Makaliwe nimako, se Rumëngan wo se 
Pinonto'an nimonge, se Kariso nimitjo, ja se To'ar nimarengkë'- 
monge a Lua'an. Awoja an somoioka itu sera mënguma- 
nguma, wo mëta'ne-ta'nei ra'itja kailëkanera sa si sei ëm 
paapo'anera, ja siituoka tumo'tolo ëm pëli'i sangawawaja' wo 
n sangawawaja', kumi'it im basaera. Siituo wo ipakua in siow 
mëruru ën susui. 

115. Enkna an doro' i Tow allima'at im Batu, pinéngasisil i 

Mandei, Eiawa, a se pojo'na. 

Kaindo-indono-mai si Watu ja nilumimu'ut ësa tow. Sapaka 
sia ja tuama. Ja ën ëndo sia mali'tji-li'tjir am bisa-wisa-mange 
WO mënere-nere im baja, ja maio i mawëngi, ja sia mëna*o, wo 
tumëkëlo. Ja mandooka ka'i a si makasa in sia nimapoloo, ja 
sia mailëk ësa wewene makatulung an da'ter(ë)na. Ja ra'itja ure 
sia makapëndamo in sala'sak(ë)na sangawiwi ja wineso'ano ësa. 
Siituoka pënigi-nigilënao an doro' in iitu, wo ng kuanao an 
atena : „Sapaka re'e si tow anio* ja wona' sala*sak(ë)ku wo 
ema'an." Ja mëpa'a-pa'aro sia wo si Wewene isia, ëng kuanao : 
„Ambisa ko wo mai?" Ja ng kuano i Wewene itu: „Aku ja 
aiwe'e-mai tjarapimu." Sumowato si Tuama: „Sawo tani'tu, 
tambisa re'e kita?** Ja ng kuano i Wewene itu: „Sama' ën 
tana*i : karëngana kita mindo mëkele ësa ën saraw wo pëputen 
ëng kalambot. Wo kita mëtalitjur lumi'tjir in tana'. Sawo kita 
mësungkul, ja am pinësungkulanta, ambituo n taneanta wo n 
ënto'anta." 

Jawo sera mindo saraw, pinëpute ng kalambot, wo mëta- 
litjuro sera lumi'tjir in tana'. Si Tuama nitjumakan, si We- 
wene nitjuma'mbiri. An unëroka i lalan, ja po'owano i Tuama 
ën saraw(ë)na, wo sera makoo mësungkul. Ja mësungkulo- 
mange sera, ja pëputenerao n saraw wo pailëkënoka ja ra'io 
pute. Eng kuanerao: „Mande ra'itja itjita in dua nimënta'aran, 

ja itjitao in dua ë mamuali mëkasaru." Wo sera mënto'o 
ambitu. Ja tani'tuo nimamuali ja in si ailimu'ut im batu nima- 
timomoro wo si Wewene sala'sak(ë)na wo ema'an. 

116. Kukna an doro' 1 Tjarema. 

Kaindo-indon katare-tare ja ra'ipe' wana n tow am bawo 
in tana'. A si ëndooka makasa ja si Wa'ilan mapalimu*ut-ai 
si wewene ësa am batu. E ngarana ja Karema. Si Tjarema 
ja katare-tare i Wa'ilan i nimema'. 

Awoja makailëko-mai sawël si Tjarema wo si Rëgës, ja si 
Tu'ur, kaapa Tu'd, kaapa To*ar. An somoi-mai iitu serk in 
dua mëtalitjur. Si Tu'ur winean i Tjarema im bëka* saraw 
sangarëpa, wo maja' kumakan. Si Tjarema kuma'mbiri. Mëta- 
litjuro sera, ja ng kuao i Tjarema: „Sa aku mësungkul tow 
ësa maali-ali wëka' saraw wo nitjumolëk-ai a si sangarëpa, ja 
sia ra'itja ana'ku." Tani'tu mëtalitjuro tu'u sera. An sangkumoka 
i Tu'uri mawaja', ja pungkutanao-mio' ëm bëka'na. Jawoja 
mësungkulo tu'u sera am Bulur Maatus, wo soka*dën ëm bëka' 
i Tu'ur, ja nitjumolëko-mai a si sangarëpa. Ja ng kuao i 
Tjarema: „O ra'itja ana'ku ko! Itjitao tu'u re'e in dua se 
maindo mëkasaru." Jawo mamuali tu'u tani'tu, wo sera mënto* 
am Bulur Maatus. 

Makailëko-mai sawël sera in dua, ja sumuru-mai se këli. 
Ja kumëli-mako sera, ëng kua'a sera mangereo ënto'am balina. 
Siituoka ja sera maja'o. Mëmaja-maja'oka sera, ja tumiimpao- 
mai a lopa'na wangko' ang kalipëtëkan in tjowal wo n simbël. 
Itjatéka'o-mai ambitu sera, ja tara'takoka n simbël, patënan 
in tjöwal mara'mbas. Wo n ambitu ningarananera in Tumara'- 
tak, An tutuwera in ambitu, ja sera mawaja-waja', tumalun, 
mëlitag wo mamukët. 

Jawo sera nimëngawë-ngawëso. Siituoka ja sera rumu'ndu'o 
ruru'ndu'an mangere ënto'am balina. Sera mange am Pinalin 
mëla'u-la'us ang kuntung i Soputan, wo tumumpa-mai ang 
Karondoran. Ngarananerao n ambitu Kalawakan, en an da'ter 
in Tjalawakan in So'putan. En ang Kalawakan anio' ja 

pëngënto-ngënto'an e kasuruan makangaran in Tjalawakan. 
Se Kalawakan anio' ja iserao se mawe'e-mai im baja-waja 
pausu-usuiën e tow am bawo in tana\ Sapaka se nimawali-wali 
an iitu, ja si Lolombulan, si Soputan, si Manembo-nembo wo 
si Rumëngan. 

Ure-ureanoka sera n ambitu, ja merao an Tumara'tas, ang 
kakëliangka ka'i in tjowal wo rangi'ngis mara'mbas. Ambituoka 
sera merao-mai a Linukutan i Endo. An somoi-mai iitu ja 
sera mëwetengo. Si Pana'aran nimënto'kë' an Tumara'tas, si 
Paëmpungën nimonge ang Kinilow, si Lintjambene' nimonge- 
mitjo ang Kema. 

117. Slsil an dnmoro' in Ijinaniualian in tana' i Maësa^ tanu in 
sinisil i Pangkei Ba'a, tona'as wangko' an Snln'nn. 

Kumi'it in sisil e makasisil, sapaka se tow ang katare-tare 
ja awean tëlu anak. Esa an isera in tëlu ja si makangaran i 
Lumimu'ut. Ja a si makasa an tutuw(ë)na i mëwëra-wëra' ja 
sia nimindo in takoi, wo itu pumpunana in tana' akar i nima- 
wuta. Ja a si tana' iitu usëwano i Inang wo si Amanga i 
mëgigioan ëm batuna in tinanëm, tanuo-mai im bene', tande, 
sesende'en, wo m bua'na in tjaju wangkër. Pakausëwanera- 
mako im baja se itu ën a si tana' iitu, ja iwëkarerao an 
takoi si anakera wo sia irojongera a laur. Awoja ure in ure 
si takoi iitu ë marojo-rojong a laur, pakoja-kojawën in dëgës 
WO patako-takoiënoka in sëmpa'. 

Awoja angen-ai in dëgës wo n sëmpa' ja sumëgao ën takoi, 
WO itu makaure makawangkër, makaënte' wo makautër, iaka- 
akar in iitu in da'io marojo-rojong am bawo in dano janta'an 
ën iitu makaëna'oka-mio' tani'tu, ra'io mareso-reso. Wo itu 
makawangkër, akar i niniaindoo ësa tana'; ja si tana' iitu ja 
tana' i Maësa. 

Awoja makaro'mbis-ako si tana' iasa, ja si Lumimu'ut sumoro'o 
n an tëmbir in tana', wo sia mange a nirumangka'-mange, 
mangere-ngere ënto'an an sama', akaran i mange mënto' am 
Bulur Maatus. Ambituoka sia, ja manëkëlo i maparëgës-ako. 

Tani'tu kaipolona-mai, ja ipaparëgës(ë)na-mako ën owa'na tanu 
im pinanëkël(ë)na. Siituo ng kinawalian wo sia mitong toja'ang 
tuama, wo sia ningaranana in Tumëndorin. Ja iserao in dua 
ë nimaindo mëkasaru, wo sera nisumuru-mai se tow këli. 

Ja sapaka se aisuruera-mai, itu ja katare se makasiow siow, 
wo aisuruera ka'i-mai ja se makapitu pitu, wo kumi'it iitu, ja 
se makalima Hma. Ja ng kumi'it ka'i isera, ja se makatëlu 
tëlu, WO ng kakaapuan, ja si Pëli'ian. Awoja isiao ë nimeke 
im pëpëli'in a se mangaapo'. 

118. SisU an doro' e Snru i Êndo, sinisil i Ijalangi' 

Wokas, E^jn Uwl. 

Sapaka se nimasisil in anio', ja se mëngaeres tanuo-mai : 
si Momongan wo si Taju' an Sondër; ën ang Kawangko'^n ja 
si Wowor WO si Mondoringin, wo ën ang Kaju Uwi ja si Nua. 
Awoja kumi'it im pinasisilera an dumoro' e Suru i Endo 
ja tana'i : 

Sapaka se tow katare-tare a mai m bawo in tana\ ja ng 
këmualiera itu ja ra'itja tanu in tjanaramën in tow, janta'an 
sera nimamualitjë' ang karapi i makakaja'ka'an itji'it in tinawoi 
i Endo, tanuo-mai : 

Si Rarang-, isiao n tow ang katare-tare, wo sapaka sia, 
ningaranan in tani'tu, am pa'pa' sia ja rinarang(ë)kë'-mai i 
Endo WO mamuali tow. 

Ja makaanakö-mai si Rarang, ja si Lëwa'. Sapaka sia ja 
ningaranan in tani'tu, am pa'pa' sia ja lëwa'kë' in ta'sitj wo 
mamuali-mai tow, am pa'pa' in dinarang i Rarang. 

Makaanako-mai si Lëwa' ja si Range ^ n doro'on i ngaran 
iitu ja wuaja; nunuwu'un e wuaja ja matana'i : „Sarurange i 
mata'." Sawo sera numuwu' in tani'tu, ja majat si tjarender. 
Awoja akaro-mai i Range wo mëngangai, ja se tow ra'io 
mëngamuali ang karapi i makakaja'ka'an, janta'an tanuoka 
im pëngakatow in tarepe' iasa. 

Makaanako-mai si Range, ja si Siow-wean ; isiao si mëngawe'e 
in tjëli. 

Ja makaanako-mai si Siow-wean ja si Sosowela ; isiao si 
soso in tjamang, soso im buaja wo soso in tjanën, winelakë' 
waja sia. 

Makaanako-mai si Sosowela, ja si Tjila'pong; isiao si tampë- 
mu'is WO sëra'-tow. 

Makaanako-mai si Tjila'pong, ja si Tombuku ; isiao si mawuku 
im pëli'i, ipaëlët sangando. 

Makaanako-mai si Tombuku, ja si Wëros. 

Makaanako-mai si Wëros, ja si Majun. 

Makaanako-mai si Majun, ja si Molampai. 

Makaanako-mai si Molampai, ja si Ërungan 

Makaanako-mai si Erungan, ja si Sambow. 

Makaanako-mai si Sambow, ja si Tjoro'. 

Makaanako-mai si Tjoro', ja si Runtu. 

Makaanako-mai si Runtu, ja si Impurung. 

Makaanako-mai si Impurung, ja si Pa'atëran. 

Makaanako-mai si Pa'atëran, ja si Tende-liwun. 

Makaanako-mai si Tende-liwun, ja si Tinaweng. 

Makaanako-mai si Tinaweng, ja si Tjalangi', isiao si Adriaan 
Wokas. 



GROEP X. 



120. Sisil poarul kaapa poke'ke' an doro' e Bua Mimanamol, 

sinisil i Bo'bot Bnmokoi, Sondër. 

Kaindo-indono-mai awean dua mëkarëtuk nimanamoi, ja ma- 
kaereo sera tëlu n a'ngoan sela. Ja mangeoka mëweteng sera, 
ja ra'itja kinawetenganera a si sangando, am pa'pa'an ësape' 
ë nimatëla'u. A si ëndo itu, ja wetengënera-mako e pëkëmun, 
pinaware-warengera tani'tu a si sangando, ra'itja kinawete- 
nganera. 

Maio i mawawa'ando, ja rumo'ango-mai si ësa tow, ja ng 
kuanao: „Sapa si pëwete-wetengëniow ?" Kuanerao: ^Ja ulang, 
ra'itja kawetenganami. Mainde' kami ro'na tawanganu/ Ja 
sera sowatëna: „Intjeru' saanu, ja tana'i : iitjo si anio\ isia 
si anio\ iaku si anio'.'' Kuano e rua mëkarëtuk: ,,Ja, sa re'e 
wo'o ko nimai rior, ureó re'e wo'o nimareng kami.'' 

En doro'on in iitu : Tani'tu se longon, ëna' lëngeiën. 

121. Kukna poarui kaapa poke'ke' an doro' e Boa Nimamësi, 

sinisil i La'o. 

Kaindo-indonoka-mai se rua mangalitow mange nimamësi 
an tëmbir i Nimanga. Ja tëlu m pinësiera, tunturam baja. Ja 
rangka'o si ëndo, wo itjasale'era am baleo, wo mai ng kato'ora 
si ëndo ka'i sera tajango m binaja'an, anaitu mëna'o sera 
mëwetengo im pinësiera. 

Awoja metengo si ësa, ëng kuanao: „Iaku si ësa, iitjo si ësa, 
si sei si ësa?" Siituoka ng kuano i ësa: „lakupe' ë meteng." 
Ja metengo sia, tanukë' ka'i si ririor. Talali' wona* pina- 
kapiraanerao i mëwete-weteng, ja ra'itja itjaera an tanu si 

wewetengan dirior, ja ng kuaeraö: „Tambisantao si ësa? 
itia'tao re'e sia?" 

Ra'itja tu'u maure-ure kumësoto-mai an talun si tow ësa. 
Kumësoto-mai sia, ja ng kuaerao : „ Wetengëm bo*o-mai se 
pongkor anio', ra'itja makailëk kami mëwete-weteng/ Sumo- 
wato sia, ëng kuanao: ,,Indon-ai wo wetengëngku/ Metengo 
sia, ëng kuanao: „Nio' ko, nio' ka'itje' ko, iaku sia'i." 

Ja mangaja'ka'o-mai se mangalitow, am pa'pa'an isia tani'tu 
in tjarior nimakaweteng. 

122. Sisil an doro' e Bua Ninnmawa', slnisU 1 

Johanls Begar, Kapoja. 

• 

Kumi'it in sisil e makasisil, ja sapaka, kine, sera in dua ja 
Ambong. Ja a si wëngi makasa sera in dua lumaur wo më- 
nawu-nawu'. Janta'an ipakandondo waja in tëlu ëm pongkor 
niindoera. Awoja kamang i mandoo, ja sera marengo, sumuwa'o- 
mange a lawanan wo meso'o i londei. Makaweso'-mako i londei 
sera, ja itumpao se pongkor en sera ja metengo. Siituoka ja 
ng kuano i ësa: „litjo sia'i, iaku sia'i, ja si seio si anio'?" 
Ja ng kuano i ësa: „Këmune' wo sawëlën i meteng.** „Ja 
sama' tani'tu", ën sowat i ësa. Metengo ka'i sia, ëng kuanao: 
„litjo sia'i, iaku sia'i, si seio ka'i si anio'? O inde', tambisantao 
re'en i riieteng sera, e mëngao-ngaot(ë)kë' tani'tu." Siituoka ja 
ng kuano i ësa: „Ja iakupe' ka'itje' ë meteng." Awoja nu- 
mawu'o sia, aweangkë' ka'i tjaot. Kuanerao : „Këmune' ka'i 
WO sawëlën i meteng." Awoja pëngasa-ngasarëneraka tani'tu, 
akar i nimileio si ëndo. Ja ra'itja nimaure-ure sera ro'angano- 
mai i ësa tow malawa-lawan. Sumumpako-mai sia, ja sia muei 
in tana'i : „O, masapa kamu?" Se rua sumowat, ëng kuaera: 
„Kami tjawoondope' wo mëwete-weteng se pongkor anio', 
janta'an da'itja maulit, am pa'pa' si ësa ra'itja itjasoma an 
tow." Ja mëke'ke'o lëmbi si nirumo'ang-ai wo ng kuana : 
„Ra'itja wëndu ë meteng isera ja." Kuano e rua: „Ja me'e 
ko e! WO ilëkënami sa tu'u tambisanu i meteng." Siituoka ja 

indonao-mai se pongkor wo inawu'nao, ëng kuana : „Tana'iën : 

« _ 

sia'i iitjo, sia*i iitjo, sia'i iaku." Siituoka ja rumëgao-mai in 
tje'ke' WO ng kuano e rua : ^Erow aku e! sa ko nimai rior, 
ureo re*e wo'o nimareng kita." Kuano i tow nirumo'ang-ai : 
„Sapa kua'a wo, maio, en tia' makawu'ul se pongkor." Ja sia 
mawaja' mënge'ke-nge'ke' lémbi, am pa'pa' i mata'nei in tja- 
mang(è)na. Tani'tu ën siniwakan i sisil iitu. 

123. Slsil an doro' e tëlu Mëkarëtuk. 

Kaindo-indono-mai ja sapaka se tëlu mëkarëtuk anio* mange 
nimënto' im pulintja' paru*umën e wio'o. Awoja wona' tu'u 
kasapao im bèngi maio si wio'o wo rumu'um. Palinan-ako i 
mapëndam i maru'umo si wio'o, ja mangenao polon se rua, 
en sera ja tuma'ano. Makata*an-ako sera ja mëkëwito, ëng 
kuaera: „Si ësao ë mënto' am buruk, se ruao ë mange ru- 
mu'ndu'-mai, janta'an sa merot ambitu ëng kamang, wo'o 
iwaja." Awoja maindo-indo-mako ë nuwu'era, mangem tu'u se rua. 
Kamang i mangeerao aiseip-ai ëm paru'uman i wio'o ja sera 
mangko'o; kaiangko'era-mai, ja si wio'o mapala'us nitumintjas, 
nimakatëna-tëna i niowaran im pukët wo rumumpak. Ru- 
mumpako si wio'o, nimakaroro' re'en im pompang, anae mëla'u- 
la'us aitjaiësëk akar in da'io mero'-mai. Ja maio si nimëna' 
am pukët, mëla'u-la'us nitumura' janta'an da'itja si wio'o ën 
tinura'na, nitumura'kë' re'en in tana'. Maio se nirumu'ndu' ja 
mueio, ëng kuaerao : „ Awo koi, tambisaka?" Sumowato si mëna' 
an tali, ëng kuanao : „Tuama tu*u, pinakasa, ra'io nimëngkut." 
Mueio ka'i se rua: „Awoja, wangkër(ë)ka ?" Eng kuano ka'i 
i ësa: „Sapa kua'a, asa-asarano-mai se ula.'' Siituoka ja sera 
in tëlu rumomeio-mio' an tana' wo mënge'ke-nge'ke' am pa'pa' 
in sale\ wo ëng kuano i ësa: „O wana tu'u mange ëng 
kamang(ë)ta in tëlu, intji? Wajape' kendo'o itjita in tëlu ëm 
bawean tu'us am paere-eren a se itjita in sangaro'ong, en si 
amangera aweano kawajo, ja ka'itje' si ito'era aweano membe', 
ja kami siow se kantong, lopa'oka ë litjur, janta'an tana'i : 
kita mëwetengo ën tawoiën ja, eng kita ë numono; si ësa 

mindo mata', si ësa kumariso api, si ësa ë mindo wangenan/ 
Awoja mënuwu-nuwu'pe' in iitu sera, ja si wio'o mio' tumo'or- 
ai, mapala'us aitjawëkar ën am pukët wo tumintjas. Siituoka 
ja tumëkuro-mio' se tëlu, ra'io tare wana ë mëngkut-ai, jawo 
sera lumëpëto in tali •, malëpët in tali sera mënuwu-nuwu\ 
ëng kuaera: „O inde' tu'u weta' kita e! pinapaewe-eweo tu'u- 
*mako im bio'o, e kaariman ! ra'itja kua'a ëndo'o re'e tinëna, 
ja ipëngua-nguamu im pinakasa." Tani'tuo ë nuwu' e rua, ja 
sera marengo am bale ang karapi in tape ra'io ipakakua. 

124. Enkua an doro' e Maporapat maënto' in tande paindon 

e wlo'o, sinisll 1 A. Tëwntow. 

Awean ësa tow lëngei ra'itja wana kaiiëkan sapa-sapa an 
doro' im porapat, tinowa e maporapat mange ang karapiera, 
mange mënto' in tande paindon e wio'o. 

Jawoja kumi'it in tjanaramën, ja pawetengën se mange ma- 
wëtitj. Ja n ipakanuwu'era ipasaunakë', siituo ë nimange-mai wo 
sa maporapat rumu'ndu'-mange ma'an-ai si wio'o, itjuaerakë' i 
mange mëndam kaapa mëtitj. Tani'tuo ë nimamuali a si tow 
lëngei in airu'ndu'era mange nimëtitj. Mangem tu'u sia, ja sia 
nimalingakë' re'e in aitjua e mawali-wali i mange mëtitj. Anae 
sia mangekë' nitjumëre i mëmëti-mëtitj in tande am paindoan 
e wio'o, akar se wio'o ra'io mange nitjuman, am pa'pa' pina- 
waja-waja'anakë' i nimapëtitj in tande. Masu'ut-ako sia mëmëti- 
mëtitj in tande, ja sia itjasangkumö im batu. Siituoka sia 
marengo-mange a lawi niënto'anera, wo polona se mawali-wali, 
ëng kuanao : „Ja tumo'oro, tumo'oro, eng kinapëtitjangkuo." 
Siituoka tumo'oro-mai se mawali-wali ang karapi i makëwi- 
tjëwitoka, ore palingangkë' e wio'o. Jawo sera tumu'tulo im 
pukët, en sera mangeo tuma'an. Ta'an dirior wo sera mange 
tuma'an, ja tumëkële'-mio' tojo'-wo. Tumo'or-ai sera, ja kuaerao : 
„Tumo'oro, tumo'oro, mandöo re'e." En iitu ipakuaera in salak 
in owak. Tumo'oro-mai sera, ja mindoo-mai im pukët wo 
mangeo tuma'an. 

Makata'an-ako sera, ja iru'ndu'erao si tow lëngei isia mange 
rumu'ndu'-mai si wio'o. Ja mangem sia i niëilë-ilëk(ë)kë'-mange 
kaju itjali si watu pinailëk(ë)na. Pakakalina-mako ëm batu, ja 
mangko*o-mai sia, ng kuana: „O, he! nimangem!" Palingano 
tu'u-mange e nimënto' am pukët, ja matalëintëngo-mai maroro'- 
mai im pukët, akar i nirumumpak. Kairumpak(ë)na-mio' ja 
li'usano-mai e nimënto' am pukët in tumura', janta'an malë- 
pët(ë)kë' ëm bëngkowera, wo si wio'o makilat(ë)kë' ëm parukin. 
Ja pailëkënera ra'itja rumeso si wio'o ëm patura'an. Pakasere- 
serenerao, kasereanerao ja watukë' re'en. Siituoka iëna'erao 
i matura', ta'an waja im bëngkowera nimalewo'o waja. 

Awoja si nimange rumu'ndu'-mai si wio'o ra'io nimareng-ai 
ang kara-karapiera. 

125. An doro' e Mamorapat, slnisil i J. Begar, Eapoja. 

A si makasa se pira-pira tow mange mënto' im pulintja' 
paru'umën e wio'o. Itjatëka'oka waja-mange a lawi sera, ja 
ng kuano i mawali-wali: „Sapaka kita ja mëweteng ë mange 
mapëndam. Anae si ësa mangem, en do'nao kua'a matawi-mai 
sera. Sawo makili'o, mai molo mange sumawël." Siituoka tu'u 
mangem si ësa, ja sia nimëla'u-la'us(ë)kë' mange an tu'ur i 
a'kël mapulintja'. Itjatëka'-mange sia, sia tumo'tolo mëndamo 
im pulintja' an tana', ja ra'itja nimaure-ure luma'aro ng kama, 
anae pëwaliano im paki'tji'in e rongit ë litjur wo ng keitjei, o 
pasëpe'ena-mako ën a litjur wo n ang keitjei, iaka-akar luma'- 
aroka waja ëm pakasa in owak. Talali' sia ra'io maka'mbaja 
i luma'ar, ja sia manerono-mange a lawi, am pënëkë-nëkëlan 
e kara-karapina. Itjatëka'-mange sia, ja ng kuanao: „E ina-ina'! 
ra'io maka'mbaja aku, mapela'o ëm pakorëmën." Siituoka ma- 
ngaja'ka'o-mai se mënëkë-nëkël, ja ng kuanerao : „Awo ko, 
maru'umo?'' Sumowato sia ng kuana: „Mënuwu-nuwu'kë' kamu? 
ja wënduo aku." Kuanoka i ësa: „Kua'a ko wai?** Sumowato 
ka'i sia: „Mëngato-mai, ra'io itjaëna' ëng kamaku, am pa'pa' 
luma'aroka waja ëm pakasa in owak." Kuano ka'i e karapina: 
Kua'a ko wo luma'aroka waja n owak?" Sumowato ka'i sia: 

„Lina'arano kua'a im puHntja'." Kuano ka'i e karapina : 
„Mangemu kua'a re'e tinambisa ëm pulintja'?" Ja ng kuanao: 
^Pinapëndam(ë)ku, aitjuamiow kua'a i mange mëndam im 
pulintja'." Siituoka rumëgao-mai se a lawi, éng kuanerao: „O 
inde' tu'u weta' re'e ko e, ra'itja kua'a wo'o mange pinëki- 
pëndam im pulintja' ko, janta'an mange wo'o nima'an sa se 
wio'o maru'umo." Sumowato ka'i sia: „Ra'itja kua'a iparondo- 
rondoriow ë nuwu' ! sa kua'a wo'o kinaiiëkangku in tani'tu, 
ra'itja 'wo'o mange nimakëmu-këmu im pulintja' aku." 

126. An doro' e pira-plra Tow Longon, sinisil 1 J. Regar^ Kapoja. 

Kaindo-indono-mai sapaka, kine, si ësa tuama ja nimange 
tuma'tak-ai mata'. Itjatëka' tu'u re'e-mange an tu'ura in 
tambëlang sia, ja sia makana-kanato sa si wisa ën ta'takëna. 
Paiiëkëna tu'u re'e-mako se lo'or ta'takën, ja nio' kua'a tu'u 
sia ën tuma'tako. Pakata'takëna tu'u re'e-mako se wona' pira 
ngarondoran, ja meso'o wo'o sia ja. Meso'o re'e sia, isëlët(ë)na- 
mio' am bëngkal ën sondang, janta'an aisomo-somoi(ë)na re'e- 
mako an somoi. Ja siituoka meso'o in tambëlang tinongkeina 
sia. Pakaweso'ona-mako, ja sia kumulito-mio' in tata'apa wo 
mokolo. Ja siituoka mëereo in sondang sia, ra'io re'e kapënda- 
mana in sapaka n sondang ja a Iitjur(ë)na, anae ën sondang 
paere-erena a li'tjir in tu'ura in tambëlang. Pangere-ngerena 
kine, a makali'tjir, ra'itja kaereana ën sondang wo ku'kutënao, 
kine, in tjumimbo' ën am baja im pinaawu' in tu'ura in tambëlang, 
ta'an da'itja kaerean ën sondang. Siituoka ka'i ja ko'atanao, 
kine, ë makali'tjir in tambëlang, mainde' wo'o mako aisu- 
rip(ë)nao-mange an dukut ën sondang, ta'an pailëkëna-mako in 
da'itja kaereana, ja paki'i-tji'itanao waja se pinawaja-waja'ana. 
Awoja tani'tu, kine, mëmare-marengoka-mio', akar in tjato'orao 
si ëndo, ja sia mëlimu-limu'utoka, kine. Awoja makëpe re'e- 
mako sia, ja sia rumomeio-mio' an tana'. Rumoseioka-mio' 
sia, mio'o tumombol-ai i litjur(ë)na ën tumbalan in sondang. 
Siituoka re'e ja ng kuanao: „Sapa kua'a re'e si nitumombol- 
ai i litjur(ë)ku? Pendamënaoka-mako tumbalan de'e in sondang. 

Siituoka timboianao-mai, wo itu weso'onao-mai ën aisëlët am 
bëngkal. Awoja si ëmbow(ë)naka, kine, indonao-mai ën sondang 
WO itumpana i marak im batu ëng kuanao, kine: ^Kënu, 
ka'itje' ko! pinapakëpeanuo ka'itje' aku kawaliangku in da'io 
wana këtër ja i maere-ere iitjo, ja a litjur(ë)kuka re*e!" Anae, 
sapaka, kine, si sondang iitu, ja nimaindoo tanuoka re'dena 
ëm bërëna. Anae, marengo-mange sia, ra'itja nimaali mata', 
ra'io kua'a wana ipo'ow, anae itjatëka'o-mange am bale sia, 
ja sia pëere-ereano e am bale i mata' niangena-mai. Sumowatoka 
kine, sia ng kuanao : „Tio'o mëngëli-ngëli nuwu' kamu ! la'- 
leoka aku em pinapakëpeano-mako i sondang iitu. Anae aitia'- 
kuo ka*itje*-mai ën iitu." 

2. Awean ësa tow sia ja nimio' am Benang, mio', kine, 
nitumëlës-ai asin. Awoja, makatëlës re'e-mako asin sera, ja 
sera maja'o-mitjo am bale e Sina. Ja m po'ot pinumpunanera- 
mio' im balun pawewe-weweiëna. Paiiëkëno re'e i Sina ja ng 
kuanao: „E, pai tua, apa itu dia, tolol?" Ja ng kuano, kine, i 
Matu'a : „O, kailé-ilëkangka tu'u re'en e Sina si ra'amiow 
am bale; nio' kua'a e! pawueiënerao-mai si ra'amiow" (si ma- 
kangaran i Olor). Kuano kine i Matu'a: „Maio, e makaito', 
WO kita tumuli-mange." Ja muntëpo tu'u-mange am bale e 
Sina, ja ng kuano i Sina: „Tjali apa, pai tua?" Sumowato 
kine si Matu'a : „Sama-sama' kaitare ja si ra'amiow am bale." 
Siituoka re'e si Matu'a mënia-niao re'e se aroro' aisëmpe' 
ipawangker. Mënia-niaoka re'e sia, maëmbowo si Sina, kuanao 
re'e: „Tjëlaka ini pai tua beki koto balang, kanineakan!" Ja 
ng kuano, kine, weta' i Matu'a: „O, aitjuakuo tarepe' in sama- 
sama' kaitare si ra'amiow." Kuano, kine, ka'i i Sina: „Apa 
ini pai tua bitjala-bitjala? kita ningada tau." Ja si ëmbow(ë)ka 
re'en i Sina, parukinao si Matu'a. Parukin de'e i Sina sia, 
mëngua-nguakë', kine, in tana'i: „O wana kaitare mange ën 
upus i makaito' iaku! mawange'o kaitare ëm pëmuku-mukulën 
angeno-mai i lëlo." Ja an somoioka-mai iitu, ja sera irintuko 
i Sina wo sera tu'u tumintjas. 

3. A si makasa awean ësa Tuam Balanda nilumangkoi an 

Tumpaan wo tumuli am bale i Pamatu'an. Ja m bale i Pa- 
matu'an wërupe' wo lo'or ëng këema'. Awoja mëpa'a-pa'aroka 
si Tuam Balanda wo si Pamatu'an, ja ng kuano, kine, i Tuang : 
„Ja, Hukum-tua, ini rumah ada bagus, tantu akan ada baik 
sëkali kalau ini rumah tagantong tiga stolok dimuka, dan 
bagitu lagi di fores." Ja sumowato, kine, si Pamatu'an: „Ulit 
e Tuang, waja in tjaju a si wale iasa ja kaju waja sama' -, 
awean ën tongke', awean ë makurung, pinaako-mai a mako 
n Sondakën." Ja pakapa'anën de'e i Tjapala wewene, palina- 
nao ra'itja ndo'o masoma an ipakua i Tuang ën ipasowat i 
Pamatu'an, en si Tjapala wewene makailëko i Mëlaju, e nima- 
murit(ë)-wo. Ja ng kuanao, kine, i makua-mitjo a si Pamatu'an : 
„Masea'kë' ko ja, ra'itja siitu n ipakua i Tuang an iitjo." 
Siituoka ja ng kuano, kine, i Pamatu'an : „Tio*o mënuwu-nuwu'- 
mai itjo, ra'itja itjo ë makailëk, ajo! pigi di dapur, ambitu 
ën tawoiënu !" Rumojor tu'u, kine, weta' si Tjapala wewene. 

Merao ka*i re'e nuwu' si Tuang, mëwuei a si Pamatu'an 
in tana'i : „Hukum-tua, deri sini sampei di Amurang, bërapa 
paal?" Sumowato ka'i re'e si Pamatu'an, ëng kuanao: „Rata- 
rata, mëlopa-lopa', e Tuang; a mekonakë' im Pëntu' n soso- 
sosor tojo'/ Mueio ka'i re'e si Tuang, éng kuanao: „Hukum 
tua, disini ada banjak nike?" Ja itjua ka'i re'e-mako i Pamatu'an 
mawuei rintjeng si Tuang, anae ng kuanao ka'i: „O këkëlian, 
e Tuang, ro'naoka ka'i tanu pakëlë-këlëwan im pinëondong 
sera in tarepe' n a meko ëm palëpon/' Ja siituoka tumowao 
ësa a se tawang(ë)na si Pamatu'an, kuanao, kine: „Mërentek, 
mindo-mai in tetempang wo meko itempang-ai rintjeng, en si 
Tuang ja masale', kine, sumëra' rintjeng." Maio, kine, ka'i tu'u 
weta' si Tjapala wewene, ng kuana: „O inde' tu'u weta' ko 
ë mënea-nea'kë', ra'itja karu' rintjeng ën ipakua i Tuang e, 
ta'an mawuei ru'ong." Siituoka renderëno ka'i, kine, tu'u 
weta' i Pamatu'an si pënana'ana, ëng kuana: „Ra'itja ka'itje' 
tu'u maeman si wewene anio', aitjuakuo in tio'o mai mamister 
am panuwu'unami si Tuang, mangeo-mai tjo e mëngëli-ngëlitjë' 
kendo'o ë nuwu'; iitjo saanu ë makailëk e aku, wai? pora 

B i8 

Setan si wewene iana!* Sumowato, kine, ka'i si Tjapala wewene, 
éng kuanao: ^Me'eo re'e ja! en iitjo re'e makailëk parondorën 
taré, ja ipasero'muké' aku!" 

4. Awean, kine, ésa Tomu'ung nimio' am Benang, mio' 
nitumëlës-ai solo, wo sia re'e mailëk si ësa toja'ang mateinte- 
teinteng limpurong pinumpunan in onde-onde. Siituoka re'e ja 
sia piaiën i tjara-karapina» ng kuanao, kine: ,E ama' ung 
kënu en totor le'os ipënanëm." Ja siitukë' re'e pinalina i Matu'a, 
ja sia tumëlëso wo itu saputëna. Pasaputënaoka n iitu, ja ng 
kuano, kine, ka'i i tjarapina : „Sawo sumaput in iana, ja tio'o 
itarëpët ë më'mbër, oreoka malewo' ëm batuna, wo ra'itja 
tumow en tia' mapaali-ali in dai'." Awoja itjatëka'o-mai an 
do'ong, ipëla'u-la'us(ë)nao-mange i musëw a mange n uma. 
Maja'o, kine, wona' pira ngando, ja mangenao pailëkën mainde' 
wo'o n iitu matowo; mangenaoka pailëkën waja i niusëwana 
in onde-onde, nimaindoo walena e sërëm. Ko'korënao paere- 
erena, ra'io ambitu si watuna aiusëw(ë)na. Siituoka ja si Matu'a 
maio a si tjara-karapina nimio' am Benang(ë)-wo, wo ng kuana : 
„Aitjalewo'kë' tu'u re'e aku ë nimusëw si watuna tinëlësangku- 
mai am Benang, e mangekuo pinëilëk-ai winaleano waja e 
sërëm ë niusëwangku in iitu. Siituoka kumale'ke'o kine-mai 
si nimiai si Matu'a, ng kuanao: „Ra'itja kua'a tu'uman ipausëw 
ën iitu, ta'an ën iitu ja kukis, en iitu ja topong wo isaput i 
gula wo saputëne' ka'i im po'po' kinuris ën am bawo, anae 
waja in iitu ja kakanën sama' e sërëm." Sumowato, kine, weta' 
si Matu'a, ng kuanao: „Ja itjaupus-ai en aku m piniaimu, ja 
tio'o ipakua-kua a si sei-mange, oreka tu'u weta' aku pëngërë- 
ngku-rëngkutan e tow in iitu." 

5. Awean ka'i ësa tow nimio' am Benang, mio' nimanëlës-ai. 
Ja maiiëko se pongkor tinëmburan sia, ja sia tumëlës-ai, ta'an 
sia nitumëlës a se pongkor raindang ëm ba'mba'. 

Maja'o re'e-mai sera, ja si pongkor aipumpunakë' an sömpoi ; 
ja n sompoi ra'itja re'e pinailëk(ë)na in aweano wo'so, anae 
mawaja'o re'e-mai sera, ra'10 re'e kailëkana-mai wo mëra'mba- 
ra'mbas ën tënga' wo lalai. Makasosoroka, kine-mai an Empung 

sera, ja sera masëng. Mëluku-lukutoka sera ë mëasë-asëng, ja 
mindoo-mai in sompoi si Matu'a. Rumo'mbo in sompoi sia, 
pëpënda-pëndamëna ra'io wana ën tënga', tani'tu ë lalai. Sii- 
tuoka mangaja'ka'o kine-mai si Matua, ng kuanao: ,,Aro ina' 
teitei, reimo nde*e siapal urn bua' en deimo, tentu kangka si'i um 
bawali." Ja siituoka wowoiënao-mai si pongkor; paiiëkënao-mio' 
toka ënda' ën am ba'mba' i pongkor. Siituoka ja ng kuanao, 
kine: „O inde' ndo*o! pinakatënga'o kua'a re'e i pongkor 
anio', nio' kua'a e lema'oka waja m ba*mba' i pongkor." 
Siituoka, kine, si ëmbow(ë)naka in da'io wana tënga'an, iwang- 
kil(ë)nao-mange an do war si pongkor ang karapi i nuwu' tana*i: 
„Nio* kua'a ko! iitjoo re'e si nitjumaapu im pëtënga'angku." 
Awoja pailëkënoka e kara-karapina ën sompoi, ja ng kuane- 
rao: „E Ito', wo'sooka kua'a re'e ën sompoi! anae ambituo 
kua'a re'en ëm pinakësotan in tënga' wo lalai, ta'an da'itja 
re'en niilëk sama' i Ito'. Ja nio' tare si pongkor aitia'o i Ito', 
anae kinaapuo e asu. A si Ito'o tu'u waja angen-ai, in da'itja 
nimilëk en si Ito' ra'io tumënga', ra'itja ka'i sumëra'.'* 

127. Kükna poke'ke' an doro' e Rna Niméwétilj, sinisil 1 

A. Tëwatow, Léilëm. 

Kaindo-indono-mai ja awean pira-pira tow nimëporapat. Ja 
kinawetengano in se rua an isera ë mange mëtitj. Awoja 
iru'ndu'o-mange sera, ja nimëla'u-la'us(ë)kë'-mange an a'kël 
pake'etan, wo sera sumosor-ange. Sapaka sera ë nisumosor- 
ange, ja nimëntondongangkë' an ta'kës. Ang kapëruaano sera, 
ja kua'a si a mangena ë mëntut, ta'an da'itja tatenge, nitu- 
mana'itjë': „pës". Ang këlingakë'-mange i a mio'na, ja serenao- 
mange ang karapi i mëwuei, ëng kuanao: „Sapa itu?" Janta'an 
da'itja mëngkut si pawueian. An sangkum iitu ja sia kinawo- 
wano-mange i nimawuei, wo ng kuanao: „Eg, ëg! nimëntut 
re'e ko!" 

Siituoka ja mërende-renderoka an ta'kës sera in dua, pa'- 
pa*an si a mio'na nimaëmbow i niëntutana akar se wio'o i 

nitumintjas(ë)kë\ wo tani'tu sera mareng-ange ra'itja wana ëng 
kinaakoan. Akar(ë)kë' iitu. 

128. Kukua poke'ke' an doro' e raa Tare-tumow Mökarétuk. 

Sapaka se rua mangalitow isera ja mëkake'et. Kaindo- 
indono-mai a si makasa sera mënuwu-nuwu', ëng kuano i ësa 
a si tjarëtuk(ë)na : „E rëtuk, sa ko masale', ja pamorapatënta 
wawa'ando." Sumowato si tjarëtuk(ë)na : „Ja sama\ itji'it-io' 
ambitu." 

Maio tu'u i mawawa'ando, ja sera mangem kume'et. Ja 
makake'et-ako ser^, ja mëlëpo. Makaëlëp-ako sera ja malinao- 
mange se wio'o i maru'umo im pulintja'. Siituoka kuano i 
ësa: „Ja mangem kita, nange kua'a makano se wio'o." 
Mangem tu*u sera mangeo tuma'an. Makata'an-ako sera, ja 
kuano i ësa: „litjoo ë mange rumu'ndu'-mai, iaku ë mëntö* 
am pukët." Mangenao tu'u angko'an-ai wo si wio'o rumumpak, 
WO indonera sia. Awoja kamang i nimateo si pinorapatera, 
ja rakutënerao an ëpal, wo sera marengo-mange am paëlë- 
panera. Ambituoka sera ja ng kuano i ësa ang karapi i masale- 
sale' : „Ja aitjasama'ka tu'u kita." Janta'an sia ë nitjumua-mange 
in tani'tu a si rëtuk(ë)na, ja ang karapi i nisumondo' wo ni- 
tjumumbit. Ja kuano ka'itje' i ësai „Ja rondoro tu'u." Ta'an 
ka'i sia nisumuli' a si tjarapina, nirumëpëte'-mai. Wo sera 
mënsonsondo'an wo mëngkungkumbitan, akarera i maëmbowo, 
WO mëtokolo, wo mëmbamba'nutan, aka-akar sera in tjina- 
ëndoangkë' ambitu. 

Am pa'pa' im bëngio ure sera ra'io nimareng-ai am bale, 
ja mainde'o se matu'aera, akaranera i mëmbumbueian sa 
ambisa se toja'ang. Siituo ë nimange-mai wo woo-woondope' 
ja sera tondongano-mange e amangera. Ja itjatëka'o-mange 
am paëlëpan sera, ja pailëkënerao se rua ja mëtoko-tokole' 
WO sera ra'io wana wu'uk, lakoianoka waja. Paiiëkënera-mako 
itu, ja ng kuanerao : „Kua'itu-itu kamu mëtoko-tokol ?" Ja 
sowatëno i ësa a si amanga : „Jau pinënondo-nondo'na 

kua'a aku." Ja sowatëno i ësa ka'i: „Isia ka'i nimënondo- 
nondo* wo nimëngumbi-ngumbit iaku, iaka-akar mëngë'ngë- 
ngë'ngëtoka waja in owa'ku/' Siituoka sera ja mëna'o-mio' ë 
mëtoko-tokol, wo si wio'o tatarënerao wo wetengën. Maka- 
weteng-ako sera ja kinaisaputano-mai im beteng, wo se mëka- 
porapat nimalakoiano marengo karapi e amangera, wo ipë- 
nge'ke-nge'ke' e tow palangkoiënera. 

129. Kükua an doro' 1 Towo^ slnisll 1 Thomas Dien, Séndangan 
WO si Hendrik Hangowal, Talltjuran, Sondër. 

1. Kaïndo-indono-mai sapaka n an do'ong Rinondoran ja 
awean tow ambalesa, si tuama makangaran i Londa, si we- 
wene Pa'ut. 

Laleio ëndo sera n am pamalean, ja ra'itja makausui sawël. 
Siituoka sera mënuwu-nuwu' in sama\ ëng kuaneraö : „Tu- 
mambisa wo sapa wo'o n toro ema'anta wo kita ro'na makaere 
toja'ang maaru-arui wo suma'li an itjita sawo merot kita 
mamatu'a?" Numuwu'o si Londa, ëng kuanao: „O memengku 
Pa'ut, sa wo'o itjasale'mu ja tana'i: sa wo'o ki'im i tuaritju 
Lonto' WO ko ka'i masale', ja maipe' maënto' ang karapimu 
sia. Sa itu indonuka sama', ja ienet(ë)ku-mange i mangilëk; 
sa merot ang karapi in upus i Apo' wa'ilan Kasuruan wo 
kamu kamangëna-mai ësa toja'ang, sa wo'o ro'na ipatowotakë' 
wo'on in sapaka sia ja toja'ang ailua'ta in dua. Sa merot 
kamangën i Tjasuruan, ja si toja'ang kausuianiow ja ngara- 
nangkë' tare-mio' in Towo." Sumowato si Pa'ut, ëng kuanao: 
„O palëlongku Londa, tani'tu kita in tow rërëgësan; sawo 
lëkëp én atemu an doro' iitu, ja ro'na mamuali tanu im 
pangilëkanu." Eng kuano i Londa: „O memengku, si ta'ar 
in ateku ja nimamuali am pakawalian i Apo' nimema' in tana' 
WO ë langit. Isia si nimuka' in ateku, ningumanga im biwitju 
WO nimero' i lila'ku, iaka-akar aku i numuwu' si pinalinga 



', WO nienanuo." 



lamboo tu'u a si Lonto' ëm basaera. Sumowato si Lonto', 

ëng kuanao : „Sama', ta'an tio'o itu wo wowondas an laku 
WO aku paten i tjaka'ku Londa/ Eng kuano i Londa: „Muntu- 
untu karuru i Tjasuruan! tumeir an itjita an doro' e waja 
itu, tio'o kumënë-kënëng wo tio'o lumawi-lawi'. Lëkëpën ëm 
pangilëkangku, iaka-akar in tjamangën i Tjasuruan." 

Siituoka tu'u ito'tolo i Lonto' i lumëkep ëm pangiiëkan i 
po'ow(ë)na. An sangkum e ëndo-ëndo itu si Londa ra'itja 
maoton ë mangilë-ngilëk a si Tjasuruan. Pauri-urina i mangilë- 
ngilëk sa wo'o ro'na kamangën-ai toja'ang tuama si Pa'ut. 
Maio n ëndo i Pa'ut i mitong toja'ang. Ang karapi i masale- 
sale' si Londa pa'pa'an ëm pinangilë-ngilëk(ë)na ja nimalëkëpo 
WO nitjumëli-mai witu, si toja'ang pinitong i Pa'ut sia ja tuama. 
Po'owëno ëm pusër i toja'ang, ëng kuano i Londa: „Sapaka 
ë ngaranu, e kalo, ja Towo." 

Makaawëso ëng kalo'mboi wo ng kawangko' i Towo, maio 
in tumo'tolo manuwu'. Ra'itja ure ja ra'io wana ën ipësusui 
an doro' i nunuwu'un a si toja'ang itu. Tumo'tolo éng kaka'- 
kat WO ng kalewo' i Towo. Ra'io ipëngakaënto' sama' am 
bale, sama'oka i mëwëra-wëra' wo se katoja'ang(ë)na. 

2. Nimamuali a si makasa mëwëra-wëra'o si Towo wo se 
katoja'ang(ë)na, sia mandet in oH-oli' i ësa karapina wo itintjas- 
(ë)na, iaka-akar si makaoli-oli' maame' rëpët wo sumumpak- 
ange a si inang wo amanga. Pëwueiënerao : „Kua'a ko maame'?** 
Eng kuano i toja'ang: ^Rinombito i Towo ën oli-oli'tju ja." 
Palingan-ako i Amanga ën iitu, mio' mëmbung-ai ën atena 
wo sia mindo-mai im papangkur, ëng kuanao: ^Tarepe' si 
Towo ja we'mbelëngku." Siituoka sia me'e-mange am bale i 
Londa wo si Pa'ut. Sumumpak-ange sia, pailëkënao tu'u pë- 
wëra-wëra'ano i Towo ën oli-oli'. Eng kuanao i më'tëng-ange 
a si Towo: „Tarepe' ko em patengku! aitjatambi-tambisa ko 
wo nimandet im pawëra'an i ana'ku?" Ang karapi i mainde' 
sia masere-sere a makali'tjir^ tanu aipatëna-tëna serena-mange 
si Tjolano, mawaja'-mai an dior im baleera. Itjaiserena-mange 
si Tjolano, mio' mapatawang-ai sia, ëng kuanao : „E Apo', 
pëpateno aku!" Tani'tu ëng karior tumulio-mai ambitu si Tjo 

lano. An tutuw iitu si amang i toja'ang makaoli-oli' in dinombit 
i Towo ja ra'ipe* makar ë mawë'të-wë'tëng a si Towo. Siituoka 
ng kuano i Tjolano a se malukar maki'i-tji'it isia: „Timboian 
si tow lewo' anio' wo iwali-mange am baleku/' Tani'tu ng 
karior sia tangka'an. Wueiano i Tjolano si Towo, ëng kuanao : 
„E itow! ën so' si inangu wo si amangu?" Eng kuano i Towo: 
„Ra'itja ambia, nimange an unia.'' Enowëno i Tjolano si Towo, 
ëng kuanao: ,0 kalo! mënëso, nao mëngame-ngame', eng ko 
ja iwalitju am baleku, wo ko mangeku wean sera', tu'tu', 
karai wo oli-oli' lo'or nimangakar." Mënëso tu'u si Towo wo 
sia kumi'it-ange si Tjolano. Itjatëka'-mange am bale, ëng 
kuano i Tjolano a si ësa Wawu' : „Ipangilëk kanen a si 
mësiwo si toja'ang anio'." Makakan-ako sia, weano i Tjolano 
karai. Makasawël-ako sia, ëng kuano i Tjolano: „Kumi'it-ai 
iaku, e itow, wo angenta a si wale anu mange." Si wale itu 
ja wale paputusan. Ambitu ka'i m binalian-ai si Amang i 
makaoli-oli' in dinombit i Towo. 

Itjatëka'-mange am bale iitu si Tjolano wo si Towo, wuei- 
ano si matu'a i makaoli-oli', ëng kuano i Tjolano: „Sapa ëng 
kawalian wo ko nimanginde-nginde' si Towo?" Sumowato sia 
ng kuanao: „Aitjawalitjè' an oli-oli' niandet(ë)na a si ana'ku," 
Eng kuano i Tjolano: „Waja in tow lewo' ja iitjo! ro'naka 
re*en oli-oli' pateanu tow.? Karua itu: si Towo ja wo'mbase', 
ko ja matu'ao ; ro'naka re'en se matu'a wo kaseke' e toja'ang ? 
Karëngana ko en torungkun, siow ngando." Tanu pinaindo- 
indo sumumpak-ange si Amang i Towo mangusu-ngusui si 
ana'na. Eng kuano i Tjolano an isia: „Mawisa ko.»^" Sumowato 
sia: „Aku ja maere-ere si toja'ang." Eng kuano i Tjolano: 
„Ambia'i sia ja!" Sisilëno i Tjolano an isia, sapa ë nimamuali 
a si ana'na, wo karua itu, lupuan i Tjolano si Amang i Towo, 
ëng kuanao : „Tei-teiran si ana'mu, tio'o ipawaja-waja, en sia 
ja toja'ang ka'kat." Siituoka ja iwalio i Amanga si Towo, 
marengo-mange am baleefa. 

3. Awoja mëngawë-ngawëso ëng kawangko' wo ng kaka'kat 
WO ng kalewo' i Towo, ra'io tu'u kasiwoan i Inang o Amanga; 

tina'pe'angkë' im binean i Tjolano tu'tu', sera', karai wo oli- 
oli', anaitu sia ra'io mareso-mange am bale i Tjolano, iaka- 
akar kaweano i lëlo wo n upus i Tjolano wo n ipakasa se 
tow ambitu; lëloanera si Towo, pa'pa'an sia ja ra'itja talawi', 
kopa*ar, kowuei in sapa si ra'ipe' katërangana. Ureo, tanuoka 
tow i Tjolano si Towo, pënusu-nusuianera in tawoiën wo nu- 
nuwu'un; tani'tu si Towo ra'io wana ën itjakënëng. A si 
makasa mënsonsowatan si Towo wo se Wawu', ëng kuano e 
Wawu' : „E Towo ! sa tu'u ko paemanëno i Apo* Kolano, 
ja me'e tu*u ko e! mange kumarai-mai in tjarai i Apo' Ko- 
lano ko, WO ko sumalu in tëmbëran.'' Eng kuano i Towo : 
„Sama*, ta'an karëngana awean ën iwatarumiow an iaku." 
Eng kuano e Wawu': „Itjoo ë miara si Wulangkau', toja'ang* 
i Tjolano, sa tu'u ko ra'itja itjaëmbow i Tjolano ëng kumarai 
in tjaraina.*' Sumowato si Towo: „En, ta*an sa kami si Wu- 
langkau' ra'itja mamuali, ja waja itjamu pakapelo-pelongëngku." 
Eng kuano e Wawu' : „Sama'." Siituoka sumosoro-mange am 
bale si Towo ang karapi i ngëngër muli-ulit, wo mange mindo- 
mai in tjarai aisangat i Tjolano, en si Tjolano ja nitumëkël. 
Karaiënao tu'u wo sia sumalu in tëmbëran, iaka-akar kali'u- 
san-ai e tow ra'io itjakua ëng kakëli. Se tow anio' ra'io 
itjakua ëng karëga; se walina mëngangko-ngangko', se walina 
mënge'ke-nge'ke', ëng kuanerao : ,,E, milëk si Towo nitjumarai 
in tjarai i Apo' Kolano!" Am pa'pa' in tani'tu ëng karëga, 
ja mangaja'ka'o-mai si Tjolano ën am patëkëlan, ëng kuanao: 
„Sapa ën iparëga e tow?" Kumèsoto-mai an seip si Tjolano, 
pailëkënao tu'u-mange si Towo nitjumarai in tjaraina, wo 
masalu-salu in tëmbëran. Rangatëno-mange i Tjolano si Towo, 
ëng kuanao: „E, mai wia'i ko, Towo!" Siituoka sumosoro- 
mange si Towo. Eng kuano i Tjolano an isia: „Kua'a ko 
kawuaja nitjumarai in tjarai tju wo matimpë-timpëlar an tëmbë- 
ran?" Sumowato si Towo, ëng kuanao: „Ra'itja tu'u wo'o 
tani'tu-wo, e Papo', sa ra'itja niange-mai e Wawu'." Eng 
kuano i Tjolano: „Am pa'pa'an in sapa itu?" Sisilëno i Towo 
ëng kinato'tolan iaka-akar sia nitumawoi tani'tu. Eng kuano 

i Tjolano : ^Sa re'e ko iru'ndu*era rumombit kumaapa mu'is ja 
memangkë' re'e-mange ko? Karëngana ko en torungkun." 
Sumowato si Towo : „En, e Apo\ ta'an tumambisa fr mumpun 
im palar in tjeitjei an torungku, en tëkek ëm bo'sona?" Eng 
kuano i Tjolano : „Toka re'e ra*itja isusuitju." Numuwu'o ka'i 
si Towo, ëng kuanao : „Sama', e Papo\ sawo isusuimu, ta'an 
pëwueiëngku sa pira ngando aku ën isolong." Eng kuano i 
Tjolano: „Siow ngando." 

4. Siituoka mindo-mai im bëka' wo m pisow lambot si 
Tjolano wo ng kuanao: „Intao, e Towo, eng ko ja mange- 
kuo isolong an torungku." Mangem tu'u sera, itjatëka'-mange, 
ëng kuano i Towo : „Patambisan de*e ën ipakua in torungkun, 
en aitjua i Apo' in isusui?" Eng kuano i Tjolano: „Pailëkënuo- 
mai ën ipakawuka' wo n ipakakusi' wo n ipakasolong in tjei- 
tjei." Eng kuano i Towo : „Ja iëpe'mu e Apo', e !" Eng kuano 
i Tjolano: „Patana'iën." Siituoka kusi*an-io' i Towo ën to- 
rungku, ëng kuano i Towo: „A, paasarën de'e tani'tu, intji, 
e Apo'?" Eng kuano i Tjolano: „Sapa kua'a." Tumowoo si 
Towo, ëng kuanao : „Sa itjasale' i Apo' Kolano, tarepe' aku 
ambia, ta'an aku ja rumior(ë)pe' mange an sëndi." Eng kuano 
i Tjolano: „ Wuka'ano-mai aku-wo, wo tare ko mange sumëndi." 
Ta'an da'itja si Towo, karëpët i Tjolano i manuwu' karëpët(ë)na 
i mawaja'. Indonao-mai ëm bëka' i Tjolano wo m pisow, wo 
sia mange ka'i tjumarai-mai in tjarai i Tjolano wo mai mënto'-mio' 
am papalën im bale patorungkuan. Përanga-rangatën i Tjolano 
sia: „En so' ko e Towo! maio wuka'an aku." Pasowatëngkë' 
i Towo in tana'i: „Ambia'i aku, e Kolano, kua'a itu wuka'ano 
wai? Masusuipe' an iaku si Apo'! ëpe'ano tu'u i Apo' ëng 
kanumanam im patorungkun." 

Talali' eta' i mawëngio pangusu-ngusuiënoka i pënana'ana 
si Tjolano. Itjua e malangkoi a si wale patorungkuan, kuaerao: 
„Nange kua'a si Tjolano makatindondor am pana'pa' im bale 
patorungkuan." Siituoka mangem si pënana'an i Tjolano. 
Tajange' palinganao-mange si Tjolano mapatawa-tawang. Ma- 
inde'o sia, ëng kuanao in ësa: „Ka'itu-itu tani'tu: si Tjolano ë 

makanuwu' in iitu." Itjaiserena-mange im pana'pa' im patoru- 
ngkuan, masale'o-mai sia wo ng kuanao: ^E ra'itja re'e si 
Tjolano si maangko', nangekë' si Tjolano makatulung am 
pana'pa'." Itjaisumpak(ë)na-mange, pëtu'usënao-mange si ma- 
katulung am pana'pa', ëng kuanao: „Eng karai, karai i 
Tjolano, ta'an ë gio, giokë' i Towo." Katu'usan-ako in sia 
ja si Towo, wueiëno i pënana'an i Tjolano : „En so' si Tjolano, 
e Towo?" Sumowato si Towo: „A, wënduo ulit si Apo' Ko- 
lano ë mësusu-susui an iaku, matambisa ë matorungku." 
Mangeo tu'u ilëkën i pënana'an i Tjolano. Sapaka ëng keitjei 
i Tjolano ja nisumëgao. Anaitu si pënana'an i Tjolano nu- 
muwu' ang karapi i maame', ng kuanao : „Sa itjasale' i Tjo- 
lano, ja ënowëngkë' tare si Towo wo sama' ko wuka'ana." 
Siituoka towano-mange i Tjolano si Towo, ëng kuanao : „En 
so' ko, e Towo?" Sumowato si Towo: „Ambia, e Apo'." Eng 
kuano i Tjolano : „Sapa ën itjasale'mu, itu ja iwe'eku, asal 
aku WO wuka'ano-mai." Sumowato si Towo: „Ra'itja wana 
ën itjasale'ku walina a sia'i: se Wawu' karëngan en isawël 
a si Apo' isolong an torungku siow ngando, en iserao ë ni- 
muwak iaku, iaka-akar aku kumarai in tjarai i Apo' wo 
masalu-salu in tëmbëran. Karua itu karëngan tanu in aiwataru 
e Wawu', in sapaka si Wulangkau' ja mamuali kasende'ku." 
Sumowato si Tjolano, ëng kuanao: „Ulit tani'tu, waja se 
Wawu' ën isawël an iaku an torungku, siow ngando, wo si 
Wulangkau' karëngan en do'na piaranu sa ko wo matërang 
an tawoién e ngaran Kolano." Eng kuano i Towo: „O ja 
karëngan aku en susuian i Apo' am baja tumëna." Eng 
kuano i Tjolano: „Sama', asal aku wo wuka'ano-mai." Siituoka 
wuka'ano i Towo si Tjolano. Ta'an waja tu'u se Wawu' ja 
aisawël a si Tjolano aipumpun an torungku. 



5. Sapaka n a si ro'ong ësa, ja luku-lukutan i ësa manga- 
litow makangaran Towo, anak i malënge-lëngei. Jawoja si 
mangalitow isia ja pandei nimangakar, iaka-akar ra'itja wana 
ësa WO mëngakawolei isia ën a se kawëra'na. 

Awoja kaindo-indono-mai a si makasa, si Towo ja pinatoroan 
e kawëra'na i nuwu' ëng kuaera: „E Towo, wataruanami tjo, 
mangemu ka'itje' tuengan-ai si Tjolano; jawoja sa tu'u sia 
ra'itja maëmbow, ja weanami ka'itje' mariwu pera ko." Eng 
kuano i Towo: „Sama' sa tani'tu/' Siituoka sia mange ma- 
pawilit si Inanga karai wo salana. Itjatëka'-mange a si Inanga 
sia, ja ng kuanao an isia: „O Ina', sa itjasale'mu, iwilit-io' 
karai wo salana aku, ta'an pëenetëngkë' ; ën ang kumi'it-io' 
in an tino'toka retean-io' kënop, ën am pë'nar wean-io' ësa 
kënop a se wangkër, eni?" Eng kuao i Inanga: ,,Embai, 
kua'a ko masale' in tani'tu? e su'ut! itëmpumuo kita; tio'o, 
ore mapalawi-lawi\" Ta'an kuanao: „Me*e weta'-wo, e Ina', 
awean kua'a torona ën iitu/' Siituoka kuao i Inanga: „Sama* 
re'e, e itow, sa awean torona." 

Wo iwilit i Inanga karai wo salana tanu in aitjuana. Jawoja 
pakawilitën-ako i Inanga ën iitu, ja indonao-mai wo isondol(ë)na- 
mio', WO sia mangeo malangko-langkoi-mio' an dior im bale 
i Tjolano. Malangko-langkoioka an dior im bale i Tjolano sia, 
ja kasereano-mange i Tjolano. Siituoka sia towanao-mange. 
Itjatëka'-mange sia, ëng kuao i Tjolano: „E Towo, si sei si 
nimilit in tjaraimu, rinetean in tjënop tani'tu in tjalo'or?" Eng 
kuanao: „laku, e Kolano, ta'am baweane' kua'a ë nilumo'or-ai 
e, janta'an itjalawi'tjukë' tu'u in tumuru'." Eng kuao i Tjolano: 
„Tio'o lumawi-lawi' wo tio'o mainde-inde', ra'itja kua'a itja- 
ëmbow(ë)ku.'' Siituoka itueng(ë)nao-mange a si Tjolano ëm 
pë*nar(ë)na, ëng kuana: „Kua'a itu, e Kolano." 

Awoja sapaka n iitu ja pakaseren e kawataruna. Ipaka- 
turu'na-mako a si Tjolano ëm baja in iitu, ja ipapawarengo 
1 Tjolano sia ; jawoja sia marengö nimëla'u-la'us(ë)kë'-mange a 
se kawataruna, wo pangilëkëna ën doit aiwataruera. 

6. Awoja a si makasaoka ka'i pawataruanera ka'i si Towo, 
ëng kuaera: „E Towo, itji'it tu'u ko im buaja, ja mange 
sumosor am bale i Tjipu, en sia ra'itja kasosoran ëm bale, 
wajakë' si Tjolano ën do'na masosor ambitu, ra'itja itjaëmbow- 
(ë)na. En sa ko sumosor(ë)ka, ja maiamioka ka'i wean doit." 

Siituoka kuao i Towo: „Sama'." Tani*tu tu'u sia mangem. 
Itjatëka'-mange sia, ëng kuanao a si Tjipu : „E Tuang, aweam 
bo'o ë maitju itjua-mange an iitjo: masale' ko ën tumëlës im 
paser(ë)ku tanu po*po' ëng kawangkër?" Eng kuao i Tjipu: 
„Masale', ta'an muntëpo-mai-wo, eng kita kumane' wo mëlëp." 
Wo tu'u sera kuman wo mëlëp. Makakan-ako sera, ëng kuao 
i Tjipu : „Ja angenuo-mai ëm paser aitjuamu tanu po'po' ëng 
kawangkër." Eng kuao i Towo: »Ow! mai tare wo'o mëwuei 
aku, sa wawean ëm paser tanu po'po' ëng kawangkër ën a 
si Tuang Kipu pawu'unën." Siituoka paparojorën i Tjipu sia. 
Tani'tu ka'i tu'u sia mangeo mangilëk in doit aiwataru an isia. 
7. Awoja maja'o pira ngando ën an somoi-mai iitu, ja 
rumombito si Towo, iaka-akar sia in aipakawali-mange a si 
Tjolano. Jawoja putusën i Tjolano ëm pëpë'ndis(ë)na ja iwa'kës 
an tu'ur in tjaju a si ro'na pakasere-seren e malangkoi. Jawoja 
ipakawa'kës-ako ambitu sia, lumangkoi-mai an isia si ësa 
Wo'ko, WO sia mawuei a si. Towo, ëng kuanao : „E, kua'a 
ko ipakawa'kës ambana, sapa re'e ën tinawoimu, embai?" Eng 
kuao i Towo: „Ow! sapaka aku-wo, ja wo'ko tanu iitjo, awoja 
am pa'pa' in da'itja wana ë makasiwo, kaapa makaluli*, siituoka 
ja aku mai mëkiwa'kës in owa'ku ambia'i ; awoja kënum ni- 
marondoro ëm bo'koku ; anaitu, sa ko masale' ja mai ëngkasan 
aku, WO iitjope' ka'itje' ën dondorënta." Eng kuao i Wo'ko: 
„Uli-ulit kua'a tani'tu, na?" Eng kuao i Towo: „Uli-ulit; 
ipëuwak(ë)kukë' ka'itare iitjo n iitu embai?" Eng kuao i 
Wo'ko : „Ja sama'." Siituoka wuka'ano i Wo'ko si Towo; 
pakawuka'ana-mako sia, ja kuao i Towo: „Maio ka'itje' wo 
iwa'kës(ë)kuo." Jawoja ipakawa'kës(ë)nape'-mio' si Wo'ko, ja 
mëngangko-ngangko'oka sia, ëng kuana: „E, wuka'angkë'-mai 
aku, ra'itja makatang, ra'itja makalësën." Ta'an kuao i Towo: 
„Ow! tio'o mëngangko-ngangko', ore ra'itja marondor." Ipa- 
kawa'kës(ë)na-mako si Wo'ko, ja tumintjaso sia. Awoja am 
pa'pa' si Wo'ko i mëngangko-ngangko'oka, ja mali'muro-mai 
se tow tani'tuo in tjakëli, wo kuaera: „E, Wo'ko, ka'itu-itu 
ko aiwa'kës ambana?" Eng kuanao: „Aiwa'kës i tuama aipa- 

kawa'kës ambia'i-wo, am pa*pa' aitjuana an iaku, sapaka, kine, 
sia-wo ja wo'ko tanu iaku, a^oja nimarondoroka am pa'pa' 
sia in aiwa'kës a si tjaju anio', anae niemangkukë* tu'u ëndo'o, 
. ta'an piniaina tu'u ëndo'o re'e aku." 

8. Siituoka pangusuiënerao si Towo, iaka-akar in tjinausuian. 
Awoja kausuianera-mako sia, ja iwalio ka'i-mange a si Tjolano ; 
putusëno i Tjolano : karëngana sia mangéo ilëpok am pëtaan 
i laur. Siituoka ipëkialero i Tjolano tow mange lumëpok-ai 
isia a laur. Jawoja maaler-ako waja sera, ja isakeerao a londei 
si Towo. Awoja a londeioka, ja kuao i Towo an isera : 
„Naninta, eni? ta'an iaku ë matu'd, anaitu mënto'kë' an da*ter 
im bowuling aku. Awoja sa kita numanio ja masowat waja- 
mai, eni? Tana'i ën ipakanani: 

E, ilëpoko si Towo, ilëpoko!" 

Tani'tuo tu'u sera moleo. Awoja ra'ipe' nimole-mange pulu' 
ngarëpa sera ën ang katana'an, ja lumëpoko-mio' si Towo, 
WO tumintjaso-mange ang katana'an. Siituoka kuao i Wowuling : 
„E, ilumëpoko si Towo!" Ta'an pasowatëngkë' tare e karapina : 
„E, ilumëpoko si Towo!'' Jawoja nimëngasa-ngasar-ange tani'tu 
sera, tumbal-ange in am pëtaan i laur. A mangeoka mbitu 
sera, ja mënëso tu'u waja, en ilëpokerao wo'o si Towo. Ja- 
nta'an kuao i Wowuling: „Awo, tambisaka tu'u rake kamu, 
ipakuaku tare-mai an itjamu, i nilumëpoko si Towo." Siituoka 
mënuwu-nuwu'o sera sa tambisan ë mange kumua a si Tjolano, 
Jawoja putusënerao, ëng kuaera : „Tana'i, marengo kita, ta'an 
sa kita wueian i Tjolano, ja itjuatao tu'u-mange in ailëpoko 
ja, ore kua'a kita itjaëmbow i Tjolano." Tani'tu marengo tu'u 
sera; itjatëka'-mange, ja wueiëno i Tjolano an isera, ëngkuana: 
„Awo, ailëpokiowo si Towo?" Eng kuaerao : „O, ailëpokamio 
a mange m pëtaan i laur, nae ro'nao pinakasëra' e pongkor 
sia ja!" Tani'tu si Towo kailë-ilëkano i Tjolano i nimalësëmo. 

9. Janta'an si Towo am balekë' i Inanga. Awoja sumigilo 
si Towo, ëng kuana : „Ja tumambisape' re'en aku ë mawaja- 
waja', en ore pailëkën i Tjolano? O, ja tana'i, mueipe' re'e 
a si Ina' aku, mainde' kailëkana ëng karai i Amang i Tjolano 

si nimailango." Wo tu'u sia muei a si Inanga, ëng kuana: 
^O Ina', kailëkanuka ëng kinarai i Amang i Tjolano i nimate?" 
Eng kuao i Inanga: „Kailëkangku, itjamio ë nimawilit-wo." 
Siituoka ëng kuao i Towo : „Ja iwilit kua'a re'e-mio' karai 
tani'tu aku, e Ina'." Eng kuao i Inanga: „Embai, ka'itu ko 
masale' makakarai in tani'tu?" Eng kuanao : „Me'e weta'-wo, 
e Ina', kaiiëkanuoka-sa, sa sapa ën torona." Siituoka ëng 
kuao i Inanga: „Sama'." Wo iwilit(ë)na tu'u. Jawoja paka- 
wilitën-ako i Inanga ëng karai iitu, ja kumaraio-mai in iitu si 
Towo, WO sia mange malangko-Iangkoi-mio' an dior im bale 
i Tjolano. Jawoja malangko-Iangkoioka-mio' ambitu sia, pai- 
lëkëno-mange i Tjolano, iaka-akar nimangaja'ka* si Tjolano 
ë nimaiiëk-ange isia, wo sia towana-mange, ëng kuana : „E 
Towo, kua'a ko ambanakë', nimarengkë' re'e-mai tjo?" Eng 
kuanao: „Tana'i e Kolano: pareke-rekenëno wona' pulu'o 
ngarëpa ëng kararëmana i niiëpokan iaku, ja mailëko in ësa 
tëmbëram bangko' aku, jawoja mëmaja-maja'oka ambitu aku, 
ja mailëko in ësa ro'om bangko' wo lo'or nimangakar. Awoja 
maunë-unëroka-mio* in do'ong iitu aku ja pailëkëno i Tjolano 
ambitu, wo aku pawueiana ëng kuana: „Tow ambisa ko-wo?" 
Eng kuangkuo: „Aku ja tow a mange m bawo in tana*-wo." 
Siituoka aku pawueianao, ëng kuana : „Ja sama'ka si Tjolano 
am bawo in tana'?" Eng kuangkuo: „Sama* ja." Siituoka 
ka'i ëng kuanao an iaku: „Ja mange itjua-mange, an isia, 
sapaka aku ja mema' kasale-sale'an ; jawoja itjasale'ku sia wo 
se kapala wo waja se aka-aka im banua karapi e pënana'an- 
era, ja mai waja lumo'or in tjasale-sale'angku iitu am pa'pa' 
sapaka si Tjolano am bawo in tana' ja ana'ku. Jawoja oreka 
ko ra'itja emanëna, nio' ëng karaitju, karaiënuo-mange wo 
mangemu ituru' isia." Jawoja kënum aku, e Kolano, nitjumaraio- 
mai in tjarai i Amangu." 

Awoja palingan-ako waja i Tjolano ën sisil i Towo, ja ng 
kuanao: „Sama', karëngana aku mio' ang kasale-sale'an i 
Amangku, karapi e kapala wo se aka-aka im banua, karapi 
e pënana'anera." Jawoja maumung waja-mako mai sera, ja 

pakata'uan i Tjolano, ëng kuana: „Ma'a-pa'an-ange kamu im 
baja, sapaka si amangku, ja nimakolanokë' ka'i tu'u re'e an 
darëm in tana'; jawoja sia in tarepe' mema* kasale-sale'an, 
ta'an itjasale'na, kine, kita im baja ja mio* a si tjasale-sale'an 
iitu. Anaitu, karëngana kita im baja e makaio-io', en oreka 
kita pangimbuluana sa ra'itja mio'." 

Ipakakua waja-mako i Tjolano an isera ën iitu, ja ng kuanao 
ka*i a se kapala: ,, Karëngana kamu im baja maler londei 
këli-tjëlin, sakeanta i mange lumëpok am pëtaan i laur/ Wo 
ialerera tu'u. Maaierera waja-mako ën iitu, ja ng kuao i 
Tjolano : „Ja sumakeo kita." Tani'tu sera sumakeo waja a 
londei wo mangeo lumëpok am pëtaan i laur. Jawoja makalëpok 
waja-mako sera, ja ng kuao i Towo : „Ja iakuoka ka'itje' tu'u 
ng kolano, en si Tjolano wo se kapala wo se aka-aka im 
banua wo se ro'na mërenta ja nimalësëmo waja." Tani'tu si 
Towo nimakolanoo. 

Si sei si akal wo pandei kaapa makailëk masigi-sigil, ëna* 
sia makausui tawoiën. 



10. Sapaka si Towo anio', ja pandei nimangakar, mandeka 
si Tjolano ja patowoanakë'. Kailëkan-ako i Tjolano in sapaka 
sia ja makapira-pirao wona' uwakën i Towo, ja kua'a ka'itje' 
si Tjolano ën tumo'tolö mere kawaliam bo ro'na si Towo 
katangka'ana kumaapa patena. Anaitu si Tjolano montol pira- 
pira tow wo ta'arana in tana'i: „Sapaka kamu sinisir(ë)ku 
maindo rumara'ndaku a si Towo. Itjasale'ku sa wo'o ro'na 
akar-ako in ainia kamu ja me'e reken tumoro-toro a si Towo, 
sapakë' ëm pailëkëniow an isia, kumaapa tawoiëna, karëngana 
en ipakata'u an iaku." Tani'tu tu'u nimamuali. 

Maja'-mange pira ngando ja si Towo lumëmur, akaro itu 
ën ipakua i lëmur. Siituoka ipakata'uo a si Tjolano. Ipëkitowao 
i Tjolano si Towo. Itjatëka' tu'u-mai an dior i Tjolano si 
Towo, ja milëk, ën sëpun i Towo mëno'so-no'so'oka-mio' am 
ba'mba'na. Anaitu si Towo ra'itja mëna' ë mënindë-nindëk in 
sëpuna. Siituoka kuano i Tjolano: „E Towo, sapaka re'e ko 

ja ra'ipe' makailëk in tumambisa ë masaru se wangko'. Anaitu 
karëngana ko em pë'disën. Tëlu ngando ko si ra'itja toro 
sumëpun kumaapa sumindëk in sëpun. Sa itu kaki'itanu ja ko 
tare iwëkar(ë)ku, ta'an sa lumawag ko ja patengku." Sowatëno 
i Towo ë nuwu' i Tjolano, ëng kuanao : ,Sama\ e Kolano," 
Ra'ipe' ure sia ë nilumukut-io' an saru-sarun i Tjolano, ja sia 
wënduoka masëng, am pa'pa' ë ngirung(ë)na ja wusëhgo in 
sëpun rano-rano. Eng kuano i Towo an atena: „Tumambisa 
wo'o aku WO ro'na sumëpun?" Makata'neib sia, kuanao in 
ësa: „Tia'pe', si Tjolano sisilangku." Siituoka ng kuanao a si 
Tjolano: „Masale' si Tjolano ë luminga ësa sisil?" Eng kuano 
i Tjolano: „Masale' ulit." Eng kuano i Towo: „Ja lumingao 
re'e mai : Kaawi'i i makasa aku ja nimëlutaw. Ra'ipe' ure 
aku ë nimaja'-mange, ja mailëko si rusa aku. Indongkuo-mai 
ë lutaw WO si rusa ira'ndaku-mange." Jawoja an tutuw(ë)na i 
maasar tambisa ëng këlutaw(ë)na si rusa, ja ngirung(ë)na 
ailaser(ë)na a lowas(ë)na, en itjaiasar(ë)na an tengena i lutaw 
ja ipëwalinao in sumëpun-io' a lowas(ë)na. Maëna'o-mai si Towo. 
Makasisil-ako si Towo, ja kumureseo-mai in do'kos si Tjolano 
am pa'pa' sia ja niuwako-ka'i i Towo. Eng kuanao a si Towo : 
„Marengo e Towo; sapaka ëm pëpë'dis aitantuku an iitjo, 
ja nimakaapuo/ 

II. A si makasa si Tjolano nilumukut an seip im balena. 
An tutuw(ë)na i mëluku-lukut ra'itja walina ëm pëna'ne-na'neiën 
ta'an si Towokë' in ësa. Kuanao n an darëm in atena: „Ka'itu 
aku paasarën i Towo tani'tu.'' Su'utoka i Tjolano im banti' 
i Towo an isia, ja ipëkitowanao ka'i si Towo, en itjasale' 
ka'i i Tjolano sia ja pë'disën. Maio an dior i Tjolano si Towo. 
Eng kuano i Tjolano: „Sapaka re'e ko ja ësa tow lewo'; 
pe'tare aku piaiënukë', wo'ope' se kakelemu. Anae ka'i tjo 
pë'disëngkupe'. Tëlu ngando wo tëlu ngawëngi tjo ën da'itja 
toro kumaapa ën da'itja iwe'eku kumili'. Sa ko lumawag eng 
karëngana paten." Oreka si Towo kumili', ja wean i Tjolano 
tumeir an isia. Sangandoo wo sangawëngi sia ën da'io makili\ 
ja mando-mai tumo'tolo si Towo ë mapërë-përëng akar in 

itjakili'. Itjaisere-mange i Tjolano i nitumu'tuko in tjili' si 
Towo, sumale'o-mai si Tjolano, ëng kuanao : „Ja pateno tu'u 
re'e ko, e Towo!" Sumowat si Towo, ëng kuanao: „Embai, 
ka'itu aku paten/' Sowatën i Tjolano, ëng kuana: „Am pa'pa' 
1 nilumawago. Aitjuaku tëlu ngando ra'itja toro kumili'. Nio' 
karuaane' ngando ja nitjumili'o ko/' Eng kuano i Towo: „Sa 
itjasale' i Tjolano, pa'anëno-mange ë nuwu'ku-wo. Sapaka aku 
ja ra'itja| nitjumili', ta'an aku ja makakuru mëna'ne-na'nei in 
ta'i e membe', ënto'o pëna'ne-na*neiëngku, mainde' tambisa ë 
muali in litu, ta'an akar in tarepe' ra'itja makaere-mako wutul. 
Ra'itja kailëkangku sapa ë nimange-mai in ta'iera wo walina 
muli-ulit a se tatamum balina, pa'pa'an itjapa'ilongera-mai ja 
toka niema' sama' waja purengkei, tjaupusënoka!" Makasisil- 
ako itu sia, ja kume'ke'o-mai si Tjolano am pa'pa'an in tja- 
pandeian i Towo. Siituoka papawarengëno i Tjolano si Towo, 
ra'itja ka'i tjinapatean. 

12. Kaindo-indonoka ka'i-mai a si makasa, an tutuw i Towo 
im pëpë'di-pë'disën, sia rumapi-mange am bale paënto'an e 
papë'disën ësa kërëwow nimakaanak wëru. A si makasa si 

tjërëwow tëkek, mangeoka tumëkël karapi e kawajo i Tjolano. 

^^ 

Eng kuano i Tjolano a se tow(ë)na: „Tei-teiran, oreka si 
tjërëwow tëkek tumintjas, sapaka sia ja kërëwow(ë)ku." Mande 
in tjailë-ilëkan i Tjolano in sapaka sia ja kërëwow i Towo. 
Masale' ka'i si Tjolano ë ma'an mainde' sapa ën itjua i Towo, 
sa sia itjua i Tjolano in tjërëwow(ë)na. Talali' eta' si tjërëwow 
tëkek nimarapi-rapioka se kawajo i Tjolano, ra'io iwe'e e tow 
i Tjolano mareng, ja si Towo maio sumaru si Tjolano wo sia 
numuwu', ëng kuana: „Sapaka si tjërëwow tëkek anio' ja 
kërëwow(ë)ku, ta'an aitjakëmu re'e-mai se kawajo i Tjolano. 
Anaitu sa itjasale' i Tjolano, iwëkaro-mange a si inanga sia." 
Sowatëno i Tjolano si Towo, ëng kuanao: „E, kërëwow(ë)mu ! 
mësea'o ko 5 sapaka sia ja anak i tjawajoku.** Siituoka tumëkuro- 
mio' si Towo. Sapaka a si ëndo itu si Tjolano ja maja' an tawoiëna, 
mange a si ësa ro'ong. Ja ën iitu ja kailë-ilëkan i Towo. Anae 
sia mangilëk a si Tjolano ëng kuana: „Sa itjasale' i Tjolano, 

aku mangilëk, mëkiupus, sa wo'o ro'na a si sangando anio' 
aku marenge' am bale." Eng kuano i Tjolano : „Sama'." Enan- 
ako sia, ja rumojoro-mio' wo mange am bale, mange-mai in 
tjarai këmësan. Siituoka sia mange kumëmës a si ësa rojongan, 
langkoiën-ange i Tjolano i maange an tawoiëna. An tutuw(ë)na 
i makëmës, kumësoto-mai si Tjolano. Itjaisere-mio' i Tjolano 
si Towo, mangaja'ka'o-mai sia, ëng kuanao: „Siana re'e n 
aipangilëk(ë)mu i mareng am bale?*' Eng kuano i Towo : „Siitu, 
e Kolano. Uanu kua'a, aku kawëngi rinu'du'an-ai tow mai 
nimakata'u in sapaka si amangku ja nimakaere toja^ang tuama." 
Mangaja'ka'o-mai si Tjolano, ëng kuanao : „Palela'an ko, e Towo ! 
tuama ja makaere toja'ang? Ra'itja ro'na mamuali n iitu." Eng 
kuano i Towo : „ Ulit ë nuwu' i Tjolano, tanuka ka'i se kawajo 
ra'itja ro'na makaanak kërëwow/ Makanuwu'-mako si Towo, 
ëng kuano i Tjolano: „Morako-mio' wo mange indon si tjë- 
rëwow(ë)mu. Aipangëpe'kukë* tu'uman de'en an iitjo." Tani'tu 
si tjërëwow kinaereano ka*i. 

13. A si makasa si Towo nimakateir se nimindo wawi. Eng 
kuano i Towo: ^Sa itjasale'miow, itjaupuso-mai anyiaku ën 
ipus." Siituoka pokolënera-mio' ën ipus wo iwe'eera-mange si 
Towo. Marengo si Towo, itjatëka'-mange am baleera sia, 
indonao-mai ën ipus i wawi wo wa'kësëna im ba'kës rintëk. 
Pakawa'kësëna-rnako itu, ja isëlët(ë)nao-mio' an alarera, a si 
pawasa-wasan tanu in tjarangka' e wawi tjantong. En ipus i 
wawi pinangilëk(ë)na ja aitjësot(ë)na-mai am pagër in alar. Wo 
m ba'kës aiwa'kës in itu aipapalambot(ë)na-mange am bale. 
Wo ita'ar(ë)na a se tow am bale, ëng kuanao : „Sapaka aku 
ja mangerepe' se matëlës wawi. Sa aku maio wo aku mawali- 
walio karapi, ja ta'ne-ta'neiën pëmeso-meso'on-ange si wa'kës 
anio'." Siituoka sia mangere se tow matëlës wawi. Ra'itja ure 
sia ë nimaja'-mange nimakaereo. Mangem am bale i Towo 
sera. An tutuw i mawaja'-mange ja mënuwu-nuwu'o im be'ena 
i wawi sera. Tajange' wo mange im bale, ja ipawe'eo-mange 
tu'us i Towo a se tow am baleera, in sa ro'na këntolën ëm 
ba'kës. Këntolënerao tu'u. Tajange', iero'-mio' i Towo si mëtëlés 

WO ituru*na-mange isia ën ipus, ëng kuanao: „Awo, ra'itja 
emanënu in tjantong si pëwu'unëngku an iitjo? Nange re'e n 
ipus, karangka' ng kinësotan-ai. Anaitu iwe'eo-mai ën dua 
ngapulu' pera." Siituoka iwe'eo i nitumëlës ën doit. Ipakawe'e- 
mako i nitumëlës ën doit, ëng kuano i Towo : „Këmbekëno- 
mio'-sa, en aku n awean pario-riorën." Siituoka tumintjaso si 
Towo. Pëkëmbekëno i nitumëlës si wawi, serena-mio' ra'itja re'e 
wana ën an alar, wajakë' re'e in ipus. Siituoka sia mawënduo- 
mai pa'pa'an sia ja piniaio ka'i re'en i Towo. 



GROEP XI. 



13Ua. Sisil an doro' i Wéwene nimatuama wo niniaindo Kolano^ 

sinisil 1 Seryius Bawnng. 

Kaindo-indono-mai a si makasa ja wawean ësa tuama lëngei 
mange sinosoran si ësa wewene malënge-lëngeitjë' ka'i. Awoja 
pirao wona* ngasërap ën an somoi-mai iitu, makaereo ësa 
toja'am bewene si wewene isia, ta'an da'itja pira ngando n 
an somoi-mai in tjëtow i toja'ang, ja mateo si tuama ma- 
kapënana'an si wewene anio'. Ja mawangko'o-mai si toja'ang 
anio', ja sia mailëko in sapaka si inanga ja tow malënge-lëngei 
re'e. Siituoka ng kuano i Toja'ang a si Inanga: „Ka'itu-itu 
kita malënge-lëngeitjë' ? Ma'an de'e titjo'o, ja tawitjë' ra'itja 
kapopoan sangando-sangando." 

Sumowato si Inanga, ng kuana: ^Akarakë' in tanu iasa si 
Inangu, ang kato'tolampe' wo akar in tarepe'." Kuano ka'i i 
Toja'ang: „Sa itjasale'mu, ja itëlës-ai indon karai aku." Sumo- 
wato si Inanga: „Sama'/ Wo sia mangenao itëlës-ai rua 
ngakaraian a se wuring, wo itu iwe'ena isia. Awoja wënangëno 
i Toja'ang ën iitu, ja aitji*it(ë)na ang karai e suraro, anaitu 
ësa salana wo ësa karai. An somoi-mai iitu, ëng kuano ka'i 
i Toja'ang a si Inanga: „Sa itjasale'mu, kuntingën-ai ëm 
bu'uk(ë)ku.'' Sowatëno i Inanga: „Sapa n torona in iitu? toka 
re'e ko ën anak e Walanda em pokolan ëm bu'uk!" Siituoka 
ng kuano ka'i i Toja'ang: „Pokolan-ai ëm bu'uk(ë)ku, sawo 
itjasale'mu l** Siituoka talali' nimasu'uto si Inanga ë mëlinga- 
linga im pangilë-ngilëkan i ana'na, ja ki'itanao itu. 

An somoi-mai iitu ja karaiëno-mai i Toja'ang si tjarai 
winilit(ë)na, wo sia maja'o-mange a si Tjolano. Awoja itjatëka'o- 

mange am bale i Tjolano sia, ja ng kuanao i mëwuei: „Sawo 
itjasale* i Tjolano, ja aku masale' miintëp suraromu." Sumowato 
si Tjolano, ëng kuana : „Sama\ sa ko masale' muntëp suraroku." 
Awoja sapaka si Tjolano anio' ja wawean ësa anak wewene 
pinangakarano in tjalö'or, si tani'tuo in tjakëH se tow masale- 
sale' wo*o tumane an isia, ta'an da'itja wana n itjasale'na. 
Mamualioka a si makasa im boo-woondope' kumësoto-mai se 
suraro wo ipalae-laes an dior im bale i Tjolano. Ja malae- 
laesoka sera, ja kasereano-mange i Wawu' si suraro wëru 
iitu. Siituoka ng kuanao a si Tjolano: „E Amangku, sapaka 
aku in tarepe', ja masale'o tanean, ta'an da'itja wana walina 
n do'na tumane an iaku en si anu mangekë'/ Wo ituru'nao- 
mange si suraro wëru. 

Awoja siitukë' m pinalinga i Tjolano, ja tani'tu in tjarior 
mangeo itjua a si suraro wëru, in sapaka sia ja karëngana 
en tumane a si Wawu\ itji'ito in tjasale'an i Tjolano, wo 
kumëli-mai ang kasale'an i Wawu' in ësa. Awoja tumane-mako 
sera, ja angkaiëno i Tjolano maindo mawali-wali si empona 
suraro wëru. Ja maja'o pira ngasërap an somoi-mai iitu, si 
Wawu' anio' mange am bale i Tjolano, wo sia mange sumisil 
sapa ë nimamuali am pamaleanera in ambalesa, ëng kuana a 
si Tjolano in ambalesa : „Sapaka tare aku m pënana'an i 
suraro nitumane an iaku, ja ëna'kë'-mako, janta'an da'ipe' 
mako tanu makasa wo kami mënturu'an in tjalëlo-lëloan in 
tow ambalesa.*' Siituojca mawënduo n deken i Tjolano, wo 
anaitu ipangusuinao lalan tambisa sia n do'na ruma'i im pa- 
malean e ana'na. Awoja kasigilano i Tjolano sapaka n a 
mitjo m Paantangan i Endo ja wawean do'ong e tow sëra'- 
tow, iaka-akar si sei si mitjo ambitu, ja sia ra'io kawisa wo 
ro'na itjawareng-ai. Siituoka ja iru'ndu'o i Tjolano si maka- 
pënana'an si ana'na karapi e pira-pira suraro mitjo-mai in doit 
WO n sangawotël ën dano matow am Paantangan i Endo. 

Tani'tu sera tumi'iro-mitjo. Ang kasomoian-ai im pira ngando, 
ja sera itjatëka'o-mitjo. Awoja sumumpak-ange im bale i Tjolano 
a mitjo mbitu sia, ja sia ra'itja niindoera, ënta'an pinasiri- 

siri'erakë', pa'pa'an sia i makara-karai in *tjarai tjakolanoan. 
Ja kamang sia wo se karapina i nimakakano wo nimakatu'tulo 
im paalin, ja tare sera maja'o-mai mareng a si Tjolano. 
Kaindo-indono-mai, ang kapëruaanoka i lalan, ja sera kaka- 
apuano im balun. Siituoka ng kuano i makaempo si Tjolano: 
,Sapaka kita, ja ra'io kumi'it si lalan sinaluta-mai, ta*an kita 
ja munëroka in dëkat/' Awoja mëmaja-maja'oka sera, ja 
itjasumpako-mai a lawi i maësa-ësa, ta'an si Maësa-ësa anio' 
ja ra'itja a lawi, nta'an maindo sende'en an iinër in uma. 
Siituoka sera mënto*o a si lawi iitu. Ambituoka, sera mailëk 
in tu'tu' pëpe'enën i Maësa-ësa. Am pa'pa'an in da'itja ambitu 
si makalawi, ja n iitu rombitënerao, wo kanënera mario-rior. 
Kamang sera i nimakakano, ja tani'tu in tjarior sera tumintjaso 
menet im bawaja'era. Awoja mangepe' muntëp-ange an sëndi 
sera, ja palinganerao-mange si Maësa-ësa ja maangko'o. Sapaka 
si Maësa-ësa ë nimangko', ja sia nimangawi-ngawit se rombit, 
ëng kuanao i nimaangko' : „Kaawitane'-mange si nitjuman in 
tu'tu' pinësiwoku-wo ! sawo sia tuama, karëngan maindope'- 
mange wewene-wo, wo sa sia wewene, ëng karëngana sia 
maindope'-mange tuama-wo." Siituoka mainde'o se suraro 
pa'pa'an i makalinga-mange in aangko'on i Maësa-ësa. Ja 
am pa'pa' iitu, sera matëngo-tëngoo in owakera, ja pailëkëm 
bo katu'usanerao-mio', sapaka n aawitèn i Maësa-ësa an isera 
ja nimamualitjë', pa'pa'am baja se suraro aitjawaluio nimaindoo 
wewene, wo tani'tu si paki'i-tji'itënera ja nimaindoo tuama. 
Ang karapi in tje'ke' wo mangaja'ka' sera ë meneto im 
bawaja'era. 

Awoja itjatëka'-mange am bale i Tjolano sera, ja iturukerao- 
mange a si Tjolano n doit wo n sangawotël ën dano matow, 
si niitjoera-mai a mitjo m Paantangan i Endo. Siituoka mangaja'- 
ka*o-mai si Tjolano, am pa'pa' sia sumere im baja se airu'- 
ndu'na, ja ra'itja wana ësa wo ra'itja ambitu. A si tjapiraan 
ngando an somoi-mai iitu, ja mangem ka'i am bale i Tjolano 
si Wawu\ wo sumisil ka'i a se kolanó in ambalesa, ja in 
sapaka m pamaleanera in dua itu ja waweano kaaruian wo 

kalëloan, em pa'pa*an si mënana' an isia ja nimatuamao tu*u. 
Sütuoka ja masale'o si Tjolano, iaka-akar si an isia ja weanao 
ka'i tawoiëm bangko'. Awoja maio i mamatu'ao si Tjolano, 
ja sia mëna'o an tawoiëna, wo si a si ana'na angkaiënao 
maindo kolano a si ro'ong iitu sumawël an isia. Tani'tu si 
Anak Wewene i Maësa-ësa si nimatuamao ja maindo kolano, 
Tani'tukë'. 

IZOb. Sisisilën an doro' i Wewene niniataama. 

Kaindo-indono-mai si Wewene anio' ja anak i Maësa-ësa. 
Sapaka sia ja mange nimuntëp suraro. Janta'an dirior(ë)na wo 
mange muntëp suraro, ja sia nimilit ësa lambung wo ësa 
salana, tanu in salana wo lambung e tuama. Jawoja mangem 
sia, nienan. Sütuoka sia weano in tjarai e suraro. 

A si makasa ja waja se suraro nimawowa' pënëngo-nëngon 
i Tjolano wo si ësa anak(ë)na wewene. Wo ng kuano i Anak 
i Tjolano in tumuru'-mio' si ësa suraro: „Si anu mio' ja isia 
ng karëngana mamuali pënana'angku." Sapaka si suraro isia, 
ja isiao si Anak i Maësa-ësa. Jawoja tanuo tu'u sera i mëwali- 
walio maja' pira ngasërap si Anak i Tjolano mai a si Amanga, 
ng kuana: „Kua'itu-itu si pënana'angku wewenekë' wona'? em 
pa'pa'an maja'o tani'tu ng kaure, ja ra'itja makaere anak. 
En sia ja matowo-towo tani'tu, ja sia karëngana iru'ndu'- 
mange mangilëk-ai i lësung paser a si Tjolanoera.** Ja iru'ndu'o 
tu'u-mange i Tjolano sia mange-mai i lësung paser. Maja'o 
sia winean ësa ata tuama kara-karapina mange. Itjatëka'-mange 
a si ro'ong iitu sera, ja sera mangem a si Tjolano. Mangem 
sera, pëwueiëno i Tjolano: „Mawisa kamu?" Sumowato sera: 
„Sapaka kami ja airu'ndu'-mai i Tjolanoami, mai-mange i 
lësung paser." Kuano i Tjolano: „Kua'a n iitu e, paalino." 

Sütuoka sera marengo. Mëmaja-maja'oka sera, ja sera mailëk 

i lawi i wewene maësa-ësa, wo sera muntëp a lawi, ra'itja 

wana tow. Pailëkënera n ambitu wawean tu'tu', wo itu kanënera. 

Kaapunera-mako itu, ja sera tumintjaso. Maio si makalawi, 

ja pailëkënao n tu'tu' nirombito. Sütuoka sia mangko', ng 

kuana: „Si sei ë nirumombit in tu'tu\ sa sia tuama, e ma- 
wewene, kaapa sa sia wewene, e matus^mal" Malinga-mako in 
aipaangko' si ata, ja ng kuanao i mëwuei a si suraro : 
„ Nimaweweneo ko na?" Sumowato si suraro: „Ra'itja.'* Janta'an 
sia ra'itja kailëkan i ata, sa sia wewene-wo. Anaitu si tuama- 
wo nimamualio wewene, ja si wewene-wo nimamualio tuama. 
An somoi-mai iitu, sera marengo. Maio tu'u mapailëk si 
suraro-wo, in sia ja tuamaoka. Siituoka sia mëwali-walio wo 
si Anak i Tjolano. Ja ra'itja nimaja' pira ngasërap, ja sera 
makaereo tu'u anak. 

131. Enkaa an^ doro' i Tuama wërape' nitumane nimamongkor, 

sinMl 1 Jakobus Biuljap, Kiuali. 

Kaindo-indono-mai, wawean ësa ro'ong an tëmbir i lawanan, 
pëngënto-ngënto'an e ambalesa wërupe' nitumane. Nimamuali 
a si makasa, sapaka si Wewene itu masale' sumëra' pongkor, 
anaitu ng kuanao a si mënana' an isia: „E anio', masale' 
wo'on aku n sumëra' pongkor, ta'an ko ja ra'itja tanu se tuama 
walina a si ro'ong anio' i mëngamongkor(ë)kë' n tawoiënera; 
mande tani'tu ja ipangere-mai pongkor sëra'an aku." Siituoka 
m pinalinga i tuama itu, kua'a sia n tumu'tulo wo maja'o- 
mange kumi'it se tampongkorën. 

Awoja ra'ipe' ure sia ë nimange, ja kumësoto-mai si ësa 
tuama kagiona, ra'itja nimëmbalinaam bo isia, maali-ali se 
pongkor. Am pa'pa'an in tani'tu, ja itjaisumpak(ë)na-mai am 
bale, pailëkëno-mange i Wewene itu sia, wo ng kuanao an 
isia: „O inde'! karior-ai tjo ë nimange nimamongkor." Siituoka 
ën sowatëna, ëng kuana: „Ure re'e n ipakaere pongkor, ena? 
mande aku in da'itja tampongkorën, tanu se tuama walina." 
Ja makanuwu'-makó in iitu sera, siwonerao se pongkor wo 
sëra'an. 

Tëluo ngando si tüama iitu ë mëwali-wali wo si wewene 
itu, ja kumësoto-mai si ulit mënana' an isia, maali-ali tja'i- 
mai se pongkor, tanu si tuama nimai ririor. Maiiëko-mange 
si tuama itu sia, ja mangaja'ka'o-mai sia, ra'io itjakua, wo 

ng kuana : „O inde\ si wisa ë mënana' an iaku an itjamu in 
dua, em putekë' ë gio, ra'itja nimëmbalinaan, wo putekë' ka'i 
nimaali-mai pongkor an iaku?" Siituoka eta' m pinalinga i ma- 
kapënana'an ulit si Wewene itu, ja itendel(ë)nao-mio' se pongkor, 
WO tani'tu ng karior kua'a sia ë mangem a si Tjolano a si 
ro'ong pëngënto-ngënto'anera. Itjatëka'-mange am bale i Tjolano 
sia, ja pëwueiëno i Tjolano in sa sapa m bawaja'na. Sumowato 
sia, ëng kuana a si Tjolano: „Karapi in sisiri'an tani'tu ng 
kawangko' a si Tjolano, ja aku makata'u, sapaka a si tëluo 
ngando nilumangkoi aku airu'ndu' i pënana'angku nimamong- 
kor, en sia, kine, masale' sumëra' pongkor. Kasomoian in tëlu 
ngando ja aku marengo-mai. Itjatëka'-mai am bale aku, ja 
si pënana'angku mailëk iaku ang karapi i mangaja'ka* ulit, 
iaka-akar ëng kuana an iaku : „O inde\ si wisa si makapënana'an 
iaku an itjamu in dua, em putekë' ë gio wo putekë' ka'i 
nimali-ali-mai sera' an iaku?" Anaitu wo aku nimai a si Tjolano, 
WO mëkiupus, sa roro'na putusën i Tjolano n an dumoro' 
iitu." Siituoka ng kuano i Tjolano a si tuama iitu: „Sama'; 
woondo ja kamu in tëlu mai an iaku; iitjo wo si Wewene 
itu WO si Tuama a mange mbitu." 

Mando-mai ipëkiumungo i Tjolano se maputus a si ro'ong 
iitu. Jawoja kamang in ambituo waja se maputus, ja kumësoto- 
mai se putusën. Itjatëka'-mai am paputusan sera in tëlu, ja 
sera putusëno e maputus, ta'an a si ëndo iitu ra'itja kina- 
putusanera, em pa'pa' ra'itja itjakua e maputus sa si wisa an 
isera in dua ë makapënana'an si wewene itu, em putekë' ë 
gioera in dua. Pe'tare si Wewene itu ra'io makatu'us si mënana' 
an isia. Siituokfi ja sera papawarengëno e maputus, -ëng kuaera: 
^Kamu marenge'-wo, woondooka ka'i m putusën." Tani'tu ë 
nimamuali, mando-mai mangem ka'i se paputusën; ta'an a si 
ëndo iitu ra'itja ka'i kinaputusan, iaka-akar nimëngulu-ngulur 
tani'tu a si pira-pirao wona' ngando. Awoja matawio in sanga- 
sërap sera m paputusën, ja ra'ipe' kinaputusan-ako, iaka-akar 
makakëli-tjëli sera ra'io mawareng am bale wo makakëli-tjëli 
ra'io makan, puteoka i mëputu-putus. Sapaka n dumoro' e 

mange an do'ong i Mopoio'. Ambituoka sia, ja sia maja' wo 
itjatftka'-mange an do'ong im Bangkai, niluma'us-ange am bale 

i Mëluku-lukutoka sia, ja tëngonao-mio' si wewene 

ësa, makangaran i Ourensina, mateinte-teinteng i . 

Siituoka mawueio sia a si makawale, ëng kuana: „Anak i sei 
si anu mange?" Sumowato si makawale: ,,0, anak kua'a i 
lëngei si toja'ang iana." Ta'an si Pangerapan kumuao a si 
atana in tana'i: „E Kaluasan, mangemu kua'a wueiën-ai sia, 
sa sia masale', ja isiao m pamajaku/ 

Mangem si atana wo wueiënao tu'u tanu in aitjua i apo'na. 
Sumowatoka si Ourensina, ëng kuana: „O kawëlë-wëlës ! lakuo 
in anak i lëngei, se iparu'u-ru'ukë' im bale e Wangkai, ja 
iaku ëm pamajan i Pangerapan, in Tombalanda ?" Siituoka 
marengo-mange si ata, wo mange kumua a si Pangerapan : 
„Ja aitjuakuo ë nuwu', ta'an sia nitjumuakë'-mai in da'itja 
kine mamuali, e malawi'tjë' kine sia, en anak i lëngei.'' Sumo- 
watoka si Pangerapan, ëng kuana: „O ra'itja kua'a tuma'nei 
in iitu aku; marenge '-mange ko wo itjua-mange isia en aku 
ja maonge/ 

Mangem si atana, paki'itën-ange i Pangerapan. Itjatëka'-mange 
am bale i amang wo si inang i Ourensina sia, ja itjuanao- 
mange an isera ë niaina. Makaapu-mako ë nuwu', ja kumuao- 
mange an isera si Pangerapan, ëng kuana : „En aku n 
sumengkote', ja mëlur-ange im bale kamu wo ëm bale e 
mëro'ong, e la'usangku-mai im pamajaku." Siituoka sumengkoto- 
mange an do'ong(ë)na si Pangerapan. Awoja itjatëka'-mange 
sia, ja sia kumua a si pënana'ana: „Mëlur-ange im bale, e 
la'usan-ai i tjarapimu." 

133. Sisil an doro' e tow rior, si Angkol wo si Wala« 

Sapaka in dior, ja awean dua Sondër mëkarëtuk. Jawoja 
n tawoiënera in dua mëngere-ngerekë' sera', mëngëkiwio'o wo 
mëngëkiperet. Kaindo-indono-mai a si ëndo makasa sera in 
dua meko ang Kasuruan wo sera mio' an so'so'an i Nimanga, 
WO sera mailëk si ësa pëngëtétën ang këpal pauntëpan e peret. 

Pailëkënera-mako ja im pauntëpan e peret këkëlian, ëng 
kuanerao: ^Si sei si muntëp si pëngëtëtën anio', mange indon-ai 
se peret?" Kuano i ësa, tanuo-mai si Angkol: „Jaiaku." Kuano 
i Wala: „Ja sama'." Ta'an dirior wo si Angkol muntëp si 
pëngëtëtën iitu, ja sera tuma'tak pondos, am pa'pa'an kanaramën 
e mauntëp im pëngëtëtën, ja pawa'kësan im pondos ën dere'- 
enan, en tia' sia ra'io makailëk im barengana-mai. 

Jawoja muntëpo tu'u-mange si Angkol, ja piniaitjë' re'en i 
ang kësot, tanuo-mai si Wala, ra'itja re'en pinaenetana m 
pondos. Ra'itja kailëkan-ai i nimuntëp, in da'itja weta' re'en 
pinaenetana. Aiwëta'nakë' re'e-mange. Përeke-rekenën i Angkol 
ra'itja aiwëta'-mange i Wala, anae sia mëngange-ngangekë', 
WO tu'u sia itjatëka'-mange a si rangow wangkër kaapa a si 
limbo'mbo' niënto'ano e peret. Wo sepanao tu'u se peret. 
Pakasepanao-mako se peret ambitu, ja iero'nao wo'on ëm 
pondos. Sia mapakëntolo wo'o, kaapa mapaweso'o wo'on 
si pondos aiwa'kës an dere'enan, ja ra'io weso'on. Wo, kine, 
sia maere-ere kësotan da'io pailëkëna si niuntëpana-mai. Ja- 
woja mapënda-pëndamoka waja'an sia, ja makapëndam si 
ësa a'mut in tjaju, ëng kuanao: „Ja en aku re'e in da'io 
makaere im binaja'angku-mai, ja aku kumi'ito tare si a'muta 
anio'. Se wela re'en ën tu'ura in iana wo ra'itja am bawo 
in tana' wo mai." Tani'tu sia kumi'ito tu'u si a'mut iitu. 
Wo sia kumalio, se peret ja sinëwënao, wo sia mëngi'i- 
ngi'it si a'mut itu, pëngali-ngalina in sondang, iaka-akar maka- 
wangkër ën a'muta in tjaju. Sia makarë'ndëm ë makali, 
pa'pa'an sia mata'nei: „Wona' re'en tow(ë)pe' aku." Anae sia 
makarë'ndëm ë makali, wo makawangkër tu'u ën a'muta, 
iaka-akar tu'u sia mangem an tu'ur in tjaju, wo sia tu'u 
tumi'mboko-mange am bawo in tana'. 

Sia ja nitjumësotoka-mange an Talaita'd, a lesar ambitu wo, 
iaka-akar se mawinson a lesar sera nimaëga, kaapa nimaintjar, 
pa'pa'an sera mainde' wo malintër ë mailëk si ësa tow mio' 
nitjumësot-ai an darëm in tana'. Itjuaera, sia ja ësa kasuruan, 
pa'pa'an si tow iitu nitjumulo'o tare. Pailëkënera-mako sia in 



da'itja rumeso ambitu a mio'na kinësotan-ai, ja ëtëtënèrao- 
mange i muei, wueiënerao : „Tpw ambisa ko wo mai?" Sumowalo 
si Angkol, ëng kuanao: „Sapaka aku, ja Sondër, ta'an aku 
piniai i tjarapitju i mëkiperet. Sapaka aku ja nimuntëp im 
pëngëtëtën, aiwëta'kë' re'en i tjarapitju ëm pondos aiwa*kës 
an dere'enangku, iaka-akar aku ja ra'io nimakaere im binaja'- 
angku-mio\ wo aku nimio'oka nitjumi'it-ai si a'muta in tjaju 
anio'/ Wueiëno e Talaita'd : „Ento'o ko nimumpun am pëngë- 
tëtën?" Eng kuanao: „Mausëw in tande, aisawël in da'ami-wo." 
Mueio ka'itje' si Angkol: „Ja in tarepe'?" Eng kuano e 
Talaita'd: „Maupu'o. Ja sangata'un de'e ko ën an darëm in 
tana'/' Kuano i Angkol: „E, wutulo tani'tu/' 

Anae sia n an darëm in tana' ja wutul sangata'un wo sia 
kumësot an Talaita'd. Ja iwalio-mange a si tjapala sia, ja 
irajako i tjapala rajak lana nirano-ranooka. Jawoja rumunduko 
sia makatëlukë* lumëngku' wo sia tumëkël. Maja' rua ngando, 
ja sia maro'nao-mai ëm pakanën. Pira-piraoka ngando ën akar-ai 
iitu, sia makapëndamo in ënte'o n owak, ja sia mangiiëko a 
si tjapala i marengo-mai an do'ong, an Sondër. Tani'tu nienan 
i tjapala ja in sia marengo-mai. Wo sia tu'u mangeo, mareng-ai, 
maina pailëkën ja tinaneano i nimiai isia am pëngëtëtën si 
pënana'ana. 

Pailëkën-ako i Angkol in sinosorano i Wala si pënana'ana, 
ja ng kuanao: „Itjamuo in dua, sa re'em baweano toja'ang. 
Siitu re'e ng kawalianu nimiai iaku am pëngëtëtën, am pa'- 
pa'an im paawo-awonu re'en i mandet si pënana'angku. Ta*an 
itjamuo in dua. Ta'an kita mëngënto-ngënto'kë' mëkarëtuk 
tanu in dior in aku in da*ipe' piniaimu, ra'itja kua'a maëmbow 
aku." Kuano i Wala: „Sama\ e kalo!" Tani'tu sera mëkarë- 
tuk(ë)kë\ 

Maio a si ëndo makasa, kuano i Angkol: „Maio, e kalo, 
wo pëkake'etënta." Kuano i Wala : „Sama'." Jawoja ëm pake'- 
etanera rua ngatu'ur ën a -kei. Ja ambituoka ka*itje' ja akalëno 
i Angkol si Wala. Tumileng-ako si ëndo a si ëndo makasa 
an tutuwerao in dua i mëkake'et, ja mangem si Angkol ma- 

ngenao su'upën ëm baja im ba'kës in salonsai im pe' i Wala. 
Ja tani'tu marengo-mai a lawi si Angkol wo mainao towan si 
Wala: „Mangeo kume'et kita, e kalo." Kuano i Wala: „Ja 
mangem kita, e kalo/' Itjatëka' tu'u-mange am pake'etan, ja 
ng kuano i Angkol: „Ja si tjalo ë mange a si pake'etan anu 
mange, iaku sia'i." Ra'itja ka'itje' kailëkan i Wala in tina'taso 
i Angkol ëm ba'kës in salonsai im pe\ ke'etan i Wala. Jawoja 
tani'tu makasosor-ange si Wala, wo sia tumeako-mio' an salonsai, 
ta'an da'ipe' nirumëmbus ëm ba'kës, pa'pa'an ëng këta'tas i 
Angkol im ba'kës, ja pinatëla'uana tëkek, en tia' ra'ipe' 
nitumuas im pe' wo itjalëpok. Jawoja ëngkasëno tu'u i Wala 
ëm papa'ar, wo wuka'anao ën sampërut, ja mio'nao angkaiën-ai 
ën sintjom, ja sia itjarëmbuso-mio' lumëpok-io' an tana', nimëla'u- 
la'us nimate. Kuano i Angkol: „Awo! iitjoka tu'u ë nimakaindo? 
Awo! iakuka ë nimate am pëngëtëtën? Siitu ëm bawaer i 
Tjasuruan an iitjo i nimiai iaku am pëngëtëtën, wo nimandet 
si pènana'angku." 



GROEP XII. 



134. Paiapën a si Nimate, slnlsll i Johanls Begar, Eapoja. 

1. O Ina', e Ina', e InaM sa wo'o tanupe' in dior, e Ina\ 

e Ina\'. 

2. I. nuwu'am bo'o-mai si ana'mu, I. 

3. I. ra'io ure aku ë makainang, I. 

4. I. ra'ipe' iasa aku ëm bëndu, I. 

5. I. sa aku mailëk se makainange', I. 

6. I. siitu weta' aku ja wëndu. 
O, InaMÜ e InaM! e Ina'! 

7. I. ën ipakalili i Nina' jaku, I. 

8. I. si Inangku nimëwangko' iaku, I. 

9. I. wajao in tjawënduan i ana'mu, I. 

10. I. ra'itja kinawaerangku, I. 

11. I. ra'itja kinawaerangku ën ipakawangko-wangko' i Ina' 

iaku, I. 

12. I. ma'am bo'o malënge-lëngei, I. 

13. I. WO makasere wo'o-mange si Inangku, I. 

14. I. endo'o si Tjasuruan i Ina', I. 

15. I. ra'itja wo'o kumelong, I. 

16. I. ta'an iënto' wo'o-mio' pira am bawo in tana', I. 

17. I. kaariman tu'u si Inangku, I. 

18. I. si Inangku pinopowangkë', I. 

19. I. sinëmpo' a se ana'mu, I. 

20. I. ambisape' tu'u n ereangku si Ina', I. 

21. I. lumi'tjir in tana' ambisa aku, I. 

2 2. I. WO aku makaerepe' si Ina', I. 
O InaMü e InaM! e Ina'! 

23. I. iwali wo'o a si lalam binaja'anu, I. 

24. I. ra'ipe' iasa aku ëm bëndu, I. 

25. I. sa tu'u weta' aku mange mailëk ir\ uma, I. 

26. I. sa tu'u aku mange mailëk in tinanëm i Inangku, I 

27. I. si ra'itja wana ëm pëkurangën, I. 

28. I. ën uma kinaaruian i Inangku, I. 

29. I. sa aku masalu-salu i lalan-sa, I. 

30. I. nuwu'an-ai si ana'mu, I. 
O Ina'ü! e Ina'ü e InaM 

31. I. sa kita puteoka am bale, I. 

32. I. itjuao i Ina', I. 

33. I. mëwali-walioka kita ëng kuman, I. 
O InaM!! e InaM! e InaM 

34. I. si seipe' tu'u ë mulur iaku tani'tu, I. 

35. I. ëng këluat i Tjasuruangku an iaku, I, 

36. I. ndo'o si Tjasuruan i Inangku, I. 

37. I. sa pailëkënu si pojo'mu, e Ina*, I. 
e Na'kuÜ! o Na'kuü e Na'ku! 

38. I. tio'o pasele-selengan si ana'ku, I. 

39. I. iakuo ën itjalewo', I. 

40. I. iakuo ë lewo' e Ina', en aitëla'umuo, I. 

41. I. ën tërëindëm i Inangku, I. 

42. I. aku ë mailëk ëm pinatawo-tawoi i Inangku, I. 

43. I. kumanat in tjontoian, I. 

44. I. ën sinëmpean in tëpe i Ina', I. 

45. I. ën sumere im bantang i InaM I. 
O InaM!! e InaM! e InaM 

46. I. si ra'io nitjumaipi am bene' pinawëndu-wënduana. 

47. I: kawalian i Ina', I. 

48. I. sumakit si Ina', I. 

B 20 



49. I. mënawo-nawoitjë' si Inangku, I. 
O InaMü e InaM! e Ina' ! 

50. I. itëkëlo i sakit iana ko, I. 

51. I. siituo si Ina' ën da'itja nitumawoi, I. 

52. I. mëranga-rangat si Ina', I. 

53. I. ra'io sumowat si Ina\ I. 

54. I. pangusuiëngkupe' si Ina', I. 

55. I. wona' ka'i a meko mbia'i si Ina', I. 
O Ina\M! e InaM! e Ina'! 

56. I. wona* ka'i nimeko a se ra'a si Ina', I. 

57. I. ambana kua'a si Ina', I. 

58. L ra'io re'e tanu i mëndondo, I. 

59. I. mangem kua'a karu' aku, I. 

60. I. aiënëpo tu'u a se ana'mu ko, I. 
O Ina'ü! e Ina'ü e Ina'! 

61. I. mangere-ngere si Inangku aku, I. 

62. I. ambisape' ëm pangereangku si Inangku, I. 

63. I. lumi'tjir in tana' ambisa aku, I. 

64. I. WO aku makaere si Inangku, I. 
O Ina' ! ! ! e Ina' ! ! e Ina' ! 

65. I. ëng kinaerean i Inangku, I. 

66. I. tumambisa aku ë lumupa si Inangku! I. 

67. I. ë mënere-nere in tjinaerean i Inangku, I. 

68. I. iwalitjë'-mange aku, I. 

69. I. WO aku mange wo'o mailëk si ana'ku pinalilitju, I. 

70. I. ro'naoka kaupusën si ana'ku, e Ina', e Na'ku! 

71. O Na'ku! si ana'ku niëtëto-mange i apo'mu, kaloinang! 

O Na'ku! e Na'ku, e Na'ku! 

72. Tio'o mawera-wera' a si apo'mu, e itow i nina'! kaloinang! 

73. O Ina'! e Ina', e Ina'! palilin-ange si ana'ku, e Ina', e Ina' ! 
O Na'ku!!! e Na'ku!! e Na'ku! 

74. O Ina', e Ina'! e Ina'! isia ë mange'et paëlëpën i Ina', 

e Ina', e Ina'! 

75- !• si seipe' tu'u ëm patëla'uangku se ana'ku. I. 

76. I. tanu rake wo'o i mëndondo, I. 

77. I. mange an uma aku, I. 

78. I. ra'itja wana ëng kawënduangku-mai i mata'nei, L 

79. I. katawo-tawoitju-mai, I. 

80. I. si Inangkukë' ëm beang kawënduan i ana'ku, I. 

81. I. si seipe' ë mulur tani'tu iaku, I. 
O InaMÜ e InaM! e InaM 

82. I. ra'ipe' iasa aku ëm bëndu, I. 

83. I. ta'an sa aku paere-ere'an e makaapo' iitjo,*I. 

84. I. ambitu weta' aku-sa, I. 

85. I. mapoloo ka'i ë lèloku si Inangku, e InaM 

86. I. siitu weta' aku ja mawëndu, I. 

87. I. sa wo'o tanupe' i mëndondo, I. 

88. I. ja mëwali tja'i wo'o kita ën sumalu i lalan, I. 

89. I. ta'an tu'u re'e aku in tarepe', I. 

90. I. tumo'tolo tu'u aku, I. 

91. I. iakuoka in ësa ën sumalu i lalan, I. 

92. I. pawërotënoka waja i ana'mu, I. 
. 93. I- ëm pinaasënganta i mëinang, I. 

94. I. tanuoka serengkë'-mio' wia'i, I. 
O Ina'Ü! e Ina'ü e Ina'! 

95. I. sa wo'o tanu in an towan, I. 

96. I. masëngo wo'o ambia'i tjita i mëinang, I. 

97. I. me'e re'e pawënduan i ana'mu, I. 

98. I. maja'o wo'o kita, I. 

99. I. maawoo in uma kita, I. 

100. I. an doro'o in uma i ana'mu, I. 

loi. I. kuangkuo in tjumua a si Inangku, I. 

102. I. tumulipe' a lawiami tjita-wo, I. 

103. I. tumulipe' mëlëp a lawi, I. 

104. I. WO kita mange a lawi, I. 

105. I. WO ng kuangkuo, I. 

106. I. ra'ipe' toro mëlëp, I. 

07. I. isiwokupe' iëlëp kita i mëinatig, I'. 

08. I. ja mëlëpo kita i mëinang, I. 

09. I. makaëlëp-ako si Ina', I. 
O InaMü e Ina'ü e InaM 

10. I. ja ng kuano i Ina', I. 

11. I. mitjom aku, e itjeinang, I. 

12. I. kuangkuo in tjumua, I. 

13. I. eng ko ë maitjom, I. 

14. I. ja wawa'ando-sa, I. 

15. I. rangka'pe' si ëndo-sa, mitjoo maja'-mai, I. 

16. I. tumuli-mai, I. 

17. I. maioka mëlëp ambia, I. 

18. I. WO kita mëwalioka-mako, I. 

19. I. kini'itangkë' tu'u i Ina', I. 

20. I. makaëlëp-ako kita i mëinang, I. 

21. I. makaëlëp-ako, I. 

22. I. ja kita mëwalio-mako, I. 

23. I. sa tu'u aku mërot se itu, I. 

24. I. mëngame-ngame' si ana'mu, I. 

25. I. sa tu'u aku ra'itja pinaki'i-tji'itanu, I. 

26. I. ra'itja tu'u wo'o tanu iasa, I. 

27. I. ëm pawërotën in ateku, L 

28. I. sa tu'u aku mërot, I. 

29. I. an ipakaki'i-tji'it i Nina', I. 
O Ina'Ü! e Ina'ü e Ina'! 

30. I. ra'itja tanu iasa ëm pawërotën in ate i ana'mu, I. 

31. I. kura tu'u aku in tarepe', I. 

32. I. nimawës ang kawënduan i ana'mu, I. 

33. I. sa wo'o tanupe' i mëndondo, I. 

34. I. itjatëka' wo'o-mai tanu iasa, I. 

35. I. ja mangereo wo'o si Ina' aku, I. 
O Ina'ü! e Ina'ü e Ina'! 

136. I. tanu rake wo'o i mëndondo, I. 

137- I- kaaiënëp a si ana'mu ko, I. 

138. I pangënto-ngënto'ongku im pangipin si Ina\ I. 

139. I. tanuoka wo'o makainang aku, I. 

140. I. sa rake wo'o mapaipi, I. 

141. I. WO tanupe' wo'o makainang, I. 

135. Weweletën. 

1. Mai tjuman-ange, e wa'ilan Kasuruan, Apo' nimema' in 
tana' ! pakalowirën-ai wo sosorane'-mai in doko' i tow ra'itja 
matete-tëlës. 

2. Mai tjuman-ange, e wa'ilan Kasuruan! pakalowirën-ai wo 
pakasama'an-ai n owak wo ransakane'-mai im bene', isupu- 
supupe'-mai a se kasupu wo se ra'itja kasupu. 

3. Mai tjuman-ange, e wa'ilan Kasuruan! pakasama'an-ai n 
owakami wo se toja'ang, se ko'ko' wo se wawi. 

4. Mai tjuman-ange, e wa'ilan! wean-ai owak sama' ë mawaja- 
waja' WO wean-ai tjamang am pawaja-waja'am-bo. • 

5. Mai tjuman-ange, e wa'ilan Kasuruan! Apo' nimema' in 
tana'! Wue-wuen-ai ëm bene', pangënto-ngënto'ongkë* in 
ate i wawi tjantong am bale. 

6. Mai tjuman-ange, e wa'ilan Kasuruan, se Tenteres wo se 
Lëngkokan. 

7. Sumëra'-mange, e Kasuruan! nio' si Rorot wo se Kenta'- 
talun, ene-enetën-ai. 

8. E wa'ilan! weane'-mai tjamang aku-wo ë mawaja-waja' an 
dowar, kumaapa an do'ong ambisa n angeangku. 

9. Sumëra'-mange, e Rorot, ene-enetën-ai. 

10. Nio* ko, e Rorot, wue-wuen-ai, wo itangka'pe'-mange se 
karapina, wo weane'-mai ang këmël-sa. 

1 1 . Nio' m betengiow, wewetengan ësa. 

12. Sumëra'-mange kamu, e makatoro ambia, makati'isëne'-mai 
im pusu'-wo, WO tanupe' pamulu-mulut ë make'et. 

13. Mëlëp-ange, e Kasuruan! kumëlipe'-mange si upe' anio'. 

14. Mëlëp-ange, e wa'ilan Kasuruan! sama-sama'ane'-mai n 
owak wo pakalowirëne'-mai-wo. 

15. Pakalakowëne'-mai-wo, e wa'ilan Kasuruan! wo pakatëlë- 
wëne'-mai m pisow. 

16. E wa'ilan Kasuruan! wue-wuene'-mai makasakë' mupu'- 
mange wo nimawutao ng kama. 

17. E wa'ilan! wue-wuen-ai! 

18. E wa'ilan Kasuruan! wue-wuen-ai tanukë' i me'e-mio' an 
tangkupa in tënga'. 

19. E wa*ilan Kasuruan! wean-ai tjamang, tanukë' mange-mai 
in aiema'. 

20. E wa'ilan Kasuruan! si To'ar wo si Ramangasin, maka- 
ruso-rusope'-mai-wo. 

21. Seleng, sa rumë'mbao ja paalino-mai am bale, ta'an sa n 
litu indom bale, ja a si ëndo iitu ra'io mareso-reso am 
bale si nimaali-mai. 

22. E sira, kasama' n apëru e! inaniao re'e-mako ëng kalowir 
WO ng kasija', sosorëne'-mai in doko' i makaroko' ra'itja 
matete-tëlës. 

23. E wa'ilan Kasuruan! pora-porakane'-mai in sumepë'd wo 
ia'mu-a'mute'-mio' si lisi'd anio' wo ra'itja mawo'se-wo'se 
akar in tjaure-ure. 

24. Maali-mange roko' wo mange iwelet a se Kasuruan, wo 
roro'na këli n indon. 

25. E wa'ilan Kasuruan! lowi-lowirën-ai si pojo'ami. 

26. E wa'ilan Kasuruan! kama-kamangëne'-mai aku, tanupe' 
pailëkan-ange e pawaja-waja'an wua'na i lansot ën ipa- 
wangker(ë)ku. 

27. E na'ku, si ana'ku! lowi-lowirëne'-mai tjami-wo, mëamang 
WO mëinang, wo ilangko-langkoipe'- mange (ook: itjowa- 
kowa'pe'-mange-wo) a se rënga-rëngan, wo se ra'itja rënga- 
rëngam-bo, e wa'ilan Kasuruan. 

28. E Wa'ilan! irojonge'-mako an sëndi in tana' ra'itja kailëkan 
ën sakit-wo. 

29. E Wa'ilan! irojong-ako an sëndi in tana' n sakit, sawëlan-ai 
owak sama'. 

30. E Wa'ilan! irojong-ako an sëndi in tans^' se sakit wo n 

tambai wo sa sia masomo-somoi nuwu' an iaku, ja isalë'sëk- 
ange isia. 

31. E Wa'ilan! sa iwe'epe' tow, ja porakano-mai ng kasakitan ; 
sa an ukuro, ja indoano tare-mai in asëng. 

32. E Wa*ilan! porakan-ai, ambitu n daragesan sa sia mema'. 

33. Tambisanamipe' ko, an ukur(ë)muo! Tojo'pe' ng kalëloan? 
Ta*an tumambisa, lumangkoi si nimema' itjita? 

34. Erow aku! kumaapa: e kaariman! 

35. Tangkaran-io' n ia'li', wo ia'li'-mio' sama'. 

136. An doro' in tawolën i Wallan In üma wo si 

Tona'as Wangko'. 

En tawoiën i Walian in Uma, katare: rumeindeng an uma 
i Tona'as Wangko', wo am balena, wo a lesar, wo ka'i an 
uma WO am bale a se tow. Kumi'it iitu sumero in uma karapi 
i Tona'as. 

Wo matagei se patageiën, mëngawali se pësende'en, se 
toja'ang irojor, se me'e wuat, wo se rumojor in derentek an 
dano. Matowa i nimu'kur e sumakit, wo makarua mano'or 
api longi'na; manëwas im bëngi i nimëkitumbalan, melet ka'i 
i nimëtalitjuro se nimëkitumbalan. Mëngangilë-ngilëk këtër wo 
owak sama' e waja se tow, wo kasama'an im baja se kakanën 
e tow am bawo in tana'. Mëngakua i nuwu' i Wa'ilan sa sia 
mai a se maengket. 

Sapaka n tanu susuli' tjaapa lawu paindona am pa'pa' in 
tawoiëna, ja wene' ala'mbak, mangku, kusi wo ng kawitën 
karapi in saroinsong, wo n sera' mata' ipaki'it e mapëli'i. 

Si Walian in Uma mareindeng, katare: an darëm im bale 
i Tona'as Wangko' a si ëndo i musëw. Sa si Tona'as ra'- 
itja wa'ilan, karëngana si Walian rumeindengkë' ang kësot 
in tuliran. 

Kumarua: mareindeng am bale i Tona'as Wangko' a si 
ëndo im pakangënow. 

Kumatëlu : mange rumeindeng an uma i Tona'as Wangko' 
i maja'o mange ang kaju. 

Kumapat: mange rumeindeng a lesar a si ëndo i mapawua'. 
En iitu ja tana'i: katare se tona'as mapëli'i a les2tr, mandq- 
mai sera ka'i mapëli'i am baleera. Jawoja mando-mai im pa- 
kakandoan i tona'as, se tow mapawua'o. An iitu si Walian 
in Uma mange ka'i rumeindeng an uma i Tona'as Wangko' 
WO mera-mange a se tow walina. 

Kumi'it siitu a si ëndo im pakanëmpo' se tona'as mange 
mapëli'i a lesar, ja a si ëndo iitu ka'i si Walian in Uma n 
dumeindeng ambitu. 

Sapaka ng karai i Walian in Uma sa mareindeng, ja karë- 
ngana raindang, ta'an ëm ,bujang sama'kë' ën sarasa kulo', 
sama' ën aroro' raindang. Ja sa mengket, kumaraitjë' in sole, 
WO më'mbër in tjakëra' wo ng kapas lëme' ; ëng kama wë'mbëran 
in sengka wo n tangkul. Em bujang paloeng wo pe'etën in 
tjapas lëme' wo n sa wit. Em biwin, paku' wo ng kelana wo n 
sinair. En do'kos wë'mbëran in tjelana, wo tëndëkan in aga 
m bulu'kun, wo kumo'kot in sinërap. 

Sapaka ng karëngana pëngaali-alina tanu tu'us in tawoiëna, 
ja tindung, patoka, tulus, wiwin wo n tawa'ang. Em patimboiën 
i Walian in Uma tatawoi i leleongën, ja tawa'ang. A si 
ëndo in tjëusëw, sumintjom im bulinga', wo ka'i sa se mapëli'i 
nimindo pëli'i. Ja sa tumagei, sumintjom im batu, pinangilëk a 
si Tjumendong a langit, sapaka m bulinga' ja pinangilëk a si 
Moko'ndeng ang Kolongan. 

An doro' i Tona'as Wangko', sapaka n ta'as, ja ra'itja 
pëngaali-alin i Tona'as kaapa i Sumasainsang, em pa'pa' itu 
ja karënganakë' iusëw an da'ter i lalan im paasun a si ëndoo 
i mange këindo-mai in iitu, a niloindong-io' im binean si pënguma. 
Wo sapaka si ta'as iitu, ra'itja eema'an sapa-sapa kaapa ra'- 
itja tambisan, wajakë' i niusëw an da'ter i lalan im paasun. 

Sapaka m beweletën i Tona'as Wangko'a si ëndo in dumu'ndu' 
se paru'ndu'an mange-mai wara', ja tana'i : 

Towo si tjo'ko' i Mamarimbing, sa ra'itja lumua' in tjalowiran 
e tow WO se waja-waja papiaran, wo lumua' im bene' wo n 
doko', WO waja in tjamang e waja Kolongan! 

Sawo marengo se paru'ndu'an, nimakaereo si wara' pina- 
ngusuiera, ja tana'i n ipakawelet: 

Ja wineano ka'i tu'u-mai in tjëtër si ro'ong iasa wo in tja- 
lowiran wo waja in tjamang, karapi im bene* wo n doko' ; rondoro 
ka'i tu'u re*e pali'u4i'usan-ai e tow matëlës kanen wo roko': 

Em beweletën a si ëndo i mangënow, ja tana'i : Ja am 
palingan i Tjasuruan Mamarimbing, kami mangilëk nuwu' 
sama' e ko'ko'mu am pangilëkanami in tjalowiran e tow wo 
m baja se patamun wo m pangilë-ngilëkan am baja-waja, an 
tu'tu' WO n sendo'an. 

A si Tjasuruam Bangko' : 

Ja maio kuman-ange (mëlëp-ange), e wa'ilan Kasuruan, si 
Apo' nimema' i langit wo n tana' wo m baja se tow. litjo 
n do'na pangilëkanami këtër, wo owak sama' am baja se tow, 
WO se anak wo se pojo'. 

A si Tjumokomba' a langit : 

Ja KumokombaM itjomba'-mange ang kalowiran wo ng kamam 
bangko' wo ilalo-lalo-mange a se rënga-rëngan wo se ra'i rënga- 
rëngan. Kami ja ra'itja nimindo in tjawasa mange maulu-ulur 
am pëli'imiow in Tjasuruan, se aisusui e apo'ami. 

A si Tamatular, a si Miojo' wo a si Tantumoitow, tana'i : 
Tantumoitow! mangepe' itoitow-ange ang kalowiran wo ang 
kasija'an, e Apo' pasawëlan! 
A si Pasiowan : 

Pasiowan! tona'as e kokomba'an nisumusui a se tona'as e 
rërëgësan ! 

A si Lampasejow: 

Lampasejow, masainsang i Pasiowan, nitumuru' se ma- 
sainsang ! 

A si Tumiwa' : 

Tumiwa' ! maloindong se mëngëtiwa' ; ja Tumiwa', pira n tanu 
iitjo sumakei-mai se mëngëtiwa' an dërëgësan. Wo makalesar- 
ange lesar wawangkëran wo ra'itja kano'oan ëndo e wëngi. 
A si Muntu-untu : 

Muntu-untu! paapo'on e mangaëmpung wo se rërëgësan, ja 

mai tjuman-ange am pasil, wo wean-al këtër wo owak sama* 
kami in an do'ong anio' ! 

A si Lumintang, Masinambow, Tumila'ar wo si Talumëpa' : 
Kamu nimakaindo im pëpata, kamu anio' mapo' se apo'ami, 
nitumawoi im pëli'i wangko*. 
A si Makawotur: 
Ko nimakaindo im pëli'i wangko', ko anio' mapo' se apo'ami, 
nitumawoi im pëli*i wangko'. 
A si Maroaja: 
Maroaja, niindo walian e tona'as wo walian im posam bangko' ! 
Ra'itja wana n tow lumawag ang kawa'ilananu, am pa'pa' iitjoo 
ninimeindeng in tana\ 

A si Tjirai ang Keleian : 
Empung Kirai, ko niindo matondong tow! Aku tinu'ul i 
Nimema' se tow; sa kekelangan, da'itja rarangkangan, da'itja 
rorompangan, ën aitantu an iaku, ja tondong tow! 
A si Tjalangi' an Talitjuran: 
Ja mai tjuman-ange si Tjalangi' ! iitjo ë nitumo'tol im pëli'i 
im bene' wo isusui-mai a se apo'ami; ra'itja niina'an ën aisusui 
a se inang wo amangami! 

A si Makarende a Lu'uk : 
Ja kuman-ange si Makarende, makako'ko' se kawok (peret). 

Ang Kinaaliran : 
Ja mai tjuman-ange kamu, e Kasuruan ang Kinaaliran, se 
A'lir-La'indong ! 

A si Manarinsing, an Timu : 
Mai tjuman-ange, si Manarinsing, Lumambukow wo Luma- 
luindung ! 

A si Maengkong, an Dëmbokën : 
Ja mai tjuman-ange, si Maengkong, wo tio'o ipasawu-sawur-ai 
se ko'ko'mu, en tia' malewo' waja n tatanëmën e tow! 
A si Worotitjan : 
Ja mai tjuman-ange, si Worotitjan, ko makako'ko' si rondor 
(si ipënguma). 

A si Toporundeng an darëm in tana' : 

Ja mai tjuman-ange, si Toporundeng an darëm in tana', 
WO si Mengke, mai tjuman-ange! sa iengkemu ën tana', tio'o 
papeso-pesolën in tombol(ë)na, iitjo makawawi si malisu-lisu 
an tombol in tana' ! 

A si Makaliwe, am pakësotan in awa'at: 

O Makaliwe, ko niindo-mai i Tjasuruam bangko' pakësotan 
in dëgës; sa wuka'anu, isua-suat, oreka ng kakanën e tow 
mara'itja kaapa mapira. 

A si Tjumaimboto, Ma'inturin : 

Kamu aitantu-mai mateir am Pinëwetengan, jawoja m baja 
se am bawo in tana' ja pinëweteng a meko mbana. 
A si Tjawatu : 

Ja mai tjuman-ange, si Tjawatu, si nisumakei se rombit 
(se Tondano). 

A si Rorinse'pang : 

Si Rorinse'pang, ko makataisi taisi pinëse'er aipasakeimu 
se lalowa'ilan wo se nimindo pëli'i, se mawangker, se magfirot, 
WO se tulus, e Wa'ilan! 

A si Leleko an Dëmbokën : 

Si Leleko Kasuruan e Rëmbokën. 
A si Lumangka' an Tondano : 

Mai tjuman-ange, si Lumangka' in dondor i lour! 
Wo a si ëndo in tjumawit i ninono: 

Ja mai tjuman-ange kamu, e Kasuruan! kami ja winean i 
Mamarimbing wara' sama', irëngkei tande wo wene' wo lowir 
se wawi wo se waja pënamun mëngawë-ngawës. 

Wo a si ëndo „maja'-mange ang kaju" tanu a si ëndo i 
mangënow ëm beweletën. 

Sapaka n api niange-mai e tow am bale i Tona'as Wangko', 
ja karëngana ritjëtën a lawi wëru an uma wëru, kaapa sa si 
sei n dumitjët api am bale wëru, karëngana mange-mai api 
a si Tona'as Wangko' ë nila'usan-ai im baja im bara'. Anaitu, 
a si Tona'as ëm patu'u-tu'uran im baja-waja. 

Sapaka n api niange-mai am bale i Tona'as Wangko', ja 
karëngana paalin-ange a lawi wëru, kaapa wale wëru. Sawo 

se tow rumitjëto api a lawi wëru, kaapa am bale wëru, ja an 
iitu se tow mange-mai api am bale i Tona'as Wangko'. 

Jawoja, sapaka n tanu susuli' kaapa lawu am pa'pa' in 
tawoiëna, ja sangawantang wo ala*mbak ëm bene', wo waja 
se paindon e paru'ndu'ana, sawo sia sumero in uma, wo ma- 
katëlu angean in tow ën sangata*un, makasa angean i makëlor, 
makasa i maawut, wo makasa i maupu'. 

Sapaka n tanu lawu paindon i Sumasainsang, ja ala'mbak 
ëm bene' (kakele i Mauwa' wo si Walian in uma), wo waja 
se paindon e paru'ndu'ana, sa se tona-tona'as sumero in uma 
e tow. Sapaka se tow, ja karëngana mange matawoi an uma 
i Tona'as Wangko*. En se tow mange tumawoi an uma i 
Tona'as, ja i makëlor makasa, i maawut makasa, wo i maupu' 
makasa; kasusur i mange, ja sumangando m baja se tow 
karapi i tjapala wo se pamatu'an. Se tow ja ra'itja mai mindo 
wene' kaapa tëwi' a si Tona'as Wangko', wajakë' sa se pa- 
ru'ndu'an nimarengo nimangusui wara' wo nimakausuio wara' 
sama', ja karëngana sera wurasën i Tona'as in tëwi', wo ka'i 
sa se nimëkitumbalan nimarengo-mai, sera wurasën. 

Sapaka si Tona'as n isë'sëk, ja siow ngando ng kaure. 

Sapaka se lumelempar ipakua e tow in ipawëta', ja se 
tangkuitj, tuwil wo sonsoliat. Se sonsoliat ja ipëngawëkar i 
nimakaupu'o im bene' ; se tangkuitj ipëngawëta' in tawio ku- 
mëlor, ja se tuwil ipëngawëta' in an tutuw e tow i maawut 
am bene'. Se ka wok ja ra'itja pëngasitjopën. 

137. Berelndengën e Walian si Apo' Nlmema' In tana% tann in 
Ipëngareindeng 1 Busong, Walian ang Kawangko'an. 

Wojo-wojo'pe' ën tana', kaja-kaja'pe' ë langit, sitjo-sitjo'pe' 
ën ta'sitj. 

Se anak i Apo Nimema' in tana' ja makarua siow. 

Wo sera wetengëna, aiwuku in tana', airundeng i langit. 

Wo sia meteng im baja-waja kakanën: mariwu si pakanën, 
mariwu si ra'itja pakanën. 

Tani'tu ka'i se sësëra'an : mariwu si pasëra'an, mariwu si 
ra'itja pasëra'an. 

Wo tani'tu ka'i se waja-waja iparuruk: mariwu si iparuruk, 
mariwu si ra'itja iparuruk. 

Jawo sia ngumaran a se waja niema'na, 

Wo m balena siow karondoron, siow kaengkolan. 

Si ra'itja kapalënan, si ra'itja kawintjian. 

Si sosoran ëndo e wëngi se mange mapakomba-komba'. 

Pa'pa'an si wale itu kinawu-kawu'an se sangalëwu' wo n 
sangalëwu'. 

Se sangalëwu* makulintang, se sangalëwu' matamor. 

Se sangalëwu' masurupeta, se sangalëwu' matamor. 

Se sangalëwu' mareindeng, se sangalëwu' maorai. 

Se sangalëwu' maema', se sangalëwu' marano im paser wo 
m pera. 

Se sangalëwu' maema' in tjelana, se sangalëwu' matawoi 
in tjajü. 

Se sangalëwu' mawangker, se sangalëwu* manani. 

Se sangalëwu' mawasa, se sangalëwu' marojor in derentek. 

E ngara-ngaran e anak i Nimema* in tana' ja katare si 
Tjumokomba', karua si Tjopero. 

Katëlu si Matimbang, kaëpat si Manalinja. 

Kalima si Manembó, kaënëm si Magirot. 

Kapitu si Mawangker, kauwalu si Talimpongo. 

Kasiow si Makawulur, kapulu' si Panambunan. 

Kapulu' WO ësa si Wawonsinjal, kapulu* wo rua si Tinawëng. 

Kumapulu' wo tëlu si Tombilim-bene', kumapulu' wo ëpat 
si Tontoriei. 

Kumapulu' wo lima si Lawajambene', kumapulu' wo ënëm 
si Tenembulan. 

Kumapulu' wo pitu si Laiwene', kumapulu' wo uwalu si 
Maroaja. 

138. Nananin e Tontemboan, aipanani i Martina Bompas, Wnwuk. 

I. Si ëndooka tu'u, pëngësungkulan im bëërënta, oo rojor e! 

2. Pëngësungkulan im bërënta sa marawoioo genang, oo 

rojor e! 

3. Si ëndo mange wisa, n angkatangku n am bawoo in tana'? 

Këiangkat(ë)ku mange-sa, Lalei, iaku ng kinaluupaan. 
Na'oka kura-mako, si po'ow(ë)ku n a niroondoran. 
Ore' weta' e po'ow, rawoi aku n am panaangkeian. 
Ra'itja rawoi in sapa, rawoitjë' magenang iitjamu. 
Me'ekë' re'e lewo', mëtuari nimëntaajangan. 
Kalewo'an n iitu, wineanu pagenaangangku. 
Wineanu pagenangangku wo ra'itja kaluupaan. 
Mëngaru-ngaruipe'-wo, ing kita n am bawope' in tana'. 
Mangeoka wurin-ai, n aaruiën sa lumangkooio? 
Tjuamu e Susi ja, rawoi akü n aitjakooro'mu ? 
Tondongan-ai im bërën, sa aku rawoi n aitjakooro'mu. 
Tojo'kë' tare genang, si tërang mapara woo-rawoi. 
Maparawo-rawoitjë', se makoro' i niroondoran. 
Ra'itja wana ng karawoiangku n aku n aitjakooro'mu. 
Aruitjë' tare sama', genangku n aitjakooro'mu. 
Si ëndo mange wisa, si po'ow(ë)ku wo maweerenan? 
Sa wo'o 1 genangku, ra'io Lalei wo maweerenan. 
Tjuao i Lalei e, lensonape' m pasiaa-angku. 
Lensooka i Wëru Laleio wo pasiaa-angku. 
Manësël ësa djarum, ta'an aku manësëël itjo. 
Itjuamu aku rawoi, eng ko merao tow waalina. 
Aruitjë' tare sama' aku, eng ko mera waalina. 
Makaangepe' n arui, aku tare mënto' maalojan. 
Mangeo itjua-mange, tërus in da,'io maweerenan. 
Na'oka mawerenan, sa mësungkul a lalaam bangko'. 
Mapaira-irang-sa aku manësël in dëtuukiow. 
Sa ko tanu marawoi, tumemboo in tandaa mata. 
Tani'tu ka'i-mai aku, tumemboo in tandaa mata. 
Intao WO, e Susi, lumampang milë-ilëëk-ange. 
Lumampang milë-ilëk, a si lalam bo kaleewo'an. 
Sa (i)tjasale' i Susi, selapan-ai ë lampaangangku. 
Selapan-ai ë lampangangku, en tia' lalëindëngan. 

189. Pira-plra n linljo'on, sinisir a se ipëngaintjo' 

e Tontemboan (e Sondër). 

1 . Kaïntjo-mtjo'ongku-mange si tow isia, ja sapaka si Tontalun 
ja tumane a si Tonta'mbe. 

Tutulapën : Sapaka n iitu, ja pondos wo atëp, papa'an ëm 
pondos ja iparaum in atëp. 

2. Kaintjo-intjo'ongku-mange si tow isia, ja sapaka sia, 
litjur(ë)kë' ipawaja'. 

Tut. Sapaka itu, ja londei, pa'pa'an ë londei ëm ba*mba'na 
am bawo, wo si lolojona an dano. 

3. Kaintjo-intjo'ongku-mange si tow isia, ja mande sia ma- 
këwit(ë)kë' an Uwuran, ën ipanuwu'na ja palinan e ang Kema. 

T. Sapaka itu, ja surat, pa'pa'an ën surat patitjën an Uwuran 
ipëmënë-mënës, ipapaali ang Kema wo pawasan e Kema. 

4. Kaintjo-intjo'ongku-mange si tow isia, ja ësa tow, sapaka 
ën atena ang kësot(ë)kë'. 

T. Sapaka itu, ja wuajaki, pa'pa'an ëm batuna ang kësot(ë)kë\ 

5. Kaintjo-intjo'ongku-mange si tow isia, ja ësa tow, sapaka 
ën owa'na ja kusi, sama'nana ja pera, sinaput in tjarëtas 
sina, tina'ina ja paser(ë)kë'. 

T. Sapaka itu, ja wulinga', pa'pa'an ëm bulinga' ëng kuli'na 
tanu kusi, ëng kulo'na sinaput(ë)kë' i lu'luwa, wo ën an da- 
rëm(ë)na kuni'na. 

6. Kaintjo-intjo'ongku-mange si tow isia, ja ësa tow, sapaka 
ën tina'ina, ja a litjur(ë)kë'. 

T. Sapaka itu, ja tetelewan, pa'pa'an ën tina'ina ja an 
darëm(ë)kë'-mio' in tjëkëlëw in tetelew. 

7. Kaintjo-intjo'ongku-mange si tow isia, ja ësa tow, sa sia 
tumenge, ja an tina'itjë'. 

T. Sapaka itu, ja rie-rie, am pa'pa'an se rie-rie an tina'itjë' 
ëm patengean. 

8. Kaintjo-intjo'ongku-mange si tow isia, ja ësa tow, sapaka 
ëm bërëna ja tëlu. 

T. Sapaka itu, ja po'po\ pa'pa'an itu ja tëlu ën tu'us pa- 
wu'mbu'an kumaapa: tëlu ëm bërëna. 

9. Kaintjo-intjo'ongku-mange si tow isia, ja ësa tow, sa sia 
paten, ja ane'an. 

T. Sapaka itu, ja peret, pa'pa'an sa tumangka' peret, ka- 
retëngkë' an do'kos sa paten. 

10. Kaintjo-intjo'ongku-mange si tow isia, ja ësa tow, sa 
kauranën kumëmël, sa kasëndangën, lumëntut ën du'i. 

T. Sapaka itu, ja rojongan in dano, pa'pa'an ën dojongan 
in dano sa muran, mëlëwu, sa sumëndang, pailëkënoka ëm batu. 

1 1 . Kaintjo-intjo'ongku-mange si tow isia, ja ësa tow, sa 
sia wean kanen, mëngangko-ngangko'kë'. 

T. Sapaka itu, ja kukurisan, pa'pa'an sa sia wo kiirisan 
po'po', ja sia mërangko-rangko'kot (of: mërangkë-rangkë'kët). 

12. Kaintjo-intjo'ongku-mange se tow isera, ja pitu ë mëtuari, 
si ësa talos itjau-kaupusera, am pa'pa'an sa sia ane'an, ja 
ipëngangko-ngangko'kë' e ënëm. 

T. Sapaka itu, ja susulingën, pa'pa'an ën susulingën pitu 
ëm bu'mbu'na, sëngon a si ësa, se ënëm matenge. 

13. Kaintjo-intjo'ongku-tnange si tow isia, ja ësa tow, nga'- 
nga'an ra'itja toro, lo'motën ro'na. 

T. Sapaka itu, ja rano, pa'pa'an ën dano nga'nga'an ra'itja 
toro, lo'motën roro'na. 

14. Kaintjo-intjo'ongku-mange si tow isia, ja ësa tow, sapaka 
ën tina'ina an do'kos(ë)kë\ 

T. Sapaka itu, ja ulang, pa'pa'an se ulang ën tina'iera an 
do'kos(ë)kë\ 

15. Kaintjö-intjo*ongku-mange si tow isia, ja ësa tow, ja 
maja'-mange, malen, maja'-mange, malen. 

T. Sapaka itu, ja tambëlang, am pa'pa'an sa sia matow, 
mawe*e wuku. 

i6. Kaintjo-intjo'ongku-mange si tow isia, sapaka sia, ja 
so'kelën a mio'na, lumëpok an tëmpok. 

T. Sapaka itu, ja tima'as, pa'pa'an ra'itja toro indon sia, 
sa ra'itja io'on-ai an tu'ura im bu'uk, pirotën-ai akar in tëmpoka. 

17. Kaintjo-intjo'ongku-mange si tow isia, sapaka sia, ja 
maja'-mange mëngkal, maja'-mange mëngkal. 

T. Sapaka itu, ja tambëlang, pa'pa'an ën tambëlang susur 
in sangalowas me'e tata'apa. 

18- Kaintjo-intjo'ongku-mange si tow isia, sapaka sia, ja 
ane'an i apo'na, mapatawang. 

T. Sapaka itu, ja sësëmbungën, am pa'pa'an sa itu pënga- 
sëmbungan, ja matowa se tow. 

19. Kaintjo-intjo'ongku-mange si tow isia, sapaka sia, ja 
maweso-weso'kë' in tina'i. 

T. Sapaka itu, ja wiwilit, en sa sia iwilit, maweso-weso'kë' 
in titjoina. 

20. Kaintjo-intjo'ongku-mange si tow isia, sapaka sia, sa si 
inang(ë)na tëpian i anak(ë)na, tarepe' sia mapatawang. 

T. Sapaka itu, ja patintingan, pa*pa'an ën titintingan, sa 
patengkorën in titinting, ja mënenge-nenge. 

21. Kaintjo-intjo'ongku-mange si tow isia, sapaka sia, ja 
ailowëng a si lowëng mëno-now, ta'an ang katëluan ngandd 
ja sia ilua'na. 

T. Sapaka sia, ja si Junus, en sia linomo i pongkor, ta'an 
ang katëluan ngando sia ilua'na sumawël. 

22. Kaintjo-intjo'ongku-mange si tow isia, sapaka sia, ja 
kalewo', ta'an paawo-awongkë' ; 

kaapa : 

sapaka sia, ja ësa tow taëmbow, ta'an palëlon. 
T. Sapaka itu, ja marisa, rara, ta'an ipanumanam in tja- 
kanën, kaapa in titjo'on. 

23. Kaintjo-intjo'ongku-mange si tow isia, si ësa londei, ja 
an dior(ë)kë' si wowuling. 

B 21 

T. Sapaka itu, ja kawajo, pa*pa'an an dior(ë)kë' ëm paato- 
ran si tjawajo mawaja', tanu in torn, aiwe'e am ba'mba', 
këntólën a mekona, ja sia meko. 

24. Kaintjo-intjo'ongku-mange si tow isia, si ësa wale wa- 
ngkër, ja si wale itu kekëlian ëm buni, ësa a se wuni itu, ja 
awean mariwu ën Tompapua. 

T. Sapaka itu, ja temo', en itu këkëlian ëm bulura, sanga- 
wulur mawuta-wuta im batuna in temo'. 

25. Kaintjo-intjo'ongku-mange se tow isera, sangapulu' se 
mëtuari, ja a se sangapulu' anio', ja rua tampëmu'is. 

T. Sapaka itu, ja wua'na in tjama, am pa'pa'an se wa- 
wangko' rua (of: se rua wawangko') aitjua in tampëmu'is, se 
itukë' ën do'na ipëse' se kutu. 

26. Kaintjo-intjo'ongku-mange si tow isia, ësa anu, iera 
ro'na, ta'an sa angkaiën, ra'itja toro. 

T. Sapaka itu, ja lalan ; lalan ja ra'itja toro angkaiën, ta'an 
itu ro'nakë' iera. 

27. Kaintjo-intjo'ongku-mange si tow isia, si ësa talun, pa- 
ngumaan e sangapulu' ën tow. 

T. Sapaka itu, ja ro'kos, pa'pa'an ëm bua'na in tjama 
sangapulu' mawungkas se kutu an do'kos. 

28. Kaintjo-intjo'ongku-mange se tow isera, rua mëtuari ni- 
mëwalitjë' nitumow, ta'an sera ra'itja mëmënserean, am pa'pa'an 
kinawu'an i ësa kuntung. 

T. Sapaka itu, ja wërën, pa'pa'an ëm bërën i tow ësa 
ra'itja toro mënserean, kinawu'angkë' i ngirung. 

29. Kaintjo-intjo'ongku-mange si tow isia, sa sia pangkurën 
in tjëte, sia ra'itja maangko', sa sia pasutën i lëme', sia 
mapatawa-tawang. 

T. Sapaka itu, ja momongan, pa'pa'an ë momongan sa 
pangkurën in tjaju in ësa (in tjëte) ra'itja tumenge, ta'an sa 
ën iitu pangkurën in tjaju sinaput in' aroro' (i lëme') ja ën 
iitu tumenge. 

30. Kaintjo-intjo'ongku-mange se tow isera, sapaka sera 
ëpat mëtuari muntëp-ange sera ang kota, kumësot-ai, ësaoka. 

T. Sapaka itu, ja tinënga', pa'pa'an tinënga' ëpat pëwali- 
walin, se ëpat itu : tënga', lalai, apu wo towaku'. Sa itu 
tënga'an, ilua'-mai, ësaoka. 

31. Kaintjo-intjo'ongku-mange si tow isia, sapaka sia, ma- 
ëmbowo re'e, ta'an mënge'ke-nge'ke'kë'. 

T. Sapaka itu, ja asu, pa'pa'an si asu, sa sia mëtokol, 
makangingitjë'. 

32. Kaintjo-intjo'ongku-mange se tow isera, ja sangaro'ong, 
mësapeokë' waja, toja'ang wo matu'a; sa mai si tjolano, ja 
muka' waja in sapeo sera. 

T. Sapaka itu, ja tarate, pa'pa'an itu, sa rëgësan-ai, mawuka' 
waja lalaina, nitjumëpël an dano. 

33. Kaintjo-injjo'ongku-mange si tow isia, sapaka sia, tu- 
marepe'kë'-mai malambot ëng katowana, wo tumarepe'kë'-mai 
ro'na makolëk. 

T. Sapaka itu, ja se makendong im buna'kël, ra'itja ure 
ëng kërerot-ange im buna'kël, ra'itja ka'i ure isintju. 

34. Kaintjo-intjo'ongku-mange si tow isia, ësa tu'ura in tjaju 
wangkër, sa itu me'e a'muta, ja ra'itja me'e lalaina; sa itu 
me'e lalaina, ja ra'itja me'e a'muta. 

T. Sapaka itu, ja kapal, pa'pa'an ëng kapal, sa sia lumëpok 
ën sau, ja ën sengkot lëpëtën, sawo angkaiën ën sau, o wa- 
ren ën sesengkot. 

35. Kaintjo-intjo'ongku-mange si tow isia, ja ësa tow, mande 
im pakariwu-riwuan i marak, ja ra'itja kapela'an. 

T. Sapaka itu, ja rano, pa'pa'an ën dano parakën, ra'itja 
katu'usan. 

36. Kaintjo-intjo'ongku-mange si tow isia, ja solo, mande 
mariwu ngata'un, ra'itja kakaapuan. 

T. Sapaka itu, si sërap, pa'pa'an si sërap akar in tjaure-ure 
mëngasa-ngasar(ë)kë' tani'tu ëng kasëndot, kaapa ëng kasulu'. 

37. Kaintjo-intjo'ongku-mange se tow isera ëm Balandakë' 
waja mëtuari, ra'itja wana ësa wo wuring, waja se tow sinong- 
kom i langit ja isera ëng këli. 

T. Sapaka itu, ja se sumëndot, pa'pa'an se sumëndot, 
sëndot(ë)kë' waja, ra'itja wana ë makaindo in tjakëliera. 

38. Kaintjo-intjo'ongku-mange si tow isia, ja sia nitumëkël 
an Uwuran; mapolooka ang Kema. 

T. Sapaka itu, si ëndo, pa'pa'an si ëndo muntëp a mako 
WO kumësotoka a mitjo. 

39. Kaintjo-intjo'ongku-mange si tow isia, sapaka sia wuaja 
nimangakar, ra'itja kasusutan, ta'an mailëk-ange si tjarender- 
(ë)na, sia ja maame' akar(è)na i nimate. 

T. Sapaka itu, ja api, pa'pa'an ën api ja ra'itja toro timboian, 
ta'an sa ën iitu lësënan, lumalisitjë'-mai akar i nimate. 

40. K. Sapaka sia, ju rua ëng kaka'is wo ësa ën dara'as. 
T. Sapaka itu, ja si tjo'ko', am pa'pa'an se ko'ko', rua 

ëng kaka'kas, wo ësa ën totongko', kaapa : keitjei rua ën 
ipaka'kas, wo pakulatën in totongko'. 

41. K. Sapaka sia mange mawaja'-mai pailëkën wewene, 
marengoka-mange in somoi sia tuama re'e. 

T. Sapaka itu, ëng ko'ko' kinawiri, pa'pa'an se kinawiri 
tëkekoka ëm poporong, tanu se ko'ko' siwei, ta'an ën ipusera 
tanu laka'. ' 

42. K. Sapaka sia, ja mailëk-ange si apo'na, mëniri-niri'tjë' 
im barena sia. 

T. Sapaka sia, ja asu, pa'pa'an se asu mailëk-ange se apo'era, 
mëmendo-mendo'kë' ën ipus. 

43. K. ja susur im boondo wo m bawa'ando morong in tjulo'. 
T. Sapaka itu, ja upe', pa'pa'an susur im boondo wo ëm ba- 
wa'ando malëwa', kaapa : ën sintjom malëwa' ën am ba'mba'na. 

44- K. Sapaka sia, ja rua ën do'kos. 

T. Sapaka itu, ja si wëwëngkalën, pa'pa'an sia sumpal(ë)kë' 
waja, ra'itja wana ipus; sa sia pangkiirën an do'kos, si an 
somoi siituoka an dior ipawaja'. 

45. K. Sapaka sia, tëlu mëruru ë gogorit a litjur. 

T. Sapaka itu, ja sawurang, pa'pa'an se sawurang tëlu mëruru 
ën dundengan, nitjumi*itoka a litjur. 

46. K. Sumangalëwu' sia mapailëk im baja in owa*na, su- 
mangalëwu' sangapéruakë' ën ipapailëk(ë)na. 

T. Sapaka itu, si sërap, pa'pa'an si sërap, sa tumuke pa- 
kailë-ilëkën, ta'an sa iantang, ja nitjumoko*kot(ë)kë' pailëkën. 

47. K. Sapaka sia, sa sia tumo'oro, sumërar se tow. 

T. Sapaka itu, si ëndo, pa'pa'an sa sia nimantango, sumë- 
raro se tow, tumawoio in tawoiënera in ësa; 

4ya. kaapa: 

K. Sa WO sia makawërën, ja se tow masëra-sërar, sawo sia 
kumili', ja se tow mali'u-li'us. 

T. Sapaka sia, ja si ëndo, em pa'pa' sawo ëndo, ja se tow 
masëra-sërar, ta'an sawo wëngi, ja se tow mali'u-li'us. 

48. K. Sa sia su'upan, en tumow, sa ra'io su'upan, e mateo. 
T. Sapaka itu, ja pusu' in a'kël, am pa'pa' sa ëm pusu' 

su'upan, ja sumëring, ta'an sa ra'io su'upan, ja mapëra. 

49. K. Sa ipëkitowa, isia an dior itjatëka'-mange e si ni- 
mange-mai. 

T. Sapaka itu, ja po'po', am pa'pa' sa mindo im po'po', 
laputën; an dangka'pe' si tow, aira'mbas(ë)na-mio' ëm po'po'. 

50. K. Sapaka sia, sangalëwu' sia ipalea-leak, wo sangalëwu' 
sia ipaupu-upus i apo'na. 

T. Sapaka itu, ja wene', pa'pa'an ëm bene' sa pisin ipalea- 
leak, sa pinakapisio, samo'on wo ipumpun am bantang, wo 
iema' sumama-sama'. 

51. K. Sapaka sia, ja ra'itja wana ipakela. 



T. Sapaka itu, ja a-kël, pa'pa'an ën a'muta akar i lalaina, 
waweam baja torona. 

Torona in a'muta, ja paindon tolu; ëm bai'na paindon to- 
tongka' WO wai', wo pa*sitj wo pilatu, wo pinupus woëmbëka'; 
ja ëm pusëra paindon towang, wo ën tëmpo'na, sa roware', 
patale'en; ja ë luluna paindon atëp wo palintjunan wo papa- 
rundakan wo sarajar-, ë lalaina paema*an tërung wo ëpal, wo 
ën derena kulo' paindon kaka'is, wo ën derena wuring paindon 
korëng, wo ipëngala'b, wo pëngaindon ëla'd, wo lëntu' ; wo 
ëm pala'pana paindon karap, wo ën du'ina im pala'pa pae- 
ma'an sori wó paema*an oli-oli' ; wo ëm pusu' pawe'mbelën 
WO paindoan pe'-, wo ëm pulintja', sa roware', pakanën, sa itu 
matu'ao, pakanën e wio'o wo se wawi; wo ëng kilaput paindoan 
api WO ipawusëng im bo'so a londei; wo ëm bawangala pa- 
indoan irup WO wuna'kël. Sapaka ëm buna*kël ja pakendongëm 
ba'kës, paema'an pukët, paema'am balangow wo sësëmpean 
WO ipëngatutuw am buwungan im bale wo lawi wo ipëngasaput 
. in tinanëm paalirën, wo ipëngaatëp wo ipëngaraum, wo pae- 
ma'an kaka'is im bale, wo paema'an papisian an to'tolan in 
daran wo ipaëmpar am pawean im bene'. 

52. Intjo-intjo*onu-mange : ësa lour ra'itja parëgësën. 

T. Sapaka itu, ja ëm po'po', am pa'pa* ranona im po'po* 
tanu ësa lour ra'itja parëgësën, pa'pa'an sinaput(ë)kë' im bono'ot 
WO én takoina. 

53. Intjo-intjo'onu-mange : ra'itja wana keitjei, ra'itja wana 
tetelew, ta'an sia lumi'tjir in tana*. 

T. Sapaka itu, ja ëng kambung am pa'pa' ra'itja wana 
keitjei, wo ra'itja wana tetelew, ta'an sa itu wo itelewo in 
dëgës, ja ro'na lumi'tjir in tana'. 

54. I. Esa tow mamuali am bawo in tana' ; këtow(ë)nape'- 
mai, ja sia mangilëk a si inanga, kuana: „A ina', ilowëng- 
(ë)kë' aku!" Sowatëno i inanga: „Sapaka kua'a re'e ko, 
ra'itja ilowëng(ë)kë' ?" 

T. Sapaka itu, ja watata', am pa'pa'an ëm batata' muwio 



327 

sia, ja mio'kë' an darëm in tana', kaapa : ma'muto sia, ja 
rumarëm(ë)kë' an darëm in tana* ën uwina. 

55. K. si tow isia, maja'-mange, mailong, maja*-mange, 
mailong. 

T. Sapaka itu, ja uwi in tjan im bawi, pa'pa'an sa itu wo 
aiusëw, lumojon-ange ja itu me'e uwi. 

56. I. Si nimatepe' tare ën do'na ta'an si mënoinow. 

T. Sapaka itu, ja pësi pina'anan si pilëk nimate, ta'ah ro'- 
këtëno i pilëk mënoinow sia, indono im pësi si nirumo'kët. 

57. Tëlangëngku-moko si tow iana : kasusud i lumangkoi 
ësa kuntung, kumeret. Tulapëniow ën iitu sa sapa. 

T. Rano an aasu, am pa'pa'an sawo ituas kaapa iwareng 
ën dano, kasusud i lumangkoi im buku, kumalo'ko' ën dano. 

58. Sumere waja-mai ambia'i, e kakele toja'ang, aku mintjo'- 
pe' an itjamu : awean dua tow masule-sule si ësa tow lëme', 
maio se karender(ë)na, tokokë' i tow lëme'. Sapa n iitu?., 

Tetempang. 

Si sei si nitjumua in tetempang, sia in tumëna (ë nitumëna). 

59. S. awean ësa kuntung, tinowan im berot. Sapa n iitu? 
Ro'kos tinowan im bu'uk. 

Sei si nitjumua in do'kos, enz. 

60. S. sa sia pokolan an do'kos tarepe', woondo sia tumow- 
oka. Sapa n iitu? 

Nanamur. 

Sei si nitjumua, enz. 

61. S. awean ësa tow, in tëkek(ë)pe* sia tampëngi'tji*, 
makamatu'ao, ra'io maki'tji'. Sapa n iitu? 

Lana. 

Sei si nitjumua i lana, enz. 

62. S. sa sia toja*ange', këlian ënda', makamatu'ao, piraoka 
ën ënda\ Sapa n iitu? 

Po'po' këmbal. 

Sei si nitjumua, enz. 

63. S. awean ësa tow, in toja'ange* sia ra'ipe' towan pela' 
i molo, maio sia mamatu'ao, towan ëm pela' i molo. 
Sapa n iitu. 

Kaju wëlësi'. 

Sei si nitjumua in tjaju, enz. 

64. Kaintjo-intjo*ongku-mange si tow isia, sapaka sia tumow 
im boondo, ilowëng im bawa'ando. 

T. Sapaka sia, ja si ëndo, ëm pa'pa' sawo sia mantango- 
mai im boondo, ja tanu tumowe'-mai, sawo sia muntëpo im 
bawa'ando, ja tanu ilowëngo. 

65. K. Sapaka sia, ja ra'itja toro seren in tow ën amona; 
sawo sumere isia, ja pangarimbëimbëngën. 

T. Sapaka sia, ja si ëndo, em pa'pa' sawo se tow tumarëi- 
ntëng isia, ja pangarimbëimbëngën. 

66. K. Sawo sia ra'ipe* nisumere im baja se am bawo in 
tana', ja ra'ipe' ki'im(ë)na kumili'. 

T. Sapaka sia, ja si ëndo, em pa'pa' sawo ën am pakasa 
in am bawo in tana' ra'ipe' nilangkoina, wo sinëndot(ë)na, 
WO pinaso'na, ja sia ra'ipe' muntëp. 

66a. Sangali sia nisumereo im baja se am bawo in tana\ 
ja tare ki'im(ë)na kumili'. 

Sapaka sia, ja si ëndo, em pa*pa' sangali ën am pakasa 
in am bawo in tana' pinailëk(ë)nao, ja tare sia muntëp. 

67. K. Sawo sia ilowëng, ja waja se tow eng kumili', ta'an 
sawo sia tumow, ja waja se tow e mapoio. 

T. Sapaka sia, ja si ëndo, em pa'pa' sawo sia muntëp, ja 
se tow tumëkël wo kumili', sawo sia mantang, ja waja se 
tow e mapoio. 

68. K. Si ësa tu'ur, kembutën ang Kema wo iusëw an 
Uwuran. 

T. Sapaka sia, ja si ëndo, pa'pa'an sia ja mëngaantang a 
mitjo ng Kema, wo mëngauntëp a mako n Uwuran. 

69. K. Si tow isia, sapaka sia ja nitumow ang Kema, wo 
ailowëng an Uwuran. 

70. K. Sapaka sia, ja po'po' sangapërua makasëlët an atëp. 
T. Sapaka itu, ja si sërap, am pa'pa'an si sërap ja tanuoka 

po'po' sangapërua ëm pakaseren a langit. 

71. K. Sapaka sia, ja kolano, sawo sia kumësot, karëngana 
se surarona eng kumësot a makali'tjir isia. 

T. Sapaka sia, ja si sërap, em pa'pa' sawo sia pailëkën, 
ja pakali'tjirën e sumëndot. 

72. K. Sapaka sia, e mapengkor-ako, e mapurengkei. 

T. Sapaka sia, ja si sërap, em pa'pa' sawo sia makaantange' - 
mai, kaapa sawo tawio makaapu, ja sia pengkor nitjumoko'kot, 
ja sawo tumukeo, ja sia mapurengkeioka. 

73. K. Sapaka sera, ja sawo ëndo ja sera mënëp, ta'an sa 
wëngi, ja sera mapaturu'. 

T. Sapaka sera, ja se sumëndot, am pa'pa' se sumëndot 
ja wëngitjë' ëm pëngailëkën, am pa'pa' sa ëndo, ja n sëndotera 
patutuwangkë' in selap i ëndo. 

74. K. Sapaka sia, ja tateron ulit, ra'itja kinapi'pitan ja 
ra'io wia. 

T. Sapaka sia, ja wiru', pa'pa'an se wiru' ja tatintjas muli-ulit. 

75. K. Sapaka sera, ja tëlu mëtuari, ra*itja nimëpute ë gio 
WO ra*itja mëndesoan. Sawo mauran dëpët, kaapa katë'tël i 
ëndo, ra'itja ki'imera mapailëk ; sangalitjë' mangimbala', siitu 
sera makakëli-tjëli mapailëk. 

T. Sapaka itu, ja limbawa, am pa'pa* ë limbawa ja tëlu 
gio, ën iitu ja kulo', o'lei wo laka mëngëwali-wali, wo itu 
pëngailëkëngkë* sawo mangimbala'. 

76. K. Sapaka sia, ja kasusur(ë)na i maja' poririoran in solo. 
T. Sapaka ën iitu, ja ërut, em pa'pa' kasusur i mërut ja 

poririoran in tjilat. 

*]"], K. Si tow isia, sapaka ëng kasusur(ë)na i mapatawang", 
ja soloano-wo. 

T. Sapaka ën iitu, ja ërut, em pa'pa' kasusur i mënit, ja 
kumilato-wo. 

78. K. Si tow isia, sapaka ëng kasusur(ë)na i lumutaw, ja 
ipakata'u-wo i tuarina walanda. 

T. Sapaka ën iitu, ja ërut, em pa'pa' kasusur i mërut, ja 
nimaja'o ng kilat-wo. 

79. K. Sapaka sera, ja rua mëtuari, ra'itja mëngëndesoan ; 
sa sera maja', ja si ësa ë makepe an dior, wo si ësa ë ma- 
ki'it in somoi mëluta-lutaw. 

T. Sapaka sera, ja kilat wo n ërut, em pa'pa' kasusur in 
tjumilat ja mërut; ëng kilat marior tanu makepe, em pa'pa' 
nisumelap; ang kasomoian iitu ki'itën in ërut, siitu n tanu 
mëluta-lutaw. 

80. K. Sawo sia maja', ja waja se tow ëng kumili'tjë', en 
sia ja ra'itja toro seren. 

T. Sapaka itu, ja kilat, em pa*pa' kasusur in tjumilat, ja 
waja se tow ëng kumili' ëm bërën. 

81. K. Sapaka sia, ja kasusur(ë)na i maja', ja lutawan ën 
an somoina. 

T. Sapaka n iitu, ja kilat, em pa'pa' kasusur in tjumilat 
ja somoian in ërut. 

82. K. Sapaka sia, ja ësa Walanda kulo' nimangakar, ra'itja 
toro seren, ja marae katateron, iaka-akar makasakë' mi'pit, 
ja sia nilumangkoio. 

T. Sapaka ën iitu, ja kilat, am pa'pa' ëng kilat ja kulo' 
WO ra'itja toro seren, wo ka'i ra'itja kinapi'pitan im bërën, 
nilumangkoio. 

83. K. Sapaka sia, ja pisow, ra'itja pisow, api, ra'itja api; 
janta'an sawo waja'ana, ja mangaposok ën a'kël wo manga- 
ëmbung ëm buna'kël. 

T. Sapaka ën iitu, ja kilat, am pa'pa' sawo ng kilat tu- 
mëna in a'kël, ja n a'kël itu maposok wo mëmbung ëm 
buna'kël. 

84. K. Sapaka sia, ja ësa sosoloan, sawo sia engketan, ja 
waja se tow ëng kumili'tjë'. 

T. Sapaka n iitu, ja kilat, am pa'pa' sawo kumilat, ja ma- 

» 

sëndot, ta'an waja se tow ëng kumili'tjë'. 

85. K. Sapaka sia, sawo sia mero', ja mero' waja se am 
bawo in tana'. 

T. Sapaka ën iitu, ja mangero', em pa'pa* sawo n tana' 
mangero', ja mangaero' ka'i waja se am bawo in tana\ 

86. K. Sapaka sia, sawo sia mai, ja waja se tow karëngana 
mënto'. 

T. Sapaka ën iitu, ja wëngi, am pa'pa' sa wëngio, ja waja 
se tow ë mënto'. 

87. K. Ja wawean dua ko'ko', wuring wo ng kulo'; si wu- 
ring mëngali'us se ana'na, janta'an si tjulo' mëngasërar se 
ana'na. 

T. Sapaka ën iitu, ja wëngi wo n ëndo ; am pa'pa' ëm 
bëngi ja mëngali'us se tow, wo n ëndo ja mëngasërar se tow. 

88. K. Awean ësa wale, ën an untëp(ë)na ja pëngaënto*an 
e sakei, ja n ang kësot(ë)na si makawale. 

T. Sapaka n iitu, ja sërëmin, pa'pa'an sawo si tow tumëngo 
ambitu, ja ë giona pailëkën an untëp, janta'an si makatëngo 
ja ang kësot. 

89. K. Sapaka sera, ja Walanda, janta'an sa sera ja ru- 
mojoro, ja nimëkëmuo ë gioera: ambitu se Papua, ambitu se 
Sina WO ambituka ka'i se Walanda. 

T. Sapaka n iitu, ja wulinga', am pa'pa'an ëm bulinga' ja 
kulo', janta'an sawo itu pinëte'o, ja kumësoto-mai se sisi: 
awean ëm buring, wo waweang kuni' wo waweang ka'i 
ëng kulo'. 

90. K. Sapaka sia, sawo wuka'an, ja ra'itja ki'im(ë)na ku- 
mësot, janta'an sawo këtëpën, ja tare ro'na sia kumësot. 

T. Sapaka n iitu, ja rura\ am pa'pa'an ra'itja toro rumura' 
sa makawuka'kë' ëm ba'mba', janta'an sawo rumura', ja kë- 
tëpën ëm ba'mba'. 

91. K. Sapaka sera, ja tëlu mëtuari, kulo' si ësa, o'lei 
se walina, wo ang kasomoifin iitu ja sera ësaoka wo raindang- 
oka ka'i. 

T. Sapaka ën iitu, ja apu, wo n tënga' wo ë lalai, pa'pa'an 
sa n iitu wo tinënga'o, ja ësakë' wo raindangoka ka'i. 

92. K. Si tow isia pailëkën, janta'an da'itja toro timboian. 
T. Sapaka ën iitu, ja tëmbur, pa'pa'an ën tëmbur ja pailëkën, 

janta'an da'itja toro timboian. 

93. K. Si tow isia sawo nitjumano, ja ra'io itjawaja'. 

T. Sapaka sia, ja si tumotongko', pa'pa'an ën ipëngakakan 
era ja palomongkë', mande wawangkëran, anaitu sawo ra'ipe' 
nimawuruk si nilomonera, ja sera ra'ipe' toro itjawaja'. 

94. K. Sapaka sia, ja makasa ili'tjir, wo makasa ipopo. 
T. Sapaka ën iitu, ja lawën, pa'pa'an se lumawën, ja ka- 

tare-tare si tëmpok sangawiwi i lawën itu ja itjë'kër an dere'- 
enan, wo si tëmpok sangawiwi itu ja mio'o isampuat-ai am 
pë'nar-wo, wo tare si tëmpok sangawiwi itjë'kër an dere'enan 
WO pulësën an somoi. 

95. K. Sapaka sera, ja mawilit se an darëm, maorai se 
am bawo. 

T. Sapaka ën iitu, ja ku'ung, pa'pa'an ëng ku'ung, ja ën 
a'muta mawaja', ë lalaina maorai. 

96. K. Sapaka sia, ja ra'itja toro maja', sa ra'itja waweam 
bëka' WO ra'itja kumakan ë maja'. 

T. Sapaka ën iitu, ja to'ngaw, pa'pa'an ën to'ngaw ja ra'itja 
toro kumë'kër, sa ra'itja itjakan wo nienetan. 

97. K. Sapaka sia, ja ero'on-ange, maame'. 

T. Sapaka ën iitu, ja kapaja, pa'pa'an sa ën iitu wo ero'on 
kumaapa wangkilën, ja sumëring. 

98. K. Sapaka sia, in toja'ange', ja roa, sawo nimawangkëro, 
ja pair. 

T. Sapaka ën iitu, ja simbël, pa'pa'an ën iitu sa ra'ipe' 
nimaowar ja lulun, gio-gio i roa in talume'me' wo nilumambot, 
ta'an sawo nimaowaro, ja simbëloka, gio-gio i pair i lëmpar 
WO purengkei. 

99. K. Sapaka sia, ja wangkër wa'mba', wo wërëngkë* waja 
n a makali'tjir. 

T. Sapaka n iitu, ja walintjo'ko', am pa'pa'an ëm ba'mba'na, 
ëm pauntëpan se ko'ko', ja nimëotop in tjalambotana, wo n 
ipakasa im balintjo'ko' winërënangkë' waja. 

IOC. K. Sapaka sia, ja ipëngua^^ngua im pitu, ta'am bajakë' 
re'en in ësa (of: te'mbena ja ësakë'). 

T. Sapaka n iitu, ja kapitu, am pa'pa'an mande in iitu im 
patu'ulën kapitu, ja n iitu ra'itja pitu, ta'am bajakë' in ësa. 

loi. Kaintjo-intjo'ku-mange : awean ëpat mëtuari mëneinte- 
neinteng im bantang. Sapa n iitu? 

T. Sapaka itu, ja meja, am pa'pa'an ëpat ëng keitjeina, 
niunsunan im papan. 

102. K. Awean ësa lour, si lour itu awean ësa kosei, sa 
wëngi sia mëlila-lila', mando-mai pailëkëno mamari*o kuma- 
apa mapirao ën dano a lour. Sapa n iitu? 

T. Sapaka itu, ja sosoloan, am pa'pa'an sa wëngi, engke- 
tan ën sosoloan wo mëngëmbu-ngëmbung, mando-mai pailëkëno 
piraoka ën solo. 

103. K. Kembutën ëm bo'so, mënto' ën ari'i. 

T. Sapaka itu, ja sisim, am pa'pa'an ën sisim ja wo'so, 
kembutën ën sisim, mënto'o ëm bua'na in tjama. 

104. K. Se Walanda makakan, se Arab maka'mbiri, papo'- 
owëngkë' e Sina. 

T. Sapaka itu ja aitji*it an ipakapatitj, makakan se Walanda, 
maka'mbiri se Arab, janta'an se Sina ito'tolerakë' an dangka* 
WO ipapëros. 

105- K. Awean ësa wale tëtëngoangkë' waja. 
T. Sapaka n iitu, ja walintjo'ko', am pa'pa*an ëm balintjo'ko' 
ja wo'sokë' waja. 

106. K. Awean ësa talun pëngali'u-li'usan e lumelempar 
makasa-kasa, se lumelempar walina maali-mai paro'këtën, se 
walina maitjë' rumo'kët-ange wo mareng. 

T. Sapaka itu, ja pasar, am pa pa'an pëngësungku-sungkulan 
e tow këli, se walina maali-mai ipawangker, se walina mai 
tumëlës wo mareng. 

107. K. Wa'kës, ra'itja wa'kës, ari'i, ra'itja ari'i. 

T. Sapaka itu, ja uran, am pa pa'an pailëkën toka wo'o 
wa'kës, kaapa wo'o ari'i in sapa-sapa, ta'an da'itja. 

108. K. Makakëli-tjëli sia matamor, karapi in an somoi ja 
mëngero-ngero' em barena. 

T. Sapaka itu ja asu, am pa'pa'an sa sia mangko' karapi 
in upus mëngero-ngero', ja tanuoka sia matamor wo mëngero- 
ngero' im barena. 

109. K. Sa sia maja\ mawarengkë' in somoi, litjur iparior, 
tina'i an somoi. 

T. Sapaka itu, ja ti'is, am pa'pa'an ën an somoi tanuo 
tina'i, an dior tanu litjur. 

iio. K. Sa sia kuman, makakëtëp ëm ba'mba', sa sia ra'- 
itja kuman, makanganga ëm ba'mba'. 

T. Sapaka n iitu, ja kokopit, am pa'pa'an sa sia itjopit, 
kumëtëp, sa sia ra'itja itjopit, makanganga. 

III. K. Em balangow mawaja', si tjawajo makaënto'kë'. 
Sapa n iitu? 

T. Sapaka n iitu, ja kapitu, am pa'pa'an ën dondora më- 
ngënte-ngënte, ëm bua'na makaënto'kë'. 

140. Sasannan. 



I. Sasauna 

1. An ta'un im bëre'. 
Woondo. 

2. Mangere pusu'. 
Mangere si wurin. 

3. Kinakawokano. 
Nimakaereo si wurin. 

4. Si tjëli wu'uk. 
Si tja wok. 

5. Si tjo'ko' e katana'. 
Si wawiami. 

6. Utër ëm përeke-rekenën. 



n im pëli'i. 

Mapëli'i am bawi. 

7. Indoo-mio' si tjo'ko' kelang. 
Indoo-mio' wulinga'. 

8. Sumëra'pe' wëris rumerei- 
ndeng. 

Pareindengan, mareindeng, 

9. Tumëwase' kami. 
Manëwase' kami. 

10. Tawa'. 
Asin. 



II. Sasaunan e mamukët. 



1. Mangusui mata'na. 
Mëngat im bëru. 

2. Se pira. 
Se këli. 

3. lindo-mai paëlëpën. 
Epal. 

4. Litjurëno. 
Wiono. 

5. Indono ng kiiian(ë)na. 
Indono n tina'i. 

6. Indono m pësitjan. 
Indono n ate. 

7. Indono ë lumële'na. 
Indono n tali'si'na. 

8. Indono m pake'etan. 
Indono m pusu\ 

9. Tomakëno. 
Tatarëno. 

10. Indono-mai rëtekan. 



lindo-mai laseran. 

11. Wa'mbakëno. 
Wetengëno. 

12. Indono n tengkor. 
Indono n sala'sak. 

13. Em ba'bak e kapate. 
Em beteng e asu. 

14. Sa'ona. 
Enda\ 

15. Roroma'na. 
Lila'na. 

16. Kaka'kas(ë)na. 
Keitjei. 

17. Këtena. 
Ro'kos. 

18. Kekela in tana'. 
Sëmur. 

19. Mindoo im buruk. 
Mindoo im pukët. 

21. Se kapate. 
Se asu. 



20. Em paënte-ënte*an. 
Em bëngkow. 

III. Sasaunan e mamorapat. 

1. Mangeo wëtitjën-ai. 
Mangeo pa'anën-ai. 

2. Kili'angke'-mio\ 
Molo-polo. 

3. Musëng i luntëng. 

IV. Sasaunan e mangasin. 



Ma'a-pa'an. 

4. Matëpëso. 
Makano. 

5. Salak in owak. 
Wena. 



1. Mako mëlëp-ai ta'asitj. 
Mako mangasin. 

2. Wawean tow ën ambia. 
Waweam bara' n ambia. 

3. Se toja'ang mëwëra-wëra'. 
Ke'ke'. 

4. Tënga' wowos. 
Këte. 

5. Mangeo-mai lintjunan. 
Mangeo-mai lulun. 

6. Ore walulangën. 



Ore kese'en. 

7. Mema'o im pawulinga'an e 

ko*ko\ 
Mema*o in sori. 

8. Kumure'o. 
Kumosongo. 

9. Sumuwa'o-mai- 
Mapërao-mai. 

10. Sumaruo. 
Marengo. 



V. Sasaunan e manurat. 



1. Mindo këkëmës. 
Mindo surat. 

2. Më'mbëro in tjëkëmës. 
Më'mbëro in surat. 

3. Rumë'ndë-rë'ndëm, eng kë- 

lian dukut. 
Rumë'ndë-rë'ndëm, eng kë- 



4. Wawean lalaina in tale'. 
Waweam pair. 

5. Sümere-sere, wawean de'e 

kumin. 
Sumere-sere, wawean de'e 
kundea. 



lian pongkor. 

IV. Sasaunan e maupu'. 



Si Tompaso'. 
Si tona'as. 



2. Nume'e papi'asën. 

Nume'e paalin am bale. 

3- Nio' ëm papi'asënu. 
Nio' ëm paalinu. 

4. Meroro kita. 
Maja'o kita. 

5. Tio'o iparo'ang. 
Tio'o ipatia'. 

6. Pera\ 

Wene' kaapa tu'tu'. 

7. Mera'o kita. 
Kumano kita. 



8. Ro'ang. 
Rano. 

9. Mangeo iakir-ai. 
Mangeo itje'et-ai. 

10. Mange ipëse'-mai tjanën 

kita. 
Mange ira'as-ai tjanën kita. 

11. Nume'e-ne'e. 
Mora-porak. 



VIL Sasaunan. 



1. Kinokopitan. 
Tu'a. 

2. Mio' irojong-ai ng kolo- 

mbuang. 
Mio' ita'an-ai ng kolo- 
mbuang. 

3. Mange sumëlët-ai in tjo- 

lombuang. 
Mange tuma'an-ai in tjo- 
lombuang. 

4. Ra'itja itjakëlëw ëng kure'. 
Ra'itja kapo'owan in sakei. 

5. Lambot kama. 
Rombit. 

6. Lambot lila*. 
Përakën. 

7. Lino'oroka im balakana. 
Lino'oroka i gio. 

8. Toka nilumeak am bale e 

sërëm. 
Ra'itja itjaëna'. 

9. Rumeso, en sërëm ën am- 

bia. 

B 



10. 



II. 



12. 



13 



14, 



15. 



Rumeso, em bara' lewo' n 
ambia. 

Pangusuiëno wawa'ando. 

Sintjomëno wawa'ando. 

Maupu* in sumëndot ko. 

Ra'io kua'a kaindoanu itu. 

Sa aitjatëndëko n do'kos, 
aitjato'oro ng keitjei, 
ra'io itjato'or wo ra'itja 
makaambo i langit wo 
ra'itja makaambo in sitju. 

Ja ra'io ki'intju, arana ai- 
ra'io, ja ro'nao aku. 

Maloe re'e ko. 

Masorowak(ë)kë'-mai ng 
këtër. 

Wuaja mindo kosong ka- 
apa kowër, taka ma- 
ngindo pusu'. 

Te'es mindo im paëlëpan-, 
taka mawe'mbel. 

Mesek-itjo in tuintung, me- 
sek-io' in tina'i. 



22 

Wanu kita sa ja tanuoka 
mesek-itjo in tuintung ën 
tina'i. 
i6. Tete pilas. 
Pinaongan. 

17. Mange itjela si wawiami. 
Mange kawirin si wawiami. 

18. lange-mai tjuTcu lambot. 
lange-mai tjuei. 

19. lange-mai tjarowa rangka'. 
lange-mai tjapaja. 

20. Sëndang tua'na. 
Uran. 

2 1 . Toka re*e tanu i marisa en 

dumarakë'-mai in tarepe'? 
Susuli' am baja kamësea'an 
i tow ra'itjatumarepe'kè'- 
mai. 

22. Mongondow ka'itje' ja. 
Po'ow(ë)kë' ja. 

23. Lumewo' in tawa'ang. 

24. Indon-ai n tu'tu' kulo\ 
Indon-ai n towang. 

25. Kaju përa. 
Ata. 

26. Linoindong im përa. 
Suru e ata. 

27. Linoindong im bë'tës. 
Po'ow e mapërenta. 

28. Mindoo kaju rondor. 
Mindoo kaju përa. 

29. Masëpun. 
Mati'is. 

30. Sa mailëk-ako i londei, 

tio'o kanuwu-nuwu\ 



Sa mailëko si sërap, tio o 
tumu'u-tu'ul. 

31. lindo-mai ro'ang. 
lindo-mai api. 

32. Sa malinja se kalendean 

i makitj, ja siitu n do' na 
mangko'/ 
Sa malinja se asu i maintiik, 
•ja siitu n do'na mangko'. 

33. Rëpët ën tawang. 
Rëpët ën dëgës. 

34. Makatëmbur in tjëmël. 

35. Makasompoi im bo'so. 

36. Makaporong in daindang. 

37. Teteanoka in sërëm, ra'io 

tumumpa ën sërëm. 

38. Ambisa n awean kawok, 

awean ka'i ula* n ambitu. 

39. Maworokek re' e ko. 

40. Talo mangindo sintjom, wu- 

aja mangindo kosong. 

41. Kulitan ëm pawe'mbelën. 
Te'tekën. 

42. Kinulitano ëm pawe'mbe- 

lën. 
Tine'teko. 

43. Kama im bolai. 

44. Winaja'ano i laku. 
Pineras. 

45. Nitumondong a li'us. 

46. Awëse' ng kume'et ra'itja 

wana pagi', en tumia' 
in tjorëng ra'itja wana 
pa'an. 

47. Si lalangun ra'itja kawisa 

\a. 






TllV 



r.. 



WO mate in de'om, sawo 
sia makateir im pe' am 
binalu'. 

48. Sa n a'kël kinatitisano, ja 

rumongkoro m pulintja'. 

49. Itjare'e im pe\ itjasale' in 

sende'en. 

50. Ra'itja wana n sëngit wo 

ra*itja mawow. 

51. Si nimusèw in tjamësi ma- 

kakëli-tjëli ra'itja mupu' 
im bua'na. 

52. Kawok WO meong ra'itja 

kawisa wo mëkatëkël. 

53. Sa ra'itja marëgës, ra*itja 



mero'-mai ë lalaina in 
tjaju. 

54. Mantango si lolourën, ma- 

inde'o se rombit. 

55. Tata'nei si tolalan, tamburi 

si tji'tjir. 

56. Itjasale' e ulang sa awean 

ta'i n an do'kos. 

57. Sumende' im pinëla'ar awë- 

se' n am bawo i lalaina 
in sa'ut en am bawo i 
loto. 

58. Sawo makalëlon, angeno se 

wio'o maindo in tande. 



UI. An doro' in te'tek, slnlsll 1 Lnmèmpow Lamanaw, 
Kiawa, wo si Mokaln' Piring, Kantnng. 

In dior waja se tuama ja pëngate'tekën. En iitu ra'itja am 
pa'pa'an in tjaenet im paapo'an, ta'an itu nimamualitjë' an doro' 
in seke', am pa'pa'an ën te'tekën makawuajan in tow am 
pëseke'an, wo itu pëngatimboiën ka'i e rior tanu polë'nas se 
tuama. Awoja se te'tekën ra'itja toja'ange', ta'an se mëngake'eto, 
se ro'nao mange am pëseke'an, se ro'nao tumane. 

Anae sa si mangalitow ësa ipëta'up e matu-matu*a, ja wueian 
in tana'i sia: „Tine'teko ko?'' Ja sa itu sowatëna in da'ipe', 
ja ng kuano i matu'a : „Ja wawean seke' angenta, anaitu woondo 
i mamoondo ko mange am pëngëlëpangku, wo ko mangeku 
te'tekën ambitu." Sumowat sia: „Itji'it a siitu", ja ta'arano 1 
matu'a sia, ëng kuana: „Ta'an sa ko mange wo malinja wara' 
wëwëra'an e toja'ang, tia'pe' lumo'o-lo'ok-ange-wo, ang ka- 
ndoanoka. Ta'an sa ko wo mange, ja tumuli an dano wo 
lumële'-mange sama'." 

Sapaka si mangalitow peron in tia'pe' lumo'o-lo'ok-ange-wo, 

pa'pa'an sa sia kinawara'an im bëwëra'an e toja'ang wo 
lumo'ok(ë)kë'-mange wo te'tekën, si pela' iitu ja kumawar(ëjkë'. 

Ja itjalalitjo-mange am pëngëlëpan si mangalitow, ja si 
matu'a mindoo-mai tjaju wo itu ëpatëna sama', ka'i maler tëtëwa'. 
Makaaler-ako tëtëwa' sia, kumaapa makasangir-ako im pagi\ 
ja masuo rano sia wo maja' këkëmës. Kumawus itu ja isondolo 
an tëmpok im pate' ëng kaju niëpat, wo ng kuli*na rë*tëngëna 
WO pële'lo-le*lotëna ang karapi im pëni'i-ni'isan dano, aka- 
akaran itu i nimanimpiso ulit wo tina'oka, ra'io wana ënda'. 
Siituoka ririsënao-mio* ëng kuli'na ilaser a si tjaju aisondol. 
Makate'tek-ako si matu'a numuwu'o a si tine*tek(ë)na, ëng 
kuana: „E Tuama! mande ko muntëp am pëseke'an, ra'io 
wana kainde'en sapa-sapa, am pa'pa' ko tëla'uoka im pisow." 

Ja si nitume'tek(ë)ka wo kumëmës am pela' akar itu i mapali' 
WO tani'tu ëng kuli'na itu mëngëlë-ngëlës iaka-akar ë lusit im 
pailëkënoka. Awoja si tine'tek ja sepë'dën ra'ipe' maëlëp upe', 
pa'pa'an sa sia wo mëlëp upe', ja ngumë'ngët ën sakit im pela'; 
WO ka'i an doro' in tjakanën si tine'tek ra'itja ro'na sumëra' 
im binean in tjomantes, pa'pa'an sa sia sumëra' im binean in 
tjomantes ja lumënta' ëm pela'. 

An somoi-ai in tjinëmësano ëm pela', ja lawënano i nitume'tek 
si tare-tumow, ja an dior-ange in sia in da'ipe' tine'tek ra'itja 
tanu makasa wo sia lawënan. En sa sia wo pailëkën i linawënano, 
kailëkano e mëro*ong in si tare-tumow isia ja tine'teko. 

Awoja an tutuw in seke' e Tondano ja pinatawoie' én 
iitu. An somoi-ai itu ra'io wana ëm pëngate 'teken, am pa'pa'an 
nimënto'o n seke' tumbal-ai in tarepe'. 

Awoja itji'it in aitjua ka'i e matu-matu'a in dior sapaka 
si tjanaramën iitu ja patimboiën e rior ka'i tanu poië'nas se 
tuama, en itjaritja-ritjakë' e wewene se tuama ra'itja tine'tek. 
Anaitu an tutuw i mangalitow in do'nao tumane, ja sia 
te'tekëno-wo ; kaurena in da'ipe' tine'tek ra'ipe' toro tumane sia. 

Jambo n ësa, sa si tine'teko wo tumane wo makaere toja'ang 
ja waja se toja'ang itu lowir waja. 

bl. 217, r 



2 V. o. staat: Woloi, lees: Wolai. 

5 V. o. „ : ro'kos wo keitjei, lees: ro'kos, kama wo keitjei. 

13 staat: sapa m pangilëk(ë)mu, lees: sapa iin pangilëk(ë)mu. 

15 V. o. staat: aitaan, lees: aita'an. 

1 V. o. „ : alëro, „ : alero. 

16 staat: Penana'an, „ : Pënana'an. 
12, als boven. 

15 V. o. staat: Pé'tare, lees: Pe'tare. 

3 staat: maja, lees: maja'. 
4, als boven. 

15 V. o. staat: Pokal, lees: Pokol. 

II V. o. „ : vvengitjë', lees: wëngitjë'. 

7 V. o. „ : penana'ana, lees: pënana*ana. 

2 V. o. „ : eng, lees: ëng. 

18 staat: kaerangkiipe*, lees: kaereangkupe'. 

4 „ : lengei, lees: lëngei. 

6 „ : menoi-, „ : mënoi-. 

5 „ : pepiitembo, lees: pëputem bo. 

6 V. o. staat: Menga-, „ : Mënga-. 

I staat: airu'ndu'ke', „ : airu'ndu'kë'. 

I V. o. staat: Mengkat, lees: i Mengkat. 

8 staat: aitja-, lees: itja-. 

5 V. o. staat: kë'këpen, lees: kë'këpën. 

10 staat: Mawëngio-mai', „ : Mawëngio-mai. 
10 'en 14 staat: patu'ulen, lees: patu'ulën. 

II V. o. „ : Tjoitob, „ : Tjoitjob. 

11 V. o. „ : paki'it-tji'itën, lees: paki'i-tji^tën. 

11 staat: mëngali-mëngali, lees: mëngali-ngali. 

14 V. o. staat: Ramapoli'i, „ : Ramopoli'i. 

3 V. o. „ : meta'upo-, „ : mëta'upo-. 

12 staat: patu'ulen, lees: patu'ulën. 

15 „ : van Kawangko'an, lees: Kawangko'an. 

13 „ : Kumokombo', lees: Kumokomba'. 



bl. 224, r. 7 V. o. staat: pinailek, lees: pinailëk. 
bl. 230, r. 17 staat: mawangkar, „ : mawangker. 
bl. 233, r. 17 „ : paawunta „ : paawu'unta. 

bl. 237, r. 8 V. o. staat: Numuwuo'o, lees: Numuwu'o. 
bl. 255, r. 4 staat: am tëmbir, lees: an tëmbir. 
„ „ r. 13 V. o. staat: paëntoan, lees: paënto'an. 
bl. 268, r. 9 staat: raekarëtuk, lees: mëkarëtuk. 
bl. 272, r. 13, 8, 5 V. o. staat: kaitare, lees: ka'itare. 
bl. 302, r. 3 V. o. staat: a'kel, lees: a'kël. 
bl. 305, r. 8 V. o. „ : ëm, „ : im. 
bl. 319, r. 5 staat: papa'an, „ : pa'pa'an. 
bl. 324, r. 17 „ : ju, lees: ja. 

bl. 328, r. I „ : towan pela', lees : towan im pela'. 
„ „ r. 2 „ : towan ëm pela', lees: towan im pela'. 



